
Mano pirmajam herojui — tėvui 


Kai tik nuspaudė stabdžių pedalą, kūnas visu svoriu įsirėžė į sau- 
gos diržą. Kažkaip dar įstengė pasirūpinti keliomis smulkmenomis — 
išjungti variklį, ištraukti raktelį, atidaryti dureles. Nuo vėlyvo vakaro 
karščio ji visa virpėjo. Dar neseniai lijo, o dabar smarkiai atšilo ir nuo 
šaligatvių kamuoliais kilo garas. Ji bėgo šaligatviu karštligiškai dairy- 
damasi į dešinę, į kairę ir per petį atgal. 

Tamsa. Ji jau beveik pamiršo, kad tamsoje gali kas nors slėptis. 

Atlapojusi duris ji išgirdo dar stipresnį triukšmą. Ją apakino fluo- 
rescencinės lempos. Ji ir toliau bėgo genama vienintelės minties, kad į jai 
labai baisu ir kad kas nors turi ją išklausyti. 

Ji bėgo koridoriumi, o jos širdis daužėsi kaip didžiulis būgnas. 
Skambėjo gal koks tuzinas telefonų. Kažkas be perstojo plūdosi. Mote- 
ris pamatė duris su užrašu “Žmogžudysčių skyrius" ir jai užkando raudą. 

Jis sėdėjo atsitraukęs nuo rašomojo stalo, viena koja primynęs su- 
driskusio sugeriamojo popieriaus skiautę, palenkta galva ant peties pri- 
spaudęs laikė telefoną, prie lūpų buvo bekeliąs puodelį su kava. 

— Prašau, padėk man, — pratarė ji virsdama į kėdę priešais jį. — 
Kažkas nori mane nužudyti. 


Iš “Viešų paslapčių" 


PROLOGAS 


Los Andželas, 1990-ieji 


Kai tik nuspaudė stabdžių pedalą, kūnas visu svoriu įsirėžė į sau- 
gos diržą. Radijas vis dar buvo įjungtas. Rankomis ji suspaudė lūpas mė- 
gindama sutramdyti isterišką juoką. Šį juoką sukėlė praeities vaizdelis, 
atgaivinęs prisiminimus apie radijo laidų vedėją. Praeitis. Iš radijo te- 
besklido “Devastation" muzika. 

Kažkaip dar įstengė pasirūpinti keliomis smulkmenomis — išjungti 
variklį, ištraukti raktelį, atidaryti dureles. Nuo vėlyvo vakaro karščio ji 
visa virpėjo. Dar neseniai lijo, O dabar smarkiai atšilo ir nuo šaligatvių 
kamuoliais kilo garas. Ji bėgo šaligatviu karštligiškai dairydamasi į de- 
šinę, į kairę ir per petį atgal. 

Tamsa. Ji jau beveik pamiršo, kad tamsoje kas nors gali slėptis. 

Atlapojusi duris ji išgirdo vis stiprėjantį triukšmą. Ją apakino fluo- 
resceninės lempos. Ji ir toliau bėgo genama vienintelės minties, jog jai 
labai baisu, jog kas nors turi ją išklausyti. 

Ji bėgo koridoriumi, o jos širdis daužėsi kaip didžiulis būgnas. 
Skambėjo gal koks tuzinas telefonų; aplinkui aidėjo sumišę besiskun- 
džiantys, rėksmingi, klausinėjantys balsai. Moteris pamatė duris su uŽ- 
rašu “Žmogžudysčių skyrius" ir jai užkando raudą. 

Jis sėdėjo atsitraukęs nuo rašomojo stalo, viena koja primynęs su- 
driskusio sugeriamojo popieriaus skiautę, palenkta galva ant peties pri- 
spaudęs laikė telefoną, prie lūpų buvo bekeliąs puodelį su kava. 

— Prašau, padėk man, — pratarė ji virsdama į kėdę priešais jį. — 
Kažkas nori mane nužudyti. 


Londonas, 1967-ieji 


Emai buvo beveik treji, kai ji pirmąkart pamatė savo tėvą. Ji žino- 
jo, kaip jis atrodė, nes mama turėjo jo nuotraukų, kruopščiai iškirptų iš 
laikraščių ar žvilgančių žurnalų, išmėtytų po visus nedidelio trijų kam- 
barių buto kampus. Džeinė Palmer buvo įpratusi nešioti savo dukrelę 
Emą nuo nuotraukos prie nuotraukos, kurios buvo sukabintos ant vande- 
niu sulaistytų sienų; paprastai ji sėdėdavo ant dulkinų, aplūžusių baldų 
ir pasakodavo dukrai apie aistringą meilės romaną, įsižiebusį tarp jos ir 
Brajeno Makevojaus, roko grupės “Devastation" pagrindinio daininin- 
ko. Kuo daugiau Džeinė gėrė, tuo kaitresnė darėsi meilė. 

Ema tik kai ką suprato iš visų šių pasakojimų. Ji žinojo, kad nuo- 
traukose matomas žmogus yra išties svarbus, kad jis ir jo grupė yra groję 
net karalienei. Ji išmoko atskirti jo balsą išgirdusi jį dainuojantį per ra- 
diją arba įjungus magnetofoną, paleidus vieną iš keturiasdešimt penkių 
motinos surinktų įrašų. 

Emai patiko jo balsas ir tai, ką ji vėliau sužinojo esant lengvomis 
airiškomis intonacijomis. 

Kai kurie kaimynai šnabždėjosi apie vargšę mažą mergytę viršuti- 
niame aukšte, kurios motina įjunkusi į džiną ir yra bjauraus būdo. Kar- 
tais jie girdėdavo spigų Džeinės plūdimąsi ir proverksmiais aimanuojan- 
čią Emą. Kilimėlius dulkinančios ar skalbinius džiaustančios ponios kie- 
čiau sučiaupdavo lūpas ir pasikeisdavo reikšmingais žvilgsniais. 

1967-ųjų vasaros, meilės vasaros, pradžioje jos ėmė kraipyti gal- 
vas, kai pro Palmer buto langą išgirdo mažos mergytės riksmą. Dauguma 
aplinkinių žmonių sutiko, jog jaunoji Džeinė Palmer nenusipelnė tokio 
nuostabaus vaikelio, tačiau tokios kalbos už jų rato neplito. Niekas toje 
Londono dalyje net nemanė apie tai prasitarti aukštesnėms instancijoms. 

Aišku, Ema nesuprato tokių sąvokų kaip alkoholizmas ar dvasios 
negalia, bet nors jai tebuvo treji, ji puikiai gebėjo "įvertinti" motinos 
nuotaikas. Ji galėdavo numanyti, kada jos motina juoksis ir ją myluos, 
kada bars ir kumščiuos. Kai kambariuose tvyrodavo ypač slogi atmosfe- 
ra, Ema pasiimdavo medžiaginį juodą šuniuką Čarlį, įlįsdavo į spintelę, 
esančią virtuvėje po kriaukle, ir drėgnoje tamsoje laukdavo, kol motina 
nusiramins. 

Kartais pasitaikydavo, jog mergaitė nesuskubdavo. 

— Sėdėk ramiai, Ema. 

Džeinė braukė šepečiu per Emos šviesiai geltonus plaukus. Griež- 
dama dantimis ji vos įstengė suvaldyti nenumaldomą norą trinktelėti še- 
pečiu mergaitei per pasturgalį. Šiandieną ji nesusigadins sau nuotaikos, 
tik ne šiandieną. | 

— Aš padarysiu taip, kad būtum graži. Juk tu nori šiandien būti 
ypač graži, ar ne? 


Emai nelabai rūpėjo gražiai atrodyti, bent jau ne tada, kai šepečiu 
besidarbuojanti mama plėšė skalpą, o nauja rausva suknelė buvo nema- 
loniai pastirusi nuo krakmolo. Ji ir toliau muistėsi ant kėdės, kol Džeinė 
stengėsi kaspinu surišti neklusnias garbanėles. 

— Sakiau, sėdėk ramiai. 

Ema suklykė ant sprando pajutusi kietus motinos pirštus. 

— Niekam nepatinka purvinos, bjaurios mergiūkštės. 

Po dviejų ilgų mergaitės mėginimų įkvėpti Džeinė atleido gniauž- 
tus. Ji nenorėjo, kad ant jos vaiko kūno liktų mėlynės. Džeinė tikrai ją 
mylėjo. O Brajenui mėlynės, jeigu tik jis jas pastebėtų, labai nepatiktų. 
Tikrai nepatiktų. 

Nutempusi mergaitę nuo kėdės Džeinė tvirtai sugriebė Emą už peties. 

— Liaukis taip niauriai dėbsoti, mergyte. 

Tačiau rezultatas jai patiko. Didelių, žydrų akių vešliaplaukė gar- 
banė Ema buvo panaši į išlepintą princesę. 

— Žiūrėk, — pasukusi Emą į veidrodį Džeinė švelniai ją stumtelė- 
. jo. — Tu tikra gražuolė. 

Tyrinėdama save dėmėtame veidrodyje Ema papūtė lūpytes. Jos bal- 
sas atkartojo motinos rytų Londono tartį; mergaitė dar truputį šveplavo: 

— Acha. 

— Jeigu panelė nori, kad vyras manytų, jog ji graži, tai visada turi 
jaustis šiek tiek nepatogiai. 

Pačios Džeinės juodas tamprus korsetas buvo veržte įsiveržęs į kūną. 

— Kodėl? 

— Todėl, kad tai dalis viso moters darbo. 

Ji pasisuko veidrodyje iš pradžių atidžiai nužvelgdama vieną šoną, 
o paskui — kitą. Tamsiai mėlyna suknelė dailiai krito išryškindama ap- 
valias jos formas, o ypač — įspūdingas krūtis. Ji pamanė, jog Brajenui 
visada labai patiko jos krūtys. Staiga ji pajuto užplūdusį geismą. 

Dieve, lovoje jam dar niekada niekas nėra prilygęs. Jis buvo alka- 
nas, jo kūne slypėjo laukinis alkis, puikiai paslėptas po įžūlaus akiplė- 
šos išvaizda. Ji pažinojo jį nuo vaikystės, daugiau nei dešimt metų vis 
tapdavo jo meiluže. Ir niekas geriau už ją nežinojo, koks Brajenas galėjo 
būti pasiekęs ekstazės viršūnę. 

Minutėlę ji davė valią vaizduotei: ką ji pajustų, kai jis vėl nusmauktų 
jos suknelę, kai jo žvilgsnis slystų jos kūnu, kai jo grakštūs muzikanto 
pirštai sagstytų nėriniuotą korsetą. 

Jiems buvo gera drauge, prisiminė ji pajutusi užplūdusią karščio 
bangą. Jiems ir dabar būtų gera drauge. 

Vaduodamasi iš svajonių ji vėl šepečiu persibraukė plaukus. Pas kir- 
pėją ji išleido paskutinius maistui skirtus pinigus, norėdama nusidažyti 
lygius, pečius siekiančius plaukus spalva, panašia į Emos plaukų gelto- 
nį. Sukiodama galvą ji žiūrėjo, kaip plaukai vilnija sukrisdami tai į vie- 
ną, tai į kitą šoną. Nuo šiandienos jai jau nebereiks nerimauti dėl pinigų. 

Lūpas ji buvo kruopščiai išsidažiusi itin šviesia rausva spalva; to- 
kiu pačiu atspalviu švytėjo supermodelio Džeinės Ešer lūpos paskutinio 

“Vogue" numerio viršelyje. Ji nervingų mostelėjimu čiupo juodų dažų 
flakonėlį ir šiek tiek pratęsė ties akių kampučiais nubrėžtas linijas. 

Ema susižavėjusi žvelgė į į savo motiną. Šiandieną ji kvepėjo tuale- 
tiniu vandeniu, o ne džinu. Nepajėgusi atsispirti pagundai Ema ištiesė 
rankutę siekdama lūpdažio. Bet tuoj pat mergaitė gavo per ranką. 

— Nekišk nagų prie mano daiktų. 

Dėl visa ko Emai buvo suduota dar kartą. 

— Kiek kartų galiu kartoti, kad niekada neliestum mano daiktų? 

Ema supratingai linktelėjo. Jos akutės jau pradėjo blizgėti. 

— Ir nepradėk žliumbti. Nenoriu, kad pirmą kartą jis tave pamatytų 
paraudusiomis akimis ir išpurtusiais skruostais. Jis jau turėtų čia būti. 

Dabar Džeinės balse jau nuskambėjo grėsminga gaidelė, ir Ema pa- 
sistengė laikytis atokiau. 

— Jeigu jis tuoj pat neateis.. 

Moteris vaikštinėjo po kambarį svarstydama, kokį nuosprendį jam 
parinkti, ir kartu tyrinėjo savo atvaizdą veidrodyje. 

Ji visada buvo stamboka, bet niekada nebuvo stora. Tiesa, suknelė 

buvo kiek per daug aptempta, tačiau Džeinė pasistengė tai paslėpti šen 
bei ten sukabindama medžiagą. Galbūt džiūsnos ir buvo madingos, ta- 
čiau ji puikiai suvokė, jog užgesus šviesai vyrai mieliau mėgaudavosi 
apvaliomis moterų formomis. Ji jau ilgokai savo kūnu pelnėsi duoną, 
todėl puikiai apie tai nusimanė. 
Moteris atgavo pasitikėjimą savimi dar kartą nužvelgusi savo at- 
vaizdą ir įsivaizduodama, jog yra panaši į blyškią plėšraus veido mane- 
kenę, kuri tuo metu Londone buvo labai madinga. Ji nebuvo pakankamai 
išmintinga, jog suvoktų, kad nauja plaukų spalva jai visai netiko, o tie- 
sūs kaip stagarai plaukai dar labiau išryškino kampuotą veidą ir šiurkš- 
"čius bruožus. Ji norėjo neatsilikti nuo mados. Visada norėjo. 

— Tikriausiai jis manimi nepatikėjo. Nenorėjo patikėti. Vyrai nie- 
kada nenori pripažinti savo vaikų. 

Džeinė gūžtelėjo pečiais. Tėvas niekada jos nemėgo, bent jau iki 
tolei, kol nepradėjo didėti krūtys. 

— Nepamiršk to, mieloji mergyte Ema, — metė į Emą reikšmingą 
žvilgsnį. — Vyrai nenori kūdikių. Jiems tik reikia moters vienam reikalui 
atlikti, apie kurį tu pakankamai greitai sužinosi. Kai jie padaro savo — 
eina sau, o tu lieki su didžiuliu pilvu ir sudaužyta širdimi. 

Ji prisidegė cigaretę ir užsirūkė paskubomis keletą kartų užsitrauk- 
dama. Jai taip norėjosi žolės, tokios malonios, raminančios žolės, tačiau 
narkotikams skirtus pinigus ji išleido naujajai Emos suknelei pirkti. Štai 
kokia gali būti motinos auka. 

— Na, galbūt jis tavęs ir nenorės, tačiau vos į tave pažvelgęs nega- 
lės išsiginti, jog tu esi jo. 

Prisimerkusi nuo dūmų, ji atidžiai tyrinėjo dukrą. Džeinė beveik 
motiniškai truktelėjo Emą arčiau savęs. Nuprausta ir papuošta mažoji 
neklaužada išties atrodė kaip iš paveiksliuko. 

— Ema, meilute, tu tikrai esi jo kopija. Laikraščiai rašo, jog jis 

ketina vesti tą kekšę Vilson — didžiuliai pinigai ir nepriekaištingos ma- 
nieros... Bet mes dar pažiūrėsim, dar pažiūrėsim. Jis grįš pas mane. Vi- 
sada žinojau, kad sugrįš. 

Ji įspaudė cigaretę į nudužusią peleninę ir paliko tebesmilkstančią. 
Jai reikėjo išgerti. Nors vieną lašelį džino nervams nuraminti. 

— O tu sėdėk ant lovos, — griežtai paliepė Emai. — Sėdėk ir neju- 
dėk. Tik nebandyk imti ką nors mano, nes tuoj pasigailėsi. 

Ji gurkštelėjo porą kartų ir išgirdo beldžiant į duris. Jos širdis pa- 
dūko plakti. Išgėrusi likerio ji, kaip ir daugelis girtuoklių, pasijusdavo 
patrauklesnė, galėdavo geriau tvardytis. Ji pasitaisė plaukus, nutaisė, kaip 
jai atrodė, apetitą Žadinančią šypsenėlę ir atidarė duris. 

Jis buvo gražus. Akimirką plūstančioje vasaros saulėje ji tematė vien 
ji, aukštą ir grakštų, banguotais šviesiais plaukais ir rimtai sudėtomis 
lūpomis, dėl kurių jis buvo panašus į poetą arba apaštalą. Ji mylėjo visa 
širdimi. 

— Brajenas. Kaip gražu, kad užsukai. 

Džeinės šypsena greitai išblėso, kai už jo nugaros išvydo du vyrus. 

— Tai dabar jau vaikštinėji su draugija, Brajau? 

Brajenas nebuvo puikiai nusiteikęs. Jis kunkuliavo pykčiu negalė- 
damas apsikęsti, jog papuolė į žabangas ir turės vėl susitikti su Džeine. 
Labiausiai jis kaltino savo vadybininką ir sužadėtinę. Dabar, atsidūręs 
čia, jis stengėsi kuo greičiau iš jos gniaužtų ištrūkti. 

— Tikriausiai prisimeni Džonou, — pratarė žengdamas vidun Bra- 
jenas. Tasai kvapas,'sumišęs su džinu, prakaitu ir vakarykščių pietų pri- 
svilusiais riebalais, jam nemaloniai priminė vaikystę. 

— Aišku, — Džeinė vos vos linktelėjo aukštam, sulinkusiam bosi- 
nės gitaros muzikantui. Ant mažojo pirštelio jis mūvėjo deimantą ir, kaip 
atrodė, didžiavosi tamsia puria barzda. — Pasaulis apie mus sužinojo, 
tiesa, Džonou? 

Jis dairėsi po nešvarų butą. 

— Apie kai kuriuos iš mūsų... 

— Čia Pitas Peidžas, mūsų vadybininkas. 

— Mis Palmer. 

Glotnusis Pitas sušvytėjo balta šypsena ir ištiesė išpuoselėtą ranką. 

— Esu apie tave daug girdėjusi, — ji nutupdė savo delną į ištiestą 
ranką tikėdamasi, kad Pitas jos pirštus kilstels prie lūpų. Deja, jis palei- 
do jos ranką. — Iš mūsų berniukų padarei žvaigždes. 

— Atvėriau kelerias duris. 

— Koncertavote karalienei, grojote per televiziją. Išleidote naują 
albumą ir rengiatės didžiuliam turnė po Ameriką. 

Ji pažvelgė į Brajeną. Jo plaukai beveik siekė pečius. Jo veidas bu- 
vo liesas, išblyškęs, jausmingas. Šio veido reprodukcijos puošė daugy- 
bės paauglių abipus Atlanto kambarių sienas; antrasis jo albumas “Visiš- 
kas sunaikinimas" sumušė visus populiarumo rekordus. 

— Gavai viską, ko troškai. 

Po velnių, jis nesileis, kad Džeinė priverstų jį pasijusti kaltu dėl to, 
kad kai ko pasiekė. 


— Taip, teisybė. 

— Kai kuriems iš mūsų pavyksta gauti dar daugiau nei jie trokšta, — 
ji krestelėjo ilgus plaukus, permesdama juos per petį; jos ausyse susiūba- 
vo įverti "auksiniai" rutuliukai, tiesa, jau gerokai apsilupinėję ir apsitry- 
„nę. Ji dar kartą nusišypsojo ir kurį laiką stovėjo tarsi pozuodama. Jai buvo 
dvidešimt ketveri; ji buvo metais vyresnė už Brajeną. Jautėsi viską geriau 
už jį išmananti. — Pasiūlyčiau arbatos, bet nemaniau, kad užgrius visa 
kompanija. 

— Ne arbatos ir atėjome, — Brajenas susikišo rankas į plačias džin- 
sų kišenes. Jo paprastai malonus žvilgsnis dabar buvo griežtesnis. Taip, 
jis jaunas, bet dabar jis tapo atkaklesnis ir kietesnis. Jis nė neketino leisti 
šiai senai, džinu persisunkusiai vienišei kaip nors jam trukdyti. — Šį kartą 
aš nesikreipiau į įstatymo saugotojus, Džeine. Tiesiog dėl senų laikų. Bet 
jeigu tu ir toliau nesiliausi skambinėjusi, rašiusi visų tų grasinančių, šan- 
tažuojančių laiškų, patikėk, aš būsiu priverstas į juos kreiptis. 

Jos ryškiai apvedžiotos akys susiaurėjo. 

— Nori užsiundyti ant manęs faraonus? Puiku, kviesk tuoj pat, vai- 
kine. Pažiūrėsim, kaip mažieji tavo fanai ir jų mėšlini tėveliai skaitys 
laikraščiuose apie tai, kaip palikai mane nėščią. Apie tai, kaip tu aplei- 
dai mane ir savo mažąją mergytę, o pats maudaisi piniguose ir mėgaujie- 
si svaiginančiomis aukštumomis. Kuo visa tai galėtų baigtis, misteri Pei- 
džai? Nejau manai, kad po viso to galėtum Brajui ir jo berniukams su- 
rengti dar vieną koncertą karališkai auditorijai? 

— Mis Palmer, — Pito balsas buvo lygus ir ramus. Jis jau buvo 
praleidęs ištisas valandas bemąstydamas, kokios galėtų būti išeitys iš šios 
situacijos. Iš pirmo žvilgsnio jis suprato veltui gaišęs laiką. Atsakymas 
vienintelis — pinigai. — Ėsu tikras, jog nenorėtumėte asmeniškų reika- 
lų atskleisti spaudai. Taip pat nemanau, jog galėtumėte jį apkaltinti ap- 
laidumu, nes jis nieko nepaliko ir neapleido. 

— Ooo... Brajenai, ar jis — tavo vadybininkas, ar aklas advokatas? 

— Kai palikau tave, nebuvai nėščia. 

— Tik nežinojau, kad laukiuosi! — riktelėjo ji čiupdama Brajenui 
už odinės liemenės skverno. — Tik po dviejų mėnesių įsitikinau, kad 
taip ir yra. Tada jau buvai dingęs. Nežinojau, kur galėčiau tave rasti. 
Būčiau galėjusi visu tuo nusikratyti, — Brajenui pamėginus ištraukti 
skverną, ji dar stipriau sugniaužė pirštus. — Pažinojau žmonių, galėju- 
sių man tai padaryti, bet bijojau, bijojau to dar labiau už nėštumą. 

— Taigi ji turėjo vaiką, pratarė Džonou sėsdamasis ant fotelio 
ranktūrio ir traukdamasis brangią cigaretę, kurią vėliau prisidegė sunkiu 
auksiniu žiebtuvėliu. Per pastaruosius dvejus metus jis įgijo daug bran- 
gių įpročių. — Bet tai nereiškia, kad jis tavo, Brajau. 

— Jis jo, išsigimėli. 

— Vaje vaje, — nė trupučio nesutrikęs Džonou išsitraukė iš burnos 
cigaretę, o paskui lengvai pūstelėjo dūmų debesėlį tiesiai Džeinei į vei- 
dą. — Mes esame tikros ledi, ar ne? 

— Pasitrauk, Džonou, — Pito balsas išliko žemas ir ramus. — Mis 
Palmer, mes čia tam ir atėjome, kad tyliai ir ramiai šį reikalą sutvarkytume. 

Tai ir buvo jos koziris. 

— Galiu lažintis, jog norėtumėte viską sutvarkyti tyliai. Juk žinai, 
kad nuo to karto su niekuo kitu nebuvau, Brajenai. 

Ji palinko į priekį prispausdama prie jo krūtinės savo krūtis. 

— Juk pameni tas Kalėdas, paskutines mūsų Kalėdas drauge. Mes 
pasiekėme ekstazę ir buvome šiek tiek pamišę. Mes niekada nieko nesi- 
griebdavome. Ema... Kitą rugsėjį jai bus treji. 

Jis prisiminė, nors mieliau būtų neprisiminęs. Jam tada buvo devy- 
niolika, jo kūne kunkuliavo muzika ir įniršis. Kažkas buvo atnešęs ko- 
kaino. Pirmą kartą jo pauostęs jis pasijuto kaip grynakraujis eržilas. Ne- 
tveriantis noru dulkintis. 

— Taigi tu turi mergytę ir manai, kad ji yra mano. Tai ko laukei iki 
dabar ir nieko man apie ją nesakei? 

— Juk sakiau, kad iš pradžių niekur negalėjau tavęs rasti, — Džei- 
nė aplaižė lūpas ir pasigailėjo, kad po ranka nėra džino. Ji nemanė, kad 
būtų išmintinga jam pasakoti, jog kurį laiką jai patiko vaidinti kankinę, 
vargšę, netekėjusią, vienišą motiną. Juk visada atsirasdavo vienas ar net 
keli vyrai, pasišovę palengvinti jos sunkią naštą. 

— Pakliuvau į programą, paprastai rengiamą į bėdą papuolusioms 
merginoms. Maniau, galbūt jos atsisakysiu, supranti, gal kas panorės ją 
įvaikinti. O kai jos susilaukiau, nebe galėjau niekam atiduoti, nes ji buvo 
labai panaši į tave. Galvojau, jeigu dukrelės atsisakysiu, tu apie viską 
sužinosi ir labai ant manęs įtūši. Bijojau, kad nebesuteiksi man kitos 
progos. 

Ji pradėjo verkti, didžiuliai ašarų lašai plovė visus dažus. Tos aša- 
ros dar labiau trikdė ir atrodė nepakenčiamos, nes buvo nuoširdžios. 

— Visada žinojau, kad sugrįši, Brajenai. Išgirdau tavo dainas per 
radiją, plokštelių parduotuvėse pamačiau tavo plakatus. Tu papuolei ant 
bangos. Visada jaučiau, kad tau pasiseks, bet, Jėzau, niekada nemaniau, 
kad tapsi toks didelis. Pradėjau galvoti, kad... 

— Galiu lažintis, kad pradėjai, — sumurmėjo Džonou. 

— Pradėjau galvoti, — prakošė Džeinė, — kad tu panorėsi sužinoti 
apie kūdikį. Buvau pas tave nuėjusi, bet tu jau buvai išsikėlęs, ir niekas 
man nepasakė kur. Bet aš galvodavau apie tave kasdien. Žiūrėk. 

Paėmusi jį už rankos Džeinė mostelėjo į nuotraukas, kuriomis buvo 
tirštai nukabinėtos visos kambario sienos. 

— Išsikirpdavau viską, ką tik apie tave rasdavau. Viską saugojau. 

Brajenas pažvelgė į save, pakartotą nuotraukose tuzinus kartų. Jam 
susuko pilvą. 

— Jėzau... 

— Paskambinau į tavo įrašų kompaniją, net buvau ten nuėjusi, bet 
Jiems aš pasirodžiau esanti tuščia vieta. Pasakiau jiems, kad esu Brajeno 
Makevojaus dukrelės mama, bet jie mane išmetė. 

Džeinė nutylėjo, jog tada buvo girta ir net puolė administratorių. 

— Pasirodė žinutės apie tave ir Beverli Vilson; tada visai pasiutau. 
Žinojau, kad ji tau nieko negali reikšti, ypač po to, ką esame patyrę abu. 
Juk turėjau tau kaip nors viską pasakyti. 

— Bet skambinti Bevei ir maniakiškai kliedėti nebuvo pats geriau- 
sias pasirinkimas. 

— Turėjau su tavimi aaIUEGS ir priversti tave išklausyti. Brajau, 
tu net neįsivaizduoji, ką reiškia nuolatos nerimauti dėl to, ar užteks pini- 
gų sumokėti už nuomą, ar pakankamai liks maistui. Aš jau nebegaliu nu- 
sipirkti gražių suknelių ar vakarais išeiti pasilinksminti. 

— Ar tu ir tenori pinigų? 

Ji galbūt kiek per ilgai galvojo. 

— Aš noriu tavęs, Brajau. Visada norėjau. 

Džonou užspaudė cigaretę baksteldamas į plastmasinio augalo lėkš- 
telę. 

— Klausyk, Brajau, apie tą vaikelį tiek daug kalbų, bet čia jo nėra 
nė kvapo, — jis atsistojo ir įprastu gestu nusibraukė blizgančių tamsių 
plaukų sruogą. — Ar kas nors norėtų ginčytis? 

Džeinė pervėrė jį įtūžusiu žvilgsniu. 

— Ema miegamajame. O aš nenorėčiau, kad visas būrys ten susi- 
rinktų. Tai tik mano ir Brajeno reikalas. 

Džonou išsivėpė. 

— Tau visada geriausiai sekdavosi dirbti miegamajame, tiesa, ma- 
žutę? 

Jų žvilgsniai kurį laiką svaidė žaibus, išmesdami susikaupusią ne- 
apykantą, kurią jie visada vienas kitam jautė. 

— Brajau, kažkada ji buvo pirmos klasės kekšė, o dabar ji — antra- 
rūšė. Ar galime eiti? 

— Prakeiktas išsigimėli! — Džeinė puolė ant jo, bet Brajenas su- 
skubo sučiupti ją per liemenį. — Tu nė nežinotum, ką daryti, jeigu tikra 
moteris tau įkąstų į stiebą. 

Džonou vis dar buvo išsišiepęs, tik jo žvilgsnis sustingo. 

— Prašaisi stiebo, brangute? 

— Visada galėdavau tavimi pasitikėti, Džonou, — sumurmėjo Bra- 
jenas ir pasuko į save glėbyje laikomą Džeinę. — Juk pati sakei, kad 
tai mano ir tavo reikalas, tai 1r tvarkyk tą reikalą su manimi. Pažiūrė- 
čiau į mergytę. 

— Bet ne kartu su šitais, — ji suurzgė pažvelgdama į Džonou, o šis 
tik gūžtelėjo pečiais prisidegdamas naują cigaretę. — Tik su tavimi. No- 
riu, kad viskas liktų asmeniška. 

— Puiku. Palaukite čia. 

Jis tebelaikė Džeinę už rankos, kai ji pasuko miegamojo link. Mie- 
gamasis buvo tuščias. 

— Džeine, man nusibodo tie žaidimai. 

— Ji pasislėpė. Tie žmonės ją išgąsdino, štai ir viskas. Ema! Tuoj 
pat eikš pas mamą. 

Džeinė atsiklaupė prie lovos, paskui priropojo prie siaurutės spin- 
telės ir Žvilgtelėjo tenai. 

 — Tikriausiai ji tualete. 
Skubėdama ji atlapojo duris į koridorių. 

— Brajenai, — riktelėjo Džonou stovėdamas virtuvės tarpduryje. — 
Čia yra kai kas, ką tau būtų įdomu pamatyti. . 

Jis pakėlė stiklą linkteldamas Džeinei. 

— Neprieštarausi, jei lašelį išgersiu, ar ne, meilute? Butelis buvo 
atkimštas. 

Džonou užkišo laisvos rankos nykštį už spintelės, esančios po 
kriaukle, durelių. 

Bjauri smarvė ten buvo dar stipresnė — atsidavė alkoholiu, pūvan- 
čiom šiukšlėm, supelijusiais skudurais. Brajenui priėjus prie indaujos jo 
batai prilipo prie linoleumo. Jis pasilenkė, atidarė spintelės dureles ir 
žvilgtelėjo vidun. 

"Jis sunkiai įžiūrėjo mergytę, tik matė, kad ji sėdi susigūžusi pačia- 
me kampe ir nenusibraukia ant akių užkritusių šviesių plaukučių, ranku- 
tėse suspaudusi laikė kažką juoda. Brajenui susuko vidurius, bet jis pa- 
mėgino nusišypsoti. 

— Sveikutė. 

Ema įsikniaubė veideliu į juodą kailio gniužulėlį. 

— Bjaurus mažas vaikpalaikis... Aš tau parodysiu, ką reiškia nuo 
manęs slėptis. 

Džeinė jau buvo bepradedanti mergytę traukti lauk, bet Brajeno 
žvilgsnis ją sustabdė. Jis ištiesė ranką ir dar kartą nusišypsojo. 

— Nemanau, kad ir aš ten tilpčiau kartu su tavimi. Ar galėtum bent 
minutėlę išlįsti? 

Jis pastebėjo, kad mergytė nedrąsiai dirstelėjo pakėlusi galvytę nuo 
sunertų rankučių. . . 

— Niekas tau nepadarys nieko bloga. 

Emai pasirodė, kad jo balsas labai gražus, toks minkštas ir malo- 
nus, kaip muzika. Jis nusišypsojo mergytei. Jo plaukus apšvietė pro vir- 
tuvės langą krintanti šviesa, todėl jie švytėjo tarsi auksas. Plaukai kaip 
angelo. Mergytė sukikeno, o paskui išlindo iš spintelės. 

Nauja jos suknelė dabar buvo dėmėta ir sutepta. Jos susitaršę plau- 
kiukai buvo sudrėkę nuo lašančio vamzdžio, įrengto po kriaukle. Ji nusi- 
šypsojo parodydama mažus baltus dantukus su tarpeliu priekyje. Braje- 
nas pamatė mažytį liežuvėlį, taip panašų į jo; Emai nusišypsojus kairia- 
me jos lūpų kamputyje išryškėjo duobutė — tokią pačią turėjo ir Braje- 
nas. Į jį žvelgė tokios pačios gilios, neapsakomai žydros akys. 

— Aš ją buvau tikrai gražiai papuošusi, — verkšlendama pratarė 
Džeinė. Džino kvapas kiek sudrėkino jos džiūstančią burną, bet ji bijojo 
prisipilti visą stiklinę. — Aš jai sakiau, kad labai svarbu atrodyti tvar- 
kingai. Ema, ar aš tau nesakiau, kad turi būti tvarkinga? Aš ją nuprausiu. 

Ji griebė Emą už rankos taip smarkiai, kad mergytė iškart pašoko. 

— Paleisk ją. 

— Aš tik norėjau... | 

— Paleisk ją, — pakartojo Brajenas kažkokiu plokščiu, grėsmingu 
balsu. Jeigu jis būtų nuleidęs nuo Emos žvilgsnį, mergytė tikriausiai vėl 
būtų sprukusi po kriaukle. Jo vaikas. Kurį laiką jis teįstengė vien žiūrėti 
į ją nieko nemąstydamas, maudžiančiais paširdžiais. — Sveika, Ema. 

Dabar jo intonacija buvo švelnesnė; būtent dėl tokios intonacijos 
moterys kraustėsi dėl jo iš proto. | 

— Ką tu ten turi? 

— Čarlį. Savo šuniuką. 

Ji ištiesė Brajenui aptriušusį žaislą. 

— O, jis labai gražus. 

Brajenas troško ją paliesti, perbraukti ranka jai per veidelį, bet jis 
susilaikė. 

— Ar žinai, kas aš esu? 

— Tu iš paveiksliukų. 

Ema buvo per maža, kad galėtų valdyti savo impulsus, todėl ji pa- 
lietė rankute jo veidą. 

— Tu gražus. 

Džonou nusijuokė ir nurijo gurkšnelį džino. 

— Palik pagyrimus moterims. 

Nekreipdamas dėmesio į Džonou Brajenas pataršė drėgnas Emos 
garbanėles. 

— Ir tu graži. 

Jis kalbėjo jai visokias nesąmones atidžiai ją tyrinėdamas. Jo keliai 
ėmė linkti tarsi besileidžianti šaltiena, jo vidurius gniaužė nematomi jau- 
dulio pirštai. Jai besijuokiant duobutė pagilėdavo. Jis žvelgė į mergytę 
kaip į save patį. Būtų buvę lengviau visko išsiginti, viską paneigti, taip 
būtų buvę daug patogiau, bet tiesiog neįmanoma. Nesvarbu, norėjo jis to 
ar ne, bet jis ją sukūrė. Bet tai dar nebuvo prielaidos su viskuo sutikti. 

Jis pakilo ir atsigręžė į Pitą. 

— Verčiau jau eikime repetuoti. 

— Išeini? — Džeinė puolė pirmyn užtverdama jam kelią. — Tie- 
siog taip paprastai? Juk tau tereikia gerai į ją įs1žiūrėti. 

— Pats žinau, ką matau. 

Brajenas pajuto kaltės diegliuką matydamas, kaip mergytė žengė 
žingsnį savosios slėptuvės link. 

— Man reikia laiko pagalvoti. 

— Ne, ne! Tu vėl išeisi, kaip ir anksčiau. Tu galvoji tik apie save, 
kaip visada. Kas galėtų būti geriausia Brajenui, kas būtų geriausia jo 
karjerai. Nesileisiu, kad dar kartą mane paliktum. 

Brajenas jau buvo beveik nusigavęs iki durų, kai Džeinė pasičiupo 
Emą ir puolė paskui. 

— Jeigu išeisi, aš nusižudysiu. 

Kurį laiką jis ramiai stovėjo, o paskui atsigręžė. Pažįstama dainelė. 
Galėtų šiems žodžiams sukurti muziką. 

Šš — Šitai jau seniai manęs nebejaudina. 

— Ir ją nužudysiu, — desperatiškai išrėkė grasinimą Džeinė. Aki- 
mirką jie abu klausėsi šių žodžių. Mergytės liemenį apsivijusi ranka vis 
labiau spaudė, kol mergytė pradėjo klykti. 

Brajeną apėmė panika išgirdus savo mergytės klyksmą, atsimušusį 
į koridoriaus sienas. 

— Džeine, paleisk ją. Jai skauda. 

— O ar tau rūpi? — raudojo Džeinė. Jos balsas vis labiau aukštėjo, 
galiausiai jos rauda nustelbė mergytės balselį. — Juk tu išeini. 

— Ne, neišeinu. Man tiesiog reikia trupučio laiko, kad viską ap- 
svarstyčiau. 

— Norėjai Iasškksii, tau reikia laiko, kad tavo šaunusis vadybinin- 
kas viską gerai suplanuotų, — sunkiai gaudė kvapą Džeinė, abiem ran- 
kom tvirčiau suimdama besimuistančią Emą. — Brajenai, tu viską su- 
tvarkysi be manęs. 

Brajenas sugniaužė rankas į kumščius. 


— Paleisk ją. 
— Aš ją užmušiu, — šį kartą jau ramiau pratarė Džeinė, suteikdama 
savo žodžiams gerokai daugiau svorio. — Aš perpjaustu jai gerklę, pri- 


siekiu, o paskui persipjausiu savo. Ar paskui Ea158i ramiai gyventi, Bra- 
jenai? 

—- Ji tik nori tave įbauginti, — suniurnėjo Džonou, bet jo delnai 
prakaitavo. 

— Aš neturiu ko prarasti. Nejau manai, kad noriu štai taip gyventi? 
Auginti pati viena šitą vaikpalaikį ir klausytis kaimynų apkalbų? Niekur 
niekada neiškelti kojos ir daugiau nebesilinksminti? Pagalvok apie tai, 
Brajau, pagalvok, kaip sureaguos laikraščiai, kai jiems viską papasako- 

"siu. Prieš žudydama aš jiems viską pasakysiu. 

— Mis Palmer, — Pitas ištiesė išpuoselėtą ranką. — Duodu žodį, 
kad mes rasime sprendimą,.kuris bus priimtinas mums visiems. 

— Džeine, leisk, kad Džonou nusivėstų Emą į virtuvę. Mes pasi- 
šnekėsime. 

Brajenas atsargiai žengė keletą žingsnių Džeinės link. 

— Mes ką nors sugalvosime, kas būtų naudinga visiems. 

— Aš tik noriu, kas grįžtum. 

— Aš juk niekur neinu. — Visas įsitempęs jis pamatė, kaip jos 
gniaužtai atsileido. — Mes pasišnekėsime. 

Brajenas vos matomu galvos linktelėjimu davė ženklą Džonou. 

— Mes apie viską smulkiai pasišnekėsime. Kodėl mums neprisėdus? 

Džonou nenoromis paėmė mergytę iš motinos. Jis buvo labai lepus 
ir įnoringas, todėl suraukė nosį pajutęs tvaiką, kurio buvo prisigėrę mer- 
gytės drabužėliai lindint po kriaukle, bet jis klusniai nunešė ją į virtuvę. 
Mergytė tebeverkė; Džonou pasisodino Emą ant kelių ir glostė jai galvą. 

— Liaukis, pupute, nusiramink. Džonou neleis, kad tau atsitiktų kas 
nors bloga. 

Jis lingavo ją pasisodinęs ant kelių ir galvojo, ką tokiu atveju dary- 
tų jo mama. 

— Gal norėtum pyragaičio? 

Pažvelgusi į jį drėgnomis akutėmis, žagčiodama ji linktelėjo. 

Jis dar šiek tiek ją pasupo. Nors ašarota ir purvina mergaitė buvo 
nepaprastai miela. Ir labai panaši į Makevojų, atsidusęs pripažino Džo- 
nou. Kaip iš akies luptas Makevojus. 

— Ar žinai, kur galėtų būti pyragaičių? 

Mergytė nusišypsojo ir parodė pirštuku į aukštą spintelę. 

Po trisdešimties minučių jie jau baigė visą lėkštę pyragaičių ir buvo 
prisigėrę saldžios arbatos, kurią užplikė Džonou. Brajenas stebėjo juos 
žvelgdamas iš virtuvės tarpdurio; Džonou išdarinėjo įvairiausias grimasas 
stengdamasis, kad Ema pralinksmėtų. Mergytė iš tiesų buvo pradėjusi ki- 
kenti. “Sunkiausiose situacijose visada galima pasikliauti Džonou", — pa- 
manė Brajenas. 

Įėjęs virtuvėn Brajenas paglostė dukrytės plaukus. 

— Ema, ar norėtum pasivažinėti mano automobiliu? 

Ji nulaižė prie lūpyčių prilipusius trupinius. 

— Kartu su Džonou? 

— Taip, su Džonou. 

— Esu labai populiarus, — įsidėdamas burnon paskutinį pyragaitį 
pratarė Džonou. 

— Ema, norėčiau, kad gyventum kartu su manimi mano naujame 
name. 

— Brajau... 

Jis nutildė Džonou pakeldamas ranką. 

— Tas namas tikrai gražus, o tu galėsi turėti savo atskirą kambarį. 

— Tikrai? 

— Aš esu tavo tėtis, Ema, ir norėčiau, kad gyventum su manimi. 
Galėtum pamėginti, 0 jeigu tau nepatiks, sugalvosim ką nors kita. 

Ema atidžiai žvelgė į jį kiek papūtusi putlią apatinę lupytę. Ji buvo 
įpratusi prie šio veido, tačiau jis kažkuo skyrėsi nuo to, kurį matydavo 
nuotraukose. Ji nežinojo kodėl, bet jai tai ir nerūpėjo. Klausydamasi jo 
balso ji jautėsi saugi ir rami. 

— Ar ir mama važiuoja? 

— Ne. 

Jos akutės sudrėko, bet ji pakėlė aptriušusį juodą šuniuką ir stipriai 
prie savęs prispaudė. 

— O Čarlis? 

— Suprantama. 

Brajenas ištiesė rankas ir pakėlė mergytę. 

— Manau, supranti, ką darai, sūnau. 

Brajenas pažvelgė į Džonou per Emos galvą: 

— Ir aš manau. 


Sėdėdama sidabraspalvio jaguaro priekinėje sėdynėje Ema pirmą- 
kart išvydo didelį akmeninį namą. Jai buvo gaila, kad išėjo juokinga barz- 
da apžėlęs Džonou, bet žmogus iš nuotraukų jai leido spaudyti mygtu- 
kus. Dabar jis jau nebesišypsojo, tačiau ir nesibarė. Jis skaniai kvepėjo. 

Jo automobilis skaniai kvepėjo. Ji įrėmė Čarlio nosį į sėdynę ir ėmė pati 
su savimi kalbėtis. . 

Namas jai pasirodė milžiniškas — arkos formos langai ir įvairiausi 
bokšteliai. Akmenys buvo papilkėję nuo saulės ir lietaus, o langų stiklai 
žėrėjo deimantais. Namą supanti veja buvo vešli ir nepaprastai žalia, jau- 
tėsi gėlių aromatas. Ema šyptelėjo net palinkdama į priekį. 

— Pilis. 

Dabar nusišypsojo ir jis. 

— Taip. Ir man taip atrodė. Kai buvau mažas, norėjuu gyventi to- 
kiame name. Mano tėtis — tavo senelis — anksčiau šitame sode dirbo. 

"Kai dar nebuvo prasigėręs", — tyliai pridūrė pats sau Brajenas. 

— Ar ir jis Čia gyvena? 

— Ne, jis gyvena Airijoje. 

Brajenas buvo jam nupirkęs nedidelę trobelę Airijoje už pinigus, 
kuriuos dar prieš metus avansu buvo išmokėjęs Pitas. Brajenas sustabdė 
"automobilį priešais centrinį įėjimą ir pagalvojo, jog jam reikės kai kam 
paskambinti, kol apie viską nesužinojo laikraščiai. 

— Kada nors tu su juo susitiksi, susipažinsi su savo tetulėmis ir 
dėdėmis, su savo pusbroliais. 

Jis pakėlė mergaitę ir labai nustebo, kaip natūraliai ir meiliai ji prie 
jo prigludo. 

— Ema, dabar tu turi šeimą. 

Įžengęs vidun ir tebelaikydamas mergytę ant rankų, jis išgirdo Be- 
vės žodžius: 

— Manyčiau, žydra. Vienspalvė žydra. Negaliu gyventi tarp šitų 
ant sienų augančių gėlių. Ir šitų bjaurių portjerų neturi būti. Čia jautiesi 
kaip urve. Noriu baltos, baltos ir žydros. 

Jis stovėjo prieškambario tarpduryje ir matė ją sėdinčią ant grindų; 
aplink ją buvo paskleista tuzinai katalogų ir lankstinukų. Dalis tapetų 
jau buvo nuplėšta ir kai kur sienos buvo nutinkuotos iš naujo. Bevė mė- 
go kiekvieną darbą dirbti žvelgdama į jį iš įvairiausių pusių. . 

Ji atrodė tokia mažutė ir miela, skendinti tarp susikaupusių per re- 
montą šiukšlių. Jos tamsūs plaukai buvo trumpai kirpti; jie dailiai gaubė 
jos smakrą. Ausyse švytėjo dideli auksiniai žiedai. Jos akys buvo egzo- 
tiškos — tiek jų forma, tiek spalva. Akių vokai buvo ilgi, o jūros žalumo 
lėliukėse blykčiojo auksinės liepsnelės. Ji buvo gražiai įdegusi po sa- 
vaitgalio, praleisto Bahamuose. Jis gerai žinojo, kokia švelni jos oda, 
kaip ji kvepia. 

Jos smailėjantis veidas buvo smulkus, o kūnas — kampuotas. Nie- 
kas, išvydęs ją sėdinčią sukryžiuotomis kojomis, apsitempusią puikiai 
jai tinkančiomis kelnėmis ir vilkinčią akinančiai baltą palaidinę, nebūtų 
pasakęs, kad ji jau du mėnesiai kaip nėščia. 

Brajenas kilstelėjo rankose savo dukrytę ir svarstė, kaip į visa tai 
sureaguos besilaukianti meilužė. 

— Beve... 

— Brajenai, negirdėjau, kaip atėjai, — kiek kilstelėjusi nuo grindų 
ji atsigręžė, o paskui sustingo. — Ooo... 

Žvelgdama į mergytę jo rankose Bevė išbalo. Greitai atsitokėjusi ji 
atsistojo ir mostelėjo dviem dažytojams, palinkusiems prie pavyzdžių. - 

— Mes su Brajenu dar norime kiek pasitarti. Savaitės gale aš jums 
paskambinsiu. 

Ji išlydėjo meistrus kažką žadėdama ir be perstojo apie kažką ple- 
pėdama. Uždariusi duris ji giliai įkvėpė ir pridėjo ranką prie įsčiose au- 
gančio savo vaikelio. 

— Tai — Ema. 

Bevė prisiversdama nusišypsojo. 

— Sveika, Ema. 

— Labas. 

Staiga Ema paslėpė veidelį įsikniaubdama į Brajeno kaklą. 

— Ema, gal norėtum valandėlę pažiūrėti televizorių? — Brajenas 
padrąsinančiai pliaukštelėjo jai per užpakaliuką. „Mergytei tik gūžtelėjus 
pečiais, jis apsimestinai linksmai tęsė toliau: — Štai tame kambaryje yra 
didžiulis televizorius. Tu su Čarliu gali sėstis ant sofos. 

— Aš noriu siusiuko... 

— O, taip... 

Bevė nusibraukė nuo akių kirpčiukus. Jeigu ji nebūtų E labai no- 
rėjusi verkti, ji tikriausiai būtų nusijuokusi. 

— Aš ją nuvesiu. 

Tačiau Ema dar stipriau prigludo prie Brajeno kaklo. 

— Man atrodo, kad ji pasirinko mane. 

Jis per visą kambarį nunešė mergytę į tualetą, uždarė duris ir bejė- 
giškai žvilgtelėjo į Bevę.. 

— Ar tu moki pati... 

Jis sekė akimis, kaip Ema pati nusitraukė kelnaites ir atsisėdo. 

— Niekada nesušlapinu kelnaičių, — reikšmingai pratarė Ema. — 
Mama sako, kad sušlapina tik kvailos ir bjaurios mergaitės. 

— Tu jau didelė mergytė, — pratarė Brajenas, malšindamas vėl su- 
kilusį pyktį. — Labai graži ir labai sumani. 

Baigusi ji stengėsi užsitraukti kelnaites. 

— Gal ir tu gali kartu su manimi pažiūrėti televizorių? 

— Po valandėlės. Man reikia pasikalbėti su Beve. Ji labai šauni le- 
di, — pridūrė jis kilsteldamas mergytę prie kriauklės. — Ir ji gyvena 
kartu su manimi. 

Kurį laiką Ema žaidė su vandens čiurkšle. 

— Ar ji nesimuša? 

— Ne, — jis stipriai ją apkabino ir tvirtai prie savęs prispaudė. — 
Prižadu, daugiau tavęs niekas niekada nemuš. 

Brajenas išnešė mergytę ir praėjęs pro Bevę nužingsniavo į svetai- 
nę, kur pūpsojo didelė sofa ir stovėjo didžiulis televizorius, galintis nu- 
raminti. Jis įjungė televizorių ir surado programą, transliuojančią links- 
mą komediją. Brajenas tarstelėjo: 

— Greitai grįšiu. 

Ema nulydėjo jį akutėmis į 
paliko duris atviras. 

— Galbūt mums būtų geriau eiti ten, — Bevė mostelėjo į darbo 
kambarį. Ji vėl atsisėdo ant grindų ir ėmė žiūrinėti paskleistus pavyz- 
džius. — Panašu, kad Džeinė nemelavo. 

— Ne, mergytė tikrai mano. 

— Pati matau, Brajau. Ji stulbinančiai į tave panaši. 

Bevė pajuto plūstančias ašaras ir pati savęs neapkentė. 

— O, Dieve, Beve... 

— Ne, nereikia, — pratarė ji, pajutusi ant savo pečių jo ranką. — 
Tiesiog man reikia minutėlės laiko. Mane ištiko šokas. 

— Ir mane, — pratarė Brajenas degdamasis cigaretę. — Juk žinai, 
kodėl mečiau Džeinę. 

— Sakei, jog tau atrodė, kad ji suės tave gyvą. 

— Beve, ji niekada nebuvo pastovi. Net ir tada, kai buvom vaikai, 
ji neatrodė esanti tokia kaip kiti. 

Bevė negalėjo į Brajeną pažvelgti, bent jau ne dabar. Ji prisiminė, 
jog pati skatino Brajeną susirasti Džeinę ir dar kartą su ja susitikti, 
išsiaiškinti visą tiesą apie vaiką. Susidėjusi rankas į skraitą, Bevė įsi- 
stebeilijo į apdulkėjusį marmurinį židinį. 

— Tu ją labai ilgai pažinojai. 

— Ji buvo pirma mergina, su kuria permiegojau. Man tada buvo 
vos trylika. 

Jis patrynė pirštais akis gailėdamasis, kad taip gerai viską prisimena. 

— Kartą mano tėvas pasigėrė, jam užėjo eilinis įtūžio priepuolis. 
Norėjau pasislėpti rūsyje po namu. Kartą ten radau Džeinę. Atrodo, kad 
ji manęs laukė. Kol susigaudžiau, kas vyksta, ji jau buvo mane užgulusi. 

— Nebūtinai turi visa tai prisiminti, Brajau. 

— Noriu, kad žinotum, — Brajenas iš lėto išpūtė cigaretės dūmus. — 
Atrodė, kad esame labai panašūs, aš ir Džeinė. Ir jos namuose kas nors 
visada bardavosi arba mušdavosi. Jiems visada trūkdavo pinigų. Kai susi- 
domėjau muzika, vis daugiau laiko skirdavau jai, o ne Džeinei. Ji buvo 
lyg pamišusi. Ji man grasino, grasino ir sau. Laikiausi nuo jos atokiau. 
Paskui gana greitai susibūrėme su kitais vaikinais. Tuomet, kai taip la- 
bai stengėmės prasimušti, ji vėl pasirodė. Mes grojome, bet mums vos 
užtekdavo maistui. Man atrodo, jog taip buvo todėl, kad aš ją labai gerai 
pažinojau, kad ir ji labai gerai mane pažinojo. Bet tikriausiai taip nutiko 
todėl, kad aš buvau šiknius. 

Bevė prunkštelėjo ir tyliai nusijuokė: 

— Tu ir dabar esi šiknius. 

— Taip. Mes beveik metus buvome kartu. Baigiantis metams ji bu- 
vo įsiutusi, mėgino sukiršinti mane su kitais. Ji pertraukdavo repeticijas, 
keldavo skandalus. Ji net buvo atėjusi į klubą ir kabinėjosi prie vienos 
merginos iš žiūrovų. Paskui ji puldavo į ašaras ir prašydavo atleisti. Ga- 
liausiai pasidarė taip, kad atrodė paprasčiau pasakyti taip, viskas gerai, 
viskas aišku, pamirškime apie tai... Kai nutariau ją palikti, ji pasakė, kad 
nusižudys. Tada susitikome su Pitu ir surengėme turnė po Prancūziją ir 
Vokietiją. Jis dirbo rengdamas pirmąsias sutartis dėl įrašų. Mes išvyko- 

me iš Londono, aš išmečiau ją iš galvos. Beve, nežinojau, kad ji nėščia. 
Ištisus trejus metus apie ją net nepagalvojau. Jeigu galėčiau sugrįžti at- 
gal... 

Jis nutilo prisiminęs kitame kambaryje paliktą vaikutį su tarpeliu 
tarp RE DEŲ dantukų ir duobute skruoste. 

„nežinau, kaip pasielgčiau. 

Betė apsikabino kelius ir įsikniaubė į juos. Ji buvo jauna praktiška 
moteris iš geros, darnios šeimos. Jai vis dar buvo sudėtinga sūprasti skur- 
dą ir skausmą, nors būtent tai ir suartino ją su Brajenu, nors tai ir buvo 
Brajeno gyvenimo pamatas. 

— Man atrodo, kad dabar svarbiau kalbėti apie tai, ką tu ruošies 
daryti. 

— Aš jau viską padariau. 

Jis užspaudė cigaretę į devyniolikto amžiaus porcelianinę vazą. Bevė 
nesivargino jam priekaištaudama. 

— Ką tu padarei, Brajau? 

— Pasiėmiau pas save Emą. Ji mano. Ji su manimi gyvens. 

— Supratau, — Bevė prisidegė cigaretę. Pasijutusi nėščia ji nusto- 
jo gerti ir nebesimėgavo narkotikais, tačiau įpročio rūkyti ji neįstengė 
taip lengvai atsikratyti. — Tau nepasirodė, kad šį reikalą turėjonie aptar- 
ti drauge? Kiek supratau, mes turėjome po kelių dienų susituokti. 

— Mes ir susituoksime, — Brajenas sugriebė ją už pečių ir kreste- 
lėjo išsigandęs, kad ji, kaip ir daugelis kitų, nenusigręžtų nuo jo. — Pra- 
keikimas, Beve, aš norėjau su tavimi pasikalbėti. Bet negalėjau. 

Jis ją paleido; Bevė pašoko ir puolė spardyti katalogus. 

— Ėjau į tą šlykštų, dvokiantį butą tik tam, kad įbauginčiau Džei- 
nę, kad ji liautųsi mums trukdžiusi. Ji buvo visai nepasikeitusi — vieną 
minutę klykė, o kitą — jau maldavo. Ji pasakė, kad Ema miegamajame, 
bet jos ten nebuvo. Ji slėpėsi. 

Jis prisidengė riešais akis. 

— Jėzau, Beve, radau šį vaikelį besislepiantį po kriaukle lyg išgąs- 
dintą žvėriuką. 

— O, Dieve, — Bevė nulenkė galvą sau ant kelių. 

— Džeinė ruošėsi ją mušti. Ji norėjo mušti šią mažutę mergytę vien 
todėl, kad ji buvo išsigandusi. Kai ją pamačiau... Beve, pažvelk į mane. 
Prašau. Kai ją pamačiau, prisiminiau save. Ar supranti? 

— Norėčiau suprasti. 

Ji papurtė galvą vis dar tramdydama ašaras. 

— Ne, nesuprantu. Norėčiau, kad viskas būtų kaip tada, kai tu dar 
šįryt išėjai. 

— Ar manai, kad man nereikėjo pas ją eiti? 

— Ne. Taip, — Bevė abiem kumščiais suspaudė smilkinius. — Neži- 
nau. Mums reikėjo pasikalbėti. Galbūt būtume radę kokį nors sprendimą. 

Jis atsiklaupė greta jos ir paėmė ją už rankų. 

— Ruošiausi išeiti, kur nors pasivažinėti ir šiek tiek pagalvoti, o pas- 
kui grįžti nardo ir su tavimi pasikalbėti. Džeinė pasakė, kad nusižudys. 

— O, Brajau... 

— Būčiau galėjęs tai ištverti. Man atrodo, buvau pakankamai įsiutęs, 
kad pats ją į tai būčiau pastūmėjęs. Bet tada ji pasakė, kad užmuš ir Emą. 

Bevė prispaudė ranką Žemiau širdies, ten, kur augo kūdikis. Jau da- 
bar jis atrodė labai tikras. 

— Ne, o ne, ji tikrai nebūtų galėjusi to padaryti, netikiu, kad ji 
taip sakė. 

— Sakė, — Brajenas dar labiau suspaudė Bevės sankas — Nežinau, 
ar ji būtų tai padariusi. Bet tą akimirką ji tikrai nemelavo. Beve, negalėjau 
ten palikti Emos. Nebūčiau galėjęs palikti net ir svetimo vaiko. 

— Ne, — Bevė ištraukė rankas iš Brajeno delnų ir palietė jo veidą. 

“Mano Brajenas", — pagalvojo ji. Švelnusis, rūpestingasis Bra- 
jenas. 

— Nebūtum galėjęs. Ir kaip tau pavyko į ją paimti iš Džeinės? 

— Ji sutiko, — trumpai atsakė Brajenas. — Pitas sutvarkys visus 
dokumentus; taigi, kaip matai, viskas bus legalu. 

— Brajau, — Bevė tebelaikė pirštus ant jo skruostų. Ji buvo įsimy- 
lėjusi, bet ne akla. — Kaip? 

— Aš jai išrašiau šimto tūkstančių svarų čekį. Pagal sutartį ji kas- 
met gaus po dvidešimt penkis tūkstančius, kol Emai sueis dvidešimt vie- 
neri. 

Bevė nuleido rankas. 

— Viešpatie, Brajau, tai tu nusipirkai savo vaiką? 

— Tu negali nusipirkti to, kas jau ir taip yra tavo, — Brajenas už- 
kando žodžius, nes juos tardamas pasijuto esąs tarsi purvinas. — Daviau 
Džeinei pinigų, manydamas, kad gavusi didelę sumą ji atstos nuo Emos 
ir nuo mūsų visų. 

Jis uždėjo ranką ant Bevės pilvo. 

— Ir nuo mūsiškio. Paklausyk manęs. Laikraščiuose pasirodys daug 
straipsnių, kai kurie iš jų bus išties bjaurūs. Labai prašau, būk su manimi 
išvien, nekreipk į visa tai dėmesio. Ir suteik Emai galimybę. 

— O kur man dėtis? 

— Beve... 

Ji papurtė galvą. Ji liktų jo pusėje, bet jai reikėjo šiek tiek laiko. 

— Pastaruoju metu skaičiau daug knygų. Esu visiškai tikra, kad ne- 
reikėtų taip ilgai palikti mažo vaikelio visiškai vieno. 

— Taip, tikrai. Eisiu pažiūrėti. 

— Abu pažiūrėsime. 

Ji vis dar sėdėjo ant sofos, o jos rankutės tvirtai laikė apglėbusios 
Čarlį. Ji miegojo, ir jai visiškai netrukdė televizoriaus mirgėjimas. Ant 
skruostelių vis dar džiūvo ašarėlės. Jas išvydus Bevės širdis kiek su- 
minkštėjo. 

— Man atrodo, kad pirmiausia reikėtų liepti dažytojams imtis mie- 
gamojo antrame aukšte. e. 

Ema gulėjo lovelėje tarp kvapnių, minkštų patalų ir vis dar buvo 
kietai užsimerkusi. Ji jau suvokė, jei atsimerks, aplinkui išvys vien tam- 
są. O tamsoje kas nors galėjo slėptis. 

Ji laikė Čarlį už pasaitėlio ir klausėsi. Kartais tie keisti padarai iš 
tamsos skleidė neįprastus, kartais švilpiančius garsus. | 

Dabar ji nieko negirdėjo, bet žinojo, kad jie jos laukia. Laukia, kol 
ji atsimerks. Zirzimas nutilo, Ema prikando lūpytę. Mama visada labai 
įniršdavo, jeigu ji naktį pradėdavo verkti. Mama paprastai įėjusi į kam- 
barį imdavo ją purtyti ir sakydavo, kad ji — kvaila ir maža mergiščia. 
Kol mama būdavo kambaryje, visi tie keisti padarai nuslinkdavo į palovį 
arba išsislapstydavo po kampus. 

Ema įkniaubė veidelį į senojo Čarlio kailiuką, atsiduodantį pažįsta- 
mu kvapu. 

Mergaitė prisiminė, kad dabar ji jau yra kitur. Name, kuriame gy- 
vena žmogus iš nuotraukų. Smalsumas paėmė viršų, dabar jau nebuvo 
taip labai baisu. Jis sakė, kad ji gali jį vadinti tėčiu. Kažkoks juokingas 
vardas. Vis tebegulėdama užsimerkusi ji pamėgino sušnabždėti tą vardą 
tamsoje, tarsi giesmę. 

Virtuvėje drauge su tamsiaplauke ledi jie valgė žuvį su keptomis 
bulvėmis. Grojo muzika. Atrodė, kad tame name nuolat skamba muzika. 
Visada, kada tik kalbėdavo tasai žmogus, kurį galima vadinti tėčiu, atro- 
dydavo, kad skamba muzika. 

O ledi atrodė nelaiminga net ir tada, kai šypsojosi. Ema svarstė: ar 
ledi laukia, kol jos liks vienos, kad galėtų jai suduoti... 

Jis ją išmaudė vonioje. Ema prisiminė jo juokingą išraišką, bet jis 
nesižnaibė ir stengėsi, kad į akis nepakliūtų muilo. Jis jos paklausė apie 
mėlynes, 0 ji atsakė taip, kaip buvo pamokiuūsi mama, jeigu kas paklaus- 
tų. Ji buvusi labai nerangi ir nugriuvusi. 

Ema pastebėjo jo akyse sužaibavusį piktą žvilgsnį, bet jis jai ne- 
pliaukštelėjo. 

Jis davė apsivilkti baltinius, ir ji ilgai kikeno, nes baltiniai siekė 
kojų pirštelių galiukus. 

Kai jis ją paguldė, į kambarį būvo atėjusi ir toji ledi. Ji sėdėjo ant 
lovos kraštelio ir šypsojosi, kai jis sekė pasaką apie pilis ir princeses. 

Bet kai pabudo, jų jau nebuvo. Jie išėjo, o kambarys skendėjo tam- 
soje. Jai buvo baisu. Ji bijojo, kad tie tamsos siaubūnai jos nepagriebtų, 
neiškištų didžiulių dantų ir jos nesuėstų. Ji bijojo, kad neateitų mama ir 
neimtų talžyti, kad ji nenakvoja namuose, savo lovelėje. 

O kas ten? Mergytė buvo tikra, kad kampe išgirdo kažką šnabždant. 
Sunkiai kvėpuodama ji atsargiai pramerkė vieną akytę. Kambarį gaubė il- 
gi, ištįsę Šešėliai, tarsi jos siektų. Malšindama verksmą ir įsikniaubusi į 
Čarlį, Ema stengėsi sumažėti, tapti tokia maža, kad jos niekas nematytų ir 
nesuėstų tie bjaurūs, ilgi siaubūnai iš tamsos. Tikriausiai juos čia atsiuntė 
mama, norėdėia ją nubausti, kad ji išėjo su tuo žmogum iš nuotraukų. 

Mergytę apėmė toks siaubas, kad išpilta prakaito ėmė drebėti. O 
paskui neišlaikiusi pratrūko 11ga aimana, iššoko iš lovos ir klupdama puolė 
iš kambario į koridorių. Kažkas subildėjo. 

Ji gulėjo išsitiesusi visu ūgiu, spausdama prie savęs šuniuką ir lauk- 
dama paties blogiausio. 

Užsidegė šviesos. Mergytė prisimerkė. Anksčiau apėmusi baimė iš- 
tirpo naujame baimės pliūpsnyje. Ji išgirdo balsus. Ema pašoko ir prisis- 
paudė prie sienos, paskui atsisėdo ir sustingusi žvelgė į porcelianinės 
vazos, kurią ką tik sudaužė, šukes. 

Aišku, jie pradės mušti. Išvarys. Uždarys tamsiame kambaryje, kad 
siaubūnai suėstų. 

— Ema? — pasigirdo Brajeno balsas. Jis dar nebuvo visiškai pra- 
budęs, sunkiai laikėsi ant kojų tikriausiai nuo rūkalų, kurių buvo užtrau- 
kęs prieš mylėdamasis su Beve. Jis žengė prie mergaitės. Ji susigūžė lauk- 


dama smūgio. — Ar tau nieko nenutiko? 
— Jie ją sudaužė, — pratarė Ema vildamasi išgelbėti savo kailį. 
— Jie? 


— Tamsos siaubūnai. Mama juos atsiuntė, Kad mane sugautų. 

— O, Ema, — Brajenas priglaudė skruostą jai prie viršugalvio. 

— Brajenai, kas... — sagstydamasi chalatą šūktelėjo skubanti Be- 
vė. Ji pamatė, kas liko iš Drezdeno vazos, atsiduso, o paskui priėjo prie 
jų mėgindama išvengti šukių. — Ar ji susižeidė? 

— Nemanau. Ji labai išsigandusi. 

— Pažiūrėkim. 

Bevė paėmė Emą už rankutės. Rankutė buvo sugniaužta į kumštelį, 
o visa ranka — įtempta lyg viela. 

— Ema, — jos balsas nuskambėjo griežtai, tačiau ne grėsmingai. 
Labai atsargiai Ema pakėlė galvytę. — Ar tu nesusižeidei? 

Vis dar labai įsitempusi Ema parodė į kelį. Ant baltų marškinių rau- 
donavo keletas kraujo lašų. Bevė pakėlė marškinius. Matėsi ilgas, bet 
negilus įdrėskimas. Vis dėlto Bevei atrodė, kad dauguma vaikų dėl jo 
tikrai išsigąstų ir imtų verkti. Tačiau Ema neverkė, nes ši žaizdelė buvo 
tikras menkniekis palyginti su mėlynėmis, kurias Brajenas pamatė ant 
jos kūnelio maudydamas. Daugiau automatiškai nei motiniškai Bevė pa- 
silenkė pabučiuoti žaizdelės. Tačiau pamačiusi, kaip iš netikėtumo pra- 
sivėrė Emos burnelė, Bevė nebeišlaikė. 

— Viskas gerai, meilute, mes viskuo pasirūpinsime, — ji pakėlė 
Emą ir pabučiavo į kakliuką. 

— Tamsoje yra siaubūnų, — sušnibždėjo Ema. 

— Tavo tėtis juos išvarys. Tiesa, Brajau? 

Staiga jame nubudęs airis, o gal surūkyti narkotikai sudrėkino jo 
akis, kai jis žvelgė į mylimą moterį, laikančią jo kūdikį. 

— Žinoma, aš juos sukaposiu į gabalus ir išmesiu. 

— O kai su jais susidorosi, būtų gerai, kad sušluotum šukes, — pra- 
tarė Bevė. 

Pirmą savo naujojo gyvenimo naktį Ema praleido kartu su savo šei- 
ma, susigūžusi didelėje žalvarinėje lovoje. ę: 

Kaip ir kiekvieną iš devynių čia praleistų dienų Ema sėdėjo ant pa- 
langės koridoriuje ir žiūrėjo pro kvadratėliais suskirstytą stiklą. Ji žvel- 
gė pro palinkusių rusmenių ir vešlių sinavadžių gyvatvores į Žvyruotą 
alėją. Ir laukė. 

Jos mėlynės jau buvo beveik išnykusios, bet ji to nepastebėjo. Nie- 
kas dideliame naujame name jos nemušė. Kol kas. Kiekvieną dieną jai 
duodavo arbatos, taip dažnai į tėčio namus ateinantys ir vėl išeinantys 
žmonės atnešdavo cukruotų slyvų ir porcelianinių lėlyčių. 

Emai viskas buvo labai keista. Daug kas trikdė. Ją maudė kiekvie- 
ną dieną, net ir tada, kai ji nebūdavo išsipurvinusi, ją apvilkdavo šva- 
riais, kvapniais drabužiais. Niekas nevadino jos kvaile net ir tada, kai 
imdavo verkti išsigandusi tamsos. Jos kambaryje ištisą naktį degdavo 
naktinė lempelė rožiniu gaubtu, o ant sienų buvo daugybė išpieštų ma- 
žų rožių pumpurėlių. Vargu ar į jos naują kambarį būtų drįsęs lįsti koks 
nors siaubūnas. 

Ji baiminosi prie to kambario prisirišti ir jį pamilti, nes mergaitė 
buvo tikra, jog tuoj pat ateis jos motina ir vėl ją išsives. 

Bevė buvo ją nusivežusi savo gražiu automobiliu apsipirkti į di- 
džiulę parduotuvę, pilną puikių drabužių ir nuostabių kvapų. Ji pripir- 
ko Emai aibes įvairiausių dėžučių ir krepšelių, prikrautų visokių daly- 
kų. Labiausiai Emai patiko plonyčio rausvo muslino suknelė su klosty- 
tu sijonėliu. Ja vilkėdama jautėsi kaip princesė; tą dieną jos tėtis ir 
Bevė susituokė. Ji taip pat avėjo tviskančius juodus batelius su sagte- 
lėmis ir mūvėjo baltomis kojinaitėmis. Ir niekas jos nebarė, kai netyčia 
sutepė kelius. 

Vestuvės Emai pasirodė labai keistos ir rimtos. Visi buvo išsirikia- 
vę sode, kartkartėmis pro debesis kyšteldavo saulė. Vienas vyras, kurį 
visi vadino Stiviu, buvo apsivilkęs ilgą baltą švarką ir plačias baltas kel- 
nes. Jis dainavo užkimusiu balsu ranka braukydamas švytinčią baltą gi- 
tarą. Ema pamanė, kad tai angelas, bet kai to paklausė Džonou, šis tik 
pradėjo juoktis. 

Ant Bevės galvos buvo prisegtas gėlių vainikėlis, aplink kulkšnis 
vilnijo marga suknelė. Emai ji atrodė esanti gražiausia moteris pasauly- 
je. Pirmą kartą trumpame savo gyvenime Ema pajuto nuoširdų pavydą. 
Ji bus graži, ji irgi bus suaugusi, ji taip pat stovės greta tėtės. Ji niekada 
daugiau nebebijos, ji niekada nebus alkana. Ir kaip mergaitės iš pasakų, 
kurias taip mėgo Brajenas, ji visada bus laiminga. 

Pradėjus lyti, visi sugužėjo į vidų, vaišinosi tortais ir šampanu kam- 
baryje, kvepiančiame dažais ir prikrautame brangių knygų bei gėlių. Da- 
bar grojo ir daugiau gitarų, žmonės pradėjo dainuoti, juoktis. Po namą 
vaikštinėjo gražios moterys, pasipuošusios plonyčiais trumpais sijonė- 
liais ar banguojančiomis medvilninėmis suknelėmis. Kai kurios iš jų pri- 
eidavo prie Emos ir ją meiliai kalbindavo arba paglostydavo galvytę, bet 
dažniausiai Ema būdavo palikta viena. 

Niekas net nepastebėjo, kad ji suvalgė tris torto gabaliukus, o nau- 
josios suknelės apykaklę išsitepė kremu. Čia daugiau nebuvo jos am- 
žiaus mergyčių, su kuriomis ji būtų galėjusi žaisti, o pati Ėma dar buvo 
per maža, kad galėtų žavėtis po namą vaikštinėjančių muzikos verslo gar- 
senybių vardais ar veidais. Nebenorėdama ilgiau nuobodžiauti, tikriau- 
siai nuo torto maudžiančiu pilveliu ji nuslinko į lovelę. Emą migdė leng- 
vas puotos šurmulys. 

Vėliau Ema nubudo. Pajutusi nerimą ji išsitraukė iš po patalų Čarlį 
ir norėjo nulipti į apačią. Tačiau ją sustabdė slogus dūmų kvapas. Ji ge- 
rai šį kvapą pažino, per daug gerai. Kaip ir džino tvaikas, saldus hašišo 
kvapas jos sąmonėje tvirtai siejosi su motina, su kirčiais bei smūgiais, 
kuriuos tekdavo iškęsti, kai Džeinė pakildavo į svaigias aukštumas. 

Nepaprastai susikrimtusi ji susigūžė ant laiptų ir ėmė šnabždėti Čar- 
liui paguodos žodžius. Jeigu dabar čia būtų jos mama, ji ją išsivestų. Ema 
suprato, jog daugiau niekada nenešios nuostabios rausvos suknelės, nebe- 
girdės tėtės balso, kartu su Beve neis į dideles, šviesias parduotuves. 

Ji dar labiau susirietė ant laiptų išgirdusi žingsnius. Ema laukė pa- 
ties blogiausio. 

— Sveika, brangute Ema, — pratarė greta jos sudribęs kažkur skra- 
jojantis, su visu pasauliu susitaikęs Brajenas. — Ką čia veiki? 

— Nieko, — ji dar labiau prisiglaudė prie apšiurusio šuniuko ir įsi- 
vaizdavo esanti labai mažytė, labai labai mažytė. Jeigu tavęs niekas ne- 
matys, negalės primušti. 

— Neblogas pokylis, — pratarė Brajenas atsiremdamas ant alkūnių 
ir šypteldamas įsižiūrėjo į lubas. Net ir pačiose drąsiausiose fantazijose 
jis negalėjo įsivaizduoti, kad vieną gražią dieną savo namuose linksmins 
tokius milžinus kaip Makartnis, Džageris ar Daltrėjus. O čia dar ir ves- 
tuvės... Gerasis Kristau, jis jau vedęs. Vedęs vyras su auksiniu žiedu ant 
piršto. 

Basa koja pritardamas iš apačios sklindančiam muzikos ritmui jis 
tyrinėjo žiedą. Kelio atgal nebėra, patenkintas svarstė jis. Jis buvo ganė- 
tinai rimtas katalikas ir idealistas, todėl tikėjo, jog nutaręs žengti šį žings- 
nį apsisprendė amžinai. 

Tai buvo viena svarbiausių dienų jo gyvenime; apie tai jis ir svarstė 
marškinių kišenėje mėgindamas sugraibyti cigarečių pakelį, kurį buvo 
palikęs apačioje. “Viena iš pačių svarbiausių", — vėl pagalvojo jis atsi- 
dusdamas. Ar verta krimstis dėl to, kad jo tėvas buvo per daug girtas ar 
tiesiog patingėjo paimti tuos prakeiktus bilietus, kuriuos jis buvo išsiun- 
tęs Airijon, ir pas jį atvažiuoti? Visa šeima, kurios Brajenui reikėjo, bu- 
vo čia pat, šalia, kartu su juo. 

Jis pasistengė išguiti vakarykštes mintis. Nuo šiol jis mąštys tik 
apie rytojų. Visas gyvenimas dar prieš akis. 

— Kaip manai, Ema? Gal norėtum nusileisti apačion ir pašokti sa- 
vo tėtės vestuvėse? 

Ema tebesėdėjo susigūžusi ir tik vos vos papurtė galvytę. Ore tvy- 
rantys mistiški dūmai lindo į šnerves, nuo jų pradėjo tvinksėti mergytės 
smilkiniai. 

— Gal nori torto? — Brajenas ištiesė ranką norėdamas švelniai per- 
braukti jai per plaukus, bet mergytė pasitraukė. — Kas nutiko? 

Brajenas dabar tegalėjo paplekšnoti jai per petį. 

Emai jau ir anksčiau buvo bloga, bet dabar nuo didelės baimės ir 
per daug gausių vaišių jos skrandukas ėmė streikuoti. Kartelį žagtelėjusi 
ant tėčio kelių ji išpylė visą išgertą arbatą ir suvalgytą tortą. Visai sutri- 
kusi ji tik aiktelėjo ir įsikniaubė į Čarlį. Mergytė gulėjo parpuolusi ir 
jautėsi visai bejėgė, kad galėtų apsiginti nuo smūgių, kurių, ji buvo tik- 
ra, tuoj tuoj susilauks. Tačiau labai greitai Ema išgirdo tėčio juoką. 

— Na, man atrodo, kad dabar tu jautiesi daug geriau. 

Brajenas buvo per daug apsvaigęs, kad būtų pajutęs pasibjaurėji- 
mą; jis pakilo, o paskui iškėlęs ranką pasakė: 

— Keliaujam praustis. 

Ema nepaprastai nustebo negavusi lupti, jos niekas nežnaibė, ne- 
skaldė antausių. Vietoj to jis nurengė ją ir pats nusirengė. Tada pastatė 
mergytę į vonią po dušu. Vandeniui šniokščiant ant jų galvų, jis net ėmė 
dainuoti; dainavo kažką apie girtus jūreivius. Dainelė padėjo Emai pa- 
miršti visus negerumus. 

Kai jie abu jau buvo susisupę į rankšluosčius, Brajenas paėmė mer- 
gytę ant rankų ir kiek netvirtai žengdamas nunešė į jos kambarį ir pagul- 
dė lovelėn. Jo plaukai buvo šlapi ir prilipę prie veido. Brajenas nuvirto 
čia pat, šalia lovelės, ir po kelių akimirkų jau knarkė. 

Ema labai atsargiai išlindo iš po patalų ir atsisėdo šalia jo. Sukau- 
pusi drąsą ji pasilenkė ir prispaudė drėgnas lūpytes jam prie skruosto. 
Pirmąkart širdelėje pajutusi didžiulę meilę ji paspaudė Brajenui po ran- 
ka Čarlį ir patyliukais nuėjo miegoti. 

O paskui jis išvažiavo. Praėjus vos kelioms dienoms po vestuvių at- 
važiavo didelis automobilis, o du vyrai išnešė lagaminus. Jis ją pabučiavo 
ir pažadėjo parvežti dovanų. Emai teliko tyliai stebėti, kaip jis išvažiuoja 
iš namų ir iš jos gyvenimo. Ji netikėjo, kad tėtis sugrįš, netikėjo net ir 
tada, kai jo balsą girdėdavo telefono ragelyje. Bevė sakė, kad jis buvo 
Amerikoje, kur vos tik jį išvydusios pradėdavo klykti visos merginos, o 
žmonės išpirkdavo visus jo įrašus greičiau nei būdavo išleidžiami nauji. 

Bet jam išvykus namuose muzika taip dažnai nebeskambėdavo, Be- 
vė kartais verkdavo. 

Ema prisiminė verkiančią Džeinę, prisiminė antausius ir stumdy- 
mus, kurie dažnai būdavo neatskiriami tų ašarų palydovai. Taigi ji laukė, 
bet Bevė niekada jos nemušdavo, net ir vakarais, kai išeidavo visi darbi- 
ninkai ir jos pasilikdavo vienos visame dideliame name. 

Kiekvieną dieną Ema susirangydavo ant palangės prisispaudusi Čarlį 
ir žiūrėdavo. Jai patikdavo įsivaizduoti, kaip ilgas juodas automobilis 
įsuka į alėją, sustoja, atsidaro durys ir iš jo pasirodo tėtis. 

Kasdien Ema, nesulaukusi tėčio, vis labiau įtikėdavo, kad jis nie- 
kada nebesugrįš. Jis išvažiavo, nes ji jam nepatiko. Nes buvo įkyri ir 
bjauriai kvaila mergiūkštė. Ji laukė, kol išvažiuos ir Bevė, palikusi ją 
vieną dideliame name. O tada ateis jos mama. 

Kas dėjosi mergytės galvelėje? Bevė svarstė. Stovėdama tarpdury- 
je ji ne kartą matė, kaip Ema kantriai sėdi vienoje vietoje ant palangės. 
Vaikutis galėdavo taip išsėdėti ištisas valandas, kantri tarsi senutė. Ji 
retai su kuo nors žaisdavo, išskyrus sudriskusį, seną šuniuką, kurį atsi- 
vežė drauge iš savo namų. Dar rečiau ji ko nors prašydavo. 

Mergytė gyveno kartu su jais jau beveik mėnesį, tačiau Bevė dar iki 
šiol neįstengė susidoroti su savo jausmais. 

Vos prieš kelias savaites jos planai tarsi buvo visiškai aiškūs. Sa- 
vaime suprantama, ji norėjo, kad Brajenui pasisektų. Bet dar labiau ji 
troško gyventi kartu su juo, turėti šeimą ir namus. 

Bevė buvo auklėjama anglikonų bažnyčios dvasia, ramioje aukštes- 
nio vidutinio sluoksnio šeimoje. Ją auklėjant buvo akcentuojama mora- 
lė, atsakomybė ir įvaizdis. Jai buvo suteiktas puikus išsilavinimas, tikin- 
tis, kad ir ji gerai ištekės, augins protingus, išsilavinusius vaikus. 

Ji niekada nemaištavo. Tiesą sakant, jai net nebuvo šovę į galvą 
prieš ką nors maištauti: Kol ji nesutiko Brajeno. 

Bevė puikiai suprato: nors jos tėvai dalyvavo vestuvėse, jie nieka- 
da jai 1š tikrųjų neatleis, kad ji pasirinko Brajeną ir gyveno su juo dar 
prieš vestuves. Jie taip pat niekada nesupras, kodėl savo vyru ji pasirin- 
ko airių muzikantą, kuris ne tik nevertino ir negerbė aukštesnių sluoks- 
nių, bet net kūrė dainas, tuos sluoksnius neigiančias. 

Nėra jokių abejonių, kad jie pasibaisėjo sužinoję apie nesantuokinį 
Brajeno vaiką, jie baisėjosi ir tuo, kad jų dukra tą vaiką priėmė ir pripa- 
žino. Tačiau... ką Bevė galėjo padaryti? Tasai vaikelis iš tiesų buvo. 

Bevė mylėjo savo tėvus. Viena jos dalis desperatiškai troško su- 
laukti tėvų pritarimo. Tačiau Brajeną ji mylėjo dar labiau, ji taip jį mylė- 
jo, kad nuo šio jausmo jai kartais darydavosi baisu. O vaikas buvo jo. 
Kad ir ko ji norėtų, kad ir kokie jos planai būtų, tas vaikelis dabar buvo 
ir JOS. 

Išties buvo sunku žvelgti į Emą nieko jai nejaučiant. Kad ir kokia 
tyli ir neįkyri ji būtų, jos buvimo negalėjai nepastebėti. Pirmiausia dė- 
mesį patraukdavo jos žvilgsnis, tas pats elegantiškai angeliškas jos tėvo 
žvilgsnis. Dar daugiau — jos akyse atsispindėjo nekaltumas ir tyrumas, 
kas jau savaime atrodė kaip stebuklas turint galvoje gyvenimą, kurį šiai 
mergytei teko gyventi pirmus trejus metus. Nekaltumas ir prieraišumas, 
kaip atrodė Beveis. Ji puikiai suprato, jeigu įžengtų į kambarį tiesiog da- 
bar ir imtų rėkti, talžyti ir stumdyti Emą, ši viską iškęstų ir tyliai verkš- 
Iendama atlaikytų skriaudą. Šitai Bevę trikdė dar labiau nei didelis skur- 
das, iš kurio jie mergytę ištraukė. 

Brajeno vaikelis. Instinktyviai Bevė uždėjo ranką ant gyvybės, kuri 
augo jai po širdimi. Ji taip karštai troško pagimdyti Brajenui jo pirmąjį 
vaiką. Tačiau taip nenutiko. Bet vos pajutus pagiežą jai pakakdavo žvilg- 
telėti į; Emą, ir viskas dingdavo. Ir kaip ji galėtų pykti ant to, kas buvo 

taip lengvai pažeidžiamas? Ji vis dar neįstengė pajusti mergytei tikros 
meilės, neabejotinos, savaime gimstančios meilės, kurią juto Brajenas. 

Bevė suprato, kad ji tiesiog nenorėjo mylėti. Tai buvo kitos moters 
vaikas, savotiška grandelė, kuri jai visada primins apie Brajeno kažkada 
buvusį artimą ryšį su kita. Nesvarbu, ar visa tai bus nutikę prieš penke- 
rius, ar prieš dešimtį metų. Tol, kol Ema gyvens su jais, Džeinė bus jų 
gyvenimo dalis. 

Brajenas buvo pirmas žmogus, su kuriuo Bevė permiegojo. Nors 
jiems pradėjus artimai bendrauti ji ir žinojo, kad Brajenas anksčiau turė- 
jo kitų, jai nebuvo sunku apie jas negalvoti ir sau kartoti, kad visa tai 
jiems abiem — pirmas kartas. 

Prakeikimas, ir kodėl jam reikėjo išvažiuoti kaip tik dabar, kai vis- 
kas buvo taip labai susijaukę? Po namus tarsi šešėlis slankiojo šis vai- 
kas. Ištisas valandas kalė ir pjaustė darbininkai. O dar toji spauda... Vis- 
kas išties buvo taip bjauru, kaip Brajenas ir buvo sakęs. Antraštėse mir- 
gėjo jos ir Brajeno, Džeinės vardai. Jai buvo bjauru ir pikta viename 
laikraščio puslapyje matyti išspausdintas savo ir Džeinės nuotraukas. Mo- 
teris negalėjo pakęsti tų piktdžiugiškų straipsneliūkščių apie naujas žmo- 
nas ir senas meilužes. 

Visa tai nenurimo taip greitai, kaip kad ji troško. Niekas nė nemanė 
liautis spekuliuoti asmeninio jos gyvenimo smulkmenomis ir toliau klau- 
sinėti. Dabar ji buvo misis Brajen Makevoj, visuomenės nuosavybė. Ji 
jau nesuskaičiuojamą daugybę kartų buvo sau tvirtinusi, jog pasiekė tai, 
ko labiausiai troško, — ištekėti už Brajeno. Nors ir kaip sunku ji įstengs 
toleruoti viešus jos gyvenimo svarstymus, susitaikys su apribota laisve, 
kvailomis antraštėmis. 

Ir ji būtų galėjusi. Kaip nors būtų įstengusi. Bet dabar, kai Brajenas 
buvo išvykęs, kai juos skyrė tūkstančiai mylių, ji ėmė galvoti apie tai, 
kaip ištvers nesiliaujančius fotografavimus, persekiojimus, kiek ilgai jai 
teks bėgioti nuo mikrofonų, nešioti tamsius akinius ir perukus vien tik 
dėl to, kad galėtų nueiti į parduotuvę ir nusipirkti batus. Ji svarstė, ar 
Brajenas kada nors įstengs suprasti, kokį pažeminimą ji junta matydama 
antraštes, skelbiančias apie jos nėštumą, kurias skaitys visai jai nepažįs- 
tami žmonės, gurkšnodami rytinę arbatą. 

Brajeno nebuvo šalia ir ji negalėjo iš viso to pasijuokti ar dar kaip 
nors ignoruoti. Taigi jam išvykus Bevė retai kada teišeidavo iš namų. 
Nepraėjo nė dvi savaitės ir namai, kuriuos ji įsivaizdavo nepaprastai jau- 
kius, nutviekstus saulės, jai virto kalėjimu. Čia ji buvo uždaryta kartu su 
Brajeno vaiku. | 

Tačiau ji buvo panaši į savo tėvus ir gerai suprato savo pareigą, 
todėl viską priėmė taip, kaip yra, nesvyruodama. 

— Ema, — Bevė nutaisė linksmą šypsenėlę, kurią atsisukusi išvy- 
do Ema. — Pamaniau, kad jau esi pasirengusi gerti arbatą. 

Netikrą šypseną Ema galėdavo atskirti labai greitai. Tokia šypsena 
Ema niekada nepasitikėdavo. 

— Aš nesu alkana, — pratarė ji tvirčiau suspaudusi Čarlį. 

— Man atrodo, ir aš nealkana, — atsakė Bevė, pamaniusi, jog susė- 
dusios drauge bent jau galėtų pasikalbėti. — Sunku maloniai gerti arba- 
tą, kai aplinkui kala. 

Žengusi žingsnį Bevė atsidūrė prie palangės. Ji atsisėdo šalia Emos. 

— Ši vietelė labai šauni. Bet man atrodo, kad reikėtų pasodinti dau- 
giau rožių. Kaip tu manai? 

Pajudinusi petuką Ema timptelėjo lūpytę. 

— Kai buvau dar maža mergaitė, mes turėjome puikų sodą, — be- 
viltiškai mėgino tęsti kalbą Bevė. — Vasarą aš paprastai eidavau ten pa- 
stėmusi knygą ir klausydavau, kaip dūzgia bitės. Kartais aš išvis neskai- 
tydavau, tiesiog svajodavau. Juokinga, bet pirmąkart Brajeno balsą iš- 
girdau būdama sode. 

— Ar jis gyveno su tavimi? 

Dabar ji jau patraukė Emos dėmesį, bent taip Bevei atrodė. Terei- 
kėjo paminėti Brajeno vardą. 

— Ne, aš jį išgirdau per radiją. Jis dainavo savo pirmąjį singlą “Še- 
šėlių šalis". Žodžiai buvo tokie: “Naktį, vidurnaktį, šešėliams gaubiant 
mėnulį..." 

Bevė pradėjo švelniai niūniuoti ir greit nutilo, kai prie jos prisijun- 
gė Ema, užtraukdama skaidriu, neįtikėtinai stipriu altu. 

— “Tvyrant aplink karščiui aš laukiau tavęs nuliūdęs..." 

— Taip, šita, — nė pati nepajutusi Bevė ištiesė ranką ir paglostė 
Emai galvelę. — Man atrodė, kad jis SaDiuop P būtent man. Esu tikra, 
kiekvienai merginai taip atrodė. 

Kurį laiką Ema tylėjo prisiminusi, kaip jos mama nuolat leisdavo 
šios dainos įrašą gerdama ir raudodama, o dainos žodžiai aidėdavo vi- 
suose kambariuose. 

— Ar tau jis patiko todėl, kad dainavo šią dainą? 

— Taip. Bet tada, kai jį sutikau, jis man pradėjo patikti daug labiau. 

— O kodėl jis išėjo? 

— Tai vis jo muzika, jo darbas. 

Atsisukusi Bevė pamatė, kad didelės Emos akutės sklidinos ašarų. 
Bevė nemanė, o ir nenorėjo, kad jos būtų tokios panašios. 

— O, Ema, ir aš jo pasiilgau, bet po kelių savaičių jis jau bus namie. 

— O kas, jeigu jis negrįš? 

Visa tai buvo kvaila, tačiau Bevė ir pati kartais naktį šokdavo iš 
miego apimta tos pačios klaikios baimės. 

— Aišku, kad grįš. Tokiems žmonėms kaip Brajenas būtina, kad jo 
muzikos klausytųsi, todėl jam reikia būti ten, kur jo klausosi. Jis dažnai 
išvažiuos, bet visada sugrįš. Jis myli tave, jis myli mane. 

Daugiau pati ieškodama paguodos nei guosdama Bevė paėmė Emą 
už rankos. 

— Yra dar vienas dalykas. Ar žinai, iš kur atsiranda vaikai? 

— Vyrai juos įdeda į ponias, bet paskui patys jų nebenori. 

Bevei užkando žadą. Tą akimirką ji nedvejodama būtų pasmaugusi 

Džeinę. Nors pačios Bevės mama visada buvo labai santūri ir negalėjo 
be užuolankų kalbėti apie intymius dalykus, Bevė buvo įsitikinusi, jog 
atvirumas — geriausia. 

— Vienas kitą mylintys vyras ir moteris patys sukuria kūdikėlį ir 
dažniausiai jie abu to vaikelio labai nori ir jo laukia. Aš pati štai čia 
turiu lėliuką, — Bevė prispaudė Emos rankutę sau prie pilvo. — Tai tavo 
tėtės lėliukas. Kai jis gims, tu turėsi broliuką arba sesutę. 

Minutėlę padvejojusi Ema prilietė Bevės pilvą. Ji nesuprato, kaip 
ten galėjo būti kūdikis. Kitoje alėjos pusėje gyvenanti misis Perkins prieš 
susilaukdama mažojo Donaldo vaikščiojo siūbuodama didžiuliu pilvu. 

— Kur jis yra? 

— Viduje. Dabar jis dar labai labai mažytis. Jam dar reikės augti 
beveik šešis mėnesius, kol visai užaugs ir galės išeiti. 

— Ar jis — toks kaip aš? 

— Aš manau. Brajenas bus jo tėtis, kaip kad yra ir tavo tėtis. 

Susižavėjusi Ema pradėjo glostyti Bevės pilvą taip, kaip kartais glos- 
tydavo Čarlį. 

— Aš labai rūpinsiuosi tuo lėliuku. Niekas negalės jo skriausti. 

— Ne, niekas jo neskriaus. 

Atsidususi Bevė apkabino Emą per petukus ir įbedė akis į už lango 
žaliuojančias gyvatvores. Šį kartą Ema nepasitraukė, sėdėjo ramiai apsi- 
džiaugusi, vieną rankytę uždėjusi ant Bevės pilvo. 

— Ema, aš truputį bijau tapti mama. Galbūt leisi man pasimokyti 
rūpinantis tavimi? 

Giliai atsidususi Bevė atsistojo kartu pakeldama ir Emą. 

— Pradėsime tiesiog dabar. Eime, tu užsivilksi gražią rausvą suk- 
nelę. Tada galėsime kur nors keliauti išgerti arbatos. 

Po velnių reporterius, po velnių žioplius ir visokius pusgalvius. 

— Mes būsime dvi gražiausios Londono ledi ir gersime arbatą Ritce. 

Emai tai buvo pirmas kartas, kai ji pradėjo bendrauti sų kita mote- 
rimi be baimės ir bauginimų. Pastarosiomis dienomis jos eidavo apsi- 
pirkti į “Herodo" parduotuvę, vaikštinėjo Žaliajame parke, pietavo “Sa- 
vojoje“. Bevė nekreipė dėmesio į fotografus, spragsinčius fotoaparatais. 
Kai ji pastebėjo, kad Emai labai patinka gražios medžiagos ir šviesios 
spalvos, nejausdama jokio sąžinės priekaišto pripirko jų devynias galy- 
bes. Po dviejų savaičių mažoji mergaitė, atvežta į Bevės namus vilkėda- 
ma vienintelius marškinėlius, jau turėjo grūste prigrūstą spintą. 

Tačiau vakarais vis vien atsliūkindavo vienatvė. Abidvi ledi savose 
lovose galvojo apie tą patį vyrą. 

Emos ilgesys buvo konkretesnis. Ji norėjo, kad Brajenas sugrįžtų, 
nes su juo ji jautėsi puikiai. Ji dar nesugebėjo suvokti meilės jausmo ir 
dėl jos kamuotis. 

Tačiau Bevė kamavosi. Ji nerimavo, kad Brajenui ji gali nusibosti, 
jį nuvarginti, kad jis gali susirasti ką nors, kas būtų artimesnis jo įpras- 
tam pasauliui. Jai trūko aistringo, karšto sekso. Ramiam narkotikų svai- 
guly pasimylėjus ar prieš miegą jai būdavo visai paprasta tikėti, kad jis 
visada ją mylės, visada bus šalia. Tačiau dabar, likusi viena didelėje žal- 
varinėje lovoje, ji svarstydavo, ar Brajenas savo vienatvę malšina tik 
muzika, ar ją užpildo dar ir moterimis. 

Suskambėjus telefonui jau buvo pradėję švisti. Bevė čiupo ragelį 
po trečio skambučio. 

— Klausau, — ji nurijo seiles. — Sveikas. 

— Beve, — Brajeno balsas buvo kažkoks nekantrus. 

Akimirksniu nubudusi ji pašoko lovoje. 

— Brajau, kas? Kas nutiko? 

— Nieko. Viskas. Mes visus triuškinam, Beve, — jo juokas nuskam- 
bėjo kažkaip ryžtingai ir kartu keistai. — Sulig kiekvienu vakaru minia 
vis didėja. Jiems teko padvigubinti apsaugą, kad sulaikytų į sceną besi- 
veržiančias merginas. Pragariška, Beve. Jie kaip ligoniai. Šįvakar viena 
iš merginų sučiupo Stivį už rankovės, kai mėginome prasibrauti prie li- 
muzino. Galiausiai nuplėšė švarką. Spauda mus vadina antrosios britų 
invazijos bangos avangardu. Avangardu. 

Vėl nusileisdama ant pagalvių Bevė pasistengė, kad jos balsas taip 
pat būtų džiugus: 

— Tai nuostabu, Brajenai. Per televizorių mačiau keletą gabaliukų, 
bet tikrai nedaug. 

— Žinai, stovėdamas ant scenos ir klausydamas minios riksmų jau- 
čiuosi kaip gladiatorius. 

Jam neatrodė, kad jis galėtų paaiškinti, ką iš tikrųjų jaučia, net ir 
Bevei negalėtų paaiškinti. 

— Man atrodo, kad net ir Pitui buvo padarytas didelis įspūdis. 

Bevė nusišypsojo prisiminusi pragmatišką, dėl verslo reikalų pa- 
kvaišusį vadybininką. 

— Vadinasi, tu jau kažkuo tapai. 

— Taip, — jis išėmė iš burnos hašišo cigaretę, kurią buvo užtraukęs, 
kad aukštumos atrodytų dar svaigesnės. — Kaip gaila, kad tavęs čia nėra. 

Bevė girdėjo iš telefono ragelio sklindančius garsus — triukšmą, 
garsią muziką, vyriškus ir moteriškus balsus bei juoką. 

— Ir aš norėčiau ten būti. 

— Tai atvažiuok, — pratarė Brajenas atstumdamas pusnuogę blon- 
dinę sustingusiu žvilgsniu, mėginusią užlipti jam ant kelių. — Susikrauk 
krepšį ir atskrisk. Tikrai. Man būtų dvigubai smagiau, jeigu ir tu būtum 
su manimi. 

2 Ką? 

Kambaryje lėtai nusirenginėjo beveik šešių pėdų ūgio brunetė. Pa- 
grindinis gitaristas Stivis iššovė butelio kamštį. 

— Klausyk, juk žinau, kad jau apie tai kalbėjome ir nutarėme, kad 
tau bus geriausia pasilikti namuose, bet mes klydome. Tau reikia būti 
čia, drauge su manimi. 

Net ir kvatodama iš juoko Bevė pajuto besitvenkiančias ašaras. 

— Tu nori, kad aš atskrisčiau į Ameriką? 

— Kiek įmanoma greičiau. Galėtume susitikti Niujorke maždaug... 
Šūdas. Džonou, kada būsime Niujorke? 

Drybsodamas ant kušetės, Džonou susipylė paskutinius viskio lašus. 

— O kur, po velnių, mes dabar esame? 

— Nesvarbu, — Brajenas pasitrynė nuvargusias akis ir pamėgino 
susikaupti. Jam buvo sunku galvoti nuo dūmų ir svaigalų. — Pasakysiu 
Pitui, kad jis viską sutvarkytų. O tu paprasčiausiai susikrauk daiktus. 

Ji jau buvo atsikėlusi. 

— O ką man daryti su Ema? 

— Atsivežk ir ją, — pajutęs šiltų jausmų antplūdį Brajenas nusišie- 
pė blondinei. — Pitas išsiaiškins, kaip jai gauti pasą. Šiandien po pietų 
kas nors tau paskambins ir pasakys, ką turėtum daryti. Viešpatie, kaip 
tavęs pasiilgau, Beve. 

— Ir aš tavęs pasiilgau. Mes būsime pas tave kiek įmanoma grei- 
čiau. Brajau, aš tave myliu labiau už bet ką. 

— Myliu tave. Greitai vėl pasikalbėsime. 

Paniuręs ir nerimstantis Brajenas baigęs pokalbį ištiesė ranką norė- 
damas pasiimti brendžio butelį. Jis norėjo, kad Bevė būtų greta tiesiog 
šią akimirką, ne po dienos, ne po valandos. Vien pasiklausęs jos balso jis 
pajuto aitrų maudulį. 

Jos balsas skambėjo lygiai taip, kaip ir tą vakarą, kai jiedu susipaži- 
no — Su vos vos girdima abejonės gaidele. Prirūkytoje aludėje ji atrodė 
tarsi sėdėtų svetimuose ratuose; kaip tik ten grojo Brajeno grupė. Tačiau 
net ir būdama labai drovi ji atrodė kažkokia labai tikra, tvirta. Jis neįsten- 
gė jos išmesti iš galvos nei tą vakarą, nei visus kitus vakarus vėliau. 

Jis pakėlė brendžio stiklą ir vienu mauku išgėrė. Pasirodė, kad bru- 
netė ir Stivis nebuvo linkę nuobodžiauti ir jau suko į vieną iš kambarių, 
kur ketino pasimylėti. Blondinei nepavyko apipainioti Džonou, todėl ji 
visu laibu ir ilgu kūnu glaustėsi prie P. M., jų būgnininko. 

Galbūt kiek pralinksmėjęs, o gal kiek apimtas pavydo Brajenas gė- 

rė toliau. P. M. tebuvo dvidešimt vieneri, jo apvalus veidas buvo dar be- 
veik vaikiškas, o smakras nusėtas spuogelių. Kai blondinė veidu įsikniau- 
bė jam į šlaunis, jis atrodė ir išsigandęs, ir patenkintas. 
Brajenas užsimerkė ir klausydamasis visur aidinčios muzikos už- 
migo. 
Jis sapnavo Bevę ir jų pirmąją naktį, praleistą drauge. Ji sėdėjo jo 
bute ant grindų, sukryžiavusi kojas. Ji karštai kalbėjo apie muziką, apie 
poeziją. Kytsas, Baironas, Brauningas. Užsisvajojusi burnoje žaidė su 
hašišo cigarete. Jis net nenumanė, kad būtent tada ji pirmąkart sužinojo, 
kas yra narkotikai. Lygiai kaip iš pradžių nė nenutuokė, kad čia pat ant 
grindų į ją įėjęs, apvarvėjusių žvakių šviesoje, davė jai pirmą sekso pa- 
moką. 

Ji truputį verkė. Tačiau jis nepasijuto kaltas. Išvydęs jos ašaras, jis 
suvokė, kad turi ją saugoti. Jis nepaprastai ją pamilo, jis kažkaip poetiš- 

kai pametė galvą. Visa tai nutiko daugiau nei prieš metus, tačiau per visą 
tą laiką jis neturėjo nieko bendra su jokia kita moterimi. Vos pajutęs ga- 
lingą pagundą, jis išvysdavo Bevės veidą. 

Jis ją vedė dėl jos pačios, dėl vaiko, jo vaiko, kurį ji nešiojo. Jis 
netikėjo vedybomis, meilės kontrakto kvailyste, tačiau nesijuto patekęs 
į spąstus. Pirmąkart nuo varganos savo vaikystės jis turėjo kažką dau- 
giau nei vien tik muziką, kažką, kas jį guodė ir žavėjo. 

Myliu tave daugiau už bet ką. 

Ne, jis negalėjo jai pasakyti to paties taip paprastai ir nuoširdžiai, 
kaip galėjo pasakyti j ji. Tikriausiai niekada jai šito negalės pasakyti. Ta- 
čiau jis išties ją mylėjo, o mylėdamas būdavo ištikimas. 

— Eikš, vaikine, — kalbėjo Džonou, vos įstengdamas jį bakelii = 
Eik į lovą. 

— Džonou, Bevė atvažiuoja. 

Pakėlęs antakį Džonou pažvelgė per petį į susipynusius kūnus. 

— Visi užsiėmę tuo pačiu. 

— Ji mus pasitiks Niujorke, — lyg ir juokdamasis Brajenas perme- 
tė neklusnią ranką Džonou per petį. — Vykstame į Niujorką, Džonou. 
Naują sušiktą Jorką. Nes mes — geriausi. 

— Pirmarūšiai, taip? — kiek paniurnėjęs Džonou nuvertė Brajeną 
ant lovos. — Išsimiegok, Brajenai. Rytoj ir vėl reikės imtis iš naujo viso 
prakeikto reikalo. 

— Pakelk Pitą, — suvebleno Brajenas, kai Džonou traukė jo batus. — 
Emai — pasas. Bilietai. Man reikia ja kaip reikiant pasirūpinti. 

— Ir pasirūpinsi. 

Šiek tiek apsvaigęs nuo viskio Džonou tyrinėjo naująjį pirkinį — 
šveicarišką laikrodį. Džonou nemanė, kad dabar pažadintas Pitas būtų 
labai patenkintas, tačiau visgi nusvirduliavo atlikti šio žygdarbio. 

Pirmasis Emos skrydis per vandenyną buvo skrydis pirmąja klase. 
Ją siaubingai pykino. Kartkartėmis paraginama Bevės ji neįstengė žiūrė- 
ti į nuostabius debesis ar vartyti spalvingas knygeles, kurias buvo parū- 
pinusi Bevė, gėrėdamasi jų paveiksliukais. Nors ir visiškai tuščias Emos 
pilvelis smarkiai negalavo, jai buvo bloga. Ji vos bejautė beprasmius Be- 
vės plekšnojimus, vos begirdėjo guodžiantį palydovės balsą. 

Ir visai nesvarbu, kad ji buvo apvilkta naujais drabužėliais — trum- 
pu, skaisčiai raudonu sijonėliu ir puošnia gėlėta palaidinuke. Nieko ne- 
reiškė, kad jai buvo pažadėta įspūdinga kelionė į patį “Empire State Buil- 
ding" viršų. Šleikštulys kamavo taip negailestingai, jog Emai net nebu- 
vo taip labai svarbu, kad greitai ji susitiks su savo tėčiu. 

Lėktuvui nusileidus aerouoste, Ema buvo per silpna, kad įstengtų 
atsistoti. Kai mergaitė sukniubo, Bevė paėmė ją ant rankų ir išnešė pro 
vartus. Išėjusi iš muitinės, išvydo Pitą ir vos nepradėjo verkt. 

Pitas vilkėjo nepriekaištingą kostiumą. Netrukus jis įsmeigė akis į 
nepaprastai išblyškusį.vaiką ir susinervinusią moterį. 

— Sunkus skrydis? 

Tačiau Bevei iš akių nepasipylė ašaros; o atvirkščiai, ji prapliupo 
juoku. 

— O, ne. Viskas buvo nuostabu nuo pradžios iki galo. Kur Brajenas? 

— Jis norėjo ateiti, bet aš jam uždraudžiau, — pratarė Pitas paėmęs 
Bevės rankinuką ir imdamas ją už rankos. — Vaikinai net negali atsida- 
ryti lango, norėdami įkvėpti gryno oro. Vos pamėginę tai padaryti, jie 
sukelia masinę isteriją. 

— O tau tas patinka. 

Jis šyptelėjo vesdamas Bevę terminalo išėjimo link. 

— Kad ir koks optimistas būčiau, niekada šito nesitikėjau. Beve, 
Brajenas bus labai turtingas. Mes visi būsime labai turtingi. 

— Pinigais šiaip sau nepradės lyti. 

— Ne, bet aš negaliu žiūrėti, kaip Brajenas stengiasi jų išvengti, 
kai jie tiesiog pilte pilasi. Eime, mūsų laukia automobilis. 

Bevė pakėlė Emą, bet mergaitė tik suvaitojo ir susmuko ant Bevės 
rankų. 

— Ten mūsų lagaminai. 

— Juos pristatys tiesiai į viešbutį. 

Draugija išėjo iš terminalo. 

— Muzikos gerbėjų žurnaluose mačiau ir tavo nuotraukų, — prata- 
rė Pitas. 

Jų laukė baltas mersedesas, didelis kaip laivas. Išvydęs sutrikusį 
Bevės žvilgsnį, Pitas vėl išsišiepė. 

— Brangioji, kol esi ištekėjusi už karaliaus, gali sau leisti keliauti 
stilingai. 

Nieko neatsakiusi Bevė įlipo ir užsidegė cigaretę. Ji vylėsi, jog bū- 
tent dėl ilgo ir varginančio skrydžio ji jautėsi esanti ne savo vietoje ir 
kažkokia tuščia. Ema susirietė ant sėdynės tarp jos ir Pito; pirmąkart 
važiuodama limuzinu mergytė saldžiai miegojo. 

Pitas nestabtelėjo “Valdorfo" vestibiulyje, bet skubiai nuvedė jas 
tiesiai prie lifto. Jis net nesusivokė, ar jam reikėtų pajusti palengvėjimą, 
ar nusivylimą: aerouoste susirinkusi minia ar būriai žmonių gatvėje prie- 
šais viešbutį būtų sukėlusi daug nepatogumų, tačiau duotų daug peno 
spaudai. O spauda padeda parduoti įrašus. 

— Užsakiau dviejų miegamųjų numerį, — pasakė Pitas. Papildo- 
mos išlaidos nedžiugino jo praktiško proto, tačiau jis viską pateisino, 
nujausdamas, kad Bevei būnant šalia Brajenas geriau dirbs, mieliau ben- 
draus, bus kūrybiškesnis. Be to, spaudos atstovams bus šaunu išgirsti, 
kad Brajenas keliauja drauge su šeima. Jam nepavyko Brajeno išgarsinti 
kaip seksualaus vienišo vyruko, tačiau jis galėtų jį išreklamuoti kaip my- 
lintį vyrą ir tėvą. Abu variantai publikai tiko. 

— Mes visi apsistoję tame pačiame aukšte, — tęsė Pitas. — Apsau- 
giniai labai įtemptai dirba. Vašingtone dvi merginos, įlindusios į kamba- 
rinių vežimėlius, įstengė patekti į Šūvio numerį. 

— Atrodo, reikėtų pradėti juoktis. 

Pitas tik gūžtelėjo pečiais, prisiminęs, kad Stivis buvo pakankamai 
girtas, todėl neatsisakė nuo merginų pasiūlymų. Gitaristas apsvaigusio- 
mis smegenimis sumezgė, kad dvi šešiolikmetės galėjo prilygti vienai 
trisdešimt dvejų metų moteriškei. Taigi jos abi atstojo jam vieną vyresnę 
moterį. 

— Šiandieną vaikinams pagal dienotvarkę numatyti du interviu, ry- 
toj jie turės dalyvauti Sulivano pasirodyme. 

— Brajenas nepasakė, kur keliausim toliau. 

— Į Filadelfiją, paskui — į Detroitą, Čikagą, Sent Luisą... 

— Nesvarbu, — Bevė su palengvėjimu atsiduso išvydusi, kaip atsi- 
darė lifto durys. Po velnių tuos maršrutus. Dabar ji jau čia. Ir visai ne- 
svarbu, kad ji jautėsi neapsakomai pavargusi, kad jai paskaudo rankas 
nuo miegančios Emos nešimo. Ji buvo čia. Ir tiesiog fiziškai jautė Braje- 
no buvimą. 

— Na ir puiku, — ištarė Pitas, traukdamas raktą. — Iki vaikinų 
interviu liko dar kelios valandos. Jie turės kalbėtis su naujo žurnalo at- 
stovais; pirmas numeris bus išleistas šiek tiek vėliau. Žurnalas vadinsis 
“Rolling Stone". 

Ji paėmė raktą jausdama dėkingumą, kad Pitas pasirodė esąs pakan- 
kamai jautrus ir tas dvi valandas netrukdys jai pabūti kartu su Brajenu. 

— Ačiū, Brajenai. Aš garantuoju, kad jis gerai pasiruoš pokalbiui. 

Bevei atidarius duris, Brajenas skubėjo iš gretimo miegamojo, o po 
akimirkos jau laikė glėbyje Bevę ir Emą. k 

— Ačiū tau, Kristau, — sumurmėjo jis bučiniais apipildamas Bevės 
veidą. Paskui jis paėmė suglebusią, mieguistą Emą. — Kas jai nutiko? 

— Dabar jau nieko, — laisva ranka Bevė perbraukė mergaitei per 
plaukus. — Lėktuve ją siaubingai pykino. Ji beveik nemiegojo. Man at- 
rodo, kad nubudus: ji jausis puikiai. 

— Tada viskas gerai. Nežadinkim jos. 

Brajenas nunešė Emą į antrą miegamąjį. Brajenui apklosčius ją ant- 
klodėmis, mergytė tik kartelį dirstelėjo į jį. 


— Tėti? 

— Taip, čia aš, — šis žodis jį vis dar jaudino. — Dabar truputį pa- 
miegok. Viskas gerai. 
Žž Nuraminta jo balso skambesio mergytė juo patikėjo ir vėl nugrimz- 


do į sapnus. 

Brajenas automatiškai paliko duris iki galo atviras. Paskui sustojo 
ir žiūrėjo į Bevę. Ji buvo išblyškusi, pavargusi, po akimis išryškėję juo- 
di ratilai dar labiau didino ir taip dideles tamsias akis. Brajenas pajuto 
dar didesnę, galingesnę meilę, kuri tarsi nebetilpo jo širdyje ir ėmė lietis 
per kraštus. Nieko nesakydamas Brajenas priėjo prie Bevės, paėmė ją 
ant rankų tr nunešė į lovą. 

Dabar jam trūko žodžių, nors paprastai jis niekada jų neieškodavo. 
Nuo žodžių — prie poezijos, nuo poezijos — prie lyrikos. Vėliau jis bus 
kupinas žodžių, sklidinas žodžių, besiliejančių iš šio nuostabiausios va- 
landos drauge su Beve šaltinio. 

Dabar ji visiškai priklausė vien tik jam. 

Prie lovos stovintis radijo imtuvas buvo įjungtas, bet kartu veikė ir 
televizorius. Tų aparatų skleidžiamais garsais Brajenas mėgino išguiti iš 
kambario tylą. Palietęs Bevę jis pajuto, kad ji ir buvo visa muzika, ku- 
rios jam taip reikėjo. 

Jis mokėjo gardžiuotis. Jis lėtai ją nurenginėjo atidžiai apžiūrinė- 
damas, stebėdamas, tyrinėdamas. Girdėjosi gatvės triukšmas, kuris atei- 
ty kartosis Brajeno atmintyje triskart garsiau. Į šią melodiją įsiliejo ir 
tylūs Bevės aiktelėjimai. Brajenas net girdėjo savo rankų, slystančių Be- 
vės oda, šiugždesį. 

Pro langą pluoštais krito saulės spinduliai, po jais lingavo minkšta, 
didelė lova. 

Jos kūnas jau buvo pradėjęs subtiliai keistis, nes viduje augo gyvy- 
bė. Brajenas apglėbė suapvalėjusį pilvuką; jis buvo nustebęs, sutrikęs, 
nuolankus. Jis pagarbiai prispaudė lūpas prie Bevės kūno. 

Tai išties buvo kvaila, tačiau Brajenas jautėsi tarsi iš karo grįžęs ka- 
rys, nusėtas randais ir pasipuošęs medaliais. Galbūt tai ir nebuvo taip kvaila. 
Jo kovos arena, kur jis galėjo laimėti arba pralaimėti, buvo skirta tik jam, 
Bevės ten jis negalėjo imti. Jai visada teks jo laukti. Visa tai jis išskaitė 
jos akyse, jos rankose, taip švelniai jį glėbiančiose. Šis pažadas ir kantry- 
bė buvo jos lūpose, prasivėrusiose sutikti jo bučinį. Jos aistra visada buvo 
pastovesnė nei jo, ne tokia savanaudė, tarsi išlyginanti aštresnius ir dides- 
nius jo poreikius. Būdamas šalia jos Brajenas jautėsi kaip vyras, o ne kaip 
pasaulio simbolis; tasai pasaulis išties buvo išalkęs simbolių. 

Susiliejęs su ja jis galiausiai prabilo ištardamas jos vardą, dėkingai 
ir viltingai atsidusdamas. 

Jau vėliau, kai Bevė snūduriavo įsitaisiusi po sujauktomis antklo- 
dėmis, Brajenas sėdėjo ant grindų šalia lovos vienais apatiniais. Ji buvo 
pasisotinusi seksu, tačiau Brajeno dvasia nerimo. Viskas, ko tik jis troš- 
ko, apie ką svajojo, buvo čia pat, po ranka. 

— Pitas nufilmavo koncertą Atlantoje. Jėzau, Beve, kažkoks pami- 
šimas. Ir ne tik dėl muzikos sirgalių riksmų, nors ir to jau užteko. Kar- 
tais per triukšmą būdavo neįmanoma išgirsti savo paties balso. Net neži- 
nau, galbūt tai galima palyginti su oro uostu, kuriame iš visų pusių kyla 
lėktuvai, o tarp tų lėktuvų dar yra ir rėkiantys žmonės, ir galų gale vis- 
kas susimaišo bei virsta didžiuliu triukšmu, nors kažkas dar bando klau- 
syti tavo muzikos, supranti... Kartais pro užleistus dūmus ir prožektorių 
šviesas galėdavai įžiūrėti kokį nors veidą. Galėdavai dainuoti vien tik 
tam vienam veidui. Tada Stivis vėl pradėdavo groti svarbiausią temą, ir 
publika tiesiog pasiusdavo. Nežinau, galbūt visa tai galima būtų paly- 
ginti su geru seksu. 

— Atleisk, negalėjau tau paploti. 

Juokdamasis Brajenas pakuteno jai kulkšnį. 

— Aš taip džiaugiuosi, kad tu čia su manimi. Ši vasara ypatinga. 
Šis nepaprastumas tiesiog tvyro ore, tu jį gali įžiūrėti žmonių veiduose. 
Ir mes esame jo dalis. Beve, mes niekada negrįšime. 

Ji įsitempė ir įsmeigė į Brajeną tiriantį žvilgsnį. 


— Į Londoną? 
— Ne, — lyg nekantraudamas pratarė Brajenas, šalis kiek pra- 
linksmintas jos nesupratimo. — Niekada negrįšime į tai, kas jau buvo. 


Niekada nebemaldausime leidimo groti kokioje nors niūrioje aludėje, nie- 
kada nebesijausime dėkingi už veltui įpiltą alaus bokalą ir bulvių trašku- 
čius; būtent tuo mums ir būdavo mokama. Viešpatie, Beve, mes juk Niu- 
jorke, o po dienos mus bus girdėję milijonai žmonių. Visa tai darosi svar- 
bu. Mes tampame svarbūs ir reikšmingi. O šito aš visada labai troškau. 

Bevė atsisėdo ir paėmė jį už rankos. 

— Tu visada buvai svarbus, Brajenai. 

— Ne, aš buvau tik vienas iš daugelio eilinių dainininkų. Bet dabar 
nesu, Beve. Ir daugiau jau niekada nebūsiu. Žmonės klauso. Pinigai leis 
mums šiek tiek paeksperimentuoti — kurti ką nors, kas yra daugiau nei 
visų pamėgtas rokas. Beve, vyksta karas. Ištisa generacija išgyvena per- 
versmo laikus. Mes galime būti tos kartos balsas. 

Bevė nesuprato šių didelių, galingų svajonių, tačiau būtent šis be- 
galinis Brajeno idealizmas ją traukė iš pat pradžių. 

— Tik nepalik manęs už savo nugaros. 

— Niekaip negalėčiau, — Brajenas kalbėjo visiškai tvirtai ir nuo- 
širdžiai. — Aš noriu suteikti tau visa, kas yra geriausia, Beve. Tau ir 
kūdikiui. Prisiekiu. Man reikia apsirengti. 

Jis pabučiavo abi jos rankas, o paskui atmetė ant nugaros susitar- 
šiusius plaukus. 

— Pitas išties negali tverti džiaugsmu, žinodamas, kad mūsų inter- 
viu bus pirmuosiuose to žurnalo puslapiuose. Na to, kuris išeis lapkritį. 

Brajenas mestelėjo Bevei išdažytus marškinėlius: 

— Ruoškis. | 

— Aš maniau, kad liksiu čia. 

— Beve... 

Jie jau ir anksčiau buvo apie tai užsiminę. 

— Tu esi mano žmona. Žmonės nori apie tave ką nors sužinoti, jie 
nori Žinoti apie mus abu. 

Brajenas mėgino nuslopinti kylantį susierzinimą, matydamas, kad 
Ji paprasčiausiai sėdi rankose vartydama numestus marškinėlius. 

— Jeigu mes jiems duosime nors truputėlį to, ko jie nori, tai mūsų 
taip dažnai nepersekios. 

Taip kalbėdamas Brajenas išties tikėjo savo žodžiais. 

— Ir visa tai ypač svarbu, nes turime Emą. Noriu, kad kiekvienas 
matytų, jog mes tapome tikra šeima. 

— Seima turėtų būti kiekvieno privatus, asmeninis reikalas. 

— Galbūt. Tačiau istoriją apie Ėmą čia jau visi žino. 

Jis pats girdėjo, kaip tuzinai žmonių kalbėjo apie Emą, kaip apie 
nepaprastai mielą mergaitę. Buvo galima tikėtis ir prastesnių gandų, kaip 
atrodė Brajenui, nes Ema gimė iš jausmo, kuris nė iš tolo nebuvo pana- 
šus į meilę. Švelniai uždėjęs ranką Bevei ant pilvo, jis mąstė apie dar 
vieną savo vaiką, kuris buvo pradėtas iš meilės. 

— Man reikia, kad dabar būtum kartu su manimi. 

Labai nenoromis ji išlipo iš lovos ir pradėjo rengtis. 

Maždaug po dvidešimties minučių ji atidarė duris, išgirdusi tylų bel- 
dimą. 

— Džonou. 

Jis paskubomis šyptelėjo Bevei. 

— Jaučiau, jog neįstengsi būti toli nuo manęs, — pasakė Džonou 
sugriebdamas Bevę į savo milžinišką glėbį ir bučiuodamas. Bevei pradė- 
jus juoktis, Džonou pažvelgė jai per petį ir išvydo tarpduryje stovintį 
Brajeną. — Oi, jis mus užtiko. Geriau jau liaukimės. 

— Kur nusičiupai tą absurdišką skrybėlę? — tepaklausė Brajenas. 

Pastatęs Bevę ant žemės, Džonou ištiesino baltos skrybėlės kraštą. 

— Patinka? Tai “hepiningas". 

— Atrodai kaip suteneris, — pakomentavo Brajenas eidamas prie baro. 

— Būtent. Taip ir maniau, kad pasirinkau teisingai. Visa tai man 
galėjo kainuoti gyvybę, bet aš įstengiau iš čia pasprukti ir šiek tiek pa- 
vaikščioti po parduotuves Penktojoje aveniu. Ir aš tokio turėsiu, brangu- 
ti, — Džonou linktelėjo Brajeno, pilančio į stiklus viskį, pusėn. 

— Tu buvai išėjęs? — Brajenas stovėjo vienoje rankoje laikydamas 
viskio butelį, o kitoje — stiklą. 

— Akiniai nuo saulės, gėlėtas apsiaustas... — jis suraukė nosį. — 
Ir karoliai. Visa tai man puikiai pasitarnavo, žodžiu, puiki maskuotė, bet 
džiaugiausi tik tol, kol nereikėjo grįžti atgal. Praradau karolius. 

Džonou ištraukė Brajenui iš rankos stiklą viskio. Atsidusęs jis pa- 
tenkintas krestelėjo ant lovos. 

— Brajenai, vyruti, štai kur radau sau vietą. Aš pats esu Niujorkas. 

— Jeigu Pitas sužinos, kad sava valia buvai išėjęs, jis tau nusuks 
galvą. 

— Pedikas Pitas, — linksmai tarstelėjo Džonou. — Nors, tiesą sa- 
kant, jis ne mano skonio. 

Išsišiepęs jis gurgštelėjo viskio. 

— Na, tai kur mažoji mergiūkštė? 

— Ji miega, — atsakė Brajenas prisidegdamas cigaretę. 

Kai vėl pasigirdo beldimas, Brajenas nuėjo atidaryti durų. Į vidų įžen- 
gė Stivis; vos vos linktelėjęs Bevei jis pasuko prie baro. Paskui jį atsekė ir 
P.M.; jis atrodė kiek per daug išblyškęs. P. M. sudribo ant kėdės. 

— Pitas pranešė, kad interviu turėsime duoti čia, — jis pratarė. — 
Jis pats atves reporterį. Kur gavai tą skrybėlę? — paklausė Džonou. 

— Tai labai liūdna ir ilga istorija, sūnau, — apsižvalgęs tarpduryje 
ant slenksčio Džonou išvydo stovinčią Emą. — Dabar nepasakosiu, bet 
tik pažiūrėk, mūsų čia yra ir daugiau... Sveikutis, rausvasis veideli. 

Ema trumpai sukikeno, tačiau nesujudėjo. Tą akimirką ji buvo bes- 
te įbedusi akutes į Brajeną. 

Jis priėjo prie Emos ir paėmė ją ant rankų, o paskui plekštelėjo pėr 
užpakaliuką. 

— Mano Ema... Na, ir kaip jaučiasi didžioji keliauninkė? 

Iš pradžių Ema pamanė, kad tikriausiai susapnavo akimirką, kai tė- 
tis paguldė ją į lovelę ir pabučiavo į skruostą. Tačiau tai nebuvo sapnas, 
nes jis buvo šalia ir šypsojosi jai, o jo balso skambesys išvaikė visus 
pilvuko negerumus. 

— Aš alkana, — pratarė mergytė ir plačiai nusišypsojo tėčiui. 

— Aš nesistebiu, — atsakė Brajenas bučiuodamas duobutę Emos 
burnytės kamputyje. — Gal norėtum gabalėlio šokoladinio torto? 

— Ar sriubos? — įsiterpė Bevė. 

— Sriubos ir torto, — pasitaisė Brajenas. — Ir šlakelį skanios arbatos. 

Jis pastatė mergytę ant grindų, kad galėtų prieiti prie telefono ir 
užsakyti maisto. 

— Ema, ateik. Kai ką tau turiu, — pratarė Džonou plekšteldamas 
per šalia numestą pagalvėlę. Mergytė dvejojo. Jos mama dažnai taip sa- 
kydavo. O tasai “kai kas" dažniausiai būdavo antausis. Tačiau Džonou 
šypsojosi nuoširdžiai. Kai Ema greta jo įsitaisė, iš kišenės jis išsitraukė 
nedidelį permatomą plastmasinį kiaušinį. Kiaušinio viduje buvo žaisli- 
nis žiedelis su ryškiai raudona akute. 

Ema net minutę užkando žadą, kai jis įbruko kiaušinį jai į rankutę. 
Netarusi nė žodžio ji kraipė kiaušinį tai į vieną, tai į kitą pusę, stebėda- 
ma, kaip slidinėja viduje esantis žiedelis. 

Džonou pamanė, kad viskas nutiko labai paprastai. Jis pasinaudojo 
spaudą vežiojančia mašina ir pasidarė sau trumpą pramogą pasidairyti 
po parduotuves. Tačiau dabar kiek labiau susijaudinęs nei pats tikėjosi, 
jis atidarė mergytei kiaušinį, o paskui užmovė ant pirštuko žiedelį. 

— Štai. Mes susižiedavę. 

Ema šypsodamasi pažvelgė į žiedelį, o vėliau į Džonou. 

— Ar galiu atsisėsti tau ant kelių? 

— Gerai, — atsakė Džonou pasilenkdamas prie jos ausytės. — Bet 
jeigu prišlapinsi į kelnytes, sužadėtuves nutrauksiu. 

Ji nusijuokė ir įsitaisiusi Džonou ant kelių ėmė žaisti su žiedeliu. 

— Iš pradžių — prie žmonos, paskui — prie dukters... — konstata- 
vo Brajenas. 

— Galėtum jaudintis, jeigu turėtum sūnų, — išpoškino Stivis; ly- 
giai taip pat jis ir gerdavo — visada vienu mauku. Ir tik vėliau jis pasi- 
gailėjo taip pasakęs, būtų įmanęs, būtų nusipjovęs liežuvį. — Atsipra- 
šau, — sumurmėjo jis, kai kambary įsivyravo nemaloni tyla. — Tos pa- 
girios... Tokiais atvejais mano nuotaika visada būna bjauri. 

Pasigirdus beldimui į duris Džonou tik tingiai krustelėjo pečiais. 

— Sūnau, geriau jau nutaisytum įžymybės šypsenėlę. Atėjo pasiro- 
dymo metas. 

Džonou labai supyko, tačiau įstengė to neparodyti: šalia jų atsisėdo 
jaunas, barzdotas reporteris. Džonou pamanė, kad jie net neįsivaizduoja, 
kaip jis iš tikrųjų jaučiasi. Nė vienas iš jų, išskyrus Brajeną, kuris kartu 
su juo lankė mokyklą, kuris jį palaikydavo. Įvairiausios pravardės — 
gaidys, kačiukas, išsigimėlis — žeisdavo daug labiau nei kartkartėmis 
ant jo pasipildavę smūgiai. Džonou puikiai suvokė, jog jo veidas jau ne 

vieną kartą būtų tiesiog sumaitotas, jeigu ne Brajenas, jeigu ne jo kumš- 
čiai ir ištikima draugystė. 

Jie buvo labai artimi — du dešimtmečiai berniukai, kurių tėvai bu- 
vo alkoholikai. Rytinėje Londono dalyje skurdas — įprastas dalykas, ten 
netrūko peštukų, pasiryžusių dėl penso sulaužyti ranką. Tačiau buvo ga- 
lima rasti būdų, kaip viso to išvengti. Džonou ir Brajenui vienas iš tokių 
būdų buvo muzika. 

Elvis, Chuck Berry, Muddy Waters...Visus pinigus, kiek tik jiems 
pavykdavo užsidirbti ar nukniaukti, jie išleisdavo pirkdami tuos bran- 
gius įrašus. Būdami dvylikos jie sukūrė pirmą savo dainą — ji išties bu- 
vo prasta, dabar Džonou puikiai visa tai prisiminė ir galėjo įvertinti. Dau- 
gybė itin prastų rimų, kuriems pritaikydavo trijų akordų ritmą, išgauna- 
mą džeržgiančia gitara. Norėdami įsigyti tą gitarą berniukai pardavė pintą 
Brajeno tėvo džino; vėliau Brajenui teko atlaikyti aršius tėvo smūgius. 
Tačiau jie galėjo kurti muziką; tokią, kokią mokėjo. 

Kai Džonou susivokė, kas su juo dedasi, jam buvo beveik šešiolika. 
Jis išliejo daug prakaito ir ašarų, mėgindamas suartėti su kiekviena mer- 
gina, kuri tik jį prisileisdavo, tačiau viskas ėjo perniek. 

Galiausiai su tuo susitaikyti jam padėjo Brajenas. Kartą vėlai vaka- 
re jie gėrė Brajeno namo rūsyje. Šį kartą Džonou buvo pavykę nukniauk- 
ti šiek tiek tėvo viskio. Šiukšlių tvaikas jiems netrukdė sėdėti užsižiebus 
žvakes ir paeiliui gurkšnoti tiesiai iš butelio. Iš aplūžusio nešiojamo gro- 
tuvėlio sklido Rojaus Orbisono balsas: “Only the Lonely"... Džonou iš- 
pažintį lydėjo girta rauda ir grasinimai nusižudyti. 

— Aš esu niekas ir niekada kitoks nebūsiu. Gyvensiu kaip kraujuo- 
jantis paršas, — kalbėjo godžiai rydamas viskį. — Mano senis ištisai 
smardina kambarį, o motina tik inkščia ir nieko nedaro, kad kas nors 
būtų kitaip. Mano sesuo dirba gatvėse, o mažasis brolis jau du kartus šį 
mėnesį buvo suimtas. 

— Tik nuo mūsų priklauso, ar sugebėsime to išvengti, — atsakė 
Brajenas pakiliai filosofuodamas. Pusiau prisimerkęs jis klausėsi Orbi- 
sono. Jis norėjo štai taip dainuoti, jo balsas irgi turės būti sklidinas šios 
nežemiškos melancholijos. — Džonou, mes turime gyventi kitaip, turi- 
me tapti kitokie. Ir tapsime. 

— Kitokie. Aš negaliu tapti joks kitoks. Net ir tada, jei nusižudy- 
čiau. Gal ir nusižudysiu. Gal tiesiog taip ir padarysiu, kartu padaryda- 
mas galą viskam. 

— Apie ką, po velnių, kalbi? — paklausė Brajenas, grabinėdamas 
aplamdytų cigarečių pakelį, kuriame užčiuopė paskutinę cigaretę. 

— Aš esu gėjus, — pratarė Džonou ir panarinęs galvą ant sunertų 
rankų pravirko. 

— Gėjus? — nepatikėjo Brajenas neįstengdamas prinešti degančio 
degtuko iki cigaretės. — Liaukis, Džonou, nebūk kvailys. 

— Juk sakau, kad esu gėjus, — kalbėjo jis pakeltu balsu; ant jo 
nevilties kupino veido matėsi ašarų vagelės. Jis žvelgė į Brajeną. — Man 
patinka berniukai. Aš esu išsigimęs, bjaurus pedikas. 

Nors Brajenas buvo labai sukrėstas, alkoholis padėjo jam į viską 
žvelgti šiek tiek ramiau. Jis mėgino viską teisingai įvertinti. 

— Ar tu tuo įsitikinęs? 

— Po velnių, negi apie tai kalbėčiau, jeigu nebūčiau tikras? Vienin- 
telė priežastis, dėl kurios man tas reikalas pavyko su Alisa Ridžvei, bu- 
vo ta, kad tuo metu galvojau apie jos brolį. 

Brajenui dingtelėjo mintis, kad visa tai baisiai nemalonu, tačiau ne- 
pratarė nė žodžio. Jie draugavo daugiau nei šešerius metus, jie vienas 
kitą užstodavo, vienas kitu pasitikėdavo, dalydavosi svajonėmis bei pa- 
slaptimis. Brajenas išsitraukė antrą degtuką, prisidegė cigaretę ir susi- 
mąstė. 

— Na, man atrodo, jeigu jau tu toks esi, turi su tuo susitaikyti ir 
gyventi savaip. Ir nėra dėl ko laužyti rankų. 

— Bet tu nesi gėjus. 

— Ne, — Brajenas bent jau vylėsi, jog jis toks nėra. Jis prisiekė per 
artimiausias kelias savaites pačiam sau tai įrodyti su kiekviena, kuri su- 
tiks prasižergti. Ne, jis nebuvo gėjus, jis mėgino įtikinti pats save. Sekso 
akrobatika, kuria jis užsiiminėjo su Džeine Palmer, galėjo pakankamai 
puikiai įrodyti jo tikruosius polinkius. Vien galvodamas apie ją, pajuto 
kai ką kietėjant tarp kojų. Tačiau dabar tam nebuvo tinkamas metas, 
reikėjo apsvarstyti Džonou problemą. 

— Daug žmonių yra gėjai, — tęsė Brajenas. — Daug menininkų ir 
artistų. O mes esame muzikantai, vadinasi, į tai tu gali žiūrėti kaip į tam 
tikrą savo kūrybingos sielos dalį. 

— Viskas mėšlas, — sumurmėjo Džonou, tačiau nusivalė varvančią 
nosį. 

— Galbūt, bet daug geriau nei perpjautos venos. Tada man reikėtų 
susirasti kitą partnerį. 

Per Džonou veidą nuslinko blankus šypsenos šešėlis. Džonou vėl 
paėmė butelį. 

— Tai ką, ar mes ir toliau būsime partneriai? Ar dar esame? 

— Žinoma, — Brajenas perdavė jam cigaretę. — Tol, kol aš tau 
neįkyrėsiu ar nenusibosiu. 

Štai taip viskas ir baigėsi. 

Susiradęs meilužį, Džonou būdavo labai atsargus ir niekada apie 
tai nekalbėdavo. Visi grupės nariai žinojo apie kitokius jo seksualinius 
polinkius, tačiau visi sutiko, kad tai buvo asmeninis Džonou reikalas. 
Pitui primygtinai reikalaujant jis mėgino sukurti heteroseksualaus eržilo 
įvaizdį. Galima sakyti, kad tai linksmino Džonou. 

Tačiau jis dėl kai ko gailėjosi, nors pats sau nenorėjo pripažinti. 
Šitai jis pajuto dabar, ant kelių supdamas Emą. Jam buvo labai gaila, kad 
jis niekada neturės savo vaikų. 

Tramdydamas pyktį, stebėdamas, kaip Brajenas apkabino Bevę, jis 
buvo priverstas pripažinti, kad vienintelis žmogus, kurį jis nuoširdžiai 
mylėjo, niekada nebus jo meilužis. 

Ema buvo apakinta Niujorko spindesio. Po vėlyvų Brajeno užsakytų 
pusryčių, pasivaišinusi braškių uogiene ir cukruotais pyragaičiais, mergy- 
tė buvo palikta Bevei. Tačiau šį kartą Ema dėl to visiškai nesijaudino. Šį 
vakarą jos tėtį turėjo filmuoti televizija, ir jis pažadėjo, kad ji taip pat 
galės eiti ten, kur buvo kuriamos televizijos laidos, ir galės viską stebėti. 

Kol dar buvo likę šiek tiek laiko, Ema su Beve važinėjo po miestą 
didžiuliu baltu automobiliu. Mergytė juokėsi iš šviesaus peruko ir dide- 
lių apvalių akinių nuo saulės, kuriuos buvo užsidėjusi Bevė. Nors iš pra- 
džių Bevė daug nesišypsojo, Emos nuostaba ir susižavėjimas ją išblaškė. 
Emai patiko stebėti šaligatviais skubančius ir besistumdančius žmones, 
srautais plūstančius per perėjas. Mergaitė matė moteris trumpais sijonė- 
liais ir aukštakulniais bateliais, o jų prašmatnios šukuosenos atrodė ne- 
pajudinamos, tarsi iškaltos iš akmens. Buvo ir tokių, kurios avėjo me- 
džiaginiais batukais ar sandalais, o jų tiesūs plaukai tarsi vandens srove- 
lės vilnijo ant nugarų. Gatvių sankryžose smulkūs prekeiviai pardavinė- 
jo dešrainius, vaisvandenius ir ledus, kuriuos pėstieji šluote šlavė, nes 
temperatūra už prabangaus limuzino durų vis kilo. Transporto judėjimas 
buvo kažkoks nervingas, agresyvus, tačiau Ema to nesuprato, nes toks 
judėjimas jai patiko. 

Dailiai susiglostęs, apsivilkęs puikiai jam tinkančia gelsvai ruda uni- 
forma, užsidėjęs kietakraštę skrybėlę vairuotojas nuspaudė stabdžių pe- 
dalą. Jam pačiam muzika visai nerūpėjo, jeigu nedainuodavo Frenkas Si- 
natra ar Rozmari Kluneri, tačiau jis neabejojo, kad du jo paaugliai vai- 
kai pamiš iš džiaugsmo, kai po dviejų darbo dienų jis jiems atneš išgar- 
sėjusių dainininkų autografus. 

— Atvažiavome, pone. 

— O, — kiek sutrikusi Bevė pažvelgė pro langą. 

— "Empire State Building", — paaiškino vairuotojas mosteldamas 
durų link. — Ar man atvažiuoti po valandos jūsų paimti? 

— Taip, po valandos galite atvažiuoti, — atsakė Bevė, vairuotojui 
atidarius duris, tvirtai paimdama Emą už rankos. — Eime, Ema, “Devas- 
tation" nesikelia į viršūnes po vieną. 

Prie durų vingiavo ilga eilė žmonių su zirziančiais kūdikiais, vir- 
kaujančiais vaikais. Bevė ir Ema atsistojo į eilės galą, o jų asmens sar- 
gybiniai tyliai sekė paskui. Greitai juos visus prarijo didžiulis pastatas. 
Po kelių akimirkų paskui įvirto grupė prancūzų studentų, visi nešini pir- 
kinių krepšeliais. Jie kalbėjosi greita, plaukiančia kalba. Tarp sumišusių 
kvepalų, prakaito, šlapių vystyklų kvapų Bevė išskyrė svaigų hašišo aro- 
matą. Atrodė, kad jų niekas nepastebi, kad jos niekam nerūpi. Jos pasiju- 
to įneštos į liftą. 

Po kelių ilgų minučių jos išlipo ir vėl turėjo laukti. Emai tai nerū- 
pėjo. Kol jos rankutę tvirtai spaudė Bevės delnas, ji galėjo žvalgytis ap- 

link ir stebėti žmones. Plikos galvos, minkštos skrybėlės, gauruotos barz- 
dos... Kai Emai paskaudo kakliuką, ji nuleido akutes į batus. Virvelėmis 
suvarstyti sandalai, švytintys smailianosiai batai, sniego baltumo sporti- 
niai bateliai ir juodi laiveliai... Kai kurie Žmonės mindžikavo vietoje, 
kiti trepsėjo, dar kiti iš lėto lingavo, tačiau nė vienas nestovėjo ramiai. 

Kai Ema nuo viso to pavargo, ji paprasčiausiai klausėsi balsų. Ji 
girdėjo, kaip ginčijasi šalia jos stovinčios mergaitės. Kadangi jos buvo 
paauglės, Ema ėmė joms pavydėti. 

' — Šauniausias iš jų — Stivis Nimonsas, — tvirtino viena iš mer- 
gaičių. — Jo akys labai didelės, rudos, o tie jo siauri ūsiukai... 

— Brajenas Makevojus, — pataisė ją kita. — Jis tai tikrai nepakar- 
tojamas. 

Norėdama įrodyti, kad jos žodžiai teisingi, mergaitė iš medžiaginės 
piniginės išsitraukė Brajeno nuotrauką, iškirptą iš kažkokio žurnalo. Ap- 
link susispietusios mergaitės sutartinai atsiduso. 

— Kiekvieną kartą, kai tik į jį žvilgteliu, jaučiu, kad tuoj tuoj mirsiu. 

Pajutusios Žmonių žvilgsnius jos ėmė kikenti, užsidengusios del- 
nais burnas, bet neįstengdamos numalšinti juoko. 

Ir patenkinta, ir kiek sutrikusi Ema pažvelgė į Bevę. 

— Tos mergaitės kalba apie tėtį. 

— Šššš... 

Bevei buvo tikrai linksma, ji net nutarė apie tai papasakoti Brajenui, 
tačiau ji nepamiršo, jog buvo užsidėjusi peruką ir akinius nuo saulės. 

— Suprantama, kad jos kalba apie tėtį, tačiau mes turime išlaikyti 
paslaptį ir neišsiduoti, kas esančios. 

— Kodėl? 

— Paaiškinsiu vėliau, — pratarė ji pajutusi palengvėjimą, kad pa- 
galiau jos jau gali lipti į liftą. 

Emos akutės išsiplėtė, kai ji pajuto, kad jai užgulė ausis lygiai taip, 
kaip buvo nutikę lėktuve. Kurį laiką ji jautė didelę baimę, kad jos vėl 
nepradėtų pykinti. Ji kandžiojo lūpytes, užsimerkė; dabar ji nepaprastai 
troško, kad tėtis būtų šalia. 

Ji gailėjosi, kad sutiko čia eiti. Ema gailėjosi, kad kartu nepasiėmė 
Čarlio, ir dabar negalėjo jam pasiguosti. Ji ėmė karštai melstis, taip karš- 
tai, kaip tik galėjo trejų metų vaikas, kad ant naujų blizgančių batukų 
neišlietų visų skanių pusryčių. 

Tada atsivėrė durys, siaubingas judėjimas vis aukštyn ir aukštyn 
liovėsi. Visi juokėsi ir plepėjo grūsdamiesi lauk. Paklusdama Bevei, Ema 
tvirtai laikėsi įsikibusi jos rankos; ją vis dar šiek tiek pykino. 

Ema matė didžiules lentynas, nukrautas įvairiausiais suvenyrais, ne- 
įtikčtinai plačius langus, pro kuriuos matėsi dangus ir nesuskaičiuojama 
daugybė pastatų; visa tai buvo Manhatanas. Apstulbusi ji liko stovėti, o 
aplinkui tebeplūdo žmonės. Pykinimas praėjo stebėtinai greitai. 

— Yra į ką pažiūrėti, tiesa, Ema? 

— Ar tai ir yra pasaulis? 

Nors Bevė irgi buvo apstulbusi kaip ir Ema, ji nusijuokė. 

— Ne, tik maža jo dalelytė. Na, eikš, keliaukim. | 

Jos pajuto stiprų vėjo gūsį, Emos sijonėlis ėmė pleventi, mergytė 
net loštelėjo atgal. Tačiau Ema neišsigando; galima sakyti, ji buvo nu- 
stebusi ir susižavėjusi. Bevė vėl nusijuokusi paėmė ją ant rankų. 

— Ema, mes esame pasaulio viršūnėje. 

Pažvelgusi pro aukštos sienelės viršų, Ema pajuto, kaip jai keistai 
sukuteno pilvelį. Apačioje pastatų kanjonuose matėsi gatvių ir kryžkelių 
tarpekliai, mažučiukai automobiliai ir autobusai atrodė kaip žaisliukai. 
Visos gatvės ir keliai buvo taip stebėtinai tiesūs. 

Bevei įmetus į dėžutę monetą, Ema galėjo pasižiūrėti per telesko- 
pą, tačiau jai labiau patiko žvalgytis savo pačios akutėmis. 

— Ar mes galime čia apsigyventi? 

Bevė sukiojo teleskopą tol, kol išvydo Laisvės statulą. 

— Čia, Niujorke? 

— Ne, čia, viršuje. 

— Ne, Ema, čia niekas negyvena. 

— Kodėl negyvena? 

— Todėl, kad ši vieta skirta lankytis turistams, — išsiblaškiusi at- 
sakė Bevė. — Ir, manyčiau, vienas iš pasaulio stebuklų. Juk negali gy- 
venti stebukle. 

Tačiau Ema žvelgė per sienelę mąstydama, kad ji tai jau tikrai galėtų. 

Televizijos studija Emai nepaliko įspūdžio. Ji neatrodė nei tokia 
didelė, nei tokia graži, kaip žiūrint per televizorių. Žmonės buvo papras- 
ti. Vis dėlto Emai patiko kameros. Jos buvo didelės, griozdiškos, o žmo- 
nės už jų atrodė esą labai svarbūs. Ema svarstė, ar pažvelgus pro kame- 
ros akutę matytum tą patį, ką ir žiūrėdamas per “Empire State Building" 
teleskopą. 

Jai nesuspėjus apie tai paklausti Bevės, kažkoks liesas žmogus pra- 
dėjo labai garsiai kalbėti. Tai buvo pats keisčiausias amerikietiškas ak- 
centas, kurį tik Emai buvo tekę girdėti. Ji nesuprato pusės to žmogaus 
kalbos, tik išgirdo žodį “Devastation". Tada studija pratrūko klyksmais. 

Atsigavusi po pirmo šoko, Ema jau nebesislėpė po Bevės sijonu; ji 
išlindo į priekį. Nors mergaitė nesuprato šūksnių prasmės, ji suvokė, kad 
šie garsai nebuvo blogi. Tai buvo kažkoks geras, jaunas triukšmas, sprog- 
dinęs sienas ir kilnojęs lubas. Ema šyptelėjo, nors mergytė juto šiek tiek 
virpančią Bevės ranką. 

Jai patiko, kaip tėtis juda scenoje, kartkartėmis šokteldamas ar tie- 
siog vaikščiodamas pagal muzikos ritmą. Jo balsas buvo stiprus, skaid- 
rus, kartais susiliedavo su Džonou ar Stivio balsu. Ryškių šviesų nu- 
tvieksti jo plaukai žvilgėjo auksu. Ema buvo vaikas; ji greitai atpažin- 
davo magiją. 

Ji prisimins šį vaizdą visą gyvenimą, išsaugos jį savo sąmonėje ir 
širdyje. Ji visada regės šiuos keturis vyrus, užlietus šviesos, sėkmės spin- 
dulių ir muzikos. 


Už trijų tūkstančių mylių Džeinė sėdėjo naujame savo bute. Ant stalo 
buvo pastatyta pinta džino ir uncija “Kolumbijos aukso". Ji buvo užside- 
gusi žvakes, tuzinus žvakių, kurios, kaip ir narkotikai, jai padėdavo va- 
duotis iš bjaurios nuotaikos. Iš grotuvo sklido skaidrus Brajeno tenoras. 

Pasiėmusi Brajeno duotus pinigus ji persikėlė į Čelsį. Ten gyveno 
daug jaunų Žmonių, muzikantų, poetų ir artistų, ten gyveno tie, kurie 
ištisai paskui juos sekiodavo. Džeinė manė, jog Čelsyje ji susiras kitą 
Brajeną. Gražaus veido idealistą protingomis rankomis. 

Dabar ji vos panorėjusi galėdavo lankytis aludėse, galėjo klausytis 
muzikos, išsirinkti bet kokį partnerį vienai nakčiai. 

Ji turėjo naują šešių kambarių butą, visi kambariai buvo apstatyti 
puikiais naujais baldais. Jos spintos buvo prikimštos madingų drabužių 
iš prašmatnių salonų. Jai ant piršto puikavosi didžiulis deimantas, kurį ji 
buvo nusipirkusi mėgindama save paguosti. Tačiau dabar žiedas Džeinei 
buvo jau nusibodęs. 

Iš pradžių ji manė, kad šimtas tūkstančių svarų — tai visi pasaulio 
pinigai. Ji perbraukė viena ranka per šilkinį chalatą, kuriuo vilkėjo; jai 
patiko, jai labai patiko šilko švelnumas, krintanti medžiaga. Tačiau ne- 
trukusi ji suprato, kad didelius pinigus galima išleisti taip pat lengvai, 
kaip ir mažus. Ji vis dar turėjo jų pakankamai, kad kuriam laikui užtek- 
tų, bet gana greitai ji ėmė suvokti, kad Emą pardavė per pigiai. 

Gurkšnodama džiną ji svarstė, ar Brajenas būtų paėmęs mergaitę ir 
už dvigubai didesnę sumą. Galbūt didesnę net už dvigubą, nors ir kiek 
tasai galvijas Pitas būtų raukęsis ir murmėjęs. Brajenas norėjo Emos. 
Vaikai — jo silpnybė. Džeinė tai žinojo, bet dabar nuoširdžiai apgailes- 
tavo, kad nesugebėjo tuo pasinaudoti. 

Vargani dvidešimt penki tūkstančiai per metus. Ji svarstė, kaip jai 
reiks su šia suma pragyventi. 

Šiek tiek apgirtusi nuo džino ji susisuko nelabai dailią hašišo cigaretę. 

Kartkartėmis ji susitikdavo su klientais, tačiau taip elgėsi ne dėl pini- 
gų, 0 mėgindama nustumti vienatvę. Ji net nemanė, kad jai truks Emos. Slen- 
kant savaitėms, motinystės sąvoka jai įgavo naujų emocinių atspalvių. 

Ji mergytę pagimdė. Paskui diena iš dienos keitė jos bjaurius vystyk- 
lus. Be to, leido sunkiai uždirbtus pinigus maistui ir drabužėliams. O da- 
bar mažoji mergiūkštė tikriausiai nė neprisimena, kad ji tebeegzistuoja. 

Ji pasisamdys advokatą. Už Brajeno pinigus ji pasisamdys patį ge- 
riausią. Turės būti teisingumas. Visoje šalyje neatsiras nė vieno teismo, 
kuris nepritartų, jog vaikas turi augti kartu su savo motina. Ji susigrą- 
žins Emą. Arba dar geriau — išsireikalaus dvigubai daugiau pinigų. 

Tada, kai ji gerokai juos numelš, Brajenas ir jo snarglė žmona ilgai 

jos nepamirš. Jos niekas nepamirš — nei sušvinkusi spauda, nei kvaila 
publika, nei jos mažoji mergiščia. 

Su šia mintimi Džeinė pasiėmė savo sukauptas metedrino atsargas 
ir pasirengė skrydžiui. 


Ema nebegalėjo ilgiau laukti. Lauke buvo bjauri šlapdriba, tačiau 
mergytė tebestovėjo prie lango prispaudusi prie stiklo veidelį ir mėgino 
ką nors įžiūrėti. 

Jie turėjo greitai pasirodyti. Taip sakė Džonou. Ji buvo pakankamai 
išmintinga ir puikiai žinojo, jog jei dar kartelį Džonou paklaus, ar ilgai 
jai teks laukti, jis pradės piktai urgzti. Bet Ji nebegalėjo ilgiau laukti. 
Kai jos nosytė visai sušalo, ji atsitraukė nuo lango ir pradėjo šokinėti 
nuo vienos kojos ant kitos. Šiandien turėjo grįžti namo jos tėtis su Beve 
ir mažuoju broliuku. Darenas. Jos broliuko vardas buvo Darenas. Ji pa- 
mėgino pašnibždomis ištarti šį vardą. Vien šio vardo skambesys vertė ją 
šypsotis. 

Dar niekada Ema nebuvo savo gyvenime patyrusi tokio milžiniškai 
svarbaus įvykio kaip broliuko gimimas. Jis bus jos. Ji bus jam reikalin- 
ga, kad paglostytų, kad jį prižiūrėtų. Ji jau ištisas savaites mokėsi būti 
mama žaisdama su savo lėlėmis, kurių dabar buvo visas kambarys. 

Ji žinojo, kad reikia labai atsargiai prilaikyti kūdikio galvytę, kad 
ši per daug neatsiloštų ir nenulūžtų. Kartais kūdikiai gali nubusti ir vi- 
dury nakties, nes jie nori pienelio. Ema neabejojo, kad šitai jos tikrai 
nevargins. Ji trynė savo plokščią krūtinėlę ir svarstė, ar Darenas ras ten 
nors kiek pieno. 

Jie neleido jai eiti į ligoninę pažiūrėti broliuko. Tas draudimas mer- 
gytę taip nuvylė ir nuliūdino, kad ji pirmąkart per savo buvimą šiuose 
namuose nutarė pasislėpti spintelėje. Ji vis dar pyko, tačiau kartu ji pui- 
kiai suprato, jog suaugusiems menkai terūpi, ar vaikai pyksta, ar ne. 

Pavargusi nuo stovėjimo, ji atsisėdo ant palangės ir glostydama Čarlį 
laukė. 

Ji mėgino galvoti apie kitką. Apie Amerikoje praleistą laiką. Pati 
sau kažką šnabždėdama Ema prisiminė visus matytus dalykus. Sent Lui- 
se ji matė didžiulę sidabrinę arką. Čikagoje ji matė ežerą, kuris jai pasi- 
rodė esąs didelis lyg vandenynas. Dar Holivudas. Jai patiko tas didelis 
baltas ženklas; jį prisimindama mergaitė norėjo įsivaizduoti kiekvieną 
raidę. 

Jos tėtis koncertavo milžiniškame teatre visai netoliese. Žmonės tą 
vietą vadino stadionu. Nors Emai tai ir atrodė keista, bet buvo linksma 
klausytis atvirame ore aidinčių šūksnių ir palaikančių riksmų. 

Holivude ji šventė gimtadienį, savo trečiąjį gimtadienį. Visi svečiai 
valgė baltą tortą, išpuoštą sidabriniais rutuliukais. 

Jie beveik kiekvieną dieną turėjo skristi lėktuvu. Ir kiekvieną dieną 
jai būdavo baugu, bet Ema įstengdavo nugalėti pykinimą. Su jais kelia- 
vo daugybė žmonių. Tėtis juos vadino pakeleiviais, tačiau tai, Emos ma- 
nymu, skambėjo kvailai, nes jie beveik visada skrido lėktuvais, o ne žings- 
niavo keliais. 

Labiausiai jai patiko viešbučiai — beveik kiekvieną vakarą ji būda- 
vo vis kitokiuose kambariuose ir miegodavo naujose lovose. Jai patikda- 
vo kiekvieną rytą žvalgytis vis pro kitus langus ir regėti vis kitus žmo- 
nes, vis kitas vietas. 

Nusižiovavusi ji kiek pasitraukė nuo lango, laikydama po ranka pa- 
spaustą šuniuką. 

Kai jie kitą kartą važiuos į viešbučius, galės drauge vežtis ir Dare- 
ną. Jį visi mylės. 

Žiūrėdama į šlapdribą Ema apsnūdo. Ji galvojo apie Kalėdas. Tai bu- 
vo pirmosios Kalėdos, kai ant židinio lentynėlės buvo pakabinta kalėdinė 
kojinė su jos vardu. O po papuošta Kalėdų eglute buvo prikrauta kalnai 
dovanų. Žaisliukai, žaidimai ir lėlės su puošniausiomis suknelėmis. Po pietų 
jie visi žaidė. Net ir Stivis. Jis visaip juokino Emą, o paskui užsisodinęs 
ant nugaros nešiojo ją, klykiančią iš džiaugsmo, po visą namą. 

Galiausiai jos tėtis ėmė pjaustyti didžiulę kalėdinę žąsį. Kai per daug 
prisivalgiusi mergytė apsnūdo, tada susirangė prie židinio ir ėmė klau- 
sytis muzikos. 

Ši diena buvo pati geriausia jos gyvenimo diena. Pati pati geriau- 
sia. Net iki šios dienos. Emą pažadino automobilio garsas. Taip pat pri- 
spaudė veidelį prie stiklo ir žvelgė į lauką. Klyktelėjusi ji nušoko nuo 
palangės. 

— Džonou, Džonou! Jie jau atvažiavo, — ji skriste nuskriejo kori- 
doriumi kaukšėdama batukais į kruopščiai nušlifuotas medines grindis. 

— Ne taip greitai! — šūktelėjo Džonou liovęsis rašyti dainai eiles, 
kurios kaip tik dabar buvo šovusios į galvą, ir puolė paskui. — Kas ten? 

— Mano tėtis, Bevė ir-mano lėliukas. 

— Sakai, tavo lėliukas? — pasitikslino Džonou timpteldamas Emą 
už nosytės ir atsigręžė į Stivį, kuris pianinu mėgino išgauti keletą naujų 
akordų. — Ar eisime pasitikti naujausiojo Makevojaus? 

— Tuoj ateisiu. 

— Aš jau einu, — dėdamasis į burną paskutinį pyragaičio kąsnį, 
nuo grindų pakilo P. M. — Būtų stebuklas, jeigu jiems pavyko ištrūkti iš 
ligoninės nesutraiškytiems minios. 

— Pitas imasi tokių atsargumo priemonių, kad net Džeimsas Bon- 
das gali pasirodyti kaip spekuliantas. Du išpuošti limuzinai, dvidešimt 
išsipusčiusių sargybinių, bet galiausiai — pora pabėga gėlininko sunk- 
vežimiu. 

Nusijuokęs Džonou nužingsniavo koridoriumi kartu vesdamasis Emą. 

— Garbė paverčia mus elgetomis, brangute Ema, nepamiršk to. 

„Jai nerūpėjo nei garbė, nei elgetos, nei dar kas nors. Ji tik norėjo 
pamatyti savo broliuką. Tą akimirką, kai atsivėrė lauko durys, ji ištraukė 
prakaituotą delniuką iš Džonou rankos ir šovė pirmyn. 

— Leiskite man į jį pažiūrėti, — pareikalavo Ema. 

Brajenas pasilenkė ir atidengė antklodėlę, į kurią buvo suvyniotas 
kūdikis. Vos išvydusi mažąjį broliuką, Ema jį pamilo. Pamilo besąlygiš- 
kai, visa visa širdele. Šis jausmas ir reginys pranoko visus jos lūkesčius. 

Tai nebuvo lėlytė. Net ir jam miegant šiek tiek judėjo tamsios jo 
blakstienos. Jo lūpytės buvo mažutės ir drėgnos, jo odelė — plonytė ir 
šiek tiek pablyškusi. Jam ant galvytės buvo uždėta maža žydra kepurai- 
tė, bet tėtis sakė, kad mažylio plaukiukai buvo tamsūs kaip Bevės. Jo 
rankutės buvo sugniaužtos į kumštukus; Ema švelniai palietė juos pirštų 
galiukais. Šiluma ir vos juntami judesiai. 

Tarsi šviesa ją nutvieskė meilė. 

— Na, ką manai? — paklausė Brajenas. 

— Darenas, — pratarė Ema švelniai ir atsargiai. — Jis yra pats nuo- 
stabiausias lėliukas pasaulyje. 

— Ir jis turi tą gražųjį Makevojų veidelį, — sumurmėjo Džonou, 
pasijutęs kvailai sentimentalus. — Puikiai padirbėta, Beve. 

— Dėkoju, — ir ji džiaugėsi, kad viskas baigėsi. Nė vienoje jos 
skaitytoje knygoje nebuvo rašoma apie aštrius, kartais nepakeliamus gim- 
dymo skausmus. Ji didžiavosi, kad savo sūnų į pasaulį paleido pati, nors 
paskutinės valandos buvo labai sunkios. Dabar Bevė tenorėjo nusiraminti 
ir tiesiog būti mama. 

— Gydytojas nori, kad dar kelias dienas Bevė per daug nevaikščio- 
tų, — pradėjo Brajenas. — Ar norėtum lipti į viršų pailsėti? 

— Mažiausiai norėčiau vėl gultis į lovą, nesvarbu, kad į kitą. 

— Tada eikš čia ir prisėsk. Dėdulė Džonou tau atneš puikios arba- 
tos puodelį. 

— Nuostabu. 

— O aš užlipsiu į viršų ir paguldysiu mažylį, — pratarė Brajenas 
šyptelėjęs nuo P. M. kvailos reakcijos. — Jis nesikandžioja, seni, jis dar 
neturi dantukų. 

P. M. taip pat šyptelėjo ir susikišo rankas į kišenes. 

— Tiesiog kol kas manęs dar nereikėtų raginti prie jo liestis. 

— Užimkit Bevę. Jai išties buvo sunku. Po pietų turėtų ateiti auklė, 
o kol kas nenoriu, kad Bevę kas nors vargintų. 

— Užimti ją aš galiu, — atsakė P. M. žingsniuodamas po kambarį. 

— Mes paguldysime kūdikį, — pranešė Ema, uždėjusi vieną ranku- 
tę ant antklodėlės. — Galiu parodyti, kaip tai padaryti. 

Jie lipo laiptais. Ema lėkė pati pirma. 

Vaikų kambarys jau buvo baigtas remontuoti: ant lango kabojo ban- 
guotos baltos užuolaidos, ant švelniai žydrų sienų švytėjo vaivorykštės. 
Pintas lopšys buvo apgaubtas puikiausiais baltais airiškais nėriniais, iš- 
puoštais rausvais ir žydrais kaspinais. Kampe stovėjo senoviškas veži- 
mėlis, kurį saugojo šešių pėdų žaislinis meškiukas. Prie lango tarsi kaž- 
ko laukė antikvarinis supamas krėslas. 

Ema stovėjo prie lopšio, kol tėtis guldė mažąjį Dareną. Kepurėlė 
atsismaukė ir mergytė pamatė švelnų tamsių mažylio plaukų kuokštelį. 


2 — 


— Ar jis greit nubus? 

— Nežinau. Man atrodo, kad tokie lėliukai yra visiškai nenuspėja- 
mi, — atsakė Brajenas ir atsitūpė šalia Emos. — Ema, mes turime elgtis 
su juo labai atsargiai. Matai, jis toks bejėgis. 

— Aš neleisiu, kad jam kas nors atsitiktų, niekada neleisiu, — kalbė- 
jo Ema. Ji uždėjo rankutę ant tėtės peties ir žiūrėjo, kaip miega kūdikis. 

Ema kol kas nesuvokė, ar jai patiko mis Valingsford. Jaunoji auklė 
turėjo puikius rudus plaukus ir gražias pilkas akis, tačiau ji labai retai 
leisdavo Emai prisiliesti prie mažojo Dareno. Bevė buvo susitikusi su 
keliais tuzinais besisiūlančių auklių, bet jai labiausiai patiko Alisa Va- 
lingsford. Jai buvo dvidešimt penkeri, ji buvo iš geros šeimos, turėjo 
puikias rekomendacijas ir nepriekaištingai elgėsi. 

Pirmais mėnesiais po Dareno gimimo Bevė buvo tokia paniurusi ir 
nuvargusi, kad Alisos pagalba pasirodė esanti neįkainojama. Be to, ji 
buvo dar viena moteris, su kuria buvo galima kalbėtis apie tokius daly- 
kus kaip dantukų dygimas, maitinimas krūtimi ar dietos. Bevė lygiai taip 
pat troško atgauti laibą liemenį kaip ir būti gera mama. Ji iš paskutiniųjų 
stengėsi susikurti savo namus tokius, apie kokius visada svajojo, bet Bra- 
jenas dažniausiai būdavo užsidaręs su Džonou rašydamas naujas dainas 
arba kalbėdavosi su Pitu, aptardamas naujus jų laukiančius įrašus. 

Bevė klausydavosi Brajeno kalbų apie tokius dalykus kaip karas 
Azijoje, rasinius maištus Amerikoje, tačiau visas jos pasaulis sukosi apie 
tai, ar saulė švies pakankamai kaitriai, kad būtų galima eiti į lauką pasi- 
vaikščioti su Darenu. Ji mokėsi kepti duoną, pamėgino megzti, o Braje- 
nas rašė dainas ir kalbėjo prieš karus bei fanatizmą. 

Kai jos kūnas įgavo ankstesnes formas, Bevė atsipalaidavo. Šios 
dienos Bevei buvo pačios maloniausios gyvenime. Jos sūnelis augo svei- 
kas it ridikas, o jos vyras lovoje elgėsi su ja kaip su princese. 

Bevė lingavo supamajame krėsle, stovinčiame vaikų kambaryje prie 
lango, ant rankų laikydama Dareną, o Ema buvo įsitaisiusi jai prie kojų. 
Tą rytą lijo lietus, tačiau dabar saulė jau buvo išlindusi ir gana ryškiai 
švietė. Bevė pamanė, kad po pietų ji galėtų eiti pasivaikščioti į parką, 
pasiėmusi Emą ir Dareną. 

— Einu jį paguldyti, Ema, — pratarė Bevė, timpteldama palaidinu- 
kę ir prisidengdama krūtis. — Jis tuoj užmigs. 

— Ar galėsiu jį palaikyti, kai jis prabus? 

— Taip, bet tik tada, kai būsiu su tavimi. 

— Mis Valingsford man niekada neleidžia jo palaiktyi. 

— Paprasčiausiai ji atsargi, — atsakė Bevė lygindama Dareno ant- 
klodėlės klosteles. Ji mąstė, kad dabar jam jau beveik penki mėnesiai, 
tačiau ji jau nebeįsivaizduoja, kaip galėtų gyventi be jo. — Lipkim že- 
myn ir pagalvokim, ar nevertėtų mums išsikepti skanaus pyrago. Tavo 
tėtei patinka šokoladinis pyragas. 

Suprantama, kad šis pasiūlymas pradžiugino Emą ir ji nusekė pas- 
kui Bevę. Koridoriuje jos sutiko Alisą, nešančią švarius skalbinius, skir- 
tus vaikų kambariui. 

— Jis turėtų tuoj užmigti, Alisa, — pasakė Bevė. — Darenas sotus. 

— Taip, ponia. 

— Mes su Ema būsime virtuvėje. 

Po valandos, kai jos jau buvo išėmusios pyragą ir padėjusios, kad 
jis greičiau atvėstų, trinktelėjo lauko durys. 

— Šį kartą tavo tėtis grįžo labai anksti, — pratarė Bevė automatiš- 
kai atmesdama ant nugaros plaukus ir juos tvarkydamasi; ji išskubėjo iš 
virtuvės norėdama jį pasitikti. — Brajau, nemaniau, kad tu grįši iki... 
Kas nutiko? 

Jis buvo mirtinai išbalęs, jo žvilgsnis pastiręs, akys — paraudu- 
sios. Jis papurtė galvą, tarsi norėtų kažkuo nusikratyti, kai Bevė ištiesė į 
jį rankas. | 

— Jie jį nušovė. 

— Ką? — nesuprato Bevė stipriai suspausdama Brajeno pirštus. — 
Ką nušovė? Kas ką nušovė? 

— Kenedį. Robertą Kenedį. Jie jį nušovė. 

— O, Dieve, o, gerasis Dieve... — apimta siaubo Ji tegalėjo stovėti 
kažkur įbedusi tuščią žvilgsnį. Bevė prisiminė, kaip buvo nušautas Ame- 
rikos prezidentas, ji prisiminė, kaip jo gedėjo visas sukrėstas pasaulis, O 
štai dabar — jo brolis, šaunusis jaunesnysis brolis. 

— Mes dirbome prie naujo albumo, — pradėjo pasakoti Brajenas. — 
Įėjo Pitas. Jis apie tai išgirdo per radiją. Nė vienas iš mūsų tuo nepatikėjo- 
me, kol patys neišgirdome. Po velnių, Beve, vos prieš kelis mėnesius taip 
nutiko Kingui, o dabar jis... Kas vyksta pasaulyje? 

— Misteri Makevojau... — pradėjo laiptais besileidžianti Alisa. Jos 
veidas buvo baltas kaip prijuostė. — Ar tai tiesa? Ar jūs tuo tikras? 

— Taip. Visa tai primena košmarą, bet tiesa. 

— Oo, vargšė šeima, — kalbėjo Alisa tarp pirštų glamžydama pri- 
juostę. — Vargšė motina. 

— Jis buvo geras žmogus, — spaudė žodžius Brajenas. — Jis turėjo 
būti kitas prezidentas. Žinau, jis būtų sustabdęs tą kruviną, prakeiktą karą. 

Emai buvo nejauku žiūrėti į ašaras tėtės akyse. Suaugusieji per daug 
giliai pasinėrė į savo sielvartą, kad pastebėtų Emą. Ji nepažino žmogaus, 
vardu Kenedis, tačiau jai buvo gaila, kad jis mirė. Ji svarstė, ar jis galėjo 
būti tėčio draugas. Galbūt jis buvo vienas iš kareivių, dalyvavusių tame 
kare, apie kurį tiek daug kalbėjo tėtis. 

— Alisa, būk gera, užplikyk arbatos, — tarstelėjo Bevė, vesdama 
per kambarį Brajeną. 

— Į kokį pasaulį mes paleidžiame savo vaikus? Kada jie viską su- 
pras, Beve? Kada jie galiausiai supras? 

Ema užlipo laiptais į viršų pasėdėti prie Dareno, apačioje palikusi 
ašarojančius suaugusiuosius prie arbatos. 

Po geros valandos ten, vaikų kambaryje, jie mergaitę ir rado. Ran- 

kose laikydama Dareną, ji dainavo vieną iš lopšinių, kurią dainuodavo 
Bevė. | 

Panikos apimta Bevė žengė žingsnį pirmyn, tačiau Brajenas sulaikė 
ją už rankos. | 

— Ne, jiems abiem viskas gerai. Nejau nematai? 

Juos pamatęs jis kažkaip aprimo. Ema suposi krėsle kojytėmis ne- 
siekdama grindų, atsargiai, švelniai laikydama kūdikį. 

Ema pakėlė galvelę ir gražiai nusišypsojo. 

— Jis verkė, bet dabar jam gera. Jis man nusišypsojo. 

Mergytė pasilenkė norėdama pabučiuoti mažyliui į skruostuką, kai 
šis sugugeno. 

— Jis myli mane, juk tiesa, Darenai? 

— Taip, jis tave myli, — atsakė Brajenas, žengdamas prie krėslo ir 
klaupdamasis priešais. Jis apglėbė abu vaikus. — Ačiū Dievui už jus vi- 
sus, — pratarė jis ištiesdamas ranką Bevei. — Man atrodo, kad be jūsų 
išprotėčiau. 


*** 


Per artimiausias savaites Brajenas stengėsi neišleisti savo šeimos 
iš akių. Kai tik būdavo įmanoma, jis dirbdavo namuose, netgi ėmė svars- 
tyti, ar namuose nebūtų galima įsirengti įrašų studijos. Jam nedavė ra- 
mybės karas Pietryčių Azijoje. Taip pat draskė širdį siaubingos ir be- 
prasmės kovos jo tėvynėje Airijoje. Jo įrašai vis dar buvo populiariausi, 
tačiau pasitenkinimas, kurį jis juto pirmosiomis sėkmės dienomis, jau 
buvo išblėsęs. Muzika jam buvo jausmų išraiška ir kartu apsauga nuo 
juodžiausių nuotaikų. O rūpestis šeima jį palaikė. 

Jis buvo tikras, kad tik šeimos dėka išliko nepalūžęs psichiškai. 

Būtent Bevė pasiūlė Brajenui į įrašų studiją nusivesti Emą. Jie ruo- 
šėsi įrašyti pirmąjį takelį trečiajam albumui. Brajenas manė, kad šis albu- 
mas turėjo būti gerokai svarbesnis už debiutinį. Šį kartą jis turėjo įrodyti, 
kad “Devastation" — tai ne laimingas atsitiktinumas, kad tai ne apgailėti- 
na bitlų ar “Rolling Stones" kopija. Jis turėjo pats sau įrodyti, kad magija, 
gerokai priblėsusi per pastaruosius metus, visgi egzistuoja. 

Jis norėjo sukurti unikalų kūrinį, garsą, kuris būtų tik jų. Jis jau 
buvo atidėjęs tuzinus rimtų roko kūrinių, kuriuos buvo parašęs kartu su 
Džonou. Jie galėjo palaukti. Nepaisydamas Pito prieštaravimų, sulaukęs 
paramos iš visos grupės, Brajenas nutarė įpinti į kūrinius politinių šū- 
kių, panaudoti šiek tiek sunkiojo roko maištingų gaidų ir įterpti airių 
liaudies dainų posmų. Be to, čia tiktų elektrinės gitaros ir švilpynės. 

Įžengusi į studiją Ema nė nenutuokė, kad jai leidžiama stebėti, kaip 
kuriama muzikos istorija. Jai atrodė, kad ji paprasčiausiai gali praleisti 
dieną kartu su tėčiu ir jo draugais. Jai viskas atrodė kaip didelis žaidi- 
mas — įvairiausi įrenginiai, instrumentai, aukštos stiklo sienos. Ji sėdė- 
jo ant besisukančios kėdės ir siurbčiojo kokakolą tiesiai iš butelio. 

— Ar tu nemanai, kad mažajam šunyčiui jau darosi nuobodu? — 

paklausė Džonou pirštais bėgiodamas per elektrinius vargonėlius. Dabar 
jis turėjo du žiedus — ant vieno mažojo pirštelio — žiedą su deimantu, o 
ant kito — masyvų safyrą. 

— Jeigu negalime pralinksminti vienos mažos mergytės, tikriausiai 
vertėtų viską raukti, — atsakė Brajenas keisdamas gitaros stygą. — Kad 
ir kaip ten būtų, kurį laiką norėčiau, kad ji būtų netoliese. Džeinė ir vėl 
triukšmauja. 

— Kalė, — tyliai pratarė Džonou, pakeldamas stiklą kokakolos, ge- 
rokai pagardintos romu. 

— Jai ir šį kartą nieko neišdegs, bet vis tiek nemalonu, — kalbėjo 
Brajenas ir metė skubų žvilgsnį į Emą, kuri tuo metu plepėjo su Čarliu. — 
Ji mėgina įrodyti, kad pasirašydama popierius ji buvo apgauta. Dabar tuos 
reikalus tvarko Pitas. 

— Ji paprasčiausiai nori daugiau pinigų. 

Liūdnai šyptelėjęs Brajenas linktelėjo. 

— Iš Pito ji daugiau nebegaus. Ir iš manęs. Patikrinkime garsą. 

— Sveika, Ema, brangute, — prabilo greta Emos atsiradęs Stivis ir 
bakstelėjo pirštu jai į pilvuką. — Būsi grupės žiūrovė? 

— Taip, viską stebėsiu, — atsakė į Stivį įsispitrijusi Ema. Ji buvo 
sužavėta auksinio žiedelio, kabančio ausyje. 

— Tada puiku. Mums visada geriau sekasi, kai grojame publikai. 
Pasakyk man dar kai ką, Ema, — pašnibždėjo Stivis palinkęs visai prie 
Emos. — Sakyk tiesą ir tik tiesą. Kas yra geriausias iš visos šios šutvės? 

Dabar visa tai Emai buvo jau gerai pažįstamas žaidimas. Žinodama 
taisykles, Ema pakėlė akutes aukštyn, paskui nuleido žemyn ir pažvaira- 
vo. Gūžtelėjusi petukais ji subaubė: 

.— Tėtis! 

Taip ji užsidirbo pasipiktinimą reiškiantį urzgimą ir kutulio krušą. 
Iš paskutiniųjų stengdamasi nesušlapinti kelnaičių Ema rangėsi ant kė- 
dės, mėgindama ant jos išsilaikyti. 

— Šioje šalyje draudžiama vaikams plauti smegenis, — pratarė Sti- 
vis, priėjęs prie Brajeno. 

— Tasai vaikas turi skonį. 

— Taip, bet prastą, — atsakė Stivis, iš futliaro ištraukęs instrumentą ir 
švelniai perbraukęs per jį pirštais. — Ką pirmiausia grosime? 

— Įrašinėjame muzikinę “Riksmo" partiją. 

— Geriausias bus pirmiausias, — linktelėjęs Stivis sugrojo keletą 
bandomųjų akordų. — Tat prie darbo, bičiuliai. 

Iš jų visų keturių Stivis buvo vienintelis, užaugęs tikrai pinigingoje 
šeimoje, tikruose namuose su sodu ir dviem tarnais. Jis buvo įpratęs prie 
gražių daiktų ir juos gerbė, bet jie jam greitai pakyrėdavo. Jis įsimylėjo 
gitarą ir vėliau privertė savo tėvus apgailestauti, kad davė jam į rankas 
šį instrumentą. 

Būdamas penkiolikos jis subūrė savo grupę. Stivis ir žadintojai. Gru- 
pė gyvavo šešis mėnesius, kol jos iš vidaus nesusprogdino aršūs nesuta- 
rimai. Tačiau Stivis nepabūgo ir greitai subūrė kitą grupę, o paskui — 

dar kitą. Jo įgimtas, kažkoks gaivališkas talentas groti gitara traukdavo 
kiekvieną, turintį kūrybinių ambicijų ar vilčių, todėl visi, atėję pas jį 
groti, tikėjosi, kad jis bus lyderis, tačiau įgimtų gabumų vadovauti Sti- 
vis neturėjo. 

Brajeną ir Džonou jis sutiko viename vakarėlyje; tai buvo vienas iš 
tų daugelio susibūrimų žvakių šviesoje prirūkytuose kambariuose. Tokie 
vakarėliai Stivio tėvams keldavo siaubą. Jį iškart patraukė Brajeno di- 
džiulė aistra muzikai ir nerūpestingas, kandus Džonou sąmojis. Pirmą- 
kart gyvenime Stivis prisijungė, o ne subūrė. Su palengvėjimu pasidavė 
Brajeno valiai. 

Būdavo ir labai prastų dienų, kada jie vaikščiodavo po aludes mal- 
daudami galimybės pagroti. Būdavo dienų “su polėkiu", kada jie rašydavo 
dainas ir kurdavo muziką. Būdavo moterų, ištisos virtinės meilučių, pasi- 
rengusių nuvirsti ant nugaros prieš vešliaplaukį vaikiną su gitara rankose. 

Buvo ir Silvi, mergina, kurią jis sutiko pirmąkart jiems išvykus į 
Amsterdamą. Gražuolė, apskritaveidė Silvi, kalbanti kiek darkyta anglų 
kalba, spinduliuojanti plačiai atmerktomis akimis. Jie mylėjosi kaip ma- 
niakai nešvariame, mažame kambariūkštyje varvančiu stogu, o langai bu- 
vo storai apaugę purvais. Jis taip įsimylėjo, jog, kaip jam atrodė, dau- 
giau jau nebeįstengtų. Jis net brandino mintis apie tai, kaip kartu su sa- 
vimi parsigabens ją į Londoną ir apsigyvens kokiame nors mažame bute- 
lyje name su šaltu vandeniu. 

Tačiau Silvi pastojo. 

Jis prisiminė, kaip ji jam visa tai pasakė: jos veidas buvo išblyškęs, o 
akys — kupinos vilties ir baimės. Jis nenorėjo vaikų. Gerasis Kristau, jam 
tebuvo dvidešimt. Svarbiausia jam buvo muzika. O jeigu jo tėvai sužinos, 
kad jis turės vaiką kartu su olande kokteilių padavėja... Jam pačiam buvo 
nesmagu suvokti, kad ir kokie atstumai juos skirtų, kad ir kaip jis protes- 
tuotų, vis vien tai, ką galvojo jo tėvai, jam dar buvo labai svarbu. 

Pitas susitarė dėl aborto; viskas atsiėjo labai brangiai, bet buvo pa- 
daryta slaptai. Silvi neįstengdama sulaikyti plūstančių ašarų padarė tai, ko 
Stivis paprašė. Kadangi taip reikėjo, ji išėjo iš jo gyvenimo. Kol ji neiš- 
ėjo, Stivis dar nebuvo suvokęs, kad mylėjo ją dar labiau nei tarėsi galįs. 

Jis nenorėjo apie tai galvoti. Jis vengė prisiminimų apie Silvi. Ta- 
čiau pastarosiomis savaitėmis jį vis dažniau imdavo kamuoti mintys apie 
ją. Tikriausiai dėl to buvo “kalta" Ema, bent jam pačiam taip pasirodė, 
kai jis pažvelgė per petį ir išvydo ją, patenkintą pūpsančią besisukiojan- 
čioj kėdėj. Jo vaikelis dabar turėjo būti jos amžiaus. 

* Ši diena studijoje Emai buvo išties šauni. Jai buvo taip linksma, 
kad ji ėmė gailėtis, jog nėra Dareno, su kuriuo tuo linksmumu būtų galė- 
jusi pasidalyti. Stebėti tėtį ir jo bičiulius grojančius studijoje buvo visai 
kas kita nei žiūrėti į juos Amerikos salėse ir stadionuose. Čia sklido ki- 
tokia energija. Ema gerai nesuprato, kas tai, bet ji puikiai jautė. 

Per gastroles Ema įprato į juos žvelgti kaip į visumą, kaip į kūną su 
keturiom galvom. Jos įsivaizduojamas paveikslas jai pačiai pasirodė la- 
bai juokingas, tačiau labiausiai tinkamas. Šiandieną jie ginčijosi ir kei- 

kėsi, juokavo ar tiesiog tyliai sėdėjo per pertraukėles. Ji nežinojo kart- 
kartėmis ištariamų muzikinių terminų prasmės, bet jai to ir nereikėjo. 
Jas “uvo linksma, kai jie susispiesdavo į krūvą, jai buvo smagu, kai jie 
laisvą minutę imdavo ją erzinti. Mergaitė suvalgė kalną riebių traškučių, 
o pilvukas kliuksėjo nuo kokakolos. 

Per pertrauką ji sėdėjo ant P. M. kelių ir galėjo tyrinėti būgnus. Į 
vieną iš mikrofonų ji ištarė savo vardą ir išgirdo, kaip jis nuaidėjo dau- 
gybe balsų. Laikydama rankutėje nereikalingą būgnų lazdelę ji galiau- 
siai užsnūdo besisukiojančioje kėdėje, vietoj pagalvėlės po galvyte pasi- 
dėjusi ištikimąjį Čarlį. Ji prabudo nuo tėtės balso, vingiuojančio baladės 
apie tragišką meilę melodijas. 

Ji žvelgė tarsi apkerėta, ji trynėsi miego sulipdytas akutes ir Žiova- 
vo į Čarlio kailiuką. Jos širdelė dar buvo per jauna, kad pajustų eilių 
galią, tačiau garsai Ėmą pasiekė. Jau vėliau ji visada klausydavosi šios 
dainos, kuo aiškiausiai prisimindama akimirką, kai ji nubudo išgirdusi 
tėvo balsą, užliejusį visas mintis, visą sąmonę. Užliejusį visą pasaulį. 

Kai jis baigė, mergytė pamiršo, j0g buvo paprašyta sėdėti labai ty- 
liai. Pasilenkusi kėdėje ji pliaukštelėjo rankutėmis ir šūktelėjo: “Tėti!" 

Inžinierių kabinoje pasigirdo Pito keiksmai, tačiau Brajenas pakėlė 
ranką. 


— Palik tai. 
Nusijuokęs jis atsigręžė į Emą. 
— Palik tai, — pakartojo jis tiesdamas į mergytę rankas. Kai Ema 


priėjo, jis iškėlė ją aukštyn. — Na, Ema, ką manai? Aš kaip tik dabar 
padariau tave žvaigžde. 


Brajeno tikėjimas žmonėmis gerokai susvyravo 1968 metais, kai bu- 
vo nužudytas Martinas Liuteris Kingas, o paskui dar Robertas Kenedis. 
Šis įvykis sulaukė atgarsių 1969-ųjų vasarą Vudstoke. Jam buvo skirta ši 
jaunimo ir muzikos šventė, meilės ir brolybės šventė. Ji simbolizavo ga- 
limybę liautis liejus kraują ir kariavus, maištavus ir neapkentus. Stovė- 
damas scenoje ir žvelgdamas į kūnų jūrą, Brajenas suprato, kad niekada 
daugiau nepadarys tokio įsimintino ir milžiniško darbo. 

Tačiau nepaisant malonių virpulių, lakstančių po visą kūną dėl šios 
akimirkos svarbumo, jis kartu jautė nerimą ir neviltį, kad baigiasi šis 
dešimtmetis ir praeitin nusineša ypatingą savo dvasią. 

Jis prisiminė tris dienas, praleistas šiaurinėje Niujorko dalyje, nuo 
įtampos virpančiame taške, trykštančiame emocine ir kūrybine energija. 
Atmosferą dar labiau kaitino narkotikai, kurie čia buvo lygiai taip pat 
lengvai pasiekiami, kaip kukurūzai per šeštadieninio kino seansus. Bra- 
jenas mąstė apie svaiginančias viršūnes, į kurias jį buvo nuskraidinusi 
sėkmė. Brajenas ištisą naktį praleido vienas vagonėlyje, kuris buvo skir- 


SLR 


tas jų grupei. Jo kraujas šėlo nuo kokaino, o galva ir rankos nesiliovė 
kūrusios net keturiolikos valandų muzikinį maratoną. Vieną nuostabią 
popietę jis sėdėjo su Stiviu miške klausydamas muzikos ir keturių šimtų 
tūkstančių minios šūksnių. Apsvaigęs nuo narkotikų klevo lape jis išvy- 
do ištisą visatą. | 

Brajenas mąstė apie Vudstoką, jo pagrindinę mintį ir realybę. Ap- 
gailestavo tik dėl vieno dalyko — kad neįtikino Bevės vykti drauge su 
jais. Ji ir vėl liko jo laukti. Šį kartą jie įsigijo naują namą, kurį nusipirko 
Holivudo kalvose. Brajeno ir Amerikos meilės romanas buvo ką tik pra- 
sidėjęs, todėl antrasis jo turnė po Ameriką jam atrodė lyg grįžimas na- 
mo. Šie metai buvo roko festivalio metai. Brajenui šis fenomenas buvo | 
tarsi roko kultūros galios demonstravimas. 

Jis vėl troško tų svaiginančių aukštumų, svajojo iš naujo pajusti 
sėkmės skonį. Jų grupė tarsi viena siela smelkėsi į muzikos pasaulį, ver- 
žėsi į publikos pripažinimą. Per pastaruosius metus jis aiškiai juto, kad 
ta magiška galia blėsta, kažkur traukiasi kaip ir besibaigiantis septinta- 
sis dešimtmetis. Tačiau Vudstoke tą galią jis vėl pajuto. 

Įlipęs į lėktuvą ir apačioje palikęs ištikimąjį Vudstoką, Brajenas nu- 
skendo į sunkų snaudulį. Greta jo sėdintis Stivis susileido kelias migdo- 
mųjų dozes ir “išsijungė". Džonou su kažkuo iš lėktuvo keleivių nuėjo 
lošti pokerio. Tik P. M. nerimdamas sėdėjo prie lango. 

Jis norėjo viską prisiminti. Jam buvo pikta, kad jis, ne taip kaip 
Brajenas, įstengė pažvelgti giliau ir matė ne tik simbolizmą ar patį festi- 
valio faktą, bet ir varganas šventės sąlygas. Purvas, šiukšlės, elementa- 
rių sanitarinių sąlygų nepaisymas. Muzika, gerasis Dieve, muzika buvo 
nuostabi, beveik nepakeliamai nuostabi, bet dažnai, galbūt per dažnai, 
jam atrodė, kad publika, per daug panirusi į ekstazę, to nė nepastebi ir 
neįvertina. 1. 

Tačiau net ir toks pragmatikas ir viską sugebantis labai paprastai 
įvertinti žmogus kaip P. M. pajuto visus jungiančią ir vienijančią dvasią. 
Pajuto nuostabią taiką — trijų dienų taiką, kada keturi šimtai tūkstančių 
gyveno kaip viena šeima. Tačiau ten buvo ir purvo, besaikio, vulgaraus 
sekso ir beprotiška gausybė narkotikų. 

Narkotikai jį baugino. Tai nebuvo natūralus dalykas, kurį jis galėtų 
šiaip sau vartoti, taip pat ir jo draugai, kurie buvo lyg broliai, elgėsi 
netinkamai. Nuo narkotikų jis tapdavo kvailas, jam pasidarydavo bloga 
arba jis užmigdavo. Jis sutikdavo vartoti narkotikus tik tuomet, kai ne- 
matydavo išeities, kaip galėtų mandagiai jų atsisakyti. Jį stebino ir kartu 
pykdė tas keistas džiaugsmas, kurį pajusdavo Brajenas ir Stivis eksperi- 
mentuodami su viskuo, kas tik pakliūdavo jiems į rankas. Be to, jį gero- 
kai gąsdino Stivio nerūpestingumas ir abejingumas, kai jis nuolat, tyliai 
ir visai ramiai badydavosi venas. 

Džonou rinkdavosi atidžiau, ką į savo organizmą švirkšti, tačiau j0 
asmenybė buvo tokia stipri, kad niekam net nebūtų šovę į galvą iš jo 
juoktis, jei atsisakytų leistis rūgštį ar dar ką nors vartoti. 

P. M. puikiai suprato, kad jis kaip asmenybė tuo negalėjo pasidi- 

džiuoti. Jis netgi nebuvo muzikantas, bent jau ne toks kaip kiti. O jis 
žinojo, kad galėtų konkuruoti su kiekvienu ten grojusiu būgnininku. Jis 
išmanė savo darbą, po velnių, tikrai išmanė. Bet jis nemokėjo kurti mu- 
zikos, negirdėjo jos skambesio. Jo sąmonė ar dvasia nejautė poreikio po- 
ezijai ar politinėms diskusijoms. 

Jis nebuvo gražus. Net dabar, kai jam buvo dvidešimt treji, jo vei- 
das buvo nusėtas smulkiais spuogeliais. 

Nors ir kokie dideli jo paties trūkumai buvo, vis dėlto jis priklausė 
vienai iš garsiausių, galingiausių pasaulio roko grupių daliai. Jis turėjo 
draugų, gerų ir ištikimų draugų, kurie visada galėtų jį palaikyti. Per dve- 
jus metus jis uždirbo tiek pinigų, kiek nesitikėjo uždirbti per visą savo 
gyvenimą. 

Jis atsargiai elgėsi su pinigais. P. M. tėvas turėjo nedidelę dirbtuvė- 
lę Londone. P. M. išmanė apie verslą ir knygas. Jis vienintelis iš visų 
keturių klausinėdavo Pito apie išlaidas ir pelną. Savaime suprantama, jis 
buvo vienintelis, kuris atidžiai perskaitydavo visas sutartis ir raštus, ant 
kurių jie pasirašydavo. 

Jam patiko turėti pinigų ne tik todėl, kad jis galėdavo nusiųsti če- 
kius namo. Tai buvo akivaizdus įrodymas vis dar jo sėkme gerokai abe- 
jojantiems tėvams. Jam patikdavo jausti pinigus savo kišenėje. 

Nors augo ne taip vargingai kaip Brajenas ar Džonou, bet toli gražu 
nesilepino prabanga, kuri buvo įprasta Stiviui. 

Dabar jie keliavo į Teksasą. Šiais metais jie turėjo dalyvauti dar 
viename festivalyje. Tiesą sakant, jam tai labai nerūpėjo. Po šio festiva- 
lio jų laukė dar vienas koncertas kitame mieste. Viskas buvo susijaukę, 
susipynę — koncertai, scenos, mėnesiai... Tačiau P. M. nenorėjo, kad 
visa tai liautųsi. Jis baiminosi, kad viskam pasibaigus jis vėl nenugrimz- 
tų į hežinią. 

Jis žinojo, kad pasibaigus vasarai jie patrauks į Kaliforniją, į Holi- 
vudą. Kelias savaites jie gyvens tarp kino žvaigždžių. Keletą savaičių, 
skaudama širdimi ir kamuojamas kaltės jausmo, tačiau kartu jausdamas 
pasitenkinimą, mąstė P. M., jis gyvens netoli Bevės. Vienintelis žmogus, 
kurį P. M. mylėjo daugiau už Brajeną, buvo Brajeno žmona. 


**+* 


Ema dėliojo kaladėles su raidėmis. Ji labai didžiavosi tuo, kad jau 
beveik mokėjo skaityti ir rašyti; dabar jos tikslas buvo išmokyti ir Dareną. 
— E-M-A, — ištarė ji baksnodama piršteliu kiekvieną kaladėlę iš 
eilės. — Ema. Pasakyk, Ema... 
— Ma! — juokdamasis ištarė Darenas ir suvertė kaladėles į krūvą. — 
Ma ma... 
— E-ma, — taisė jį mergytė lenkdamasi bučiuoti. — Štai čia gal 
bus lengviau. 
Ema paėmė keturias kaladėles. 
— Tė-tė. Tėtė. 

— Tė tė tė tė! — pats savimi patenkintas Darenas pakilo ant netvir- 
tų kojelių ir pasileido durų link ieškodamas Brajeno. | 

— Ne, tėtės dabar nėra namie, bet virtuvėje yra mama. Šįvakar mū- 
sų namuose bus didelės vakarėlis. Šveęsime naujo albumo įrašų pabaigą. 
Greitai važiuosime namo į Angliją. 

Ji laukė tos kelionės, nors namas Amerikoje jai patiko taip pat, kaip 
ir pilis Londono priemiestyje. Ilgiau nei metus jos šeima kartu su ja ke- 
liavo pirmyn ir atgal kilnodamasi per vandenyną taip dažnai, kaip kitos 
šeimos keliauja po miestą. 

1970-ųjų rudenį jai sukako šešeri. Bevei primygtinai reikalaujant, 
jai buvo nusamdytas puikus mokytojas britas. Ema žinojo, jog grįžusi 
namo į Angliją ji pradės lankyti mokyklą drauge su kitais jos amžiaus 
vaikais. Ši mintis ją šiek tiek baugino, bet kartu buvo tiesiog nuostabi. 

— Kai grįšime namo, aš išmoksiu gerokai daugiau ir tave visko iš- 
mokysiu, — taip kalbėdama Ema statė iš kaladėlių aukštą lygų bokštą. — 
Pažvelk, štai čia — tavo vardas. Pats gražiausias vardas. Darenas. 

Šūktelėjęs iš džiaugsmo, mažylis pribėgo prie bokšto ir pasilenkė 
atidžiai tyrinėdamas raides ant kaladėlių. 
| — D, A,Z, L, M, N, O, P... — pažvelgęs į Emą jis šelmiškai nusišyp- 
sojo ir užsimojo rankute. Kaladėlės trinksėdamos nudardėjo grindimis. 

— Darenas! — riktelėjo jis. — Darenas Makevojus. 

— Tu gali šitai ištarti visai neblogai, tiesa, berneli? — per trejus 
metus Emos balso intonacijos tapo visiškai tokios pačios kaip ir Braje- 
no. Mergaitė šypsojosi pradėdama statyti kitą statinuką, šiek tiek sudė- 
tingesnį, kurio nebūtų galima taip paprastai nugriauti. 

Jis buvo jos gyvenimo šviesa, jos mažasis broliukas tamsiais, veš- 
liais plaukais ir besijuokiančiomis jūros žalumo akimis. Sulaukęs dvejų 
metukų jis atrodė kaip Botičelio angeliukas, trykštantis demono energi- 
ja. Jis viską pradėjo daryti labai anksti, net šliaužioti pradėjo daugeliu 
savaičių anksčiau, nei buvo rašoma vadovuose apie vaikų auginimą. 

Jo veidelis puikavosi ant “Newsweek", “Photoplay" ir “Rolling Sto- 
ne“ viršelių. Pasaulio ir Dareno Makevojaus meilės romanas tebesitęsė. 
Jo gyslomis tekėjo airių valstiečių ir tikrų britų konservatorių kraujas, bet 
jis buvo princas. Kad ir kaip Bevė stengėsi būti atsargi, paparaciai įsteng- 
davo jį nufotografuoti; jo nuotraukos pasirodydavo beveik kiekviename 
savaitraščių numeryje. O grupės gerbėjai reikalavo jų dar daugiau. 

Žmonės jam siųsdavo vežimus žaislų, kuriuos Bevė skrupulingai 
dalydavo ligoninėms ir našlaičių prieglaudoms. Ji negalėjo atsiginti pa- 
siūlymų berniuko atvaizdą įtraukti į reklamą. Kūdikių maistas, nauja vai- 
kiškų drabužių linija, žaislų parduotuvių tinklas... Visi pasiūlymai būda- 
vo besąlygiškai atmetami. Lepinamas išskirtinio dėmesio ir sulaukda- 
mas visų palankumo Darenas augo laimingas ir sveikas rubuilis, su pasi- 
mėgavimu pateisindamas mažų vaikų “dvejų metukų krizės" teoriją. Jei- 
gu jis būtų suvokęs jam skiriamą didžiulį dėmesį, be jokių abejonių, jis 
būtų su džiaugsmu sutikęs, kad tikrai jo nusipelnė. 

— Štai čia yra pilis, — pasakė jam Ema rodydama į kaladėlės. — O 
tu — karalius. 

— Aš esu karalius, — pritarė Darenas, plumptelėdamas ant apva- 
laino užpakaliuko. 

— Taip. Karalius Darenas Pirmasis, 

— Pirmasis, — pakartojo jis. Jis labai gerai žinojo šio žodžio reikš- 
mę, todėl jam labai patiko, kad taip buvo kalbama apie jį. — Darenas yra 
pirmas. 

— Tu esi labai geras karalius, labai myli gyvūnus, — kalbėjo Ema 
prisitraukdama ištikimąjį Čarlį. Darenas labai pareigingai pasilenkė ir 
drėgnomis lūpytėmis pabučiavo šuniuką. — O štai čia yra visi tavo ge- 
rieji ir narsieji kunigaikščiai. 

Ema kruopščiai išrikiavo visas lėlytes ir minkštus žaisliukus. 

— Štai čia yra tėtis ir Džonou, Stivis ir P. M. O štai čia — Pitas. Jis 
yra eee...ministras pirmininkas. O štai čia — gražioji ledi Beverli, — 
labai patenkinta Ema pasodino mylimiausią savo lėlytę baleriną. 

— Mama, — Darenas pabučiavo ir ją. — Mama — graži. 

— Ji yra gražiausia ledi pasaulyje. Tačiau ją persekiojo siaubingas 
raganius, kuris paskui ją uždarė bokšte, — kalbėjo Ema. Iš pradžių ji 
miglotai įsivaizdavo savo motiną, bet šis vaizdinys greitai pranyko. — 
O visi kunigaikščiai vyksta jos vaduoti. 

„ Ema pamėgdžiodama žirgų kanopų taukšėjimą pristūmė žaisliukus 
prie lėlytės. 

— Tačiau tik seras tėtis gali panaikinti burtus. 

— Seras tėtis, — klyktelėjo Darenas. Šis žodžių junginys jam taip 
patiko, kad iš to linksmumo jis pašokęs sugriovė pilį. 

— Na, jeigu tu ir toliau griausi savo paties pilį, aš turėsiu pasiduoti. 

— Ma, — Darenas apsivijo rankutėmis apie Emą ir tvirtai prisis- 
paudė. — Mano ma-ma, žaiskime gyvuliukus. 

— Gerai, bet prieš tai turime surinkti ir sutvarkyti kaladėles, nes 
kitaip ateis susilaižiusi mis Valingsford ir pasakys, kad mes — susikuitę 
triukšmadariai. 

— Susimaižiojusi, susimaižiojusi, susimaižiojusi... 

— Darenai, — Ema abiem delniukais užspaudė jam burnytę ir suki- 
keno. — Daugiau taip nekalbėk. 

Kadangi Ema kikeno, Darenas būtinai turėjo pakartoti dar kartą ir 
kiek galima garsiau. 

— Kokie čia žodžiai sklinda iš vaikų kambario? — paklausė iš tarp- 
durio Bevė, pati nežinodama, ar jai juoktis, ar būti griežta. 

— Jis norėjo pasakyti “susilaižiusi", — paaiškino Ema. 

— Supratau, — atsakė Bevė tiesdama rankas į atbėgantį Dareną. — 
O ką jūs abu veikiate? 

— Žaidėme pilį, bet Darenui labiau patiko ją griauti. 

— Darenas Naikintojas, — Bevė kuteno jam kakliuką, kol mažylis 
raitėsi iš juoko. Jo mažos kojytės taip ją apsivijo, kad ji galėjo išlaikyti 
berniuką jo mėgstamoje padėtyje — žemyn galva. 

Ji nė nemanė, kad įmanoma taip stipriai mylėti. Net didžiulė aistra, 
kurią ji jautė Brajenui, nublanko prieš meilę sūnui. O mažylis jai atsakė 

tuo pačiu nė pats to nenumanydamas. Paprasčiausias apsikabinimas, bu- 
činys, šypsena... Visada tinkamiausiu laiku. Jis buvo pati geriausia ir 
šviesiausia Bevės gyvenimo pusė. 

— O dabar eik ir padėk sesutei sutvarkyti kaladėles. 

— Aš pati galiu. 

Pastačiusi Dareną Bevė nusišypsojo Emai. 

— Ema, jis turi išmokti sutvarkyti tai, ką pats suvertė. Kad ir kaip 
mes abi norėtume viską padaryti už jį. 

Bevė žvelgė į juos abu — į grakščią šviesiaplaukę mergaitę ir tam- 
siaplaukį tvirtą berniuką. Ema buvo tvarkinga, gerai išauklėta mergaitė, 
kuri daugiau nebesislėpdavo spintelėse. Brajenas ją pakeitė. Bevė taip 
pat vylėsi, jog buvo pridėta ir jos ranka, kad Ema taptų rami, linksma 
mergaitė, kokia yra dabar. Tačiau iš tikrųjų daugiausia padarė Darenas, 
Bevė tai jautė. Visiškai jam atsidavusi Ema pamiršo baimę, pamiršo per 
didelį drovumą. Darenas savo ruožtu ją taip pat nepaprastai mylėjo. 

Net būdamas kūdikis jis greičiau liaudavosi verkęs, jeigu jį pasup- 
davo Ema. Kiekvieną dieną ryšys tarp jų tik stiprėjo. 

Bevė labai apsidžiaugė, kai prieš kelis mėnesius Ema pirmąkart ją 
pavadino mama. Dabar Bevė labai retai kada žiūrėdama į Emą pagalvo- 
davo, kad ji — Džeinės dukra. Ji negalėjo jausti Emai tokios beprotiškos 
meilės kaip Darenui, bet mergytę ji mylėjo išties šiltai ir stipriai. 

Kadangi Darenui labai patiko kaladėlių keliamas triukšmas, jis meste 
metė kubelius į dėžę. 

— Dė, — ištarė jis, laikydamas prieš akis mėgstamą raidę. — Drau- 
gas, dūda, Darenas... 

Jis metė kaladėlę ir liko patenkintas, kad jo mėgstama raidė sukėlė 
daugiausia triukšmo. Būdamas visiškai įsitikinęs, kad atliko savo parei- 
gą, Jis užšoko ant raudonai balto supamo arkliuko ir pasileido į vakarus. 

— Mes žaisime ūkį, — pasakė Ema nuo lentynos imdama dėžutę su 
žaidimo figūrėlėmis. Jai pakako ištarti žodį "ūkis", ir Darenas nušoko 
nuo arkliuko. Jis greitai nudengė dėžutę ir iškratė naminių gyvulių ir 
apskritaveidžių žmonių figūrėles. 

— Žaiskime, žaiskime, — nenustygo jis, mėgindamas vis dar ne- 
klusniais piršteliais pastatyti plastmasinę baltą tvorelę. 

Ema suėmė jo rankytę ir pažvelgė į Bevę. 

— Gal ir tu galėtum pažaisti? 

Bevė turėjo padaryti dar milijonus dalykų, nes šį vakarą Brajenas 
buvo pasikvietęs daugybę Žmonių. Po kelių valandų visas namas bus sau- 
sakimšas. Atrodė, kad jų name visada šurmuliuoja žmonės, atrodė, kad 
Brajenas bijo nors kelias valandas praleisti tik savų draugijoje. Bevė 
nesuprato, nuo ko jis bėga; vargu ar jis pats suprato. 

“Kai tik grįšime į Londoną", — mąstė Bevė. Kai jie grįš namo, vis- 
kas turės grįžti į savo vietas. 

Ji pažvelgė į vaikus, į savo vaikus. Ir nusijuokė. 

— Norėčiau pažaisti. 

Po valandos Brajenas juos rado kaip tik susiruošusius keliais trak- 

toriais arti gauruotą lopinėlį, turėjusį atstoti rugių lauką. Jam dar nepra- 
kalbus pašoko Ema. . 

— Tėtis jau namie, — riktelėjo skubėdama jo pasitikti ir šoktelėjo į 
viršų, būdama tikra, kad tėtis ją sugaus. 

Brajenas sugriebė mergaitę ir garsiai pakštelėjo į skruostuką, o pas- 
kui laisva ranka apglėbė Dareną. 

— Stipriai pakštelk, — pasiūlė Darenui ir net susverdėjo, kai ma- 
žylis tvirtai prispaudė drėgnas lūpytės jam prie smakro. Tvirtai juos abu 
laikydamas, Brajenas peržengė išstatytas plastikines baltas tvoras ant 
grindų. 

— Tai vėl ūkininkaujate? 

— Tai mėgstamiausias Dareno žaidimas, — pratarė Bevė, palauku- 
si, kol jis atsisės. Tada šyptelėjo. Apsuptas savo šeimos Brajenas visada 
jausdavosi puikiausiai. — Ar tik nebūsi krestelėjęs tiesiai mėšlo krūvon? 


— Vaje... — Brajenas pasilenkė į priekį, kad galėtų prisitraukti Be- 
vę arčiau. — Bet tai ne pirmas kartas, kai pasijuntu įklimpęs į šūdą. 
— Į šūdą... — pakartojo Darenas ir idealiai ištarė kiekvieną garsą. 


— Gerai pradeda, — sumurmėjo Bevė. 

Brajenas tik šyptelėjo ir pakuteno Dareno šonelį. 

— Na, ką suplanavote? 

Bevė L išsivadavęs Darenas panoro atsisėsti 
jai ant kelių. 

— Suarėme rugių lauką, nes nutarėme pasisodinti sojos pupelių. 
— Labai išmintinga. Tu esi tikrai džentelmeniškas ūkininkas, tiesa, 
seni? 
Brajenas bakstelėjo pirštu į putlų Dareno pilvuką. 

— Mums tikrai reikės nukeliauti į Airiją. Ten galėsi pasivažinėti 
tikru traktoriumi. 

— Važiuojam, važiuojam, — Darenas net palinko į priekį, sėdėda- 
mas ant Bevės kelių, ir dainuote išdainavo mėgstamą žodį. 

— Darenas negali vairuoti traktoriaus, kol nėra pakankamai dide- 
lis, — paprieštaravo Ema ramiai susinerdama ant kelių rankas. 

— Visai teisingai, — šyptelėjusi Brajenui linktelėjo Bevė. — Ly- 
giai kaip jis negali pasinaudoti kriketo lazda arba važinėti dviratuku, kurį 
jam kai kas nupirko. 

— Tos moterys, — pratarė Darenui Brajenas. — Jos nieko neišma- 
no apie mašinas. 

— Susimaižiojusios, — išpyškino Darenas, labai patenkintas išmok- 
tu žodžiu. 

— Atleiskite? — tramdydamas juoką paklausė Brajenas. 

— Geriau neklausinėk, — atsakė Bevė, paskubomis apkabinusi Da- 
reną ir nukėlusi jį nuo kelių. — Geriau viską sutvarkykime, kad galėtu- 
me atsigerti arbatos. 

— Puiki mintis, — pašoko Brajenas ir sučiupo Bevę už rankos. — 
Ema, meilute, tu už viską atsakai. Prieš eidami gerti arbatos, mes su ma- 
ma dar turime šį tą nuveikti. 

— Brajenai... 

— Mis Valingsford B tik apačioje, — kalbėjo Brajenas tempda- 
mas Bevę iš kambario. — Nepamiršk visko išplauti. 

— Brajenai, vaikų kambarys panašus į skerdyklą. 

— Ema viską sutvarkys, viskuo pasirūpins. Ji nepaprastai tvarkinga. 

Brajenas įstūmė Bevę į miegamąjį. 

— Be to, jai patinka tvarkytis. 

— Net ir tokiu atveju... — ji sugriebė jam už rankų, kai jis buvo 
bepradedąs vilkti jos marškinėlius. — Brajau, mes negalime to daryti 
dabar. Man dar reikia sutvarkyti milijonus dalykų. 

— O šitas — pačiame sąrašiuko viršuje, — pratarė Brajenas ir 
prispaudė savo lūpas prie Bevės burnos patenkintas, kad jos neryžtin- 
gas pasipriešinimas visiškai liovėsi. 

— Praėjusią naktį šitai irgi buvo sąrašiuko viršuje, — sumurmėjo ji 
ir uždėjo rankas jam ant klubų. — Šį rytą — taip pat... 

— Šitai visada yra sąrašiuko VUEBIĖ — pasakė Brajenas segioda- 
mas jos džinsus. 

Jis stebėjosi, kokia ji smulki ir tvirta. Pagimdžiusi du vaikus. “Ne, 
tik vieną vaiką", — prisiminė Brajenas. Jis dažnai pamiršdavo, o galbūt 
ir tyčia, kad ne ji pagimdė Emą. Ir visai nesvarbu, kad šis kūnas jam 
buvo labai gerai pažįstamas — štai taip jį Mesdamas Brajenas pasijusda- 
vo kaip pirmosiomis jų naktimis drauge. 

Jie buvo jau gerokai nukeliavę nuo dviejų kambarių butuko su vie- 
nintele girgždančia lova. Dabar jie turėjo du namus skirtingose šalyse, 
tačiau seksas liko toks pat stiprus ir saldus kaip ir tada, kai kišenėse jis 
neturėjo visiškai nieko, kai apskritai nieko neturėjo, išskyrus karštas viltis 
ir drovias svajones. 

Jie nukrito į lovą, jų kūnai susipynė, lūpos darėsi vis godesnės ir 
godesnės. Jai atsidūrus viršuje Brajenas matė jos veide atsispindintį pa- 
sitenkinimą. 

Ji taip nedaug pasikeitė. Dabar jos plaukai siekė pečius, buvo švel- 
nūs, blizgantys ir lygūs. Jos oda buvo pieno baltumo, švelniai paraudusi 
nuo sukilusios aistros. Jis apipylė jos krūtis saldžiais bučiniais, pats gė- 
rėdamasis tyliomis jos dejonėmis. 

Šalia Bevės jis troško grožio. Būdamas su ja, jis grožį rasdavo. 

Glostydamas Bevės šlaunis, jis kilstelėjo ją ir pasidavė jos valiai. 
Ji įleido jį ten, kur jis ir troško. 


Vis dar nuoga Bevė išsitiesė, o paskui susirangė atsišliejusi į Braje- 
ną. Pusiau primerkusi akis moteris matė pro langą besismelkiančius sau- 
lės spindulius. Ji norėjo įsivaizduoti, kad dabar rytas, vienas iš tų tingių 
- rytų, kada gali vartytis lovoje ištisas valandas. 

— Nemaniau, kad man patiks čia būti visus tuos RES kol įra- 
šinėjai. Bet buvo nuostabu. 


61 


— Galėtume pasilikti ir ilgesniam laikui, — jis jau pajuto plūstan- 
čią energiją; jam visada taip būdavo pasimylėjus su Beve. — Galėtume 
pabūti dar kelias savaites, iki valios prisigulėti, dar kartą nueiti į Disnei- 
lendą. 

— Darenas jau mano, kad tai asmeninis jo pramogų parkas. 

— Vadinasi, turėsim jam panašų įrengti, — pratarė Brajenas ir pa- 
sivertė ant šono pasiremdamas alkūne. — Beve, prieš grįždamas namo 
trumpai šnektelėjau su Pitu. “Riksmas" jau platininis. 

— O, Brajenai, tai stebuklas. 

— Daugiau nei stebuklas. Aš buvau teisus. 

Brajenas truktelėjo ją už pečių, kad ji pasislinktų arčiau. 

— Žmonės klausosi, iš tikrųjų klausosi. “Riksmas" tapo antimilita- 
ristinio judėjimo himnu. Galbūt kas nors pasikeis, — kalbėjo Brajenas 
pats savo balse negirdėdamas desperatiškų gaidelių, abejonių žmogaus, 
mėginančio save įtikinti. — Mes ruošiamės išleisti kitą dainą iš šio albu- 
mo, Manyčiau, “Prarastą meilę", nors Pitas murma, kad ji nėra pakanka- 
mai Rgmercinė. 

—Nis toks liūdnas. 

— Būtent, — išsprūdo Brajenui, bet jis kiek luktelėjęs pamėgino 
tęsti jau ramesniu balsu. — Norėčiau tą dainą sudainuoti parlamente ar- 
ba Pentagone, arba Jungtinių Tautų būstinėje, — visur, kur sprendimus 
priima tie pasipūtę, savimi patenkinti riebūs galvijai. Beve, mes turime 
ką nors daryti. Jeigu žmonės manęs klausosi todėl, kad leidžiu geras 
plokšteles, vadinasi, aš pats turiu būti tikras, kad turiu jiems pasakyti ką 
nors labai svarbaus. 


Sėdėdamas prie rašomojo stalo Los Andželo centre išsinuomotame 
kambarėlyje Pitas Peidžas svarstė atsivėrusias galimybes. Kaip ir Braje- 
nas, jis labai džiaugėsi “Riksmo" pasisekimu. Tačiau jam labiau rūpėjo 
pardavimas, o ne visuomenės sąmonė. Bet būtent dėl to jis ir gaudavo 
atlyginimą. 

Kaip kad jis ir išpranašavo prieš trejus metus, Brajenas ir kiti dabar 
buvo labai turtingi. Bet jis turėjo pasirūpinti, kad jie visi taptų gerokai 
turtingesni. 

Jų muzika išties buvo vertinga. Jis šitą žinojo jau prieš šešerius me- 
tus, vos išvydęs pirmąjį jų pasirodymą. Toji muzika buvo kiek gruboka, 
kiek sunkoka, tačiau tuo metu ji skambėjo tikrai gerai. Pitas dirbo ir su 
kitom dviem grupėm, buvo parūpinęs joms solidžius kontraktus su plokš- 
telių firmom, bet “Devastation" buvo jo galimybė išgarsėti. 

Jam jų reikėjo, o jiems reikėjo jo. Jis pradėjo su jais dirbti, dalijosi 
jų rūpesčiais, lakstė paskui plokštelių gamintojus, kruopščiai tvarkė vi- 
sus reikalus. Viskas atsipirko gerokai daugiau nei jis tikėjosi: iš pradžių. 
Tačiau jo viltys ir poreikiai nebuvo pastovūs. Jis norėjo, kad grupė gautų 
dar daugiau. Jis ir pats norėjo daugiau. 

Grupė jau buvo pradėjusi jam kelti nerimą — tiek grupė kaip visu- 
ma, tiek atskiri jos muzikantai. Šiomis dienomis jie per dažnai išsiskirs- 
tydavo kas sau, pasukdami savais keliais. Džonou labai dažnai sumany- 
davo keliauti į Niujorką, Stivis ištisas savaites praleisdavo dievai žino 
kur, P. M., tiesa, visada būdavo po ranka, tačiau šiuo metu jis buvo už- 
mezgęs romaną su kažkokia ambicinga žvaigždute. Dabar Pitas jau ne- 
betikėjo, kad visa tai — tik laikinas lėbavimas. Aišku, dar liko Brajenas, 
pasinėręs į antimilitaristinius lozungus ir posmus. 

Po paraliais, jie juk buvo grupė, roko ir rokenrolo grupė, ir tai, ką 
jie veikė atskirai, turėjo įtakos jų grupės darbui. O tai, ką jie darė kaip 
grupė, tiesiogiai veikė parduodamų plokštelių kiekį. Jau dabar jie šiek 
tiek vėlavo planuodami turnė po paskutinio albumo pasirodymo. 

Jis nesirengė jų išvysti nors truputį smuktelėjusių, jis nenorėjo, kad 
juos ištiktų bitlų likimas. 

Giliai atsikvėpęs jis toliau mąstė apie juos; mąstė, kokie jie buvo, 
ir kokie tapo. 

Jis džiaugėsi, kad Džonou dabar turi automobilių kolekciją. Bent- 
lis, rolsas, ferari... Vos vos šyptelėjęs Pitas pagalvojo, kad Džonou buvo 
ypatingas vienu atžvilgiu: jis mokėjo džiaugtis ir mėgautis pinigais. Jis 
beveik liovėsi jaudinęsis dėl to, kad neišaiškėtų Džonou seksualinė orien- 
tacija. Praėjus tiek metų, Pitas išties ėmė gerbti Džonou sumanumą, sveiką 
protą ir jo talentą. 

Vartydamas ant stalo paskleistus popierius Pitas nusprendė, kad dėl 
Džonou nerimauti nederėtų. Jis buvo iš tų, kurie asmeninius reikalus ga- 
lėjo kartu su kitais neaptarinėti. O publika jį mylėjo už neįprastus drabu- 
žius ir aštrų liežuvį. 

Na, o Stivis... Narkotikai, galima sakyti, jau pasidarė problema. Kol 
kas jie dar nedarė įtakos jo muzikavimui, bet Pitas pastebėjo, kad jo nuo- 
taikų svyravimai tapo dažnesni, o jų diapazonas platesnis. Per paskuti- 
nes dvi įrašų sesijas jis buvo visiškai apsvaigęs; net ir Brajenas, kuris 
pats priklausė narkomanų "būreliui", tada išties smarkiai įpyko. 

Taip, jam reikės neišleisti iš akių Stivio. 

P. M. buvo ištikimas kaip saulėtekis. Tikra tiesa, Pitas kartais juok- 
davosi, o kartais suirzdavo, kai būgnininkas imdavo studijuoti kiekvieną 
kontrakto žodį. Bet vaikinas išties puikiai investuodavo pinigus, tuo pel- 
nydamas Pito pagarbą. P. M. pateikė dar vieną malonų ir naudingą neti- 
kėtumą: jo negražus veidas stebėtinai traukė merginas. Tai, ką Pitas lai- 
kė silpnąja P. M. vieta, tapo viena iš stipriausiųjų. 

Brajenas. Pitas įsipylė per du pirštus viskio, atsilošė oda trauktame 
* fotelyje ir susimąstė. Be jokių abejonių, Brajenas buvo visos grupės šir- 
dis ir siela. Jis buvo kūrybinis impulsas, grupės sąžinė. 

Laimei, problemos su Ema nepakenkė grupei. Pitas dėl to labai jau- 
dinosi, o paskui apsidžiaugė, kad visi šie reikalai padėjo pelnyti publi- 
kos užuojautą, kartu pagerėjo prekyba įrašais. Tiesa, kartkartėmis Pitui 
dar tekdavo sukryžiuoti kardus su Džeine Palmer, tačiau šie nesklandu- 
mai nesumažino grupės populiarumo. Populiarumo nesumažino ir Braje- 
no vedybos. Pitą siutino tai, kad šios grupės jis negali pristatyti kaip 


63 


keturių jaunų viengungių kompanijos. Tačiau Brajeno šeimyninis gyve- 
nimas susilaukė milžiniško spaudos dėmesio. 

Didžiausias kliuvinys buvo masiniai mitingai už taiką ir kalbos, Bra- 
jeno palankumas už demokratinę visuomenę kovojantiems studentams, 
jo atvira parama Amerikos šauktiniams, mėginantiems išvengti karinės 
tarnybos. Jie jau buvo beveik patekę ant “Time" viršelio, bet Brajenui 
neapdairiai išsprūdo kelios kritiškos frazės Čikagos septyniukės proceso 
atžvilgiu. 

Pitas puikiai suprato spaudos galią, puikiai žinojo, kad vienas ne- 
rūpestingai ištartas žodis gali iššaukti daugybę kitų, o tai gali neigiamai 
paveikti plokštelių pardavimo rodiklius. Džonas Lenonas panašų džiną 
išleido iš butelio tada, kai prieš kelerius metus nesivaržydamas sarkas- 
tiškai leptelėjo, kad bitlai galingesni ir didesni už Jėzų... Brajenas buvo 
visai arti tos ribos, labai greitai ir jis galėjo taip suklysti. 

Suprantama, jis turėjo teisę į savo politines pažiūras, mąstė Pitas 
gurkšnodamas viskį. Tačiau egzistuoja toks taškas, ties kuriuo asmeni- 
niai įsitikinimai ir svaiginantis populiarumas turi išsiskirti. Stivio nenu- 
galimą narkotikų poreikį ir Brajeno idealizmą siejo vienas bendras daly- 
kas — nelaimės galimybė. 

Aišku, Pitas žinojo būdų, kaip to išvengti. Keletą jų jau buvo pra- 
dėjęs svarstyti. Jam reikėjo parodyti publikai Stivį ne tik kaip narkotikų 
nukamuotą rokerį, bet ir kaip nepaprastą muzikantą. Jam reikėjo parody- 
ti Brajeną ne tik kaip taikos šalininką, bet ir kaip atsidavusį tėvą. 

Jeigu atitinkamai “išlyginsi" visus įvaizdžio AEBEBtNS, plokšteles ir 
žurnalus pirks ne tik jaunimas, bet ir jų tėvai. 


Kalifornijoje jie liko dar dviem savaitėm: mėgavosi ilgomis laisvo- 
mis dienomis, mylėjosi popietėmis, o per ištisas naktis rengė vakarėlius. 
Rūpestingai užsimaskavus buvo rengiamos trečiadieninės išvykos į Dis- 
neilendą. Pito nusamdyti fotografai, turėję užfiksuoti šias išvykas, buvo 
tokie mandagūs, kad Bevė jų nė nepastebėdavo. 

Ji nutarė atsisakyti kontraceptinių tablečių, o Brajenas kūrė meilės 
dainas. 

Kadangi artėjo metas išvykti atgal į Angliją, visi grupės nariai vėl 
artimai susibičiuliavo ir Brajeno namuose ant kalvos įkūrė neformalų 
savo štabą. 

— Mums visiems reikėtų eiti, — pratarė Džonou. — “Plaukai" bu- 
vo pirmasis mūsų kartai tikrai svarbus miuziklas. Roko miuziklas. 

Jam patiko ši frazė, didingai skambanti frazė. Jis jau dabar buvo 
kupinas įvairių idėjų. Grįžęs į Londoną, vylėsi kartu su Brajenu sukurti 
miuziklą, kuris pranoktų “Plaukus" ir net dabar didžiulį pasisekimą pel- 
niusį “Tomį". 

— Dar porą dienų galėtume užtrukti Niujorke, — tęsė jis, — pažiū- 
rėtume miuziklą, sukurtume nedidelę velniavą, o paskui trauktume na- 
mo į Londoną. 

— Ar ten jie tikrai nusirengia visiškai nuogai? — domėjosi Stivis. 

— Visiškai, iki odos, sūnau. Reginys turėtų būti vertas bilieto kainos. 

— Mums reikėtų ten nueiti, — pritarė Brajenas. Ištirpęs nuo drau- 
gijos ir dūmų, Brajenas gulėjo padėjęs galvą Bevei ant kelių. Jis jau ir 
taip vienoje vietoje buvo užtrukęs ilgiau nei norėjo, o mintis apie Niu- 
jorką buvo patraukli. — Dėl muzikos ir dėl pačios idėjos. 

— Tu eik dėl idėjos, — šyptelėjo Stivis. — O aš eisiu dėl „nuogų 
paukštyčių. 

— Paprašysime Pito, kad viską sutvarkytų. Kaip manai, Beve? 

Jai nepatiko Niujorkas, bet ji matė, kad Brajenas jau degė šiuo su- 
manymu. Ji nenorėjo sugadinti nerūpestingos, lengvos ir ramios pasku- 
tinių savaičių nuotaikos. 

— Bus linksma. Galbūt prieš išskrisdami namo galėtume nuvesti 
Dareną ir Emą į zoologijos sodą, o paskui užsuktume į Centrinį parką. 

Ema virpėjo iš susijaudinimo. Ji gerai prisiminė savo pirmąją ke- 
lionę į Niujorką, didelę lovą viešbučio numeryje, virpulį stovint ant pa- 
saulio viršūnės, nepakartojamas karuseles, besisukančias Centriniame 
parke. Visu tuo ji troško pasidalyti su Darenu. 

Rengiantis kelionei ji mėgino jam nupasakoti visus šiuos stebuk- 
lus. Alisa Valingsford krovė vaikų daiktus ir drabužius, o Ema mėgino 
apsaugoti Dareną nuo jos rūstybės, žaisdama su juo berniuko pamėgtą 
žaidimą su gyvuliukais. 

— Karvutė mūūū, — pasakė Darenas laikydamas juodomis dėmelė- 
mis išmargintą figūrėlę iš rinkinio. — Noriu pamatyti karvutę mūūū. 

— Nemanau, kad pamatysime karvutę mūūū, bet zoologijos sode 
pamatysime liūtus. 

Ema taip suriaumojo, kad berniukas susigūžė. 

— Ema, tu jį per daug įaudrinsi, — automatiškai pratarė Alisa. — 
O jau beveik laikas miegoti. 

Ema tik pavartė akutes, o Darenas ėmė aplink ją šokti. Jis buvo 
apvilktas kombinezonu ir avėjo mažyčiais raudonais medžiaginiais ba- 
tukais. Sulaukęs Emos pritarimo jis mėgino apsiversti per galvą. 

— Kiek energijos, — pliaukštelėjo liežuviu Alisa; tiesą sakant, ji 


žavėjosi berniuku. — Neįsivaizduoju, kaip mes jį šįvakar užmigdysime. 
— Nesupakuok Čarlio, — įsiterpė Ema, kol Alisa dar nespėjo į dė- 
žę įmesti pliušinio šuniuko. — Jis turės skristi lėktuvu kartu su manimi. 


Atsidususi Alisa atidėjo nutriušusį šuniuką į šalį. 

— "Jį reikia gerai išskalbti. Ema, nenorėčiau, kad daugiau jį kištum 
į Dareno lovelę. 

— Aš myliu Čarlį, — pareiškė Darenas ir vėl pamėgino persiversti. Jis 

sunkiai dribtelėjo tiesiai ant vaikiško suolelio, bet užuot pradėjęs verkti nu- 
sičiupo medinį plaktukėlį ir pradėjo barbenti į spalvotas suolelio kojas. — 
Aš myliu Čarlį, — dainavo berniukas pritaikęs savo paties melodiją. 

— Kad ir kaip ten būtų, mažuti, jis jau pradeda nemaloniai kvepėti. 
Nenoriu, kad mano mažylis miegotų vienoje lovelėje su įvairiausiais mik- 
robais. 

Darenas meiliai jai nusišypsojo: 

— Man patinka mikrobai. 

— Koks tu neklaužada, — kalbėjo Alisa pasilenkdama ir imdama jį 
ant kelių: — Dabar Alisa tave gražiai išmaudys prieš miegelį vonioje su 
burbuliukais. Ema, nepalik išmėtytų figūrėlių, — pridūrė ji trumpai stab- 
telėjusi tarpduryje. — Tu eisi maudytis tuoj po Dareno. Tada galėsi lipti. 
žemyn ir palinkėti tėveliams labos nakties. 

— Klausau, panele, — atsakė Ema. Ji palaukė, kol Alisa dings jai iš 
akių, o tada nuėjo pasiimti Čarlio. “Bet jis tikrai neturi jokio blogo kva- 
po“, — pagalvojo ji, panardinusi nosytę į jo kailiuką. Ji būtinai paguldys 
ji į Dareno lovelę, nes Čarlis visada saugo berniuką, kol ji miega. 

— Aš tikrai labai norėčiau, kad tu nebūtum šį vakarą pasikvietęs tų 
visų Žmonių, — pratarė Bevė purendama pagalvėles, nors ir pati puikiai 
suprato, kad visos šios malonios smulkmenos — tik tuščias laiko gaiši- 
nimas. | 

— Juk turime atsisveikinti, tiesa? — atsiliepė Brajenas, padėdamas 
šalin Džimio Hendrikso albumą, priminusį jam paprastą tiesą — nors mu- 
zikantas miręs, jo muzika gyvena. — Be to, grįžę atgal į Londoną vėl turė- 
sime kibti į didelį darbą. Noriu atsipalaiduoti, kol galiu. 

— Kaip galima atsipalaiduoti, kai po namus šmirinėja šimtas Žmonių? 

— Beve, čia paskutinis mūsų vakaras. 

Ji vėl prasižiojo kažką norėdama pasakyti, bet paskui susičiaupė, 
nes Alisa jiems atvedė vaikus. 

— Mano berniukas, — pratarė Bevė, imdama jį ant rankų ir aukštai 
iškeldama. Paskui ji mirktelėjo Emai. 

— Ar Čarlis pasirengęs kelionei? — ji užjautė Emą dėl to, kad mer- 
gaitė vis dar negalėjo puikiai jaustis lėktuvuose. Bevė perbraukė ranka 
Emai per plaukus. 

— Jis tik šiek tiek nerimauja. Bet su manimi jam nieko neatsitiks. 

— Aišku, jam tikrai nieko neatsitiks, — kalbėjo Bevė švelniai bu- 
čiuodama Darenui į mielą lopinėlį tarp ausytės ir pasmakrės. — Jau išsi- 
maudėt? 

Bevei ir pačiai patiktų dalyvauti visuose vakariniuose tualetuose. 
Bevė nieko taip nemėgo, kaip žaisti su Darenu vonios kambaryje ir tapš- 
noti muiluota kempinėle jo baltą, švytinčią odelę. 

— Jie nuprausti ir pasirengę eiti miegoti, — įsiterpė Alisa. — Vaikai 
tik atėjo pasakyti labos nakties, o paskui juos paguldysiu. 

— Aš pati visa tai padarysiu, Alisa. Per šios dienos sumaištį beveik 
nė nemačiau vaikų. 

— Gerai, ponia, tuomet eisiu baigti pakuoti daiktų. 

— Tėti, — pratarė Ema droviai nusišypsojusi Brajenui, — gal galė- 
tum pasekti pasaką? Labai prašau. 

Brajenas tenorėjo susisukti geros, stiprios žolės cigaretę ir pasiklau- 
syti muzikos, tačiau jam visada labai sunkiai sekdavosi atsilaikyti prieš 
tokią šypseną arba prieš jo sūnaus skambų juoką. 

Palikęs dejuojantį Hendriksą, jis kartu su savo šeima užlipo į antrą 
aukštą. 

Prireikė dviejų pasakų, kol Dareno akutės ėmė merktis. Jis iš pas- 
kutiniųjų kovėsi su miegu, kaip kaudavosi su viskuo, kas nebuvo judėji- 
mas. Jis visada norėjo ką nors veikti, bėgioti, juoktis arba verstis per 
galvą. Bet labiausiai už viską jis troško būti narsus, jaunas kunigaikštis, 
apie kurį pasakojo tėtis. Jis norėjo iškelti švytintį stebuklingą kardą ir 
susikauti su slibinu. 

Jis nusižiovavo ir įbedęs galvytę mamai į krūtinę ėmė snausti. Jis 
juto Emos kvapą ir patenkintas užmigo, kad ir ji šalia. 

Darenas nenubudo, kai Bevė jį pakėlė ir nunešė į lovelę. Jis miego- 
jo taip, kaip darydamas visa kita — iš visos širdies. Bevė apklostė ber- 
niuką mėlyna satino antklodėle, dpkamšė jo petukus ir mėgino negalvo- 
ti, kad greitai jis bus jau per didelis vaikiškai lovelei. 

— Jis toks gražus, — pratarė Bevė neįstengdama atsilaikyti pagun- 
dai perbraukti pirštais per šiltą jo skruostą. 

Ant peties jausdamas Emos galvelę, Brajenas aa5šižas į sūnų. 

— Kai jis štai taip miega, labai sunku patikėti, kad jis vienu rankos 
mostu gali šitaip sujaukti kambarį. 

Tyliai nusijuokusi Bevė apkabino Brajeną per liemenį: 

— Jis mosteli ne viena, o dviem rankom. 

— Ir kojom. 

— Aš dar niekada niekieno nepažinojau, kas taip labai mylėtų gy- 
venimą. Kai į jį žiūriu, suprantu, kad turiu viską, ko tik kada esu norėju- 
si. Regiu jį po metų, po penkerių... Ir gal dėl to mintis, jog sensti, atrodo 
kažkokia maloni. 


— Roko žvaigždės nesensta, — atsakė Brajenas suraukdamas ant- 
akius. Pirmąkart jo balse Bevė išgirdo sarkastišką gaidelę, o gal tiesiog 
jo balsas nuskambėjo labai tikrai. — Jos arba miršta, arba apsivilkusios 


baltais švarkais pradeda groti Las Vege. 

— Bet ne tu, Brajenai, — atsakė Bevė dar stipriau jį apkabindama. — 
Praeis dešimt metų, tačiau tu vis tiek dar būsi viršūnėje. 

— Taip. Na, o jeigu aš nusipirksiu baltą švarką su blizgučiais, spirk 
man į uodegą. 

— Su didžiausiu malonumu, — atsakė Bevė jį bučiuodama. Ji pa- 
kėlė ranką ir paglostė jo skruostą, kiek tai buvo įmanoma, nes į jo petį 
atsirėmusi miegojo Ema. — Paguldykime Emą. 

— Aš dėl jų viską noriu daryti teisingai, — kalbėjo Brajenas kelda- 
mas Emą ir nešdamas ją į jos kambarį. — Dėl jų ir dėl tavęs. 

— Tu viską darai teisingai. 

— Pasaulis toks suknistas. Anksčiau galvodavau: jeigu mes iš tik- 
rųjų iškilsime, jeigu mus pamils, žmonės norės išgirsti, ką sakome, no- 
rės klausytis. Maniau, kad tada viskas turėtų pasikeisti. O dabar...tiesiog 
nežinau. 

— Kas ne taip, Brajau? 

— Nežinau, — atsakė Brajenas guldydamas Emą. Jis labai norėjo, 
kad išblėstų nerimą keliantis nepasitenkinimas, kurį jau buvo bepradedąs 
jausti. — Prieš porą metų, kai viskas prasidėjo, kai mums atsivėrė durys, 
maniau, kad tai stebuklinga. Klykiančios merginos, mūsų nuotraukos ant 
žurnalų viršelių, iš visų radijo aparatų sklindanti mūsų muzika. 

— Juk to ir norėjai. 

— Taip, 1r dabar noriu. Net nežinau. Bet kaip jie gali išgirsti, ką 
mėginame pasakyti, koks skirtumas, ar gerai mes grojame, jeigu jie kly- 
kia per kiekvieną prakeiktą koncertą? Dabar mes jau tik prekė, Pito ge- 
rai nugludintas įvaizdis, galintis padėti prekiauti plokštelėmis. Negaliu 
to pakęsti. 

Susierzinęs Brajenas susikišo sugniaužtus kumščius į kišenes. 

— Kartais imu galvoti, kad mums būtų geriau grįžti ten, nuo ko ir 
pradėjome — į aludes, kur žmonės pagal mūsų muziką šoka, kur mūsų 
klausosi; grįžti ten, kur galėtume žmogų pasiekti. Net nežinau, — kalbė- 
jo Brajenas braukdamas delnu per plaukus. — Man atrodo, kad tada nė 
neįsivaizdavome, kaip buvo gera. Bet juk negali grįžti atgal. 

— Nemaniau, kad taip jautiesi. Kodėl man nepasakojai? 

— Tiesą sakant, nė pats nežinau. Žinau tik vieną — daugiau jau 
nebesijaučiu esąs Brajenas Makevojus. 

Ir kaip jis galėjo pasakyti ar paaiškinti, kad jausmas, kuris jį buvo 
užplūdęs VudstoKe, per praėjusius metus kažkur išgaravo? 

— Aš net neįtariau, kad gali taip siutinti, jog neįmanoma kur nors 
išeiti ir išgerti kartu su bičiuliais arba tiesiog pasėdėti ant suoliuko ir 
nematyti aplinkui knibždančių Žmonių, prašančių autografo. 

— Tu gali sustoti. Gali pasitraukti ir pradėti rašyti. 

— Aš negaliu sustoti, — atsakė Brajenas. Jis pažvelgė-į ramiai mie- 
gančią Emą. — Aš turiu įrašinėti plokšteles, turiu koncertuoti. Kiekvie- 
ną kartą, kai esu scenoje arba studijoje, giliai širdyje jaučiu, kad būtent 
tai ir noriu daryti. Man reikia tai daryti. Bet visa kita... Visa kita vargi- 
na, 0 aš nemaniau, kad taip bus. Galbūt dėl! to kalti Hendriksas ir Džop- 
lin, mirę būtent tokia mirtimi. Koks praradimas... Vėliau iširo “Bitlai". 
Atrodo, kad kažkas baigiasi, o aš vis dar nebaigiu. 

— Niekas nesibaigia, — pratarė Bevė uždėdama jam ant peties ran- 
ką ir automatiškai imdama masažuoti įtemptus raumenis, — tik keičiasi. 

— Nejau nesuvokiu, j0g mėgindami eiti pirmyn, pasirodo, iš tikrųjų 
traukiamės atgal, — kalbėjo Brajenas. Jis numanė, kad Bevė negali to su- 
prasti, todėl pasistengė suprantamiau išreikšti savo jausmus žodžiais. — 

Galbūt kaltas Pitas, vis labiau spaudžiantis mus leistis į gastroles ir kuo 
daugiau koncertuoti, įkalbinėjantis Stivį sėdėti studijose drauge su kito- 
mis grupėmis ir filmuotis. Gerai žinau viena — dabar mes jau nesame 
ketveriukė, paprasčiausiai susirenkanti nuoširdžiai pagroti. Dabar iš mūsų 
teliko įvaizdis ir prakeiktas verslas su visais tarpininkais ir tipais, mėgi- 
nančiais išsisukti nuo pelno mokesčių. 

Kažką sumurmėjusi Ema apsivertė ant kito šono. 

— Ir dar man kelia nerimą, kad Ema jau greit keliaus į mokyklą, ir 
Darenas vieną gražią dieną išeis. Kaip klostysis jų gyvenimas? Ar žmo- 
nės ir jiems neduos ramybės prašydami autografų vien dėl to, kad aš esu 
jų tėvas? Aš nenoriu, kad jų vaikystė būtų tokia skurdi ir bjauri, kokia 
buvo manoji, bet ar aš elgiuosi teisingai paversdamas juos dalimi to, kas 
yra didesnis už mus visus, kad vis darosi dar didesnis ir alkanesnis? 

— Tu per daug mąstai, — pratarė Bevė ir delnais suėmė jo veidą. — 
Būtent ši savybė man labiausiai patinka. Vaikams bus viskas gerai. Tau 
tereikia žvilgtelėti į juos, ir pats tuo įsitikinsi. Galbūt jų vaikystė ir nėra 
normali, bet jie jaučiasi laimingi. Mes ir toliau stengsimės, kad jie būtų 
laimingi ir saugūs. Kad ir kas tu būtum, esi jų tėtis. O su visa kita susido- 
rosime. 

— Aš myliu tave, Beve. Galbūt aš esu tikras kvailys, kad dėl viso to 
nerimauju. Mums juk visko užtenka. 

Brajenas prisitraukė Bevę arčiau, kad galėtų paglostyti jos plaukus. 
Jis labai troško suprasti, kodėl staiga viskas ėmė atrodyti per sunku. 

Po poros hašišo suktinukų Brajeno nepasitenkinimas išgaravo. Na- 
mas buvo sausakimšas žmonių, kurie, kaip Brajenui atrodė, jį supranta, 
kurie žino, ką jis nori daryti, kur jis nori vykti. Garsiai grojo muzika, 
buvo daug ir įvairių narkotikų — žolės, turkiško hašišo ir aguonų. Kai jo 
svečiai pasiekė ekstazės viršūnę, grojo širdį draskantis Dženis Džoplin 
rokas. Brajenas norėjo jos klausytis visąlaik, ypač jos "Belt" and" Chain". 
Kažkodėl ši daina priversdavo jį atsitokėti ir suvokti, kad jis vis dar gy- 
vas, kad jam dar yra galimybių suteikti gyvenimui prasmę. 

Brajenas žiūrėjo, kaip Stivis šoka su raudonplauke mergina purpu- 
riniu mini sijonėliu. Stivis nesijaudindavo dėl to, kad kartais būdavo tar- 
si plakatas ant kokios nors merginos "sienos", jos papuošalas, bent taip 
mąstė Brajenas lengvu airišku viskiu skalaudamas gerklę po trapaus sū- 
raus pyragaičio. Stivis linksmai šokinėjo nuo moters prie moters apie 
nieką negalvodamas. Savaime suprantama, juk didesnę laiko dalį jis bū- 
na apsvaigęs. Puse lūpų šyptelėjęs, Brajenas paėmė dar vieną suktinuką, 
pamanęs, kad jam pačiam nepakenktų labiau apsvaigti. 

Iš kito kambario galo “iškeliaujantį" Brajeną stebėjo Džonou. Jis 
mieliau svaiginosi viskiu, o ne žole, todėl dabar galėjo viską apsvarsty- 
ti. Pastaruoju laiku Brajenas ėmė vis dažniau ir dažniau vartoti narkoti- 
kus. Galbūt todėl, kad Džonou Brajenui buvo artimiausias, jis vieninte- 

lis šitai pastebėjo. Dabar jis mąstė, kad Brajenas atrodo ištikimiausias 
sau tada, kai jie dviese sėda rašyti. Melodija, kontramelodija, frazės, per- 
ėjimai... 

Džonou suprato, kad Brajenas labai išgyveno Hendrikso ir Džoplin 
mirtis. Ir jis pats išgyveno. Šios mirtys sukrėtė taip pat, kaip kad sukrėtė 
Kenedžio nužudymas. Žmonės prieš mirdami turėtų pasenti ir nukaršti. 
Nors Džonou ir buvo labai sukrėstas, jis negedėjo taip, kaip gedėjo Bra- 
jenas. Be to, Brajenas visada buvo jautresnis, jam visada visko reikėjo 
daugiau. 

Kaip ir Brajenas, Džonou žvelgė į Stivį. Jam nepatiko tai, ką jis 
matė. Džonou nė velnio nerūpėjo, ar Stivis gali parversti kiekvieną pa- 
saulio moterį, nors jis jautė, kad jo santykiai nėra tokie, kokie turėtų 
būti. Dėl visko buvo kalti narkotikai; labiausiai Džonou kėlė nerimą, kad 
Stivis nebegalėjo nuo jų susilaikyti, kad jis jau buvo nuo jų priklauso- 
mas. Stivis nekreipė jokio dėmesio į besikuriantį įvaizdį. Narkotikų nu- 
kamuoti rokeriai. 

Džonou nukreipė žvilgsnį į P. M. Ir čia buvo galima įžvelgti šiokią 
tokią problemą. O, tik ne dėl narkotikų. Vargšelis senis P. M. jau po vie- 
nos dozės atsijungdavo. Problema buvo galinga krūtine blondinė pupy- 
tė, prieš kelis mėnesius lipte prilipusi prie būgnininko P. M., kuris, kaip 
atrodė, nė nemėgino ja nusikratyti. 

Džonou žvelgė į šią pailgaveidę blondinę slyvos spalvos akimis, 
apsitempusią siaura raudona suknele. Ji nebuvo tokia kvaila, kaip pati 
mėgino pasirodyti, svarstė Džonou. Ji buvo smaila lyg smeigtukas, ji Ži- 
nojo, kaip reikia groti, kad P. M. pagal jos dūdelę šoktų. Jeigu jie nebus 
pakankamai budrūs, ji privers P. M. ją vesti. O ištekėjusi ji nesitenkins 
kukliu antraeiliu vaidmeniu kaip Bevė. Ne, tik ne šitoji. 

Jie visi trys skirtingais būdais kėlė grėsmę grupei. Jie jau buvo pa- 
siekę tam tikrą ribą. O Džonou skaudesnio klausimo nė nebuvo. 


* k 


Prabudusi Ema pajuto nuo boso garsų vibruojančias grindis. Minų- 
tėlę ji gulėjo visiškai ramiai klausydamasi, mėgindama atpažinti dainą 
vien iš mušamųjų ritmo; kartkartėmis jai patikdavo taip žaisti. 

Ji jau įprato prie vakarėlių. Jos tėveliui patikdavo, kai aplinkui šur- 
muliuodavo daug žmonių. Daug muzikos, daug juoko. Kai ji bus dides- 
nė, ji taip pat vaikščios į vakarėlius. 

Bevė stengdavosi, kad prieš atvykstant svečiams namuose būtų ne- 
priekaištingai švaru ir tvarkinga. Emai atrodė, kad šitaip elgtis buvo 1š- 
ties neprotinga. Ryte namuose būdavo siaubinga netvarka, visur mėtyda- 
vosi dvokiančios taurės, peleninėse netilpdavo pelenai. Dažniausiai ke- 
letas svečių likdavo tysoti ant sofų ar fotelių. 

Ema svarstė, kaip turėtum jaustis ištisą naktį kalbėjęs, juokęsis, klau- 
sęsis muzikos. Kai žmogus užauga, niekas jam nebegali paliepti eiti mie- 
goti, niekas negali įsakyti praustis. 

Atsidususi ji atsigulė ant nugaros. Dabar muzika skambėjo greičiau. 
Į sienas atsimušė pulsuojantys boso garsai. Ir dar kažkas. Žingsniai, ai- 
dintys koridoriumi. Ema pradėjo galvoti. Galbūt tai mis Valingsford. Ji 
jau buvo beužsimerkianti ir mėginanti vėl užmigti, kai jai kilo dar viena 
mintis. Galbūt čia buvo tėtis ar mama, sumanę pasižiūrėti, ar jie jau įmi- 
ge. Jeigu taip ir yra, ji galės apsimesti, kad nubudo tik dabar, o paskui 
pamėgins juos įtikinti, kad jie privalo viską papasakoti apie vakarėlį. 

Tačiau žingsniai prakaukšėjo pro šalį. Ji atsisėdo lovelėje suspau- 
dusi Čarlį. Jai trūko draugijos, nesvarbu, kad tik minutėlę ar dvi. Emai 
norėjosi pasikalbėti apie vakarėlį arba apie kelionę į Niujorką. Ji norėjo 
žinoti, kokia dabar skambėjo daina. Akimirką ji taip ir sėdėjo lovelėje, 
mažutis, mieguistas vaikelis, apsivilkęs rausvais naktiniais marškinėliais, 
apšviestas linksmos peliuko Mikio pavidalo naktinės lemputės. 

Emai pasirodė, kad girdėjo Dareno verksmą. Išsitiesusi ėmė įtemp- 
tai klausytis. Ji buvo tikra, jog per trankią muziką girdi Dareno kūkčio- 
jimą. Automatiškai išlipo iš lovelės ir pasispaudė po pažastimi Čarlį. Mer- 
gaitė pasėdės su Darenu, kol jis nusiramins, o paskui paliks Čarlį, kad 
šuniukas jį saugotų visą likusią naktį. 

Koridoriuje buvo tamsu; šitai mergaitę nustebino. Ten visada deg- 
davo šviesa, palikta tam, kad naktį prispyrus reikalui Ema galėtų nueiti į 
tualetą. Stovėdama tarpduryje mergaitė pajuto baimę, įsivaizdavo baisū- 
nus, kurie galėjo slėptis tamsiose pakampėse. Ji norėjo likti kambaryje, 
kur šypsojosi peliukas Mikis. 

Tada Darenas labai garsiai suklykė. 

Pasileidusi tamsiu koridoriumi Ema mėgino įtikinti save, kad tam- 
siose kertėse nieko nėra. Ten visiškai nieko nebuvo. Jokių pabaisų, jokių 
vaiduoklių, jokių gličių ar kibių būtybių. 

Dabar grojo “Bitlai". 

Ema aplaižė lūpytės. Tai tik tamsa, tik tamsa, kartojo sau. Priėjusi 
Dareno duris ji jau buvo apsipratusi su tamsa ir galėjo šį tą įžiūrėti. Du- 
rys buvo uždarytos. Ir tai nežadėjo nieko gera. Durys visada būdavo pa- 
liekamos atviros, kad kas nors galėtų išgirsti jo verksmą. 

Ema ištiesė rankutę, o paskui greitai atšoko, nes jai pasirodė, kad 
jai už nugaros kažkas sujudėjo. Besidaužančia širdele ji atsisuko mėgin- 
dama viską išsiaiškinti. Judantys šešėliai pavirto didžiausiomis baidyk- 
lėmis; Emos kakta ir nugara žliaugė prakaitas. 

„Ten nieko nėra, ten nieko nėra", — įtikinėjo save mergaitė, o Da- 
renas rėkė iš visų plaučių. 

Ema nulenkė rankeną ir atidarė duris. 

— Eikš su manimi, — dainavo Lenonas. | 

Kambaryje buvo du vyrai. Vienas laikė besispardantį ir mėginantį 
išsivaduoti Dareną, klykiantį iš baimės ir pykčio. Kitas kažką laikė ran- 
kose, kažką, kas žvilgėjo nuo šviesos, sklindančios iš žirafos pavidalo 
lempos, pastatytos ant staliuko. 

— Ką jūs darote? 

Žmogus, išgirdęs jos balsą, atsisuko. Ema pagalvojo, kad tai ne gy- 

dytojas, nors suprato, kad jo rankose — adata. Ji atpažino žmogų; mergai- 
tė puikiai žinojo, kad jis ne gydytojas. O Darenas buvo visiškai sveikas. 

Antrasis žmogus paleido bjaurių keiksmų virtinę ir iš paskutiniųjų 
stengėsi, kad Darenas neišsprūstų jam iš rankų. 

— Ema, — ramiu, draugišku balsu pratarė žmogus, kurį ji pažino- 
jo. Jis nusišypsojo. Tai buvo apgaulinga, netikra, pikta šypsena. Ema iš- 
kart tai suprato. Žengdamas artyn jos, jis tebelaikė rankoje adatą. Ji ap- 
sigręžė ir išbėgo. j 

Už nugaros ji išgirdo Dareno riksmą: 

— Ma! 

Raudodama ji pasileido koridoriumi. Visur knibždėjo baidyl:lės, ją 
baugino įaudrinta vaizduotė. Visur buvo daugybė pabaisų, būtybių dide- 
liais dantimis, besislepiančių šešėliuose. Dabar jos mėgino ją sučiupti. 

Jis jau buvo besučiumpąs mergaitę už naktinių marškinių krašto. 
Keikdamasis jis siekė ją sugriebti. Jo rankos nuslydo jos kulkšnimi, bet 
Ema išsprūdo. Ji suklykė taip, tarsi, kas nors ją būtų apipylęs verdančiu 
vandeniu. Pribėgusi laiptų aikštelę, ji ėmė šaukti tėvą, be paliovos rėkė 
jo vardą. 

Tada jos kojytės susipynė. Ji kūlvirsčiais nusirito nuo laiptų. 

Virtuvėje kažkas užsisakė penkiasdešimt picų. Purtydama galvą Be- 
vė šaldiklyje ieškojo ledo. Niekas nevartoja daugiau ledo už amerikie- 
čius. Jai per vėlai šovė į galvą mintis įsimesti kubelį ledo į jau seniai 
atšilusį vyną. “Kaip Romoje", — pamanė ji ir pasuko durų link. 

Prie slenksčio ji susitiko su Brajenu. 

Šyptelėjęs jis apkabino ją per liemenį ir ilgai lėtai bučiavo. 

— Sveika. 

— Sveikas, — tebelaikydama taurę vyno, ji apsivijo ranka jo kaklą. — 
Brajau... 

— Aa? 

— Kas yra visi tie žmonės? 

Jis nusijuokė įbedęs nosį į jos kaklą. 

— Štai ir pagavai mane... 

Nuo jos kvapo jį apėmė geismas. Nešamas vingrių Lenono ir Ma- 
karinio melodijų is prisitraukė Bevę arčiau savęs. 

— Ką pasakytum, jeigu mes užliptume į viršų, o jiems paliktume 
visą likusį namą? 

— Taip nemandagu, — atsakė Bevė, bet taip pat prisišliejo prie Bra- 
jeno. — Tai kvaila, primityvi ir pati šauniausia mintis, kokią tik esu gir- 
dėjusi per paskutines valandas. 

— Na, tadą... | 

Jis pamėgino pakelti Bevę, bet abu tik susvirduliavo, o Brajenui už 
apykaklės nuvingiavo šalto vyno srovelės. Bevė sukikeno. 

— Galbūt tu galėtum mane nunešti, — pratarė Brajenas ir tada iš- 
žiiūv Linos riKSimą. 

Jis atsirėmė į mažą staliuką ir atsigręžė. Apsvaigęs nuo narkotikų ir 
alkoholio jis suklupo, paskui atsistojo ir nuskubėjo į fojė. Ten jau buvo 

prisirinkę žmonių. Prasibrovęs pro juos, Brajenas išvydo laiptų papėdė- 
je sukniubusią Emą. 

— Ema, Viešpatie... 

Jis net bijojo prie jos prisiliesti. Lūpų kamputyje matėsi kraujo sro- 
velė. Drebančiu pirštu jis ją nubraukė. Jis pakėlė akis į veidų jūrą; susi- 
liejančios spalvos, visi kažkokie nepažįstami... Jam gniaužė vidurius ir 
spaudė gerklę. . 

— Pakvieskite greitąją, — išspaudė jis, o paskui vėl pasilenkė ties 
mergaite. 

— Nejudink jos, — pratarė Bevė ir suklupo greta Brajeno. Ji buvo 
išbalusi kaip kreida. — Nemanau, kad tau reikėtų ją judinti. Mums rei- 
kia antklodės. 

Kažkoks sumanus svečias įspraudė jai į rankas jau atneštą pledą. 

— Jai bus viskas gerai, Brajau, — ramino Bevė atsargiai kamšyda- 
ma mergaitę pledu. — Viskas bus gerai. 

Jis užsimerkė ir papurtė galvą, tarsi mėgintų tvarkingai surikiuoti 
mintis. Tačiau atsimerkęs pamatė tebegulinčią Emą; ji ir dabar nejudėjo, 
mirtinai išbalusi gulėjo ant grindų. Aplinkui buvo per daug triukšmo. 
Muzika aidu atsimušė nuo lubų, aplinkui murmėjo ir šnibždėjo daugybė 
balsų. Ant peties Brajenas pajuto kažkieno ranką, pajuto greitą, drąsi- 
nantį spustelėjimą. 


— Greitoji jau važiuoja, — pasakė jam P. M. — Laikykis, Brajau. 
— Išprašyk juos, — sušnabždėjo jis. Brajenas pažvelgė į išblyšku- 
sį, sutrikusį Džonou veidą. — Išprašyk juos iš čia. 


Linktelėjęs Džonou pradėjo atsisveikinti su svečiais. Buvo atidarytos 
durys, naktis nušvito nuo automobilių žibintų, pasigirdo sirenų kauksmas. 

— Lipu į viršų, — ramiai pratarė Bevė. — Pasakysiu Alisai, kas 
nutiko, pažiūrėsiu, kaip Darenas. Kartu su ja važiuosime į ligoninę. Ji 
pasveiks, Brajenai, tikrai Žinau. | 

Jis teįstengė linktelėti; Brajenas vis dar buvo įsmeigęs akis į jos 
išblyškusį, sustingusį veidelį. Jis negalėjo jos palikti. Jeigu būtų išdrį- 
sęs, būtų nuėjęs į vonią, įkišęs į gerklę pirštą ir pamėginęs atsikratyti 
visų chemikalų, kurių buvo prisisiurbęs tą vakarą. 

Viskas buvo panašu į sapną, kaip jam atrodė, į klaikų, miglotą sap- 
ną. Jam taip atrodė tol, kol jis vėl nepažvelgė į Emos veidą. Tada viskas 
pasidarė tikra, per daug tikra. 

Tebegrojo “Abbey Road" albumas, dabar skambėjo mįslingas gaba- 
las apie žmogžudystę. Maksvelo sidabrinis plaktukas leidosi. 


— Brajau, — Džonou suėmė Brajeną už rankos, — pasislink, kad 
jie galėtų prie jos prieiti. 
— Ką? 


— Pasitrauk, — Džonou švelniai mėgino pastatyti jį ant kojų. — 
Jiems reikia ją apžiūrėti. 

Apsvaigęs Brajenas žiūrėjo į greitosios pagalbos medikus, palinku- 
sius ties dukrele. 

— Tikriausiai ji nusirito nuo paties laiptų viršaus. 

— Jai viskas bus gerai, — mėgindamas pagelbėti Brajenui tarė Džo- 
nou, metęs beviltišką žvilgsnį į P. M. — Mažos mergaitės yra ištvermin- 
gesnės nei atrodo. 

— Tikra tiesa, — pritarė Stivis, kiek netvirtai laikydamasis ant ko- 


jų. Jis abiem rankom atsirėmė Brajenui į pečius. — Mūsų Ema neleis, 
kad kūlverstis nuo laiptų ją laikytų prikaustytą prie lovos. 
— Mes kartu su tavimi važiuosime į ligoninę, — pratarė prie jų 


prisidėjęs Pitas. Visi drauge jie žiūrėjo, kaip gydytojai atsargiai ant neš- 
tuvų paguldė Emą. 

Viršuje suriko Bevė... ir rėkė nesiliaudama. Rėkė ir rėkė, kol riks- 
mas užpildė kiekvieną namų kertę. 


Lu Keselringas knarkė kaip sužeistas dramblys. Jeigu prieš miegą 
jis susigundydavo išgerti alaus, knarkdavo kaip du sužeisti drambliai. Jo 
žmona jau septyniolika metų kovojo su šiais nakties nemalonumais mie- 
godama su ausinėmis. Lu žinojo, kad Mardži meilė yra pastovi ir tvirta, 
bet dabar jis tarėsi labai išmintingai padaręs, kad nemiegojo su ja iki 
vestuvių. Jis buvo sąžiningas ir nuoširdus, tačiau neatskleidė šios men- 
kutės paslapties. O kai Mardži apie tai sužinojo, jis jau buvo ant jos pirš- 
to užmovęs vestuvinį žiedą. 

Šiąnakt jis išties nežmoniškai drebino sienas. Jau beveik trisdešimt 
šešias valandas jis nebuvo prisilietęs prie savo lovos. Dabar, kai buvo 
baigta Kalarmio byla, jis rengėsi mėgautis ramiu nakties miegu ir pra- 
tinginiauti ištisą savaitgalį. 

Jis jau svajojo, kaip triūs kieme, karpys rožių krūmus, su sūnumi 
žais gaudynių. Paskui Mardži paskrudins ant grotelių mėsos ir sutaisys 
bulvių salotų. 

Prieš dvylika valandų jis turėjo užmušti žmogų. Tai nebuvo pirmas 
kartas, nors, ačiū Dievui, šitai ne taip dažnai prisieidavo daryti. Tačiau 
kai jo darbo specifika priversdavo jį taip pasielgti, jam kaip niekada 
reikėdavo įprastos kasdienybės: bulvių salotų ir skrudinto kepsnio, tvir- 
to žmonos kūno greta jo lovoje, sūnaus juoko. 

Jis buvo policininkas. Ir geras policininkas. Per šešerius metus, kol 
jis dirbo žmogžudysčių skyriuje, tai buvo tik antras kartas, kada jam rei- 
kėjo griebtis ginklo. Kaip ir daugelis jo kolegų jis puikiai žinojo, kad 
kriminalisto darbas yra kupinas kasdienės monotonijos — tyrimas, dar- 
bas su dokumentais, telefono skambučiai. Ir kupinos siaubo akimirkos, 
ilgos sekundės. 

Būdamas policininku, jis taip pat suprato, kad jam teks susidurti su 
įvairiausiais nemaloniais dalykais, kad jam reiks patirti tai, apie ką dau- 
guma Žmonių net nežino — žudynes, kvartalų karus, muštynes tamsiose 
alėjose ir miesto užkampiuose, — kad jis nuolat matys kraują, krešulius, 
lavonus... 

Lu apie viską žinojo, bet niekada savo darbo reikalų nesapnuodavo. 
Dabar jam buvo keturiasdešimt, ir nuo tada, kai būdamas dvidešimt ket- 
verių gavo policininko ženklelį, jis niekada savo darbo problemų nesi- 
nešdavo namo. 

Tačiau kartais jos pačios jį atsekdavo. 

Jis apsivertė ant kito šono; dar nenutrūkus knarkimo tiradai suskambo 
telefonas. Instinktyviai ištiesė ranką ir vis dar užsimerkęs nukėlė ragelį. 

— Klausau. Keselringas. 

— Leitenante, čia — Besteris. 

— Kokių velnių skambini? — paklausė Keselringas, žinodamas, kad 
gali vartoti, Mardži žodžiais tariant, “v" keiksmus, nes žmona buvo už- 
sidėjusi ausines. 

— Atleisk, kad turiu žadinti, bet nutiko nelaimingas atsitikimas. 
Žinai Makevojų, Brajeną Makevojų, dainininką? 

— Makevojų? — jis pasitrynė delnu veidą, mėgindamas išvaikyti 
miegus. | 

— “Devastation", roko grupė. 

—- Taip, taip, teisingai. 

Pats Lu nelabai domėjosi roku, jeigu tai nebuvo Preslis ar “Beverly 
Brothers". 

— Kas nutiko? Kokie nors vaikigaliai per garsiai klausėsi muzikos 
ir kam nors išūžė smegenis? 

— Kažkas nužudė jo mažylį. Susidarė įspūdis, kad kažkam nepasi- 
sekė suplanuotas pagrobimas. 

— O, šūdas... — dabar jau visai nubudęs Lu uždegė šviesą. — Sa- 
kyk adresą. 

Šviesa pažadino Mardži. Apsižvalgiusi pamatė lovoje pusnuogį sė- 
dintį Lu ir kažką keverzojantį ant popieriaus skiautės. Netardama nė Žo- 
džio, ji atsikėlė, užsimetė ant pečių medvilninį chalatą ir nuėjo plikyti 
kavos. 

Brajeną Lu rado ligoninėje. Jis nenumanė, ko jam iš Brajeno tikė- 
tis. Jis buvo matęs Brajeną keletą kartų laikraščių puslapiuose ar per te- 
leviziją, kai dainininkas pasisakė prieš karą. Jie jį vadino taikdariu. Lu 
menkai terūpėjo būrelis besibadančių ar žolę rūkančių Žmonių, užsiaugi- 
nusių plaukus iki užpakalio ir negalinčių praeiti pro gėlių pardavėjas. 
Jis nebuvo tikras, ar jam labai rūpi karo reikalai. Jis neteko brolio, išvy- 
kusio Kariauti į Korėją, o jo sesers vaikinas prieš tris mėnesius išvyko į 
Vietnamą. 

Tačiau dabar Lu nerūpėjo Makevojaus politika ar jo šukuosena. 

Jis patylėjo tyrinėdamas Brajeną, susigūžusį ant gėlėmis išmargin- 
tos kėdės. Lu nusprendė, kad “gyvas" Brajenas atrodė jaunesnis. Jaunas, 
gal kiek per liesas, o kaip vyras net per gražus. Brajenas buvo ištiktas 
šoko, todėl jo žvilgsnis buvo kažkoks miglotas, padūmavęs. Kambaryje 
buvo ir daugiau žmonių, iš kelių peleninių kilo dūmų debesėliai. 

Brajenas mechaniškai pakėlė prie lūpų cigaretę, įsikišo į burną, įtrau- 
kė dūmus, išsitraukė cigaretę ir išpūtė. 

— Misteris Makevojus? 

Pakartojęs visą ritualą su cigarete Brajenas atsigręžė. Jis pamatė 
aukštą, liesą žmogų tamsiais, rūpestingai atgal sušukuotais plaukais, pail- 
gu mieguistu veidu. Jis vilkėjo pilku švarku ir po gurgždančia marškinių 
apykakle ryšėjo beveik tokio paties atspalvio tradicinį kaklaraištį. Jo juodi 
batai žvilgėjo, nagai buvo rūpestingai prižiūrimi, o ant smakro matėsi 
nedidelis randelis — tikriausiai įsipjovė skusdamasis. 

Brajenas pamanė, kad kažkodėl pastebi visai nereikšmingus, gal net 
keistus dalykus. 


— Taip. 
— Aš — leitenantas Keselringas, — pratarė Lu išsiimdamas pažy- 
mėjimą, bet Brajenas tebežiūrėjo jam į veidą, o ne į ženklelį. — Man 


reikėtų užduoti jums keletą klausimų. 

— Leitenante, ar visa tai negali kiek palaukti? — paklausė Pitas, il- 
gai ir atidžiai žvelgdamas į Lu dokumentus bei ženklelį. — Misteris Ma- 
„kevojus dabar tikrai nėra tokios būsenos, kad galėtų su jumis kalbėtis. 

— Bet mums visiems būtų labai naudinga sužinoti kiek įmanoma dau- 
giau iš karto, — kalbėjo Lu. Pasidėjęs ženklelį, jis susinėrė rankas. — 
Atleiskite, misteri Makevojau. Nenoriu aitrinti jūsų skausmo. Tiesiog no- 
riu išsiaiškinti, kas visa tai padarė. 

Brajenas nuo vienos nuorūkos galiuko prisidegė kitą cigaretę ir nieko 
neatsakė. 

— Ką galėtumėte papasakoti apie tai, kas šiąnakt nutiko? 

— Jie nužudė Dareną. Mano mažąjį berniuką. Jie išėmė jį iš lovelės 
ir paliko gulintį ant grindų. 

Skaudančia širdimi Džonou griebė plastikinį puoduką su kava ir nu- 
sigręžė. Lu įsikišo ranką į kišenę ieškodamas bloknoto ir smailai nu- 
drožto pieštuko. 

— Ar numanote, kas galėjo linkėti berniukui bloga? 

— Ne, Dareną visi myli. Jis toks linksmas, mielas ir juokingas. 

Brajenas užkando žadą, ir jis ėmė dairytis savo kavos puodelio. 

— Suprantu, kad jums labai sunku. Ar galėtumėte papasakoti apie 
šį vakarą? 

— Mes buvome surengę vakarėlį. Rytoj ruošėmės išvykti į Niujor- 
ką, todėl surengėme vakarėlį. 

— Norėčiau gauti svečių sąrašą. 

— Ašjo neturiu ir nežinau, gal Bevė galėtų... — Brajenas prisiminė 
palikęs Bevę apačioje, prigirdytą stiprių raminamųjų. 

— Mes visi pasistengsime sudaryti kuo tiksliausią visų svečių sąra- 
šą, — įsiterpė Pitas. Jis mėgino susipilti gerklėn dar kavos, bet šis skys- 
tis jau buvo pragraužęs jo skrandyje skylę. — Tačiau galiu jus užtikrinti, 
kad nė vienas, kurį Brajenas buvo kvietęs į svečius, nebūtų galėjęs to 
padaryti. 

Lu ketino viską išsiaiškinti. 

— Misteri Makevojau, ar pažinojote visus, dalyvavusius vakarėlyje? 

— Nežinau, tikriausiai ne, — Brajenas sėdėjo alkūnėmis atsirėmęs 
į kelius, paskui smarkiai prispaudė prie akių delnus. Dabar tik fizinis 
skausmas galėjo nustelbti nepakeliamą širdies sielvartą. — Draugai ir 
draugų draugai, ir visa kita... Tiesiog atveri duris, ir žmonės ateina. Juk 
taip būna. 

Lu linktelėjo, tarsi būtų supratęs. Jis prisiminė vakarėlius, kuriuos 
ruošdavo Mardži. Kruopštūs svečių sąrašai, kvietimai, nuolatiniai tiksli- 
nimai ir vis iš naujo apgalvojamas maistas. Penkioliktų jų vestuvių me- 
tinių puota buvo suplanuota taip skrupulingai, kaip gali būti planuojami 
kokie nors valstybinio lygio pietūs. 

— Iš pradžių imsimės svečių sąrašo, — nutarė Lu. — Jūsų dukra 
vardu Ema, tiesa? 

— Taip, Ema. 

— Per vakarėlį ji buvo viršuje? 

— Taip. Ji miegojo. 

Jo vaikai, saugiai paslėpti, visiškai ramūs... 

— Jie abu miegojo. 

— Tame pačiame kambaryje? 

— Ne, jie turėjo atskirus kambarius. Viršuje kartu su jais buvo Ali- 
sa Valingsford, mūsų auklė. 

— Taip, — tarstelėjo Lu. Jis jau buvo gavęs pranešimą, kad auklė bu- 
vo rasta surišta savo lovoje, užkimšta burna, nepaprastai išsigandusi. — O 
mažoji mergaitė nukrito nuo laiptų? 

Brajenas mašinaliai gniaužė plastikinį puoduką, kuris traškėjo jam 
tarp pirštų. Pro plyšelius sunkėsi kava ir lašėjo ant grindų. 

— Girdėjau, kaip ji mane pašaukė. Tuomet kartu su Beve stovėjau 
virtuvės tarpduryje. 

Jis labai aiškiai prisiminė tą trumpą bučinį, kuriuo apsikeitė prieš 
išgirsdami Emos klyksmą. 

— Mes pribėgome ir pamatėme ją gulinčią laiptų papėdėje. 

— Mačiau, kaip ji krito, — pratarė P. M. mirksėdamas paraudusio- 
mis akimis. — Pažvelgiau aukštyn ir pamačiau, kaip ji ritasi žemyn. Vis- 
kas nutiko taip greitai. 

— Sakėte, kad ji šaukė, — pratarė Lu atsigręždamas į P. M. — Ar ji 
šaukė prieš nukrisdama, ar vėliau? 

— Aš... Prieš. Taip, būtent todėl ir pažvelgiau aukštyn. Ji suriko, o 
paskui, matyt, prarado pusiausvyrą. 

Lu viską pasižymėjo bloknote. Jam reikės pasikalbėti su mažąja 
mergyte. 

— Tikiuosi, ji nelabai sunkiai susižeidė? 

— Gydytojai... — prabilo Brajenas. Jo cigaretė jau buvo susmilku- 
si iki filtro. Numetęs nuorūką į peleninę, jis vėl paėmė suglamžytą puo- 
delį, kuriame buvo likęs šlakelis šaltos kavos. — Jie nebuvo pasirodę. 
Jie man nieko nesakė. Negaliu prarasti ir jos. 

Kava pasiliejo. Prie Brajeno prisėdo Džonou. 

— Ema stipri. Juk vaikai dažnai griūna ar nusirita nuo kur nors, — 
pratarė Džonou, metęs apmaudo kupiną žvilgsnį į Lu. — Nejau negalite 
jo palikti ramybėje? 

— Dar keletą klausimų, — atsakė Lu. Jis buvo pratęs prie apmau- 
džių žvilgsnių. — Misteri Makevojau, ar jūsų sūnų surado žmona? 

— Taip. Kai išgirdome greitosios pagalbos sirenas, ji užlipo į vir- 
šų. Ji norėjo įsitikinti... Suprantate, ji norėjo įsitikinti, ar jis nepabudo. 
Tada išgirdau klyksmą; ji rėkė, rėkė, rėkė... Tada aš pradėjau bėgti. Kai 
įpuoliau į Dareno kambarį, ji sėdėjo ant grindų kartu su juo, ji laikė ber- 
niuką. Ir rėkė. Jie turėjo jai ką nors duoti, kad ji nurimtų. 

— Misteri Makevojau, ar jums kas nors grasino, jūsų žmonai ar vai- 
kams? 

— Ne. 

— Niekas nieko? 

— Ne. Na, kartkartėmis gaudavau bjaurių laiškų. Daugiausia poli- 
tinio pobūdžio. Pitas su jais tvarkydavosi. 

— Norėtume gauti viską, kas jus pasiekė per pastaruosius šešis mė- 
nesius. 

— Leitenante, tai išties nemenkos krūvos laiškų, — pasakė Pitas. 

— Mes susidorosime. 

Brajenas nebekreipė į juos dėmesio, nes įėjo gydytojas. 

— Ema, — išspaudė jis. Brajenas tik tiek teįstengė pasakyti. 

— Ji miega. Jai smegenų sukrėtimas, lūžo ranka, sumušti šonai, bet 
vidinių sužeidimų nėra. 

— Ji pasveiks. 

— Artimiausias kelias dienas ją reikės labai atidžiai stebėti, bet... ji 
atrodo labai neblogai. 

Tada Brajenas pravirko. Pamatęs sūnaus kūną be gyvybės žymių jis 
neįstengė verkti, jis negalėjo pravirkti ir tada, kai jį atskyrė nuo šeimos 
ir paliko šiame laukiamajame, kurio sienos buvo išdažytos žaliai. Dabar 
per jo pirštus, kuriais jis buvo užsidengęs akis, plūdo karštos ašaros. 

Lu tyliai užvertė bloknotą ir mostelėjęs gydytojui pasuko korido- 
riaus link. 

— Aš esu leitenantas Keselringas. Žmogžudysčių skyrius. 

Ir vėl Lu išsitraukė ženklelį. 

— Kada galėčiau pasikalbėti su mergyte? 

— Ne anksčiau kaip po dienos. Gal po dviejų. 

— Man reikėtų ją apklausti kaip galima greičiau. 

Lu išsitraukė vizitinę kortelę ir padavė gydytojui. 

— Būtų labai gerai, kad man paskambintumėt, kai tik ji pradės kal- 
bėti. O kaip jo žmona, Beverli Makevoj? 

— Jai suleisti raminamieji. Užtruks dešimt ar dvylika valandų, kol 
ji atsigaus. Bet negarantuoju, kad J, ir tada SIENBS kalbėti. Nemanau, 
kad norėčiau jai tai leisti. 

— Tik paskambinkit, — paprašė Lu ir atsigręžė į laukiamąjį. — Aš 
pats turiu sūnų, daktare. 

Ema sapnavo siaubingus sapnus. Ji norėjo pakviesti tėtį ir mamą, 
tačiau jai visą laiką atrodė, kad kažkas ranka užkimšo jai burną, kad kaž- 
kas laiko ranka uždengęs jai akis. Mergaitei atrodė, kad kažkas ją nepa- 
prastai slegia, spausdamas vis labiau ir labiau. 

Verkė kūdikis. Jo verksmas aidėjo visame kambaryje ir kartu Emos 
galvelėje. Jai atrodė, kad Darenas yra jos viduje, sąmonėje, kad jis nori 
iš ten ištrūkti. Ji norėjo pati pas jį nueiti, ji turėjo nueiti, tačiau prie jos 
lovelės rangėsi dvigalvės gyvatės, knibždėjo kažkokios kibios, juodos 
būtybės, iškišusios aštrias iltis. Kiekvieną kartą, kai tik Ema mėgindavo 
išlipti iš lovelės, jos puldavo mergaitę šnypšdamos, spjaudydamos ir šiep- 
damos nasrus. 

Jeigu ji liktų lovelėje, tada būtų saugi. Bet ją šaukė Darenas. 

Ji turėjo būti drąsi, ji turėjo sukaupti visą drąsą ir pribėgti prie du- 
rų. Kai ji taip ir padarė, gyvatės dingo. Po jos kojelėmis grindys buvo 
tarsi gyvos, — judėjo, pulsavo. Mergytė atsigręžusi pažvelgė per petį. Ji 
išvydo savo kambarį, kur lentynose tvarkingai išrikiuoti stovėjo žaisliu- 
kai ir lėlės, kur linksmai šypsojosi peliukas Mikis. Tačiau jai bežiūrint 
šypsena pavirto baisia grimasa. 

Ji bėgte pasileido koridoriumi, bėgo per tamsą. 

Girdėjosi muzika. Atrodė, kad pagal šią muzika šoka visi šešėliai. 
Aidėjo daugybė garsų. Prie medinių sienų glaudėsi kažkokie kibūs, gli- 
tūs, drėgni padarai, kurie sunkiai alsavo ir urzgė. Bėgdama į Dareno riks- 
mą Ema rankomis juto karštą kvėpavimą, kažkas taikėsi nusigriebti jai 
už kulkšnių. 

Durys buvo užrakintos. Jos broliuko riksmas darėsi vis garsesnis, 
Ema ėmė draskyti ir trankyti duris, tačiau galiausiai broliuko riksmą nu- 
stelbė muzika. Iš po jos mažų kumštelių durys išnyko. Ji pamatė žmogų, 
bet neįžiūrėjo jo veido. Ji tik matė jo akių blyksnį, dantų žybtelėjimą. 

Jis žengė mergaitės link, bet ji jo išsigando labiau nei gyvačių ir 
baidyklių, jų dantų ir čiuptuvų. Apakusi iš baimės ji bėgo, ojai iš paskos 
sklido Dareno riksmas. 

Tada ji pradėjo kristi, ristis į tamsią duobę. Ji išgirdo keistą garsą, 
tarsi būtų lūžusi šakelė, ir pamėgino riktelėti. Tačiau ji tebekrito tylėda- 
ma. krito be pabaigos, krito, ir niekas jai negalėjo padėti; ji tegirdėjo 
aidinčią muziką ir broliuko riksmą. 

Kai ji nubudo, buvo šviesu. Ant lentynų nebuvo lėlių. Netgi lenty- 
nų nebuvo, ji matė tik plikas sienas. Iš pradžių Ema pagalvojo, kad yra 
viešbutyje. Ji pamėgino ką nors prisiminti, bet vos pamėginusi pajuto 
aštrų skausmą; mergaitei atrodė, kad šis alinantis, bukas skausmas tvink- 
čioja iškart visur. Sudejavusi Ema pamėgino pasukti galvytę. 

Kėdėje miegojo jos tėtis. Jis buvo atmetęs galvą, kiek pakreipęs ją 
Į šoną. Jau spėjęs apželti nedideliais šeriais jo veidas buvo išblyškęs. 
Ant kelių nusvirusios rankos buvo sugniaužtos į kumščius. 

— Tėti... 

Jau bepradedąs snausti jis greitai nubudo. Brajenas pamatė mergai- 
tę, gulinčią tarp baltų ligoninės antklodžių; jos kiek išsigandusios aku- 
tės buvo plačiai atmerktos. Brajenui vėl užgniaužė gerklę ašaros, jos ėmė 
svilinti jam akis. Jis iš paskutiniųjų mėgino su jomis kovoti, nors jėgų 
beveik nebeturėjo. 

— Ema, — pratarė jis lenkdamasis prie mergaitės. Jis atsisėdo ant 
jos lovos krašto ir priglaudė veidą jai prie kakliuko. 

Ji pamėgino apkabinti tėtį, bet negalėjo, nes ranka buvo sugipsuota 
ir įdėta į įtvarą. Ją vėl apėmė baimė. Ji išgirdo mintyse pasikartojusį 
sausą trakštelėjimą, o paskui savo pačios riksmą, prisiminė staiga užplū- 
dusį skausmą. 

Tai nebuvo sapnas. Na, o jeigu viskas nutiko iš tikrųjų, tada visa 
kita... 

— Kur Darenas? 

Stipriai užmerkęs akis Brajenas mąstė, kad būtent to ji ir turėjo pa- 
klausti pirmiausia. Kaip jis galėjo jai pasakyti? Kaip jis gali jai pasakyti 
tai, kuo nė pats dar nebuvo patikėjęs, ko pats nebuvo suvokęs? Ji buvo 
tik vaikas. Jo vienintelis vaikas. 

— Ema... — tarė jis bučiuodamas jos skruostuką, smilkinius, kak- 
tytę, tarsi tai būtų galėję kaip nors palengvinti jų abiejų skausmą. Jis 
paėmė Emą už rankos. — Ar prisimeni, kaip kartą aš tau pasakojau apie 
angeliukus ir kaip jie gyvena danguje. 

— Jie skraido, groja ir niekada vienas kito neskriaudžia. 

O, koks jis buvo sumanus, mąstė Brajenas, kad kažkada sugalvojo 
tokią pasakaitę. 

— Taip, teisingai. Kartais ypatingi žmonės tampa angelais. 

Jis pamėgino pasitelkti visą savo katalikišką išmintį ir pajuto, kaip 
ji sunkiai slegia. 

— Kartais nutinka taip, kad Dievas labai pamilsta kokį nors žmogų 
ir panori, kad jis apsigyventų danguje kartu su juo. Darenas dabar ir yra 
ten. Dabar jis yra dangaus angeliukas. 

— Ne, — pratarė Ema. Pirmą kartą po trejų metų, kai ji išlindo iš 
po purvinos kriauklės, Ema atsitraukė nuo tėvo. — Nenoriu, kad jis būtų 
angeliukas. 

— Ir aš nenoriu. 

— Paprašyk Dievo, kad jį atsiųstų atgal, — piktai kalbėjo Ema. — Ir 
kuo greičiau. 

— Negaliu, — Brajenas vėl pajuto artėjančias ašaras. Dabar jis ne- 
begalėjo jų sulaikyti. — Ema, jo jau nėra. 

— Tada ir aš nueisiu į dangų ir ten juo pasirūpinsiu. 

— Ne, — baimė sukaustė Brajeno širdį, ašaros nudžiūvo. Jo pirštai 
įsmigo į Emos pečius pirmąkart palikdami mėlynes. — Tu negali. Man ta- 
vęs reikia, Ema. Negaliu susigrąžinti Dareno, bet tavęs tikrai neprarasiu. 

— Nekenčiu Dievo, — piktai pratarė Ema žvelgdama sausomis 
akimis. 

Ir aš, pamanė Brajenas sėsdamasis arčiau Emos. Ir aš. 

Žmogžudystės naktį Makevojų namuose lankėsi daugiau kaip šim- 
tas žmonių. Lu bloknotas mirgėjo nuo įvairiausių vardų, pastabų, įrašų. 
Tačiau prie atsakymo jis nepriartėjo. Berniuko kambario durys ir langai 
buvo rasti atviri, nors auklė dievagojosi viską uždariusi, kai tik Dareną 
paguldė. Ji primygtinai kartojo, kad langas buvo užsklęstas. Tačiau nesi- 
matė jokių įsilaužimo žymių. 

Po langais matėsi pėdų įspaudai. Lu mąstė, kad batai galėjo būti 11 
dydžio. Tačiau niekur nesimatė žymių, kurias žemėje būtų galėjusios pa- 
likti į sieną atremtos kopėčios; ant palangės nesimatė jokių virvės žymių. 

Iš auklės buvo mažai naudos. Ji nubudo tada, kai kažkieno ranka 
užčiaupė jai burną. Jai užrišo akis, surišo ir užkimšo burną. Dviejų in- 
terviu su Lu metu ji skirtingai nurodė laiką, kurį jai teko praleisti gulint 
surištai. Iš pradžių ji nurodė pusvalandį, o vėliau — jau dvi valandas. Ji 
buvo pačioje įtariamųjų sąrašo apačioje, bet Lu laukė išsamių tyrimų iš- 
vadų. 

Dabar Lu turėjo aplankyti Beverli Makevoj. Jis atidėliojo jos ap- 
klausą kiek įmanoma vėlesniam laikui. Galų gale susiruošė su ja pasi- 
kalbėti tada, kai kruopščiai apžiūrėjo policijos padarytas mažojo Dareno 
Makevojaus nuotraukas. 

— Pasistenkite, kad viskas truktų kuo trumpiau, — kalbėjo kitoje 
durų pusėje greta Lu stovintis gydytojas. — Jai buvo duota švelnių rami- 
namųjų, bet jos sąmonė visiškai aiški. Galbūt per daug aiški. 

Aš nenoriu, kad ji dar labiau kamuotųsi. Ji ir taip labai prislėgta. 

“Kas gi ją galėtų dar labiau prislėgti", — mąstė Lu prieš akis vis 
dar matydamas berniuko atvaizdą. 

— Man reikėtų apklausti ir mažąją mergaitę. Ar ji jau galėtų su ma- 
nimi kalbėtis? 

— Ji jau atgavo sąmonę. Nežinau, ar ji su-jumis kalbėsis. Niekam 
kitam, išskyrus jos tėvą, ji nėra ištarusi daugiau nei dviejų žodžių. 

Linktelėjęs Lu įžengė į kambarį. Moteris sėdėjo lovoje. Nors ji bu- 
vo atsimerkusi, bet žvilgsniu nepasitiko įėjusio Lu. Ji atrodė labai mažy- 
tė, niekaip nebūtum pasakęs, jog ji jau pakankamai subrendusi, kad gali 
turėti vaiką, kad net gali būti jį jau praradusi. Ji vilkėjo šviesiai mėlyną 
pižaminį švarkelį, o jos rankos, gulinčios ant baltos antklodės, buvo tar- 
si sustingusios. 

Greta jos kėdėje sėdėjo Brajenas; jo neskustas veidas buvo nesvei- 
kai papilkėjęs, o akys, kažkokios pasenusios, paraudusios ir ištinusios 
“nuo ašarų ir bemiegių naktų, žvelgė tarsi aptrauktos sielvarto ūku. Kai 
Brajenas pakėlė akis, Lu jose išvydo dar kai ką. Įtūžį. 

— Atleiskite, kad trukdau. 

— Gydytojas mums sakė, kad ateisite, — ištarė Brajenas nepakil- 
damas iš savo vietos ir nepaprašydamas Lu sėstis. Jis tebesėdėjo kažkur 
įbedęs žvilgsnį. — Ar jau Žinot, kas tai padarė? 

— Dar ne. Norėčiau pasikalbėti su jūsų Žmona. 

— Beve, — Brajenas uždėjo delną ant jos rankos, tačiau ji niekaip 

nesureagavo. — Atėjo policininkas, kuris mėgina išsiaiškinti... išsiaiš- 
kinti, kas nutiko. Atleiskite, — pratarė Brajenas žvelgdamas į Lu, — aš 
neprisimenu jūsų vardo. 

— Keselringas. Leitenantas Keselringas. 

— Leitenantas norėtų tau pateikti keletą klausimų. 

Bevė nesujudėjo. Ji beveik nekvėpavo. 

— Beve, prašau. 

Galbūt Brajeno balse nuskambėjusi neviltis pasiekė Bevės dvasios gel- 
mes, kur ji pati nuo savęs mėgino pasislėpti. Jos ranka po Brajeno delnu 
neramiai sujudėjo. Ji užsimerkė ir kurį laiką sėdėjo užsimerkusi, iš visos 
širdies trokšdama numirti. Tada ji vėl atsimerkė ir pažvelgė tiesiai į Lu. 

— Ką jūs norėtumėte sužinoti? 

— Viską, ką man galėtumėte papasakoti apie tą naktį. 

— Mano sūnus jau buvo miręs, — monotoniškai kalbėjo ji. — Kas 
dar jums svarbu? 

— Galbūt kas nors, ką man pasakysite, padės surasti tą, kuris nužu- 
dė jūsų sūnų, misis Makevoj. 

— Ar šitai man sugrąžins Dareną? 

— Ne. 

— Aš jau nieko nebejaučiu, — kalbėjo ji žvelgdama į Lu milžiniško- 
mis, nuovargio kupinomis akimis. — Nejaučiu nei kojų, nei rankų, nei gal- 
vos. Kai mėginu pajusti, man skauda. Vadinasi, geriau nė nemėginti, tiesa? 

— Galbūt, bent jau kol kas, — pritarė Lu ir prisitraukė arčiau 10- 
vos kėdę. — Bet ar galite man ką nors papasakoti, ką iš tos nakties 
prisimenate? | 

Bevė krestelėjo galvą ant pagalvės ir įsmeigė į lubas akis. Jos mo- 
notoniškas pasakojimas apie vakarėlį buvo labai panašus į Brajeno api- 
būdinimą, į visų kitų, kuriuos Lu apklausė, pasakojimus. Pažįstami vei- 
dai, nepažįstami Žmonės, įeinantys ir išeinantys svečiai... Kažkas virtu- 
vėje telefonu užsakinėjantis picas... 

Tai buvo kažkas nauja, ir Lu tai užsirašė. 

Tada ji kalbėjosi su Brajenu, išgirdo Emos riksmą, rado ją laiptų 
papėdėje. 

— Aplinkui grūdosi žmonės, — tyliai pasakojo ji. — Kažkas, neži- 
nau kas, iškvietė greitąją pagalbą. Mes jos nejudinome, mes bijojome 
judinti. Išgirdome artėjančias sirenas. Aš norėjau kartu su ja, su Brajenu 
ir su ja, važiuoti į ligoninę, bet pirmiausia norėjau pažiūrėti, kaip miega 
Darenas, ir prikelti Alisą, kad ji žinotų, kas nutiko. Stabtelėjau norėda- 
ma paimti Emos drabužius. Tiesą sakant, nežinau kodėl, bet pamaniau, 
kad jai jų galės prireikti. Pasileidau koridoriumi. Kiek pyktelėjau, nes 
šviesa buvo išjungta. Mes visada Emai koridoriuje paliekame įjungtą švie- 
są. Ji bijo tamsos. Bet ne Darenas, — Bevė šyptelėjo lūpų kampučiu, — 
jis niekada tamsos nebijojo. Mes paliekame jo kambaryje įjungtą nakti- 
nę lempelę, bet tik todėl, kad mums patiems būtų patogiau pas jį ateiti, 
jeigu jis naktį nubustų. Jis dažnai nubunda. Jam patinka draugija. 

Ji pakėlė prie veido ranką, nes jos balsas ėmė drebėti. 

— Jis nemėgsta būti vienas. 

— Žinau, kad jums labai sunku, misis Makevoj, — pratarė Lu. Bet 
Bevė buvo pirmoji, išvydusi tą vaizdą, ji pirmoji atrado berniuką, pir- 
moji palietė kūną. — Man reikia išsiaiškinti, ką pamatėte įėjusi į kamba- 
rį, ką ten radote. 

— Radau savo berniuką, — atsakė Bevė nusipurtydama Brajeno ran- 
ką. Ji negalėjo pakęsti, kai prie jos kas nors lietėsi. — Jis gulėjo ant 
grindų prie lovelės. Aš pamaniau, aš pamaniau, o Dieve, aš pamaniau, 
kad jis mėgino pats vienas lipti ir iškrito. Jis taip ramiai gulėjo ant mėly- 
no kilimėlio... Nemačiau jo veido. Pakėliau jį. Bet jis nepabudo. Aš jį 
papurčiau, aš ėmiau rėkti, bet jis nepabudo. 

— Ar antrame aukšte ką nors matėte, misis Makevoj? 

— Ne, viršuje nieko nebuvo. Tik vaikelis. Mano vaikelis. Jie jį išsi- 
nešė, jie neleido man jo pasilikti. Brajenai, dėl Dievo, kodėl man nelei- 
dai jo turėti? 

— Misis Makevoj, — pratarė stodamnasis Lu. — Aš padarysiu vis- 
ką, kad išsiaiškinčiau, kas dėl visko kaltas. Pažadu jums. 

— O ką tai pakeis? — paklausė verkdama Bevė. Jos skruostais ty- 
liai ritosi milžiniškos ašaros. — Ar tai galėtų ką nors pakeisti? 

Turėtų pakeisti, mąstė Lu išėjęs į koridorių. Turėtų pakeisti. 

Ema neįtikėtinai atidžiai tyrinėjo Lu; jis net pasijuto nejaukiai. Tai 
buvo pirmas kartas, kiek jis prisiminė, kad vaikas priverstų jį pagalvoti, 
ar jo marškiniai nesutepti. 

— Aš mačiau policininkus per televizorių, — pasakė mergytė, kai 
Lu jai prisistatė. — Jie šaudo žmones. 

— Kartais, — atsakė Lu, nesusigriebdamas, ką turėtų sakyti. — Ar 
tau patinka žiūrėti televizorių? 

— Taip. Mums labiausiai patinka “Sezamo gatvė". Darenui ir man. 

— O kas tau labiausiai patinka, Didysis Paukštis ar Kermitas? 

Ema šyptelėjo. 

— Man patinka Oskaras, nes jis toks nemandagus. 

Išvydęs šypseną Lu pasinaudojo proga prieiti arčiau. Ema neprieš- 
taravo, kai jis atsisėdo ant lovos kraštelio. 

— Aš kurį laiką nežiūrėjau “Sezamo gatvės". Ar Oskaras tebegyve- 
na šiukšlių dėžėje? 
| — Taip. Ir ant visų rėkia. 

— Galima numanyti, kad kartais geriau pasijunti išgirdusi rėkau- 
jant. Ema, ar žinai, kodėl aš čia? 

Ji nieko nepasakė, tik tvirčiau prie krūtinės prisiglaudė juodą me- 
džiaginį šuniuką. 

— Man reikia su tavimi pasikalbėti apie Dareną. 

— Tėtis sako, kad dabar jis angeliukas ir gyvena danguje. 

— Esu tikras, kad taip ir yra. 

— Nėra gerai, kad jis išėjo. Jis net neatsisveikino. 

— Jis negalėjo. 

Ji tai žinojo, nes giliai širdelėje žinojo dar vieną dalyką — ką rei- 
kia padaryti, kad taptum angeliuku. 

— Tėtis sakė, kad jo labai reikėjo Dievui, bet man atrodo, kad tai 
buvo klaida, ir Dievas jį grąžins mums. 

Lu perbraukė ranka per plaukus; mergaitės geležinė logika jį sujau- 
dino ne menkiau nei jos motinos sielvartas. 

— Ema, tai buvo klaida, baisi klaida, bet Dievas negali jo atsiųsti 
atgal. 

Mergytė papūtė lūpytes, bet tai daugiau reiškė panieką, o ne pasi- 
piktinimą. 

— Dievas gali padaryti bet ką, ką tik nori. 

Lu pakliuvo į keblią situaciją. 

— Ne visada. Kartais žmonės daug ko pridaro, o Dievas jau nebe- 
gali pataisyti. Bet mes patys kartais šį tą galime. Man atrodo, tu galėtum 
man padėti išsiaiškinti, kaip ši klaida nutiko. Ar galėtum papasakoti apie 
tą naktį, apie naktį, kada tu nukritai nuo laiptų? 

Ema pažvelgė į Čarlį ir įsikibo į jo kailiuką. 

— Aš sustilaužiau ranką. 

— Žinau. Man labai gaila. Ir aš turiu mažą berniuką. Jis už tave 
vyresnis, jam jau beveik vienuolika metų. Jis irgi susilaužė ranką, kai 
mėgino su riedučiais pasivažinėti po plokščią stogą. 

Šie žodžiai Emai padarė įspūdį; išplėtusi akutes ji pažvelgė į Lu. 

— Tikrai? 

— Taip. Tada jis buvo susilaužęs i ir nosį. Jis nuskriejo nuo stogo ir 
nukrito tiesiai į azalijos krūmus. 

— Kuo jis vardu? 

— Mičelas. 

Ema labai norėjo su juo susipažinti ir paklausti, ką jauti, kai skren- 
di nuo stogo. Šis poelgis jai pasirodė labai drąsus. Ji manė, kad ir Dare- 
nas būtų užsinorėjęs taip pamėginti. Tada ji vėl įsikibo į Čarlio kailiuką. 

— Vasario mėnesį Darenui būtų sukakę treji. 


— Žinau, — atsakė Lu ir paėmė Emą už rankutės. Po akimirkos ji 
piršteliais įsikibo į jo delną. 

— Aš jį mylėjau labiau už visus, — paprastai pratarė Ema. — Ar 
jis mirė? 

— Taip, Ema. 


— Ir jis nebegalės grįžti namo, net jeigu tai buvo klaida? 

— Ne, negalės. Man labai gaila. 

Emai reikėjo viską išsiklausinėti, viską, kas jai rūpėjo, ko ji nedrį- 
so paklausti tėčio. Jos tėtis būtų pradėjęs verkti ir tikriausiai nepasakytų 
tiesos. Šis žmogus išblukusiomis akimis ir ramiu balsu neverks. 

— Ar tai nutiko dėl mano kaltės? — paklausė Ema, o jos akyse atsi- 
spindėjo neviltis. 

— Kodėl tu taip manai? 

— Aš pabėgau. Aš juo nepasirūpinau. Buvau žadėjusi, kad visada 
juo rūpinsiuos, bet tąkart nepasirūpinau. 

— O nuo ko tu pabėgai? 

— Nuo gyvačių, — nedvejodama atsakė Ema, prisimindama tik re- 
gėtą košmarą. — Visur buvo pilna gyvačių ir visokiausių baisūnų dide- 
liais dantimis. 

— Kur? . 

— Prie lovelės. Jie paprastai slepiasi tamsoje ir nori suėsti negeras 
mergaites. . 

— Suprantu, — pratarė Lu išsitraukdamas bloknotą. — Kas tau 
taip sakė? 

— Mano mama, mama, kuri buvo prieš Bevę. Bevė sako, kad nėra 
jokių gyvačių, bet ji paprasčiausiai jų nematė. 

— O tu matei gyvates būtent tą naktį, kai nukritai? 

— Jos norėjo mane sulaikyti, kai mėginau eiti pas Dareną, išgirdusi 
jo verksmą. 

— Darenas verkė? 

Patenkinta, kad Lu nemėgino su ja ginčytis ar jos taisyti pasakojant 
apie gyvates, Ema linktelėjo. 

— Aš girdėjau. Kartais jis nubunda naktimis, bet vėl užmiega, kai 
tik aš su juo pasikalbu ir atnešu jam Čarlį. 

— (O kas yra Čarlis? 

—- Mano šuniukas, — atsakė Ema ištiesdama Lu žaislą. 

— Jis labai gražus, — pasakė Lu glostydamas dulkiną šuniuko gal- 
vytę. 

—- Ar ir tą naktį nešei Darenui Čarlį? 

— Norėjau nunešti, — kalbėjo Ema, o jos veidelis apsiblausė iš 
paskutiniųjų stengiantis prisiminti. | 

— Aš jį laikiau norėdama apsisaugoti nuo gyvačių ir kitų baidyk- 
lių. Koridoriuje buvo tamsu. Ten jų buvo pilna. — Lu pirštai tvirčiau 
suspaudė pieštuką. 

— Siaubūnai... Girdėjau, kaip jie urzgė ir šnypštė. O Darenas taip 
garsiai verkė. Jam manęs reikėjo. 

— Ema, ar tu įėjai į jo kambarį? 

Ji papurtė galvytę. Ji aiškiai matė save stovinčią šešėliuotame kori- 
doriuje, apsuptą šnypščiančių ir urzgiančių būtybių. 

— Aš buvau prie durų. Pro durų apačią matėsi sklindanti šviesa. 
Baidyklės jį sučiupo. 

— Ar tu matei baidykles? 

Dareno kambaryje buvo dv: baidyklės. 

— Ar tu matei jų veidus? 

— Jos neturi veidų. Viena baidyklė jį laikė, laikė labai suspaudusi, 
todėl jis verkė. Jis manęs šaukėsi, bet aš pabėgau. Aš pabėgau palikus: 
-Dareną baidyklėms. Ir jos jį užmušė. Jos jį užmušė, nes aš pabėgau. 

— Ne, — pratarė Lu ir arčiau prisitraukė mergaitę. Ema kūkčiojo 
jam ant krūtinės, o Lu glostė jos galvelę. — Ne, tu juk bėgai pakviesti ko 
nors į pagalbą, tiesa? 

— Norėjau, kad ateitų tėtis. 

— Tu teisingai pasielgei. Ema, ten buvo nė baidyklės. Ten buvo 
kažkokie žmonės, blogi žmonės. Ir tu nebūtum galėjusi jų sustabdyti. 

— Bet aš buvau pažadėjusi, jog rūpinsiuos Darenu, jog niekada ne- 
leisiu, kad jam kas nors nutiktų. 

— Tu stengeisi laikytis pažado. Vaikeli, tavęs niekas nekaltina. 

Tačiau Ema manė, kad policininkas klysta. Ji save kaltino. Ir visa- 
da kaltins. 

Kai Lu išėjo namo, buvo jau beveik vidurnaktis. Jis ištisas valandas 
tyrinėjo užrašus, kiekvieną eilutę, kiekvieną pieštuko brūkštelėjimą. Jis 
jau pakankamai ilgai dirbo policininko darbą ir labai gerai žinojo, kad svar- 
biausias jo darbo "instrumentas" buvo objektyvumas. Tačiau Dareno Ma- 
kevojaus nužudymas jam jau tapo asmenine byla. Jis niekaip negalėjo pa- 
miršti nespalvotos berniuko, dar beveik neišaugusio iš kūdikio amžiaus, 
nuotraukos. Šis vaizdas spauste įsispaudė jam į smegenis. Jo neapleido ir 
vaikų kambario vaizdinys. Mėlynai baltos sienos, paskleisti dar nesupa- 
kuoti žaislai, mažyčiai kombinezonai, tvarkingai sulankstyti ir sudėti ant 
supamosios kėdės, šiek tiek nunešioti sportiniai batukai ant grindų... Ir už 
kelių pėdų nuo lovelės numestas švirkštas, vis dar pilnas fenobarbitolio. 
Jie taip ir neturėjo progos tuo švirkštu pasinaudoti, niauriai mąstė Lu. Jie 
nesugebėjo įbesti jo į veną ir užmigdyti berniuko. Ar jie rengėsi išnešti 
berniuką pro langą? Ar būtų Brajenas Makevojus po kelių valandų sulau- 
kęs skambučio, reikalaujančio pinigų už saugų berniuko pargabenimą na- 
mo? Dabar nebus jokio skambučio, jokios išpirkos. 

Trindamasis perštinčias akis, Lu lipo laiptais į viršų. Savamoksliai 
mėgėjai, mąstė jis. Neišmanėliai. Žudikai. Kur, po velnių, jie slapstosi? 
Kas, po velnių, jie tokie? | 

O ką visa tai pakeis? 

Vis dėlto kai ką pakeistų, pagalvojo Lu sugniauždamas rankas į 
kumščius. Teisingumas visada šį tą reiškė. . 

Mičelo kambario durys buvo atviros. Lu patraukė iylūs sūnaus kvė- 
pavimas. Blausioje mėnesienos šviesoje jis įžiūrėjo ant grindų suvers- 
tus, ant lovos sukrautus, ant spintelės numestus žaislus ir drabužius. Pa- 
prastai toks reginys priversdavo Lu giliai atsidusti. Kažkoks linksmas 
Mičelo nevalyvumas Lu buvo paslaptis. Tiek jis, tiek jo žmona iš pri- 
gimties buvo labai tvarkingi. Mičelas buvo tarsi tornadas, skriejantis vė- 
jas, besidaužantis iš vieno kampo į Kitą, paskui save paliekantis maiša- 
lynę ir chaosą. . 

Taip, kitu atveju jis atsidustų ir susiplanuotų rytinę paskaitą sūnui. 
Bet šįvakar siaubinga netvarka išspaudė jam dėkingumo ašaras. Jo ber- 
niukas buvo saugus. 

Braudamasis per suverstus daiktus Lu skynėsi kelią lovos link. Kad 
susirastų kraštelį, kur galėtų atsisėsti, Lu turėjo patraukti ištisą “eismo 
kamštį", susidariusį iš automobiliukų, pagamintų iš degtukų dėžučių. Mi- | 
čelas miegojo ant pilvo, dešinę veidelio pusę įkniaubęs į pagalvę, jo ran=-, 
kos buvo iškištos, o antklodė netvarkingai susivėlusi tarp kojų. Pa 

Minutėlę, paskui penkias, o paskui ir visą dešimtį Lu paprasčįiau- 

siai sėdėjo žiūrėdamas į vaiką, kurį buvo sukūręs kartu su Mardži. Miče- 
lo veidą gaubė susitaršę stori tamsūs plaukai, kuriuos jis paveldėjo iš 
motinos. Jo oda buvo įdegusi, tačiau dar nepraradusi vaikiško skaistu- 
mo, o nosis dailiai išlenkta, todėl jo veidelis, galima sakyti, net per daug 
gražus berniukui. Jo tvirtas, nedidukas kūnelis, išmargintas mėlynių ir 
randų, jau buvo pradėjęs tįsti. 

Lu prisiminė, kad per šešerius metus jie išgyveno du persileidimus. 
Galiausiai jis ir Mardži įstengė sujungti spermatozoidą ir kiaušinėlį į 
gaivališką, vitališką gyvybę. Mičelas buvo pats geriausias ir šauniausias 
iš jų visų. 

Lu prisiminė Brajeno Makevojaus veidą. Pribloškiantis sielvartas, 
įtūžis, bejėgiškumas. Taip, jis suprato. 

Kai Lu paglostė Mičelo skruostą, berniukas sujudėjo. 

— Tėti? 

— Taip. Aš tik norėjau tau pasakyti labanakt. Miegok. 

Žiovaudamas Mičelas sujudėjo ir ant grindų numetė automobiliukus. 

— Nenorėjau jo sulaužyti, — sumurmėjo jis. 

Šyptelėjęs Lu uždėjo jam ant akių delną. Jis nežinojo, kas buvo tas 
"jis", bet Lu tai ir nebuvo svarbu. 

— Gerai. Aš tave myliu, Mičelai. 

Tačiau jo sūnus jau saldžiai miegojo. 

Šviesu. Oras buvo nepaprastai vaiskus. Nuo Atlanto pučiantis lengvas 
vėjelis kedeno aukštą žalią žolę. Ema klausėsi paslaptingos vėjo šnabžda- 
mos dainos. Šios muzikos fone girdėjosi žemas, iškilmingas kunigo balsas. 

Jis buvo aukštas, raudono veido, jo balti balti plaukai kontrastavo 
su juodais drabužiais. Nors kunigo tartis buvo labai panaši į jos tėčio, 
Ema nedaug ką iš jo žodžių tesuprato. Ir nenorėjo suprasti. Jai buvo mie- 
liau klausytis žolės šnarėjimo ir monotoniškai mūkiančių karvių, besi- 
ganančių ant kalvos toli už kapinaičių. 

Pagaliau Darenas turės savo ūkį Airijoje, nors niekada taip ir nepa- 

sivažinėjo su traktoriumi, nesigainiojo tingių margų karvių. 
“Čia buvo nepaprastai gražu, o žolė tokia žalia, kad atrodė tarsi iš 
paveiksliuko. Ji niekada nepamirš smaragdinės žolės ir šviežio, gyvybe 
dvelkiančio ką tik išverstų vagų aromato. Ji nepamirš vėjelio dvelksmo 
ir ypatingo oro, prisotinto jūros drėgmės tarsi ašarų. 

Netoliese stovėjo bažnyčia, nedidelis akmeninis statinys su balta 
varpine ir mažais spalvoto stiklo langeliais. Prieš išnešant mažą žvilgan- 
tį karstelį jie visi viduje meldėsi. Viduje stipriai, gal kiek per saldžiai 
kvepėjo gėlėmis ir smilkalais. Nors pro spalvoto stiklo langelius sod- 
riais pluoštais krito saulės spinduliai, visur degė daugybė žvakių. 

Bažnyčioje buvo daug dažytų skulptūrėlių — žmonės, apsivilkę 1l- 
'gais drabužiais, o vienas žmogus su kraujuojančiom žaizdom buvo pri- 

kaltas prie kryžiaus. Brajenas jai sakė, kad tai Jėzus, kuris danguje glo- 
boja Dareną. Ema nemanė, kad toks liūdnas ir pavargęs žmogus kaip šis 
galėtų Dareną tinkamai prižiūrėti ir jį pralinksminti. 

Bevė apskritai nieko nesakė, ji tik stovėjo neįtikėtinai išblyškusiu 
veidu. Ir dabar, kaip ir per vestuves, Stivis grojo gitara, tik šį kartą jis 
vilkėjo juodai, o melodijos buvo liūdnos ir tylios. 

Emai nepatiko būti bažnyčios viduje, todėl ji labai apsidžiaugė išėju- 
si į lauką, į šviesą. Kartu su keturiais kitais žmonėmis, kurie, kaip pasiro- 
dė, buvo Emos pusbroliai, karstelį nešė Džonou ir P.M., jų akys buvo pa- 
raudusios nuo ašarų. Ema svarstė, kodėl karstą turėjo nešti tiek daug žmo- 
nių, juk Darenas buvo visai lengvutis. Bet mergaitė pabijojo to paklausti. 

Jai darėsi lengviau, kai ji žiūrėjo į karves, į EE žolę ir į danguje 
plasnojančius paukštelius. 

Mergaitė mąstė, kad Darenui būtų patikęs š šis ūkis. Tačiau tikrai at- 
rodė neteisinga ir negražu, kad jis negalėjo stovėti greta jos, pasirengęs 
bėgioti, lenktyniauti ir juoktis. 

Jis neturėtų gulėti toje dėžėje, mąstė Ema. Jis neturėtų būti ange- 
liukas, net ir tokiu atveju, jeigu įgautų sparnelius ir galėtų gyventi ap- 
suptas muzikos. Jeigu ji būtų buvusi stipri ir drąsi, jeigu ji būtų laikiusis 
savo pažado, jis ir nebūtų angeliukas. Tai ji turėtų būti dėžėje, svarstė 
Ema, kai jos skruostais ėmė ristis didžiulės ašaros. Ji leido, kad Darenui 
nutiktų baisus dalykas. Ji neišgelbėjo jo iš baidyklių nagų. 

Emai pradėjus verkti, Džonou paėmė ją ant rankų. Jis kiek pasupo 
mergaitę, ir šitai ją mažumėlę paguodė. Ji padėjo galvytę jam ant peties 
ir klausėsi žodžių, kuriuos Džonou kartojo paskui kunigą. 

— Viešpats yra mano ganytojas, aš nenorėsiu... 

Bet ji norėjo. Ji norėjo Dareno. Mirkčiodama ašarų sklidinomis ake- 
lėmis ji mėgino žiūrėti į nuo vėjo linguojančią žolę. Ji girdėjo sielvarto 
kupiną tėtės balsą. 

— ...žŽengdamas mirties šešėlių slėniu, aš nepabūgsiu Biakios 

Emai norėjosi šaukti, kad blogis yra. Blogis buvo, jis ir nužudė Da- 
reną. Blogis neturėjo jokio veido. 

Mergaitė stebėjo virš galvos pakilusį paukštį ir nusekė jį žvilgsniu. 
Netoliese ant kalvos ji pamatė žmogų. Jis stovėjo, apžiūrinėdamas mažą 
kapelį ir stebėdamas visus apėmusį sielvartą, ir tyliai fotografavo. 


**k 


Jis jau niekada nebus toks kaip anksčiau, svarstė Brajenas, nuolat sriub- 
čiodamas iš viskio butelio, kuris buvo pastatytas ant stalo visai prie pat jo 
alkūnės. Niekada nebus taip, kaip buvę. Svaigalai nepadėjo apmalšinti skaus- 
mo, kaip kad jis tikėjosi. Jie tik užliejo tvirtai įaugusias to skausmo šaknis. 

Brajenas net nebegalėjo paguosti Bevės. Dievas matė, jis tikrai mė- 
gino. Jis norėjo ją paguosti, jis norėjo iš jos išgirsti paguodos žodžius. 
Tačiau jų vaikelį užkasant po žeme ji buvo palaidojusi save taip giliai po 
išblyškusios, tylios moters, stovinčios greta Brajeno, kauke, kad jis ne- 
įstengė (os pasiekti. 

Po velnių, jam jos labai reikėjo. Jam labai reikėjo, kad kas nors 
pasakytų, jog egzistuoja kažkokios šio baisaus nutikimo priežastys, jog 
net ir dabar, juodžiausiomis jo gyvenimo dienomis, turi būti nors lašas 
vilties. Štai todėl jis atgabeno Dareną čia, į Airiją, štai todėl jis reikala- 
vo, kad būtų laikomos mišios, kad būtų meldžiamasi ir atliekama cere- 
monija. Brajenas manė, kad tik susidūręs su mirtimi gali tapti karščiau- 
siu kataliku. Tačiau net ir gerai žinomi paprasti žodžiai, smilkalų aroma- 
tas ir kunigo suteikta šventoji komunija kaip vilties laidas nepalengvino 
skausmo. 

Jis jau niekada nebepamatys Dareno, niekada nebegalės jo apka- 
binti, niekada nebematys, kaip jis auga. Visos kalbos apie amžiną gyve- 
nimą jam visiškai nieko nereiškė, nes jis negalėjo būtent dabar SPAB 
savo berniuko ant rankų. 

Jis norėjo pajusti įtūžį, tačiau dabar buvo per daug nuvargęs — tiek 
įtūžiui, tiek kokiam kitam jausmų proveržiui. Taigi, svarstė Brajenas, 
pildamasis dar vieną viskio stiklą, jeigu neįmanoma rasti paguodos, teks 
mokytis gyventi kamuojamam sielvarto. 

Iš virtuvės sklido pyragaičių ir geros skrudintos mėsos kvapai. Kva- 
pai dar tebetvyrojo, nors jo giminaičiai buvo išėję jau prieš kelias valan- 
das. Jie buvo atėję; Brajenas norėjo už tai pajusti jiems dėkingumą. Jie 
atėjo, kad pabūtų šalia, kad pagamintų valgius, kuriais, kaip buvo tiki- 
ma, turėjo pasisotinti siela. Jie liūdėjo dėl šios skaudžios netekties, nors 
daugelis iš jų net nebuvo matę berniuko. 

Brajenas prisiminė, kad jis pats atsiskyrė nuo šeimos, nes buvo pa- 
sirinkęs savo paties kelią ir susikūrė gyvenimą. O dabar tai, kas buvo 
likę iš jo sukurtos šeimos, miegojo antrame aukšte. Darenas miegojo už 
kelių mylių, po kalvelės metamu šešėliu, šalia močiutės, kurios jis nie- 
kada nepažinojo. 

Brajenas ištuštino stiklą ir kiek apsinešus sąmonei prisipylė dar vieną. 

— Sūnau? 

Pakėlęs akis, Brajenas tarpduryje išvydo neryžtingai trypčiojantį tė- 
vą. Jam norėjosi juoktis. Viskas taip ironiškai apsivertė aukštyn kojom. 
Jis labai aiškiai prisiminė, kaip pats, būdamas dar visai nedidelis berniu- 
kas, įslinkdavo į virtuvę, kai jo tėvas sėdėdavo prie stalo niekaip ne- 
įstengdamas liautis gėręs. 

— Klausau, — atsakė Brajenas žvelgdamas į tėvą per stiklo kraštą. 

— Tau reikėtų pamėginti užmigti. 

"Brajenas pastebėjo, kaip jo tėvo akys slydo buteliu tarsi glamonė- 
damos. Netaręs nė žodžio Brajenas pastūmėjo butelį tėvo link. Tada jis 
įžengė į kambarį, Lajemas Makevojus, penkiasdešimties metų senis. Jo 
veidas buvo apskritas ir rausvas nuo po oda sutrūkinėjusių kapiliarų. Jo 
svajingos melsvos akys buvo įbestos į sūnų, blyškiai gelsvi plaukai da- 
bar jau buvo susimaišę su pilkomis gijomis. Tai buvo liesas, trapių kaulų 
seniokas, o ne didelis, galingas vyras iš Brajeno vaikystės. Jam imant 
butelį, Brajenas pajuto nugara perbėgantį drebulį. Jo tėvo ranka galėjo 
būti ir jo paties — pirštai buvo labai ilgi ir grakštūs. Kodėl jis niekada 
anksčiau nebuvo šito pastebėjęs? 

— Laidotuvės buvo labai gražios, — pratarė Lajemas, graibydamas 
butelio kakliuką. — Tavo motina būtų labai patenkinta, žinodama, kad 
atgabenai jį Čia ir paguldei greta jos. 

Jis įsipylė viskio ir panardino į stiklą tris pirštus. 

Lauke pradėjo dulkti lengvas Airijos lietus. 

Brajenas pamanė, kad anksčiau jie niekada kartu negerdavo. Į abu 
stiklus jis pripylė daugiau viskio. Galbūt pagaliau jie suras kokį nors 
juos vienijantį dalyką. Buteliui padedant... 

— Tikras laukų lietus, — pratarė Lajemas, patenkintas girdėdamas 
lietaus šnaresį ir kliuksintį viskį. — Puikus gaivinantis lietutis. 

Laukų lietus... Mažasis jo berniukas svajojo tapti ūkininku. Nejau 
jis buvo šią svajonę paveldėjęs iš Lajemo Makevojaus? 

— Nenorėjau, kad jis būtų vienas. Pamaniau, kad jam būtų geriau 
sugrįžti į Airiją ir būti kartu su visa šeima. 

— Teisingai. Tu teisingai pasielgei. 

Brajenas užsidegė cigaretę, o paskui stumtelėjo visą pakelį tėvui. 
Ar jie buvo kada nors štai taip dviese kalbėjęsi anksčiau? Jeigu ir kada 
nors kalbėjosi, Brajenas dabar nebeprisiminė. 

— To neturėjo nutikti. 

— Gyvenime yra daug dalykų, kurių neturėtų nutikti, — pratarė La- 
jemas, prisidegdamas cigaretę. Jis pakėlė stiklą viskio. — Jie pagaus tuos 
galvijus, kurie taip padarė, vaike. Jie juos pagaus. 

— Praėjo jau visa savaitė, — atsakė Brajenas, nors jam ji atrodė 
lyg ištisi metai. — Jie dar nieko nežino. 

— Jie juos pagaus, — tvirtino Lajemas. — Ir prakeikti galvijai su- 
pus pragare. O vargšas mažylis kuo ramiausiai ilsėsis danguje. 

Dabar Brajenui nesinorėjo galvoti apie kerštą. Jis nenorėjo galvoti 
apie savo mažylį kaip besiilsintį po žeme. Tam tikras laiko tarpas praėjo 
veltui, buvo prarastas. Juk visam tam turėjo būti kokia nors priežastis. 

— Kodėl tu mūsų niekada neaplankei? — paklausė jis tėvo ir pa- 
linko į priekį. — Juk siunčiau tau bilietus kviesdamas į vestuves, paskui 
tada, kai gimė Darenas, paskui kviečiau į Emos, į Dareno gimtadienius. 
Dėl Dievo, tu juk niekada iki šermenų nebuvai jo matęs. Kodėl neatva- 
žiavai? 

— Tai vis tie ūkio darbai, — kalbėjo Lajemas, rydamas gurkšnį po 
gurkšnio. Lajemo širdį slėgė ne vienas panašus sąžinės priekaištas. — 
Juk negaliu lėkti linksmintis kiekvieną kartą, kada tik pakvieti. 

— Bet tu neatvažiavai nė karto, — tęsė Brajenas. Staiga jį lyg Žai- 
bas nutvieskė suvokimas: — Juk galėjai atsiųsti mamą. Dar prieš jai mirš- 
tant, galėjai ją išleisti pas mane. 

— Moters vieta — greta savo vyro, — atsakė Lajemas sudaužda- 
mas savo stiklą su Brajeno. — Ir tau vertėtų šito nepamiršti, vaike. 

— Tu visada buvai savanaudis galvijas. 

Stebėtinai tvirta Lajemo ranka pliaukštelėjo per Brajeno ranką. 

— Valdyk liežuvį. 

— Šį kartą aš nebėgsiu ir nesislėpsiu, tėve, — Brajeno balsas buvo 

ramus ir lygus. Jie abu buvo tarsi degtukai. Brajenas būtų galėjęs tiesiog 
dabar pradėti muštis. . 

Lajemas lėtai patraukė ranką, paskui pakėlė stiklą. 

— Šiandien nevertėtų badytis. Bent jau ne tą dieną, kada mano anū- 
kas atgulė į žemę. 

— Jis niekada nebuvo tavo. Tu niekada jo nematei iki jo mirties, — 
kalbėjo Brajenas atsilošdamas. — Tau jis niekada nerūpėjo, tu papras- 
čiausiai parduodavai bilietus, kad galėtum nusipirkti dar daugiau viskio. 

— O pats kur buvai visus tuos praėjusius metus? Kur buvai, kai 
mirė tavo motina? Kažkur grojai prakeiktas savo dainas. 

— Tos prakeiktos dainos suteikė tavo senai galvai pastogę. 

— Tėti, — pasigirdo balsas nuo tarpdurio. Ten stovėjo Ema, prisis- 
paudusi medžiaginį šuniuką. Jos akutės buvo plačiai atmerktos iš bai- 
mės, o apatinė lūpytė virpėjo. Prieš įžengdama į kambarį, ji pajuto aštrų 
svaigalų tvaiką, išgirdo piktus balsus. 


— Ema, — kiek svirduliuodamas prie jos priėjo Brajenas ir paėmė 
ant rankų stengdamasis neužkliudyti rankutės įtvaro. — Ką tu veiki čia, 
apačioje? 


— Sapnavau blogą sapną, — pratarė Ema. Vėl grįžo gyvatės ir bai- 
dyklės. Ji tebegirdėjo Dareno verksmo aidą. 

— Sunku užmigti svetimoje lovoje, — tarė Lajemas keldamasis nuo 
stalo. Jo ranka buvo sunki, bet glostant mergytės galvelę ji tapo stebėti- 
nai švelni. — Tavo senelis atneš tau truputį šilto pieno. 

Ema tebetrūkčiojo nosyte, kol Lajemas ieškojo seno sulankstyto 
puodo. 

— Ar galėčiau su tavim pasilikti? — paklausė Ema tėčio. 

— Žinoma, — atsakė Brajenas, o paskui nusinešė Emą ir pasisodino 
ant kelių. 

— Nubudau ir niekur tavęs neradau. 

— Aš juk čia, Ema, — kalbėjo Brajenas glostydamas mergaitės plau- 
kus ir per jos viršugalvį žvelgė į tėvą. — Aš visada būsiu su tavimi. 


* XX 


Net ir ten, mąstė Lu. Net ir tokiu metu. Jis Žžiūrinėjo nedideliame 
laikraštėlyje išspausdintas Dareno Makevojaus laidotuvių nuotraukas. Šį 
laikraštį jis pastebėjo dideliame prekybos centre, kur Mardži jį buvo pa- 
siuntusi nupirkti kvietinės duonos. Kaip ir viskas, kas tik buvo susiję su 
Makevojais, šitai negalėjo jo nesudominti, negalėjo nesukelti jo užuo- 
jautos. Jis jautėsi gerokai sutrikęs pirkdamas laikraštėlį viešai, iš parda- 
vėjos Seli. 

Tačiau vartydamas laikraštėlį vienas pats savo namuose jis dar la- 
biau pasijuto kaip maniakas. Už kelis grašius jis ar bet kas kitas, tūks- 
tančiai kitų, galėjo nusipirkti žmonių sielvartą. Sielvartas buvo pažen- 
klinęs visų susirinkusiųjų veidus, nors jų ir negalėjai gerai įžiūrėti. Lu 
matė mažą mergytę, jos ranką, pakabintą įtvare. 

Lu svarstė, kiek mergaitė galėjo pamatyti, kiek ji galėjo prisiminti. 
Visi gydytojai, su kuriais jam teko konsultuotis, teigė, kad jeigu ji ir 
matė ką nors, jos sąmonė viską užblokavo. Galbūt ji viską prisimins ry- 
toj, galbūt po penkerių metų, o gal niekada. 


“DEVASTATION" KAPINĖSE 


Buvo ir kitokių antraščių, tuzinai kitokių. Lu stalčius jų buvo kimš- 
te prikimštas. 


AR EMA MAKEVOJ BUVO SIAUBINGOS BROLIO MIRTIES LIUDININKĖ? 
SŪNAUS MIRTIS SLEGIA “DEVASTATION" 
VAIKO NUŽUDYMAS PER TĖVŲ ORGIJĄ 


RITUALINĖ ROKERIO SŪNAUS ŽMOGŽUDYSTĖ: 
AR ATSAKOMYBĘ PRISIIMS MANSONO PASEKĖJAI? 


Šiukšlės, mąstė Lu. Viskas tėra šiukšlės. Jis svarstė, ar Pitas Pei- 
džas įstengė apsaugoti Makevojus nuo paties blogiausio. Įtūžęs Lu sėdė- 
jo parėmęs galvą rankomis ir žiūrėjo į nuotraukas. 

Jis nė trumpam negalėjo atsitraukti nuo bylos. Dabar jis jau ir į na- 
mus nešėsi darbą, darbavosi degdamas kerštu. Tvarkingo Mardži kam- 
barėlio kampe pastatytas jo stalas buvo užverstas aplankais, nuotrauko- 
mis, užrašais. Nors Lu dirbo su šauniais vyrukais, dabar jis pats nuolat 
tikrino jų darbą. Jis pats asmeniškai apklausė kiekvieną svečią iš gauto 
sąrašo ir atidžiai išstudijavo kiekvieną teismo ekspertizės raportą, be pa- 
liovos šukavo Dareno kambarį. 

Nuo žmogžudystės praėjo daugiau kaip dvi savaitės, o Lu neturėjo 
visiškai nieko. 

Jis svarstė, kad jie, būdami neprofesionalai, tikriausiai mėgino pa- 
slėpti visus pėdsakus. O jie tikrai nebuvo profesionalai, Lu neabejojo. 
Profesionalai nemėgins nužudyti vaiko, kuris galėtų būti vertas milijo- 
ninės išpirkos, ir nemėgins taip prastai imituoti įsilaužimo. 

Jie buvo name, į kurį pateko pro centrines duris. Čia turėjo būti dar 
kažkas, Lu jautė. Ir tai visiškai nereiškė, kad jų vardai buvo Peidžo su- 
darytame ir pateiktame sąraše. Tą vakarą į tuos namus galėjo įeiti pusė 
Pietų Kalifornijos — jie galėjo gauti išgerti, pasivaišinti marihuanos ci- 
garete ar šiaip gauti narkotikų, kokių tik galima rasti per vakarėlius. 

Berniuko kambaryje nebuvo rasta jokių pirštų antspaudų, nieko ne- 
buvo net ant švirkšto. Čia rasti tik Makevojų ir jų auklės atspaudai. At- 
rodė, kad Beverli Makevoj namuose puikiai tvarkėsi. Nors pirmasis aukš- 
tas išties buvo suverstas, bet kitaip ir negali būti po triukšmingų vakarė- 
lių, tačiau antrasis aukštas, kur šeima paprastai gyvendavo, buvo labai 
švarus ir sutvarkytas. Ir Mardži su tuo sutiktų, pamanė Lu, įsivaizduoda- 

mas matytus kambarius. Jokių pirštų antspaudų, jokių dulkių, jokių ko- 
vos žymių. 

Tačiau kovojama buvo; kovojama dėl gyvybės. Būtent per šią kovą 
kažkieno ranka užspaudė Dareno Makevojaus burnelę ir, matyt, netyčia 
užėmė jo nosytę. 

Ši kova turėjo prasidėti maždaug tada, kai Ema išgirdo broliuko 
riksmą, jeigu ji tikrai jį girdėjo, ir baigtis iki tos akimirkos, kai Beverli 
Makevoj nuėjo pažiūrėti sūnelio. 

Kiek ilgai visa tai užtruko? Penkias minutes, dešimt... Aišku, ne 
ilgiau. Ekspertų teigimu, Darenas Makevojus mirė tarp antros ir pusės 
trijų ryto. Skambutis, kviečiantis greitąją pagalbą Emai, buvo užfiksuo- 
tas septyniolika minučių po antros. 

Dabar Lu svarstė, kad visa tai nieko negali padėti. Laiko tikrinimas 
ir atitikimas, stirtos užrašų ir tvarkingai į aplankus susegti dokumen- 
tai... Jam tereikėjo surasti vieną vardą, kuris iškristų iš bendro sąrašo, 
vieną pasakojimą, kuris nesutaptų su bendru kontekstu. 

Jam būtinai reikėjo surasti Dareno Makevojaus žudikus. Jeigu jis 
to nepadarys, jis buvo tikras, kad jį nuolat persekios to berniuko veidelis 
ir jo mažosios sesutės ašaromis aplaistyti klausimai. 

Ar dėl to aš buvau kalta? 

— Tėti? 

Lu krūptelėjo, o paskui atsigręžė ir pamatė už nugaros stovintį sū- 
nų, iš rankos į ranką permetinėjantį futbolo kamuolį. 

— Mičelai, daugiau niekada štai taip nesėlink. 

— Aš ir nesėlinau, — atsakė Mičelas pažvairuodamas. Jeigu jis bū- 
tų trinktelėjęs durimis ir įėjęs vidun kaip normalus žmogus, jis būtų per 
daug triukšmingas. Dabar jis pasistengė įeiti tyliai ir vėl nepataikė, buvo 
apkaltintas kaip netikėtai prisėlinęs. Kaip bedarytų, vis vien blogai. — 
Tėti, — pakartojo berniukas. 

— Aaa? 

— Sakei, kad po pietų galėsim pažaisti. 

— Kai baigsiu, Mičelai. , 

Mičelas mindžikavo panešiotais juodais sportiniais bateliais nuo vie- 
nos kojos ant kitos. Pastarosiomis savaitėmis atsakymas “Kai baigsiu" 
jau buvo pasidaręs įprastas. 

— O kada tu baigsi? 

— Nežinau, bet baigčiau greičiau, jeigu tu man netrukdytum. 

Prakeikimas, mąstė Mičelas, išmintingai nutylėdamas savo mintis. 
Dabar jau niekas niekam nebeturi laiko. Jo geriausias draugas viešėjo 
pas kvailą senelę, o kitas geriausias draugas sirgo gripu ar dar kuo... 
Koks gi čia šeštadienis, jeigu tu negali kur nors pasibastyti ir smagiai 
praleisti laiką? 

Jis iš tikrųjų stengėsi laikytis tėvo patarimo. Galėjai apžiūrėti kalė- 
dinę eglutę ir visas dovanas, kurios buvo po ja sukrautos. Mičelas pakė- 
lė vieną dovanėlę, ant kurios buvo užrašytas jo vardas. Dovanėlė buvo 
įpakuota į spalvotą popierių su skrajojančiais elfais. Jis atsargiai pakratė 

paketą. Kažkas viduje vos vos subarškėjo, tačiau tas garsas Mičelui at- 
nešė didžiulį pasitenkinimą. 

Jis labai norėjo lėktuvėlio su nuotoliniu valdymu. Šis daiktas buvo 
pirmas dovanų sąraše — įrašytas didžiosiomis raidėmis ir tris kartus pa- 
brauktas. Tik tada jo tėtis ir mama galėtų patikėti, jog Mičelo prašymas 
buvo rimtas. Berniukas buvo įsitikinęs, mirtinai įsitikinęs, jog būtent ši 
dovana ir buvo dėžutėje. 

Mičelas padėjo dovaną atgal į vietą. Praeis dar ištisos dienos, kol 
jis galės dovaną išvynioti, praeis dar daug laiko, kol jis galės dovaną 
išimti ir lėktuvu daryti įvairiausias kilpas ir sukinius. 

Tačiau jam dabar reikėjo ką nors prasimanyti. 

Iš virtuvės sklido kepinių kvapai, kurie maloniai kuteno nosį. Bet 
jis nujautė, kad jeigu tik įžengs virtuvėn, mama įkinkys jį prie darbo — 
lieps iš tešlos daryti bandeles arba puošti i1mbierinius žmogeliukus. Mer- 
gaitiškos terlionės. 

Ir kaip jis galės žaisti kokioje nors stiprioje komandoje, jei neatsi- 
ras nė vieno, kuris garsiai rėkdamas jam pasiųstų kamuolį? 

Kas galėjo būti įdomaus tose krūvose dokumentų ir nuotraukų? Pa- 
siryžęs prieiti prie tėvo, Mičelas perbraukė liežuviu per dantis, kuriuos 
prieš savaitę buvo nuskėlęs važinėdamasis riedlente. Jam labai patiko, 
kad jo tėvas — policininkas. Jis visada visiems apie tai girdavosi. Savai- 
me suprantama, girdamasis jis pasakodavo, kad jo tėtis šaudo į plėšikus 
ir iki gyvos galvos už grotų sodina tokius kaip Čarlis Mansonas. Būtų 
kvaila pasakoti savo bičiuliams, kaip jo tėtis pildo blankus ir tyrinėja 
didžiausius aplankus bylų. Tokį darbą galėtų dirbti ir bibliotekininkas. 

Pasispaudęs po pažastimi futbolo kamuolį, Mičelas palinko ties tė- 
vo petimi. Jam šovė į galvą mintis, kad jeigu jis bus pakankamai įkyrus, 
tėvas galbūt nustūms visus popierius šalin ir išeis su juo į lauką pažaisti. 
Tada Mičelas išvydo Dareno Makevojaus nuotrauką. 

— Jėzau, ar tai miręs vaikutis? 

— Mičelai! — šūktelėjo atsisukdamas Lu, bet taip ir neišrėžė pa- 
mokslo išvydęs sūnaus sutrikusį žvilgsnį ir išsigandusias akis. Jis ins- 
tinktyviai uždėjo Mičelui ant peties ranką. — Taip. 

— Oho. O kas nutiko? Ar jis susirgo, ar dar kas nors? 

— Ne, — atsakė Lu, svarstydamas, ar turėtų pajusti sąžinės prie- 
kaištą svetimo vaiko tragediją panaudodamas kaip pamoką savam vai- 
kui. — Jis buvo nužudytas. 

— Bet jis juk dar visai mažas. Žmonės negali žudyti mažų vaikų. 

— Ne, bet kartais žudo. 

Įbedęs akis į policijos darytas nuotraukas, Mičelas pirmąkart per vie- 
nuolika metelių susimąstė apie savo paties buvimą ir laukiančią mirtį. 

— Kodėl? 

Lu prisiminė, kaip pasakojo Emai, kad kambaryje buvo ne baidyk- 
lės. Tačiau kuo ilgiau jis žvelgė į tai, kas buvo padaryta Darenui, tuo 
labiau įtikėjo, kad tik pabaisos ir tegalėjo taip pasielgti. 

— Nė nežinau. Mėginu išsiaiškinti. Toks mano darbas — viską 1šsi- 
aiškinti. 

Nors ir turėdamas tėvą policininką Mičelas su įdomumu stebėjo vi- 
sas televizijos laidas apie teisingumą. 

— Kaip žadi išsiaiškinti? 

— Kalbėdamasis su žmonėmis, gilindamasis į jų parodymus. Viską 
apmąstydamas. 

— Skamba labai nuobodžiai, — atsakė Mičelas, bet jis niekaip ne- 
galėjo atplėšti akių nuo nuotraukos. 

— Dažniausiai taip ir būna. 

Mičelas džiaugėsi, kad jau buvo nutaręs tapti astronautu. Jis nukrei- 
pė akis nuo nuotraukos ir pastebėjo laikraštėlį, kurį tėtis buvo atsinešęs 
namo. Berniukas pasižymėjo aštriu protu, todėl greitai viską suvokė. 

— Tai ir yra Brajeno Makevojaus mažylis. Kažkas norėjo jį pagrobti 
ar dar ką padaryti, bet jis numirė. Apie tai kalba visi vaikai. 

— Teisybė, — atsakė Lu kišdamas į aplanką Dareno nuotrauką. 

— Oho, oho! Tai tu su šia byla dirbi. Ar tu jau buvai susitikęs su 
Brajenu Makevojum ir visais kitais? 

— Aš buvau su juo susitikęs. 

Jo tėtis buvo susitikęs su Brajenu Makevojumi. Mičelas teįstengė 
spoksoti į tėvą apimtas pagarbaus susižavėjimo. 

— Tai bent viršininkas, tikras viršininkas. Ar tu buvai susitikęs ir 
su kitais grupės nariais? Ar kalbėjaisi su jais? 

Lu linktelėjo galva ir ėmė tvarkyti popierius. Koks paprastas gali 
būti gyvenimas, kai tau tik vienuolika. Ir koks paprastas jis turėtų būti, 
pridūrė sau Lu kedendamas tamsius neklusnius Mičelo plaukus. | 

— Taip, aš su jais kalbėjausi. Jie man pasirodė labai šaunūs. 

— Šaunūs, — sukikeno Mičelas, — jie juk patys geriausi. Patys 
patys geriausi. Palauk, papasakosiu viską savo draugams... 

— Nenoriu, kad apie tai kam nors pasakotum. 

— Nepasakoti? — nesuprato Mičelas braukdamas ranka per pasi- 
šiaušusius plaukus. — Kaip galėčiau? Juk vaikai tiesiog iš proto eina dėl 
nužudytų. Aš turiu jiems papasakoti. 

— Ne. Tu neturi niekam pasakoti. Noriu, kad viską žinotum tik tu, 
Mičelai. 

— O kodėl? 

— Todėl, kad kai kurie dalykai yra labai asmeniški, — atsakė Lu, 
vėl metęs žvilgsnį į rėkiančias antraštes. — Ar bent jau turėtų būti asme- 
niški. O šis įvykis — vienas iš jų. Eikš. 

Lu paėmė futbolo kamuolį ir tvirtai suspaudė. 

— Pažiūrėsim, ar pagausi mano bombą. 

P. M. žiūrėjo, kaip jūros bangos plauna pakrantės smėlį. Net ir po 
mėnesio jis vis dar negalėjo patikėti, kad šitas namas priklauso jam. Ma- 

libu paplūdymio namelyje, jo Malibu paplūdymio namelyje, buvo vis- 
kas, ką buvo pažadėjęs nekilnojamojo turto agentas. Aukštos kabančios 
lubos, milžiniškas židinys, daug stiklo. Antrajame aukšte miegamajame, 
kur dar ir dabar miegojo jo meilužė, buvo įrengti du stoglangiai, dar vie- 
nas židinys ir balkonas, juosiantis visą namelio antrą aukštą. 

Visa tai pamatęs net Stivis buvo sužavėtas. P. M. pasijuto išties pui- 
kiai, galėdamas parodyti visus kambarius, skoningus baldus, pačią mo- 
derniausią garso įrangą, kurią laikė namelyje. Tačiau dabar Stivis buvo 
Paryžiuje, Džonou — Niujorke, o Brajenas — Londone. P. M. jautėsi 
nepaprastai vienišas. 

Po pavasarį išleisto naujo albumo vis dar netilo kalbos apie numa- 
tomas gastroles, tačiau P. M. nebuvo tikras, ar Brajenas įstengs tam ryž- 
tis. Po siaubingos nakties praėjo beveik du mėnesiai, o Brajenas vis dar 
laikėsi nuošalyje. P. M. abejojo, ar Brajenas girdėjo, kad “Prarasta mei- 
lė" atsidūrė pirmosiose populiariausių dainų vietose ir buvo išleista auk- 
sine plokštele. Jis abejojo, ar jam visa tai dabar nors kiek rūpėtų. 

P. M. žinojo, jog policija nė kiek nepriartėjo prie bylos tyrimo pa- 
baigos. Jie negalėjo neišsiaiškinti, kas nužudė Dareną. Jis pasižadėjo, 
kad palaikys su Keselringu ryšius. Tai buvo viskas, kuo P. M. galėjo pa- 
dėti Brajenui ir Bevei. 

Jis galvojo apie Bevę, prisiminė, kokia prislėgta ir išblyškusi ji at- 
rodė laidotuvių dieną. Ji nepratarė nė žodžio, niekam nepratarė. O jis 
taip labai troško ją paguosti. Nors nesuvokė, kaip galėtų tai padaryti, bet 
staiga jį užvaldžiusios fantazijos apie tai, kad galėtų nusinešti Bevę į 
lovą ir švelniai glamonėti tol, kol jos sielvartas praeis, jį taip smarkiai 
sukrėtė, kad P. M. neįstengė padaryti nieko daugiau, kaip tik paspausti 
jos šaltą, sustingusią ranką. 

Suktais laiptais apačion leidosi Eindži Parks; ji vilkėjo rausvais 
marškinėliais, vos dengiančiais šlaunis. Ji jau buvo spėjusi šiek tiek pa- 
sigrimuoti — truputis tušo, lašelis lūpų blizgesio... Ji jau buvo išsišuka- 
vusi ilgus šviesius plaukus, susivėlusius nuo miego ir glamonių, ir susi- 
rišusi juos taip, kad vis dar atrodytų kiek pasitaršę, tarsi ką tik išlipus iš 
lovos. 

Geriausias būdas iš vyro išpešti viską, ko nori, yra seksas. O Eindži 
18 P. M. šio to norėjo. 

Ji apsižvalgė po didelį kambarį stiklinėmis sienomis. Puiki pradžia, 
mąstė ji. Labai graži pradžia. Ji norėtų šitą namą pasilikti savaitgalio 
poilsiui ir tuomet, kai įkalbės P. M. keltis gyventi į Beverli Hilsą. Būtent 
ten gyveno visos žvaigždės, o ji išties troško tapti žvaigžde. 

P. M. buvo jos startinė atrama. Romantiški santykiai su P. M. jai jau 
pelnė saujelę reklamų ir puikų antraeilį vaidmenį televizijos filme. Ta- 
čiau merginai reikėjo geresnių dalykų, reikšmingesnių dalykų, ir ji troš- 
ko išlaikyti P. M. laimingą, kad visa tai gautų. 

Ji buvo jam dėkinga. Jei ne tas susidomėjimas, kuriuo ji galėjo 
džiaugtis, kai spauda pastebėjo jų romaną, tikriausiai ir dabar būtų turė- 
jusi tenkintis kokiais nors pornografiniais niekalais ir tuo verstis. Juk 

merginai reikėjo mokėti nuomą. Eindži taip pasuko riešą, kad saulės spin- 
dulys atsimuštų į P. M. padovanotos apyrankės deimantus ir safyrus. Da- 
bar jai jau nebereikės nerimauti dėl nuomos mokesčių. 

Ji atsisuko į stiklines duris ir pamatė ant lieptelio stovintį P. M. Ji 
pagalvojo, kad štai taip stovėdamas ankstyvo ryto saulės šviesoje jis at- 
rodė beveik gražus. Ir vienišas. Net ir tokia iš prigimties savanaudiška 
širdis kaip Eindži įstengė pajusti gailestį. Po mažojo berniuko mirties jis 
pasikeitė. Aišku, jai dėl to buvo ne mažiau gaila, tačiau po šios tragedi- 
jos P. M. net tapo dar labiau nuo jos priklausomas. Spaudai ši tragedija 
buvo itin dėkinga. Apsukrioji moteriškė naudojosi kiekviena jai pasitai- 
kydavusia galimybe ir išspausdavo daugiausia naudos. 

Eindži uždėjo ranką ant krūtinės ir liko patenkinta, kad krūtys gra- 
žiai atrodė ir be liemenėlės. Ji priėjo prie P. M. iš nugaros ir prispaudė 
krūtis prie jo apsivydama kaklą rankomis. 

— Pasigedau tavęs, saldainiuk. 

Jis pakėlė ranką, norėdamas ją paglostyti, ir pats sutriko, kad pir- 
miausia pagalvojo apie Bevę. 

— Nenorėjau tavęs žadinti. 


— Juk žinai, kad man patinka, kai mane žadini, — kalbėjo Eindži 
glaustydamasi; jos rankos vijosi tarsi ilgos švelnios virvės. Lipšniai at- 
sidususi, ji prispaudė savo lūpas P. M. prie burnos. — Negaliu pakęsti, 


kai būni toks liūdnas. 

— Tiesiog galvojau apie Brajų. Man dėl jo neramu. 

— Tu esi geras bičiulis, saldainiuk, — kalbėjo Eindži, apiberdama 
jo veidą lengvais skubiais bučiniais. — Ir tai vienas iš tavo bruožų, ku- 
rie man labiausiai patinka. 

Jis prisitraukė ją arčiau, kaip visada apstulbęs ir apsalęs nuo jos 
meilės prisipažinimų. Ji buvo tokia graži — jos didelės rudos akys ir 
lėliškos lūpytės. Jos šnabždantis balsas buvo tarsi muzika, kurią ji skyrė 
tik jam. 

P. M. glostė jos kojas delnais vesdamas nuo šlaunų iki stangraus 
užpakaliuko, o ji prisispaudė dar tvirčiau. Jos kūnas buvo tarsi svajonė, 
ilgas, grakštus, pasipuošęs persikiniu auksiniu įdegiu. Jai suvirpėjus P. 
M. pasijuto kaip karalius. 

— Man tavęs reikia, Eindži. 

— Tai imk mane. 

Ji atlošė galvą, žvelgė į jį iš po kruopščiai patamsintų blakstienų. 
Lėtai, nenuleisdama nuo jo akių, ji sugniaužė delnuose marškinėlių skver- 
nus ir lengvai išsinėrė iš drabužio. Nušviesta saulės spindulių, ji stovėjo 
erotiškai apsinuoginusi, rausvi speneliai šiek tiek skyrėsi nuo auksinio 
krūtų įdegio, nė trupučio nesiskiriančio nuo viso kūno. P. M. jau ir taip 
ganėtinai ilgai tvardėsi, todėl galiausiai jis įsivedė ją namelio vidun ir 
paguldė tiesiog ant grindų. 

Ji leido jam daryti viską, ko tik jis geidė; jai daug kas netgi patiko. 
Kartkartėmis, kai jai atrodydavo reikalinga, ji pažerdavo kruopščiai su- 
režisuotų dejonių ar riktelėjimų. Negalėjai sakyti, kad jis jos nejaudino. 

Jaudino, tik labai švelniai. Eindži labiau patiktų, jeigu jis būtų kiek galin- 
gesnis, gal net grubesnis, kad po jo glamonių liktų nors kelios mėlynės. 

Tačiau stambios P. M. būgnininko rankos slydo jos kūnu beveik pa- 
garbiai. Net ir tada, kai jis imdavo giliai šnopuoti, ir jį išpildavo prakai- 
tas, jis elgėsi su Eindži taip, tarsi ji būtų iš porceliano — jis nedrįsdavo 
jos užgulti visu svoriu, jis būdavo per daug mandagus net apimtas aist- 
ros, bijodavo drąsiai ją paimti ir priversti dejuoti nuoširdžiai. 

Jis mylavo ją švelniai, nekeisdamas ritmo, ir Eindži trūko visai ne- 
daug iki visiško pasitenkinimo. Jis pailsėjo išsitiesęs ant jos kūno tik 
trumpą akimirką, kol grįžo iš ekstazės aukštybių, o ji tuo metu vedžiojo 
žvilgsniu po švytintį lubų medį. Susivokęs, kad guli visu svoriu, P. M. 
paskubomis nuslinko ir pakišo ranką Eindži po galva. 

— Ooo! Buvo nuostabu, — kalbėjo Eindži glostydama jo baltą iš- 
rasojusią krūtinę. Ji visada buvo praktiška ir dabar pagalvojo, kad gla- 
mones pabaigs pati viena, užlipusi į viršų. — Saldainiuk, tu geriausias iš 
visų. Pats geriausias. 

— Myliu tave, Eindži, — pratarė jis ranka jausdamas jos plaukus. 
Jis suvokė, jog būtent to ir troško. Laukinis, kažkoks bevardis seksas jo 
niekada neviliojo. Išvykęs į kelionę, jis visada norėdavo žinoti, kad kas 
nors jo laukia — nesvarbu, namie ar apgailėtinuose viešbučio numeriuo- 
se. Jis norėjo turėti tai, ką turėjo Brajenas. 

Ne Bevę, tarsi pataisė save P. M., pajutęs skausmingą dilgtelėjimą 
ir sąžinės priekaištą dėl neištikimybės draugui, bet žmoną, šeimą, na- 
mus. Turėdamas Eindži, jis galėtų turėti viską. 

— Eindži, ar tekėsi už manęs? 

Ji išties sukluso. Būtent to ji ir vylėsi sulaukti. Būtent tai dabar ir 
vyko. Ji jau įsivaizdavo dėl jos besipešančius reklamos agentus ir di- 
džiulį baltą namą Beverli Hilse. Jos veidą nušvietė šypsena. Ji beveik 
nusijuokė. Paskui giliai atsiduso ir iškart pasikeitė. Kai Eindži vėl pa- 
žvelgė į P. M., jos akyse švytėjo ašaros. 

— Ar tu kalbi rimtai? Ar tu tikrai manęs nori? 

— Eindži, aš padarysiu tave laimingą. Klausyk, žinau, kad tikrai 
nelengva ištekėti už kažko, kas yra tik dalis to, kurio dalis esu aš pats. 
Turiu galvoje gastroles, sirgalius, spaudą... Bet mes galime turėti kai ką 
grynai savo, kas priklausytų tik mums abiem, tik mums vieniems. 

— Man patinka, kad esi tas, kas esi, — tikrai sąžiningai atsakė Eindži. 

— Tai ar tekėsi? Ar tekėsi už manęs ir sutiksi turėti tikrą šeimą? 

— Tekėsiu, — pratarė Eindži jį apsikabindama. Aišku, šeima buvo 
jau kitas reikalas, mąstė ji pajutusi, kad P. M. vėl “nuleido" ją ant grin- 
dų. Tačiau kai taps P. M. Fergiusono žmona, jos karjera neturės kito ke- 
lio kaip tik aukštyn. 


* Xx 
Brajenas net pats nenumanė, ar ilgai įstengs diena dienon šmirinėti 


po didžiulį namą, naktis po nakties miegoti šalia moters, kuri gūžiasi 
nuo menkiausio jo prisilietimo. 

Jis beveik kasdien nenueidavo nuo telefono, vildamasis, kad Kesel- 
ringas galiausiai jam ką nors pasakys, nesvarbu ką. Jam reikėjo bet kokio 
vardo, kieno nors veido, kuriam galėtų išlieti susikaupusį beviltišką įtūžį. 

Dabar jis teturėjo tuščią vaikų kambarį ir žmoną, klajojančią po na- 
mus, — lyg moters, kurią jis mylėjo, vaiduoklis. 

Ir Emą. Ačiū Dievui už Emą. 

Užsidengdamas delnais veidą, jis atsitraukė nuo stalo, prie kurio 
sėdėjo mėgindamas ką nors parašyti. Jis puikiai suprato: jeigu ne Ema, 
per pastarąsias kelias savaites jis būtų pamišęs. 

Ir ji nepaprastai sielvartavo, tyliai, viena pati. Dabar jie dažnai sė- 
dėdavo kartu, pamiršę, kad jau seniai metas gultis; Brajenas jai pasako- 
davo įvairias istorijas, dainuodavo arba paprasčiausiai klausydavosi. Jie 
padėdavo vienas kitam nusišypsoti, o tada skausmas palengvėdavo. 

Brajeną visada apimdavo siaubas, kai tik Ema išeidavo iš namų. 
Net ir asmens sargybiniai, kuriuos jis nusamdė, kad šie palydėtų mergai- 
tę į mokyklą, o paskui parvestų namo, nepanaikino vidurius sukančios 
baimės, kuri jį apimdavo, vos Ema užverdavo duris. 

O kaip jis jausis tada, kai reikės jam pačiam išeiti iš namų? Visai 
nesvarbu, kaip baisiai jam trūksta sūnaus, — juk ateis tokia diena, kada 
jis turės grįžti į sceną, grįžti į studiją, atgal prie muzikos. Jis juk negalės 
prie savęs prisirišti šešerių metų mergytės ir visur vedžiotis kartu. 

Su Beve jis negalėjo jos palikti. Ne dabar ir, kaip atrodė Brajenui, 
tikriausiai negalės netgi artimiausioje ateityje. 

— Atsiprašau, misteri Makevojau. 

— Klausau, Alisa, — atsiliepė Brajenas. 

Jie jos neatleido, nors dabar jau nebuvo mažuliukų vaikų, kuriais 
reikėtų nuolatos rūpintis. Brajenas manė, kad dabar ji rūpinosi Beve. Jis 
prisidegė cigaretę, išsitraukęs ją iš ant stalo besimėčiusio pakelio. 

— Jūsų aplankyti atėjo misteris Peidžas. 

Brajenas žvilgtelėjo į stalą, ant kurio mėtėsi popieriai, prirašyti ei- 
lių nuotrupų, nebaigtų sakinių. 

— Paprašyk, kad ateitų čia. 

— Sveikas, Brajau, — pasisveikino Pitas; jam užteko vienintelio 
žvilgsnio į apverstą stalą, kad suprastų, jog šis žmogus stengiasi darbuo- 
tis, nors jam tikrai nesiseka. Stirtos popieriaus, pilnoje nuorūkų peleni- 
nėje smilkstanti cigaretė, silpnai juntamas alkoholio kvapas, nors buvo 
gana anksti. — Tikiuosi, nesupyksi, kad užsukau. Turiu tokį reikaliuką, 
pamaniau, kad pats tai tikrai neužsuksi į mano kontorą. 

— Ne, — atsakė Brajenas, siekdamas butelio, kuris pastarosiomis 
savaitėmis visada būdavo jam po ranka. — Nori išgerti? 

—-Ačiū, kol kas susilaikysiu, — atsakė Pitas sėsdamasis ir mėgino 
nutaisyti lengvą šypsenėlę. Vienas šalia kito jie jautėsi nejaukiai, jie nie- 
kada anksčiau nebuvo vienas kitam tokie oficialūs. Tiesą sakant, niekas 
net nežinojo, kaip dabar turėtų su Brajenu elgtis, kaip su juo kalbėtis, 
kokių klausimų vengti. — Kaip Bevė? — pradėjo Pitas. 

— Nežinau, — atsakė Brajenas, staiga prisiminęs pradėtą rūkyti ci- 

garetę ir traukdamas ją iš nuorūkų krūvelės. — Ji per daug nekalba, vi- 
siškai niekur neina. 

Brajenas nervingai išpūtė dūmą. Jo akyse, pakeltose į Pitą, atsispin- 
dėjo prašymas ir kartu kažkoks nepaklusnumas. Pitas pamanė, jog lygiai 
taip pat jis žvelgė į jį prieš keletą metų, pirmąkart atėjęs prašyti vadybi- 
ninko paramos. 

— Pitai, dabar ji ištisas valandas prasėdi Dareno kambaryje. Kar- 
tais net nubudęs naktį randu ją sėdinčią toje prakeiktoje supamoje kėdė- 
je, — kalbėjo Brajenas, sriubtelėjęs iš taurės. — Po velnių, nė nebeži- 
nau, ką man daryti. 

— Ar negalvojai, kad reikėtų gydytojų pagalbos? 

— Tu turi galvoje psichiatrus? — paklausė Brajenas ir atsitraukė 
nuo stalo. Cigaretės pelenai byrėjo ant kilimėlio. Jis buvo toks pat pa- 
prastas žmogus kaip ir kiti. Problemos, asmeninės problemos, turėjo bū- 
ti sprendžiamos privačiai. — O ką jai padės, jeigu ji kam nors pasipasa- 
kos apie savo seksualinį gyvenimą arba apie tai, kaip ji nekentė savo 
tėvo ar dar kokių nors prakeiktų dalykų? 

— Aš tik pasiūliau, Brajenai, — pratarė Pitas, ištiesęs ranką, 0 pas- 
kui nuleidęs ją ant fotelio ranktūrio. — Tiesiog siūlau pagalvoti. 

— Net jeigu ir pats imčiau taip galvoti, kad visa tai gali padėti, 
nemanau, kad man pavyktų įtikinti ją su tuo sutikti. 

— Galbūt jai paprasčiausiai reikia dar šiek tiek laiko. Juk praėjo tik 
pora mėnesių. 

— O, Dieve, praėjusią savaitę jam būtų sukakę treji... 

Nieko nesakydamas Pitas pakilo ir įpylė Brajenui dar truputį vis- 
kio. Pastatęs butelį atgal, jis paklausė Brajeno: 

— Ar yra naujienų iš policijos? 

— Kalbėjausi su Keselringu. Jie nė per žingsnį nepriartėjo prie pa- 
baigos. Ir dėl to viskas atrodo dar baisiau. Net neįtariame, kas tai padarė. 

Pitas vėl atsisėdo. Jiems reikėjo kaip nors įveikti šią nelaimę, 0 pas- 
kui gyventi toliau. 

— O kaip Ema? 

— Ji liovėsi sapnavusi košmarus, o po kelių savaičių nuims gipsą. 
Ji eina į mokyklą, galbūt tai jai padeda šiek tiek užsimiršti, bet ji vis tiek 
prisimena. Matau iš jos akių. 

— Ar ji nieko daugiau nepapasakojo? 

Brajenas papurtė galvą. 

— Viešpatie, Pitai, aš nė nežinau, ar ji tikrai ką nors matė ir girdė- 
jo, ar tik sapnavo baisų sapną. Emai visada visur vaidenasi baidyklės. 
Norėčiau, kad tai liautųsi. Mums visiems reikėtų pasistengti, kad viskas 
būtų primiršta. 

Pitas minutėlę tylėjo kažką svarstydamas. 

-— Tai ir yra viena iš priežasčių, kodėl atėjau. Brajau, nenoriu tavęs 
spausti, bet įrašų kompanija norėtų, kad pasirodžius naujam albumui jūs 
vyktumėte į gastroles. Aš juos kiek prigesinau, bet manyčiau, kad ir tau 
pačiam tai nepakenktų. 

— Tačiau gastrolės reikštų tai, kad turėsiu palikti Bevę ir Emą. 

— Suprantu. Dabar neprašau atsakymo. Tiesiog pagalvok. 

Jis išsitraukė cigaretę ir prisidegė. 

— Galėtume pakeliauti po Europą, Ameriką, Japoniją, jeigu tik tu 
ir kiti vyrukai sutiktų. Galbūt darbas tau padėtų. 

— Ir būtų parduota daugybė įrašų. 

Pitas santūriai šyptelėjo. 

— Būtent. Dabar be gastrolių naujo albumo neprastumsi į pirmą- 
sias vietas. Kalbant apie įrašus, turiu pasakyti, kad priėmiau į darbą nau- 
ją vaikiną, Robertą Blekpulą. Man atrodo, kad jau apie tai pasakojau. 

— Taip. Sakei, kad dedi į jį dideles viltis. 

— Taip. Tau patiks jo stilius, Brajenai. Todėl ir noriu, kad leistum 
jam įrašyti “Ant sparnų". 

Brajenas kiek patylėjo nustebęs, o paskui gurkštelėjo viskio. 

— Bet mes visada įrašinėjome tik savo pačių muziką. 

— Iki šiol taip. Tačiau niekada niekam nepakenkia šiek tiek prasi- 
plėsti. 

Pitas minutėlę palaukė mėgindamas įvertinti Brajeno požiūrį ir nu- 
siteikimą. Jis suprato, kad šis žingsnis Brajenui atrodė rimtesnis, nei Pi- 
tas manė iš pradžių. Pitas neatstojo: 

— Tu išpopuliarinai šį gabaliuką iš paskutiniojo albumo, ir jis ne- 
paprastai tinka Blekpului. Juk niekam nebus blogiau, jeigu naujas daini- 
ninkas įrašys dainelę, kurią sukūrėte kartu su Džonou. Tiesą sakant, tai 
tik pagerintų tavo ir Džonou kaip dainų kūrėjų reputaciją. 

— Nežinau, — pratarė Brajenas, pirštais trindamasis akis. Jam tie 
reikalai nelabai rūpėjo. — Tegu sprendžia Džonou. 

“ — Jis jau nusprendė, — šyptelėjęs atsakė Pitas. — Jis sakėsi sutin- 
kąs, jeigu tu neprieštarauji. 


Brajenas surado Bevę Dareno kambaryje. Nors jam reikėjo gerokai 
pasistengti, jis įžengė vidun. Jis vengė žiūrėti į tuščią lovelę, į tvarkin- 
gai ant lentynų sudėliotus žaisliukus, į milžinišką žaislinį meškiuką, ku- 
rį dar prieš Darenui gimstant kartu su Beve buvo nupirkę. 

— Beve, — pratarė Brajenas, švelniai suėmęs ją už peties, ir tuš- 
čiai laukė, kol ji pažvelgs į jį. 

"Ji atrodė nepaprastai sulysusi. Jos skruostikauliai buvo per daug 
atsikišę, kad primintų jų dailumą. Jos plaukų, akių, odos švytėjimas bu- 
vo dingęs. Brajenas susivokė beveik griežiąs dantimis iš begalinio noro 
sugriebti ją ir smarkiai papurtyti, kad į ją vėl plūstelėtų gyvybė. 

— Beve, maniau, kad nulipsi žemyn ir išgersi arbatos. 

Ji užuodė alkoholio kvapą. Jai susuko vidurius. Kaip jis galėjo taip 
paprasčiausiai sėdėti ir gerti, ir dar rašyti muziką? Ji nupurtė Brajeno 
ranką nuo savosios ir susinėrė rankas ant kelių. 

— Nenoriu jokios arbatos. 

— Turiu naujienų. P. M. vedė. 

Bevė dirstelėjo į jį nerodydama jokio susidomėjimo. 

— Jis manė, kad galbūt jį aplankysime. Jis norėtų mums parodyti 
savo naująjį namą paplūdimyje ir krūtiningąją žmonelę. 

— Niekada ten daugiau neisiu, — atkirto Bevė neįtikėtinai greitai 
ir piktai. Jos balse jautėsi tokia tūžmastis, kad Brajenas beveik atšoko. 
Tačiau ne emocijos jį taip stipriai sukrėtė; jį sutrikdė jos akių žvilgsnis, 
kupinas bjaurėjimosi ir nemeilės. 

— Ko tu iš manęs nori? — griežtai paklausė jis. Brajenas palinko 
prie jos abiem rankom remdamasis į supamos kėdės ranktūrius. — Ko, 
po velnių, tu nori? 

— Tiesiog palik mane ramybėje. 

— Jau seniai palikau tave ramybėje. Leidau tau ištisas valandas sė- 
dėti čia vienui vienai. Palikau tave ramybėje tada, kai man taip labai 
reikėjo tavo pagalbos ir paramos. Ir naktimis duodavau tau ramybę, lauk- 
damas, kol į mane atsisuksi ir paguosi. Kad nors kartelį būtum atsisuku- 
si. Prakeikimas, Beve, jis juk buvo ir mano. 

Ji nieko neatsakė, tik paplūdo ašaromis. Kai Brajenas ištiesė į ją 
rankas, ji atsitraukė. 

— Neliesk manęs. Negaliu to pakęsti. 

Brajenui pasitraukus, Bevė atsistojo ir nuėjo prie lovelės. 

— Negali pakęsti, kai prie tavęs liečiuosi, — pykčiu pratrūko Bra- 
jenas. — Tu negali pakęsti, kai į tave žiūriu, kai su tavim kalbu. Valanda 
po valandos, diena iš dienos tu sėdi čia, manydama, kad skauda tik tau 
vienai. Metas liautis, Beve. 

— Tau lengva šitai padaryti, tiesa? — prakošė Bevė, sugriebusi nuo 
lovelės antklodėlę, ir prispaudė ją prie krūtinės. — Tu gali taip paprastai 
sėdėti, rašyti savo muziką ir gerti, tarsi nieko nė nebūtų nutikę. Tau taip 
prakeiktai lengva su viskuo susidoroti. 

— Ne, — nuvargusiu balsu atsakė Brajenas pirštais užspausdamas 
sau akis. — Bet aš negaliu liautis gyvenęs. Jo nebėra, ir aš niekaip nega- 
liu šito pakeisti. 

— Ne, tu negali to pakeisti, — atšovė Bevė, netverdama vėl prasi- 
veržusiu pykčiu, vėl atsivėrusios žaizdos skausmu. — Tą vakarą tu turė- 
jai surengti vakarėlį. Susikviesti visus tuos žmones. Tau niekada neužte- 
ko šeimos, o dabar jo nebėra. Tau visada reikėjo dar daugiau žmonių, dar 
daugiau muzikos. Visada tik daugiau. Ir vienas iš žmonių, kuriuos įsilei- 
dai į savo namus, nužudė mano vaikelį. 

Brajenas neįstengė kalbėti. Galbūt jam būtų tekę kentėti mažesnį skaus- 
mą, jeigu jis būtų stvėręs peilį ir persirėžęs nuo širdies iki pilvo. Bent jau 
sutrikęs jis būtų mažiau. Jie taip ir stovėjo skiriami tuščios lovelės. 

— Bet ne jis įleido pabaisas, — pratarė tarpduryje atsidūrusi Ema, 
laikydama surištas knygas, o jos blyškiame veidelyje degė tamsios akys. 
— Tėtis neįsileido pabaisų. 

Brajenui dar nespėjus ištarti nė žodžio, Ema pasileido koridoriumi 
palikdama tik raudos aidą. 

— Puikiai padirbėta, — pratarė Brajenas, sukandęs dantis. — Ka- 
dangi tu nori būti viena, aš pasiimsiu EĖmą ir išeisiu. 

Bevė norėjo sušukti jam įkandin, bet neįstengė. Labai nuvargusi, 
per daug nuvargusi ji vėl susmuko į savo kėdę. 


**k 


Jam prireikė valandos, kol nuramino Emą. Kai išsiverkusi ji paga- 
liau užmigo, Brajenas sėdo prie telefono. Viską gerai apsvarstęs ir apsi- 
sprendęs paskutiniam paskambino Pitui. 

— Rytoj mes išvykstam į Niujorką, — trumpai pratarė jis. — Aš ir 
Ema. Po kelių dienų susisieksiu su Džonou. Man reikia surasti jai gerą 
mokyklą ir pasirūpinti tinkama apsauga. Kai ji įsikurs ir tikrai bus saugi, 
mes keliausime į Kaliforniją ir pradėsime repetuoti. Gali rengtis gastro- 
lėms, Pitai, ir pasistenk, kad jos būtų ilgos. 

Brajenas nurijo didelį viskio gurkšnį. 

— Mes pasirengę groti. 

— Ji nebenori ten grįžti, — pasakė Brajenas, stebėdamas po repeti- 
cijų kambarį vaikštinėjančią Emą su nauju fotoaparatu rankose. Jis pa- 
dovanojo mergaitei šį daiktą po ašaringo atsisveikinimo šv. Katerinos 
mergaičių akademijoje, Niujorke. 

— Juk ten praleido tik mėnesį; paskui prasidėjo pavasario atosto- 
gos, — priminė jam Džonou. Tačiau Džonou buvo gaila mažosios 
mergaitės, kuri dabar mėgino nufotografuoti kampe stovintį Stivį Marti- 
ną. — Duok jai šiek tiek laiko, kad apsiprastų. 

— Atrodo, kad mes tik tą ir darome — apsiprantame. 

Jau aštuonios savaitės nuo to laiko, kai jis paliko Bevę. Jam vis dar 
labai skaudėjo širdį, jis jos labai ilgėjosi. Visos moterys, su kuriomis jis 
nuo to laiko turėjo reikalų, buvo tarsi narkotikai, o narkotikai — tarsi 
moterys. Ir vieni, ir kiti tik trumpai apmalšindavo skausmą. 

— Galėtum jai paskambinti, — pasiūlė Džonou, lengvai skaityda- 
mas jau labai seniai pažįstamo draugo mintis. 

— Ne, — atsakė Brajenas jau labai daug kartų svarstęs šią galimy- 
bę. Laikraščiai mirgėte mirgėjo nuo žinučių, skelbiančių apie jų išsisky- 
rimą. Brajenas abejojo, ar jie būtų galėję ką nors vienas kitam pasakyti 
dar labiau nepablogindami esamos padėties. — Dabar man labiausiai rū- 
pi Ema. Ir gastrolės. 

— Ir viena, ir kita neabejotinai pasiseks, — kalbėjo Džonou žvelg- 
damas į Eindži, — su kai kuriomis išimtimis. 

Brajenas tik gūžtelėjo pečiais ir ėmė bėgioti pirštais po pianino kla- 
višus. 

— Jeigu ji laikysis įsikibusi to kontrakto dėl filmo, prie mūsų ne- 
pritaps. 

— Klastinga kalytė. Ar matei, kaip P. M. rinko jai ledinukus? — Džo- 
nou pakreipė galvą ir pratarė mėgdžiodamas aukštuomenės akcentą: — 
Branguti, per daug, per daug lipnūs, per daug tąsūs... 

— Įtrauk nagus. Kol P. M. vis dar eina dėl jos iš proto, mes įklim- 
pe. Dėl jo turime daugiau nerimauti nei dėl mūsų mažosios Eindži, — 
pratarė į studiją įžengęs Suvis. 

Brajenas pastebėjo, kad Stivis vis daugiau ir daugiau laiko praleis- 
davo vonios kambaryje, ir kalta buvo ne šlapimo pūslė. Kad ir ką dabar 
Stivis leistųsi, gertų, uostytų, jį viskas nepaprastai stipriai veikė. Jis stab- 
telėjo prie Emos ir suėmęs už pažastų lengvai pasuko. Paskui paėmė gi- 
tarą. Kadangi nebuvo elektros srovės, jo instrumentas tylėjo. 

— Geriau palaukti, kol jis kiek atvės, o paskui pasikalbėti, — pa- 
siūlė Džonou. — Aišku, jeigu tik pavyks jį sugauti. 

Jis dar norėjo kažką pridurti, bet paskui nusprendė, kad Brajenui 
gana ir savų rūpesčių. Tikriausiai jis neapsidžiaugtų išgirdęs tai, ką su- 
žinojo Džonou prieš išvykdamas iš Niujorko. 

Ar galima įsivaizduoti, kad Džeinė Palmer rašo knygą. Aišku, šį 
darbą atliks kas nors kitas, kas nors gražiai sudėlios sakinius. Vis dėlto 
Džonou puikiai galėjo įsivaizduoti, kokią karališką sumą Džeinė už tai 
gaus. Aišku, kad ir ką ji išdėstytų šiame viešame dienoraštyje, tai Braje- 
nui nepatiks. Geriau jau palikti viską Pitui, mąstė Džonou, ir neskaudin- 
ti Brajeno, pasakojant apie tai, ko nebegalima išvengti. Bent jau tol, kol 
jie negrįš iš gastrolių. 

Ema menkai tekreipė dėmesį į prasidėjusią repeticiją ir suskambu- 
sią muziką. Ji jau tuzinus kartų anksčiau girdėjo šias dainas. Dauguma 
jų buvo 1š albumo, kurį įrašė tėtis ir kiti, kai dar gyveno Kalifornijoje. 
Retkarčiais jai leido ateiti į studiją, o vieną kartą Bevė buvo atsinešusi ir 
Dareną. 

Mergaitė nenorėjo galvoti apie Dareną, nes tai buvo per daug skau- 
du. Tada ją vėl užplūsdavo kaltės jausmas, ir ji stengdavosi slopinti pri- 
siminimus apie broliuką. 

Jai trūko ir Čarlio. Ji buvo palikusi šuniuką Londone, Dareno love- 
lėje. Ji tikėjosi, kad Bevė juo pasirūpins. Galbūt ateis diena, kai jiems 
grįžus namo Bevė vėl su ja kalbėsis, juoksis kaip kažkada anksčiau. 

Nors dar menkai tesuprato, kas yra atgaila, bet mergytei atrodė, jog 
palikdama Čarlį ji pasielgė teisingai. 

Paskui dar atsiminė mokyklą. Ema buvo įsitikinusi, kad privalėda- 
ma eiti ten, kur ji turi būti atskirta nuo visų, kuriuos labiausiai mylėjo, ji 
baudžiama, jog nesilaikė pažado rūpintis Darenu. 

Mergaitė prisiminė, jog ir anksčiau būdavo baudžiama antausiais, 
kumščiojimais ir riksmais. Dabar jai atrodė, kad tai pakęsti būdavo leng- 
viau, nes pasibaigus kumščiojimams žinojai, kad tu jau nubausta. Emai 
atrodė, kad dabartinė bausmė niekada nesibaigs. 

Ema suvokė, jog tėtis viso to nevadino bausme. Jis sakė, kad ji 

leidžiama į gerą mokyklą, kur išmoks būti sumani ir išmintinga. Kur ji 
bus saugi. Ją nuolat saugojo keli vyrai. Ema negalėjo šito pakęsti. Tai 
buvo dideli, tylūs vyrai nuobodžiomis akimis. Ne kaip Džonou ar kiti. Ji 
norėjo kartu su jais keliauti iš miesto į miestą, net ir tokiu atveju, jei 
reikėtų skristi lėktuvais. Ji norėjo gyventi viešbučiuose, vartytis didelė- 
se lovose ir užsisakinėti arbatą į numerį. Bet ji turėjo grįžti į mokyklą, 
atgal pas seseris geromis akimis ir tvirtomis rankomis, atgal prie rytinių 
maldų ir į gramatikos pamokas. 

Ema atsigręžė tėčiui užgrojus “Kareivišką bliuzą". Tai buvo dar vie- 
na daina apie karą, sunkios eilės pritaikytos dar sunkesniam ritmui. Mer- 
gaitė nežinojo, kodėl ši daina ją taip stipriai veikia. Galbūt dėl to buvo 
kaltas P. M. lėkščių išgaunamas garsas ar Stivio kraują kaitinanti gita- 
ra... Tačiau Džonou balsui susiliejus su Brajeno dainuojama melodija Ema 
pakėlė fotoaparatą. 

Jai patiko fotografuoti. Ji niekada net nebuvo pagalvojusi, kad jos 
amžiaus vaikui fotoaparatas — per brangus dalykas ir per daug sudėtin- 
gas, kad juo būtų galima teisingai naudotis. Lygiai taip pat ji nebuvo 
pagalvojusi, kad ši dovanėlė turėjo atpirkti Brajeno juntamą kaltę dėl to, 
kad jis atskiria ją nuo savęs ir leidžia į abejotiną mokyklą. 

— Ema... 

Ji atsigręžė ir išvydo aukštą tamsiaplaukį vyrą. Ji greitai susivokė, 
kad jis nebuvo vienas iš asmens sargybinių, bet jo veidas mergaitei pasi- 
rodė pažįstamas. Tada ji prisiminė. Mergaitė šyptelėjo, nes šis žmogus 
jai buvo labai geras tada, kai buvo atėjęs į ligoninę jos aplankyti; tada 
jis jos netrikdė, ji net galėjo ant jo peties išsiverkti. 

— Ar prisimeni mane? — paklausė Lu. 

— Taip. Tu — policininkas. 

— Taip, tikrai, — atsakė Lu, uždėdamas ranką ant greta stovinčio 
berniuko peties ir mėgindamas atitraukti sūnaus dėmesį nuo repetuojan- 
čios grupės. — Tai Mičelas. Aš tau apie jį pasakojau. 

Ema dar labiau nušvito, tačiau pasidrovėjo berniuko paklausti apie 
tai, ką jis jautė skrisdamas nuo stogo. 

— Sveikas. 

— Sveika, — atsakė Mičelas, vos dirstelėjęs į Emą ir lengvai šyp- 
telėjęs. Tik tiek jis ir teįstengė pasakyti, nes jo žvilgsnį vėl prikaustė 
kambario centre repetuojantys keturi vyrukai. 

— Mums reikia ragelių, — pratarė Brajenas, sustabdęs grojančiuo- 
sius. — Be jų neįstengsime išgauti reikiamų garsų. 

"Staiga jo širdis sustojo plakusi, nes jis išvydo greta Emos stovintį 
vyrą. Po akimirkos jis susitvardė: 

— Leitenante... 

— Misteri Makevojau, — metęs įspėjantį žvilgsnį į sūnų, Lu pasu- 
ko Brajeno link. — Atsiprašau, kad turiu pertraukti jūsų repeticiją, bet 
norėjau dar kartą su jumis pasikalbėti; jeigu galima, ir su jūsų dukra. 

— Ar jūs... 

— Ne. Menkai ką turiu pridurti prie visko, ką jau žinote. Bet būtų 
labai gerai, kad keletą minučių savo brangaus laiko skirtumėte man. 

— Suprantama. Vyručiai, gal norėtumėte eiti papietauti? Paskui prie 
jūsų prisijungsiu. 

— Galėčiau būti netoliese, — pasisiūlė Džonou. 

— Ne, — tarstelėjo Brajenas, gūžtelėjęs pečiais. — Dėkoju. 

Ema pagavo Mičelo žvilgsnį. Jo akyse ji pastebėjo tą patį, ką paste- 
bėdavo savo mokyklos mergaičių akyse šioms sužinojus, kas yra jos tė- 
tis. Ema šyptelėjo. Jai patiko Mičelo veidas — vos vos įlenkta nosis, 
skaidrios pilkos akys. 

— Ar, norėtum su jais susipažinti? 

Mičelas pasitrynė prakaituotus delnus į džinsus. 

— Taaip, būtų jėga... 

— Tikiuosi, jūs neturite nieko prieš, — pasitikslino Lu, pamatęs, 
kad Ema nesivargina prašydama tėvo leidimo. — Pasiėmiau kartu ir sū- 
nų. Suprantu, elgiuosi ne pagal protokolą, bet... 

— Suprantu, — pratarė Brajenas su pavydu įsižiūrėdamas į berniu- 
ką, kuris tuo momentu dėbsojo į Džonou. Ar ir Darenas būtų buvęs toks 
tvirtas ir šaunus sulaukęs vienuolikos? — Ir kodėl man jam nepadovano- 
jus albumo? Naujasis mūsų darbas nepasirodys parduotuvėse dar bent 
dvi savaites. Jis bus savo mokyklos karalius. 

— Jūs labai malonus. 

— Menkniekis. Kažkodėl! man tikrai atrodo, kad tam, kas nutiko 
Darenui, jūs skiriate gerokai daugiau laiko, nei jums priklausytų. 

— Bet juk nė vienas iš mūsų nesiimame devynių darbų išsyk, mis- 
teri Makevojau. 

— Iš tikrųjų. Visada nekenčiau policininkų, — Brajenas šlykščiai 
šyptelėjo. — Bet manau, taip elgiasi visi, kol jiems nereikia jų pagalbos. 
Leitenante, aš nusamdžiau vieną privačių detektyvų firmą. 

— Taip, žinau. 

Keista, bet Brajenui jo paties juokas dabar nuskambėjo kažkaip ne- 
rūpestingai. 

— O, taip, aš manau, kad žinote. Jie man pranešė, kad per pastaruo- 
sius mėnesius jūs sugebėjote apžioti daugiau, nei tą galėtų padaryti pen- 
ki policininkai. Tai ir buvo vienintelis dalykas, kurį jie man galėjo pasa- 
kyti be jūsų pateiktos informacijos. Vienam iš jų net atrodo, kad jūs no- 
rite juos sučiupti lygiai taip pat, kaip to trokštu aš pats. 

— Jis buvo gražus berniukas, misteri Makevojau. 

— Dėl Dievo, tikra tiesa, — pritarė Brajenas, žvelgdamas į gitarą, 
kurią tebelaikė rankose. Staiga pajutęs norą mesti ją šalin jis perdėtai at- 
sargiai padėjo instrumentą. — Apie ką norėtumėte su manimi pasikalbėti? 

— Tiesiog norėčiau pasitikslinti keletą detalių. Suprantu, kad jus 
varginu klausinėdamas vis to paties. 

— Ne ne, nieko. 

— Taip pat norėčiau dar kartą pasikalbėti su Ema. 

Brajeno nerūpestingumas išgaravo taip pat greitai, kaip kad buvo 
atplūdęs. 

— Ji nieko jums negali papasakoti. 

— Galbūt paprasčiausiai man nepavyko tinkamai paklausti. 

Brajenas perbraukė ranka per plaukus. Jis neseniai buvo pasitrum- 
pinęs šukuoseną, todėl dar ir dabar nustebo pajutęs, kad beveik nebuvo 
ko suglostyti. 

— Dareno jau nebėra, o aš negaliu rizikuoti Emos psichinės būse- 
nos stabilumu. Šiuo metu ji labai lengvai pažeidžiama. Jai tik šešeri, o 
jau antrą kartą gyvenime ji turi taikytis prie naujų gyvenimo sąlygų. Esu 
tikras, jog jau skaitėte spaudoje, kad mes su žmona dabar gyvename at- 
skirai. 

— Man labai gaila. 

— Sunkiausia Emai. Nenoriu jos dar kartą skaudinti. 

— Aš jos nespausiu, — pratarė Lu ir nusprendė, jog siūlymą užhip- 
notizuoti Emą reikia atidėti. 

Mėgaudamasi teisėtu šeimininkės vaidmeniu Ema pristatė tėčiui Mi- 
čelą. 

— Tėti, čia Mičelas. 

— Sveiki, — besipinančiu liežuviu pralemeno berniukas. Mičelas 
tegalėjo kvailai šypsotis. 

— Ar tau patinka muzika? 

— O, taip, aš turiu daug jūsų plokštelių, — pratarė Mičelas iš visos 
širdies trokšdamas paprašyti autografo, bet kartu bijodamas, kad nepasi- 
rodytų įkyrus. — Buvo nuostabu klausytis jūsų ir visų kitų grojimo. Tie- 
s10g viršūnė... 

— Dėkoju. 

Ema spragtelėjo fotoaparatu. 

— Mano tėtis galės tau atsiųsti nuotrauką, — pasakė ji, žavėdamasi 
nuskeltu Mičelo dantimi. 


Išeidamas ir vesdamasis labai nenoriai paklūstantį Mičelą, Lu pa- 
juto bjaurų pyktį; jam buvo bepradedanti skaudėti galva. Jis laikėsi pa- 
žado ir nespaudė Emos. Tiesiog negalėjo spausti. Vos paminėjęs naktį, 
kada mirė jos broliukas, Lu pamatė, kaip jos akutės išbluko, o visas kū- 
nelis tarsi sustingo. Jis instinktyviai jautė, jog mergaitė kažką matė arba 
girdėjo, tačiau jos sąmonę slopino baisiosios nakties prisiminimai. Ta 
naktis buvo kupina tik baidyklių ir urzgiančių šešėlių. 

"Lu nenorėjo pripažinti, kad byla galėtų būti nutraukta tik dėl įbau- 
gintos šešiametės nakties prisiminimų, kurie, kaip teigė policininko ap- 
klausti psichologai, galėjo niekada nesugrįžti. 

- Lu niauriai svarstė apie dar vieną likusią galimybę — picas užsaki- 
nėjusį Žmogų. Tai užtruko net dvi dienas, kol jis surado reikiamą par- 
ju. Jis prisiminė žmogų, užsakiusį penkiasdešimt picų, bet tada pagalvo- 
jo, jog kažkas sumanė papokštauti. Tačiau buvęs parduotuvės darbuoto- 
jas visgi prisiminė vardą Žmogaus, pateikusio užsakymą. 

Tą vakarą picų įsigeidė Tomas Flečeris, muzikantas, grojantis sak- 
sofonu. Jam susekti reikėjo kelių savaičių, o paskui dar tiek pat, kol bu- 
vo parengti popieriai, kuriais remiantis šį muzikantą buvo galima iškviesti 
iš jo koncertų, vykusių pagal sutartis Jamaikoje. 

Lu buvo linkęs visas viltis dėti į šį žmogų. Kad ir kas tą naktį būtų 
buvęs Dareno kambaryje, jis negalėjo nusileisti centriniais laiptais ar iš- 
lipti pro langą. Vadinasi, lieka laiptai, vedantys į virtuvę, kur Tomas Fle- 
čeris mėgino įtikinti darbuotoją atvežti jiems penkiasdešimt picų. 

— Eli, tėti, tai buvo nepakartojama, — kalbėjo Mičelas vilkdamas 
kojas šaligatviu, lyg mėgintų sulaikyti brangias minutes. Jis atidarė tėvo 
automobilio dureles ir dar kartą atsisuko žvelgdamas į viršutinius už nu- 
garos likusio pastato langus. — Vaikai sprogs iš pavydo, kai jiems viską 
papasakosiu. Juk dabar jau galiu jiems viską papasakoti? Visi žino, kad 
tau kliuvo ši byla. 

— Taip, — pratarė Lu nykščiu ir smiliumi masažuodamas nosies 
kuprelę. Jis nebuvo tikras, ar galvą ėmė skaudėti nuo didelės įtampos, ar 
nuo agresyvios muzikos taktų. — Dabar jau visi žino. 

Lu jau buvo tekę dalyvauti trijose spaudos konferencijose. 

—- Ir kam jiems reikalingi tie asmens sargybiniai? — panoro suži- 
noti Mičelas. 

— Kokie sargybiniai? 

— Tie, — atsakė Mičelas ir pirštu bakstelėjo į keturis plačiapečius 
vyrukus tamsiais švarkais, kurie stoviniavo prie įėjimo į pastatą, kai jo 
tėtis įsitaisė prie vairo. 

— O iš kur tu žinai, kad jie — sargybiniai? 


— Liaukis, tėti, — Mičelas išpūtė akis. — Juk policininką visada 
atskirsi. Net ir tokius samdomus. 
Lu nesusivokė, kaip turėtų sureaguoti — nusijuokti ar sunerimti. 


Jis svarstė, kaip pasijustų jo kapitonas, sužinojęs, kad policininką gali 
demaskuoti bet kuris vienuolikametis berniūkštis. 

— Sargybiniai reikalingi tam, kad apsaugotų nuo užpuolimų, gal- 
būt net nuo sužeidimų. O dar ir mažajai mergytei, — pridūrė Lu. — Juk 
kas nors gali mėginti ją pagrobti. 

— Jėzau, tu nori pasakyti, kad sargybiniai visą laiką būna šalia jų? 

— Taip. 

— Košmaras, — nuoširdžiai sumurmėjo Mičelas, akimirksniu nu- 
taręs atsisakyti minties tapti roko žvaigžde. — Negalėčiau pakęsti, jeigu 
kas nors nuolatos mane stebėtų. Norėjau pasakyti, kad tada būtų neįma- 
noma turėti kokių nors paslapčių. 

— Visa tai varžo. 

Tėčiui pradėjus segtis diržus, Mičelas žvilgtelėjo per petį paskutinį 
kartą. 

— Ar negalėtume nuvažiuoti į “Makdonaldą"? 

— Galėtume, kodėl gi ne. 

— Man atrodo, jai tiek daug nebūtų leista. 

— Kam ir ko? 

— Tai mažai mergaitei, Emai. Man atrodo, ji negalėtų nueiti į “Mak- 
donaldą". 

-—-— Ne, — atsakė Lu, taršydamas Mičelui plaukus. — - Manau, kad ne. 

Po kelių minučių Mičelas jau galėjo mėgautis mėsainiu, keptomis 
bulvytėmis ir kokteiliu. Lu paliko sūnų prie stalo, o pats nuėjo paskam- 
binti. Pro telefono būdelės stiklą jis puikiai matė, kaip Mičelas ant mė- 
sainio užsipylė dar daugiau pomidorų padažo. 

— Keselringas, — pratarė Lu. — Po valandos būsiu stotyje. 

— Turiu blogų žinių, Lu. 

— Tai kas dar? 

— Flečeris, picų vyrukas. 

— Ar juo buvo pasirūpinta? 

— Taip. Buvo. Jie išsiuntė uniformuotus vyrukus, kad šie jį iš ryto 
"atgabentų apklausai. Atrodo, kad buvo pavėluota maždaug šešiom va- 
landom. Jis jau buvo miręs. 

— Šūdas. 

— Panašu, kad tai eilinis perdozavimas. Galėjo padauginti heroino. 
Laukiame ekspertų išvadų. 

— Nuostabu, velniškai nuostabu, — riktelėjo Lu, trinktelėdamas 
delnu į telefono būdelės stiklinę sieną; pro šalį ėjusi mama su trimis vai- 
kais paspartino žingsnį. — Ar vaikinai iš laboratorijos jau apžiūrėjo jo 
viešbučio kambarį? 

— Nuo viršaus iki apačios. 

— Sakyk jo adresą, — pareikalavo Lu, versdamas bloknotą. — Da- 
bar turiu nuvežti namo savo sūnų, bet paskui pats viską apžiūrėsiu. 

Lu viską užsirašė, dar kartelį nusikeikė ir pakabino telefono ragelį. 
Tada atidarė būdelės duris ir kiek pastovėjęs iškišo galvą. Pro stiklinę 
pertvarą jis matė savo sūnų, su pasigardžiavimu dorojantį mėsainį. 

Šv. Katerinos akademija, 1977-ieji 


Dar dvi savaitės, mąstė Ema. Dar dvi ilgos, nuobodžios, sušvinku- 
sios savaitės, ir ji galės vykti namo vasaros atostogoms. Ji galės pamaty- 
ti tėtį, Džonou ir visus kitus. Ji galės kvėpuoti neklausydama nuolatinių 
kalbų, jog ji kvėpuoja Dievui. Tada galės galvoti be nuolatinių įspėjimų 
apie neskaisčių minčių keliamą pavojų. 

Emai atrodė, kad pačios vienuolės turėjo būti apniktos neskaisčių 
minčių, nes kitaip jos nebūtų taip įsitikinusios, jog visų kitų mintys 
nedoros. 

Kelias nuostabias savaites ji praleis tikrame pasaulyje! Niujorkas... 
Ema akimirką užsimerkė mėgindama atgaivinti jo kvapus, garsus, tylia- 
me kambaryje pajusti jo gyvybę. Atsidususi ji atsirėmė alkūnėmis į stalą 

ir susikūprino taip, kad tuoj pat būtų sulaukusi sesers Marijos Alisos gar- 
saus pliaukštelėjimo liniuote. Ji nepalinko prie prancūzų kalbos veiks- | 
mažodžių, kuriuos turėjo išasmenuoti, bet klaidžiojo akimis po žalią ve- 
ją už lango; jos žvilgsnis nuklydo tolyn už aukštų akmeninių sienų, juo- 
susių visą mokyklą ir skyrusių nuo nuodėmingo pasaulio. 

Ne nuo viso nuodėmingo pasaulio, mąstė Ema. Ji pati buvo sklidina 
nuodėmių ir už tai buvo dėkinga kambario draugei Marianai Karter, ne 
menkiau “pagedusiai" mergaitei. Be Marianos dienos šv. Katerinos aka- 
demijoje Emai būtų virtusios kankyne. 

Ema šyptelėjo ir pagalvojo apie savo juokingą strazdanotą, raudon- 
plaukę kambario draugę ir geriausią bičiulę. Taip, Mariana buvo nuodė- 
minga, todėl štai ir dabar atlikinėjo atgailą už paskutinį nusižengimą. 
Jos nupiešta vyriausiosios motinėlės karikatūra buvo įvertinta dviem 
bausmės valandom šveičiant tualetus. 

Jeigu ne Mariana, Ema tikriausiai būtų pabėgusi. Nors ji nė nenu- 
manė, kur būtų galėjusi bėgti. 

Tiesą sakant, egzistavo vienintelė vieta, kur ji norėjo būti — tai jos 
tėtės namai. Bet jis ją būtų tą pačią minutę išsiuntęs atgal. 

Žodžiu, nieko gera. Emai buvo beveik trylika, ji — beveik paauglė, 
ir turi smirsti šioje antikvarinėje mokykloje asmenuodama veiksmažodžius, 
mintinai kaldama katekizmą ir skrosdama varles... Kažkoks siaubas! 

Negalėjai sakyti, kad ji nekentė vienuolių. Na, mąstė Ema, galbūt 
nekentė vienos — sesers Imakjulatos, viršininkės. Bet kas gi galėtų pa- 
kęsti tokią moterį violetinėmis lūpomis, su karpa ant nosies ir jaunas 
mergaites baudžiančią už menkiausius nusižengimus? 

Tačiau Emai papasakojus tėčiui apie seserį Imakjulatą jis tik nusi- 
juokė. 

Ema jo labai pasiilgo. Labai pasiilgo jų visų. 

Mergaitė norėjo važiuoti namo. Bet ji nebuvo tikra, kur tie namai. 
Ji dažnai galvodavo apie namus Londone, apie pilį, kurioje ji taip trum- 
pai buvo labai laiminga. Ema prisimindavo Bevę ir buvo išties nepaten- 
kinta, kad tėtis apie ją niekada nekalbėdavo. Nesvarbu, kad jie taip ir 
neišsiskyrė. Kai kurių mergaičių iš jos mokyklos tėvai taip pat buvo iš- 
siskyrę, bet apie tai nebūtinai turėjai kalbėti. 

Ji vis dar galvodavo apie Dareną, mieląjį mažąjį broliuką. Kartais 
ji beveik nebeprisimindavo, kaip jis atrodė, kaip skambėjo jo balselis. 
Tačiau tada, kai ji sapnuodavo Dareną, matydavo jį kaip gyvą. | 

Ji beveik nieko nebeprisiminė apie tą naktį, kai jis mirė. Vienuolės 
stengėsi išmušti iš mergaičių galvų tokias pagoniškas nesąmones kaip 
visokiausias baidykles ir siaubūnus. Bet ir vėl — sapnuodama tą siau- 
bingą naktį, o taip būdavo, kai Ema sirgdavo arba jausdavosi labai nelai- 
minga, ji prisimindavo stingdančią baimę bėgant tamsiu koridoriumi, vi- 
sur aidinčius garsus ir tamsias baidykles, laikančias verkiantį ir spur- 
dantį Dareną. 

Tačiau nubudusi ji nieko nebeprisimindavo. 

Perdėtai svirdinėdama į kambarį įžengė Mariana. Ji ištiesė rankas. 

— Viskas baigta, — pratarė dribtelėjusi ant lovos. — Ir koks pran- 
cūzų grafas dabar benorės tokias bučiuoti? 

— Suskirdo? — paklausė Ema, stengdamasi susivaldyti neišsišiepusi. 

— Penki tualetai. Siau-bin-ga. Uch... Kai išeisiu iš šitos įstaigos, 
įsitaisysiu namų šeimininkę savo namų šeimininkei. ) 

Ji apsivertė ant pilvo ir gulėjo pakėlusi sukryžiuotas kojas. Ema tik 
šypsojosi mėgaudamasi linksmu amerikietišku Marianos balsu. 

— Girdėjau, kaip Meri Džeinė Viterspun kalbėjosi su Terese O' Meli. 
Šią vasarą grįžusi namo ji ketina nutraukti draugystę su savo berneliu. 

— Su kuo? 

— Nežinau. Jis vardu Čakas ar Hakas. O gal dar kaip kitaip. 

— Ne, aš norėjau paklausti, ar Meri Džeinė, ar Teresė? 

— Meri Džeinė, kvailiuke. Jai juk šešiolika, ir ji atrodo kaip suaugusi. 

Ema suraukė antakius galvodama apie savo pačios plokščią krūti- 
nę. Ji svarstė, ar kas nors pūpsos po palaidinuke, kai jai sukaks šešioli- 
ka. Ir ar ji turės draugą, su kuriuo galės nutraukti draugystę. 

— O kas, jeigu ji taps nėščia, kaip praėjusį pavasarį nutiko Zuzanai? 

— O, Meri Džeinės tėvai viską suorganizuotų. Jie turi krūvas pini- 
gų. Be to, ji kai ką turi. Diafragmą. 

— Kiekvienas turi diafragmą. 

— Ne tokią, kvaišele. Tai apsisaugojimo priemonė. 

— Oo... — nutęsė Ema, kaip visada linkusi pripažinti didesnį Ma- 
rianos išprusimą. 

— Supranti, ištepusi tokiu specialiu tepalu įsidedi tą daikčiuką vi- 
dun, į tą slaptąją angelę, ir jis užmuša spermatozoidus. O su žuvusiu 
spermatozoidu nieko nutikti negali, — pasakojo Mariana, apsivertusi ant 
nugaros, ir nusižiovavusi įsistebeilijo į lubas. — Įdomu, ar sesuo Imak- 
julata kada nors buvo tai dariusi. 

Ši mintis galutinai išsklaidė slogutį, anksčiau apėmusį Emą. 

— Nemanau, kad taip. Esu visiškai įsitikinusi, kad ji niekada ne- 
laužė savo įpročių. 

— Šventasis pragare, buvau visai pamiršusi, — kalbėjo Mariana 
rausdamasi susiglamžiusios uniformos kišenėje ir netrukus išsitraukė iš 
jos sumaitotą pradarytą "Marlboro" pakelį. — Antrame aukšte aptikau 
aukso pakelį. 

Mariana ėmė raustis po stalčių, kuriame buvo sukrauti jos apati- 
niai. Iš paties dugno ji ištraukė dėžutę degtukų. 

“ — Kažkas jas paliko padėtas ant kriauklės krašto. 

— O tu pasiėmei. 

— Dievas padeda tiems, kurie patys mėgina kaip nors kapstytis. Aš 
tiesi0g Mėginau pati kapstytis. Ema, užrakink duris. 

Jos prisidegė vieną cigaretę, kuria ketino pasidalyti. Mergaitės pro 
atvertą langą pūtė nedidelius dūmų kamuolėlius. Nė vienai iš jų per daug 
nepatiko dūmų skonis, bet jos ir toliau žaismingai traukė. Visa tai priminė 
suaugusiųjų gyvenimą, buvo nuodėminga; abu šie dalykai jas labai traukė. 

— Dar dvi savaitės, — svajingai ištarė Ema. 

— Tu išvyksi į Niujorką. O mane jie ir vėl išsiųs į stovyklą. 

— Tau ten nebus liūdna. Juk ten nebus sesers Imakjulatos. 

— Na taip, tas tiesa, — atsakė Mariana, mėgindama imituoti suau- 
gusiųjų manieras ir atsisėsti atitinkama poza su cigarete rankoje. — Pa- 
mėginsiu įtikinti juos, kad leistų nors porą savaičių pabūti pas močiutę. 
Ji nežmoniškai šauni. 

— O aš daug fotografuosiu. 

Mariana linktelėjo galvodama apie ateitį. 

— Kai iš čia ištrūksime, įsikursime kur nors Grinvičo kaimelyje ar 
dar kur Luizianoje. Susirasime kokį nors šaunų kampą. Aš būsiu aktorė, 
o tų — fotožurnalistė. 

— Mes rengsime vakarėlius. 

— Pačius didžiausius. Ir turėsime daug gražių drabužių, — kalbėjo 
Mariana timpteldama už uniformos skverno, — o ne tokius languotus 
skarmalus. 

— Galima numirti... 

— Tereikia palaukti dar keletą metelių. 

Ema atsigręžė norėdama žvilgtelėti pro langą. Jai buvo per daug 
sunku įsivaizduoti kelerių metų laikotarpį, kai visų pirma turėjo kaip nors 
išgyventi artimiausias dvi savaites. 


* k 


Visai kitame žemyne Mičelas Keselringas tyrinėjo save su apsiaus- 
tu ir kepure. Jis net pats negalėjo patikėti. Galų gale viskas baigta. Vidu- 
rinė mokykla jau buvo praeitis, dabar jo gyvenimas priėjo kryžkelę. Aiš- 
ku, jo laukė koledžas, bet pirmiausia — vasara. 

Jam jau aštuoniolika... Jis jau buvo pakankamai suaugęs, kad galė- 
tų gerti ir balsuoti. Dėkui prezidentui Karteriui, jo planams nekliudys 
privaloma karinė tarnyba. 

Kad ir kokie jie būtų, mąstė jis. 

Jis nenumanė, ką turėtų daryti su jo laukiančiu gyvenimu. Jis jau 
dabar šiek tiek dirbo Bazardo sportinių marškinėlių parduotuvėje, bet 
tik šiaip, kad prisidurtų kiek pinigų. Jis nenorėjo visą gyvenimą nugy- 
venti spausdindamas ant marškinėlių paveikslėlius. Tačiau tai, ką jis no- 
rėtų veikti, jam pačiam vis dar liko miglota paslaptimi. 

Mičelui buvo šiek tiek baugu nusiimti kepuraitę ir nusivilkti marš- 
kinėlius. Jam atrodė, kad tada jis neteks dalies berniokiškumo ir jaunat- 
viškumo. Jis laikė drabužius rankose ir žvalgėsi po kambarį. Visur mėtė- 
si drabužiai, įvairiausios atminimo dovanėlės, įrašų albumai, plokštelės; 
kadangi jo mama jau seniai buvo atsisakiusi tvarkyti jo kambarį, jis ga- 
lėjo įsirengti net “Pleibojų" slėptuvę. Mėtėsi keletas laiškų, kuriuos jis 
gaudavo po lengvosios atletikos ar beisbolo varžybų. Būtent laiškai kaž- 
kada įtikino Rozą Aną Markovič įsliuogti į jo seną automobilį ir įsitaisy- 
ti ant galinės sėdynės, kur jie ir darė tai skambant Džo Kokerio “Feeling 
Alright". 

Mičelas mėgavosi palaima jausdamas stangrų atletišką kūną, ilgas 
kojas ir greitus refleksus. Kaip ir tėvas, mėgdavo sakyti jo motina. Jam 
pačiam atrodė, kad daugeliu atžvilgių jie su tėvu labai panašūs, nors jų 
tarpusavio santykiai dažnai primindavo nuolatines kovas — dėl plaukų 
t!gio, dėl drabužių, dėl politikos ar dar ko nors. Kapitonas Keselringas 
buvo užsispyręs ginčininkas. 

Viskas dėl to, kad jis policininkas, mąstė Mičelas. Jis prisiminė, 
kaip buvo pakankamai neatsargus ir parsinešė namo vienintelę marihua- 
nos cigaretę, o paskui buvo mėnesiui įkalintas namuose. Tas pats nutiko 
ir tada, kai tėvas aptiko kelias nusususias narkotikų tabletes. 

Senasis Lu mėgdavo sakyti, kad įstatymas yra įstatymas. Ačiū Die- 
vui, jis pats tikrai nenori būti policininkas, mąstė Mičelas. 

Prieš numesdamas kepurę ir apsiaustą ant neklotos lovos, jis nusiė- 
mė nuo kepurės spurgą. Galbūt išties buvo sentimentalu laikyti jį atmin- 
čiai, bet niekas neturėjo to sužinoti. Jis ėmė kuistis po spintos stalčius 
ieškodamas senos dėžutės nuo cigarų, kurioje buvo sukrautos brangiau- 
sios j0 relikvijos. Ten buvo Lori Spaiker meilės laiškelis, kurį buvo ga- 
vęs paauglystėje, kol ji dar nebuvo jo išdavusi nusekdama paskui rokerį, 
kuris turėjo “Harliką" ir daug tatuiruočių, ten buvo ir nuplėštas bilietas į 
“Rolling Stones" koncertą, kurį gavo per kraują ir prakaitą, vos įstengęs 
įtikinti tėvus leisti jų pasiklausyti. Ten buvo ir pačio pirmo slapta išger- 
to alaus butelio kamštukas. Mičelas šyptelėjo ir pastūmęs šalin šias smul- 
kmenas susirado nuotrauką, kurioje buvo jis pats ir Brajenas Makevojus. 

Mažoji mergaitė laikėsi savo žodžio, mąstė Mičelas. Praėjus vos 
dviem savaitėm nuo tos neįtikėtinos dienos, kai jis buvo susitikęs su 
“Devastation", nuotrauką jam atsiuntė paštu. Kartu jis gavo naują al- 
bumą, dar visai karštą, vos išleistą. Ištisas savaites neblėso jo bendra- 
amžių pavydas. 

Mičelas mąstė apie tą dieną, apie beveik nepakeliamą jaudulį, kurį 
tada jautė smarkiai išpiltas prakaito. Jis jau seniai nebuvo tos dienos pri- 
siminęs. Dabar prisiminimai vėl atgijo, tikriausiai todėl, kad jis pasijuto 
esąs suaugęs. Dabar jam švystelėjo mintis, kad jo tėvui tai padaryti turė- 
jo būti nepaprastai sunku. Ir net jam nebūdinga. Ne todėl, kad jo tėvas 
nebūtų galėjęs susidoroti su siaubingais dalykais, bet todėl, kad polici- 
jos reikalais buvo priverstas eiti į grupės repeticiją. Kapitonas Keselrin- 
gas niekada nemaišydavo policijos reikalų su asmeniniais malonumais. 

Bet tą dieną jis šiam principui nusižengė, mąstė Mičelas. 

Jam pačiam buvo keista, tačiau dabar jis prisiminė viską — kaip 
tėvas diena iš dienos namo tempdavo krūvas bylų ir segtuvų. Kiek Miče- 
las įstengė atsiminti, jo tėvas niekada nesinešdavo namo neatlikto dar- 
„bo; nei iki tos bylos, nei kada nors vėliau. 

Mažasis berniukas, Brajeno Makevojaus sūnelis, buvo nužudytas. 
Apie tai rašė visi laikraščiai, kartkartėmis dar ir dabar tai prisimenama 
galbūt todėl, kad policija taip ir neatskleidė šio nusikaltimo. 

Tai jo tėvo byla, prisiminė Mičelas. 

Tais metais Mičelas buvo paskirtas mažosios lygos komandos vi- 

ceprezidentu. O jo tėtis praleido didesnę dalį varžybų. Ir dažnai negrįž- 
davo pietauti. | 

Visa tai nutiko labai seniai, svarstė Mičelas, bet jo tėtis tikriausiai 
ir dabar pagalvodavo apie Brajeną Makevojų ir jo sūnelį. Arba apie ma- 
žąją mergaitę, kuri tada fotografavo. Kai kurie žmonės kalbėjo, kad ji 
matė, kas nutiko jos broliukui, todėl paskui tapo kiek pamišusi. Tačiau 
tada, kai Mičelas su ja susipažino, ji tokia neatrodė. Jis tik miglotai ją 
teprisiminė, tą mažą mergaitę šviesiais plaukais ir didelėmis, liūdnomis 
akimis. Jos akcentas buvo labai malonus, o balselis švelnus ir minkštas. 
Jos balsas buvo labai panašus į jos tėčio. 

Vargšė mažylė, galvojo Mičelas dėdamas kepuraitės kutą ant nuo- 
traukos. Jis svarstė, kaip toliau susiklostė jos gyvenimas. 

Ema negalėjo patikėti, kad laikas jau visai baigiasi. Mažiau nei po 
savaitės ji turės grįžti atgal į Niujorką, į šv. Katerinos akademiją. Aišku, 
ji buvo labai pasiilgusi Marianos. Joms prireiks ištisų savaičių, kol jos 
išsikalbės apie viską, kas nutiko per vasarą. Tai buvo pati gražiausia va- 
sara Emos gyvenime, nors Niujorke ji praleido vos porą savaičių. 

Jie buvo nuskridę į Londoną, kur naujam dokumentiniam filmui fil- 
mavo dalį įrašinėjimo sesijos. Ritce jie gėrė arbatą — lygiai taip, kaip 
kažkada gerdavo jos su Beve. Ji galėjo leisti laiką su Džonou, Stiviu ir P. 
M., klausytis jų muzikos. Kai jie aptarinėjo naują albumą virtuvėje, ji 
galėjo mėgautis kepta žuvimi ir bulvytėmis. 

Ji jau turėjo krūvas padarytų nuotraukų ir nekantravo jas visas iš- 
vysti tvarkingai sudėliotas albumėlyje, kad paskui galėtų nuolat jas per- 
žiūrinėti gaivindama prisiminimus. 

Iš anksto sveikindamas su gimtadieniu tėtis pirmąkart nuvedė ją į 
suaugusiųjų saloną. Ten jos pečius siekiantys plaukai buvo susukti į dai- 
lias garbanėles, ir Ema pasijuto išties labai suaugusi. 

Ji buvo pradėjusi bręsti. 

Ema paskubomis vogčia dirstelėjo į savo glaustinuką. Negalėjai pa- 
sakyti, kad matėsi krūtys, tačiau dabar bent jau niekas tikrai nesupainios 
jos su berniuku. Be to, ji buvo įdegusi. Ema nemanė, kad jai labai patiks 
ilsėtis Kalifornijoje, tačiau įdegis atpirko ankstesnį nenorą ir abejones. 

Be to, ji galėjo džiaugtis banglentėmis. Ji turėjo surengti didžiausią 
kampaniją, kol įtikino Brajeną leisti jai pamėginti susidoroti su bango- 
mis. Ema puikiai suprato, jog už ryškiai raudoną banglentę turėjo būti 
dėkinga Džonou. Jeigu ne jo juokeliai ir pašaipūs žodžiai Brajeno adre- 
su. Ema gal ir dabar ištisas valandas tebestovėtų ant kranto stebėdama 
kitus laiminguosius, skrodžiančius bangas. 

Taip, nieko nepasakysi, dabar ji kol kas tegalėjo pliuškentis van- 

denyje mėginant šio to pramokti, tačiau ji bent jau įstengė toliau pa- 
sprukti nuo asmens sargybinių, prakaituojančių po paplūdimio skėčiais. 
Kažkoks absurdas, mąstė Ema brisdama į vandenį po pažastimi pasibru- 
kusi banglentę. Niekas net nežinojo, kas ji tokia yra. 

Kasmet Ema vylėsi, jog tėtis pagaliau jų atsisakys, ir kiekvienais 
metais jie tebelikdavo — jų iškilmingi veidai ir platūs pečiai. Bent jau 
čia, jie negalėjo sekti paskui, svarstė Ema, išsitiesusi ant banglentės ir 
irdamasi rankomis per vėsų vandenį. Nors ir žinodama, kad yra stebima 
pro žiūronus, Ema tarėsi esanti viena arba, kas jai dar labiau patiko, vaiz- 
davosi žaidžianti su grupe paauglių, bėgiojančių pakrante. 

Ji leidosi liūliuojama bangų, mėgavosi lengvu siūbavimu ir smagiu 
kutuliu pilve. Mergaitė klausėsi jūros ošimo, sumišusio su muzikos, sklin- 
dančios iš tuzinų tranzistorių, triukšmu. Ema stebėjo aukštą vaikiną jū- 
reiviškom trumpikėm gaudantį tinkamą bangą, o paskui lengvai pasilei- 
dusį kranto link. Ji pavydėjo jam sugebėjimų ir laisvės. 

Ema svarstė, kad įgijusi antrąjį dalyką ji galėtų tobulinti pirmąjį. 

Apsiginklavusi banglentininkams būdinga nepalaužiama kantrybe 
ji laukė tinkamos bangos. Giliai įkvėpusi ji užsigulė ant lentos, paskui 
atsistojo ir su jaunystei būdingu pasitikėjimu atsidavė atūžiančio verpe- 
to valiai. Ji išsilaikė stačia beveik dešimt sekundžių, o paskui prarado 
pusiausvyrą. Iškilusi į paviršių, ji išvydo jos pusėn žvelgiantį vaikinuką 
jūreiviškom trumpikėm; laisva ranka jis mėgino nubraukti nuo veido šla- 
pius plaukus. Stumiama išdidumo Ema mėgino dar kartą išmėginti savo 
jėgas. . 

Ji mėgino dar ir dar kartą, bet visada teišsilaikydavo vos kelias se- 
kundes; galiausiai banga atimdavo jai iš po kojų banglentę ir ji pasijus- 
davo skriejanti į vandenį. Tačiau kiekvieną kartą Ema vėl ropšdavosi ant 
banglentės, irdavosi skaudančiais raumenimis ir kantriai laukdavo. 

Ji įsivaizdavo, kaip jos asmens sargybiniai siurbia kaitinančius gė- 
rimus ir šnekučiuojasi apie tai, kokia ji nevikri. Kiekviena nesėkmė jai 
atrodė kaip viešas pažeminimas, todėl ji dar labiau stengėsi nugalėti ban- 
gas, nors kartelį... Kad taip nors kartelį pavyktų užlėkti ant bangos ir 
kartu su ja atūžti į krantą. 

Emos kojų raumenys ėmė virpėti, bet ji nesiliovė mėginusi. Ji matė 
besiritančias bangas, žvilgančius žalsvai melsvus bangų tunelius, šokan- 
čias baltas putas. Ema to norėjo. Jai to reikėjo. Tik vienas čiūžtelėjimas, 
"tik vienas laimėjimas jos pačios, jos vienintelės, jėgų dėka... 

Ji pagavo bangą. Jai vos neišlėkė širdis, kai ji užlėkė ant keteros. 
Ema matė prieš akis šmėžuojantį paplūdimį, žiūronų lęšių žvilgesį. Van- 
dens šniokštimas jai atstojo širdyje skambančią muziką. Akimirką ji pa- 
juto tą skonį... Laisvė... 

Jai už nugaros užsivėrė vandens bokštas, ji pajuto iš po kojų sprūs- 
tančią banglentę, pasijuto kažkur skrendanti. Akimirką ji tarsi maudėsi sau- 
lėje, o kita jau »jro į vandens sieną. Joji siena jp prislėdė, užėmė kvapą, 
įsuko ją; Emos kojos ir rankos dabar buvo neklusnios, tarsi guminės. 


115 


Liepsnojančiais plaučiais ji stengėsi pramušti vandens paviršių. Ji 
matė virš galvos mirguliuojančią šviesą, tačiau vandens galia ją traukė 
vis gilyn, negailestingai skandino. Ji mėgino kabintis į vandenį, bet niro 
vis gilyn vandens sukama ratu. Po kojomis pagrindo nejuto, o vandens 
paviršius negailestingai tolo. 

Kai Ema neteko paskutinių jėgų, ji ėmė galvoti, kad galėtų pasi- 
melsti. Per jos sąmonę praslinko miglota atgailaujančiojo maldelė. 

O, mano Dieve, nuoširdžiai gailiuosi, kad Tave įskaudinau... 

Tačiau bangoms toliau verpetuojant maldelės žodžiai išblėso, Emos 
sąmonė pasidarė sklidina muzikos. 

Come together. Right now. Over me. 

Ją apėmė panika. Buvo tamsu. Iš tamsos išniro baidyklės. Jos su- 
grįžo. Dabar jos pastangos pasiekti vandens paviršių atrodė visiškai tuš- 
čios. Ema prasižiojo mėgindama surikti ir paspringo. 

Ją kažkas sugriebė; apimta siaubo ji mėgino nusikratyti kažkieno 
rankų tebejusdama slegiantį vandenį. Tai buvo siaubūnas, tas pats, kuris 
jai šypsojosi, tas pats, kuris norėjo ją nužudyti, kaip kad nužudė Dareną. 
Kai jai apie kaklą apsivijo kažkieno ranka, Emos akyse ėmė šokinėti rau- 
doni rutuliukai. Jai išnirus į paviršių rutuliukai virto pilkais. 

— Pamėgink atsipalaiduoti, — kažkas kalbėjo. — Aš tave laikau. 
Tik pasistenk atsipalaiduoti. 

Ema kosėjo. Ji jau buvo bepradedanti draskyti apie kaklą apsiviju- 
sią ranką, bet būtent tada susivokė, kad ši ranka nesmaugia. Ji matė sau- 
lę, o kai pamėgino įkvėpti, gerklę nudegino oras, o ne vanduo. Ji buvo 
gyva. Jos akyse sužvilgo daugiau gėdos, o ne dėkingumo ašaros. 

— Tau viskas gerai. 

Ema uždėjo delną ant ją prilaikiusios rankos. 

— Mane nuplevė banga, — vos pratarė ji. 

Ji išgirdo kikenimą, kažkokį skubotą, kiek slopinamą. 

— Tai bent įvykis. Bet iš pradžių tu išties šauniai skriejai. 

Taip, ji šauniai skriejo, prisiminė Ema ir dabar stengėsi dar daugiau 
nenusižeminti, parodydama, kad jai bloga. Jos kūnas buvo aplipęs karš- 
tu rupiu smėliu. Ji leidosi savojo gelbėtojo paguldoma ant smėlio, tačiau 
pirmieji veidai, kuriuos ji išvydo, buvo jos asmens sargybinių veidai. 
Kadangi Ema buvo per silpna kalbėti, ji tik niūriai į juos dėbtelėjo. Šis 
žvilgsnis jų neprivertė pasitraukti, tačiau ir neleido prieiti arčiau. 

— Pasistenk kelias minutes pagulėti. 

Ema pakreipė galvą ir iškosėjo šiek tiek jūros vandens. Ji girdėjo 
muziką; kad ir būdama nusilpusi ji atpažino “The Eagles“. “Viešbutis 
Kalifornija". Ir anksčiau tamsoje skambėjo muzika, bet dabar ji jau ne- 
beprisiminė nei žodžių, nei melodijos. Ji dar kartą sukosėjo, sumirkčiojo 
nuo akinančios saulės ir atsisuko į išgelbėtoją. 

O taip, berniukas su jūreiviškomis trumpikėmis, pamanė Ema ir 
įstengė jam nusišypsoti. Nuo tamsių jo plaukų lašėjo vanduo. Jo akys 
taip pat buvo tamsios, kažkokios labai gilios, tamsiai pilkos, skaidrios 
kaip ežero vanduo. 

— Ačiū. 

— Gerai, — pratarė jis, įsitaisydamas šalia ir jausdamasis nejau- 
kiai, tarsi vaidintų baltąjį riterį. Vaikinai tikriausiai ištisas savaites ji 
erzins. Bet jis juk negalėjo taip paprastai imti ir ją palikti. Kad ir kaip 
ten būtų, juk ji dar visai vaikas. Nuostabiai atrodantis vaikas, mąstė jis, 
ir tada pasijuto dar nepatogiau. Jis broliškai patapšnojo jai per petį ir 
pamanė, jog jos akys buvo pačios didžiausios ir mėlyniausios iš visų, 
kokias tik jam teko matyti. 

— Tikriausiai praradau savo banglentę. 

Jis prisidengė akis delnu ir pažvelgė į jūrą. 

— Ne, matau, Fredas ją jau atneša. Puiki banglentė. 

— Žinau. Aš ją turiu dar tik porą savaičių. 

— Taip. Jau ir anksčiau buvau tave pastebėjęs, — kalbėjo jis žvelg- 
damas į Emą. Dabar ji gulėjo pasirėmusi alkūnėmis, o šlapios garbanė- 
lės buvo atmestos ant nugaros. Jis pamanė, kad jos balsas labai gražus, 
kažkoks švelnus ir muzikalus. — Tu anglė, ar iš kur nors kitur? 

— Aš — airė. Daugiau airė. Mes čia būsime dar kelias dienas, — 
atsakė Ema atsidusdama; Fredas atnešė banglentę ir padėjo netoliese. — 
Ačiū. 

Neišmanydama, ką dar pasakyti, ji ėmė valytis nuo kelio šlapią smėlį. 

Vaikinas jūreiviškomis trumpikėmis mostelėjo Fredui ir kitiems su- 
sirinkusiems bičiuliams, kurie gerai suprato jo gestą ir išsiskirstė. 

— Kai apie tai sužinos mano tėtis, jis man niekada nebeleis plau- 
kioti banglente. 

— O kodėl jis turėtų apie tai sužinoti? 

— Jis visada sužino, — kalbėjo Ema, iš paskutiniųjų stengdamasi 
nežiūrėti į asmens sargybinius. 

— Visi sugeba kaip nors išsisukti, — atsakė jis, dar kartą pagalvo- 
jęs, kad jos akys labai gražios. Paskui jis pažvelgė į jūrą. — Tau puikiai 
sekėsi. 

— Tikrai? — ji lengvai paraudo. — O tu nuostabus. Aš į tave žiūrėjau. 

— Ačiū, — jis šyptelėjo, parodydamas nuskeltą dantį. 

Ema įdėmiai žvelgė į jį pajutusi atplūstančius prisiminimus. 

— Tu esi vardu Mičelas. 

— Taip, — jo šypsnys praplatėjo. — Iš kur žinai? 

— Tu manęs neprisimeni, — kalbėjo Ema sėsdamasi. — Mes buvo- 
me susitikę, tiesa, labai seniai. Aš esu Ema. Ema Makevoj. Vieną popie- 
tę tavo tėtis buvo tave atsivedęs į repeticiją. 

— Makevoj? — pratarė Mičelas perbraukdamas delnu šlapius plau- 
kus. — Brajenas Makevojus? 

Tardamas šį vardą Mičelas pastebėjo, kaip Ema paskubomis perbėgo 
žvilgsniu per visus, esančius netoliese, tikrindama, ar niekas neišgirdo. 

— Aš tave prisimenu. Tu atsiuntei man nuotrauką. Ir dabar ją turiu. 

Jo akys susiaurėjo, kai jis dirstelėjo per petį. 

— Tai štai ką jie čia veikia, — sumurmėjo jis, tyrinėdamas asmens 
sargybinius. — Pamaniau, gal jie kokie nors informatoriai... 

— Asmens sargybiniai, — nutęsė Ema. — Mano tėtis labai neri- 
mauja. . 

— Taip, neabejoju, — Mičelas labai gerai atsiminė mažojo berniu- 
ko nuotrauką. Jis nežinojo, ką daugiau pasakyti. 

— Aš prisimenu tavo tėtį, — kalbėjo Ema smėlyje braižydama ra- 
tus. — Jis buvo atėjęs pas mane į ligoninę, kai netekau broliuko. 

— Dabar jis jau kapitonas, — atsakė Mičelas nesugalvodamas nie- 
ko geriau. 


— Tai puiku, — ji buvo išauklėta visada būti mandagi. — Juk per- 
duosi jam nuo manęs sveikinimus, tiesa? 
— Zinoma. 


Jie jau nebeturėjo ko vienas kitam pasakyti, pauzes užpildė jūros 
šniokštimas. 

— Oi, klausyk, gal tu norėtum kokakolos ar dar ko nors? 

Ji pakėlė akis nustebinta tokio klausimo. Tai buvo pirmas kartas jos 
gyvenime, kai ji ilgiau nei penkias minutes kalbėjosi su vaikinu. Su vy- 
rais — kitas reikalas. Taip, jos gyvenime buvo daug vyrų. Tačiau tai, kad 
jai pasiūlė kokakolos vaikinas, vyresnis už ją tik keleriais metais, buvo 
nuostabus, svaiginantis dalykas. Ji jau buvo besutinkanti, bet staiga pri- 
siminė sargybinius. Ji negalėjo pakęsti, kad jie viską stebi. 

— Dėkoju, tačiau geriau eisiu. Po kelių valandų tėtis žadėjo mane 
pasiimti, bet nemanau, kad šiandien dar norėsiu plaukioti. Man reikia 
jam paskambinti. 

— Aš galėčiau tave parvežti, — gūžtelėjo pečiais Mičelas. Buvo 
kvaila taip varžytis prieš vaiką. Bet jis neprisiminė, kad būtų kada nors 
dar labiau nerimavęs nuo tada, kai devintoje klasėje pakvietė Nensi Bri- 
mer Valentino šokiui. — Aš galiu tave parvežti namo, — tęsė jis, o Ema 
į jį tebežiūrėjo. — Jeigu tik tu nori. 

— Tikriausiai tu turi ir kitų reikalų. 

— Ne. Tiesą sakant, neturiu. 

Po žavios, jaudinančios akimirkos Ema pamanė, kad jis nori dar 
kartą susitikti su jos tėčiu. Juk toks vaikinas kaip jis — o jam mažiausiai 
aštuoniolika — tikrai negalėtų ja susidomėti. Tačiau Brajeno Makevo- 
jaus dukra — čia jau visai kas kita. Ji šyptelėjo dar kartą stodamasi. Jis 
jai išgelbėjo gyvybę. Jeigu jam suteikta galimybė pamatyti jos tėtį galė- 
tų atstoti atlygį, kodėl gi jai to nepadarius... 

— Norėčiau, kad parvežtum, jeigu tau nebus sunku. 

— Menkniekis, — pratarė Mičelas nė nemirktelėjęs. Tikriausiai ji 
galvoja, kad jis — tikras kvailys. 

—- Aš tik minutėlę, — pratarė Ema, skubėdama sargybinių link, pa- 
keliui nustverdama paplūdimio rankšluostį ir krepšelį. — Mano draugas 
mane parveš namo, — pasakė ji įspėjančiu balsu. 

— Mis Makevoj, — atsikrenkštęs pradėjo sargybinis, vardu Mas- 
tersas. — Būtų geriau, jei paskambintumėte tėčiui. 

— Jo tikrai nereikia trukdyti. 

Antrasis sargybinis Svynis suraukė prakaituotą kaktą. 

— Jūsų tėvui nepatiktų, jeigu jis sužinotų, kad važinėjatės svetimų 
automobiliais. 

— Mičelas nėra svetimas, — išdidžiai kalbėjo Ema; jai buvo bjau- 
rus toks tonas, bet ji negalėjo leistis žeminama Mičelo akivaizdoje. — 
Aš jį pažįstu. Mano tėtis taip pat. Mičelo tėvas yra vietinės policijos 
kapitonas. 

Ant kostiumėlio ji užsitempė ilgus vaivorykštės spalvų marškinėlius. 

— Juk jūs važiuosite paskui mus, tai kas čia bloga? 

Ji apsigręžė ir aukštai iškėlusi galvą nužingsniavo laukiančio Mi- 
čelo link. 

— Tegu, — pratarė Svynis, uždėjęs ranką Mastersui ant peties. — 
Duokim vaikui pertrauką. Juk nedaug ji jų teturėjo. 

Mičelo automobilio benzino bakas buvo pavojingai apytuštis, kai 
jie sustojo prie aukštų geležinių vartų Beverli Hilse. Prieš atsiveriant 
vartams Mičelas sargo veide pastebėjo lengvą nuostabą. Įsukęs į medžiais 
apsodintą alėją, Mičelas gailėjosi, kad buvo apsiavęs nunešiotus sanda- 
lus ir tevilkėjo palaikį megztinį ir margus šortus. 

Namas buvo iš rausvo akmens ir balto marmuro, keturi jo kampai 
buvo išsikėtoję daugiau nei akro ploto kruopščiai prižiūrėtoje vejoje. Įeiti 
į namą buvo galima per dvigubas skliautuotas graviruoto stiklo duris. 
Mičelas nebuvo tikras, ar jam reikėtų nustebti, ar susižavėti išvydus po 
žolę stypčiojantį povą. 

— Graži vieta. 

— Tiesą sakant, ji priklauso P. M. Arba P. M. žmonai, — kalbėjo 
Ema, kuriai nelabai patiko įėjimą saugantys du natūralaus dydžio mar- 
muriniai liūtai. — Anksčiau šitas namas priklausė kažkam iš kino pasau- 
lio, tiesiog net neprisimenu kam. Bet Eindži čia viską perdarė. Beje, da- 
bar ji filmuojasi Europoje, todėl mes čia keletui savaičių įsikūrėme. Ar 
turėsi laiko trumpai užeiti? 

— O, taip, aš turiu laiko, — pratarė Mičelas, nepatenkintas žiūrėda- 
mas į savo smėlėtas kojas. — Jeigu tu tikrai manai, kad tai nieko tokio. 

— Aišku, kad nieko. 

Ema išlipo iš seno automobilio, to paties, kuriuo kažkada Lu buvo 
atvažiavęs į repeticijų studiją. Ji palaukė, kol Mičelas atrišo prie auto- 
mobilio stogo pritvirtintą banglentę. 

— Turėsiu papasakoti tėčiui, kas nutiko. Sargybiniai vis tiek papasa- 
kotų. Manau, neprieštarausi, jeigu viską kiek sušvelninsiu. Juk supranti?.. 

— Žinoma, — pratarė Mičelas dar kartelį jai šyptelėjęs. Jauna Emos 
širdelė suspurdėjo. — Tėvai visada per daug jaudinasi. Man atrodo, kad 
jie kitaip nė negali. 

Emai atidarius duris, Mičelas išgirdo muziką. Pianinas, keli griaus- 
mingi akordai, paskui mėginimai derinti natas, tada vėl akordai. Ema 
paėmė iš Mičelo banglentę ir atrėmė ją į sieną. 

— Jie jau sugrįžo, — kiek padvejojusi ji paėmė Mičelą už rankos ir 
nusivedė plačiu baltu koridoriumi. 

Mičelas dar niekada nebuvo tokio namo matęs, nors dabar jautėsi 


119 


per daug sutrikęs, kad tai prisipažintų. Iš kambario į kambarį vėrėsi ar- 
kinės durys, ant baltų sienų buvo iškabinti skaisčių spalvų abstraktūs 
paveikslai. Net grindys buvo baltos, todėl Mičelas niekaip negalėjo atsi- 
kratyti įspūdžio, kad žengia per šventovę. 

Tada jis pamatė deivę, virš balto akmens židinio pakabintą deivės 
portretą. Ji buvo šviesiaplaukė, kiek papūtusi lūpas, vilkėjo žibučiais iš- 
siuvinėta balta suknele, gundančiai prasiskyrusia ties pilnais krūtų ka- 
muoliais. 

— Tai bent... 

— Tai Eindži, — paaiškino Mičelui Ema. Ji automatiškai suraukė 
nosytę. — Ji ištekėjusi už P. M. 

— Taaip, — nutęsė Mičelas. Jį buvo apėmęs labai keistas jausmas: 
jam atrodė, kad portreto akys gyvos ir godžiai skverbiasi tiesiai į jį. — Aš, 
ėėė, mačiau paskutinį jos filmą. 

Aišku, jis nepridūrė, kad paskui sapnavo trikdančius erotinius sapnus. 

— Klausyk, ji kažką turi. 

— Taip, turi, — pritarė Ema. Nors jai dar nebuvo trylikos, ji jau 
nutuokė, kas tas “kažkas" yra. Ji nekantriai spustelėjo Mičelo ranką ir 
nusivedė jį tolyn. 

Ema jautėsi puikiai tik viename kambaryje — vieninteliame kam- 
baryje iš viso mauzoliejaus. Ema manė, kad būtent čia P. M. buvo su- 
teikta laisvė duoti valią savo fantazijai. Šis kambarys buvo spalvotas — 
mėlynų, raudonų ir saulės geltonio varsų mišinys. Ant lentynos buvo 
išdėlioti muzikiniai apdovanojimai, ant sienų kabojo auksinės plokšte- 
lės. Netoli lango augo keletas vešlių kambarinių augalų — pora citrin- 
medžių, kuriuos, kaip Ema žinojo, P. M. buvo išsiauginęs iš sėklyčių. 

Jos tėtis sėdėjo prie dailaus vaikiško pianino, kuris buvo panaudo- 
tas filmuojant kažkokį filmą, kurio pavadinimą Ema visada pamiršdavo. 
Greta jo sėdėjo Džonou, rūkydamas jam įprastas prancūziškas cigaretes. 
Ant grindų mėtėsi popieriaus lapai, ant kavos stalelio buvo pastatytas 
ąsotėlis limonado. Nuo stiklinių, kurioje tingiai tirpo ledo kubeliai, ant 
stalo medienos jau buvo pradėję darytis drėgmės išgraužti ratilai. 

— Taip grosime ir toliau, — kalbėjo Brajenas, toliau mėgindamas 
skirtingus akordus, — grosime greitai, paskui įsijungs styginiai ir rage- 
liai, bet gitaros ir toliau dominuos. 

— Puiku, bet ir dabar toks ritmas mums netinka, — pratarė Džo- 
nou, nuo klavišų numesdamas Brajeno ranką. Dabar jau ant abiejų jo 
mažylių tviskėjo po deimantą. 

Brajenas išsitraukė cigaretę ir pavartė ją tarp pirštų. 

— Negaliu pakęsti, kai pasirodai esąs teisus. 

— Tėti... 

Jis pakėlė akis. Iš pradžių jis nusišypsojo, o paskui šypsena išnyko, 
kai išvydo greta stovintį Mičelą. 

— Ema, juk prašiau, kad paskambintum, jeigu sugalvosi grįžti 
anksčiau. 

— Žinau, bet sutikau Mičelą, — pratarė ji, sudėjusi lūpytes taip, 

kad išryškėtų duobutės. — Netikėtai atšniokštė banga, o jis man padėjo 
sugauti banglentę. | 

Kadangi ji nebenorėjo pasakoti ko nors daugiau, skubiai tęsė toliau: 

— Be to, pamaniau, kad tau bus malonu dar kartą su juo susitikti. 

Matydamas savo mažąją mergaitę, stovinčią šalia berniuko, kuris 
buvo jau beveik vyras, ir laikančią jį už rankos, Brajenas pajuto neįtikė- 
tinai trikdančių jausmų antplūdį. 

— Dar kartą? 

— Nejau neprisimeni? Jo tėtis jį buvo atsivedęs į repeticiją. Jo tėtis — 
policininkas. 

— Keselringas... — pratarė Brajenas, pajutęs viduriuose spazmus. — 
Tu esi Mičelas Keselringas? 

— Taip, sere, — atsakė Mičelas, abejodamas, ar būtų mandagu iš- 
tiesti ranką muzikos gigantui, todėl jis taip ir stovėjo trindamas delnus į 
smėlėtus šortus. — Kai pirmą kartą jus pamačiau, buvau tik vienuolikos. 
Buvo nepakartojama. 

Jis buvo per daug įpratęs stovėti ant scenos nutviekstas prožekto- 
rių, kad dabar parodytų atgijusį skausmą. Jis pažvelgė į Mičelą — aukš- 
tą, tamsiaplaukį, tvirtą — matydamas ne Keselringo sūnų, bet tai, kas 
galėjo išaugti iš jo prarastojo berniuko. Tačiau stodamasis nuo pianino 
jis šypsojosi. 

— Malonu vėl su tavimi susitikti. Džonou, prisimeni Mičelą? 

— Aišku. Na, ar pavyko įkalbėti savo senį, kad nupirktų elektrinę 
gitarą? 

— Taip, — šyptelėjo Mičelas, patenkintas, kad jį prisiminė. — Lan- 
kiau šiek tiek gitaros pamokų, bet pasirodžiau esąs beviltiškas. — Vis 
dėlto šiek tiek groju lūpine armonikėle. 

— Ema, kodėl nepavaišini Mičelo kokakola? — paklausė Brajenas 
remdamasis į fotelio ranktūrį ir mostelėjo kušetės link. Šviesos spindu- 


lyje blykstelėjo jo vestuvinis žiedas. — Prisėsk. 

— Nenoriu pertraukti jūsų darbo. 

— Mes tam ir gyvename, kad mus kas nors pertrauktų, — atsakė 
jam Džonou, nevengdamas sarkastiškos šypsenėlės. — Ką manai apie 


šią dainą? 

— Ji nuostabi. Viskas, ką jūs darote, yra puiku. 

Džonou dabar jau ne sarkastiškai, bet linksmai kilstelėjo antakį. 

— Štai kur sumanus berniukas, Brajau. Galbūt mums jį reikėtų pa- 
silaikyti? 

Mičelas šyptelėjo neišmanydamas, ar jam reikėtų nustebti. 

— Ne, tikrai, man patinka viskas, ką jūs grojate. 

— Ne disko? 

— Disko muzika išsunkia. 

— Labai sumanus berniukas, — nusprendė Džonou. — Tai kaip ten 
nutiko, kad pajūry sutikai mūsų Emą? — tęsė Džonou, suprasdamas, kad 
Brajenui reikėjo šiek tiek laiko, kad atsitokėtų. 

— Jai teko šiek tiek pavargti, kol susidorojo su banga, o aš jai pa- 
dėjau. 

Jis pasakojo apie nelaimingą atsitikimą pasitelkęs paaugliams bū- 
dingas gudrybes. 

— Misteri Makevojau, ji jau daug ką moka. Jai tik reikėtų šiek tiek 
daugiau pasitreniruoti. 

Brajenas išspaudė dar vieną šypsenėlę ir žaisdamas su atšilusiu li- 
monadu paklausė: 

— Tu daug sportuoji su banglente? 

— Visada, kai tik pasitaiko proga. 

— Kaip laikosi tavo tėvas? 

— Jis — šaunuolis. Dabar jau kapitonas. 

— Girdėjau. Dabar tikriausiai baigi vidurinę mokyklą? 

— Taip, sere, birželį baigiau. 

— Mokysiesi toliau? | 

— Na, taip. Manau, kad stosiu į koledžą. Mano tėtis irgi to norėtų. 

Džonou išsitraukė cigarečių pakelį ir nerūpestingai kyštelėjo jį Mi- 
čelui. Jis paėmė vieną cigaretę, ir po pirmo stipraus, egzotiško įtraukto 
dūmo pajuto gniaužiant kvapą. 

— Taigi, — prabilo Džonou pralinksmėjęs, — ar tu ketini patraukti 
savo tėvo pėdomis? Ar ne apie tai kalba visi policininkai? 

— O, — mėgino atsakyti Mičelas dar kartelį jau ne taip giliai įtrau- 
kęs dūmą, — aš nemanau, kad galėčiau būti policininkas. Mano tėvas 
tikrai išmano savo darbą. Žinote, jis labai kantrus. Kad ir kalbant apie 
jūsų sūnaus bylą. Jis metų metus prie jos dirbo, narpliojo ją ir tada, kai 
departamentas bylą nutraukė. 

Mičelas susivokė vėl viską ištraukęs į dienos šviesą. Jį apėmė siaubas. 

— Galima sakyti, jis tikrai atsidavęs, — įstengė pridurti Mičelas. 

— Taip, tikrai, — jau kiek lengviau pratarė Brajenas nusišypsoda- 
mas žavia, šilta šypsenėle, dėl kurios ji taip labai mylėjo jų gerbėjai. Jis 
pasigailėjo, kad į limonadą neįsipylė romo. — Juk perduosi jam geriau- 
sius mano linkėjimus, tiesa? 

— Žinoma, — atsakė Mičelas. Jam gerokai palengvėjo, kai jis 1švy- 
do į kambarį įžengiančią Emą, nešiną padėklu su šaltais gaiviaisiais gė- 
rimais. 

Po valandos Ema palydėjo Mičelą į automobilį. 

— Norėčiau tau padėkoti, kad neprasitarei tėčiui, kokia šiandien 
buvau kvaila. 

— Menkniekis. 

— Ne, ne menkniekis. Jis... greitai išsigąsta, — kalbėjo Ema, žvelgda- 
ma į akmeninę sieną, juosusią visą sklypą. Kad ir kur ji eitų, ją visur supo 
sienos. — Kartais imu galvoti, Jog jei tik galėtų, įkištų mane į burbulą. 

Mičelo noras paliesti Emos plaukus buvo toks neapsakomai didelis 
ir netikėtas, kad jis jau buvo pakėlęs ranką, bet paskui pats sau perbrau- 
kė per pakaušį. 

— Tikriausiai tai, kas nutiko tavo broliukui ir visa kita, labai baisu. 

— Jis visada visko bijo, jis bijo, kad kas nors ir manęs nesučiuptų. 

— O tu pati nebijai? 

— Ne, nemanau, kad bijočiau. Tiesą sakant, niekada neturėjau pro- 
gos bijoti, nes nuo manęs niekada nesitraukia asmens sargybiniai. 

Mičelas kažką svarstė vieną ranką uždėjęs ant durelių rankenos. Juk 
jis neįklimpo, neužkibo, sukosi mintys jo galvoje. Ji dar visai vaikas. 

— Galbūt rytoj susitiksime paplūdimyje. 

Jaunoje Emos krūtinėje suspurdėjo širdelė. 

— Galbūt. 

— Žinai, galėčiau tau padėti mokytis plaukioti banglente, bent jau 
paaiškinti svarbiausius dalykus. 

— Būtų nuostabu. 

Jis įlipo į automobilį ir prieš užvesdamas dar kiek pabarškino rak- 
teliais. 

— Dėkoju už kokakolą ir visa kita. Buvo išties nepakartojama dar 
kartą susitikti-su tavo tėčiu ir visais kitais. 

— Gerai. Sudie, Mičelai. 

— Taip. Iki. 

Mičelas važiavo medžių alėja beveik kliudydamas veją, nes nepa- 
liovė žvelgęs per užpakalinio vaizdo veidrodėlį į tolstančią Emą. 

Mičelas ėjo į paplūdimį kiekvieną dieną, bet Emos tą vasarą nieka- 
da daugiau nebepamatė. 

Iki vakarinio patikrinimo buvo likusi valanda. Valanda laiko, kol 
sesuo Imakjulata, kaukšėdama juodais batais, pasileis koridoriais kai- 
šiodama bjaurią, karpuotą nosį į kiekvieną kambarį, kad patikrintų, ar 
visur išjungta muzika, ar spintelėse tvarkingai sukabinti drabužiai. 

Joms buvo likusi valanda, ir Ema baiminosi, ar laiko bus tikrai už- 
tektinai. 

— Ar dar neaptirpo? 

— Nemanau. 

Mariana prisimerkė kojomis mušdama į taktą, grojant naujausiam 
Bilio Džoilo (Billy Joel) albumui. Ji buvo tvirtai įsitikinusi, kad jis ne- 
klydo. Katalikės mergaitės pradeda gerokai per vėlai. 

— Ema, tą ledą ant ausų jau laikai dvidešimt minučių. Dabar tikrai 
turėtų būti gerokai apšalę. 

Tirpdamas ledas varvėjo riešais, bet Ema tebelaikė tvirtai prie ausų 
prispaudusi ledo gabaliukus. 

— Ar tu esi tikra, jog Žinai, ką darai? 

— Aišku, kad žinau, — pratarė Mariana, žengdama veidrodžio pu- 

sėn. Po jos naktiniais marškiniais liūliavo šlaunys. Priėjusi prie veidro- 
džio ji ėmė grožėtis auksiniais rutuliukais, įvertais į neseniai pradurtas 
ausis. — Stebėjau kiekvieną savo pusseserės judesį, kai ji tai man darė. 

Mariana pamėgino atkurti vokišką akcentą: 

— Po ranka turime visus reikalingus instrumentus. Ledas, adata. 

Džiūgaudama ji iškėlė lempos šviesoje sužvilgusią adatą. 

— Bulvelę nukniaukėme iš virtuvės. Du greiti bakstelėjimai, ir ta- 
vo nuobodžios, liūdnos ausytės bus tikros gražuolės. 

Ema neįstengė atplėšti akių nuo adatos. Ji ieškojo kokios nors 1šei- 
ties, kad būtų galima išsaugoti ir sveikas ausis, ir išdidumą. 

— Niekada neklausiau tėtės, ar taip elgtis yra tinkama. 

— Jėzau, Ema, juk prasidurti ausis — grynai asmeniškas dalykas, 
tavo pačios pasirinkimas. Juk ir tavo mėnesinės, ir papai yra tokie, kokie 
yra, ir niekas nieko čia negali pakeisti, — šyptelėjusi pridūrė ji. — Tie- 
siog visa tai paverčia tave moterimi. 

Ema nebuvo tikra, ar nori tapti moterimi su sąlyga, kad jos geriau- 
sia draugė adata pradurtų į0s ausų spenelius. 

— Bet aš neturiu jokių auskarų. 

— Juk jau sakiau, galėsi pasiskolinti mano. Turiu daugybę. Na, eikš, 
pažiūrėsim, ko verta ši britų veislė. 

— Gerai, — giliai atsidususi, Ema nuėmė nuo vienos ausies ledo 
kubelį. — Tik neišsuk ausies. 

— Ar aš? — paklausė Mariana, klaupdamasi prie kėdės ir rausvu 
pieštuku pasižymėdama ant Emos ausies spenelio nedidelį kryžiuką. — 
Klausyk, bet jeigu kartais taip nutiktų, kad aš pataikyčiau tiesiai tau į 
smegenis, ar paskui galėčiau pasiimti tavo plokštelių kolekciją? 

Dar sukikenusi Mariana pridėjo prie kitos ausies spenelio pusės bul- 
vę ir nusitaikiusi bakstelėjo. 

Tiesą sakant, buvo išties neaišku, kurią labiau supykino. 

— Dieve, — šūktelėjo Mariana slėpdama tarp kelių galvą. — Bent 
jau mano tėvai galės nesijaudinti, kad tapsiu narkomanė. Šaudyti turėtų 
būti neapsakomai šlykštu. 

Ema lyg be kaulų nuslydo nuo kėdės. 

— Tu, rodos, nesakei, kad aš ką nors pajusiu. 

Kadangi ją ėmė pykinti, ji stengėsi išlikti susikaupusi ir giliai kvė- 
puoti. 

— O, Viešpatėliau, tu, rodos, neminėjai, kad aš ką nors girdėsiu. 

— Neminėjau. Bet kai mes su Marcija tai darėm, buvom paėmusios 
iš tėčio baro butelį burbono. Man atrodo, kad tada apskritai nieko neju- 
tom ir negirdėjom. 

Mariana pakėlė galvą ir susikaupė. Ant Emos ausies spenelio buvo 
šiek tiek kraujo, tačiau jis priminė Marianai kovinį filmą, kurį vasarą 
buvo mačiusi kartu su savo pussesere. 

— Mums reikėtų pradurti ir antrąją. 

Ema tik užsimerkė. 

— O, Kristau! 

— Juk negalėsi vaikščioti tik su viena pradurta ausimi. Ema, jeigu 
jau tiek toli nužengėm.. 

Mariana sudrėkusiomis rankomis ištraukė iš adatos siūlą i ir pasiren- 
gė antrajam raundui. 

— Juk sunkiausias darbas tenka man. Tau tereikia ramiai pagulėti. 

Grieždama dantimis Mariana nusitaikė ir bakstelėjo. Ema tik su- 
inkštė ir nusirito ant grindų. 

— Viskas baigta. Dabar tau tereikia jas praskalauti su peroksidu, 
kad neužkrėstum. Ir stenkis ant ausų laikyti užleistus plaukus, kad kurį 
laiką nė viena iš seserų to nepastebėtų. 

Atsidarius durims abi mergaitės skubiai pašoko. Tačiau tai nebuvo 
sesuo Imakjulata. Bėgdama koridoriumi Teresė Luiza Alkot, protinga ir 
nuobodi mergaitė, nutarė dirstelėti ir į jų kambarėlį. Ji buvo apsivilkusi 
rausvą medvilninį chalatą ir avėjo kailinėmis šlepetėmis. 

— Ką čia darote? 

— Surengėme orgiją, — atkirto Mariana, vėl dribteldama ant grin- 
dų. — Ar tu kada nors pasibeldi? 
čių, kurios visada pačios pasišiūlydavo padaryti bet ką — ji visada įvyk- 
dydavo savo įsipareigojimus ir ties kiekviena kryžiaus kelio stotimi rau- 
dodavo. Mariana jos nekentė. O būdama ne tik labai guvi ir viskam grei- 
ta, bet ir nemenka storžievė, Teresė įžeidinėjimus išsiaiškindavo kaip 
draugystės ženklus. 

— Oho, prasidūrėte ausis, — prabilo ji, kai priklaupusi tyrinėjo 
nuo Emos ausų spenelių kybančius siūlus. — Vyriausioji motinėlė pa- 
sius kaip katė. 

— Kodėl tu pati nelaikai katės, Terese? — pasidomėjo Mariana. — 
Galėtum ją auginti savo kambaryje. 

Bet Teresė tik šyptelėjo ir patogiau atsiklaupė. 

— Ar skaudėjo? 

Ema plačiai atsimerkė; ji nuoširdžiai troško, kad Teresė prasmegtų 
skradžiai žemę. 

— Ne, buvo tiesiog nuostabu. Dabar Mariana rengiasi pradurti man 
nosį. Galėsi pasižiūrėti. 

Teresė nekreipė dėmesio į sarkastiškas gaideles ir apžiūrinėjo ką 
tik nulakuotus nagučius. 

— Ir aš norėčiau prasidurti ausis. Galbūt po sesers Imakjulatos ap- 
žiūros galėtum pradurti ir man? 

— Nežinau, Terese, — atsakė Mariana, kai kėlėsi pakeisti plokštelę 
ir uždėti Briusą Springstiną. — Aš dar neparašiau referato apie Silą Mar- 
nerį. Šįvakar norėjau pabaigti. 

— O aš jau turiu parašiusi, — guviai nusišypsojo Teresė. — Jeigu 
pradursi ausis, galėsiu duoti savo užrašus. 

Mariana gūžtelėjo pečiais tarsi svarstytų. 

— Na, gerai, sutarta. 

— Puiku. Oi, beveik pamiršau, ko čia atėjau, — kalbėjo Teresė, 
kišdama ranką į gilią rausvojo chalato kišenę ir traukdama iš žurnalo 

iškirptą straipsnį. — Šitą man atsiuntė mano sesuo, nes ji Žino, kad aš 
mokausi vienoje mokykloje.su tavimi, Ema. Šitą straipsnį ji iškirpo iš 
"People". Ar kada nors matei tą žurnalą? Jis tikrai geras. Ten gali rasti 
kiekvieno nuotrauką. Pavyzdžiui, ant viršelio yra buvę Roberto Redfor- 
do ir Burto Reinoldso atvaizdai. Visų garsenybių. 

— Aš jau mačiau, — atsakė Ema, nes puikiai žinojo, kad tik toks 
atsakymas privers Teresę nutilti. 

— Neabejoju, kad matei, nes čia jau daugybę kartų buvo tavo tėvo 
nuotraukos. Tiesiog pamaniau, kad tau bus mirtinai įdomu viską sužino- 
ti, todėl ir atnešiau štai šitą. 

Kadangi Emai jau buvo praėjęs blogumas, ji atsisėdo, o paskui dirs- 
telėjo į straipsnį, tačiau vos jį išvydus ją vėl ėmė siaubingai pykinti. 


AMŽINAS TRIKAMPIS 


Nuotraukoje matėsi ant grindų besivoliojančios dvi viena kitai į plaukus 
įsikibusios moterys, iš kurių viena buvo Bevė. Ten buvo ir tėtis, kurio veide 
matėsi sustingęs įtūžis. Jis buvo ištiesęs rankas į Beve. Bevės suknelė buvo 
įplėšta, o jos akyse spindėjo laukinis įniršis. Ema prisiminė jau mačiusi tokį 
patį įniršį jos žvilgsnyje tada, kai paskutinė kartą matė Bevę. 

— Jaučiau, kad tau bus įdomu, — patenkinta kalbėjo Teresė. — To- 
dėl ir atnešiau. Čia tavo motina, tiesa? 

— Mano motina, — atsakė Ema, akimis įsiskverbusi į Bevės nuo- 
trauką. 

— Toji šviesiaplaukė ledi žvilgančia suknele. Oi, aš mirtinai noriu 
tokios suknelės. Džeinė Palmer. Juk ji tavo motina, ar ne? 

— Džeinė, — pakartojo Ema. Dabar ji nuotraukoje tyrinėjo kitą mo- 
terį. Ją vėl apėmė seniai pamiršta baimė, tokia neapsakomai tikra ir be- 
veik apčiuopiama kaip tada, prieš dešimtį metų, kaip tada, kai kita mer- 
gaitė jai pakišo slapčia įsigytą “Sugniuždytosios" (daroma aliuzija į Bra- 
jeno grupės pavadinimą “Devastation"*) egzempliorių, kurio galiniame 
viršelyje buvo Džeinės nuotrauka. 

Ten buvo Džeinė. Bevė mušėsi būtent su ja; ten buvo ir tėtis. Ir dėl 
ko jie galėjo muštis? Baimę nustelbė viltis. Galbūt tėtis ir Bevė vėl buvo 
kartu? Galbūt jie vėl gyvens visi drauge? 

Ema papurtė galvą, lyg norėdama atsikratyti minčių, ir susikaupusi 
ėmė skaityti. 


Aukštosios britų visuomenės atstovai, per vienos iš Lon- 
dono mugių labdaringus pietus sumokėję už lašišą drebučiuo- 
se ir šampaną po du šinT*< svarų, galėjo pasigėrėti kur kas 
didesnės sumos vertu vaizdeliu. Beverli Vilson, puikiai savo 
darbą išmananti dekoratorė, atskirai gyvenanti Brajeno Make- 
vojaus iš “Devastation" žmona, akis į akį susidūrė su Džeine 


* Devastation angl. — nuniokoti. Vert. 

Palmer, buvusia Makevojaus meiluže ir populiaraus, romano 
“Sugniuždytoji"", autore. | 

Kas išprovokavo šią moterišką kovą, galima tik spėlioti, 
bet patikimi šaltiniai teigia, kad buvusios varžovės niekaip ne- 
gali numaldyti vis dar nerimstančių aistrų. Džeinė Palmer yra 
trylikametės Makevojaus dukters Emos motina. Ema Makevoj, 
paveldėjusi poetišką tėvo išvaizdą, šiuo metu lanko privačią 
mokyklą kažkurioje valstijoje. 

Beverli Vilson, vienturčio Makevojaus sūnaus Dareno mo- 
tina, jau kelerius metus gyvena atskirai. Berniukas buvo žiau- 
riai nužudytas prieš septynerius metus, o nužudymo byla dar 
ir dabar policininkams kelia nerimą. 

Makevojus nepalaiko artimų ryšių nei su mis Palmer, nei 
su mis Vilson. Dabar jo dėmesio centre — dainininkė Dori Kei- 
tis. Nors “imtynininkes" išskyrė pats Makevojus, jis teapsikeitė 
keliais žodžiais su Vilson, prieš šiai išeinant su savo bičiuliu P. 
M. Fergiusonu, ilgametės roko grupės būgnininku. Nei Make- 
vojus, nei Vilson nenorėjo komentuoti šio incidento, tačiau Pal- 
mer tvirtina, kad ji įtrauks šią sceną į savo naująją knygą. 

Paties Makevojaus dainos žodžiais tariant, “seniai lieps- 
nojantys laužai kaitrūs labai, dega ilgai". 


Ten buvo parašyta ir daugiau: nupasakota ir kitų, dalyvavusių pie- 
tuose, reakcija į incidentą, pateikti jų komentarai, buvo smulkiai aprašy- 
ti dalyvavusių svečių drabužiai, kruopščiai apibūdinti Džeinės ir Beverli 
tualetai, smulkiai nupasakota, ką jos viena nuo kitos nuplėšė ar suplėšė. 
Tačiau Ema toliau nebeskaitė. Jai nereikėjo toliau skaityti. 

— Kaip puikiai viskas matosi, tiesa? Aiškiai parodyta, kaip jos plėšo 
viena kitai drabužius tiesiog visiems panosėj, — plepėjo Teresė iš pasiten- 
kinimo švytinčiomis akimis. — Kaip manai, ar jos mušėsi dėl tavo tėvo? Jis 
toks svajingas, galiu lažintis, kad mušėsi dėl jo. Visai kaip filmuose. 

— Taaip, — nutęsė Mariana. Kadangi užčiaupdama jai burną ji pa- 
prasčiausiai nutildytų Teresę, Mariana šios minties atsisakė. Jos many- 
mu, buvo geresnių būdų idiotams nutildyti. Ji paėmė adatą. Puiku, ji pra- 
durs atlėpusias Teresės ausis. O jeigu ir pamirš pridėti ledo, tai tebus 
kuo nuoširdžiausia klaida. — Tu geriau jau ruoškis eiti, Terese. Kiekvie- 
ną minutę čia gali įžengti sesuo Imakjulata. 

Trumpai spygtelėjusi Teresė pašoko. Ji nenorėjo, kad koks nors pra- 
sižengimas sugadintų puikią jos reputaciją. 

— Užeik dešimtą, po patikrinimo. Tada galėsi atnešti savo užrašus, 
o aš padarysiu, ką žadėjau. 

— Puiku. 

Teresė suspaudė pirštais ausų spenelius: 

— Negaliu sulaukti. 

— Aš taip pat, — pratarė Mariana. Ji luktelėjo, kol Teresė uždarys 
duris. — Mažas šūdo gabalas, — sumurmėjo, o paskui pasislinkusi už- 
dėjo Emai ant peties ranką. 

— Ar tau viskas gerai? 

— Tai atrodo visai arti, tiesiog čia pat, — kalbėjo Ema, žvelgdama 
į nuotrauką. Gera nuotrauka, gerai padaryta, puikus apšvietimas, puikus 
rakursas, su kartėliu mąstė Ema. Veidai pakankamai ryškūs, aiškiai ma- 
tomos jų išraiškos. Buvo visiškai nesunku, tiesą sakant, daugiau negu 
lengva jos motinos akyse įžiūrėti neapykantą. — Ar tau neatrodo, kad 
galėčiau būti tokia kaip ji? 

— Kaip kas? 

— Kaip mano motina. 

— Liaukis, Ema, juk nematei jos nuo tada, kai buvai dar visai kūdikis. 

— Žinai, tie genai, paveldimumas ir visa kita... 

— Viskas tik plepalai. 

— Kartais aš būnu tikra niekšė. Kartais aš tiesiog noriu būti niekšė, 
tokia, kokia buvo ji. 

— Nair kas? — nesuprato Mariana. Dabar ji stojosi norėdama nuimti 
Springstino plokštelę, nes bet kurią minutę galėjo įeiti sesuo Imakjulata 


ir ją atimti. — Visi kartais būna niekšai ir bjaurūs. Tai todėl, kad turime 
silpną kūną ir esame amžiams susieti su nuodėme. 
— Aš jos nekenčiu, — jai palengvėjo tai ištarus. Emai siaubingai 


palengvėjo. — Aš jos nekenčiu. Aš nekenčiu Bevės, kad ji manęs nenori, 
nekenčiu tėtės, kad mane čia įkišo. Nekenčiu tų žmonių, kurie nužudė Da- 
reną. Aš jų visų nekenčiu. Ir ji visų nekenčia. Gali tai išvysti jos akyse. 

— Ir geri. Kartais ir aš visų nekenčiu. O tavo mamos net nepažįstu. 

Šitai Emį prajuokino. Ji net pati nežinojo kodėl, bet ėmė juoktis. 

. — Manyčiau, ir aš nepažįstu, — atsiduso dar kartą prunkštelėjusi. — 

Aš ją vos beprisimenu. 

— Na, matai, — patenkinta Mariana vėl dribtelėjo zreta Emos. — 
Jeigu tu jos neprisimeni, negali būti tokia kaip ji. 

Šie žodžiai nuskambėjo logiškai, Emai reikėjo jais patikėti. 

— Aš į ją nepanaši. 

Norėdama sąžiningai nuspręsti Mariana paėmė iškirptą straipsnį ir 
įdėmiai įsižiūrėjo į nuotraukas. 

— Nė trupučio. Tavo kūno sudėjimas ir spalvos visai kaip tėčio. 
Gavai menininko bruožus. 

Ema pačiupinėjo minkštus ausų spenelius. 

— Ar tu tikrai ketini pradurti Teresei ausis? 

— Galiu lažintis... Ir dursiu su bukiausia adata, kokią tik pavyks 
rasti. Norėtum pamėginti ir tu? 

Ema šyptelėjo. 


16 


Dar niekada Stiviui nebuvo taip baisu. Aplinkui buvo vieni virbai, 
Xažkur, kondoriaus gale, girūejos: Iš Tiaupo Nasancio vandens 1ESkem- 
mas. Kartkartėmis pasigirsdavo kažkokie balsai, kurie galiausiai virsda- 

vo į neaiškų aidą. Pasigirsdavo šlepsėjimas, o paskui vėl įsigalėdavo 
prakeikta tyla. , 

Jam reikėjo dozės. Jis visas drebėjo ir prakaitavo. Jam suko vidu- 
rius, bet jis net negalėjo prieiti prie kampe stovinčio unitazo ir išsiva- 
duoti iš varginančio blogumo ir šleikštulio. Jo akys ašarojo, nosis varvė- 
jo. Gripas, tarė sau Stivis. Jis sunkiai susirgo gripu, o jie jį užrakino. 
Jam reikėjo prakeikto gydytojo, o jie jį uždarė, ir jam tikriausiai teks 
gyvam supūti. Sėdėdamas ant sudedamosios lovelės jis prisitraukė ke- 
lius prie krūtinės ir nugara atsirėmė į sieną. 

Jis — Stivis Nimonsas. Jis — žymiausias savosios kartos gitaristas. 
Jis — ne šiaip kas nors. Bet jie jį patupdė į narvą lyg kokį gyvulį. Jie jį 
užrakino, o patys išėjo. Nejau jie nežino, kas jis toks? Kuo jis tapo? 

Jam reikėjo dozės. O, Jėzau, tik vienos išganingosios dozės. Tada 
jis galėtų iš visko tik pasijuokti. 

Buvo šalta. Velniškai šalta. Jis nusitraukė nuo lovelės antklodę ir 
susisupo į ją. Jį nepaprastai troškino. Jo burna buvo taip išdžiūvusi, kad 
jis nebegalėjo net seilių nuryti. 

Kas nors vis tiek ateis, galvojo Stivis ašaromis srūvančiomis aki- 
mis. Kas nors ateis ir padarys taip, kad viskas vėl būtų gerai. Kas nors 
viską sutvarkys. O, Dieve, jam taip reikia dozės. Ateis jo mama ir pasa- 
kys, kad viskuo jau pasirūpinta. 

Skauda. Stivis pradėjo raudoti užsikvempęs ant kelių. nes dabar jį 
varstė aštrus skausmas. Atrodė, kad kiekvienas oro gurkšnis įkvepiant 
dilgo galybe plonyčių stiklo adatėlių. Jo raumenys degė, o oda stingo 
lyg ledas. 

Tik vieną... Vieną bakstelėjimą, vieną suktinukę, vieną tabletę...iT 
vėl viskas bus gerai. 

Nejau jie nežinojo, kas, po velnių, jis esąs? 

— Stivi! 

Jis išgirdo savo vardą. Pilnomis ašarų akimis jis pažvelgė į kame- 
ros duris. Atgalia ranka prisidengęs burną jis iš paskutiniųjų mėgino su- 
telkti dėmesį. Jis pabandė nusijuokti, bet iš jo gerklės ištrūko kažkoks 
keistas garsas, primenantis raudą. Pitas. Pitas galės viską sutvarkyti. 

Stivis dar labiau susisuko į antklodę ir išsitiesė ant grindų. Tokį jį 
ir pamatė Pitas. Stivis buvo neįtikėtinai sudžiūvęs, iš po antklodės kyšo- 
jo siaubingai liesos kojos, apautos penkis šimtus svarų kainavusiais gv- 
vatės odos batais. Jo veidas buvo pilkas, išvagotas galingai įsirėžusių 
gilių raukšlių, akių baltymai plieskė baisiu raudoniu. Nuo lūpų driekėsi 
kruvina vagelė — jis buvo susižeidęs krisdamas ant grindų. Nuo jo skli- 
do bjauri smarvė. 

— Klausyk, aš sergu, — pratarė Stivis mėgindamas atsistoti ir pra- 
kaituotomis rankomis kabindamasis į virbus. — Man gripas. 

Narkomano gripas, šaltakraujiškai mąstė Pitas. 

— Tu turi mane iš čia ištraukti, — kalbėjo Stivis, drebančiais pirš- 
tais apsivijęs virbus. Nors iš jo burnos nemaloniai tvoskė, Pitas nepasi- 
traukė. — Viskas sušiktai kvaila. Jie atėjo į mano namus. Į sušiktus ma- 
no namus, kaip gauja prakeiktų nacių. Man prieš veidą pamojavo kažko- 

kiu popierium ir pradėjo versti stalčius. Jėzau, Pitai, jie atitempė mane 
čia, lyg būčiau koks bjaurus žmogžudys. Jie man uždėjo antrankius. 

Jis vėl pradėjo verkti šluostydamasis nosį atgaliomis rankomis. 

— Tada, kai jie mane vedė iš mano namų su uždėtais antrankiais, į 
mane žiūrėjo krūva žmonių... Jie fotografavo. Pitai, taip neteisinga. Tu 
privalai mane iš čia ištraukti. 

Stiviui liejantis, Pitas stovėjo visiškai ramiai. Jo balsas buvo žemas 
ir ramus. Jam jau ir anksčiau buvo tekę susidurti su įvairiomis krizėmis; 
jis gerai išmanė, kaip panašias negandas pasukti sau tinkama linkme. 

— Stivi, jie surado heroino ir tai, kas mandagiai vadinama narkoti- 
kų gamybos įrengimais. Jie nori tave patraukti teisminėn atsakomybėn. 

— Tu tik ištrauk mane iš čia po velnių... 

— Ar tu klausai manęs? — išsprūdo šaltas, ramus klausimas. — 
Tavo namuose jie surado užtektinai medžiagų, kad galėtų tave sudoroti. 

—- Mane pakišo. Kažkas mane išdavė. Kažkas... 

— Neužkalbėk dantų, — pratarė Pitas. Dabar jo žvilgsnis sugriež- 
tėjo, bet, kad ir kaip jis bjaurėjosi Stiviu, įstengė to neparodyti. — Tu 
turi dvi galimybes — arba sėsti į kalėjimą, arba gulti į kliniką. 

— Aš turiu teisę... 

— Čia tu neturi jokių teisių. Tu įsipainiojai, Stivi: Jeigu nori, kad 
tau padėčiau, turėsi viską vykdyti tiksliai taip, kaip tau liepsiu. 

— Tik ištrauk mane iš čia, — pratarė Stivis ir susmuko ant grindų. — 
Tik ištrauk mane... 


— Ar ilgai jį ten laikys? — paklausė Bevė į stiklinę pildama šalto 
vyno. 

— Tris mėnesius, — atsakė Džonou, patenkintas, kad senoji Bevė 
visgi nebuvo labai giliai paslėpta po naująja, daugiau nuglaistyta jos 1š- 
vaizda. — Net gerai nežinau, kaip Pitui pavyko jį iš ten ištraukti, tiesą 
sakant, nemanau, kad norėčiau tai sužinoti. Bet jeigu Stivis kiek nors 
pagulės Vaithursto klinikoje, jam nereikės stoti prieš teismą. 

— Džiaugiuosi. Jam reikia pagalbos, o ne teismo nuosprendžio, — 
kalbėjo Bevė, įsitaisiusi ant sofos greta Džonou. Ji jautėsi kažkaip kvai- 
lai susinervinusi. — Visas naujienas gali išgirsti per radiją. Tiesiog svars- 
čiau, ką man daryti arba, tiksliau, ką galėčiau padaryti, kai pabeldei į 
mano duris. Galbūt po kelių savaičių galėčiau jį aplankyti. 

— Nemanau, kad jis labai jau puikiai atrodytų. 

— Jam reikia senų bičiulių, — pratarė ji ir pastatė ant stalelio vyną 
net neparagavusi. 

— O tau ar dar reikia? 

Ji pakėlė akis. Jos veido išraiška pasidarė švelnesnė, kai ji kilstelė- 
jo ranką Džonou prie skruosto. 

— Tu puikiai atrodai, Džonou. Visada galvodavau, ką tu po ta barz- 
da slepi. 

— Septintasis dešimtmetis baigėsi. Ir labai gaila. Tiesą sakant, pra- 
ėjusią savaitę aš ryšėjau kaklaraištį. 

— Ką tu šneki.. 

— Na, tai buvo baltos odos kaklaraištis, bet kaklaraištis, — jis pa- 
silenkė ir pabučiavo Bevę. Laikas, kad ir kaip ten būtų, yra tik laikas, 
svarstė jis. — Pasiilgau tavęs, Beve. 

— Tie visi metai pralėkė taip greitai. 

— Kai kuriems iš mūsų. Girdėjau, kad susimetėte su P. M. 

Ji vėl paėmė taurę ir lėtai gurkšnojo. 

— Džonou, ar atėjai paliežuvauti? 

— Juk žinai, kad dievinu gandus, meilute. Nejau turėčiau apsimeti- 
nėti, kad nemačiau tavo ir P. M. nuotraukų? 

Džonou balse vėl pasigirdo gerai pažįstamos sarkastiškos gaidelės, 
vos pastebimos, bet aštrios kaip skustuvo ašmenys. 

— Aišku, pati mėgstamiausia mano nuotrauka yra toji, kurioje tu 
užtiksuota su Džeine tą akimirką, kai sukruvinai jai lūpą. 

Džonou sugriebė Bevės ranką, kol ji nespėjo jos pakelti, ir pabučiavo. 

— Mano didvyrė... 

Jie pratrūko juoku. Kai Bevė ištraukė ranką iš Džonou delno, ji vėl 
buvo rami. 

— Aš visai neketinau su ja muštis, bet dabar tikrai nesigailiu. 

— Štai tokia ir yra tavo dvasia. Tu — tikra amazonė. 

— Ji pradėjo kalbėti apie Dareną, — sumurmėjo Bevė. 

— Atleisk, — Džonou šypsena išblėso. Kai jis vėl paėmė Bevę už 
rankos, ji nebesipriešino. 

— Paprasčiausiai įsiutau. Žinau, kad pasielgiau banaliai, bet kitaip 
ir negalėjau, iš pykčio tiesiog kunkuliavau. Paskui dar prisimenu, kaip 


 Įsikirtau į ją už Dareną, už save pačią. Ir už Emą. Man kainavo daug 


nervų, kol įstengiau apginti Emą. 

— Beve... 

— Ne, aš nemėginsiu vėl visko prisiminti, — nutraukė Džonou Be- 
vė. — Dabar jau viskas yra taip, kaip yra. Žinau, kad savo naujoje kny- 
goje Džeinė prirašys apie mane kokių nors bjaurių dalykų ir šitaip išrek- 
lamuos mano verslą. — Apie tai galvoti neverta, dingtelėjo mintis jos 
galvoje, ir tuoj pat tęsė: — P. M. man pasakojo, kad žadi patvirtinti savo 
grupės pavadinimą. 

— Viskas turėtų būti oficialiai patvirtinta po poros 22 O kur 
dabar yra mūsų berniukas? 

— Prieš dvi dienas jam reikėjo vykti į Kaliforniją. Dėl skišikųi 
Na, o dabar jis bet kada gali grįžti. 

— Grįžti čia? 

Ji dar kartą gurkštelėjo, bet visai ramiai atlaikė jo žvilgsnį. 

— Taip, čia. Ar tai kelia kokių nors problemų, Džonou? 

— Nežinau. Ar kelia? 

Bevės žvilgsnis vėl suliepsnojo ankstesniu užsispyrėliškumu ir no- 
ru apsiginti. 

— Jis labai mielas žmogus. Geras žmogus. 

— Žinau. Man ir pačiam jis labai patinka. 

— Žinau, kad patinka, — pratarė atsidusdama Bevė. Ugnelės jos 
žvilgsnyje užgeso. — Nereikia dar labiau visko komplikuoti, Džonou. 
Mes paprasčiausiai ieškome nors šiek tiek laimės, dvasios atgaivos. 

— Paistalai. P. M. jau daugybę metų tave įsimylėjęs. 

— Nair kas? — nesuprato Bevė. — Nejau nenusipelniau kieno nors 
meilės? Ko nors, kas pirmiausia galvotų apie mane? 

— Taip. O ką, nejau jis nenusipelnė to paties? 

Ji pašoko nuo sofos ir ėmė žingsniuoti pirmyn ir atgal — iki lango 
ir vėl prie sofos. Lango stiklas atrodė tarsi grotuotas nuo nepaliaujamai 
sruvenančių lietaus vagelių. 

— Nesirengiu jo įskaudinti. Jam kieno nors reikia tiesiog dabar. Ir 
man reikia to paties. Tai kas čia ne taip? 

— Brajenas, — paprastai atsakė Džonou. 

— O kuo čia jis dėtas? Juk viskas jau seniai baigta. 

Džonou iš lėto pakilo. 

— Neįžeidinėsiu tavęs vadindamas melage arba kvaiša. Pasakysiu, 
kad jūs visi man labai svarbūs — ir tu, ir P. M. Ir Brajenas. Ir man svarbi 
mūsų grupė, mes patys, kas mes esame, kuo tapome, ką padarėme. Ką 
dar galėtume padaryti. 

— Aš nesu Joko Ono, — šaltai pratarė Bevė. — Neatsistosiu tarp 
jūsų visų ir brangiosios jūsų grupės. Ar kada galėjau? Ar kada nors mė- 
ginau? | 

— Tau niekada to nereikėjo daryti. Gal nė nenumanei, kaip lengvai 
būtum galėjusi tai padaryti. Brajenas niekada nėra nieko taip mylėjęs, 
kaip mylėjo tave, Beve. Patikėk, aš tikrai žinau. 

— Nepasakok man tų dalykų. 

Džonou vėl rengėsi prabilti, tačiau kaip tik tuomet jie abu išgirdo 
atsiveriančių durų garsą ir skubius žingsnius koridoriumi. 

— Beve! Beve! — į kambarį įlėkė P. M., plaikstydamasis nuo lie- 
taus sušlapusio lietpalčio skvernais. — Džonou, dėkui Dievui... Ką tik 
per radiją išgirdau apie Stivį. Kas, po velnių, čia dedasi? 

— Prisėsk, sūnau, — pratarė Džonou ir pats patogiau įsitaisė, — ir 
aš tau viską papasakosiu. 


* k 


Jis taip švelniai ją mylėjo. Jis taip švelniai ją glamonėjo. Mirgančių 
žvakių liepsnelės šokinėjo ant tamsios sienos, kai Bevė lengvai braukė 
ranka P. M. per nugarą. Jo šnabždesys buvo toks švelnus, žodžiai — to- 
kie meilūs... Jai buvo lengva, neįtikėtinai lengva jam atsiduoti, leisti, 
kad jo jausmai neštų ją lyg ant sparnų. | 

Jai niekada nereikėtų savęs klausinėti, ar ji jam išties reikalinga, ar 
jam jos bus gana, ar jam niekada nereikės kitos. Būdama drauge su juo, 
NAME kada neleis Nad aAdeadama, svassy dama, kamadamasi.. Iš Meka- 
da Miekada negaiaus priklausomybės šiurpuliuko, nepasijus esanti kaž- 

kieno dalis. 

Ji davė jam viską, ką tik galėjo duoti. Ji glaudėsi prie jo, atsivėrė 
jam, ėmė iš jo, troško jį pajusti ir įsileisti. Jos kūnas nevirpėjo taip kaip 
jo, jos širdis nesprogdino krūtinės, bet po gero, gilaus orgazmo ji pajuto 
malonią ramumą. Ir ji buvo už tai dėkinga. 

Tačiau Bevė turėjo nujausti, kad tokie paprasti dalykai ilgai netrunka. 

Kai jis prisitraukė ją arčiau, žvakės tebeliepsnojo. Jis norėjo pa- 
jausti jos šilumą. Jam patiko toji tyla ir ramuma, kuri įsivyraudavo po 
sekso, jam patiko kažkaip elegantiškai ramus, tarsi sustingęs jos kūnas. 

Jos akys buvo pusiau primerktos, lūpos — minkštos ir pusiau pra- 
viros, kojos — kiek sulenktos. Jeigu jis būtų uždėjęs galvą jai ant krūti- 
nės, o taip jis darydavo dažnai, tai būtų išgirdęs stiprų, pastovų jos šir- 
dies plakimą. 

Kartais jie šnekučiuodavosi, ko jis niekada nedarė su savo žmona 
per visus septynerius metus. Jie kalbėdavosi apie tai, kas jiems tą dieną 
nutiko, arba apie tai, kas vyksta pasaulyje. Arba jie klausydavo radijo, 
kuris grodavo jiems mylintis. Paskui jie tyliai nugrimzdavo į sapnus, pa- 
tenkinti ir nurimę. O rytais jis nubusdavo kiek sutrikęs ir nepaprastai 
nudžiugęs, kad ji šalia. 

Jis atsigulė taip, kad jam būtų patogiau glostyti jos plaukus. 

— Skyrybų procesas jau prasidėjo. 

Pakirdusi iš lengvo snaudulio ji atsimerkė ir įsižiūrėjo į šviesos bei 
šešėlių Žaismą ant sienos. 

— Džiaugiuosi. 

— Tikrai? 

— Žinoma. Juk žinau, kaip tau buvo sunku paskutines kelias savai- 
tes. Juk norėjai, kad viskas greičiau baigtųsi. 

— Taip, norėjau. Vedžiau Eindži dėl visai kvailų priežasčių, Beve. 
Aš taip labai troškau turėti žmoną, namus, šeimą. Savaime suprantama, 
tas pabaisa Beverli Hilse negalėjo tapti mano namais, o ji visada rasdavo 
kuo puikiausią pasiteisinimą dėl vaikų. Tai štai... Aš buvau prastas jos 
pasirinkimas, 0 ji — mano. 

Bevė susikibo pirštais su P. M. 

— Tu sau per griežtas. 

— Ne, viskas yra tiesa. Eindži už manęs tekėjo siekdama karjeros. 
Tik gaila, jog ji nesuvokė, kad galėjau padėti jai kopti karjeros laiptais ir 
nevesdamas jos. Bet mes abu įšokome į šią santuoką, o paskui per ilgai 
tingėjome ar iš kažkokio atsargumo nesistengėme iš jos iššokti, kol rei- 
kalai smarkiai pablogėjo. 

Jis grožėjosi jos pirštais — ilgais ir grakščiais, susipynusiais su 
stambiais jo pirštais. 

— Žvelgdamas atgal aš taip aiškiai matau visas savo klaidas. Dau- 
giau jų nebedarysiu, Beve, jeigu tik tu suteiksi man tokią galimybę. 

— P.M., — ji krustelėjo kiek išsigandusi ir susijaudinusi. Jis palie- 
tė rankomis jos pečius; rankos pasirodė stebėtinai tvirtos. Jis žvelgė tie- 
siai jai į veidą. 

— Beve, noriu, kad už manęs tekėtum. Šį kartą viską tvirtai Žinau. 

Ji dvejojo, ir jai pačiai tai pasirodė keista. Iš jos lūpų neišsprūdo grei- 
tas ir užtikrintas atsakymas,.nors mintyse jis gimė iškart. Bevė suprato, 
kad nuo atsakymo ją sulaikė širdis. Jos širdis troško suteikti P. M. viską, 
ko jis taip labai norėjo. Ji kilstelėjo rankas ir uždėjo jas ant P. M. rankų. 

— Negaliu. Atleisk, bet aš negaliu. 

Jis atidžiai žvelgė į ją, tyrinėjo jos akis, kuriose atsispindėjo apgai- 
lestavimas ir užuojauta. Tai išvydęs P. M. norėjo rėkti. 

— Dėl Brajeno... 

Ji jau norėjo su tuo sutikti, bet paskui susivokė, jog net nežino tiks- 
laus atsakymo. 

— Ne, dėl savęs pačios. 

Ji atsitraukė ir nusičiupusi chalatą pakilo iš lovos. 

— Aš negaliu taip lengvai viso to palikti. Maniau, kad man pasi- 
seks, kad aš su viskuo susidorosiu, bet matau, kad negaliu, — kalbėjo 
Bevė pasisukusi taip, kad veidas atsidūrė šešėlyje. Jos balsas skambėjo 
aiškiai, jame galėjai pajusti apgailestavimą. — Būdama su tavimi, paju- 
tau, kad tai geriausia, kas man nutiko per ilgą ilgą laiką. Tu vėl padėjai 
man pasijusti laimingai. Tu padėjai man pirmąkart per daugelį metų vis- 
ką išvysti taip, kaip iš tikrųjų yra. 

— Tu vis dar jį myli. 

— Taip. Bet manau, kad su tuo dar galėčiau susigyventi. Maniau, 
kad apsiprasiu ir galėsiu gyventi toliau — su tavimi ar su kuo kitu. Bet 
matai, tai aš jį atstūmiau. 

— Apie ką tu kalbi? 

— Nejau jis nieko nepasakojo? 

Bevė šyptelėjo ir atsisėdo ant lovos kraštelio. Jai buvo visai pa- 
prasta štai taip su juo kalbėtis — kalbėtis kaip su bičiuliu, o ne kaip su 
meilužiu. 

— Ne, manau, jis tikrai niekam nieko nepasakojo. Net ir tau. Kai 
buvo nužudytas Darenas, aš išbraukiau Brajeną iš savo gyvenimo. P. M., 
aš jį nubaudžiau, jį 11 Emą. Kai Brajenui manęs reikėjo labiausiai, aš jį 
įskaudinau, kaltindama, nes jis pabijojo apkaltinti mane pačią. 

— Beve, dėl Dievo, nei vienas iš jūsų nebuvo kaltas. 

— Niekada nebūsiu dėl to tokia tikra. Aš neleidau jam gedėti kartu 
su manimi. Ir kai jis kamavosi, kai mes abu kamavomės, — aš jį atstū- 
miau. Tai ne jis mane paliko, P. M., tai aš jį palikau. Ir vargšę mažąją 
Emą. Man atrodo, kad mes abu ją apleidom. Vėl su tavimi susitikusi, 
būdama su tavimi, aš suvokiau, ką iš tikrųjų padariau. Mums visiems. Tu 
nusipelnei kai ko daugiau nei moters, kuri tave nepakankamai myli, kuri 
visada dėl to graušis. 

— Beve, aš galėčiau padaryti tave laimingą. 

— Taip, neabejoju, kad galėtum, — kalbėjo Bevė, suimdama del- 
nais jo veidą. — Tačiau aš tavęs negalėčiau padaryti laimingo ilgai. Tu 
visada žinosi, kad kažkada aš mylėjau būtent jį, kad niekada taip nebe- 
mylėsiu nieko kito. 

Taip, jis visa tai žinojo, jau iš anksto žinojo jos atsakymą, dar neiš- 

kėlęs klausimo. Jam būtų buvę daug lengviau, Jei jis būtų įstengęs pajus- 
ti jai neapykantą, jeigu būtų įstengęs nekęsti Brajeno. Tačiau jis mylėjo. 
— Kodėl tu pas jį negrįžti ir su juo nepakalbi? 
— Dabar Darenui būtų beveik dešimt. P. M., jau per toli nukeliauta, 
kad būtų įmanoma sugrįžti. 


*X*kk 


Ema bėgo per dirvonus. Ir visai nesvarbu, jog kiekvienas būtų pa- 
sakęs, kad ji taip lekia turėdama konkretų tikslą, nė viena sesuo nebūtų 
galėjusi jos sulaikyti ar mėginti iškvosti. Ema jau iš anksto turėjo paren- 
gusi pasiaiškinimą — ji turi pasiruošti botanikos pranešimui ir atlikti 
mokslinį tyrimą. 

Mergaitė labai norėjo pabūti viena. Ji galėjo klykti ir raudoti iš ne- 
apsakomo poreikio pabūti viena. Net Marianos draugijos nebereikėjo. 
Emai buvo nesmagu, kad ji turėjo meluoti geriausiai savo draugei, bet ji 
dar šiandien vakare būtinai išpažins šią nuodėmę tėvui Prelenskiui. Ta- 
čiau dabar jai trūks plyš reikėjo vienos valandos, valandos vienatvės, 
kad viską apmąstytų. 

Ji metė skubų žvilgsnį per petį, o tada dingo už gyvatvorių eilės. 
Patogiau pasispausdama po pažastimi sąsiuvinį, kurį buvo nusitvėrusi, 
mergaitė spruko į nedidelę giraitę. 

Kadangi buvo šeštadienis, ji galėjo mūvėti džinsus ir avėti sporti- 
nius batelius. Žaliuojančių medžių šešėlyje buvo vėsoka, todėl Ema iš- 
ties džiaugėsi apsivilkusi megztuką. Kai ji įsitikino, jog jos niekas nega- 
li matyti pro akademijos langus, tada nuvirto ant žemės. Sąsiuvinyje bu- 
vo suklijuota daugiau nei tuzinas įvairiausių laikraščių iškarpų, kurias 
jai atnešė Teresė ir kitos į ją panašios klasiokės smalsuolės. 

Pirmame puslapyje buvo jos pačios ir Mičelo nuotrauka, daryta dar 
vasarą. Ji atsargiai išlygino nuotrauką ir kiek sutrikusi atidžiai tyrinėjo 
savo atvaizdą, veidą ir kūno formas, kurios laikraštinėje nuotraukoje ma- 
tėsi kuo puikiausiai. Ji buvo nufotografuota visa šlapia, susitaršiusiais 
plaukais. Deja, kas pačiai Emai visai nepatiko, ant plokščios krūtinės 
maudymosi kostiumėlis atrodė ne itin gundančiai. 

Tačiau Mičelas buvo nuostabus. 

Mičelas Keselringas, mąstė ji. Savaime suprantama, laikraštis neiš- 
spausdino jo vardo, net nesivargino sužinoti. Spauda domėjosi būtent ja. 
Tačiau visos mergaitės zvimbė lyg avilys norėdamos išsiaiškinti, kas jis 
toks, ar Ema buvo pradėjusi su juo vasaros romaną. 

Kalbėdama apie jį Ema jautėsi visiškai suaugusi. Savaime supran- 
tama, ji gerokai viską pagražino, pasakodama, kaip jis ją nešė paėmęs 
ant rankų, kaip darė dirbtinį kvėpavimą burna į burną ir prisiekė amžiną 
meilę. Ji nemanė, kad Mičelas galėtų būti tuo nepatenkintas, juk jis nie- 
kada nieko nesužinos. . 

Atsidususi ji užvertė šį puslapį ir atsivertė kitą, su nuotrauka, kurią 
atnešė Teresė tą vakarą, kai Mariana jai dūrė ausis. Ji net negalėtų su- 

skaičiuoti, kiek kartų tyrinėjo šią iškarpą, atidžiai apžiūrinėdama ir ana- 
lizuodama. Jos akys nuolat krypo į motinos veidą, su baime ieškojo pa- 
našumo. Bet ji suvokė, kad ne visi paveldėti dalykai atsispindi išorėje. Ji 
buvo labai gera mokinė ir ypač domėjosi biologija, kur būdavo kalbama 
apie genus ir paveldimumą. 

Nuotraukoje buvo jos motina, ir niekas negalėjo to paneigti. Iš šios 
moters ji gimė. Ir visai nesvarbu, kiek metų praėjo, Ema vis dar jautė 
džino tvaiką, juto žnaibymus ir antausius, jos ausyse skambėjo keiksmų 
tirados. 

Visa tai kėlė jai siaubą, tokį siaubą, kad vien pažvelgus į nuotrauką 
ji suleisdavo į delną nagus, o delnai iškart imdavo prakaituoti. | 

Mėgindama tramdyti raudą ji nukreipė akis nuo Džeinės ir pažvel- 
gė į tėčio nuotrauką. Kiekvieną vakarą ji meldėsi prašydama Dievo; kad 
būtų atsigimusi į jį — gera, švelni, linksma, graži. Jis ją išgelbėjo. Ema 
gana dažnai vis skaitydavo tą istoriją, kurią ir taip puikiai prisiminė, jai 
nebereikėjo spausdintų žodžių. Ji žinojo, kaip jis į ją žvelgė, kai ji išlin- 
do iš po kriauklės, prisiminė gerumą, skambėjusį jo balse, kai tuomet ją 
užkalbino. Tėtis suteikė jai namus ir gyvenimą be baimės. Ir nesvarbu, 
kad dabar jis ją išsiuntė, ji niekada nepamirš tų metų, kuriuos jai pado- 
vanojo. Kuriuos jai suteikė jis ir Bevė. 

Kažkodėl sunkiausia buvo žiūrėti į Bevę. Ji buvo tokia graži, tie- 
siog tobula. Ema niekada nebuvo mylėjusi jokios moters stipriau nei my- 
lėjo Bevę. Jai niekada kitos ir nereikėjo. Žiūrėdama į ją, Ji neįstengė 
negalvoti apie Dareną. Ir Darenas turėjo tokius pačius tankius, tamsius 
plaukus ir malonias žalias akis. Darenas, kurį ginti ji buvo prisiekusi. 
Darenas, kuris mirė. 

Tai buvo jos kaltė, dabar mąstė Ema. Jai niekada nebus už tai atleis- 
ta. Bevė ją atstūmė. Tėtis ją išsiuntė. Ji jau niekada nebeturės šeimos. 

Tada ji užvertė tą lapą ir ėmė tyrinėti senesnes iškarpas. Tai buvo 
jos pačios nuotraukos, darytos dar vaikystėje. Dareno nuotraukos. Ir pla- 
čios, ryškios, rėkiančios antraštės apie žmogžudystę. Šias iškarpas ji lai- 
kydavo paslėpusi pačiame stalčiaus dugne, žinodama, kad jas suradusios 
vienuolės būtinai apie tai prasitars tėčiui, tada jo žvilgsnis pasidarys liūd- 
nas ir kupinas kančios. Ji nenorėjo jo skaudinti, bet ir niekaip negalėjo 
pamiršti. 

Dar kartą viską perskaitė, nors dabar visa tai jau mokėjo mintinai. 
Kiekvieną kartą viską peržiūrėdama, ji ieškodavo ko nors nauja, ko nors, 
kas jai galėtų paaiškinti, kodėl nutiko būtent taip, kaip ji būtų galėjusi 
viską pakeisti ar sulaikyti. 

Tačiau ji nieko nerasdavo. Niekada nieko naujo nepastebėdavo. 

Dabar ji vartė naujas iškarpas — nuotraukas ir straipsnius, kuriuo- 
se buvo rašoma apie Bevę ir P. M. Kai kuriuose iš jų buvo rašoma, jog 
Bevė galiausiai išsiskirs ir ištekės už P. M., kitur viską pakreipdavo dar 
pikantiškiau, teigdami, jog moteris išskyrė du bičiulius, kurių santykiai 
buvo beveik broliški. Be to, skelbė ir apie naują “Devastation" pavadini- 
mą “Prizmė", įdėtos nuotraukos, darytos per vakarėlį Londone; tą dieną 

šis pavadinimas buvo oficialiai patvirtintas. Ten puikavosi nuotrauka jos 
su tėčiu ir kažkokia moterimi, paskui dar Džonou, P. M. ir Pitas. Tik 
Stivio nebuvo. Atsidususi Ema išsitraukė kitą iškarpą. 

Stivis gulėjo klinikoje, kur gydė narkomanus. Kai kurie jį vadino 
narkomanu. Dar kiti vadino nusikaltėliu. Ema prisiminė, kaip kartą pati 
sau jį pavadino angelu. Ema pamanė, kad toje nuotraukoje jis atrodė 1a- 
bai pavargęs; pavargęs, sulysęs ir išsigandęs. Laikraščiai skelbė, kad tai 
tragedija, jie rašė, kad tai šiurkštus įstatymo pažeidimas. Kai kurios mer- 
gaitės iš to tik juokėsi. 

Bet su ja niekas nepasikalbėjo. Kai ji apie tai paklausė tėtės, jis jai 
tepasakė, kad Stivis nebegali savęs suvaldyti, todėl jam reikia pagalbos. 
Emai dėl to nereikėtų nerimauti. 

Tačiau ji nerimavo. Tai buvo jos šeima, vienintelė jai likusi šeima. 
Ji prarado Dareną. Ema turėjo tvirtai žinoti, kad nepraras ir kitų. 

Labai atidžiai, prisiminusi dailyraščio pamokas, ji ėmė rašyti laiškus. 

Laiškelį Stivis skaitė sėdėdamas atokaitoje, įsitaisęs ant akmeninio 
suolelio sode per rytinį pasivaikščiojimą. Tai buvo miela vietelė, apau- 
gusi arbatinėmis rožėmis ir piliarožėmis, skardenanti paukščių giesmė- 
mis. Šį nuostabų kampą kirto akmeninėmis plytelėmis grįstas takas, ant 
kurio šešėlius metė kiniškos visterijos. Čia tiek Vaithursto klinikos per- 
sonalas, tiek pacientai galėjo veikti ką tik norėjo. Kol jiems prieš akis 
neiškildavo aukšta akmeninė siena. 

Stivis nekentė klinikos, gydytojų, kitų pacientų. Jis niekino terapi- 
jos seansus, grafikus, dienotvarkę, priverstines personalo šypsenėles. Ta- 
čiau darė viską, kas jam buvo liepiama, ir visiems pasakojo tai, ką iš jo 
norėjo išgirsti. 

Jis buvo narkomanas. Stivis norėjo sulaukti pagalbos. Ir vieną gra- 
žią dieną jis jos sulauks. 

Dabar jis gers jų dalijamą metadoną ir svajos apie heroiną. 

Stivis išmoko būti ramus ir gudrus. Po keturių savaičių ir trijų die- 
nų jis vėl bus laisvas žmogus. Šį kartą jis elgsis atsargiau. Dabar jau jis 
stengsis kontroliuoti narkotikų dozes. Jis šypsosis gydytojams ir repor- 
teriams, skaitys paskaitas apie narkotikų žalą, meluos apsiputodamas. O 
kai jis iš čia išeis, gyvens tokį gyvenimą, kokį pasirinks. 

Niekas neturėjo teisės jam sakyti, kad jis yra ligonis. Niekas neturė- 
jo teisės tvirtinti, kad jam reikia pagalbos. Jeigu jis panorės skrajoti aukš- 
tybėse, tai ir skrajos. Ir ką jie gali suprasti apie tą įtampą, kuri jį lydi diena 
iš dienos? Apie būtinybę būti pranašesniam, geresniam už kitus? 

Galbūt anksčiau jis iš tiesų per toli nuėjo. Galbūt. Tebūnie tai so- 
cialinė problema. Tie bjaurūs daktariūkščiai maukia burboną. Jis susi- 
leis dozę, jeigu jam tai pasirodys reikalinga. Jeigu jis labai užsimanys, 
užtrauks hašišo. 

Po velnių juos. Po velnių juos visus. 

Jis atplėšė voką. Stiviui patiko, kad Ema jam parašė. Jis neprisimi- 
nė, kad dar kokiai nors moteriškos giminės būtybei būtų jautęs tokius 
tyrus ir nuoširdžius jausmus. Išsitraukė cigaretę ir atsilošęs ant suolelio, 
įkvėpė kartu su dūmais sumišusio rožių aromato. 


Brangus Stivi, 

girdėjau, kad tu dabar guli ligoninėj; aš labai apgailes- 
tauju, kad negaliu tavęs aplankyti. Tėtis man sakė, kad jis 
kartu su kitais draugais lankėsi pas tave. Taip pat sakė, kad 
tu atrodai kur kas geriau. Norėčiau, kad žinotum, jog aš apie 
tave daug galvojau. Galbūt tada, kai pasveiksi, mes galėsime 
kartu paatostogauti. Mes visi kartu, kaip kad buvo praėjusią 
vasarą Kalifornijoje. Aš tavęs labai pasiilgau. Be to, negaliu 
priprasti prie šios mokyklos. Dabar man liko tik treji su puse 
metai. Atsimeni, kai buvau mažutė, tu manes vis klausdavai, 
kas iš jūsų pats geriausias. Aš visada atsakydavau, kad tėtis, 
o tu apsimesdavai mirtinai supykes. Na, aš tau niekada nesu 
sakiusi, kad gitara tu groji geriau už jį. Tik nesakyk tėtei, 
kad apie tai prasitariau. Siunčiu tau nuotrauką, kuri daryta 
Niujorke prieš porą metų. Prisimeni, tėtis mus fotografavo. 
Štai kodėl ji prastai sukomponuota. Pamaniau, galbūt norė- 
tum ją turėti. Jeigu sugalvosi, galėsi man parašyti atsakymą. 
O jeigu nenorėsi, tai nieko baisaus. Suprantu, kad rašydama 
šį laišką turėjau suskirstyti jį pastraipomis, tačiau pamiršau. 
Aš myliu tave, Stivi. Kuo greičiau pasveik. 

Su meile Ema 


Stivis pasidėjo laišką ant kelių, sėdėjo ant suoliuko ir rūkė cigare- 
tę. Ir verkė. 


P. M. atplėšė savąjį laišką, sėdėdamas tuščiame name, kurį buvo 
neseniai nusipirkęs Londono priemiestyje. Įsitaisė ant grindų, virš jo gal- 
vos bolavo lubos, tarp jo kelių — alaus butelis; kambaryje skambėjo šau- 
nūs Rėjaus Čarlio bliuzai, sklindantys iš vienintelio kambaryje stovin- 
čio “baldo" — stereogrotuvo. 

Palikti Bevę jam nebuvo lengva, bet likti būtų buvę dar sunkiau. Kaip 
ir žadėjo, ji padėjo susirasti namą. Taip pat ji pasirūpins vidaus apdaila. 
Kartkartėmis čia su juo mylėsis. Tačiau Bevė niekada nebus jo žmona. 

Dėl to jis kaltino Brajeną. Nesvarbu, ką Bevė jam pasakojo, tačiau 
P. M. mėgino palengvinti savo skausmą visą kaltę suversdamas Braje- 
nui. Jis nebuvo tikras vyras ir neliko kartu su ja tada, kai jiems abiem 
buvo sunkiausia. Jis neturėjo pakankamai vyriškumo, kad leistų jai eiti 
savais keliais. Jau 1š pat pradžių Brajenas su ja elgėsi blogai. Jis atsive- 
dė kitos moters vaiką, norėdamas, kad ji tą vaiką augintų kaip savo. Iš- 

vykdamas į gastroles, palikdavo ją vieną ištisas savaites. Brajenas pri- 

metė jai tokį gyvenimo būdą, įpykęs svarstė P.M. , kurio j ji niekada neno- 
rėjo. Narkotikai, grupelės, gandai. 

| Įdomu, ką pasakytų Brajenas ir visi kiti, jeigu jis pareikštų, kad išei- 

na iš grupės? Gal šitai priverstų juos susėsti ir pamąstyti, galvojo P. M. 

gurkšnodamas alų. Brajenas Makevojus galėtų eiti po velnių kartu nusi- 

vesdamas ir visą “Devastation". 

Daugiau iš įpročio, o ne iš smalsumo jis atplėšė Emos laišką. Mer- 
gaitė jam rašydavo kas porą mėnesių. Į jos sąmojingus, gražius laiške- 
lius jis atsakydavo atviruku ar nedidele dovanėle. Mergaitė juk nekalta, 
kad jos tėvas niekšas, pamanė P. M. ir pradėjo skaityti. 


Brangusis P. M., 
tikriausiai turėčiau pasakyti, kad apgailestauju dėl tavo 
skyrybų, bet iš tikrųjų taip nėra. Man nepatiko Eindži. Sese- 
rys sako, kad skyrybos — tai nuodėmė, bet man atrodo, kad 
kur kas didesnė nuodėmė yra apsimesti, jog ką nors myli, 
nors iš tikrųjų nemyli. Tikiuosi, kad tu vėl laimingas, nes ta- 
da, kai tave mačiau praėjusią vasarą, tu buvai liūdnas. 
Laikraščiai rašo visokius dalykus ap'ke tave ir Bevę. 
Galbūt neturėčiau kalbėti apie tai, bet negaliu susilaikyti. 
Jeigu tu ir Bevė susituoksite, aš neišeisiu iš proto. Ji tokia 
graži ir gera, kad tiesiog negalėtum susilaikyti, jei tikrai ją 
myli. Galbūt tada, kai ji taps laiminga su tavimi, ji liausis 
manęs neapkęsti. Žinau, kad tu nesipyksti su tėčiu, kaip rašo 
kai kurie laikraščiai. Būtų kvaila jį kaltinti dėl to, kad jis 
myli Bevę, nors ir tu ją myli. 
Suradau nuotrauką, kurią jau seniai buvau padariusi. 
Štai čia esi tu ir tėtis. Žinau, kad greitai rengiatės įrašinėti 
naują albumą, taigi galėsi jam tą nuotrauką parodyti. Ti- 
kiuosi, kad tu esi laimingas, nes aš tave myliu. Galbūt šią 
vasarą susitiksime Londone. r 
Myliu 
Ema 


P. M. ilgai tyrinėjo nuotrauką, o paskui įbruko į sulankstytą laišką, 
o laišką — į voką. Išsiskirti su žmona buvo viena, galvojo jis, o išsiskirti 
su savo šeima — visai kas kita. 


**x* 


Pirmąją dieną grįžęs į Niujorką Džonou pramiegojo, o antrą dieną 
skyrė kūrybai. Šiuo metu jis gyveno vienas ir tuo džiaugėsi. Paskutinis 
jo meilužis galiausiai ėmė varyti jį iš proto, kai tą vargšelį apsėdo švaros 
manija. Pats Džonou taip pat buvo priekabus, tačiau kai jo bičiulis puolė 
plauti visus butelius ir skardines, kurios tik pakliūdavo į namus iš pre- 
kybos centrų ar turgaus, — net Džonou neišturėjo. 

Jam patiko tyla. Išėjus namų tvarkytojai, Džonou tingiai svarstė, 
kaip geriau praleisti vakarą kur nors mieste, tačiau vėliau nutarė, kad 
per daug tingi. Kelionė lėktuvu jo nenuvargino, tiesiog jis buvo pailsęs 
nuo paskutinių savaičių įtampos. Formalumai dėl naujojo pavadinimo, 
sunkus susitikimas su Stiviu klinikoje, o visų sunkiausia — laikas, kurį 
Jis praleido kartu su Brajenu, stebėdamas, kaip seniausias bičiulis vis 
giliau grimzta į butelį. 

Vis dėlto dabar Brajeno kuriama muzika buvo geresnė nei bet kada 
anksčiau — gelianti, lyriška, svajinga, jaudinanti. Nors jis niekada ne- 
kalbėdavo apie savo jausmus, apie nuoskaudą ar pyktį dėl P. M. santykių 
su Beve, tačiau viskas atsispindėjo jo muzikoje. 

Ir to pakako, kad Pitas jaustųsi visiškai laimingas, mąstė Džonou 
segiodamasis marškinius. Tol, kol “Devastation" ir toliau gros roką, pa- 
saulyje viskas bus gerai. | 

Jis pasiėmė krevečių salotų, kurių jam paliko namų tvarkytoja, at- 
sikimšo butelį vyno ir pradėjo raustis laiškų krūvoje, susikaupusioje, kol 
jo čia nebuvo. Pastebėjęs Emos rašyseną, jis išsišiepė. 


Brangusis Džonou,£ 

minutėlę pasprukau nuo seserų vienuolių. Manau, kad 
vėliau man teks už tai atgailauti, bet jaučiau, jog pradėsiu 
klykti, jeigu negausiu kelių minučių pabūti viena. Šiandieną 
dauguma vienuolių gerokai subjurusios. Vakar buvo išvary- 
tos trys vyresnės mergaitės. Mūsų mokykloje galioja taisyklė 
su uniforma nerūkyti, todėl Karena Džouns, Mari Alisa Ple- 
„sindžer ir Tomisina Gibralti nusirengė iki šlepečių ir užsida- 
riusios sandėliuke užtraukė dūmą. Dauguma mergaičių mano, 
kad tai jėga, bet vyriausioji motinėlė neturi humoro jausmo. 


Nusijuokęs Džonou pastūmė dubenėlį su salotomis, pakėlė taurę vy- 
no ir įniko į laišką. 


Šiomis dienomis daug galvojau apie tėtį, apie tave ir ki- 
tus. Skaičiau tas istorijas apie Stivį, ir man labai nepatinka 
viskas, kas apie jį rašoma. Ar tu jį aplankei? Aš turiu nuo- 
trauką, iškirptą iš “London Times"; ten jis atrodo toks senas 
ir ligotas. Nenorėčiau tikėti, kad jis yra narkomanas, bet juk 
nesu vaikas. Tėtis man apie tai nepapasakos, todėl klausiu 
tavęs. Tu visada man sakai tik tiesą. Mano klasės draugės 
sako, kad visi roko dainininkai vartoja narkotikus. Tačiau 
kai kurios mergaitės yra beviltiškos kvaišos. 

Net ir čia gandai sugeba prasiskverbti, pro storiausias 
sienas. Turiu nuotrauką ir straipsnį iš žurnalo “People", kur 
visi kartu — Bevė, tėtis ir P. M. Toje nuotraukoje buvo ir 
Džeinė. Nenoriu jos vadinti savo motina. Prašau, tik nesakyk 
tėčiui, kad tau apie tai rašiau. Jis taip labai nuliūsta, o juk 
iš tikrųjų visa tai nieko nekeičia. Iš pradžių ir aš labai nuliū- 

dau, bet paskui labai ilgai apie tai mąsčiau. Juk gerai, jeigu 
Bevė myli P. M., tiesa? Galbūt ji vėl pasijus tarsi turinti šeimą. 

Man atrodo, kad iš tikrųjų tau rašau dėl to, jog paprašy- 
čiau, kad prižiūrėtum tėtį. Suprantu, kad jis apsimetinėja, no- 
rėdamas neparodyti savo minčių apie Bevę. Bet juk jis ją myli. 
Žinau tai. Kai išeisiu iš mokyklos, pati galėsiu juo pasirūpin- 
ti. Mes su Mariana ketiname įsikurti Niujorke, todėl aš galė- 
čiau visur keliauti kartu su juo ir fotografuoti. 

Įdedu tau savo portretą. Nusifotografavau praėjusią sa- 
vaitę. Atkreipk dėmesį į auskariukus. Mariana pradūrė man 
ausis, ir aš beveik nualpau. Tėtei dar nepranešiau šios naujie- 
nos, tai ir tu prilaikyk liežuvį, gerai? Jau po devynių dienų 
prasidės pavasario atostogos, taigi jis pats greitai galės pa- 
matyti, kaip smarkiai susižalojau... Tėtis sako, kad Velykas su- 
tiksime Martinikoje. Džonou, prašau, atvažiuok. Prašau... 

Aš tave myliu 
Ema 


Ir ką jam dabar su Ema daryti? Džonou susimąstė. Jis galėtų paro- 
dyti Brajenui laišką ir pasakyti: “Klausyk, perskaityk ir pakelk nosį. Ta- 
vo dukrai reikia tavęs." O jeigu jis taip ir padarytų, nei Brajenas, nei 
Ema jam neatleistų. 

Mergaitė augo, sparčiai augo. Pradurtos ausys, pirmos liemenėlės 
1r filosofija... Brajenas jau nebegalės jos išlaikyti stiklo bokšte. 

Na, mes pasistengsime būti netoliese, kai jiems abiem teks išgy- 
venti kritinį momentą. Palenkęs taurę, jis išgėrė vyną. Rodos, jis apsi- 
sprendė keletą dienų praleisti Martinikoje. 


*kx 


Brajenas stebėjo, kaip bangomis šliuožė dukra; po jo kojomis gurgž- 
dėjo įkaitęs smėlis, stikle palengva šilo įpiltas romas. Ir ką ji mėgina 
pavyti? Brajenas susimąstė. Kodėl visą laiką atrodo, kad ji skuba kuo 
greičiau nusigauti nuo vieno taško į kitą? Jis galėjo jai pasakyti, kad vos 
tik pasiekusi finišą ji suvoks, koks neįtikėtinai trumpas pergalės džiaugs- 
mas. Tačiau ji tikriausiai nė neklausytų. 

Paauglė... O Jėzau, ir kaip ji galėjo pavirsti į paaugliukę? Kaip jis 
taip greitai galėjo virsti į trisdešimt trejų metų vyrą? 

Kai jis buvo trylikos, viskas jam atrodė neįtikėtinai paprasta. Jis 
buvo tiksliai nusistatęs gyvenimo tikslą — ištrūkti iš lūšnynų, atsiduoti 
muzikai ir kuo nors tapti. Dabar visa tai pasiekė. Tik kur dingo tas malo- 
nus virpuliukas? Jis pakėlė stiklą ir gurkštelėjo. Kur, po velnių, dingo 
tas malonus virpuliukas? 

Jis žiūrėjo į bangose nardančią Emą — čia pasirodančią vienoje ban- 
gos pusėje, čia kitoje; jos kūnelis žvilgėjo tarsi ūdros. Jis norėjo, kad ji 
taip toli neplauktų. Jam buvo daug lengviau nerimauti, kai ją matė prieš 
akis. Tais mėnesiais, kada ji būdavo mokykloje, jis niekada nesijaudin- 

davo. Ji buvo gera mokinė, puikių manierų, linkusi paklusti. Tačiau atei- 
davo atostogos, ir ji įsiverždavo į jo gyvenimą. Kiekvieną kartą vis di- 
desnė, vis gražesnė. Jis pastebėjo jos akyse tą ypatingą žvilgsnį, tamsų, 
atkaklų žvilgsnį, kuris taip priminė jį patį. Jis Brajeną baugino. 

— Dieve, kiek energijos, — pratarė Džonou, dribteldamas greta jo. — 
Ji nė nemano nurimti, tiesa? 

— Ne. Nejau senstame, Džonou? 

— Mėšlas, — sutiko Džonou, pasitaisydamas kepuraitę nuo saulės. 
Jis gurkštelėjo iš Brajeno stiklo. — Roko žvaigždės nesensta, sūnau. Jie 
pradeda groti Las Vegase. 

Nutaisęs nemalonią grimasą jis pastatė stiklą ant įkaitusio smėlio. 

— Mes dar ten neatsidūrėme, — tęsė Džonou pasirėmęs alkūnėmis. — 
Tiesa, mes ir ne “Shaun Cassidy". 

— Ačiū Tau, Kristau. 

— Jei toliau laikysies tokio požiūrio, tai niekada taip ir neišvysi 
savo nuotraukų “Tiger Beat". 

Kurį laiką jie sėdėjo tylėdami, klausydamiesi bangų mūšos. Džo- 
nou džiaugėsi, kad atvažiavo. Privačios vilos ramybė ir paplūdimys su- 
darė aštrų kontrastą šurmuliuojančiam Niujorkui. Ar lietingam Londono 
pavasariui. Jiems už nugarų stovinti vila buvo trijų aukštų su terasa, iš- 
sikišusia į jūrą. Iš trijų pusių ją supo aukštos sienos ir gyvatvorės, o iš 
ketvirtos — baltas paplūdimio vingis. Saulės spinduliuose švytėjo pas- 
telinių spalvų akmenys, ore tvyrojo vandens ir egzotiškų gėlių aromatas. 

Taip, jis džiaugėsi, kad čia atvažiavo, ir ne tik dėl saulės, bet ir dėl 
ramybės, dėl galimybės pabūti su Brajenu ir Ema. Jis el, kad labai 
greitai jis jau nebeturės tokios galimybės. 

— Prieš valandėlę skambino Pitas. 

Brajenas žvelgė į Emą, stovinčią ant bangos keteros, atsukusią vei- 
dą į saulę. Jos oda buvo įkaitusi nuo saulės — ne įdegusi, mąstė jis, ne 
parudusi, o tiesiog įkaitusi. Jos spalva priminė abrikosą. Brajenas neri- 
mavo, svarstydamas, kada jauni vaikinai užsimanys to abrikoso paragauti. 

— Ir?.. 

— Viskas parengta kitam mėnesiui. Galėsime pradėti įrašinėti. 

— O Stivis? 

— Jie ruošiasi jį įtraukti į kažkokią narkomanų gydymo programą. Da- 
bar jį įrašė į narkomanų sąrašus, — pasakė Džonou gūžtelėjęs pečiais. — 
Kažkokia metadono programa. Jeigu tu negali nusipirkti narkotikų gatvėje, 
tau juos duoda vyriausybė. Kad ir kaip ten būtų, jis bus pasirengęs. O tu? 

Brajenas pakėlė prie lūpų stiklą ir jį ištuštino. Saulėje įšilęs romas 
švelniai nuslinko gerkle. 

— Aš jau seniai pasirengęs. 

— Džiugu girdėti. Tu nesirengi primušti P.M., tiesa? 

— Duok man pailsėti, Džonou. 

— Jau geriau matyti, kaip tu sugurini jam nosį, nei ištisus mėnesius 
žiūrėti, kaip jis varomas iš grupės arba kaip rengiamasi jį užmušti miegantį. 

— P. M. man nekelia jokių problemų, — atsargiai atsakė Brajenas. — 
Tai jo gyvenimas. 

— Ir tavo žmonos. 

Brajenas pervėrė Džonou įtūžusiu žvilgsniu, bet vargais negalais įsten- 
gė sulaikyti besiveržiančius bjaurius žodžius, kurie sukosi ant liežuvio. 

— Bevė jau seniai nebe mano žmona. 

Džonou žvilgtelėjo per petį norėdamas įsitikinti, ar Ema pakanka- 
mai toli ir nieko negirdi. 

— Šitai gali pasakoti kam nors kitam, bet ne man, Brajenai. 

Jis uždėjo ranką Brajenui ant riešo, spustelėjo, o paskui vėl atleido. 

— Žinau, kad tau bus labai sunku. Tiesiog noriu įsitikinti, ar tu tam 
pasirengęs. 

Brajenas pakėlė stiklą, paskui prisiminė, kad jis jau tuščias, vėl pa- 
statė ant smėlio. Nors nuo jūros pūtė lengvas vėjelis, jis nebegalėjo pa- 
kelti užplūdusio karščio. 

— Džonou, atgal grįžti jau nebegalima. Taip pat negalima stovėti 
vienoje vietoje. Vadinasi, turi eiti pirmyn, nesvarbu, pasiruošęs tu ar ne. 

— O, buvo nuostabu! — riktelėjo Ema suklupusi tarp tėvo ir Džo- 
nou. Nuo jos plaukų varvėjo vanduo. — Ir jums reikėtų įbristi. 

— Į vandenį? — pasitikslino Džonou ir pasitaisė akinius nuo saulės 
mėlynais lęšiais. — Ema, meilute, vandeny pilna visokiausių būtybių, 
gličių ir nemalonių. 

Juokdamasis pasivertė ant šono, kad galėtų pakštelėti jai į skruostą, 
o paskui pakštelėti jos tėčiui. Ji pajuto aštrų romo kvapą ir iš paskutinių- 
jų stengėsi nesiliauti šypsojusis. 


— Ant kranto sėdi tik seniai, — tarstelėjo ji. — Ant kranto sėdi 
vidutinio amžiaus žmonės. 

— Vidutinio amžiaus? — paklausė Brajenas, nusitvėręs sruogelę 
Emos plaukų. — O ką tu vadini vidutinio amžiaus žmonėmis? 

— Na, tuos, kurie ištisą rytą prasėdi ant kranto su skėčiais už nuga- 
ros, — šyptelėjo ji. — Ir ko gi jums čia nepasėdėti ir nepailsėti. Aš jums 


atnešiu šaltų gėrimų. Ir dar fotoaparatą. Galiu jus nufotografuoti, kad 
paskui prisimintumėte puikias, ramias atostogas. 

— Ji turi liežuvį, Brajau. 

— Jau pastebėjau. 

— Nejau ir toliau leisim jai tyčiotis? 

Jis pažvelgė į savo bičiulį. 

— Nė nemanau. 

Ji suklykė, kai jie staiga puolė pirmyn. Ema būtų galėjusi paspruk- 
ti, jeigu tik būtų panorėjusi, bet nutarė nesipriešinti pajutusi kaip tėtis 
čiumpa jai už kojų, o Džonou apsivijo rankomis jos rankas. 

— Nuo kranto, sakyčiau, — pratarė Džonou, krestelėjęs galvą taip, 
kad net nulėkė ant žemės jo kepuraitė. Paskui suderinę žingsnius jie nu- 
skubėjo į vandenį. Ema sulaikė kvapą ir pasirengė skrydžiui... 


**kX 
Ji niekada gyvenime nebuvo laimingesnė. Viskas buvo tiesiog to- 


bula, visiškai, nuostabiai tobula. Saulės nutviekstos dienos, naktys, pra- 
leistos klausantis tėtės ir Džonou melodijų, apgaulės lošiant kortomis su 

Džonou, pasivaikščiojimai paplūdimiu su tėčiu. Ema turėjo ištisus riti- 
nėlius filmukų, pilnas kišenes nepakartojamų prisiminimų. 

Ir kaip ji galėjo miegoti? Ema svarstė... Ši naktis buvo paskutinė Mar- 
tinikoje, paskutinė naktis drauge su tėčiu. Paskutinė jos laisvės naktis. Jau 
rytoj ji sėdės lėktuve ir skris atgal į mokyklą, kur viskas vyks pagal tai- 
sykles — kada keltis, kada eiti miegoti, ką apsivilkti, apie ką galvoti. 

Atsidususi ji papurtė galvą. Greitai ateis vasara, mėgino guostis 
Ema. Ir ji keliaus į Londoną. Ten susitiks su Stiviu ir P. M.; galės daly- 
vauti įrašinėjant albumą. 

Ema kaip nors pamėgins ištempti tas likusias savaites. Ji privalo 
pratempti. Ji suprato, jog tėtei buvo labai svarbu, kad ji gautų gerą išsi- 
lavinimą ir būtų saugi bei prižiūrėta. Na taip, nutarė Ema, vienuolės tik- 
rai tuo rūpinasi. Vargu ar galėdavai nutaikyti minutėlę per visą dieną, 
kada jos tavimi nesirūpindavo... 

Ji girdėjo vandens šnaresį, beveik užuodė vandenį. Staiga ji pašoko 
ir instinktyviai užsitraukė šortus. Buvo vėlu. Net ir asmens sargybiniai 
jau miegojo. Paskutinę naktį ji nueis į paplūdimį viena. Viena. Ji galės 
sėdėti ir žiūrėti į vandenį, o į ją niekas nežiūrės. 

Ema išskubėjo, lėkė nuomojamos vilos koridoriumi, paskui — laip- 
tais žemyn. Sulaikiusi kvapą mergaitė smuko pro aukštas stiklines duris 
ir pasileido bėgti. 

Ji padovanojo sau dar vieną nuostabią valandą. Kai pirštų galiukais 
įsėlino į vilą, nuo jos varvėjo vanduo. Jai nepakako vien žiūrėti į vande- 
nį. Ema įėjo visiškai tyliai ir norėjo greitai nerti į savo kambarį, bet tada 
išgirdo savo tėtės balsą ir pasislėpė šešėlyje. 

-— Tik tyliai, brangute, visi miega. 

Pasigirdo moteriškas kikenimas, paskui šnabždesys — tikriausiai 
prancūziškas akcentas. 

— Tylėsiu kaip pelytė... 

Brajenas įžengė į kambarį kartu su jį apsikabinusia nedidele brune- 
te. Ji vilkėjo skaisčiai rožinį sarongą ir avėjo aukštakulnius batelius auk- 
siniais kulniukais. 

— Aš taip džiaugiuosi, kad šįvakar susitikome, chėri, — kalbėjo ji 
glostydama jo šonus, o paskui apsivydama rankomis kaklą ir tvirtai su- 
nerdama pirštus. Ji mėgino prisitraukti jį arčiau savęs ir įsisiurbti lūpo- 
mis į jo burną. 

Sutrikusi ir sumišusi Ema užsimerkė. Tačiau ji girdėjo dažną alsa- 
vimą ir aimanas. 

— Mmm, tu skubi, — nusijuokė prancūzė, mėgindama nuvilkti Bra- 
jeno marškinius. — Tavo pinigai atsipirks, branguti, nesijaudink. Bet pir- 
miausia tu man esi pažadėjęs vaišes. 

— Iš tikrųjų, — pratarė Brajenas ir pats pamanė, kad tai tik padės. 
Jos plaukai buvo tamsūs ir švelnūs, bet akys — ne žalios, o rudos. Po 
kelių dozių tai jau nebus svarbu. Visiškai nesvarbu. Jis žengė prie stalelio 
ir atrakinęs stalčių išsiėmė mažą baltą buteliuką. — Laikas pasivaišinti. 

Brunetė suplojo delnais. Banguodama šlaunimis, priėjo prie stikli- 
nio kavos stalelio ir atsiklaupė. 

Apimta siaubo Ema stebėjo, kaip jos tėtis ruošia kokaino porcijas. 
Šiaudeliai, veidrodėliai, skustuvo ašmenys... Judesiai buvo įgudę, tiks- 
lūs. Jo galva buvo palinkusi visai prie pat brunetės. 

— Oo, — šūktelėjo brunetė atsilošdama. Jos akys švytėjo. Ji kyšte- 
lėjo piršto galiuką į dulkeles, pažertas ant veidrodėlio, o paskui įtrynė 
milteliais dantenas. — Skanus... 

Brajenas užkabino pirštu jos sarongą ir prisitraukė ją arčiau savęs. 
Jis jautėsi neįtikėtinai puikiai. Jaunas, galingas, nenugalimas. Jis buvo 
viskam pasirengęs, visiškai užvaldytas geismo. Jis atlošė ją ketindamas 
pirmąkart viską atlikti greitai. Juk jis užmokėjo už visą naktį... 

— Tėti... 

Jis pakėlė galvą mėgindamas susikaupti, bet viskas jam pasirodė 
tarsi sapnas — jo dukra, gaubiama šešėlių, jos blyškus veidas, tamsios 
akys ir šlapi, pečius apkritę plaukai. 

— Ema? 

— Ema? — nesupratusi sumurkė jos vardą prancūzė. — O kas toji 
Ema? 

Pyktelėjusi, kad Brajeno susidomėjimas ja išblėso, ji pasimuistė. Iš 
pradžių ji mėgino dar ką nors sau išsiaiškinti, bet paskui jai pasidarė įdomu. 

— O, tai tau ir vaikai patinka. Ca va. Tai eikš, gražutė. Prisidėk 
prie vaišių. 

— Užsičiaupk, po velnių. Ji — mano dukra. 

Brajenas atsistojo. 

— Ema... Maniau, kad tu jau atsigulei. 

— Taip, — sausai atsakė ji. — Žinau. 

— Tu neturėjai čia nusileisti, — kalbėjo Brajenas, žengdamas artyn 
ir paimdamas ją už rankos. — Tu sušalusi. Ir sušlapusi, — išspaudė jis, 
kovodamas su pradėjusiu veikti kokainu. — Kur tu buvai? 

— Buvau nuėjusi į paplūdimį, — stengdamasi nežiūrėti jam į akis, 
Ema nukreipė žvilgsnį į laiptus. 

— Viena? Tu ėjai į paplūdimį viena? Naktį? 

— Taip, — atsakė Ema, atsigręždama į jį ir sugrieždama dantimis 
nuo prancūzės kvepalų gūsio. — Ėjau į paplūdimį viena. O dabar ruo- 
šiuosi miegoti. 

— Tau geriau žinoti, — pratarė Brajenas. Dabar jis laikė ją už abie- 
jų rankų ir kiek papurtė. — Juk supranti, kad niekur negali eiti be as- 
mens sargybinių. Dėl Dievo, tu juk plaukiojai. O kas, jeigu tave būtų 
sutraukęs mėšlungis? 

— Tada būčiau nuskendusi. 

— Eikš, meiluti, tegu vaikas eina miegoti, — kalbėjo brunetė reng- 
damasi lyžtelėti dar. — Juk mūsų laukia vaišės. 

— Užsikimšk, po velnių! — riktelėjo jai Brajenas. Mergužėlė tik gūž- 
telėjo pečiais ir kažką suniurnėjo. — Daugiau niekada taip nedaryk, — 
įsakmiai pratarė Brajenas ir vėl atsisuko į Emą. — Ar supranti? 

— O, taip, suprantu, — atšovė ji atsiplėšdama nuo jo. Jos akys bu- 
vo labai tamsios ir sausos. — Kaip Dievą myliu, labai norėčiau nesu- 
prasti, bet suprantu. 

— Apie tai pasikalbėsime vėliau. 

— Apie mano pasivaikščiojimą paplūdimiu ar apie visa tai? — pa- 
klausė Ema mosteldama į moterį, vis dar klūpančią prie stalelio. 

— Tai tau neturi rūpėti. 

— Ne, — perkreipusi lūpas pratarė Ema. Jos balsas buvo sausas ir 
ramus. — Ne, čia tu esi visiškai teisus. Todėl tiesiog eisiu miegoti ir 
paliksiu tave su kekše ir narkotikais. 

Brajenas nesusivaldęs skėlė jai antausį. Ranka pakilo dar prieš jam 
suvokiant, ką jis daro. Jo ranka kliudė Emos veidą dar prieš jam spėjant 
ją sulaikyti. Jis pamatė ant Emos skruosto išryškėjusią raudoną dėmę — 
raudoną smurto vėliavą, kurios pats taip nekentė. Tarsi suakmenėjęs pa- 
žvelgė į savo delną ir išvydo savo tėvo ranką... 

— Ema... 

Ji skubiai pasitraukė ir papurtė galvą. Jis labai retai kada tepakel- 
davo prieš ją balsą, o dabar, kai ji pirmąkart jam pateikė rimtą klausimą, 
kai ji pirmą kartą jį sukritikavo, jis jai sudavė. Mergaitė nusigręžė ir 
pasileido laiptais aukštyn. 

Džonou davė jai kelią. Jis stovėjo laiptų viduryje pusnuogis, tik su 
apsmukusiomis naktinėmis medvilninėmis kelnėmis. Jo plaukai buvo su- 
sivėlę, akys — nuvargusios. 

— Leisk man su ja pasikalbėti, — pratarė jis Brajenui, lekiančiam 
paskui. Jis smarkiai sugriebė bičiulį už rankos. — Brajau, dabar ji tavęs 
negirdės. Leisk man valandėlę palaikyti ją už rankos. 

Brajenas linktelėjo. Jam perštėjo ten, kur jo delnas lietė Emos vei- 
delį. Jo kūdikio veidelį. 

* — Džonou, aš viską dėl j0s padarysiu... 

— Žinoma, — atsakė Džonou, spusteldamas jo petį, o paskui pridūrė: 
jau geriau sutvarkyk visą tą netvarką apačioje. 

Jos akys buvo sausos. Ema sėdėjo ant lovos kraštelio su šlapiais 
drabužiais. Tačiau neverkė. Pasaulis, tas gražusis pasaulis, kuriame ji 
buvo apgyvendinusi savo tėtį, subyrėjo. Ji dar kartą buvo pamesta. 

Atsivėrus durims ji pašoko, bet pamačiusi Džonou vėl atsisėdo. 

— Man viskas gerai, — pratarė Ema. — Man nereikia, kad kas nors 
mane pabučiuotų ir padėtų pasijusti geriau. 


— Puiku, — atsakė Džonou, o tada priėjo arčiau ir atsisėdo. — Gal 
norėtum minutėlę ant manęs parėkti? 
— Ne. 


— Kaip man palengvėjo... Kodėl nenusivelki tų šlapių drabužių? 

Jis užsidengė delnais akis, paskui kiek praskėtė pirštus ir šyptelėjo: 

— Nedirsčioju... 

Kadangi reikėjo ką nors daryti, ji pakilo ir nuėjo prie spintos pasi- 
imti chalato. 

— Tu žinojai, tiesa? 

— Kad tavo tėčiui patinka moterys? Taip. Manyčiau, kad pirmąkart 
ėmiau tai įtarti, kai mums buvo po dvylika. 

— Džonou, aš nejuokauju. 

Taip, šį kartą ji neleis jam lengvai išsisukti. 

— Puiku. Klausyk, Ema, brangute, žmogus turi teisę į seksą. Ir tai 
nėra kas nors, kuo jis norėtų pasipuikuoti prieš savo dukrą. 

— Jis jai užmokėjo. Juk ji — kekšė. 

— O ką norėtum iš manęs išgirsti? — paklausė Džonou, imdamas 
ją už rankų, kai Ema, apsivilkusi lengvą baltą chalatėlį, atsistojo prieš jį. 
Dabar Ema atrodė apgailėtinai jauna, jos plaukai buvo šlapi ir prilipę 
prie pakaušio ir pečių, o akys tokios tamsios ir kupinos nevilties. — Ne- 
jau turėčiau pasakyti, kad vienuolės yra teisios, kad tai — nuodėmė? 
Tikriausiai jos ir yra teisios. Bet toks yra realus gyvenimas, Ema. Tikra- 
me gyvenime Žmonės nusideda. Brajenas jautėsi vienišas. 

— Vadinasi, jeigu esi vienišas, gali užsiiminėti seksu su nepažįstamu. 

— Štai kodėl Dievulis pasirūpino, kad netapčiau tėvu, — panosėje 
sumurmėjo Džonou. Jis vėl pamėgino surasti tinkamų žodžių. Teisingų 
žodžių. — Seksas yra labai paprasta. Jis yra tuščias, ir visai nesvarbu, 
kad tą akimirką jis atrodo užburiantis. Užsiiminėti seksu su bet kuo — 
visiškai skirtinga patirtis. Tu pati tai suprasi. Na, o tada, kai galima kal- 
bėti apie tikrus jausmus, seksą beveik galima vadinti šventu dalyku. 

— Nesuprantu. Nemanau, kad norėčiau suprasti. Jis išėjo, susirado 
tą moterį ir jai užmokėjo. Jis turėjo kokaino. Mačiau. Žinojau, kad Sti- 
vis...bet niekada nemaniau, kad ir tėtis. Niekada tuo netikėjau. 

— Ema, yra įvairiausių vienatvės rūšių. 

— Ar ir tu taip darai? — prirėmė jį Ema. 

— Taip. 

Džonou labai nenorėjo jai pripažinti savo paties silpnybių. Keista, 
bet iki pat tos minutės, kai jam reikėjo išpažinti savo paties ydas, jis net 
nebuvo suvokęs, kaip labai ją myli. 

— Tikriausiai ir man nuodėmių nepavyko išvengti. Ema, septinta- 
sis dešimtmetis... Tau reikėjo tai patirti. 

Jis trumpai nusijuokė ir prisitraukęs ją arčiau pasisodino. 

— Aš lioviausi vartojęs narkotikus, nes man jie nepatiko. Nenorė- 
jau prarasti savikontrolės dėl laikino apkvaišimo. Dėl to pats sau neatro- 
dydavau didvyris. Bet man buvo lengviau. Aš nepatyriau tokio spaudi- 
mo, kokį patyrė Brajenas. Jis viską ima į širdį, o aš viską priimu taip, 
kaip yra. Supranti, man visų svarbiausia yra mūsų grupė, o Brajenui la- 
bai svarbu — visas pasaulis. Taip jau visada buvo. 

Ema vis dar regėjo savo tėtį, palinkusį ties baltais milteliais, pažer- 
tais ant stalelio. 

— Tačiau vien dėl to tai nepasidaro teisinga. 

— Ne, — atsakė Džonou, priglaudęs savo galvą prie jos. — Manau, 
kad ne. 

Dabar Ema pravirko. Karštos ašaros pasruvo upeliais. 

— Aš nenoriu jo tokio matyti. Nenoriu nieko žinoti. Aš vis dar jį 
myliu. | 

— Suprantu. Ir jis tave myli. Mes visi mylime. 

— Jeigu aš nebūčiau išėjusi, jeigu nebūčiau panorusi pabūti viena, į 


tai nieko panašaus nebūtų nutikę. 

— Tu tik nebūtum pamačiusi, bet viskas būtų nutikę taip pat, — 
pratarė Džonou ir pabučiavo jos plaukus. — O dabar tau paprasčiausiai 
tenka pripažinti, kad jis nėra tobulas. 

— Dabar jau niekada nebus taip kaip buvę, tiesa, Džonou? — atsidu- 
susi Ema prigludo prie jo. — Nuo šiol jau niekada nebus taip, kaip anks- 
čiau... 


18 


Niujorkas, 1982-ieji 


— Ir kaip tu manai, ką jis pasakys? — kalbėjo Mariana, traukdama 
iš taksi automobilio lagaminą, kol! Ema mokėjo vairuotojui. 

— Manyčiau, kad jis pasakys: “Sveikos". 

— Liaukis, Ema. 

Ema nusibraukė vėlyvo vakarinio vėjelio ant akių užpūstus plaukus. 

— Jis paklaus, ką, po velnių, mes čia veikiame, ir aš jam viską 
paaiškinsiu. 

— Tada jis paskambins tavo tėvui, ir mes būsime išsiųstos į kartuves. 

— Šioje valstijoje J jau nebeleidžia bausti kartuvėmis, — pratarė Ema 
imdama lagaminus ir giliai įkvėpdama. Niujorkas. Buvo gera čia sugrįŽ- 
ti. Šį kartą ji ketino čia pasilikti. 

— Dujų kamera, šaulių būrys — koks skirtumas. Tavo tėvas mus 
abi užmuš. 

Ema kiek stabtelėjo, kai uždėjo ranką ant lauko durų rankenos. 

-- Norėtum atgal? 
ka per raudonų plaukų kupetą. — Pirmyn. 

Ema žengė vidun ir po minutėlės stabtelėjo koridoriuje nusišypso- 
dama apsauginiui. 

— Sveikas, Karlai. 

— Mis... O, mis Makevoj, — pratarė šis padėdamas naktipiečius — 
sluoksniuotą sumuštinį — ir nenuleisdamas nuo jos akių. — Juk prabėgo 
jau visi metai, tiesa? Jūs labai išaugote. 

— Koledžo moteriškė, — nusijuokė Ema. — O čia mano draugė — 
mis Karter. 

— Malonu susipažinti, mis Karter, — pratarė Karlas nuo uniformos 
rankovės braukdamas trupinius. — Ar misteris Donovanas žino, kad at- 
vykstate! 

— Žinoma, — pamelavo Ema saldžiai nusišypsodama. — Nejau jis 
jums nieko nesakė? Na, kas nepažįsta Džonou... Mes čia pabusigie tik 
porą dienų. Ė 

Vis berdama žodžius, ji pasuko lifto link. Bus geriausia, jeigu jis 
nesumanys kilti kartu su jomis ir nesumaišys visų kortų. 

— Dabar rengiuosi lankyti mokyklą čia. 

— O aš maniau, kad toliau studijuosite kokiame nors puikiame uni- 
versitete Londone. | “ 

— Aš persikėliau, — mirktelėjo Ema. — Juk žinai, kad mano širdis 
priklauso Niujorkui. 

Kai prieš jas užsivėrė durys, Mariana tarė išpūtusi akis: 

— Labai gerai susidorojai, Makevoj, labai gerai. 

— Vis dėlto didesnė dalis mano pasakytų žodžių buvo teisingi, — 
nusijuokė ji, o paskui nervingai atsiduso. — Jau du mėnesiai, kaip man 
suėjo aštuoniolika. Metas pajusti, ką reiškia nepriklausomybė. 

— Man aštuoniolika suėjo prieš septynis mėnesius, bet mano tėvą 
vis tiek ištiko isterijos priepuolis, kai aš įstojau į Niujorko koledžą. Na, 
bet padaryta taip, kaip ruoštasi. Rytoj pradėsime ieškotis buto. O paskui 
gyvensime taip, kaip jau seniai planavome. 

— Taip. Na, tai pamėginkime įveikti pirmąją kliūtį, — pratarė Ema, 
ir jos iš lifto pasuko tyliu plačiu koridoriumi į Džonou buveinę. — Tik 
labai prašau, kalbėti leisk man, — įspėjo Ema. Sutikusi bereikšmį Ma- 
rianos žvilgsnį ji atsiduso: — Aš rimtai. Kai paskutinį kartą kalbėti ėmeisi 
tu, viskas baigėsi tuo, kad tris šeštadienius turėjome šveisti klauptus. 


— Bet aš juk menininkė, o ne teisininkė, — sumurmėjo Mariana, 
nutaisydama pačią mieliausią šypsenėlę. Tada atsidarė durys. 

— Džonou! — šūktelėjo Ema ir puolė Džonou į glėbį. — Staigme- 
na, — pratarė ji ir pakštelėjo jam į skruostą. 

— Liaukis, — tarė Džonou. Jis buvo pusnuogis ir gana netvirtai 


laikėsi ant kojų po vėlyvų pavakarių, vyno taurės ir kelių miego valan- 
dėlių. Uždėjęs rankas jai ant pečių, jis patraukė Emą kiek toliau. Ji buvo 
labai išaugusi, tikrai aukšta. Per pastaruosius aštuoniolika mėnesių ji pa- 
sistiebė lyg gluosnis, grakštus ir liaunas, gal net elegantiškas. Jos švie- 
siai gelsvi plaukai, sušukuoti atgal ir sutvirtinti šukutėmis, sunkiomis 
bangomis krito jai ant pečių. Ji mūvėjo išbiukusius džinsus ir vilkėjo 
ploną dryžuotą palaidinę, sukištą į kelnes. Ausyse suposi platūs auksi- 
niai žiedeliai. — Dėl Dievo, tu atrodai kaip manekenė nedarbo laiku. 

Tada Džonou dirstelėjo į Marianą: 

— O štai čia mano mieloji raudonplaukė. Ką tu padarei savo plau- 
kams? — paklausė Džonou ir perbraukė delnu per jos ežiuku kirptą šu- 
kuoseną. 

— Būtent taip dabar nešioja, — atsakė ji pasilenkdama ir laukdama 
bučinuko. — Ar mes tave prikėlėme? 

— Taip. Na, man atrodo, prieš paklausdamas, kokio velnio čia atsi- 
trenkėt, turėčiau įleisti jus vidun. 

Džonou nukreipė žvilgsnį žemyn: 

— Ir dar tie lagaminai... 

— O, Džonou, kaip gera, kad mes čia. Jau tą pačią akimirką, kai 
aerouoste įsėdau į taksi, pasijutau kaip namie, — kalbėjo Ema, mesdama 
ant grindų lagaminą, o paskui sukiodamasi po kambarį. Ji plumptelėjo 
ant kušetės, ranka perbraukė austrių spalvos pagalvėles ir vėl pašoko. — 
Kaip tu gyveni? 

— Aha, — tepasakė Džonou. Jis pakankamai gerai pažinojo Emą, 
todėl suprato, kad ši per kraštus besiliejanti energija tebuvo nervingumo 
ženklas. — Geriau klausimus pateiksiu aš. Ką nors gersite? 

— Taip, labai prašom. 

Jis nuėjo prie apvalaus stiklinio baro ir surado du butelius gaivi- 
nančio gėrimo. 

— Ar dabar prasidėjo kokios nors mokyklinės atostogos, apie ku- 
rias aš nieko nežinau? 

— Išsivadavimo diena. Mariana ir aš nutarėme persikelti į Niujor- 
ko koledžą. 

— Ar tiesiog dabar? — pasitikslino Džonou ir į dvi stiklines įpylė 
dietinio pepsio. — Keista, bet Brajenas man nieko neminėjo. 

—- Jis nežino, — atsakė Ema, imdama abi stiklines, paskui įspėjan- 
čiu žvilgsniu pažvelgė į Marianą. — Kol tu ką nors pasakysi, norėčiau, 
kad išklausytum. 

Prieš atsakydamas Džonou timptelėjo Emą už ausies. 

— O kaip tau pavyko pasprukti iš Svinio ir to kito akiračio? 

—- Rudas perukas, akiniai raginiais rėmeliais ir šlubčiojanti eisena... 

— Labai išmoninga, — atsakė Džonou, imdamas iš jos rankų stikli- 
nę ir gurkšteldamas, bet ne itin jaukiai jausdamasis “dėdės patikėtinio" 
vaidmenyje. — Ar bent gali įsivaizduoti, kaip sunerims Brajenas? 

Emos akyse šmėstelėjo gailesčio kibirkštėlės, tačiau netrukus jas 
pakeitė ryžto Žiburiukai. 

— Aš rengiuosi jam paskambinti ir viską paaiškinti. Bet, Džonou, aš 
jau apsisprendžiau. Niekas, nei tu, nei jis, nebegalėsite nieko pakeisti. 

— Kol kas aš nė nemėginau nieko keisti, — atsakė Džonou, SurSukęs 
antakius ir dėbtelėjęs į Marianą. — O tu siaubingai rami. k 

— Mane iš anksto perspėjo. Be to, aš su savo tėvais jau viską iš išsi- 
aiškinau, — paskubomis pridūrė ji. — Nesakyčiau, kad jiems visa tai 
ypač patiko, tačiau nurimo. Dabar mums su Ema jau aštuoniolika. Mes 
žinome, ko norime. 

Staiga Džonou pasijuto esąs nejaukiai senas. 

— Nejaugi dėl to, kad jums sukako po aštuoniolika, galite elgtis 
kaip tik įsigeidžiate? 

— Mes jau nebe vaikai, — pradėjo Mariana, kol Ema nebuvo spė- 
jusi delnu uždengti jai burnos. 

— Sėdėk, Mariana, ir tylėk. 

Ema atsiėmė iš Džonou stiklinę. 

— Suprantu, kad esu labai skolinga tėtei ir tau. Tačiau nuo tada, kai 
jis mane paėmė vos trejų metukų, aš dariau viską, ko jis manęs prašė. Ir 
ne iš dėkingumo, Džonou, juk pats žinai, kad jį myliu labiau už bet ką 
pasaulyje. Juk negaliu ir toliau gyventi visą laiką jam būdama tik vai- 
kas, kuris visada patenkintas bet kokia saugia jo išrinkta dėžute. Ir tu 
kažko troškai, ir jis... Tu tam ryžaisi. Na, ir aš kai ko noriu.. 

Ji nuėjo prie lagamino, atsegė jį ir išsitraukė nedidelį portfeliuką. 
Ji jau nebesinervino, tik energija vis dar trykšte tryško. 

— Štai čia yra mano nuotraukos. Aš ruošiuosi pamėginti iš to pra- 
gyventi, todėl noriu įstoti į mokyklą ir sužinoti, kaip galėčiau tai pada- 
ryti. Mes gyvensime kartu su Mariana. Aš noriu susirasti draugų, links- 
mintis klubuose ir vaikščioti po parkus. Noriu būti pasaulio dalis, o ne 
to pasaulio stebėtoja, stovinti kažkur pašalėje ir žiūrinti. Prašau, suprask... 

— Kokia tu buvai nelaiminga? 

Ji šyptelėjo. 

— Negalėjau nė pradėti aiškinti. 

— O gal reikėjo dar kartą pamėginti? 

— Mėginau, — atsakė Ema akimirką nusigręžusi. — Jis nesuprato. 
Ir negalėjo suprasti. Aš tik norėjau būti kartu su juo, su tavimi. Kadangi 
šitai buvo neįmanoma, stengiausi būti tuo, kuo jis norėjo mane matyti. 
Toji naktis Martinikoje... 

Ema nutilo atsargiai rinkdama žodžius. Net Mariana nežinojo, ką 
Ema buvo mačiusi. 

— Viskas pasikeitė; tiek mano pačios, tiek tėtės atžvilgiu. Aš bai- 
giau tai, ką buvau pradėjusi, Džonou. Aš jam buvau tai skolinga, ir daug 
daugiau nei vien tik tai... Tačiau dabar noriu pagalvoti apie save. 

— Pamėginsiu su juo dėl tavęs pasikalbėti. 

— Ačiū. 

— Dar nedėkok. Jam niekas netrukdo akimirksniu persikelti per At- 
lantą ir nuimti man galvą. 

Jis tingiai atidarė portfeliuką. 

— Tu visada buvai protinga, — murmėjo jis. — Jūs abi. 

Jis linktelėjo galvą į rytinę sieną, ant kurios kabojo “Devastation" 
eskizas. 

— Jau sakiau, kad ruošiuosi jį įsirėminti. 

Suspigusi iš pasitenkinimo, Mariana pašoko. Ji tai nupiešė per va- 
karėlį, surengtą baigimo proga. Namas, kurį Brajenas nuomojosi Long 
Ailende, buvo sausakimšas žmonių. Kadangi Mariana niekada nesivar- 
žydavo, tai paliepė visiems keturiems vyrams pozuoti. 

— Nemaniau, kad iš tikrųjų taip padarysi. Ačiū. 

— Kiek supratau, jūs mėginsite pragyventi iš savo verslo: tu pieši, 
o Ema tavo piešinius fotografuos. 

— Aišku, gal ir nelengva bus gyventi, nors turint tokį palikimą, ko- 
kį aš gavau iš savo senelės, mes ruošiamės prasimušti. 

— Kad jau prakalbai apie sunkų gyvenimą... gal jūs alkanos? 

— Aerouoste, laukdama Emos, suvalgiau dešrainį, — šyptelėjo Ma- 
riana. — Bet jo nepakako. 

— Vadinasi, kol aš pasiruošiu skambinti Brajenui, turėtume paval- 
gyti, — kalbėjo Džonou eidamas prie baro. — Galbūt tai bus paskutinis 
mūsų pasisėdėjimas drauge. 

— Ei, Džonou, ar nemanai, kad jau seniai laikas miegoti? 

Abi merginos atsigręžė į tą pusę, iš kur pasigirdo kitas vyriškas bal- 
sas. Jos išvydo išties įspūdingą vyrą, BEsUEiGžiANIų suktais laiptais ir 
mūvintį tik palaikiais šortais. 

— Aš ir galvoju, kur gi tu dingai... Oo... 

Jis nutilo, perbraukė pirštais per tamsius, susitaršiusius plaukus ir 
nusišypsojo merginoms. 

— Sveikos, nežinojau, kad turime viešnių. 

—- Lukas Karutersas, Ema Makevoj ir Mariana Karter, — pasakė 
Džonou susikišdamas rankas į megztinio kišenes. — Lukas rašo “New 
York" žurnalui. 

Jis kiek padvejojo, o paskui gūžtelėjo pečiais: 

— Jis čia gyvena. 

— Ooo, — tik tiek įstengė atsakyti Ema. Ji pakankamai dažnai su- 
sidurdavo su intymumu, dažnai to pavydėdavo, todėl dabar viską iškart 
suprato. — Sveikas. 

— Tai tu esi Ema. Aš tiek daug apie tave girdėjau, — nusišypsojo 
jis tiesdamas ranką. — Kažkodėl visada įsivaizduodavau mažą mergaitę. 

— Jau nebe, — teįstengė atsakyti ji. 

— O tu — tikra dailininkė, — nusišypsodamas jis kreipėsi į į Maria- 
ną. — Puikus darbas. 

— Dėkoju, — atsakė Mariana pakreipusi galvą. Ji norėjo atrodyti 
rafinuota. 

— Ruošiausi pasiūlyti panelėms valgyti. Jos tik iš kelionės. 

—- Naktipiečiai — skamba viliojančiai. Bet leiskite man tuo pasirū- 
pinti. Džonou kulinarija — nuodai. 

Mariana kurį laiką stovėjo net nenumanydama, kaip sureaguoti — 
žavėtis ar dėtis šokiruota. 

— Aš... aš tau padėsiu. 

Ji metė skubų žvilgsnį į Emą ir išskubėjo paskui Luką į virtuvę. 

. — Kaip supratau, atvykome netinkamu laiku, — pradėjo Ema. — 
Nenumaniau, kad turi... kambario draugą. 

Giliai atsidususi ji atsisėdo ant fotelio ranktūrio. 

— Aš visai nieko nenumaniau, Džonou. Iš tikrųjų nenumaniau. 

— Tai geriausiai išlaikyta rokerių paslaptis, — nerūpestingai atsa- 
kė jis, bet jo rankos kišenėse buvo sugniaužtos į kumščius. — Ar norė- 
tum, kad padėčiau tau iš čia pasprukti ir rezervuočiau numerį Valdorie? 

Ema žiūrėjo į savo rankas, o jos skruostai užkaito. 

— Ne, žinoma, ne. Ar tėtis žino, kad... Aišku, jis tikrai žino, — 
greitai kalbėjo ji. — Kvailas klausimas. Nesuvokiu, ką pasakyti. Jis, na, 
Lukas... jis tikrai labai patrauklus. 

Džonou akyse sužibo linksma ugnelė. 

— Iš tiesų ir man taip atrodo. 

Ema dar labiau išraudo, bet ji įstengė vėl pakelti į Džonou akis. 

— Dabar tu iš manęs juokiesi. 

— Ne, meilute, — švelniai kalbėjo Džonou. — Iš tavęs — tikrai 
niekada. | 

Ji atidžiai žvelgė jam į veidą, tarsi mėgintų išsiaiškinti, ar jis ki- 
toks, ar jos taip gerai pažįstamame veide nėra ko nors keista ar neįpras- 
ta. Bet ten nieko nebuvo, tik Džonou. Jos lūpos persikreipė. 

— Na, manau, kad man reikės pakeisti savo planus. 

Jis pajuto smūgį, stipresnį ir skaudesnį už vaikystėje patirtus ber- 
niūkščių kumščius. | 

— Man labai gaila, Ema. 

— Bet negaila nė pusės tiek, kiek gaila man, — atsakė ji. — Turiu 
atsisakyti svajonių tave sugundyti. 

Pirmą kartą gyvenime Ema išvydo tokį sutrikusį Džonou veidą. 

— Prašyčiau atleisti, nesupratau?.. 

— Na, aš visada svajodavau, kad užaugusi galėsiu pas tave atva- 
žiuoti kaip tikra moteris, — Ema atsistojo, išskėtė rankas, o paskui jas 
nuleido, — aš tau surengsiu vakarienę prie žvakių, įjungsiu muziką, o 
paskui tave sugundysiu. 

Ji ištraukė iš po palaidinės grandinėlę. Ant jos buvo užkabintas ma- 
Žytis plastmasinis žiedelis su rėžiančiai raudona akute. 

— Visada maniau, kad tu būsi man pirmas. 

Netekęs žado Džonou stovėjo įsistebeilijęs į žiedelį, o paskui pa- 
žvelgė Emai į akis. Jos akyse atsispindėjo meilė, — tokia meilė, kuri 
trunka visą gyvenimą, ir tikras supratimas, be jokių kaltinimų. Žengda- 
mas arčiau Džonou paėmė Emą už rankų. Kai prabilo, jo balsas skambė- 
jo kimiai. 

— Žinai, aš labai retai gailėdavausi, kad esu gėjus, — kalbėjo jis ir 
pakėlė jos rankas prie lūpų, kad pabučiuotų. — Tačiau šis kartas — vie- 
na iš tų retų valandėlių. 

— Džonou, aš tave myliu. 

Jis apglėbė Emą. 

— Aš tave myliu, Ema. Dievas žino kodėl. Juk tu tokia bjauri kalė... 

Emai nusijuokus, Džonou kiek atitraukė ją, kad galėtų pabučiuoti. 

— Pakaks. Lukas yra ne tik puikios išvaizdos, bet ir velniškai geras 
kulinaras. 


Ema nubudo anksti ir pasuko ten, iš kur sklido kavos aromatas ir 
neaiškūs televizoriaus garsai — į virtuvę. Ji jautėsi kiek sutrikusi ir sun- 
kiai orientavosi, nes atsibudo svetimoje lovoje numigusi vos kelias va- 
landėles. Jai buvo nejauku stovėti tarpduryje ir žiūrėti, kaip Lukas ant 
skrebučių tepa sviestą ir dirsčioja į televizorių, rodantį, kaip Deividas 
Hartmanas ima interviu iš Harisono Fordo. 

Galima sakyti, kad praėjusį vakarą šalia Luko ji jautėsi visiškai lais- 
vai; virtuvėje jie valgė sriubą ir sumuštinius. 

Jis buvo gerų manierų, sąmojingas, protingas ir neįtikėtinai patrauk- 
lus. Ir gėjus. Kaip ir Džonou, prisiminė Ema ir pamėgino nusišypsoti. 

— Labas rytas. 

Lukas atsigręžė. Šįryt jis atrodė jau kitaip: jo plaukai buvo stilingai 
sušukuoti, barzda nuskusta. Jis mūvėjo pilkas, tvarkingai išlygintas kel- 
nes, vilkėjo dailius mėlynus marškinius ir buvo pasirišęs kiek tamsėles- 

nio atspalvio kaklaraištį. Jis atrodė kaip viską išmanantis budrus profe- 
sionalas. Perspektyvus jaunas pareigūnas, mąstė Ema. Tikras kontrastas 
Džonou. | 

— Sveika. Nemaniau, kad išhipsi 15 lovos iki popietės. Kavos? 

— Ačiū. Negalėjau užmigti. Po pietų kartu su Mariana eisime ieš- 
kotis buto. Ir dar labai nerimavau, galvodama, kaip sureagavo mano tė- 
vas, kai Džonou jam paskambino. 

— Džonou tikrai sugeba įtikinėti, — pratarė Lukas ir padėjo prie- 


šais ją puodelį kavos. — Ir kodėl man nepamėginus išvaduoti tavęs iš 
dvejonių? Gal skrebutį? 
— Ne, — atsakė Ema, pridėjusi prie skrandžio ranką. — Ar tu ži- 


nai, kas ten nutiko? 

— Jie daug ginčijosi, — Lukas dirstelėjo į laikrodį, o paskui įsitai- 
sė greta Emos. — Džonou tarstelėjo jam keletą žodelių. Nemanau, kad 
galėčiau tau juos pakartoti. 

Ji įsikniaubė veidu į delnus. 

— Siaubinga. 

— Jis taip pat ir prisiekė. Jeigu gerai supratau, jis paminėjo kruvi- 
ną priesaiką — nenuleisti nuo tavęs akių. 

— Dieve, laimink jį... 

— Galiausiai, bet pokalbio pabaiga buvo dar labai negreit, Brajenas 
sutiko, kad lankytum koledžą čia, bet... — pridūrė jis, kol Ema dar nebuvo 
pradėjusi šokti iš džiaugsmo, — tu ir vėl turėsi asmens sargybinius. 

— Prakeikimas, nesutiksiu, kad paskui mane valkiotųsi tie apkiau- 
tę galvijai, sekantys kiekvieną judesį. Juk tada jausčiausi taip, tarsi vėl 
būčiau šv. Katerinos akademijoje. Ir kada jis liausis manyti, kad už kiek- 
vieno krūmo slepiasi vaikų grobikas? Žmonės net nežino, kas aš esu, ir 
jiems visai nerūpiu. 

— Tačiau jam tu rūpi, — pratarė Lukas ir uždėjo delną jai ant ran- 
kos. — Aš Žinau, jog kartais mums reikia paimti tai, ką galime gauti. 

— Aš tik noriu gyventi normalų gyvenimą, — pradėjo Ema. 

— Dauguma to nori, — pratarė Lukas, kai Ema pakėlė į jį akis ir 
nuraudo. — Klausyk, juk mums abiem patinka Džonou, todėl manau, kad 
vien dėl to turėtume būti draugai, tiesa? 

— Na gerai. | 

— Tuomet paklausyk pirmo draugiško mano patarimo. Mąstyk štai 
taip. Juk tu nori likti Niujorke, tiesa? 

— Taip. 

— Tu nori mokytis Niujorko koledže. 

— Taip. 

— Tu nori turėti savo kampą. 

Ji nepatenkinta giliai atsiduso: 

— Taip. 

— Na, tai viską jau turi. 

— Tu teisus, — po minutėlės pratarė Ema. — Tu esi visiškai teisus. 
O kai tik panorėsiu, galėsiu atsikratyti ir sargybiniais. 

— Šito negirdėjau, — atsakė Lukas vėl dirsteldamas į laikrodį. — Klau- 
syk, man reikia bėgti. Pasakyk Džonou, kad išsirinkau kinų restoranėlį. 

Jis pasigriebė portfelį, o paskui sustojo. | 

— Klausyk, buvau pamiršęs. Ar jos tavo? — paklausė jis ir parodė į 
atverstą aplanką su nuotraukomis, padėtą virtuvėje ant stalo. 

— Taip. 

— Geri darbai. Ar nieko, jeigu juos paimčiau ir kai kam parody- 
čiau? 

— Tau nebūtina to daryti. Tai, kad mes su Džonou geri draugai, dar 
nereiškia, kad... 

— Liaukis. Aš jas netyčia pamačiau būdamas kitame kambaryje. 
Paskui pažiūrėjau atidžiau ir man iš tikrųjų patiko. Džonou neprašė ma- 
nęs iškelti tavojo “aš". Jis niekada taip nesielgtų. 

Ji patrynė delnais šlaunis. 

— Ar jie tau tikrai patiko? 

— Taip. Pažįstu keletą žmonių. Jeigu norėtum, galėčiau tau padėti 
įeiti į reikiamus sluoksnius. 

— Norėčiau. Labai norėčiau. Suprantu, kad man reikia dar daug 
mokytis, todėl aš ir čia. Jau dalyvavau keliuose konkursuose ir apžiūro- 
se... — ji nebaigė, nes pūtė miglą. — Ačiū. Aš mielai tuo pasiūlymu pa- 
sinaudosiu. 

— Žinoma. Susitiksime vėliau. 

Jis pasispaudė portfelį po pažastimi ir išskubėjo. z 

Ema liko sėdėti viena vos bekvėpuodama. Ji jau atrado savo kelią, 
dingtelėjo mintis. Galų gale pradėjo savo kelionę. 


19 


— Tai mūsų! 

Ema ir Mariana stovėjo apsikabinusios per pečius, žiūrėdamos pro 
ką tik įsigytos palėpės Soho rajone langus. Emos balse buvo jaučiama 
nuostaba, nors kartu jis skambėjo pakiliai, tarsi sakant svarbią kalbą. 

— Aš vis dar negaliu patikėti, — sumurmėjo Mariana. 

— Patikėk. Jis mūsų. Dvidešimties pėdų aukščio lubos, prastas van- 
dentiekis ir velniški mokesčiai, — greitai nusijuokusi Ema tris kartus 
apsisuko. — Mariana, dabar mes esame savininkės. Tu, aš ir išsvajotasis 
Manhatanas. | 

— Mes jau nusipirkom... — pratarė Mariana sėsdamasi ant grindų, 
išklotų medinėmis subraižytomis lentomis. Iš trijų apatinių aukštų aidė- 
jo kažkieno balsai, girdėjosi kažkoks dundesys, eismo ūžimas. Lauke kaž- 
kas bildėjo, ir net pro uždarą langą girdėjosi riksmai ir keiksmai. Visa 
tai skambėjo tarsi muzika. 

Palėpė buvo labai didelė su daugybe langų iš priekio ir stikliniu 
paneliu dešinėje. 

“Investicija į garsą", — nelabai patenkintas įvertino Marianos tėvas. 

“Visiškas absurdas", — toks buvo Džonou verdiktas. 

Nesvarbu, investicija ar absurdas, tai priklausė joms. Vis dar vilkė- 
damos tvarkingais drabužiais, kuriais vilkėjo ir anksčiau, jos apžiūrinė- 
jo naujuosius savo namus — ištisų savaičių ieškojimų, begalinių skam- 
bučių nekilnojamo turto agentams, nesuskaičiuojamą daugybę kartų vars- 
tytų banko durų vaisių. Kam nors ši patalpa gal ir galėjo atrodyti kaip 
milžiniškas, tuščias kambarys dėmėtomis lubomis ir suodinais langais, 
tačiau joms ši palėpė buvo jų vaikystės svajonės išsipildymas. 

Tada jos įsižiūrėjo viena į kitą; jų veiduose atsispindėjo svaiginanti 
baimė. Galiausiai įtampą išsklaidė prasiveržęs juokas. Pirmoji pratrūko 
juoktis Ema, juokas aidu atsimušė į aukštas gipso lubas. Čiupusios viena 
kitą į glėbį jos pasileido šokti polką po visą ilgą kambarį, savo naujuo- 
sius namus. 

— Mūsų, — sunkiai alsuodama pratarė Ema, kai jos galiausiai trep- 
telėjo paskutinį kartą. 

— Mūsų, — atsakė Mariana. Jos oficialiai paspaudė viena kitai ran- 
kas, o paskui vėl nusijuokė. 

— Puiku, bendrasavininke, — pradėjo Mariana. — Metas ką nors 
nutarti. 

Jos atsisėdo ant grindų priešais pasidėjusios Marianos eskizus, pep- 
sio butelį ir jau pilną nuorūkų skardinę peleninę. Joms reikėjo sienelės 
vienur, laiptų — kitur. Viršuje — vieta studijai, apačioje — tamsus kam- 
barys. 

Jos planavo, perplanavo, konstravo, išmontavo... Galiausiai Maria- 
na pamojavo cigarete: 

— Štai taip. Beveik tobulai. 

— Nepakartojama, — atsiliepė Ema, pasiėmusi cigaretę ir apdova- 
nodama save dideliu dūmų kamuoliu. — Tu — genijus. 

— Taip, sutinku, — kalbėjo Mariana ir papurčiusi trumpus piaukus 
atsirėmė į grindis alkūnėmis. — Bet tu man padėjai. 

— Teisingai. Mes — genijai. Viskas čia turės savo vietą. Negaliu 
sulaukti, kol mes... O, šūdas... 

— Šūdas? Ką tu turi galvoje, sakydama šūdas? 

— Juk dar ir vonia. Mes pamiršome vonią. 

Kiek patyrinėjusi eskizus Mariana gūžtelėjo pečiais. 

— Vonią prisisuksime. Reikės atsuktuvo... 

Ema tik uždėjo delną Marianai ant veido ir lengvai ją stumtelėjo. 


* k 


Atsitūpusi ant kopetėlių, Mariana tarp dviejų langų tapė savo ir Emos 
portretus visu ūgiu. Ema buvo užsiėmusi labiau proziškais dalykais — ji 
buvo parduotuvėje ir dabar į suremontuotą šaldytuvą krovė pirkinius. 

— Girdžiu zumerį, — šūktelėjo Mariana perrėkdama radijos triukšmą. 

— Žinau, — atsiliepė Ema, mėgindama į glėbį suimti du greipfru- 

tus, šešių pepsio skardinių pakuotę ir stiklainėlį konservuotų braškių. 
Zumeriui dar kartą suzirzus, ji viską pastatė ant lentynos. Priėjusi prie 
lifto kabinos, atsiveriančios tiesiai į jų kambarį, ji įjungė atsakiklį. 

— Klausau. 

— Makevoj ir Karter? 

— Taip. . 

— Užsakymas iš firmos “Lovos, lovos, lovos." 

Ema atidarė duris ir riktelėjo karo šūkį. 

— Kas ten? — paklausė Mariana ir atsitraukė nuo piešinio, kad ge- 
riau viską apžiūrėtų. 

— Lovos! — šūktelėjo Ema. — Mes jau turime lovas. 

— Nejuokauk taip, Ema. Tik ne dabar, kai tapau, nes kitaip užtaisy- 
siu tau karpą. 

— Aš nejuokauju. Jie jau kyla viršun. 

Mariana sukluso rankose vartydama teptuką. 

— Tikros lovos? 

— Čiužiniai, Mariana, — atsakė Ema ir atsirėmė ranka į kopetaites. — 
Čiužiniai su spyruoklėmis. 

— Jėzau, — Mariana užsimerkė, o paskui dramatiškai suvirpėjo. — 
Manyčiau, patyriau orgazmą. 

Dzingtelėjus lifto skambučiui, Ema lyg kulka šovė į kitą kambario 
galą. Atsidarius durims, ji tepamatė karališko dydžio čiužinį. aptrauktą 
plastmasiniu maišu. 

— Kur nešti? — neaiškiai nuskambėjo klausimas. 

— O, šitą galite nešti tiesiai tais laiptais į viršų ir padėti į tolimiau- 
sią kampą. 

Vyrukas, ant kurio kepuraitės buvo užrašyta “Badis", permetė pa- 
talpą akimis, užsivertė čiužinį ant galvos ir nuėjo laiptų link. 

— Vienu metu į liftą telpa tik vienas. Mano partneris laukia apačioje. 

— O, gerai... — atsiliepė Ema ir paspaudė lifto mygtuką. — Tikros 
lovos, — pratarė ji, kai ir Mariana priėjo pažiūrėti. 

— Labai prašau, tik ne dabar, kai turime lankytojų. Velnias, skam- 
ba telefonas. Pakelsiu ragelį. 

Liftas dar kartelį dzingtelėjo. Ema įleido antrą vyruką; sprendžiant 
iš jo kepuraitės, jis buvo vardu Rikas. Tada ji nusišypsojo Badžiui. kuris 
rengėsi paimti iš lifto kietąją lovų dalį. Liftui atsidarius, Ema nusišiepė. 
kai išvydo prigrūstą kabiną. 

— Vienas į viršų, kitas į apačią... Gal norėtumėte išgerti šalto gėrimo? 

Pro lovų dalis prasigrūdo Brajenas. 

— O, taip. 

— Tėti! 

— Misteri Makevojau! — riktelėjo Mariana garsiau už radiją. Ji 
liovėsi piešusi ir nusibraukė dažais išteptas rankas į kombinezoną. — 
Sveiki. 

— Norėtumėte išeiti? — nelaimingu balsu pasiteiravo Badis ir pa- 
mėgino prasilenkti laiptų link gabendamas lovų dalis. 

— Tėti, — dar kartą pratarė Ema. — Mes nežinojome, kad tu čia. 

— Tai akivaizdu. Dieve, Ema, juk šiuo liftu galėjo užsikelti bet kas. 
Ar lauko durys niekada nebūna užrakintos? 

— Juk jie mums atvežė užsakymą. Lovas, — atsakė Ema ir mostelėjo 
į Riką, pūkščiantį po savo našta. Ji nutaisė šypsenėlę ir pabučiavo tėvą. — 
O aš maniau, kad tu esi Londone. 

— Buvau. Bet paskui nutariau, jog jau pats laikas pažiūrėti, kur 
gyvena mano dukra. 

Jis žengė į kambario gilumą norėdamas viską kuo atidžiausiai ap- 
žiūrėti. Beveik visos grindys buvo nuklotos medžiagos gabalais. Dėžė 
nuo naujos viryklės atstojo ir stalą, ir kėdę; dabar ji buvo užversta senais 
laikraščiais, ant jos buvo pastatyta lempa, apytuštė stiklinė ir skardinė 
su dažais. Ant palangės buvo padėtas radijo imtuvas, iš kurio sklido ge- 
riausio keturiasdešimtuko melodijos. Visi kiti kambario baldai tebuvo 
kopėčios, kortų stalelis ir vienintelė sulankstoma kėdutė. 

— Jėzau, — tepratarė Brajenas. Daugiau jis neturėjo ką pridurti. 

— Mes vis dar užsiėmusios statybomis, — pratarė Ema per jėgą 
mėgindama būti linksma. — Gal ir neatrodo, tačiau mes jau beveik bai- 
giame. Šen ten dar turi šiek tiek padirbėti staliai, šį tą pabaigti, o pirma- 
dienį turi ateiti koklininkas ir įrengti vonią. 

— Čia labiau panašu į sandėlį. 

— Tiesą sakant, anksčiau čia buvo gamykla, — įsiterpė Mariana. — 
Mes padalijome patalpą ir atitvėrėme ją stiklo plytelių sienele. Tai buvo 
Emos idėja. Puiku, tiesa? — paklausė Mariana mostelėjusi į juosmenį 
siekiančią sienelę, skiriančią virtuvę nuo kambario. — Mums dar daug 
ką reikia sutvarkyti. Čia viskas sena, — tęsė ji ir paėmė Brajeną už ran- 
kos ketindama jam aprodyti savo valdas. — Štai ten — Emos miegama- 
sis, kurį atskirsime stiklo siena taip, kad ten būtų irgi šviesu. Aš gyven- 
siu viršuje — ten bus ir mano studija, ir miegamasis. Emos tamsusis kam- 
barėlis jau įrengtas štai tame kampe, o ateinantį pirmadienį vonia jau ne 
tik bus galima naudotis, bet ir grožėtis. 

Brajenui labai nepatiko ši trykštanti energija. Jis tiesiog nekentė, 
nes dabar Ema jau nebuvo panaši į jo mažą mergaitę. Ji atrodė kaip mo- 
teris, svetima moteris... 

— Ar nutarėte gyventi be baldų? 

— Mes norime palaukti, kol viskas bus baigta, — atsakė Erma. Ji 
Juto, kad jos balsas ganėtinai šaltas, tačiau nieko negalėjo padaryti. — 
Mes niekur neskubam. 

— Nori čia pasirašyti? — paklausė Badis ir pakišo jai panosėn lapą 
popieriaus. — Viskas atiduota ir sutvarkyta. 

Jis išsipūtė nosį į raudoną skepetą, o paskui jo žvilgsnis užkliuvo 
už Brajeno. 

— Ei. Ei, ar tu tik ne... Aišku, tu iš tikrųjų tasai... Po velnių, Make- 
vojus. Tu esi Brajenas Makevojus. Ei, Rikai, štai, žiūrėk, Brajenas Ma- 
kevojus. Iš “Devastation". 

— Neskiedi? 

Brajenas automatiškai sudėjo lūpas žaviai šypsenėlei. 

— Malonu susipažinti. 

— Nuostabu. Tiesiog puiku, — nesiliovė Badis. — Mano žmona 
niekada tuo nepatikės. Septyniasdešimt penktaisiais aš jai paskyriau pir- 
mąjį pasimatymą per jūsų koncertą. Gal galėčiau gauti autografą? 

— Žinoma. 

— Jėzau, ji niekada tuo nepatikės, — kalbėjo Badis toliau. Kol jis 
knisosi po kišenes ieškodamas skiautės popieriaus, Ema paėmė bloknoto 
lapelį ir padavė tėvui. 

— Koks jūsų žmonos vardas? — paklausė Badžio Brajenas. 

— Doryna. Žmogau, ji tikriausiai numirs. 


su autografu. 

Prireikė dar dešimties minučių ir autografo Rikui, kol! jie išėjo. Maria- 
na taip pat dingo užlipusi suktais metaliniais laiptais į viršų. 

— Turi alaus? — paklausė Brajenas. 

— Ne. Tik gaiviųjų gėrimų. 

Neramiai truktelėjęs pečiais Brajenas priėjo prie plačių langų. Pro 
juos taip puikiai viskas matėsi, Ema taip pat. Nejau ji pati to nesupran- 
ta? Dideli langai, o ir pats miestas... Tai, kad jis nupirko kambarius pir- 
mame aukšte ir įkurdino ten Svinį ir kitą vyruką, — dabar neturėjo jo- 
kios reikšmės, kai jis pats viską įvertino. Ji buvo lengvai pažeidžiama. 
Kiekvieną kartą, kai tik Ema išeis į gatvę, jai galės grėsti pavojus. 

— Vyliausi, kad tu išsirinksi ką nors užmiestyje, kur bus ir apsauga. 

— Kur nors Dakotoje? — pratarė Ema, o paskui ėmė save keikti. — 
Atleisk, tėti. Žinau, kad Lenonas buvo tavo bičiulis. 

— Taip, buvo, — tarstelėjo Brajenas nusigręždamas. — Įvertinusi, 
kas jam nutiko, turėtum suprasti, ką jaučiu. Jį nušovė gatvėje, ne dėl to, 
kad norėjo apiplėšti, ne iš nežabotos aistros. O tik dėl to, kad jis buvo 
labai garsus... Tu esi mano, Ema. Todėl tau visada gresia pavojus. 

— O kaip tu pats? — nenusileido Ema. — Juk kiekvieną kartą, kai 
tik užlipi ant scenos, tampi visiškai neapsaugotas ir prieinamas. Užtektų 
vieno ligonio iš kelių tūkstančių, sumokėjusio bilieto kainą. Nejau ma- 
nai, kad aš niekada apie tai nepagalvoju? 

Brajenas papurtė galvą. 

— Ne, nemanau, kad būtum apie tai galvojusi. Bent jau niekada 
nesi sakiusi. 

— Nejau tai ką nors pakeistų? 

Jis nutilo, atsisėdo ant palangės ir išsitraukė cigaretę. 

— Ne, Ema, tu negali liautis buvęs toks, koks iš tikrųjų esi, kad ir 
labai norėtum. Bet aš jau praradau vieną vaiką, — kalbėjo jis ir įžiebė 
degtuką. — Nebepakelčiau, jeigu prarasčiau ir kitą. 

— Nenoriu kalbėti apie Dareną, — virpančiu balsu pasakė Ema pa- 
jutusi atplūstančią skausmo bangą. 

— Dabar mes kalbžmės apie tave., 

— Tada gerai. Aš nebegaliu gyventi taip, kaip tu nori, nes kitaip 
imčiau tavęs nekęsti. Aš sutikau mokytis šv. Katerinos akademijoje, tėti, 

ir ištisus metus koledže, kurio nekenčiau. Turiu pradėti gyventi, kaip aš 
pati noriu. Štai ką čia veikiu. 

Brajenas įtraukė dūmą ir panoro išgerti. 

— Žinai, man atrodo, geriau jau tu manęs nekęstum. Tu esi viskas, 
ką turiu. 

— Tai ne tiesa, — pratarė Ema ir žengė prie jo. Jos širdyje meilė 
buvo sumišusi su pagieža ir nusivylimu. — Aš tau niekada nebuvau vis- 
kas ir niekada nebūsiu. 

Atsisėdusi šalia tėvo, ji paėmė jo ranką. Jis buvo labai gražus — 
nesvarbu, kad į jį žvelgė priešiškai nusiteikusios dukters akys. Metai, 
įtampa, pats gyvenimas jo veide beveik nepaliko žymių. Bent jau iš iš- 
orės. Galbūt jis buvo kiek per liesas, tačiau laikas nebuvo išdarkęs jo 
poetiško veido ir nenubalinęs šviesių plaukų. Ema svarstė, koks stebuk- 
las galėjo nutikti, kad ji tapo visiškai suaugusi, o tėvas nė trupučio ne- 
senstelėjo? Ji tebelaikė delne tėvo ranką ir atsargiai rinko žodžius. 

— Bet negerai yra tai, kad per visą savo gyvenimą ir aš teturėjau 
tik tave vienintelį, — kalbėjo spausdama jo pirštus. — Tada man tik ta- 
vęs ir tereikėjo. Tėti, dabar man reikia daugiau. Ir aš tenoriu galimybės 
surasti tai, ko man reikia. 

Brajenas apsižvalgė po kambarį. 

— Tikiesi surasti čia? 

— Čia norėčiau pradėti. 

Buvo neįmanoma ginčytis dėl to, ką jis taip puikiai suprato. 

— Leisk man įvesti apsaugos sistemą. 

— Tėti... 

— Ema, — nutraukė Brajenas čiupdamas ją už rankos. — Noriu 
ramiai miegoti. 

Ji trumpai nusijuokė ir apsiramino. 

— Gerai. Tegu tai bus įkurtuvių dovana, — pasakė ji ir pabučiavo 
tėvą. — Norėtum pasilikti pietums? 

Jis dar kartą apsižvalgė. Šis būstas jam priminė jo paties pirmąjį 
prieglobstį, nors jo kambarėlis buvo tik maža dalelytė šito ploto. Vis dėlto 
Brajeną užplūdo prisiminimai — seni baldai, dažais nutaškytos sienos, 
seksas su Beve ant grindų. 

— Ne, — atsakė jis. Staiga jis pajuto, jog nebenori čia būti ir jausti 
jaunystės, vilčių ir nekaltybės dvelksmą. — Bet kodėl gi man neišsive- 
dus jūsų su Mariana papietauti? 

Mariana pavojingai persisvėrė per laiptų turėklą. 

— O kur? 

Brajenas jai šyptelėjo: 

— Galite pasirinkti. 


* k 


Kadangi Brajenas buvo priverstas sutikti su Emos sprendimu, jis 
vaidino atlaidaus tėvo vaidmenį. Jis nupirko jai Varholio litografiją ir 

prabangią Tifanio lempą su zodiako ženklais, melsvų ir rausvų tonų praš- 
matnų vilnonį kilimą. Visą savaitę, kiek tik jis viešėjo Niujorke, kasdien 
užsukdavo pas Emą ir atnešdavo kokią nors dovaną. Ji negalėjo Brajeno 
sustabdyti, o be to, pamačiusi, jog šios dovanos jam pačiam teikia di- 
džiulį malonumą, liovėsi mėginusi. 

Paskutinį vakarą prieš Brajenui išvykstant į Londoną Ema surengė 
pirmąjį vakarėlį. Ant neįkainojamo kilimo stovėjo toji pati dėžė nuo vi- 
ryklės, kortų stalelį puošė Tifanio dirbinys, maistas buvo patiektas ir plas- 
tikiniuose dubenėliuose, ir Limožo induose, kuriuos joms atsiuntė Ma- 
rianos mama. Džonou dėka senas radijo imtuvas buvo pakeistas į sienas 
drebinančią stereoįrangą. 

Saujelė koledžo studentų linksminosi su muzikantais ir Brodvėjaus 
žvaigždėmis. Suknelės įvairavo nuo paprastų medvilninių iki šilkinių ir 
siuvinėtų blizgučiais. Aplinkui girdėjosi diskusijos arba skambėjo juo- 
kas, tačiau viską gožė langus drebinanti muzika. 

Ema pajuto nostalgiją vaikystėje matytiems vakarėliams, kuriuos ji 
taip gerai prisiminė, ant grindų susėdusiems žmonėms, įsitaisiusiems ant 
pagalvėlių svečiams, taip gyvai ir gražiai besikalbantiems apie savo me- 
nus. Ji gurkštelėjo mineralinio vandens ir stebėjo kitus, nes tai jai visada 
labiausiai patikdavo. 

— Įdomus vakarėlis, — konstatavo Džonou ir uždėjo jai ant peties 
ranką. — Gal dar yra likę alaus? 

— Pažiūrėkim. 

Ema nusivedė Džonou į virtuvę. Šaldytuvas buvo gerokai ištuštė- 
jęs, tik butelis vyno ir alaus iš šešių butelių pakuotės. Ema atkimšo bute- 
lį ir padavė jį Džonou. 

— Kaip senais laikais, — pratarė ji. 

— Daugmaž, — atsakė Džonou uostydamas alų. — Kokia tu gera 
mergaitė. 

— Nesu mėgėja išgerti. 

— Dėl to neturėtum atsiprašinėti. Brajus linksminasi pats vienas, — 
kalbėjo Džonou ir linktelėjo galva ton pusėn, kur atsirėmęs į sieną ant 
grindų sėdėjo Brajenas, panašus į keliaujantį bardą, ir brazdino akustinę 
gitarą. 

Ema, pažvelgusi į štai taip sėdintį tėvą su gitara ir dainuojantį dau- 
giau sau, 0 ne jį supantiems žmonėms, pajuto didelę meilę. 

— Jam patinka štai taip groti nė kiek ne mažiau nei stadione ar 


studijoje. 
— Taip jam dar labiau patinka, — pratarė Džonou, atsidarydamas 
alaus skardinę. — Nors nemanyčiau, kad jis pats tai žino. 


— Man atrodo, kad dabar jis į viską žvelgia nuolaidžiau, — kalbėjo 
Ema žvelgdama į visus, susirinkusius jos namuose. Jos namuose. — Ga- 
lų gale jis juk įrengė apsaugos sistemą, prieš kurią Bakingemo rūmų ka- 
ralienės sargyba atrodytų kaip tikri bailiai. 

— Tave toji sistema siutina? 

— Ne. Tiesą sakant, ne. Aišku, dažniausiai aš neprisimenu kodo 


161 


skaičių, — pasakė Ema gurkštelėjusi ir puikiai jausdamasi virtuvėje, pu- 
se stiklinės sienos atskirtoje nuo svečių būrio ir juoko. 

— Ar Lukas tau sakė, kad mano segtuvą nusiuntė Timočiui Ranjanui? 

— Kažką minėjo, — atsakė Džonou krypteldamas galvą. — Kokios 
nors problemos? 

— Nežinau. Jis man pasiūlė asistentės darbą dalį dienos. 

Džonou perbraukė per Emos plaukus, kuriuos ji viršugalvyje buvo 
susirišusi į uodegą. 

— Ema, meilute, tik apgailėtina mažuma iškart pradeda nuo viršūnės. 

— Visiškai ne tai. Ranjanas yra vienas iš dešimties geriausių vals- 
tijos fotografų. Jau vien turėdama galimybę pradėti dirbti kaip jo valyto- 
ja galėtum įsivaizduoti, jog tai jau svajonės išsipildymas. 

— Na, tai kas yra? 

Ema nusisuko nuo būrelio svečių ir pažvelgė jam tiesiai į akis. 

— Džonou, kodėl jis man pasiūlė darbą? Ar dėl mano nuotraukų, ar 
dėl tavęs ir mano tėvo? 

— Galbūt derėtų paklausti paties Ranjano. 

— Aš ir ketinu, — atsakė Ema statydama stiklinę, bet paskui vėl ją 
pakėlė. — Žinau, kad mano nuotrauka buvo išspausdinta “American Pho- 
tographer" todėl, kad ją išspausdinti pasiūlė Lukas. 

— Tikrai? — pusbalsiu paklausė Džonou. — Tikriausiai tavo nuo- 
trauka nebuvo verta tokios garbės? 

— Tai buvo velniškai gera nuotrauka, bet... 

Džonou atsirėmė į šaldytuvą ir gurkšnojo alų. 

— Pralinksmėk, Ema. Juk negali keliauti per gyvenimą nuolatos 
svarstydama, kodėl tau nutinka vienas ar kitas dalykas, nesvarbu, geras 
jis ar blogas. 

— Aš negaliu sakyti, kad nesijaučiu dėkinga Lukui. Jis jau iš pat 
pradžių man pasirodė nuostabus. Bet juk tai ne tas pat kaip kulinarijos 
pamokos man ir Marianai. 


— Aišku, kad nepanašu, — sausai atsakė Džonou. 

— Aš noriu gauti darbą pas Ranjaną, — tęsė Ema, atmesdama ant 
nugaros plaukų uodegą. Jai ties ausimis linksmai šokinėjo mažos garba- 
nėlės. — Džonou, tu turi savo muziką. O man vietoj muzikos yra foto- 


grafija. 

— Ar tu gera? 

Ji pakėlė smakrą. 

— Aš esu labai gera. 

— Tada gerai, — atsakė Džonou, įsivaizduodamas, kad jie jau bai- 
gė pokalbį šia tema, ir žvelgdamas į šurmuliuojančius svečius. — Ne- 
menkas būrelis. 

Ji buvo betęsianti ankstesnį pokalbį, tačiau perbraukusi ranka sau 
per plaukus apsigalvojo. 

—- Labai gaila, kad čia nėra P. M. ir Stivio. 

— Gal kitą kartą. Tačiau ir dabar tarp naujų veidų šmėkšteli ir kele- 
tas senų. Kaip matau, iš kažkur ištraukei Blekpulą. 

— Tiesą sakant, tėtis pats su juo vakar susitiko kaktomuša. Kitą 
savaitę jis koncertuos “Medison Sguare Garden'e". Bilietai jau parduo- 
ti. Ar eisi pasiklausyti? 

— Nepasakyčiau, kad apie tai svajoju, — atsakė Džonou ir pakėlė 
antakį. — Nesu jo gerbėjas. 

— Bet juk jis yra įrašęs tris Makevojaus ir Donovano dainas. 

— Tai jo reikalas, — atsakė Džonou, nenorėdamas daugiau apie tai 
kalbėti. 

— Kodėl tu jo nemėgsti? 

Džonou gūžtelėjo pečiais ir gurkšnojo toliau. 

— Man jis niekada nekėlė pasitikėjimo. Ypač toji savimi patenkin- 
to tipo šypsenėlė. 

Ema apsigręžė norėdama paimti iš spintelės naują maišelį traškučių. 

— Man atrodo, jis turi teisę būti savimi patenkintas — keturi auk- 
siniai albumai, pora Gremi apdovanojimų, nuostabi žmona. 

— Kiek žinau, nuostabi buvusi žmona. Jis tikrai rengiasi kabinti 
mūsų mieląją raudonplaukę. 

— Marianą? — šūktelėjo Ema, metusi šalin traškučių maišelį ir 
karštligiškai dairydamasi, kol pastebėjo savo kambario draugę ant šešė- 
liuotos palangės, apsikabinusią su Blekpulu. Ji pajuto kylančias emocijas, 
kurias galėjo apibūdinti kaip sumišusius pavydo ir panikos jausmus. — 
Duok man cigaretę, — sumurmėjo ji mėgindama likti rami. 

— Ji jau didelė mergaitė, Ema. 

— Aišku, kad didelė, — atsakė Ema, giliai įtraukdama prancūziškos 
cigaretės dūmą. — Tačiau jis per senas, kad... — ji nutilo, prisiminusi, 
kad Džonou buvo ketveriais ar penkeriais metais vyresnis už Blekpulą. 

— Vargšelė mergytė, — sukikeno Džonou. — Dabar tau belieka nu- 
sikąsti liežuvį. 

Bet Ema nešyptelėjo. 

— Ne, tiesiog man nepatinka, kad ji įlindusi į tą tamsų kampą. 

— Savaime suprantama, vyriausioji motinėle. 

— Nutilk, Džonou, — pratarė Ema, vėl imdama gėrimo stiklinę. Ji 
nenuleido akių nuo Blekpulo*. Ji galvojo, kad toks vardas šiam žmogui 
labai tiko. Jo plaukai buvo juodi, tankūs, jis mėgo juodus drabužius — 
odą, zomšą, šilką. Jo veidas buvo jausmingas ir liūdnas. Ema visada jį 
įsivaizduodavo kaip Hetklifą. Jai visada atrodė, kad Brontės herojus yra 
labiau linkęs į susinaikinimą, o ne į heroizmą. Greta jo Mariana atrodė 
kaip šviesi liauna žvakelė, trokštanti, kad ją uždegtų. 

— Aš tik mėginu pasakyti, kad didesnę savo gyvenimo dalį ji pra- 
leido toje prakeiktoje mokykloje. 

— Lovoje, kuri stovėjo šalia tavosios, — pabrėžė Džonou. 

Ema nebuvo nusiteikusi juokauti. 

— Na gerai, tai tiesa. Bet aš visą tą laiką gyvenau kartu su jumis 
visais, daug ką mačiau, daug kur pati dalyvavau. O Mariana iš mokyklos 


* Black pool angl. — juodas tvenkinys. Vert. 

vykdavo į stovyklą, paskui — į savo tėvo dvarelį. Aš žinau, kad ji gali 
susitvarkyti ir pati, tačiau ji dar labai naivi. 

— Manau, kad mūsų mieloji raudonplaukė turi daug šansų. Bran- 
gioji, Blekpulas yra slidus žaltys, tačiau jis juk ne pabaisa. 

— Aišku, kad ne, — sutiko Ema, bet nutarė nenuleisti akių nuo Ma- 
rianos. Ji vėl pakėlė prie lūpų cigaretę ir staiga tarsi sustingo. 

Kažkas uždėjo naują albumą. “Bitlus". “Abbey Road". Pirmoji dai- 
na A pusėje. 

— Ema, — sunerimęs Džonou čiupo Emai už riešo. Jos pulsas buvo 
labai retas, oda pasidarė ledinė. — Koks velnias tau nutiko? Pažvelk čionai. 

“He say one and one and one is three." 

— Išjunk plokštelę, — sušnabždėjo ji. 

— Ką? 

— Išjunk plokštelę, — pakartojo ji, jausdama, kad jai ima trūkti 
oro. — Džonou, išjunk. 

— Gerai. Lik čia. 

Jis nusiyrė per nemenką būrį svečių. Džonou skubėjo, kad niekas 
nesumanytų užkalbinti ar kaip kitaip sulaikyti. 

Ema laikėsi įsikibusi sienos, kol paskaudo pirštus. Ji jau nebegir- 
dėjo vakarėlio šurmulio, nebematė susirinkusių šaunių svečių, besijuo- 
kiančių ir vaikštinėjančių su plastikiniais puodeliais, sklidinais balto vyno 
ar nusitvėrusių butelius šalto importinio alaus. Prieš akis jai šmėkščiojo 
tamsaus koridoriaus šešėliai, ji girdėjo baidyklių šnypštimą ir urzgimą. 
Ir mažojo savo broliuko verksmą. 

— Ema, — šį kartą ją vardu pašaukė Brajenas, atsidūręs virtuvėlėje 


kartu su Džonou. — Kas tau, vaikuti? Ar tau bloga? 
— Ne, — atsakė Ema. Tėtis, pagalvojo ji. Tėtis padės viską nuvyti 
šalin. — Ne, tai Darenas. Girdėjau Dareno verksmą. 


— O, Jėzau, — jis suėmė Emą už pečių ir papurtė. — Ema, pažvelk 
į Mane. 

— Ką? — pratarė ji ir pakėlė galvą. Jos akyse švytėjusios ugnelės 
ištirpo ašarose. — Aš atsiprašau. Labai atsiprašau. Aš pabėgau. 

— Viskas gerai, — atsakė Brajenas, prisitraukdamas ją arčiau. Jo 
kančios kupinos akys žvelgė per Emos petį į Džonou. — Mums reikėtų 
ją iš Čia išvesti. 

— Nuvesti į miegamąjį, — pasiūlė Džonou, o paskui atsargiai ėmė 
skintis kelią. Jis uždarė matinio stiklo duris, palikęs už jų vakarėlio šur- 
mulį. 


— Ema, prigulk, — švelniai tarė Brajenas, sėsdamasis ant lovos 
krašto. — Aš čia pabūsiu. 

— Man viskas gerai, — pasakė Ema. Jai vėl viskas atrodė susijau- 
kę. Ji nežinojo, ar turėtų jausti nuoskaudą, ar nuostabą. — Nenumanau, 


kodėl mane visa tai ištiko. Tiesiog kažkas spragtelėjo. Ir aš pasijutau, 
tarsi būčiau šešerių. Man labai gaila, tėti. 

— Ššš, — Brajenas prispaudė lūpas jai prie smilkinio. — Visa tai 
Jau nesvarbu. 

— Tai dėl muzikos, — prabilo Džonou, o paskui įsitaisė šalia jų. — 
Tave labai nuliūdino muzika. | 

— Taip, — sutiko Ema ir apsilaižė išdžiūvusias lūpas. — Taip, tai 
dėl muzikos. Ir tą vakarą grojo tokia muzika. Kai nubudau ir išgirdau 
verkiantį Dareną. Ji grojo ir tada, kai aš bėgau koridoriumi. Buvau pa- 
miršusi. Aš niekada negalėjau klausytis šios dainos, tik niekaip nesu- 
prasdavau kodėl. Šį vakarą prisiminimai sugrįžo; tikriausiai todėl, kad 
daina nuskambėjo per vakarėlį. 

— Ir kodėl gi man nepaprašius, kad svečiai skirstytųsi? 

— Ne, — skubiai pratarė Ema, griebdama Džonou už rankos, kol 
šis dar nespėjo atsistoti. — Nenoriu visko sugadinti Marianai. Dabar man 
jau viskas gerai. Iš tikrųjų. O buvo taip keista. Man pasirodė, tarsi vėl 
tenai būčiau. Vis galvoju, jeigu būčiau priėjusi prie durų, jeigu būčiau 
pamačiusi... 

— Ne, — nutraukė ją Brajenas. — Viskas baigta ir pamiršta. Viskas 
praeityje. Ema, nenoriu, kad tu apie tai galvotum. 

Ji buvo per daug nuvargusi, kad ginčytųsi. 

— Man atrodo, kad būtų neblogai valandėlę pailsėti. Manęs ten nie- 
kas nepasiges. 

— Liksiu su tavimi, — pasisiūlė Brajenas. 

— Ne. Dabar man jau tikrai viskas gerai. Tik truputį pamiegosiu. 
Po kelių savaičių bus Kalėdos. Atskrisiu į Londoną, kaip žadėjau. Galė- 
sime būti kartu ištisą savaitę. 

— Pabūsiu, kol pamiegosi, — nenusileido Brajenas. 

Kai Ema pašoko iš košmaro, Brajeno jau nebuvo. Sapnas buvo toks 
tikroviškas, toks siaubingai ryškus. Viskas buvo taip, kaip iš tikrųjų nu- 
tiko prieš dvylika metų. Ji buvo išpilta prakaito ir mėgino uždegti švie- 
są. Jai būtinai reikėjo šviesos. Tamsoje taip daug kas galėjo slėptis. 

Dabar visur buvo ramu. Penkios ryto, tylu ir ramu. Vakarėlis pasi- 
baigė, ji buvo viena už stiklinių kambarėlio sienų. Labai nerangiai, kaip 
sena moteriškė, ji atsikėlė iš lovos ir nusivilko drabužius, kad galėtų už- 
sivilkti chalatą. Ji atidarė duris ir užsidegė kitą lempą. 

Kambarys buvo sujauktas. Tvyrojo nemalonus kvapas — išsivadė- 
Jusio alaus, palubėje tebetvyrančių cigarečių dūmų, išvėsusių kvepalų ir 
prakaito. Ji pažvelgė į viršų, kur vedė laiptai, ten miegojo Mariana. Ji 
nenorėjo trukdyti jai miegoti, pradėdama viską tvarkyti, nors jai nedavė 
ramybės įgimtas švaros ir tvarkos poreikis. Ji palauks, kol patekės saulė. 

Jai dar kažką reikėjo padaryti, ji būtinai norėjo tai padaryti, kol 
bailumas nepasiekė viršaus. Atsisėdusi prie telefono Ema surinko infor- 
macijos numerį. 

— Taip, norėčiau sužinoti telefono numerius — pasaulinių oro li- 
nijų. 

Dabar ji neturi jaustis kalta. Tiesą sakant, Ema apskritai nenorėjo 
nieko jausti. Ji suprato, jog jeigu tėvas sužinos, kad ji susiruošė į Kali- 
forniją be asmens sargybinių, tikrai labai supyks. Dabar Ema tegalėjo 
tik viltis, jog šitai liks paslapty. Jeigu viskas pasiseks, ji dvi dienas pra- 
leis Kalifornijoje, o paskui išskris sekmadienio vakarą ir pirmadienio 
rytą jau bus paskaitose Niujorke — su niekuo kitu, kaip tik su Mariana 
Išmintingąja. 

Palaimintoji Mariana, galvojo Ema leidžiantis lėktuvui. Ji nieko ne- 
klausinėjo, nes suprato, kad atsakymai Emai sukels daug skausmo. Užuot 
klausinėjusi ji atsikėlė vos išaušus, užsimaukšlino šviesų peruką, užsidėjo 
akinius nuo saulės, užsivilko Emos apsiaustą ir išvažiavo į ankstyvąsias 
mišias šv. Patriko bažnyčioje. Paskui ją išsekė ir asmens sargybiniai. 

Taigi Ema turėjo pakankamai laiko, kad galėtų nuvažiuoti į aero- 
uostą ir įsėsti į lėktuvą, skrendantį į Kaliforniją. O dėl Svinio ir jo part- 
nerio... tai Ema visą savaitgalį ramiai ilsėsis namuose. Jeigu paskambin- 
tų Brajenas arba Džonou, Mariana turėtų jiems užkalbėti dantį, nes nie- 
ko kita taip geriai neišmanė. 

Kad ir kaip ten būtų, svarstė Ema leidžiantis lėktuvui, kauliukas 
jau išridentas. Ji buvo čia. Ji padarys viską, dėl ko čia ir atvyko. 

Ema turėjo dar kartą pamatyti tą namą, kuris buvo parduotas jau 
prieš daug metų. Tik ji abejojo, ar pavyks įsigauti vidun. Tačiau jai rei- 
kėjo namą pamatyti. 

— Į Beverli Vilšyrą, — pratarė ji taksi vairuotojui. 

Nuvargusi ji atsilošė ir užmerkė po akiniais paslėptas akis. Dabar 
buvo gana karšta vilkėti žieminį paltuką, bet Ema nerado jėgų drabužį 
nusimesti. Ji suprato, kad jai reikėtų išsinuomoti automobilį. Ema nepa- 
tenkinta giliai atsiduso. Ji jau turėjo tuo pasirūpinti. Krestelėjusi galvą, 
pasižadėjo šį reikalą sutvarkyti vos tik išsikraus tuos kelis daiktelius, 
kuriuos buvo įsimetusi į krepšį. 

Jai atrodė, kad čia šmirinėjo daugybė vaiduoklių. Holivudo bulva- 
re, Beverli Hilse, Malibu paplūdimiuose ir kalnuose, žvelgiančiuose 1 
Luizianos baseiną. Tai buvo jos pačios vaiduokliai, jos pačios — mažos 
mergaitės, pirmąkart keliaujančios į Ameriką, jos jaunojo didvyrio tė- 
čio, nešančio ją ant pečių į Disneilendą, besišypsančios Bevės, rankomis 
saugiai apglėbusios įsčiose nešiojamą kūdikėlį, ir Dareno, nuolatos ki- 
kenančio ir kilimėliu stumdančio traktoriuką. 

— Panele? 

Ema sumirkčiojo ir įsistebeilijo į priešais stovintį uniformuotą du- 
rininką, ketinantį padėti jai išlipti iš automobilio. 

— Galiu pateikti sąskaitą? 

— Taip, dėkoju, — automatiškai pakartojo mokėdama vairuotojui. 
Paskui ji nuėjo registruotis viešbutyje. Ji pasiėmė raktą ir visai pamiršo, 
kad tai pirmasis kartas, kada sulaukė progos pabūti viena. 

Atsidūrusi kambaryje, ji atsidarė patogų “Gucci" kelioninį krepšį, kaip 
įprastai tvarkingai išsiėmė ir susilankstė apatinius, pasikabino drabužius, 
išsidėliojo kelias smulkmenėles. Viską susitvarkiusi ji priėjo prie telefono. 

— Kalba panelė Makevoj iš 312-ojo. Norėčiau išsinuomoti auto- 
mobilį. Dviem dienom. Taip, kaip galima greičiau. Būtų puiku. Nusilei- 
siu į apačią. 

Ji dar kai ką turėjo padaryti, nors ir baiminosi. Pasiėmusi telefonų 
numerių knygą, atsivertė ir ėmė ieškoti raidžių Ks. Keselringas, L. 

Ema dailiai užsirašė jo adresą. Jis dar gyveno ten pat. 


**xk 


— Mičelai, ar tu ruošiesi visą rytą valgyti, ar tu pagaliau eisi pjauti 
pievelės? 

Mičelas tik šyptelėjo tėvui ir įsivertė lėkštėn dar kelis blynus. 

— Ta pievelė labai didelė. Man reikės daug jėgų. Tiesa, mama? 

— Persikėlęs berniukas niekada negauna sočiai pavalgyti, — įsiter- 
pė Mardži, būdama labai patenkinta, kad šį kartą prie stalo sėdi abu jos 
vyrai. Ji įpylė visiems kavos. — Mičelai, iš tavęs beliko tik kaulai ir 
oda. Turiu labai gražų gabaliuką kumpio, kurį išviriau prieš kelias die- 
nas. Tu tą kumpį prieš išvažiuodamas pasiimsi. 

— Neatiduok šitam gaišenai mano kumpio, — paprieštaravo Lu. 

Mičelas pakėlė antakį, o paskui pasidažė likusius blynus į džemą. 

— Ir ką gi tu vadini gaišena? 

—- Tu pralaimėjai lažybas, tačiau nematau, kad skubėtum nupjauti 
pievelę. 

— Nupjausiu, — atsakė Mičelas imdamas 1r kąsdamas dešrelę. — 
Man atrodo, kad tų varžybų rezultatas jau iš anksto buvo suplanuotas. 

— "Ereliai" laimėjo, neabejotinai ir labai gražiai. Be to, jie laimėjo 
ir prieš mėnesį. Vadinasi, turi susimokėti. 

Mičelas mostelėjo dešrele. Šis pokalbis prasidėdavo kiekvieną sa- 
vaitgalį nuo pasaulio pirmenybių pradžios ir, savaime suprantama, tęsis 
tol, kol nebus atsiskaityta už pralaimėtas lažybas. 
| — O tu kaip policijos kapitonas turėtum žinoti, kad azartiškos l1a- 
žybos ir aferos yra nelegalu. 

— Būdamas naujokas, ką tik paskirtas į mano policijos nuovadą. 
turėtum būti atsargesnis ir nesivelti į neaiškias lažybas. Žoliapjovė pa- 
šiūrėje. 

— Žinau, kur ją laikai, — atsakė Mičelas, kėlęs nuo stalo. ir ap- 

glėbė mamą per pečius. — Jr kaip tu gali su tuo vyruku gyvenu? 
— Tai nėra lengva, — atsakė Mardži ir paglostė Mičelo skruostą. — 
Žiūrėk, elkis atsargiai pjaudamas aplink rožių krūmus, mielasis. 

Ji žiūrėjo, kaip jis eina iš kambario ir kaip paprastai trinkteli duri- 
mis. Akimirksniu ji panoro, kad jam vėl būtų dešimt, bet šis noras grei- 
tai praėjo, liko tik ramus pasididžiavimas. 

— Mes padarėme didelį darbą, Lu. 

— Taip, — sutiko Lu nešdamas savo ir Mičelo indus į kriauklę. 

Jis jau buvo pagyvenęs vyras, per pastaruosius dvidešimtį metų pa- 
sitaisęs apie dešimčia svarų. Dabar jo plaukai buvo visai pilki, bet plikti 
jis dar nepradėjo. Nors kartkartėmis jis pasijusdavo nejaukiai, prisimi- 
nęs, kad jam greitai šešiasdešimt, dabar jis jautėsi geriau nei kada nors 
anksčiau. Ir visa tai dėl to, mąstė jis apkabindamas Mardži, kad jo žmo- 
na uoliai rūpinosi tokiais dalykais kaip cholesterolis ar cukrus. 

Pati Mardži taip pat dabar buvo vidutinio amžiaus moteris. Ji buvo 
tokia pat daili kaip ir tada, kai jie susituokė. Niekas jos negalėdavo su- 
laikyti nuo aerobikos treniruočių, kurias ji lankydavo du kartus per sa- 
vaitę. Jos plaukai buvo dažyti pilkšvai ruda spalva. 

Prieš penkerius metus ji ėmėsi to, kas, Lu manymu, galėtų būti pa- 
lyginta su bite, įsivėlusia į plaukus. Ji pradėjo savo verslą. Lu įsivaizda- 
vo esąs labai atlaidus, nes nusileido ir sutiko, kad jo “mažoji moterytė" 
atidarytų nedidelį knygynėlį. Jis buvo geras ir taktiškas, tarsi suaugęs 
žmogus, glostantis vaiko galvelę. Tada Mardži jį nustebino pasirodžiusi 
kaip išties sumani ir kartais negailestinga verslininkė. Jos mažoji par- 
duotuvėlė išsiplėtė. Dabar ji galėjo džiaugtis gyva prekyba trijuose kny- 
gynuose Holivude, Bel Eire ir Beverli Hilse. 

Gyvenimas kupinas netikėtumų, mąstė Lu klausydamasis žoliapjo- 
vės burzgimo. Jo žmona, kuri, rodos, buvo visai patenkinta dulkindama 
užtiesalus ir kepdama pyragus, dabar buvo verslininkė, turinti savo bu- 
halterį. Jo sūnus, prašvilpavęs koledžo metus, o paskui beveik aštuonio- 
lika mėnesių dykinėjęs, niekam nesakęs nė žodžio įstojo į policijos aka- 
demiją. Kalbant apie patį Lu, reikėtų pasakyti, kad jis rimtai mąstė apie 
tai, kas jam visada atrodydavo labai toli — apie pensiją. 

Gyventi gera, mąstė Lu uosdamas dešrelių ir rožių kvapus. Užval- 
dytas. ypatingos nuotaikos Lu apsikabino žmoną ir padovanojo jai ilgą 
bučinį. 

— Lipam į viršų. 

Mardži atmetė galvą, o paskui nusišypsojo. 

Mičelas pasuko žoliapjovę mėgaudamasis aktyviu poilsiu ir lengvu 
prakaitu, sudrėkinusiu nugarą. Negali sakyti, kad jam patinka pralaimėti la- 
žybas, galvojo Mičelas. Jis negalėjo apsikęsti, kai ką nors pralaimėdavo. 

Vis dėlto jam trūko šios pievelės, jos grožio ir kvapo. Jo paties bute 
tegalėjai pasidžiaugti tik biliardo stalu ir triukšmingais kaimynais. Bet 
aplinkiniai rajonai, lapoti medžiai ir tvarkingi kiemai, šaunios vietelės 
iškyloms ir išsibarsčiusios stotelės buvo tikrieji namai, mąstė Mičelas. 
Ten tu visada pasijusdavai, lyg būtum grįžęs į vaikystę. Šeštadieniniai 
pasivažinėjimai dviračiu, Rikis Džounsas, skriejantis gatvėmis su ried- 
lente, gražios merginos, vaikštinėjančios pasipuošusios plonytėmis med- 
vilninėmis suknelėmis... O tu tada prekiauji bilietais į beisbolo varžybas 
ir apsimeti, kad jų nepastebi. 

Nuo ankstyvos jaunystės dienų kaimynai čia beveik nepasikeitė. Čia 
ir dabar dviračiais zujo laikraščius išvežiojantys berniūkščiai, į krūmus 
kaišiojantys šiandienines naujienas. Kaimynai tebesirungė dėl gražiau- 

sios pievelės ar geriausio sodo savininko titulo. Jie skolindavosi įran- 
kius ir pamiršdavo juos grąžinti. 

Būdamas čia Mičelas jautė, kad viskas nenutrūkstamai tęsiasi. Jis 
jautė kažką, ko anksčiau, nuolat gyvendamas čia, nesuvokė norįs pajausti. 

Jam prieš akis kažkas šmėkštelėjo, ir pakėlęs galvą jis dar spėjo 
pamatyti, kaip nusileido jo tėvų miegamojo žaliuzės, Mičelas liovėsi dir- 
bęs ir stovėjo pravira burna, po ranka jausdamas drebančią žoliapjovę. 
Uždengtas langas detektyvui nebuvo kliūtis išsiaiškinti, kas už to lango 
dedasi. Devintą valandą ryto... Kurį laiką jis taip ir stovėjo įbedęs žvilgsnį 
į langą ir nebūdamas tikras, ar turėtų džiūgauti, ar jaustis sutrikęs, ar 
patenkintas. Jis nutarė, kad bus geriausia, jeigu visai apie tai negalvos. 
Tačiau kažkaip nejauku įsivaizduoti savo tėvus užsiiminėjančius seksu. 

Jis vedžiojo žoliapjovę stumdamas ją viena ranka, o kita ranka atsi- 
sagstė marškinius. Jau būtų galima papuošti namus kalėdinėmis lempu- 
tėmis, nors popietė, atrodė, turėjo būti labai karšta. Mičelas neruūpestin- 
gai pamojavo poniai Bakster, kuri ką tik išėjo ravėti kardelių. Ji vos vos 
kilstelėjo antakį, ir Mičelas darbavosi toliau panosėje niūniuodamas kartu 
su Briusu Springstinu, kurio klausėsi užsidėjęs ausinukes. Daugiau nei 
prieš dešimtį metų jis kamuoliu išmušė ponios Bakster langą, dėl to ji 
dar ir dabar niekaip negalėjo dovanoti. 

Jis jau buvo nupjovęs žolytę kiemo gale, už namo, ir pusę priekyje 
užsėtos vejos, kai ėmė svarstyti, kodėl jo tėvas niekada nesusiprato įsi- 
gyti važiuojančios, motorizuotos žoliapjovės. Netoliese sustojo dailus 
mersedesas. Mičelas nė nebūtų ilgėliau į jį žvelgęs, jeigu už vairo nebū- 
tų pamatęs blondinės. Jis jautė silpnybę blondinėms. Ji sėdėjo nejudėda- 
ma, jos akis slėpė tamsūs akiniai, minutė prailgo iki penkių... 

Galiausiai ji lėtai išlipo iš automobilio. Mergina buvo daili ir Svy- 
tinti kaip ir jos mersedesas, apie jos ilgas, grakščias kojas plakėsi leng- 
vas medvilninis sijonas. Jis pastebėjo ir jos rankas — dailias, išpuoselė- 
tas rankas, tvirtai gniaužiančias pilką odinę piniginę. 

Graži, nervinga ir iš miesto, padarė išvadą Mičelas. Ir turtinga, pa- 
manė. Jos krepšelis ir batai buvo odiniai, brangūs. Ant riešo ir ausyse 
blausiai švytėjo tikro aukso papuošalai. Merginos judesiai bylojo apie 
jai įprastą prabangą ir privilegijas. Galbūt rankos ir galėjo išduoti tai, 
jog dabar ji jaudinosi, bet eisena buvo lygi kaip šokėjos. 

Blondinė nesvyruodama žengė pirmyn. Akivaizdu, jog dar sėdėda- 
ma automobilyje ji nusprendė kreiptis į jį. Per šviežiai nupjautos žolės 
kvapą jis pajuto lengvą, gundantį nepažįstamosios aromatą. 

Jai nusišypsojus, Mičelo širdis beveik nustojo plakusi. Viena ranka 
išjungęs žoliapjovės varikliuką, o kita nusitraukęs ausinukes jis spoksojo 
į ją. Staiga stojusioje tyloje girdėjosi Springstino dainuojama melodija. 

— Sveiki, atleiskite, kad pertraukiau jūsų darbą. 

Jam ėmė džiūti burna. Viskas buvo kažkaip kvaila. Net absurdiška. 
Bet jis negalėjo susivaldyti. Tas balsas... Jis ištisus metus skambėjo jo 
ausyse. Šį balsą Mičelas girdėdavo per miegus, žiūrėdamas televizorių, 
kalbėdamas su kitomis moterimis. Kai jis pamatė, kad ji ima neramiai 

kramtyti lūpas, pats pamėgino a Nusiimdamas akinius nuo sau- 
lės, jis jai nusišypsojo. 

— Sveika, Ema. Gal pastaruoju laiku pavyko sulaukti tinkamų bangų? 

Emos lūpos iš nuostabos prasivėrė. Ji apsidžiaugė atpažinusi Mičelą. 

— Mičelas... — ji norėjo jį apkabinti. Nuo šios minties jos skruos- 
tai lengvai paraudo. Vis dėlto ji tik ištiesė ranką. — Kaip miela vėl su 
tavimi susitikti. 

Jo ranka buvo kieta, tvirta ir drėgna. Vaikinas beveik iškart paleido 
jos ranką norėdamas nusišluostyti prakaituotą delną į džinsus. 

— Tu... taip ir neatėjai į paplūdimį. 

— Ne, — atsakė Ema tebesišypsodama, tačiau dabar duobutė ties 
lūpų kampučiu jau buvo išnykusi. — Aš taip ir neišmokau plaukioti su 
banglente. Nežinojau, kad tu vis dar gyveni šiuose namuose. 

— Tiesą sakant, nebegyvenu. Tiesiog pralaimėjau savo senukui la- 
Žybas, todėl kelias savaites turėsiu už dyką darbuotis jo sode, — kalbėjo 
Mičelas, nenumanydamas, ką dar jai galėtų pasakyti. Ema buvo tokia 
graži, kažkokia trapi, brangiais itališkais laiveliais apautomis kojomis 
stovėdama ant šviežiai nupjautos žolės. Lengvas vėjelis kedeno šviesius 
jos plaukus. — Kaip tau sekasi? — galiausiai įstengė pratarti Mičelas. 

— Gerai. O tau? 

— Irgi gerai. Kartais pamatydavau kur nors tavo nuotraukas. Kaž- 
kada lankeisi kažkokioje slidininkų bazėje. 

— Sent Morice. 


— Tikriausiai, — kalbėjo Mičelas ir kartu pagalvojo, kad jos akys 
išliko tokios pačios — didelės, mėlynos, nepaleidžiančios. Žvelgdamas į 
šias akis, jis manė, kad jam iššoks širdis. — Ar tu lankaisi pas ką nors 
netoliese? 

— Ne. Na, taip. Tiesą sakant... 

— Mičelai!.. 


Mičelas atsigręžė išgirdęs motinos balsą. Ji stovėjo tarpduryje tvar- 
kinga lyg iš po laidynės. 

— Ar taip ir nepakviesi savo draugės stiklinei šalto gėrimo? 

— Žinoma. Ar turi kelias minutes laiko? — paklausė jis Emos. 

— Taip. Norėjau pasikalbėti su tavo tėvu. 

Mičelas pajuto, kaip jo viltys bliūkšta lyg nebereikalingas gimta- 
dienio balionas. Ir iš kur jam šovė į galvą, kad ji atėjo pasimatyti su juo? 

— Tėtis viduje, — pratarė Mičelas per jėgą nusišypsodamas. — 
Džiaugiasi savo sėkme. 

Ema nuėjo paskui Mičelą prie durų, kurias Mardži buvo palikusi 
atviras. Dabar ji dar tvirčiau suspaudė piniginę, ir jokia žmogiška jėga 
nebūtų galėjusi atgniaužti jos pirštų. 

Jie jau buvo pasipuošę kalėdinį medį. Ema apžiūrinėjo šią puošme- 
ną, pastatytą prie lango, apkabinėtą blizgučiais ir švytinčiais bumbulais. 
Po medeliu buvo sudėtos dovanos — dailiai įpakuotos ir perrištos kaspi- 
nais, tai šen, tai ten buvo pamerkta pušų šakelių, kurios skleidė malonų 
aromatą. 

Baldai buvo seni, ne aptriušę, bet gerokai aptrinti. Šeima ilgai jais 
naudojosi, mąstė Ema. Jie taip seniai čia stovi, kad dabar jų beveik ne- 
bepastebi; jie paprasčiausiai kasdien ar kas vakarą patogiai įsitaiso ant 
kušetės ar fotelyje. Užuolaidos buvo atidengtos, kad į vidų plūstų švie- 
sa. Ties rytiniu langu, ant stovelio gėlėms, žydėjo vešlios Afrikos ži- 
buoklės. 

Ema nusiėmė akinius nuo saulės ir žvalgydamasi po Iainbsa kiek 
nervingai lankstė akinių kojeles. 

— Gal norėtum atsisėsti? 

— Taip, ačiū. Ilgai neužsibūsiu. Suprantu, kad trukdau jums sa- 
vaitgalį. 

— O taip, aš jau maniau, kad ištisą savaitę turėsiu pjauti žolytę, — 
nusišypsojo Mičelas vėl atsipalaidavęs. Jis mostelėjo kėdės link. — Pa- 
kviesiu tėvą. 

Nespėjus Mičelui išeiti, į kambarį įžengė Mardži su padėklu, ant 
kurio buvo padėtas arbatos su ledu ąsotis, stiklinaitės ir lėkštelė jos kep- 
tų cukrinių pyragaičių. 

— Na štai. Mičelai, užsisagstyk marškinius, — atsargiai pratarė ji, 
statydama padėklą ant kavos stalelio. — Kaip puiku, kad pas mus užsu- 
ko Mičelo bičiulė. 

— Ema, čia mano mama. Mama, čia — Ema Makevoj. 

Mardži veide atsispindėjo pastangos ją prisiminti. Ji atpažino Emą. 
Mardži stengėsi neparodyti gailesčio ir tikro susižavėjimo. 

— O, taip, žinoma, — pratarė ji pilstydama arbatą. — Aš vis dar 
turiu laikraščio iškarpą, kur jūs su Mičelu nufotografuoti paplūdimyje. 

— Mama... 

— Mamoms daug kas galima, — ramiai atsakė Mardži. — Labai 
malonu pagaliau su tavimi susipažinti, Ema. 

— Ačiū. Man tikrai labai gaila, kad štai taip įsiveržiau. 

— Nesąmonės. Mičelo draugai visada čia labai laukiami. 

— Ema atėjo pasimatyti su tėčiu. 

— Oo, — kiek nepatogiai pasijutusi nutęsė Mardži. — Jis dabar 
lauke, už namo, nori įsitikinti, ar Mičelas nenupjovė rožės krūmelio. Aš 
jį pakviesiu. 

— Mano sąskaitoje jau yra vienas rožės krūmelis, kurį nupjoviau 
būdamas dvylikos, — pasakė Mičelas, nurijęs pyragaičio kąsnelį. — Nuo 
to laiko manimi nebepasitiki ir jau niekada nebepasitikės. Paragauk py- 
ragaičio. Mano mama juos kepa skaniausiai iš visų aplinkinių kaimynių. 

Ema paėmė vieną iš mandagumo, tikrai nenorėdama ko nors dėti į 
skrandį. 

— Tu turi labai mielus namus. 

Mičelas prisiminė trumpą viešnagę Beverli Hilse tą tolimą vasarą. 

— Man jie visada patiko. 

Jis palinko į priekį ir uždėjo delną ant jos rankos. 

— Kas nutiko, Ema? 

Ji nebūtų galėjusi paaiškinti, kodėl šis paprastas, ramus klausimas 

ir Švelni ranka vos galutinai jos nesugniuždė. Buvo taip paprasta prie jo 
prisiglausti, išlieti jam viską, kas guli ant širdies, ir būti paguostai. Bet 
tai reikštų, kad ji ir vėl sprunka. 

— Aš dar gerai nė pati nežinau. 

Lu įėjus, ji atsistojo. Ema kažko dvejodama nejaukiai šyptelėjo, ta- 
čiau Mičelui ši šypsena pasirodė neįtikėtinai patraukli. 

— Kapitone... 

— Ema, — aiškiai patenkintas jis priėjo prie jos ir paėmė už abiejų 
rankų. — Kaip tu užaugai. 

Tada Ema jau buvo bepratrūkstanti, ji vos susilaikė nepadėjusi jam 
ant krūtinės galvos ir nepratrūkusi raudoti, kaip prieš daugelį metų. Ta- 
čiau ji tik dar kiečiau sugniaužė kumščius ir pažvelgė į Lu. 

— Jūs beveik visai nepasikeitėte. 

— Būtent tokio meilikavimo iš gražios moters lūpų ir reikia mano 
amžiaus vyrui. 

Ema nusišypsojo. Šį kartą jau neįsitempusi. 

— Ne, aš nemeilikauju. Aš dabar mokausi ir noriu tapti fotografe, 
todėl įdėmiai stebiu veidus ir stengiuosi juos įsiminti. Kaip malonu, kad 
jūs sutikote mane priimti. | 

— Nebūk paika, sėskis, sėskis. 

Lu pamatė stiklinaites su šalta arbata ir pasirinko vieną, norėdamas 
duoti Emai laiko patogiau įsitaisyti. 

— Ar tavo tėtis taip pat šiame mieste? 

— Ne, — atsakė Ema vedžiodama pirštais po stiklinaitę, bet neger- 
dama. — Jis Londone arba kur nors pakeliui. Dabar aš gyvenu Niujorke 
ir mokausi koledže. 

— Aš jau daugelį metų nebuvau Niujorke, — atsakė Lu atsilošdamas 
dryžuotoje kėdėje, kuri jam labai tiko. Ema pamanė, kad jis tikriausiai 
retai kada sėdi kur kitur šiame kambaryje. — Sakai, fotografija. Pris:me- 
nu, kai paskutinį kartą tave mačiau, tu turėjai fotoaparatą. 

— Aš ir dabar jį turiu. Tėtis sako, kad padovanojęs jį man išleido iš 
ąsočio džiną. 

— Kaip Brajenas laikosi? 

— Gerai, — nors pati Ema toli gražu nebuvo tuo tikra. — Užsiėmęs. 

Šitai ji galėjo drąsiai tvirtinti. Tada giliai įkvėpė ir pratarė tiesiai 
šviesiai: 

— Jis nežino, kad aš čia. Nenorėjau, kad sužinotų. 

— Kodėl? 

Ji pakėlė ranką, o paskui bejėgiškai vėl ją nuleido. 

— Jis labai nuliūstų, pasijustų labai nelaimingas, jeigu sužinotų, 
kad čia atvykau norėdama pakalbėti apie Dareną. 

— Mičelai, gal galėtum man truputį padėti? — paklausė Mardži sto- 
damasi, bet Ema papurtė galvą. 

— Ne, labai prašau... Jums tikrai nėra dėl ko išeiti. Visa tai tikrai 
nėra asmeniška. Manau, niekada nė nebuvo. 

Susijaudinusi ji padėjo ant stalo akinius. 

— Aš paprasčiausiai svarsčiau, ar jūs nežinote ko nors, ko dar nežino 
spauda, ko nors, kas man nebuvo pasakyta, nes tada dar buvau per maža. Aš 
sugebėjau kažkaip viską primiršti, ilgą laiką apie tai negalvoti. Tačiau, tiesą 
sakant, visa tai neduoda man ramybės. O praėjusį vakarą aš prisiminiau... 

— Ką? — palinko į priekį Lu. 

— Na, tik dainą, — sumurmėjo Ema. — Dainą, kurią girdėjau tą 
vakarą. Girdėjau ją, sklindančią iš apačios, kai ėjau į Dareno kambarį. 
Tą akimirką viską prisiminiau taip ryškiai, taip aiškiai... Daina, jos žo- 
džiai, Dareno verksmas. Bet, matote, aš niekaip negaliu prieiti prie du- 
rų. Kai mėginu ką nors prisiminti, tematau save stovinčią koridoriuje. 

— Galbūt tik tiek tada ir tegalėjai nueiti, — pratarė Lu žvelgdamas 
į stiklinaitės vidų. Kaip ir Ema, jis daug kartų turėjo nemažai galimybių 
atidėti bylą, bet mintys apie ją nuolat sugrįždavo. Jis pats puikiai supra- 
to, kad jį visados persekios to mažo berniuko veidelis. — Ema, mes nie- 
kada nebuvome tikri, ar tu apskritai įžengei į tą kambarį, ar ką nors ma- 
tei. Tada tu sakei, kad buvai ten įėjusi, bet tuomet buvai labai sutrikusi. 
Tu sakei, kad išgirdai kažką, kas tave labai išgąsdino, nubėgai prie laip- 
tų, kad galėtum pasikviesti tėtį, o paskui nukritai. Tau tada buvo tik še- 
šeri, be to, tu bijojai tamsos. 

Bijojau ir dabar tebebijau, mąstė Ema. 

— Matote, niekada neįstengiau visko išsiaiškinti. Ir negaliu pakęsti, 
kad taip ir nežinau, ar būčiau galėjusi kuo nors jam padėti, jį išgelbėti. 

— Kalbant apie tai būtų galima tave nuraminti, — atsakė Lu ir pasta- 
tė ant staliuko stiklinaitę. Dabar jis norėjo pasirodyti jos akyse kaip po- 
licininkas, kaip pareigūnas. — Tą naktį tavo broliuko kambaryje buvo 
du vyrai. Auklė tvirtino, kad gulėdama surišta ji girdėjusi dviejų žmonių 
šnabždesius. Teismo ekspertai tai patvirtino. Švirkšte, kurį radome tavo 
broliuko kambaryje, buvo likusi vaikiška raminamųjų dozė. Viską ap- 
svarstę ir apskaičiavę padarėme išvadą, kad nuo to laiko, kai auklė buvo 
surišta, iki tada, kai tu nukritai nuo laiptų, praėjo mažiau nei dvidešimt 
minučių. Jiems nepasisekė, Ema, jų mėginimo rezultatai buvo tragiški, 
bet viskas buvo gerai suplanuota. Nutiko kažkas, kas sukliudė jų pla- 
nams, kas juos pačius sutrikdė. Galbūt niekada taip ir nesužinosime, kas 
tada nutiko. Bet jeigu tu ir būtum įėjusi į tą kambarį ir mėginusi jiems 
sutrukdyti, tikrai nebūtum galėjusi Dareno išgelbėti. Greičiausiai tu ir 
pati būtum buvusi nužudyta. 

Ema vylėsi, kad Lu buvo teisus. Ji melste eiaiės kad taip ir būtų. 
Tačiau tai menkai tegalėjo ją paguosti. Kai po valandos susiruošė išeiti, 
ji pažadėjo sau, jog būtinai stengsis tuo patikėti. 

— Tu turi nuostabius tėvus, — pasakė ji Mičelui, kai šis išėjo paly- 
dėti ją 1ki mašinos. 

— Taip, negaliu nesutikti, — atsakė Mičelas. Jis uždėjo ranką ant 
mašinos rankenėlės. Šį kartą Jis J jai neleis taip lengvai išeiti iš jo gyveni- 
mo. Jis prisiminė, kaip ji atrodė tą dieną paplūdimyje. Nejau tai nutiko 
prieš penkerius metus? Tada ji atrodė liūdna — liūdna ir graži. Tada ji 
kažkaip palietė jo širdį. Ir dabar jis pajuto tą patį. 

— Ar ilgai būsi mieste? 

— Aš... Aš ketinau pasivažinėti. Nuvažiuoti į kalnus. 

Jis suprato ir buvo tikras, kad jos maršrutas ne toks. 

— Gal tave palydėti? 

Ji jau buvo bepradedanti mandagiai atsisakinėti, kaip buvo mokyta. 

— Taip, labai norėčiau, — išgirdo pati save sakant. 

— Tai luktelk minutėlę, — pratarė Mičelas 1r kuo skubiausiai din- 
go, kad Ema nepersigalvotų. Įlėkęs į namus jis trinktelėjo durimis, pas- 
kui durys vėl trinktelėjo jam išeinant. Atsisėdęs į sėdynę šalia vairuoto- 
j0, jis šyptelėjo Emai. 

— Tu mane išgelbėjai nuo dar vienos valandos pjovimo. Kai sugrį- 
šiu, tėtis jau pats bus viską nupjovęs. Jis labai organizuotas. 

— Džiaugiuosi, kad galėjau padėti. 

Valandėlę ji važiavo nė pati nežinodama kur, mėgaudamasi vėjeliu, 
draikančiu jos plaukus, klausydama muzikos, sklindančios iš radijo, 
džiaugdamasi paprastu pokalbiu. Kai iš kolonėlių pasigirdo aiškus, stip- 
rus jos tėvo balsas, Ema šyptelėjo. 

— Ar tau neatrodo keista? 

— Klausytis jo dainavimo? — dar plačiau nusišypsojo Ema. — Tiesą 
sakant, ne. Dar jo nepažindama aš jau pažinojau jo balsą. Sunku galvoti 
apie tėtį negalvojant apie muziką. Tikriausiai ir tau taip pat. Norėjau pa- 
sakyti, kad jis yra tavo tėtis, bet kartu ir policininkas. Esu tikra, jog tau 
atrodo įprasta galvoti apie jį kaip apie žmogų, nuolatos nešiojantį šautu- 
vą, guminę lazdą ar dar ką nors. 

— Dar ką nors... Vis dėlto buvo nepaprastai keista, kai pirmąkart 
pradėjau jam dirbti. 

— Jam dirbti?.. 

— Taip. Aš nusileidau, — ištarė Mičelas nusišypsojęs. — Kaip kar- 
tą yra pasakęs Džonou, seku savo senio pėdomis. 

— Tai tu esi policininkas? — sustojusi prie draudžiamojo kelio žen- 
klo paklausė Ema, kai nutaikė progą pažvelgti į Mičelą. 

— Naujokas, kaip kad mėgsta sakyti mano tėtis, — pratarė Mičelas 

— Ne, — atsakė Ema ir dar valandėlę pasėdėjusi vėl pradėjo va- 
žiuoti. Ji pati suvokė, jog buvo kvaila galvoti apie policininkus prieš 
akis matant tik Lu paveikslą arba kitokius pavyzdžius, su kuriais gali 
susipažinti žiūrėdamas komedijas apie policininkus. — Tiesiog labai keis- 
ta galvoti apie tave kaip apie policininką. 

-— Na, tai jau šis tas. Aš niekada nemaniau, kad tų apskritai kada 
nors apie mane galvodavai. 

Ema nusijuokė. 

— Aišku, kad galvodavau. Kai laikraščiuose pasirodė mūsų nuo- 
trauka, ištisas savaites mokykloje buvau pati populiariausia mergaitė. 
Savaime suprantama, pasakodama aš viską gerokai perdėjau, pagražin- 
dama savo naudai. 

— Ir aš taip pat, — atsakė Mičelas, uždėjęs ranką ant sėdynės atlo- 
šo ir žaisdamas su Emos plaukų galiukais. — Vos pasirodžius šiai nuo- 
traukai man iškart pasisekė paskirti pasimatymą Sju Elenai Kodi. 

— Tikrai? — metė skubų žvilgsnį Ema. 

— Tai buvo ištisos penkiolika minučių šlovės. Vyliausi, kad vėl ateisi. 

— Svinis viską išpliurpė tėčiui, — gūžtelėjo pečiais Ema. — Vis- 
kas tuo ir pasibaigė. Ar tau patinka būti policininku? 

— Taip. Kai tik įstojau į akademiją, buvau tikras, kad nekęsiu šio 
darbo. Bet matai pati. Yra dalykų, kurie yra jau nulemti — nesvarbu, 
kiek kartų mėginsi ko nors išvengti, galiausiai vis tiek atsidursi ten, kur 
ir turėtum būti. Jeigu nori privažiuoti prie namo, turi pasukti štai čia. 

Ema vėl sustabdė mašiną žvelgdama tiesiai priešais save. 

— Iš kur žinai? 

— Mano tėtis čia važinėdavo. Kartais ir aš su juo važiuodavau. Jis 
paprasčiausiai sėdėdavo ir žiūrėdavo. Manau, galbūt norėtum žinoti, kad 
jis niekada taip ir nepamiršo, kas tada nutiko. Jis niekada taip ir negalė- 
jo susitaikyti su tuo, kad jam nieko nepavyko išaiškinti ir jų surasti. 

— Man atrodo, kad aš tai žinojau, — iš lėto pratarė Ema. — Štai 
todėl ir norėjau dar kartą su juo susitikti, pasikalbėti. 

Ji atsiduso. 

— Tu įtarei, ką ketinu daryti, kai pasakiau, kad noriu pasivažinėti. 

— Mane apšvietė neįtikėtinai gera mintis. 

— Kodėl važiavai kartu? 

— Nenorėjau, kad važiuotum viena. 

Ema įsitempė. Šį judesį, galima sakyti, tegalėjai nujausti, bet Mi- 
čelas juste pajuto, kaip jos pečiai išsitiesė, smakras kilstelėjo. 

— Aš nesu silpna, Mičelai. 

— Puiku. Norėjau būti su tavimi. 

Ji atsigręžė. Jo akys buvo geros, kaip ir jo tėvo, bet tose akyse ji vėl 
išvydo berniuką, parvežusį ją iš paplūdimio namo. Po truputėlį ji atsipa- 
laidavo. 

— Dėkoju. 

Ji apgręžė automobilį ir klausė Mičelo nurodymų. Keliai jai neatro- 
dė pažįstami, nors manė, kad juos prisimins. Jai pasirodė (ir dėl to ji 
pasijuto gana kvailai), kad pati viena niekada nebūtų suradusi reikalingo 
namo. Dabar jie nebesikalbėjo, išskyrus trumpas Mičelo pastabas: “pa- 
suk dešinėn", “laikykis kairės"... Jie klausėsi iš radijo sklindančių švel- 
nių, ramių melodijų. 

Jam nereikėjo sakyti, kada Emai sustoti. Ji pažino namą, kuris jos 
sąmonėje atrodė tarsi paveikslas. Namas buvo beveik visai toks pat kaip 
tada, apsodintas medžiais, gyvatvorėmis, žiemą žydinčiais kalnų auga- 
lais. Kartu kaimietiškai paprastas, grubus, bet tokį paprastumą sau galė- 

jo leisti tik turtingi žmonės. Raudonmedis ir stiklo lopai, veja apaugu- 
sios terasos, vedančios į mišką ir upelį... 

Kaip ir Mičelas, Ema pamatė į žemę įsmeigtą lentelę, skelbiančią, 
kad namas yra parduodamas. 

— Ir tai galėtume pavadinti likimu, — pratarė Mičelas ir palietė jos 
ranką. — Ar norėtum užeiti? 

Ji juto savo delną, tvirtai suspaustą Mičelo rankoje. Ema matė savo 
langą, savo miegamojo langą, prie kurio kažkada stovėjo su Darenu ant 
rankų ir džiūgaudama žiūrėjo į lapę, šmėžtelėjusią tarp lapų. 

— Negaliu. 

— Gerai. Galime sėdėti čia kiek tik norėsime. 

Ji išvydo save besitaškančią upelyje, toliau stovėjo besijuokianti 
Bevė ir žvelgė į dūkstantį basą Dareną, apvilktą kombinezonu atraitoto- 
mis klešnėmis. Ji prisiminė iškylą, kurią buvo tik sau surengusi jų ket- 
veriukė, prisiminė po medžiu patiestą staltiesę, tėtį, tyliai brazdinantį 
gitarą, Bevę, skaitančią knygą, ir jos skreite snaudžiantį Dareną. 

Ema buvo pamiršusi tą dieną. Ir kaip ji galėjo ją pamiršti? Juk ta 
diena buvo tokia graži, tokia nuostabi. Žolė buvo vėsi, saulė šilta ir tin- 
giai geltona, berianti spindulius pro lapus, o po medžiais nusidriekę še- 
šėliai taip gaiviai vėsūs, pilkšvi. Ji girdėjo savo tėtės balsą ir žodžius, 
kuriuos jis dainavo. 

Niekada ne per vėlu ieškoti meilės / Ir per greitai jos niekad nerasi. 

Jie buvo laimingi, mąstė Ema. Jie buvo šeima. O paskui, jau kitą 
dieną, jie surengė vakarėlį, ir viskas pasikeitė. 

— Taip, — netikėtai pratarė ji. — Aš noriu užeiti. 

— Gerai. Klausyk, bus geriau, jeigu jie nežinos, kas tu esi. Manau, 
kad galėtume apsimesti klientais. 

Ji linktelėjo, ir jie patraukė pirmyn pro atvirus vartus. 

Jiems atsidūrus priešais duris, Mičelas paėmė ją už rankos. Emos 
rankos buvo ledinės, bet nevirpėjo. Atsidarius durims, Mičelas pasisten- 
gė kiek įmanydamas maloniau nusišypsoti. 

— Sveiki. Važiavome pro šalį ir pamatėme užrašą. Jau kelias savai- 
tes ieškome namo. Maždaug po valandos turėtume apžiūrėti kitą namą, 
bet paprasčiausiai negalėjome atsispirti pagundai užsukti būtent čia. Jis 
dar neparduotas, tiesa? 

Maždaug keturiasdešimties metų moteris, apsivilkusi kaimiško sti- 
liaus Kalvino Klaino drabužiais, atidžiai juos tyrinėjo. Ji atkreipė dėme- 
sį į darbinį Mičelo švarkelį, aptrintus džinsus ir numintus ilgaaulius ba- 
tus. Tačiau moteriškė buvo ganėtinai akyla ir pastebėjo tikrai brangius 
Emos laivelius, Ralfo Loreno sijoną ir palaidinę. Pro jos akis nepraslydo 
ir tvarkingai prie namo pastatytas mersedesas. Moteris nusišypsojo. Na- 
mas buvo parduodamas beveik penkis mėnesius, nors tikro pirkėjo vis 
dar neatsirado. 

— Na, tiesą sakant, mes jau turime rimtą pirkėją, tačiau sutartis bus 
pasirašyta tik pirmadienį. 

Jos žvilgsnis nuslydo Emos pirštais ir kliudė elegantišką žiedelį, 
puoštą deimanto ir safyro akutėmis. 

— Man atrodo, tikrai nieko neatsitiks, jeigu jums viską aprodysiu. 

Ji plačiau atlapojo duris ir kilstelėjo antakį, pamačiusi, kad Ema 
nesiryžta žengti vidun. | 

— Aš esu Glorija Steinbrener. 

— Malonu susipažinti, — pratarė Mičelas tiesdamas ranką. — Mi- 
čelas Keselringas. O čia — Ema. 

Ponia Steinbrener žaviai nusišypsojo. Velnias trauktų tuos nekilno- 
jamojo turto agentus, mąstė ji. Ji atvėrė duris savo pačios potencialiems 
klientams ir pasistengs iš jų viską išsunkti. 

— Šis namas puikiai išsilaikęs. Aš jį dievinu, — kalbėjo ji. Ir visai 
nesvarbu, kad ji nekentė kiekvienos lentos ir plytos. — Man plyšta šir- 
dis, kai dabar tenka jį parduoti, bet, atvirai šnekant, mes skiriamės su 
vyru, todėl... 

— O, — tepasakė Mičelas mėgindamas nutaisyti, jo manymu, už- 
jaučiantį ir susidomėjusį žvilgsnį. — Man labai gaila. 

— Nieko tokio, — ji mostelėjo ranka. — Ar jūs iš šių apylinkių? 

— Ne. Tiesą sakant, mes... iš slėnio, — pratarė Mičelas pats paten- 
kintas savo išmonė. — Mes mirtinai norime iš ten ištrūkti. Žinote, mi- 
nios Žmonių, rūkai. Juk taip, Ema? 

— Taip, — prisiversdama nusišypsojo Ema. — Tikrai gražus namas. 

— Dėkoju. Patys matote, kad gyvenamasis plotas išties didelis. 
Aukštos lubos, tikro ąžuolo sijos, daug stiklo ir atviros erdvės. Savaime 
suprantama, yra ir židinys. 

Savaime suprantama, tyliai sau pritarė Ema. Nejau ji nebuvo prie 
jo sėdėjusi? Baldai buvo nauji, ir ji negalėjo šito pakęsti. Pretenzingos 
modernios skulptūrėlės ir tviskantys emaliuoti staleliai. Kur dingo visos 
pagalvėlės, linksmi krepšeliai, pilni siūlų kamuolių ir kaspinų, kuriuos 
buvo išdėliojusi Bevė? 

— Valgomasis štai ten, bet toji vietelė priešais terasos langus ypač 
tinkama jaukiai pavakarieniauti mažame ratelyje. 

Ne, ji kalba netiesą, mąstė Ema iš inercijos klausydamasi ponios 
kalbos. Prieš tuos langus Bevė buvo sustačiusi vazonus su augalais. Kaž- 
kada ten kerojo tikros augalų, susodintų į senus keraminius vazonus ir 
puodus, džiunglės. Kartą Džonou su Stiviu sumanė jai atgabenti medį. 
Ema prisiminė, kaip jie pūkštė, kol tą dovaną įstengė įnešti vidun. Jie 
buvo sumanę papokštauti, bet Bevė medį ten ir paliko, kartu nupirkusi 
kvailą plastikinę zylutę ir patupdžiusi ją ant vienos šakelės. 


— Ema? 

— Ką? — pašoko ji mėgindama atsitokėti nuo minčių. — Labai at- 
siprašau. 

— O, nieko tokio, — pratarė ponia, džiaugdamasi, kad Ema atrodė 


tarsi užhipnotizuota. — Aš tik norėjau paklausti, ar jūs mėgstate virtuvę? 
— Ne, nelabai. 
— Virtuvė įrengta pagal paskutinę madą. Aš ją pertvarkiau vos prieš 
porą metų. 
Ponia atidarė duris ir mostelėjo ranka: 

— Visi reikalingi dalykai — mikrobangų krosnelė, viryklė su garų 
surinktuvu, savaime suprantama, ir su orkaite. Daugybė tuščio ploto, aiš- 
ku. vra ir sandėliukas. 

Ema žvelgė į puikiai įrengtą besielę virtuvę. Visur buvo balta, tvis- 
kėjo nerūdyjantis plienas. Dabar čia neliko varinių puodų, kuriuos Bevė 
taip rūpestingai šveisdavo ir laikydavo pakabintus ant specialiai tam įtai- 
sytų kabliukų, ant palangės nestovėjo vazonėliai su žolelėmis, trūko aukš- 
tos kėdutės, pastatytos Darenui, ir kulinarijos knygų lentynėlės, nesima- 
tė spalvotų vaistininko ąsotėlių ir buteliukų. 

Moteris zvimbeno toliau akivaizdžiai įsitikinusi, kad virtuvė ir bu- 
vo jos piėce de rėsistance, o Ema aiškiai liūdėjo. 

Pasigirdus telefonui, ji uždarė lengvas baltos spintelės dureles. 

— Prašau atleisti, tik vieną minutėlę... 

— Ar tu gerai jautiesi? — sumurmėjo Mičelas. 

— Taip, — atsakė Ema, trokšdama, kad iš tikrųjų taip būtų. — No- 
rėčiau užlipti į viršų. 

— Klausyk, Džekai, — pasigirdo dabar jau visai kitoks ponios 
Steinbrener balsas, — manęs nedomina tavo skundai ar tavo advokato 
grasinimai. Supratai? 

Mičelas atsikrenkštė. 

— Atsiprašau, — pratarė jis nusišypsodamas. — Ar galėtume ap- 
žiūrinėti toliau? 

Ji mostelėjo jiems ir suurzgė į telefono ragelį: 

— Klausyk, subine... 

— Panašu, kad kokią valandėlę ji mus tikrai pamirš, — pratarė Mi- 
čelas. — Ar tu esi tikra, kad nori lipti į viršų? 

Ne; Ema nebuvo tikra. Ji buvo tikra dėl daug ko, tik ne dėl šito. 

— Aš negaliu šio reikalo nebaigti tiek toli nuėjusi. 

— Teisingai, — sutiko Mičelas. Kad ir ką ji kalbėtų apie savo tvir- 
tybę, Mičelas apkabino ją per pečius, ir jie užlipo į viršų. 

Durys buvo atviros — miegamojo durys, kur kažkada miegodavo 
jos tėtis ir Bevė, iš kur kartais naktimis Ema girdėdavo sklindantį juoką. 
Alisos kambarys, visada būdavęs toks tvarkingas ir neįdomus, dabar pa- 
verstas į darbo kambarį — sienos buvo nukabinėtos knygų lentynomis, 
stovėjo televizorius. Jos kambarys. Ema sustojo žvelgdama vidun. 

Lėlių neliko, kaip ir peliuko Mikio pavidalo naktinės lemputės, švel- 
niai rausvų ir baltų puošmenų, kurias buvo sumaniusi Bevė. Čia nebe- 
miegojo jokia maža mergaitė, jau labai seniai čia niekas nieko nebesap- 
navo. Dabar šis kambarys priminė svečių kambarį. Šilkinės gėlės, holi- 
vudiško stiliaus lova, apkrauta pagalvėlėmis, kruopščiai parinkti pramo- 
giniai žurnalai... Romėniškos drapiruotės kabojo vietoj lengvų užuolai- 
dėlių, kurios Emai labai patiko, o ten, kur buvo patiestas gauruotas kili- 
mėlis, dabar nuo sienos iki sienos — didžiulis kilimas. 

— Čia buvo mano kambarys, — tyliai pratarė Ema. — Tada sienos 
buvo išklijuotos tapetais, margintais mažomis rožytėmis ir žibutėmis, lan- 
gus dengė linksmos rausvos užuolaidėlės, o ant lovos buvo užtiesta di- 

džiulė, dygsniuota balta antklodė. Ant lentynų išdėliotos mano lėlės, mu- 
zikinės dėžutės. Man atrodo, kad tai buvo tipiškas kambarys, kurio pa- 
prastai trokšta visos mažos mergaitės. Bevė šitai suprato. Nesuprantu, 
kodėl man atrodė, kad šis kambarys iki šiol bus toks, koks buvo tada. 

Mičelas prisiminė citatą, išmoktą dar studijuojant koledže. Neži- 
nia, kodėl ji įstrigo: . 

— Viskas keičiasi, bet niekas nežūsta. 

Jis pats savęs nesuprasdamas gūžtelėjo pečiais. Tuo labiau kad ne- 
buvo iš tų, kurie mėgsta citatas. 

— Tavo mintyse šis kambarys likęs toks pat. Tai ir yra svarbiausia. 

Ema nieko neatsakė, tik apsigręžė ir pažvelgė į Dareno kambarį. To 
kambario durys irgi buvo atviros. Jos turėjo būti atviros ir tą naktį. 

— Aš nubudau savo lovelėje, — bespalviu balsu pratarė ji. — Kaž- 
kas mane pažadino. Muzika. Man atrodė, kad tai buvo muzika. Aš iš tikrų- 
jų jos negirdėjau, bet jutau. Girdėjau boso vibracijas. Aš mėginau atspėti, 
kokia tai buvo daina, kas ją dainavo. Negalėjau sulaukti, kada užaugsiu ir 
galėsiu dalyvauti vakarėliuose kartu su visais. Aš kažką išgirdau. Kažką, — 
šnabždėjo ji viena ranka lengvai masažuodama smilkinį, nes jai buvo pra- 
dėję skaudėti galvą, — nežinau ką. Tačiau aš.. „ žingsniai, — staiga prisi- 
minė ji, ir jos širdis ėmė pasiutusiai plakti ir veržtis iš krūtinės. — Išgir- 
dau, kaip kažkas eina koridoriumi. Norėjau, kad tai būtų tėtis arba Bevė. 
Troškau, kad valandėlę jie su manimi pasikalbėtų. Galbūt būčiau į juos įti- 
kinusi, kad leistų man nors kelias minutes nusileisti į apačią ir pabūti kar- 
tu su jais. Tačiau ten nebuvo nei tėtės, nei Bevės. 

— Nurimk, — pratarė Mičelas, matydamas, kaip prakaitu išrasojo jos 
kakta. Jis abiem rankom suėmė jos delną. — Pasistenk labai nesijaudinti. 

— Darenas verkė. Girdėjau jį verkiantį. Žinau. Tai nebuvo sapnas. 
Išgirdau jį verkiantį. Atsikėliau. Alisa man liepė niekada ten nenešti Čar- 
lio, bet Darenui patikdavo miegoti su meškučiu, o tada jis verkė. Aš no- 
rėjau paimti Čarlį ir nunešti jį Darenui, o paskui su juo kiek pakalbėti, 
kad jis vėl užmigtų. Tačiau koridoriuje buvo tamsu. 

Ema apsidairė; dabar į koridorių pro miegamojo langus krito pluoš- 
tai spindulių. 

— Tanakt buvo tamsu, nors iš tikrųjų taip neturėjo būti. Jie man 
visada palikdavo koridoriuje degančią šviesą. Aš labai bijau tamsos. Tam- 
soje visada kas nors slepiasi. 

— Kas nors? — nesuprato Mičelas ir suraukė antakius. 

— Nenorėjau eiti į tamsų koridorių. Bet Darenas tebeverkė. Dabar, 
kai įžengiau į koridorių, į tamsą, aiškiai girdėjau muziką. Ji grojo gar- 
siai, aš išsigandau. 

Tada Ema pradėjo eiti lyg sapnuodama. Ji ėjo durų link. 

— Aš jas girdėjau. Girdėjau, kaip jos šnypštė visuose kampuose, 
kaip jos šliejosi prie sienų, šliaužė ant kilimėlių... 

— Ką girdėjai? — tyliai paklausė Mičelas. — Pasakyk, ką girdėjai? 

— Pabaisas, — atsakė Ema gręždamasi i Ji. — Aš girdėjau pabai- 
sas. Ir... neprisimenu. Neprisimenu, ar buvau priėjusi prie durų. Jos bu- 

vo uždarytos. Žinau, kad jos buvo uždarytos, bet neprisimenu, ar aš jas 
atidariau. 

Ji stovėjo ant slenksčio. Akimirką ji išvydo kambarį tokį, kokį bu- 
vo mačiusi seniau — užverstą Dareno žaislais, išdažytą šviesiomis, ryš- 
kiomis spalvomis. Ten stovėjo jo lovelė ir tviskantis naujasis triratukas, 
kabojo lopšys. Tada šis paveikslas išsisklaidė, ir viskas pasirodė taip, 
kaip buvo iš tikrųjų. 

Ąžuolinis stalas ir odinis fotelis. Įrėminti paveikslai, stiklinės len- 
tynos, apkrautos įvairiausiomis smulkmenomis. 

Kabinetas. Jos broliuko kambarį jie pavertė į kabinetą. 

— Aš bėgau, — galiausiai pratarė ji. — Daugiau nieko neprisime- 
nu. Tik tai, kad bėgau ir kritau. 

— Ema, tu sakei, kad buvai priėjusi prie durų. Pasakojai mano tė- 
vui, kai jis tuoj po tų įvykių aplankė tave ligoninėje, kad atidarei duris. 

— Viskas buvo kaip sapne. O dabar aš visai nieko nebeprisimenu. 
Viskas išblėso. 

— Galbūt taip ir reikėjo. 

— Jis buvo gražus, — kalbėjo Ema. Jai buvo per daug skaudu dai- 
rytis po tokį kambarį. — Darenas buvo nepaprastai gražus. Aš jį mylėjau 
labiau už viską pasaulyje. Visi jį labai mylėjo. 

Jos prisiminimus užliejo ašaros. 

— Turiu iš čia išeiti. 

— Eime, — pratarė Mičelas. Jis nusivedė Emą koridoriumi, padėjo 
nusileisti laiptais, nuo kurių ji nusirito prieš daugelį metų. Jis metė sku- 
bų, atsiprašantį žvilgsnį poniai Glorijai Steinbrener, kuri atskubėjo iš 
virtuvės. — Prašau atleisti, mano žmonai pasidarė bloga. 

— Oo, — tepasakė ponia pyktelėjusi ir nusivylusi. Paskui jos balse 
vėl žybtelėjo viltis. — Privalote pasirūpinti, kad ji gerai pailsėtų. Patys 
matote, šis namas idealiai tinka vaikams. Tikriausiai nenorėtumėte au- 
ginti vaikelių slėnyje. 

— Ne, — atsakė Mičelas. Jis nesivargino taisydamas jos klaidingai 
susidarytą nuomonę. Mičelas pasiskubino greičiau išvesti Emą. — Mes 
jums paskambinsime, — šūktelėjo jis pats sėsdamasis už vairo. Jeigu jis 
nebūtų per daug susirūpinęs dė! mirtino Emos blyškumo ir dėl to, kad 
jam teks vairuoti trisdešimties tūkstančių dolerių vertės automobilį, tai 
būtų pastebėjęs jiems už nugarų išdygusį tamsiai mėlyną sedaną. 

— Man labai gaila, — pratarė ji, kai mašina pajudėjo ir pasileido 
vingiuotais keliais. 

— Nebūk paika. 

— Ne, aš nesu. Nesugebėjau tinkamai su viskuo susidoroti. 

— Tu laikeisi šauniai, — pratarė Mičelas, draugiškai jai paplekšno- 
jęs per petį. — Klausyk, aš dar niekada nesu praradęs artimo žmogaus, 
bet kiekvienas sugeba įsivaizduoti, ką tai galėtų reikšti. Ema, nekankink 
savęs ir nekaltink. 

— Nebegalvoti apie tai, kas įvyko? — ji blausiai nusišypsojo. — 
Gal ir galėčiau. Pamaniau, jeigu pabūsiu ten, tiksliai ten, jeigu dar kartą 

pagalvosiu apie tai, kas tada nutiko, galbūt viską prisiminsiu. Tačiau taip 


neįvyko... — ji gūžtelėjo pečiais, o paskui vėl užsidėjo akinius nuo sau- 
lės. — Tu buvai geras draugas. | 

— Toks jau esu, — sumurmėjo jis. — Visiems bičiulis. Ar tu išal- 
kusi? 


Ji jau buvo bepurtanti galvą, bet paskui persigalvojo. 

— Taip, — pratarė ji. — Išbadėjusi. 

— Galiu užšokti ir nupirkti mėsainį, aš manau, — pridūrė Mičelas 
ir mėgino prisiminti, kas yra jo piniginėje. 

— Norėčiau mėsainio. O kadangi tu buvai man tikras bičiulis, vai- 
šinsiu aš. 

Mičelas pasuko į “Makdonaldą". Tačiau pamatęs, kad jo piniginėje 
tėra trys doleriai ir vienos raudonplaukės, kurią jis vos teprisiminė, tele- 
fono numeris, nutarė, kad neverta kreipti dėmesio, nors įvardijo tai kvailu 
išdidumu. Ema nesiginčijo, kai jis pasisiūlė: 

— Gal galėtume mėsainius suvalgyti paplūdimyje? 

— Būtų šaunu, — ištarė Ema užsimerkdama ir atsilošdama. Ji džiau- 
gėsi, kad čia atvažiavo, kad užlipo tais laiptais. Ji džiaugėsi, kad dabar 
buvo čia, mėgavosi plaukus plaikstančiu šiltu vėjeliu. Džiaugėsi, kad ša- 
lia sėdėjo Mičelas. — Kai išvažiavau, Niujorke krito šlapdriba. 

— Ir saulėtoje Kalifornijoje yra koledžų. 

Ji nusišypsojo mėgaudamasi skruostus glostančiu vėjeliu. 

— Man patinka Niujorkas, — nerūpestingai pasakė Ema. — Man 
visada jis patiko. Kartu su kambario drauge nusipirkome ten palėpę. Da- 
bar ten jau beveik galima gyventi. 

— Su kambario drauge? 

— Taip. Mes su Mariana lankėme šv. Katerinos mergaičių akade- 
miją. 

Kadangi Ema tebesėdėjo užsimerkusi, ji nepastebėjo Mičelo akyse 
atlėgusios įtampos. 

— Mes kažkada prisiekėme, kad vieną gražią dieną apsigyvensime 
Niujorke. Dabar ir gyvename. Ji lanko dailės paskaitas. 

Mičelas nusprendė, kad į Marianą turėtų žiūrėti palankiai. 

— Ar ji gabi? 

— Taip, labai. Ateis tokia diena, kai meno galerijos stengsis per- 
pjauti viena kitai gerkles, kad tik galėtų eksponuoti jos paveikslus. Aka- 
demijoje ji piešdavo neįtikėtinai šmaikščias vienuolių karikatūras. 

Ema apsižvalgė ir pastebėjo, kaip Mičelas suraukė kaktą. 

— Kas nutiko? 

— Tikriausiai policininko naujoko instinktas, kuris kartkartėmis nu- 
bunda. Ar matai tą sedaną, važiuojantį paskui mus? 

Ema pažvelgė per petį. 

— Taip. Na ir kas? 

— Jis važiuoja paskui mus jau nuo to laiko, kai sustojome nusipirk- 
ti mėsainių. 

Mičelas persirikiavo į kitą kelio juostą. Sedanas taip pat. 

— Jeigu neskambėtų kvailai, sakyčiau, kad jis mus seka. 

Ema giliai atsiduso ir nuvargusiu balsu pratarė: 

— Tikriausiai tai Svinis. 

— Svinis? 

— Asmens sargybinis. Jis visada mane suranda. Kartais imu galvo- 
tu. kad tėtis man implantavo prietaisėlį, padedantį susekti. 

— Taip. Visko gali būti. Manyčiau, tave saugoti tikrai verta. 

Mičelui nerūpėjo, kad juos seka, taip nemokšiškai seka. Vis dėlto 
jis įsivaizdavo, kad tai yra pirmasis jo pasimatymas po labai ilgos per- 
traukos. 

— Galėčiau nuo jo pasprukti. 

Ema vėl užsidėjo akinius. Slepiamos akinių jos akys sušvito tikru 
džiaugsmu, ji skardžiai nusijuokė. 

— Tikrai? 

— Galėčiau pademonstruoti, ką sugebu. Šis mažasis vaikelis paliks 
juos kelio dulkėse. 

— Tai pirmyn, — pratarė Ema nusišypsojusi. 

Patenkintas Mičelas paspaudė greičio pedalą, aplenkė stotelės bū- 
delę ir toliau lėkė aštuoniasdešimties mylių greičiu. 

— Mes mėgdavome lenktyniauti tiesiame kelyje, kai buvome jauni, 
paiki ir pašėlę. 

Jis vėl pasuko vairą nerdamas tarp autobusiuko ir BMW, paskui vie- 
nu riešo suktelėjimu šovė priešais kadilaką ir leido savajam mersedesui 
skrieti devyniasdešimties mylių greičiu. 

— Tu puikiai vairuoji, — juokdamasi kalbėjo Ema, negalėdama nu- 
stygti savo vietoje žvalgėsi pro langą. — Jau nebematau jo. 

— Jis liko mums už nugarų, mėgina aplenkti kadilaką. Aš aplen- 
kiau kadilaką, todėl šis dabar niekam nebeduos kelio. Laikykis. 

Mičelas pasuko vairą, persirikiavo į kitą eilę, gudriai sumėtęs pė- 
das ir pažeisdamas taisykles apsisuko ir, džiaugdamasis galingu merse- 
deso varikliu, po minutėlės jau skriejo tiesiu keliu visai į priešingą pusę. 
Jie prazvimbė pro sedaną, sulėtino greitį iki leistino ir ramiai nuriedėjo 
kitu keliu. 

— Tu tikrai šitą dalyką puikiai išmanai, — pakartojo Ema. — Ar 
šito jus moko policijos akademijoje? 

— Žmogus turi ir įgimtų talentų, — atsakė Mičelas. Jis sustojo, 
paskui paglostė automobilio vairą. — Koks jis šaunus... 

Ema pasilenkė ir pakštelėjo jam į skruostą. 

— Dar kartą ačiū. 

Mičelui dar nespėjus atsakyti, ji čiupo krepšelį su mėsainiais ir pa- 
sileido per smėlį. 

— Kaip man visa tai patinka! — tebesijuokdama ji sukosi ratu. — 
Man tikrai labai patinka vanduo, jo kvapas ir ošimas. Jeigu kas nors ga- 
lėtų nuleisti vandenyną šalia Brodvėjaus, jausčiausi kaip rojuje. 

Mičelas panoro ją apkabinti, sučiupti dar tebesisukančią ir išsiaiš- 
kinti. ar ji buvo tikrai tokia nepakartojama, kaip kad atrodė. Bet tada 
Ema klestelėjo ant smėlio ir įniko į maišelį. 

— Bet šitie irgi šauniai kvepia, — kalbėjo mergina, išsirinkusi vie- 
ną mėsainį, ir tik tada pamatė, kad Mičelas į ją spokso. — Kas tau? 

— Nieko, — bet jam jau vėl buvo pradėjusi džiūti burna. — Aš kaip 
tik, eee, prisiminiau, kaip kartą svarsčiau, ar tu kada nors gali nueiti į 
“Makdonaldo" restoraną. Tai buvo tada, kai pirmąkart sutikau tave repe- 
ticijoje. Paskui tėtis nusivežė mane į restoranėlį ir pavaišino mėsainiu, 0 
tada aš pagalvojau, ar tu čia lankaisi su savo sargybiniais. 

— Ne, tiesą sakant, ten tikrai nesilankydavau, bet kartais tėtis arba 
Džonou, arba dar kas nors parnešdavo iš ten užkandžių. Tik negailėk 
manęs, — kalbėjo Ema vėl kišdama nosį į maišelį. — Tik ne šiandien. 

— Puiku. Išimk bulvytes. 

Jie valgė labai godžiai, nė trupinėlio nepalikdami žuvėdroms. Paki- 
lo vėjelis ir atnešė nuo jūros miglą. Netoliese vaikštinėjo ir daugiau žmo- 
nių, kelios šeimos, jaunos merginos, demonstruojančios puikiai įdegu- 
sias gražias figūras, savaime suprantama, skambėjo iš radijo imtuvų sklin- 
danti muzika, tačiau Emai visa tai atrodė kaip pati ramiausia ir gražiau- 
sia pertrauka per visą jos gyvenimą. 

— Galėčiau prie to priprasti, — atsiduso Ema, iškėlusi į viršų ran- 
kas. — Sėdi sau paplūdimyje, klausaisi bangų ošimo. 

Ji taip papurtė galvą, kad jos plaukai tarsi aukso dulkės nugulė nugarą. 

— Kaip norėčiau turėti daugiau laiko. 

— Ir aš, — atsakė Mičelas. Jam reikėjo ją paliesti. Jis net nebepri- 
siminė, ar kada nors nenorėjo. Kai jis perbraukė pirštu jai per skruostą, 
Ema atsigręžė į jį ir nusišypsojo. Nuo to, ką ji išvydo jo akyse, jos širdis 
vos neišsprūdo lauk. Jos lūpos prasivėrė ne tiek iš nuostabos, kiek lyg 
norėdamos kažko paklausti. 

Ema nesipriešino, kai Mičelas prispaudė savo lūpas prie jos bur- 
nos. Tyliai sudejavusi ji palinko į jį, tarsi kviestų kažkam, ko nė pati 
aiškiai nesuprato. Švelnus jo dantų grybštelėjimas įkaitino jos lūpas. 
Jam įsigavus į jos burną, Ema pajuto žemą pasitenkinimo aimaną jo ga- 
lugerklyje, o ant savo rankų pajuto tvirtas jo rankas. 

Nedvejodama ji visu kūnu prisispaudė prie jo ir godžiai gaudė kiek- 
vieną pojūtį. 

Ar jis galėjo patikėti, kad ji pirmąkart buvo taip bučiuojama? Kad 
pirmąkart šitai jautė? Ją užplūdo šiltas, iki skausmo saldus geismas. Ar 
šito ji laukė? Net jai taip besvarstant nuleistos blakstienos padėjo užra- 
kinti atmintį. 

— Taip, tikrai, — sušnabždėjo Mičelas ir dar kartą ją pabučiavo; 
bučiavo švelniai, nes taip, jo manymu, buvo teisingiausia. 

— Kas tikrai? 

— Tu tokia pat “skani", kaip kad atrodai. Aš jau seniai apie tai 
svarsčiau. 

Jai reikėjo atsitokėti, atsigauti. Ją užplūdo jausmai, į kuriuos ji ne- 
rado atsako, ji nenutuokė, ką jai reikėtų daryti. Jie buvo tokie stiprūs, 
užplūdę taip staiga... 

— Tai druskos skonis, — pratarė. 

Sumišusi ji pakilo ir žengė kelis žingsnius arčiau jūros. 

Vyras lengvai galėjo sumaišyti sumišimą su atsargumu. Jis liko sė- 
dėti ten, kur ir buvęs, stengdamasis laimėti laiko. Jo jausmai Emai nebu- 
vo atsitiktiniai. Kad ir kaip kvailai tai galėjo nuskambėti, jis buvo ją 
įsimylėjęs. Ji buvo graži, elegantiška ir, savaime suprantama, buvo pra- 
tusi, kad vyrai ja žavėtųsi. Turtingi ir svarbūs vyrai. O jis tebuvo polici- 
ninkas naujokas iš viduriniojo sluoksnio šeimos. Jis giliai atsikvėpė ir 
pamėgino elgtis taip, kaip ir ji. 

— Jau vėlu. 

— Taip. 

Ar ji išsikraustė iš proto? Ema svarstė. Ji norėjo verkti ir juoktis, 
šokti ir gedėti vienu metu. Ji norėjo į Mičelą atsigręžti, bet jau rytoj ji 
bus už trijų tūkstančių mylių. Šis vaikinas buvo tik geras. O ji — tik 
vargšė maža turtinga mergaitė, kad ir kaip ji šio titulo nekęstų, o jis... Jis 
galėjo elgtis su savo gyvenimu kaip tinkamas ir ką nors nuveikti. 

— Man reikėtų grįžti, — atsigręžusi ir nusišypsojusi pratarė Ema. — 
Iš tikrųjų džiaugiuosi, kad šiandieną keliavai drauge su manimi, kad mes 
šiek tiek laiko praleidome kartu. 

— Būsiu netoliese, — atsakė Mičelas ir paėmė jos ranką, kaip pats 


mėgino save įtikinti visiškai bičiuliškai. Po velnių bičiulystę. — Norė- 
čiau dar kartą su tavimi susitikti, Ema. Man reikia su tavimi susitikti. 
— Nežinau. 


— Kai grįši, galėtum man paskambinti. 

Nuo jo žvilgsnio ją pylė karštis, o paskui krėtė drebulys. 

— Gerai, paskambinsiu. Norėčiau... Bet nežinau, kada vėl čia pasi- 
rodysiu. 

— Maniau, gal galėtum atvykti į filmavimą. 

— Į filmavimą? 

Jie jau buvo pajudėję automobilio link, bet dabar sustojo. 

— Taip. Po poros savaičių jie pradės filmuoti Londone, o paskui, 
man atrodo, čia. Tik jie labai rūpinasi, kad niekas apie tai iš anksto nesu- 
žinotų. Jie stato filmą, — tęsė Mičelas, nors Ema nutaisė abejingą Žvilgs- 
nį, — Žinai, pagal tą knygą “Sugniuždytoji"", kurią parašė tavo motina. 
Tame filme vaidins Eindži. Eindži Parks. | 

Iš jos veido išraiškos Mičelas suprato, kad padarė labai didelę ir 
labai kvailą klaidą. 

— Atleisk, Ema. Aš maniau, kad tu žinai. 

— Ne, — atsakė ji, staiga pasijutusi neįtikėtinai pavargusi. — Nie- 
ko nežinojau. 


**kk 


Jis sugriebė telefono ragelį dar nenutilus pirmajam skambučiui. Jis 
valandų valandas laukė išpiltas prakaito. 
— Klausau? 

— Aš ją radau, — pasigirdo jam labai gerai pažįstamas balsas. Tas 
balsas virpėjo. 

— Ir? 

— Ji nuvyko aplankyti policininko Keselringo. Ten užtruko ilgiau 
nei valandą. Tada nuvažiavo prie namo, prie to prakeikto namo, kur vis- 
kas įvyko. Mums reikėjo ką nors daryti ir veikti nedelsiant. Jau tada sa- 
kiau, sakau ir dabar, kad visko ant savęs neužsiversiu. 

— Suimk save į rankas, — tonas buvo įsakmus, tačiau ranka, sieku- 
si cigaretės, šiek tiek virpėjo. — Ji nuėjo prie namo. Ar įėjo vidun? 

— Tas sušiktas namas parduodamas. Ji ir vyrukas, kuris ją lydėjo, 
įėjo į vidų. 

— Koks vyrukas? Su kuo ji ten buvo? 

— Kažkoks. Man atrodo, kad mento sūnus. 

— Gerai, — jis kažką užsirašė į bloknotą, padėtą prie telefono. — 
Kur jie nuėjo, kai išėjo iš namo? 

— Jie nuėjo į prakeiktą mėsainynę. 

Nulūžo pieštuko galiukas. 

— Nesupratau? 

— Sakiau, kad jie nuėjo pirkti mėsainių, o paskui važinėjosi plen- 
tu. Aš juos pamečiau. Kur šįvakar ji apsistojusi, aš žinau. Galiu surasti, 
kas ja greitai ir paprastai pasirūpintų. 

— Nebūk idiotas. Nėra jokio reikalo. 

— Juk sakiau, kad ji buvo susitikusi su mentu, o paskui nuėjo į tą 
namą. 
— Taip, aš tave supratau, — jo ranka vėl buvo tvirta kaip akmuo. 
Jis įsipylė išgerti, bet ne dėl to, kad reikėjo nuraminti nervus. Tiesiog 
norėdamas pasimėgauti. — Dėl Dievo, pamąstyk. Jeigu ji būtų ką nors 
prisiminusi, nejau ramiai sau važiuotų pirkti mėsainių? 

— Nemanau... 

— Štai čia ir yra tavosios problemos. Jos jau iš pat pradžių tave 
kamavo. Jeigu ji neprisiminė tada, vadinasi, neprisimena ir dabar. Gal- 
būt ši nedidelė, impulsyvi kelionė ir buvo jos pastangos susigrąžinti at- 
mintį, bet labiausiai tikėtina, kad tai tik sentimentali išvyka. Nėra jokio 
reikalo Emos skriausti. Jos negalima liesti. 

— O jergu ji prisiminė? 

— Nepanašu. Dabar paklausyk manęs, atidžiai paklausyk. Pirmą- 
kart įvyko nelaimingas atsitikimas, tragiškas ir nenumatytas atsitikimas. 
Ir dėl to buvai kaltas tu. 

— Bet idėja buvo tavo. Tu viską sumanei. 

— Būtent, nes iš mūsų abiejų tik aš galiu sugalvoti ką nors origina- 
laus. Tačiau tada įvyko nelaimingas atsitikimas. Neketinu vykdyti su- 
planuotos žmogžudystės, — jis pagalvojo apie samdomą muzikantą, ku- 
ris užsakinėjo picas, bet neprisiminė jo vardo, — jeigu tai nėra neišven- 
giama. Supratai? 

— Tu esi suknistas kalės vaikas. 

— Taip, — nusišypsojo jis. — Patariu tau to nepamiršti. 

Londone snigo, ant apykaklių krito drėgnos didelės snaigės, kurios 
tuoj pat sutirpdavo palietusios odą. Sniegas priminė atvirukuose piešia- 
mas snaiges. Iš tiesų būtų galima jomis grožėtis, jeigu ne eismo kamštis 
Kingsroude. 

Ema nusprendė, kad geriau pasivaikščioti. Ji manė, kad Sviniui tik- 
rai nepatiko toks jos pasirinkimas, tačiau dabar jai Svinis nerūpėjo. Sto- 
ro, gauruoto paltuko kišenėje ji turėjo ant popieriaus skiautės užrašytą 
adresą. Bet jai nereikėjo dirstelėti į užrašą, kad tą adresą prisimintų. 

Jai buvo keista vėl viešėti Čelsyje dabar, kai suaugo, ir laisvai vaikš- 
tinėti. Ji neprisiminė šių vietų. Iš tikrųjų Londone ir Čelsyje ji jautėsi 
kaip turistė, pankų ir įvairiausių klajūnų susirinkimo vietos jai buvo sve- 
timos kaip ir Venecijos kanalai. 

Gatvėse buvo daugybė mažų parduotuvėlių ir antikvariatų, po ku- 
riuos zujo madingais apsiaustais vilkintys ir brangiais batais avintys pir- 
kėjai, paskutinei minutei atidėję malonius rūpesčius — išrinkti pačią ge- 
riausią dovaną iš gausybės pasiūlymų. Jaunos merginos ant paltukų vir- 
šaus buvo išsitraukusios megztukų apykakles ir šiek tiek prasisegioju- 
sios, kad matytųsi jų perlai. Vaikinai stengėsi atrodyti palaidūniški, nuo- 
bodžiaujantys ir viskam pasirengę. 

Nors krito sniegas, aikštėje stovėjo gėlių pardavėja. Net ir gruodį 
už žmonišką kainą galėjai nusipirkti pavasarį. Emą sugundė spalva ir 
aromatas, bet ji praėjo pro šalį, nenorėdama kišti nosies į piniginę ir ieš- 
koti svarų ir šilingų. Kaip būtų keista, štai taip — prieiti prie durų ir 
įteikti motinai puokštę gėlių. 

Jos motina. Ji negalėjo Džeinės Palmer laikyti savo motina, bet kartu 
negalėjo to fakto paneigti. Net ir jos vardas Emai atrodė svetimas, tarsi 
perskaitytas kokioje nors knygoje. Bet jos atminty liko motinos veidas, 
kartais iškylantis sapnuose, aptemdytas pykčio prieš skeliant antausį ar 
pastumiant. Veidas iš straipsnių Žurnaluose “People". “Enguirer" arba 
“Post". 

Veidas 1š praeities, mąstė Ema. O ką bendra praeitis turėjo su šian- 
diena? 

Tai ko tada ji čia atvažiavo? Šis klausimas stukseno jos smilkinius 
žengiant siaurute, visai tokia pat kaip vaikystėje gatvele. Išspręsti kaž- 
ką, kas turėjo būti išspręsta jau prieš daugelį metų. Ema svarstė, ar per- 
sikėlimą gyventi į turtingą rajoną, kur kažkada gyveno Oskaras Vaildas, 
Vistleris ir Turneris, Džeinė įsivaizdavo kaip linksmą pokštą. Rašytojai 
ir menininkai visada veržėsi apsigyventi Čelsyje. Ir muzikantai, svarstė 
Ema. Mikas Džageris irgi turi čia namą. O gal turėjo seniau. Emai, gali- 
ma sakyti, neberūpėjo, ar jis ir jo grupė vis dar čia gyvena. Ji norėjo 
aplankyti tik vieną žmogų. 

Galbūt Džeinę patraukė kontrastas. Čelsis buvo ir pankiškas, ir jau- 
kiai savas. Jis buvo ir padedantis atsipalaiduoti, ir pašėlęs. Gyventi vie- 

name iš čia pastatytų stilingų namų kainavo milžiniškus pinigus. O gali 
būti ir taip, kad Džeinė sumanė čia persikelti dar ir todėl, kad šiame pa- 
čiame rajone apsigyveno ir Bevė. 

Bet vargu ar visa tai ką nors reiškė. 

Ema sustojo rankomis gniaužydama krepšelio dirželį, o sniegas krito 
jai ant pečių ir ant plaukų. Namas buvo ganėtinai toli nuo to nedidelio 
namelio, kuriame ji kažkada gyveno su Džeine. Dabartinis namas iš pa- 
žiūros atrodė senas, tačiau vietomis Viktorijos laikų puošmenos buvo įtar- 
tinai nutrupėjusios ir išdavė tikrąjį šio statinio amžių. Kažkam netgi šovė 
į galvą ant namo stogo uždėti kupolus ir iškirsti aukštus, siaurus langus. 
Namas būtų galėjęs atrodyti savotiškai gražiai, bet užuolaidos buvo akli- 
nai užtrauktos, o kiemas prašyte prašėsi sutvarkomas ar bent nušluojamas. 
Niekas nesivargino kabindamas kalėdinį vainiką ar lempučių girliandą. 

Pamačiusi šį namą, Ema ilgesingai prisiminė Keselringų namus. Ka- 
lifornijoje nebuvo Kalėdoms įprasto sniego, tačiau jų namai buvo kupini 
kalėdinės šilumos ir džiaugsmo. Beje, toliau mąstė Ema, juk negalima 
sakyti, kad ji grįžta Kalėdoms namo. Ji tikrai negrįžo namo. 

Giliai įkvėpusi Ema pastūmė vartelius ir nusiyrė per sniegą prie cen- 
trinių durų. Prie įmantriai išraižytų durų kabojo plaktukas pasibelsti. Ema 
žvelgė į jį vargiai tikėdamasi, kad varinė liūto galva pasieks ir užkliudys 
iškaltą Jokūbo Marlėjaus veidą. Galbūt svajingą jos nusiteikimą lėmė 
Kalėdų dvasia, o gal atklydę vaikystės vaiduokliai. 

Ledinėmis rankomis, nors ir su kailinėmis pirštinėmis, ji pakėlė va- 
rinę liūto galvą ir paleido kristi atsitrenkiant į medį. 

Nesulaukusi jokio atsakymo, Ema pabeldė dar kartą, manydama, 
kad viduje nėra nieko, kas galėtų ją išgirsti. Jeigu niekas taip ir neatsa- 
kys, ar ji galės pati sau pasakyti, kad iš paskutiniųjų stengsis ištrinti Džei- 
nę iš savo minčių ir širdies? Ema desperatiškai troško pabėgti, ji norėjo 
sprukti nuo namo, kuris apsimetinėjo esąs tuo, ko iš tikrųjų nebuvo, ji 
norėjo lėkti tolyn nuo varinės liūto galvos, nuo moters, kuri, kaip atro- 
dė, niekaip negali galutinai dingti iš jos gyvenimo. Emai tebestovint prie 
durų ir jau ketinant palengvėjusia širdimi nueiti, durys atsivėrė. 

Ema neįstengė pratarti nė žodelio, ji tik stovėjo įsistebeilijusi į mo- 
terį raudonu šilkiniu chalatu, nerūpestingai užmestu ant pečių, prasisky- 
rusiu ties labai jau pilnomis šlaunimis. Jos šviesūs plaukai buvo susitar- 
šę, užkritę ant putlaus, išbrinkusio veido. Nepažįstamo veido. Tik akys 
Emai buvo pažįstamos, akis ji prisiminė. Siauros, piktos akys, paraudu- 
s10s nuo alkoholio, narkotikų ar nuo nemigos. 

— Na? — tarstelėjo Džeinė smarkiau supdamasi į chalatą. Ant jos 
pirštų sušvito deimantai. Savo siaubui Ema pajuto džino tvaiką. — Klau- 
syk, mažute, šeštadienio popietę aš turiu ir daugiau ką veikti, ne vien tik 
stovėti tarpduryje. 

— Kas, po velnių, ten vyksta? — iš antro aukšto pasigirdo piktas 
vyriškas maurojimas. Džeinė metė per petį tingų žvilgsnį. 

— Užsičiaupk, girdi? — suriko Džeinė. — Na? — pakartojo ji vėl 
atsigręžusi į Emą. — Juk matai, kad esu užsiėmusi. 

Eik iš čia, visa įsitempusi pagalvojo Ema. Tiesiog apsigręžk ir eik 
šalin. 

— Norėčiau su jumis pasikalbėti, — išgirdo Ema savo pačios balsą, 
tačiau dabar jis nuskambėjo kaip svetimo žmogaus. — Aš esu Ema. 

Džeinė nepajudėjo, bet jos akys pasikeitė, dar labiau susiaurėjo, ji 
pamėgino sutelkti žvilgsnį. Prieš akis ji matė jauną moterį, aukštą, grakš- 
čią, dailaus, blyškaus veido ir banguotais šviesiais plaukais. Ji matė Bra- 
jeną, o paskui savo dukrą. Akimirką ji pajuto kažką panašaus į apgailes- 
tavimą. Paskui jos lūpos persikreipė. 

— Na, na, na, mažoji Ema parėjo namo pas mamą. Nori su manimi 
pasikalbėti? — paklausė ji nusikvatodama. Nuo šio juoko Ema net atšo- 
ko ir susigūžė, tarsi lauktų antausio. Bet Džeinė tik žengė žingsnį toliau 
nuo slenksčio. — Tai eikš vidun, brangioji. Paplepėsime. 

„Eidama koridoriumi ir vesdama Emą į prieškambarį, kuriame tvy- 
rojo prieblanda, nes langus dengė storos užuolaidos, Džeinė jau buvo 
pradėjusi skaičiuoti. Namuose galėjai užuosti nemalonų kvapą — senų 
svaigalų ir išvėsusių dūmų, kurie, kaip galėjai numanyti, nebuvo tabako. 
Dabar atrodė, kad šis namas, tiesą sakant, nebuvo taip labai nutolęs nuo 
senojo buto. 

Kasmetiniai Brajeno išmokėjimai greitai bus nutraukti, ir jokie gra- 
sinimai ar meilikavimai nebepadės ištraukti iš jo nė penso. Bet jai buvo 
likusi mergaitė. Jos mažoji Ema. Džeinė nutarė, kad apie viską reikia 
pagalvoti iš anksto, ypač tada, kai esi pratusi prie brangių pramogų ir 
didelių išlaidų. 

— Gal ko nors išgersi? Atšvęsime savo atnaujintą draugystę. 

— Ne, ačiū. 

Truktelėjusi pečiais Džeinė įsipylė į savo stiklinę. Kai sukosi, rau- 
dono šilko chalatas prasiskyrė atidengdamas riebias šlaunis. | 

— Už šeimos ryšius? — pasiūlė tostą pakeldama taurę, o paskui 
nusijuokė pastebėjusi, kad Ema žiūri į jos rankas. — Tik pamanyk, po 
tiek metų prie savo durų suradau tave. 

Džeinė gurkštelėjo didelį gurkšnį, o paskui pastačiusi taurę atsisė- 
do ant purpuriniu aksomu apmuštos sofos. 

— Sėskis, brangioji Ema, ir papasakok man viską apie save. 

— Nėra ko pasakoti, — visa įsitempusi Ema prisėdo ant sofos kraš- 


telio. — Į Londoną atvažiavau tik praleisti atostogų. 
— Atostogų? O, tiesa, juk Kalėdos, — nusišiepė Džeinė barbenda- 
ma nulūžusiu nagu į taurės kraštelį. — Ar atnešei savo mamai dovanų? 


Ema papurtė galvą. Ji vėl pasijuto esanti vaikas. Išgąsdintas ir vie- 
nišas. ž 

— Mažiausiai, ką tu galėjai padaryti po visų šitų metų, tai atnešti 
savo motinai nors menką dovanėlę, — mostelėjusi ranka atsilošė Džei- 
nė. — Nieko tokio. Tu niekada nebuvai atidus ir dėmesingas vaikas. Da- 
bar tu jau visai suaugusi, tiesa? — paklausė Emos pastebėjusi: jos ausyse 
sužibusius deimantukus. — Ir puikiai aprūpinta — geriausios mokyklos, 
geriausi drabužiai. 

— Dabar mokausi koledže, — bejėgiškai pratarė Ema. — Aš turiu 
darbą. 

— Darbą? Ir kokių velnių tau reikalingas darbas? Juk tavo senis 
nieko daugiau, išskyrus pinigus, neturi. 

— Man patinka, — pralemeno Ema, tiesiog negalėdama savęs pa- 
kęsti dėl to, kad negali normaliai kalbėti, — aš noriu dirbti. 

— Tu niekada nebuvai protingas vaikas, — suraukusi kaktą Džeinė 
įsipylė dar šiek tiek džino. — Kai pagalvoju apie visus tuos metus, kai 
plėšiausi, taupiau, nėriausi iš kailio, kad turėčiau kuo tave pridengti, kad 
galėčiau ką nors įmesti tau į skrandį... O iš tavęs niekada nesulaukiau nė 
krislelio dėkingumo. 

Džeinė ištiesusi ranką nusičiupo džino butelį ir dar įsipylė. 

— Ištisai vien tik tavo šniurkščiojimai, verksmai, o paskui ir tavo 
tėvas išėjo nė neatsigręždamas. O tu gyvenai prabangiai, tiesa, mano mer- 
gyte? Mažoji tėčio princesė. Ir per visus tuos metus nė kartelio nepagal- 
vojai apie mane. 

— Galvodavau apie tave, — sumurmėjo Ema. 

Džeinė vėl subarbeno pirštais į taurę. Ji norėjo susileisti dabar taip 
reikalingą dozę, bet pabijojo, kad išėjusi iš kambario ir sugrįžusi Ėmos 
gali jau neberasti ir kartu prarasti puikią progą. 

— Jis nuteikė tave prieš mane, — pratarė ji liedama gailesčio sau 
išsunktas ašaras. — Tėvas pasiėmė tave, nors visus gimdymo skausmus, 
kūdikystės vargus ir auginimo rūpesčius ant savo kupros nešiau aš... Juk 
žinai, kad puikiai galėjau tavimi nusikratyti. Net ir tada tai buvo galima 
padaryti visai paprastai, jeigu pažinojai reikalingus žmones. 

Tada Ema pakėlė į ją akis. Jos tamsus skvarbus žvilgsnis įsisiurbė 
Džeinei į veidą. 

— Ir dėl ko taip nepadarei? 

Džeinė tvirčiau suspaudė taurę. Jai jau buvo pradėjusios drebėti ran- 
kos. Ji jau kelias valandas nebuvo gavusi dozės, o džinas visai prastas 
pakaitalas. Bet ji buvo gudri, per gudri, kad prisipažintų, jog tada ją la- 
biau baugino kriminalinio aborto perspektyvos nei gimdymo skausmai 
švarioje ligoninės palatoje. 

— Aš jį mylėjau, — pratarė Džeinė, o kadangi pati tuo tikėjo, jos 
žodžiai nuskambėjo įtikinamai. — Aš visada jį mylėjau. Žinai, mes kar- 
tu augome. Ir jis mane mylėjo, buvo man atsidavęs. Ir jeigu ne jo muzi- 
ka, jeigu ne jo sušvinkusi karjera, mes būtume buvę kartu. Tačiau jis 
mane metė, lyg aš būčiau visiškai tuščia vieta. Jam niekada niekas nerū- 
pėjo, išskyrus muziką. Ar tu manai, kad jam nors truputį rūpėjai? — pa- 
klausė Džeinė stodamasi. Ji šiek tiek susvirduliavo nuo džino. — Nieka- 
da, nė velnio, nerūpėjai. Tu buvai reikalinga tik jo įvaizdžiui. Jis neno- 
rėjo, kad prakeikta publika pagalvotų, jog Brajenas Makevojus nėra ge- 
ras Žmogus, jog jis mėto savo vaikus. 

Emą staiga užvaldė senos dvejonės, senos baimės. Iš paskutiniųjų 
stengdamasi ji pratarė: 

— Jis mane myli. Jis dėl manęs gali viską padaryti. 

— Jis myli Brajeną, — atsakė Džeinė užsikvempdama ant Emos 
fotelio ranktūrio. Jos akys švytėjo tikru pasitenkinimu. Dabar jai terei- 
kėjo padaryti labai nedaug, kad įskaudintų Brajeną; Dievas matė, ji jau 
buvo išmėginusi daugybę priemonių, kurios tik šaudavo jai į galvą, no- 
rėdama priversti jį kentėti. Tačiau dabar ji galėjo įskaudinti Emą, ir tai 
buvo dar viena viliojanti perspektyva. — Jeigu jam nebūtų grėsęs skan- 
dalas, tai į mus nė kreiva akimi nebūtų žiūrėjęs. Jis tik tada ėmė veikti, 
kai pagrasinau viską pranešti spaudai. 

Šį kartą Džeinė nepaminėjo grasinimų nusižudyti ir nužudyti Emą. 
Tiesą sakant, visa tai jai buvo visiškai nesvarbu, ji net apie tai pamiršo. 

— Brajenas suprato, ir tas sušiktas vadybininkas suprato, kas galė- 
jo nutikti, jeigu spauda būtų prabilusi apie karščiausią roko liepsnelę, 
kuri paliko lūšnynuose savo nesantuokinį vaiką. Jis viską kuo puikiau- 
siai suvokė, todėl pasiėmė tave ir sumokėjo man gražią sumelę, kad ding- 
čiau iš tavo gyvenimo. 

Emai darėsi bloga. Jai buvo bloga nuo žodžių, nuo kvapo, sklindan- 
čio Džeinei iš burnos, tariant tuos žodžius. 

— Jis tau sumokėjo? 

— Aš tuos pinigus užsidirbau, — pratarė Džeinė, suimdama pirš- 
tais Emos smakrą ir smarkiai spusteldama. — Užsidirbau kiekvieną sva- 
rą ir dar daugiau. Jis nusipirko tave ir dvasios ramybę. Toji suma jam 
buvo visai nedidelė, bet už ją jis gavo ne viską, juk taip? Jis niekada 
neįstengė nusipirkti visiškos dvasios ramybės. 

— Paleisk mane, — šūktelėjo Ema, nusitvėrusi Džeinės riešo ir nu- 
stumdama jos ranką. — Nedrįsk daugiau manęs liesti. 

— Tu tiek pat jo, kiek ir mano. 

— Ne, — atkirto Ema, kai mėgino pakilti iš fotelio ir melsti Dievo, 
kad kojos ją išlaikytų. — Ne, tu mane pardavei, kartu atiduodama ir vi- 
sas motinos privilegijas, kokias tik galėjai turėti. Galbūt ir galima saky- 
ti, kad jis mane nupirko, Džeine, bet ir jis nėra mano šeimininkas. 

Ema stengėsi nepravirkti. Ji čia neverks, tik jau ne šios moters aki- 
vaizdoje. 

— Atėjau čia, kad paprašyčiau, jog liautumeisi su tuo filmu, kurį 
rengiamasi statyti pagal tavo knygą. Vyliausi, kad tu ką nors man dar 
jauti, bent jau tiek, kad gerbtum mano šį vienintelį pageidavimą. Tačiau 
supratau, kad tik veltui gaišau laiką. 

Nuo laiptų viršaus dabartinis Džeinės meilužis ėmė plūstis. 

— Aš vis dar esu tavo motina! — rėkė Džeinė. — Tu negali šito 
pakeisti. 

— Ne, negaliu. Paprasčiausiai man reikės išmokti su šia mintimi 
gyventi. 

Apsigręžusi Ema paskubomis nužingsniavo prie durų. 

— Nori, kad liepčiau nutraukti filmavimą? — paklausė Džeinė, su- 
čiupusi Emą už rankos. — Ar labai tu to trokšti? 

Mirtinai rami Ema atsisuko. Ji dar kartą įdėmiai pažvelgė į Džeinę. 

— Nejau manai, kad tau sumokėsiu? Šį kartą tu apsiskaičiavai, Džei- 
ne. Iš manęs tu niekada negausi nė penso. 

— Kalė, — riktelėjo Džeinė ir pliaukštelėjo Emai per skruostą. Ema 
nė nemėgino išvengti smūgio. Ji paprasčiausiai atidarė duris ir išėjo. 

Ema ilgai klaidžiojo gatvėmis prasilenkdama su pirkėjais ar žmo- 
nėmis, vedžiojusiais šunis, ir nekreipė dėmesio į juoką, motorų gaudesį, 
šėlstantį kalėdinį džiaugsmą. Ašaros taip ir nenusirito. Jai pačiai buvo 
keista, kaip lengvai ji dabar galėjo valdytis. Galbūt padėjo šaltis, o gal 
— triukšmas. Dabar jai buvo visai nesunku apie tai negalvoti. Todėl at- 
sidūrusi prie Bevės namų durų ji puikiai susivokė, kur esanti. Be abejo, 
Ema čia ir ketino ateiti. 

Ji greitai pabeldė. Nebuvo kada galvoti. Nebuvo kada ką nors aiš- 
kiai pajausti. Ema pasakė sau, jog galų gale atėjo metas sumegzti visus 
mazgelius ir gyventi savo gyvenimą toliau. 

Durys atsidarė. Šilto oro gūsis ir kalėdinės giesmelės. Pušų aroma- 
tas ir svečių laukimo dvelksmas. Jausdama už kaklo tirpstančias snai- 
ges, Ema žvelgė į Alisą. Kaip keista, mąstė ji, štai taip Žiūrėti į savo 
senąją auklę. Laikas pakeitė Emą — ji tapo aukštesnė, o Alisa — senes- 
nė. Ema pastebėjo Alisos akyse šmėkštelėjusį atpažinimo spinduliuką; 
auklės lūpos suvirpėjo. 

— Sveika, Alisa, — pratarė Ema ganėtinai tvirtai, mėgindama nusi- 
šypsoti. — Kaip malonu vėl tave pamatyti. 

Alisa stovėjo kur stovėjusi, o jos akyse ėmė tvenktis ašaros. 

— Alisa, nepamiršk Teriui atiduoti to paketo, jeigu jis užeitų, — 
pasigirdo laiptais žemyn lipančios Bevės balsas. Per aną) ji buvo persi- 
metusi tamsų audinės kailiuką. — Grįšiu apie.. 

Ji sustojo, iš rankų paleidusi nedidelį juodą krepšelį. 

— Ema... — sušnibždėjo ji. 

Jos stovėjo viena nuo kitos per keturias pėdas, o tarp jų — verkian- 
ti Alisa. Iš pradžių Alisa pajuto džiaugsmą, didelį poreikį pripulti prie 
jos ir tvirtai apkabinti. Paskui ji pajuto gėdą. , 

— Man reikėjo paskambinti, — pradėjo Ema. — Buvau mieste, to- 
dėl pamaniau, kad... 

— Aš taip džiaugiuosi, kad taip pamanei, — atsitokėjusi Bevė nusi- 


šypsojo ir žengė pirmyn. — Alisa, — pratarė ji ir švelniai uždėjo ranką 
moteriai ant peties, — mums reikėtų arbatos. 
— Bet tu kažkur išeini, — skubiai pratarė Ema. — Nenorėčiau ar- 


dyti tavo planų. 

— Tai nesvarbu. Alisa, — pakartojo ji. Moteris linktelėjo ir nusku- 
bėjo koridoriumi. — Tu tokia užaugusi, — pusbalsiu pratarė Bevė. Ji 
sunėrė rankas mėgindama susilaikyti neapkabinusi Emos. — Tiesiog sun- 
ku patikėti, tačiau tu tikriausiai sušalai... 

Susitvardžiusi Bevė paėmė Emos pirštinėtą ranką. 

— Prašau, eikš vidun. 

— Tu turėjai kitokių planų. 

— Tai tik klientų surengtas vakarėlis. Nieko svarbaus. Tikrai labai 
norėčiau, kad pasiliktum, — kalbėjo Bevė. Jos pirštai vis tvirčiau spau- 
dė Emos ranką, o akys godžiai tyrinėjo jos veidą. — Prašau... 

— Žinoma, kelias minutes. 

— Nuvilksiu tau paltą. 

Tarsi dvi mandagios nepažįstamosios jos įsitaisė šviesiame erdvia- 
me Bevės darbo kambaryje. 

— Čia gražu, — pratarė Ema, nutaisiusi jau ištobulintą šypsenėlę. — 
Girdėjau, kad tu tiesiog padarei perversmą dizaino srityje. Dabar suprantu 
kodėl. 

— Ačiū, — atsakė Bevė. O, Dieve, ką jai sakyti toliau? O ko nesa- 
kyti?.. 

— Mes su kambario drauge Niujorke nusipirkome palėpę. Vis dar 
nebaigėme jos įrengti, — kalbėjo Ema krenkštelėjusi ir žvelgdama į ak- 
meniniame židinyje rusenančią ugnelę. — Nė nemaniau, kad šis darbas 
toks sudėtingas. Kai darbuodavaisi tu, viskas atrodydavo taip paprasta. 

— Niujorke, — pasitikslino Bevė vis sunerdama ir vėl išnerdama 
virpančius pirštus, — tu dabar ten gyveni? 

— Taip. Mokausi Niujorko koledže. Studijuoju fotografiją. 

— O! Ar tau patinka? 

— Labai. 

— Ar ilgai žadi būti Londone? 

— Tuoj po pirmos sausio išvykstu. 

Kita pauzė buvo labai ilga ir nejauki. Abi moterys su palengvėjimu 
sutiko įeinančią Alisą su vežimėliu arbatai. 

— Ačiū, Alisa. Arbatą aš įpilsiu pati. 

Bevė suėmė Alisą už rankos ir lengvai spustelėjo. 

— Ji liko su tavimi, — pratarė Ema, kai jos liko vienos. 

— Taip. Nors, manyčiau, būtų tiksliau, jeigu pasakytum, kad mes 
likome viena su kita. 

Dabar buvo lengviau, nes jos turėjo puodukus, arbatinuką, arbatos, 
mažučių dailių pyragaičių, išdėliotų ant brangaus padėkliuko. Bevė ne- 
buvo ištroškusi, ji tikrai neturėjo apetito, bet šis mechaniškas ritualas, 
civilizuotas mechaniškas arbatos patiekimo ritualas padėjo jai atsipalai- 
duoti. 

— Ar tu ir dabar mėgsti, kai arbata labai saldi ir kai įpilta daug 
daug grietinėlės? 

— Ne, aš suamerikonėjau. 

Mėlynoje vazoje buvo šviežiai pamerkta gėlių. Tulpių. Ema svars- 
tė, ar Bevė jas nusipirko iš gėlių pardavėjos aikštėje, ar užsiaugino ir 
pražydino pati. 

— Dabar aš deduosi tik per daug cukraus. 

— Mes su Brajenu visada bijojom, kad dėl to potraukio saldumy- 
nams nebūtum stora ir be dantų, — pradėjo Bevė, bet paskui tarsi krūp- 

telėjo ir iš paskutiniųjų mėgino surasti tinkamą temą pokalbiui. — Na, 
tai papasakok man apie savo fotografiją. Ką tau labiausiai patinka foto- 
grafuoti? 

— Labiausiai patinka žmonių nuotraukos. Manyčiau, daugiau cha- 
rakteringi portretai, o ne abstrakcijos ar natiurmortai. Tikiuosi padaryti 
karjerą. 

— Tai nuostabu. Norėčiau pamatyti tavo darbų, — vėl užsikirto Be- 
vė. — Galbūt aš atvyksiu į Niujorką. 

Ema žvelgė į kalėdinį medelį, pastatytą prie lango. Jis buvo papuoš- 
tas šimtais mažyčių ranka pieštų ornamentų ir nunertų baltų kamuoliu- 
kų. Ji nenupirko Bevei dovanos, neatnešė jai į tviskantį popierių įvynio- 
tos dėžutės, kurią būtų galima padėti po šiuo medeliu. Bet galbūt ji vis 
dėlto galėjo ką nors jai palikti... 

— Kodėl tu neklausi, kaip jis gyvena? — švelniai pratarė Ema. — 
Juk tada mums abiem būtų lengviau. 

Bevė pakėlė akis ir pasitiko Emos žvilgsnį. Tos gražios tamsiai mė- 
lynos akys taip panašios į jos tėvo. 

— Tai kaip jis? 

— Ir pati norėčiau žinoti. Groti jam dabar sekasi geriau nei bet ka- 
da anksčiau. Paskutinis koncertinis turas...na, bet apie tai tu tikriausiai 
ir pati Žinai. 

— Taip. 

— Apie jį susuktas filmas, jis pats galvoja apie koncepcinį albumą. 
Paskui dar videoklipai. Neįtikėtini tie videoklipai — viskas sukasi ap- 
linkui lyg tikrame koncerte. 

Ema nutilo, o paskui tiesmukiškai pratarė: 

— Jis per daug geria. 

— Ir apie tai girdėjau, — tyliai atsakė Bevė. — P. M. dėl jo sunerimęs. 
Bet jie... Pastaruosius kelerius metus jų santykiai pakankamai įtempti. 

— Noriu įkalbėti jį, kad gultųsi į kliniką, — neramiai truktelėjo 
pečiais Ema. — Bet jis net nenori klausyti. Jis viską puikiai supranta 
žvelgdamas į Stivio pavyzdį, bet kartu jam taip sunku mesti savo darbą. 
Sunku kartu su juo šią problemą svarstyti, nes kol kas ji dar nepaveikė jo 
darbo, kūrybiškumo, net sveikatos, bet... 

— Tu sunerimusi. 

— Taip. Aš sunerimusi. 

Dabar Bevės šypsena buvo švelnesnė, ramesnė, truputį panaši į tą, 
kurią Ema prisiminė. 

— Tai dėl to atėjai? 

— Manyčiau, šiek tiek gal ir dėl to. Bet yra daugelis dalykų, atve- 
dusių mane čia. 

— Ema, prisiekiu, jeigu tik manyčiau, kad bent kuo nors galėčiau 
padėti, kad bent ką nors galėčiau dėl jo padaryti, tikrai daryčiau. 

— Kodėl? 

Bevė pakėlė prie lūpų puodelį, norėdama laimėti laiko, kad galėtų 
parinkti tinkamus žodžius. 


193 


— Mums su Brajenu teko pakelti didelį dalyką. Nesvarbu, kiek il- 
gai tai truko, nesvarbu, kaip tai buvo skaudu, visų šių jausmų neįmano- 
ma pamiršti. | 

— Ar tu jo nekenti? 

— Ne. Ne, aišku, kad negalėčiau taip sakyti. 

— O manęs? 

— O, Ema... 

Staigiai krestelėjusi galvą Ema pakilo. 

— Aš nenorėjau šito tavęs klausti. Nenorėjau visko tau priminti. 
Tai tik dėl to, kad pasijutau...tarsi kažko nepabaigusi. Nė nežinau, ką 
tikėjausi šiandieną užbaigti. 

Ema žvelgė į židinį, kuriame vienodai traškėjo ugnis. 

—- Buvau pas Džeinę. 

Bevės puodelis taukštelėjo į lėkštelę, nespėjus jo sučiupti. 

— Oo... 

Nusijuokusi Ema perbraukė ranka per plaukus. 

— Taip, “o0"... Pajutau, kad man reikia pas ją nueiti, kad užėjusi 
galėsiu nuraminti savo jausmus. Kvailai tikėjausi, kad man pavyks ją 
įkalbėti liautis stačius tą filmą pagal jos knygą, — kalbėjo Ema nusi- 
gręždama. — Net negali įsivaizduoti, ką reiškia žiūrėti į ją, matyti ją 
tokią, į ką ji dabar pavirtusi, ir žinoti, kad ji yra tavo motina. 

— Net nežinau, ką tau pasakyti, Ema. Galiu iškloti tik tiesą, — pra- 
tarė Bevė kurį laiką atidžiai žvelgdama į Emą. Galbūt vis dėlto ji galėjo 
ką nors padaryti, kokį nors menkniekį, kad išpirktų klaidą, kurią padarė 
prieš daugelį metų. Ji pastatė ant stalelio puoduką, susinėrė rankas. Jai 
prabilus jos balsas buvo labai ramus ir labai užtikrintas. — Tu nė krisle- 
lio į ją nepanaši. Nė trupučio. Tu nė per nago juodumą nebuvai į ją pana- 
ši, kai pas mus atėjai. Nesi ir dabar. 

— Ji mane pardavė tėčiui. 

— O, Dieve... — pratarė Bevė abi rankas prispaudusi prie skruostų, 
bet paskui greitai jas nuleido. — Ema, taip nebuvo. 

— Jis jai davė pinigų. Džeinė juos paėmė. Aš buvau tarsi prekė, 
kuria jie apsikeitė ir įpiršo tau. 

— Ne! — pašoko Bevė, vos nenumetusi porceliano. — Taip kalbėti 
yra labai žiauru ir kvaila. Taip, Brajenas jai sumokėjo. Jis bet kokiu at- 
veju būtų jai sumokėjęs, kad tik tu būtum saugi. 

— Džeinė sakė, kad jis taip padarė norėdamas nepakenkti savo įvaiz- 
džiui. 

— Ji yra melagė, — ištarė Bevė, prieidama prie Emos ir imdama ją 
už abiejų rankų. — Paklausyk manęs. Prisimenu tą dieną, kai jis atsive- 
dė tave, prisimenu, kaip tu ir jis — jūs abu atrodėte. Jis buvo nervingas, 
gal net išsigandęs, bet, be jokios abejonės, pasiryžęs padaryti viską, kad 
tau būtų gerai. Ir ne dėl kokio nors prakeikto įvaizdžio, o dėl to, kad tu 
buvai jo kūnas ir kraujas. 

— Ir kiekvieną kartą jūs pažvelgę į mane turėjote išvysti ją. 

— Tik ne Brajenas. Brajenas — niekada, — atsiduso Bevė ir ap- 

kabinusi Emą pasodino ant sofos. — Galbūt iš pradžių man taip ir atro- 
dė. Aš buvau jauna. Dieve, juk tokio paties amžiaus, kaip tu dabar. Mes 
buvome beprotiškai įsimylėję ir ketinome susituokti. Aš laukiausi Dare- 
no. Ir staiga pasirodei tu — Brajeno dalis, su kuria neturėjau nieko ben- 
dra. Aš tavęs bijojau. Galbūt net piktinausi tavimi. Tiesą sakant, nieko 
tau nenorėjau jausti. Na, gal kiek gailesčio... 

Emai atšlijus, Bevė vėl ją apkabino. 

— Ema, aš nenorėjau tavęs mylėti. Tačiau staiga pamilau. Aš to 
neplanavau, niekada nebuvau susimąsčiusi, kad tau turėtų būti suteikta 
galimybė. Paprasčiausiai tave pamilau. 

Tada Ema pratrūko, ji padėjo galvą Bevei ant petiės ir pradėjo rau- 
doti. Ji verkė nesivaržydama, nenumaldomai verkė Bevei glostant jos 
plaukus, židinyje traškant ugniai. 

— Man taip gaila, brangute, taip gaila, kad nebuvau šalia tavęs. 
Dabar tu jau užaugai, o aš praleidau puikią progą. 

— Aš maniau, kad tu manęs nekenti... dėl Dareno. 

— Ne, 000, ne... 

— Kad tu mane kaltini... 

— Ne, — Bevė atsitraukė išties priblokšta. — Gerasis Dieve, Ema... 
Juk tu buvai vaikas. Aš kaltinau Brajeną ir labai klydau. Aš kaltinau sa- 
ve ir prašiau Dievą, kad būčiau suklydusi. Bet kad ir kokių nedovanoti- 
nų dalykų būčiau prisigalvojusi, kad ir ką būčiau maniusi, niekada ne- 
kaltinau tavęs. 

— Aš girdėjau, kaip jis verkė... 

— Ššš, — Bevė suėmė Emos rankas ir priglaudė jas prie skruosto. 
Ji nė nenumanė, kad Ema taip labai kentėjo. Jeigu ji būtų numaniusi... 
Bevė minutėlę užsimerkė. Jeigu ji būtų numaniusi, ji tikriausiai būtų ra- 
dusi savyje stiprybės atsispirti skausmui dėl to vaiko. — Paklausyk ma- 
nęs. Tai buvo pats baisiausias dalykas mano gyvenime, pats skaudžiau- 
sias, tragiškiausias. Aš atstūmiau žmones, kuriuos turėjau laikyti arčiau- 
siai širdies. Pirmaisiais metais po Dareno mirties aš... beveik nenuma- 
niau, nei kur esu, nei kas esu. Nuolatos lankiausi pas gydytojus, vis gal- 
vojau apie savižudybę ir troškau rasti savyje jėgų toms kančioms už- 
baigti. Ema, jis buvo kažkoks kitoks, ypatingas, beveik stebuklingas. Kar- 
tais net negalėdavau patikėti, kad pati jį pagimdžiau. O kai jo netekau — 
taip greitai, taip žiauriai, taip beprasmiškai, — man atrodė, kad kažkas 
išplėšė man širdį. Nieko negalėjau sau padaryti. Netekau savo vaikelio. 
O paskui, paskendusi kančioje, nusigręžiau ir nuo kito savo vaiko. Ir ją 
praradau. 

— Ir aš jį mylėjau. Nepaprastai. 

— Žinau, — švelniai nusišypsojo Bevė. — Ooo, žinau. 

— Ir tave. Man tavęs labai trūko. 

— Niekada nemaniau, kad vėl tave pamatysiu. Nemaniau, kad galė- 
tum man atleisti. 

Ema apstulbo. Atleidimas? Ištisus metus Ema manė, kad buvo vie- 
nintelė, kuriai niekas niekada neatleis. Dabar, vos po kelių žodžių, visą 
dieną širdį spaudęs slogutis atlėgo, ir ji įstengė nusišypsoti. 

— Kai buvau maža, maniau, kad tu esi pati gražiausia moteris pa- 
saulyje, — kalbėjo Ema, palinkusi pirmyn ir priglaudusi skruostą prie 
Bevės skruosto. — Ir dabar taip manau. Ar neprieštarausi, jeigu ir vėl 
tave vadinsiu mama? 

Ema pajuto gilų atodūsį, kai Bevė spaudė ją savo glėbyje. 

— Luktelk minutėlę. Kai ką tau atnešiu. 

Likusi viena Ema ėmė ieškoti krepšelyje nosinaitės. Atsirėmusi į 
pagalvėles jis šluostėsi akis. Jos mama visada buvo ir bus Bevė. Galima 
sakyti, kad pagaliau ji surado atsakymą į vieną klausimą. 

— Išsaugojau jį tau, — pratarė Bevė, grįžusi į kambarį. — O galbūt 
išsaugojau sau. Jis man padėdavo, kai naktimis jausdavausi be galo vieniša. 

Šūktelėjusi iš džiaugsmo Ema pašoko: 

— Čarlis! 

Studijoje susigrūdo dvidešimt du orkestro muzikantai, įskaitant 
smuikus, violančeles, fleitas, fagotus ir arfą. Pora asistentų ilgokai dar- 
bavosi, kol juos visus nugrimavo. Nuo lubų buvo pakabinti tviskantys 
raudoni bumbulai, ant sienų buvo prisegtos pušų šakelių puokštelės, o 
kampe pastatytas aliuminio medelis, pakankamai neskoningas, kad kiek- 
vieną prajuokintų. 

Visą šį reikalą Džonou labai garsiai pavadino išgertuvėmis. Jis iš- 
gėrė porą puodelių ir liko beveik visai blaivus, tačiau kiti neatsispyrė 
tolesnėms vilionėms. Kol kas dar nebuvo girtų, bet žmonės jau gerokai 
linksmiau šurmuliavo. 

Jie jau ilgiau nei keturias valandas dirbo prie vienos dainos. Gali- 
ma sakyti, Brajenui beveik patiko rezultatas. Užsidėjęs ausines jis klau- 
sėsi paskutinių taktų. Jam vis dar buvo keista, kad daina, kažkada su- 
skambusi tik miglota melodija jo mintyse, galėjo gyventi savo gyvenimą 
ir kartu taip galingai prasiveržti. Kartais būdavo akimirkų, kai klausyda- 
masis savo dainos jis vis dar pajusdavo malonaus virpulio, nukrėtusio 
sukūrus pirmąją dainą, aidą. 

Jis matė inžinierių kabinoje stovintį Pitą, pyktelėjusi ir jau bepra- 
randantį kantrybę kaip visada, kai Brajenas imdavo reikalauti viską at- 
likti tobulai, “iki paskutinio siūlelio". Brajenas jam neleido ilgai pykti ir 
leidosi nešamas muzikos bangų. 

Džonou lošė pokerį su viena fleitininke ir žavia laibapiršte arfinin- 
ke. Džonou buvo iš kažkur iškasęs žalią kepuraitę su snapeliu; nutaręs 
pagyvinti lošimą, jis ėmė sukčiauti ir pradėjo reikalauti lažybų. 

P. M. skaitinėjo kažkokią knygą minkštais popieriniais viršeliais. 
Sprendžiant iš viršelio, toji knyga turėjo būti pakankamai klaiki. Atrodė, 
kad P. M. šiuo metu buvo mielesnė jo paties draugija ir pora siaubingų 
žudikų. 

Stivis ir vėl tupėjo užsidaręs vonios kambaryje. Kai buvo paleistas 
iš paskutinės klinikos, jis įstengė išsilaikyti be dozės vos savaitę. 

Jie patenkinti, mąstė Brajenas, ir yra daugiau nei pasirengę šian- 
dieną pavadinti tikra švente. Jis klausėsi paskutinės nutęstos natos. 

— Norėčiau dar kartą pakartoti vokalo partijas. 

Džonou susižėrė banką. Ir kas drįstų sakyti, kad kortų žymėti neva- 
lia? Jis linksmai pažvelgė į arfininkę. Nusijuokusi ji pastūmė jam pen- 
kių svarų banknotą. 

— Iš kur sužinojai, kad jis panorės pakartoti? 

— Pažįstu savo berniuką, — atsakė Džonou. Jis pakilo ir iškėlė kumštį 
atsistojęs priešais inžinierių budelę. Kaip ir Brajenas, jis buvo pastebėjęs 
tūžmingus Pito žvilgsnius, bet nekreipė į juos jokio dėmesio. — Dar kartą 
į savo vietas. 

— Tu negali reikalauti dar vieno karto, — pratarė į studiją įvirtęs 
Stivis. Dabar jis jau skraidė padebesiais, pasivaišinęs solidžia aukščiau- 
sios rūšies kokaino ir heroino doze. — Nejau pamiršai, kokia šiandien 
diena? Suknistos Kūčios. 

— Jas bus galima švęsti tik už poros valandų, — atsakė Brajenas 
tramdydamas įtūžį. Kad ir kaip būtų gaila, ramybė be Stivio truko vos 
dvidešimtį minučių. — Na gerai, padarykim greičiau, kad suspėtume grįžti 
namo pakabinti kojinių. 

— Tik pažiūrėkit, kas pas mus atėjo, — prabilo Stivis, pamatęs į 
studiją įeinančią Emą. — Mažoji mūsų mergaitė, — kalbėjo jis, užmetęs 
jai ant peties ranką. — Na, Ema, meilute, tai kas iš mūsų geriausias? 

"Ji įstengė nusišypsoti ir pabučiavo jam į įdubusį skruostą, o paskui 
pratarė: | 

— Tėtis. 

— Mažyte, savo kalėdinėje kojinėje rasi tik anglies gabaliuką. 

— Aš taip ir maniau, kad jus čia dar rasiu, — kalbėjo Ema. Kadangi 
Stivis laikė ją apkabinęs, jie abu priėjo prie mikrofono. Ji juto, kaip vib- 
ruoja Stivio kūnas, tarsi gerai įtempta viela. — Ar nieko neatsitiks, jeigu 
minutėlę pasiklausysiu? 

— Bilietas — penki pensai ir du šilingai, — pratarė Džonou, paste- 
bėjęs, kad Stivis Emą trikdo, ir pasistengė ją išvaduoti. — Nors, tiesa, 
turėdami galvoje, kad šiandien Kalėdos, šilingus galime nubraukti. 

— Mes ilgai neužtruksime, — pasakė Brajenas. 

— Tą patį jis mums sakė prieš dvi valandas, — paskubomis tarste- 
lėjo Džonou. — Šis žmogus — maniakas. Jį reikėtų paguldyti tuoj po 
perklausos. 

Brajenas išsitraukė cigaretę, o paskui prasiskalavo gerklę grynu van- 
deniu. 

— Mums liko tik “Praradusiojo saulę" vokalas. 

— Dvidešimtas vokalo įrašas, — įsiterpė P.M. Jis buvo patenkintas 
pajutęs ant savo skruosto Emos lūpas. 

— Atsiprašau, kad ištraukiau tave iš literatūros kūrinio gelmių, — 
tarstelėjo Brajenas. 

Ema automatiškai pasistengė atsidurti tarp jų. Netrukus ji nusivilko 
paltą. 

— “Praradęs saulę"? — pakartojo ji. — Labai džiaugiuosi, tai ma- 
no mėgstamiausia daina iš visų. 

— Puiku. Tada galėsi pritarti. 

Ema nusijuokė atsakydama Džonou ir ėmė dairytis sau vietos. 

— Ne, palauk, — sugriebė ją už rankos Brajenas. — Būtent. Būtent 
to mums ir reikia. 

Jis jau davė ženklą atnešti dar vienas ausines. 

— Tu įstosi antrame posme. 

— Tėti, ir kaip galėčiau... 

— Aišku, kad galėtum. Moki žodžius, prisimeni melodiją. 

— Taip, bet... 

— Viskas puiku. Negaliu suprasti, kodėl apie tai nepagalvojau anks- 
čiau. Šiai dainai reikia moteriško balso. Dainuok skaidriu balsu, gal kiek 
liūdnokai. 

— Nieko nepeši ginčydamasi, — pridūrė Džonou dėdamas jai ausi- 
nes. — Jis čia turi parinkti sąstatą. 

Ema atsiduso. Humoras, j0s manymu, dabar neturėjo pakenkti. 

— Kokius procentus gausiu? Ar mano pavardė bus parašyta ant al- 
bumo viršelio? O kaip bus su menininko kontrolės reikalais? 

Brajenas timptelėjo jai už nosies. 

Ema galvojo, kad jai pakanka vien matyti jį laimingą. Jos tėvą da- 
bar tegalėjo išjudinti nauja idėja. Jis šūkčiojo nurodymus vis pasitarda- 
mas su Džonou, kaip atrodė, nenuleido akylo žvilgsnio nuo Stivio ir sub- 
tiliai laikėsi atokiau nuo P. M. 

Ema girdėjo muziką, liūdną, melancholišką smuikų bei fleitų melo- 
diją. Ši muzika labai priminė klasikinę. Ema tą muziką galėjo palyginti 
su lietumi — ne audra, o pilku, negailestingu lietumi. 

Jos ausis užliejo tėvo balsas, skaidrus ir kažkoks švelnus, nors žo- 
džiai buvo ganėtinai melancholiški. 

Ieškojau tavo veido, / Šaukiau tave vardu, / Nes tu buvai šviesa, / 
Tačiau šešėliai uždengė mane. / Aš saulės netekau. 

Ema klausė kaip visada stebėdamasi neįtikėtinai sutartinai, net keis- 
tai harmoningai skambančiais Džonou ir tėčio balsais. Jos tėvo balsas 
plaukė tarsi glamonėdamas natas, liūdnos. beviltiškos eilės liejosi tie- 
siai į Širdį. 

Juk tai apie Bevę, iškart susivokė Ema. Jis dainavo apie Bevę. Ir 
Bevei. Emos akys išsiplėtė įsižiūrėjus į Brajeną. Ir kaip ji anksčiau to 
nematė? Ir kaip ji nesuprato? 

Jis vis dar ją tebemylėjo. Jis nepyko, nejautė pagiežos, tik buvo 
nelaimingai įsimylėjęs. 

Darydama, ką jis liepė, Ema nieko negalvojo, tik jautė. Ji dainavo 
kartu su juo. 

Ji nė nepastebėjo, kaip Džonou pasitraukė palikdamas ją vieną su 
tėčiu. Ji žengė artėliau, kad galėtų paimti tėvą už rankos. Šis judesys 

tikrai nebuvo surežisuotas. Ji nė nenumanė, kad blakstienomis jau ritasi 
ašarų lašai. Jos balsas susiliejo su jo balsu, o širdis — su jo širdimi. 

Be tavęs gyvenimas skendi šešėliuos, / Be tavęs / prabundu tamso- 
Je, nors sapne mane gaubė šviesa. / Aš saulės netekau. 

Nuskambėjus paskutiniams muzikos akordams, Ema pakėlė ranką 
prie skruosto ir pratarė: 

— Aš tave myliu, tėti. 

Jis prispaudė savo lūpas prie jos lūpų ir pats iš paskutiniųjų stengė- 
si sulaikyti ašaras. 

— Paklausykime įrašo, — pasakė jis. 

Beveik pirmą valandą muzikantai pradėjo skirstytis. Praėjo dar vi- 
sa valanda, kol Brajenas liko visiškai patenkintas dubliais. Ema žiūrėjo, 
kaip jos tėvas prisipila pilną stiklinę viskio ir geria jį tarsi paprastą van- 
denį su inžinieriumi aptarinėdamas techninius dalykus. Ji nenorėjo, kad 
šitai ją liūdintų, bent jau ne dabar. Ne dabar, kai ji buvo bepradedanti 
suprasti jo skausmą. Bet taip pat Ema negalėjo ramiai sėdėti ir žiūrėti, 
kaip tą skausmą jis skandina viskyje. 

Ji išėjo iš studijos, o paskui pasuko tualeto link, ketindama paryš- 
kinti grimą. Pasigirdo kalbos, jog vertėtų susimesti vietiniame klube. Ne- 
svarbu, pavargusi ar nepavargusi, bet ir ji ten eis, kad prižiūrėtų tėvą. 

Atidariusi tualeto duris, ji be žado sustingo. Naujutėlaitės baltos 
plytelės buvo nutaškytos krauju. Šaltas metalinis kraujo kvapas buvo su- 
mišęs su bjauriu vėmalų dvoku. Ema griebėsi už gerklės tarsi mėginda- 
ma šitaip atgauti žadą. Ji skubiai žengė kelis žingsnius atgal, kol galiau- 
siai įstengė apsigręžti, ir nulėkė atgal į studiją. 

— Tėti! 

Jis jau buvo bebaigiąs gerti ir prilaikydamas viena ranka mėgino 
užsivilkti paltą. Jo veide atsispindėjo pasitenkinimas pasisekusiu darbu, 
tačiau juokas, nuskambėjęs po Džonou ištartų žodžių, nutrūko, kai išvy- 
do Emą. 

— Kas? Kas nutiko? 

— Tualete... Greičiau, — ji griebė Brajeną už rankos ir ėmė temp- 
ti. — Visos sienos... Aš... ne, aš negaliu dar kartą ten įeiti. 

Ji atsistojo atokiau laikydamasi Džonou už rankos, o Brajenas pra- 
vėrė duris. 

— Po velnių, — nusikeikė jis, metęs skubų žvilgsnį, o paskui grei- 
tai užtrenkė duris. — Reikia ką nors pakviesti, kad visa tai išvalytų, — 
pratarė jis žvelgdamas į Pitą. Paėmęs Emą už rankos, jis mėgino nusi- 
vesti ją atgal į studiją. 

— Kad išvalytų? — nepatikėjo Ema, išsivadavusi iš Brajeno ran- 
kos. — Tėti, dėl Dievo, juk visos sienos nutaškytos krauju. Kažkas buvo 
sužeistas. Mums reikia... 

— Vilkis paltą ir eime. 

— Eime? Mes juk turime iškviesti policiją, o gal greitąją, o gal... 

— Nurimk, Ema, — sumurmėjo Pitas. — Nėra jokio reikalo kviesti 
policijos. 

| — Jokio reikalo? — nesuprato ji atsisukdama į Pitą, o paskui į tėvą. — 
Mes privalome paskambinti policijai. 

— Mes nesiruošiam niekam skambinti, o tu turi viską pamiršti. 

— Bet... 

— Tai Stivis, — įsiutęs Brajenas suėmė Emą už peties ir atgręžė į 
kampe knapsintį Stivį. — Jis ir vėl stipriai įjunko. Juk negali įgrūsti adatos 
į veną ir neprarasti nė trupučio kraujo. 

— O, Dieve, — tepasakė Ema neįstengdama pamiršti prieš akis 
šmėstelėjusių kruvinų sienų. — Nejau visa tai daro pats sau? Jis save 
žudo. 

— Labai gali būti. 

— Tai kodėl jūs nieko nedarote? 

— O ką, po velnių, turėčiau daryti? — sučiupęs Emos paltą, Braje- 
nas persisvėrė jį per ranką. — Juk tai jo gyvenimas. 

— Taip kalbėti yra žema, — sušnabždėjo Ema. 

Tarsi taikdarys prie jų priėjo Pitas ir palietė Emos petį. 

— Ema, tu negali kaltinti Brajeno. Galiu užtikrinti, kad jis tikrai 
mėgino. Mes visi mėginome. Kai tik baigsime albumą, įtikinsime jį, kad 
vėl gultųsi į ligoninę. 

— Kai tik baigsite albumą, — pakartojo Ema. — Prakeiktas albu- 
mas... 

Neįstengdama numalšinti maištingų minčių, ji vėl atsigręžė į tėvą: 

— Jis juk tavo draugas. 

— Taip, jis mano draugas, — atsakė Brajenas. Jis nesivargino pasa- 
kodamas jai apie tuos laikus, kai maldavo Stivio pasigailėti, kai pats mė- 
gino slėpti šią problemą nuo kitų akių, rinkdamas jo panaudotus švirkš- 
tus ir šluostydamas kraują. — Tu nesupranti, Ema. 

— Ne, nesuprantu, — metusi paskutinį žvilgsnį ji nusigręžė. — Ei- 
nu namo. 

— Ema, — sunerimęs Brajenas atsigręžė ir beviltiškai pažvelgė į 
Stivį. 

— Nesijaudink, — pratarė jam P. M. ir kilstelėjo Stivį norėdamas 
pastatyti jį ant kojų. — Aš jį paguldysiu į lovą. 

— Gerai, — sutiko Brajenas ir išsivijo Emą. Sniegas liovėsi, mels- 
va šviesa švytėjo mėnulis. Brajenas automatiškai įsisupo į paltą ginda- 
masis nuo vėjo. — Ema, — pratarė jis ir uždėjo jai ant peties ranką. To 
pakako, kad ji sustotų, bet Ema neatsigręžė. — Aš nekaltinu tavęs dėl to, 
kad tu išsigandai ir nusiminei. Suprantu, kad pamačius ką nors panašaus 
ir sužinojus, kad rūpimas žmogus yra taip giliai į tą bjaurastį įklimpęs, 
tikrai gali patirti šoką. 

— Taip, — atsakė Ema giliai atsidūsdama. Pagaliau ji atsigręžė į 
Brajeną ir pažvelgė tiesiai jam į akis. Jos žvilgsnis buvo aštrus. — Taip, 
tikrai. 

— Ema, aš nesibadau adatomis. Niekada nesibadžiau. 

Emą akimirksniu užplūdo palengvėjimo banga, bet ji skubiai ją nu- 
vijo. 


200 


— O visa kita — nieko baisaus? 

Jis nervingai perbraukė delnu sau per plaukus. 

— Negaliu pasakyti, kad gerai ar blogai. Galiu tik patvirtinti, jog 
tokia realybė. 

— Ši realybė man nepatinka. 

— Žinau ir džiaugiuosi, — kalbėjo Brajenas, suimdamas delnais 
jos veidą. — Ema, jeigu tik galėčiau, apsaugočiau tave nuo visko, kas 
skaudina ir neramina. 

— Aš nenoriu, kad mane saugotų. Man to nereikia. 

Jie abu atsisukę pamatė, kaip P. M. ir Džonou neša Stivį į laukiantį 
automobilį. 

— Nejau tokio gyvenimo jūs norėjote? Ar dėl tokio gyvenimo dir- 
bote, apie tokį gyvenimą svajojote? 

Klausinėdama Ema sugėdino tėvą. Brajenas įsiuto, nes nežinojo at- 
sakymų. 

— Ema, aš tau nieko negaliu paaiškinti. Bet žinau, jog niekada ne- 
gauni visko, ko trokšti, esu velniškai tikras, jog niekada negauni visko, 
apie ką svajoji. 

Ji ir vėl nusigręžė, tik šį kartą nenuėjo. Brajenas švelniai pabučiavo 
jos plaukus. Eidami automobilio link jie nesikalbėjo. Lyg šešėlis jiems 
už nugarų sliūkino Svinis. 


Nors ir gyvendamas visai netoli Holivudo, Mičelas nepaliovė žavė- 
tis ir grožėtis žvaigždėmis. Jis mėgdavo stebėti žvaigždes lygiai taip, 
kaip ir bet kuris kitas vyrukas. Jis taip pat neprieštaravo sužinojęs, kad 
vasario mėnesį kelias dienas turės dirbti tvarkdariu ir apsauginiu filmuo- 
jant “Sužlugdytąją". Jis nusivylė, išgirdęs, kad pirmose filmo dalyse Ein- 
dži Parks nesifilmuos, bet jam labai patiko gėrėtis dvynukėmis, vaidinu- 
siomis Emą. 

Mergaites rinkę žmonės puikiai padirbėjo ir surado porą mergaičių, 
stebėtinai panašių į Emą. Žinoma, Ema buvo gražesnė, svarstė Mičelas. 
Ji buvo gražesnė. Jos akys žydresnės ir didesnės. Ir jos burna... Jam bu- 
vo neįmanoma ramiai svajoti apie jos burną. 

Geriau jau buvo susitelkti į savo darbą, kuris toli gražu nepriminė 
pedikų pareigų, kaip kad šį darbą paniekinančiai vadindavo kai kurie ve- 
teranai. Gerbėjai čia verždavosi diena iš dienos. Patys ištikimiausi “De- 
vastation" mylėtojai nebuvo patenkinti Džeinės Palmer knyga ar faktu, 
kad pagal ją kuriamas filmas. Kai kurie atsinešdavo vėliavų ar plakatų, 
kiti tik šūkčiojo. Buvo ir tokių, apsivilkusių odinukėmis ir pasipuošusių 
šunų antkakliais, kurie tik ir laukė progos susipliekti su policininkais. 

Prie šio vaizdelio galima dar pridėti būrius jaunų merginų, spie- 
giančių ir kikenančių vos pasirodžius Matui Holdenui. Jaunas aktorius, 
vaidinęs Brajeną Makevojų, buvo naujausia paauglių svajonė. Mičelas 
buvo susimušęs alkūnę, petyje jau turėjo mėlynę, o jo uniforma buvo 
aplaistyta iš susijaudinimo apsiverkusių gerbėjų ašaromis. 

Žavėkitės mano subine, mąstė Mičelas, stovėdamas viename studi- 
jos lopinėlyje. Saulė buvo aukštai pakilusi, aptraukta miglų. Oras buvo 
bjauriai karštas, net ir matuojant Luizianos masteliais, galvojo Mičelas. 
Vadybininkai nutarė leisti gerbėjams kelias dienas stebėti filmavimą, su- 
vaidinti masinėse scenose ar papildyti tam tikrus kadrus. Apsauginiai 
turėjo daug darbo stengdamiesi išlaikyti minią žiūrovams skirtose vieto- 
se, neprileisti jų iki policijos pozicijų. Minia, susigrūdusi aplink tai, kas 
turėjo atstoti Londono kryžkelę, gauste gaudė, todėl norint tą minią su- 
valdyti reikėjo įtempti kiekvieną raumenėlį. 

Tada pasirodė ji. Eindži Parks. Linksmoji krūtiningoji filmų kara- 
lienė, pakeitusi sąvokos “karštas seksas" prasmę. Spauda jau buvo už- 
fiksavusi ironišką situaciją — buvusi P. M. Fergiusono žmona vaidina 
Brajeno Makevojaus buvusią meilužę. 

Gražiai prigludusiu sijonėliu ir medvilnine palaidinuke apsivilkusiai 
Eindži pražingsniavus pro šalį, visi susirinkę vyrai išprakaitavo. Jos plau- 
kai buvo lygiai sušukuoti, sukelti ant viršugalvio ir susegti į karūnėlę, kaip 
buvo madinga septintojo dešimtmečio pradžioje. Ji nusišypsojo gerbėjams; 
tai buvo draugiškas gestas, bet greičiau jau primenantis apie atstumą, o ne 
skatinantis artumą. Paspaudusi rankas režisieriui ir su ja vaidinsiančiai 
kitai žvaigždei, Endži Parks pasirengė pirmajam filmavimui. 

Epizodas buvo ganėtinai paprastas. Džeinė ir Brajenas, apsikabinę 
vienas kitą per liemenį, vaikštinėjo triukšminga gatve. Tvyrojo roman- 
tiška, intymi atmosfera. Visą rytą jie kartojo šį pasivaikščiojimą prieš 
skirtingas kameras, fi11mavosi stambiu planu, kada Džeinės veidas glau- 
dėsi prie jos mylimojo veido. 

Jau buvo prasidėjusi pietų pertrauka, kai Mičelas pastebėjo, kad į jį 
įdėmiai žiūri Eindži. Staiga jam ėmė veržti marškinių apykaklė, o kepu- 
raitės snapelio metamo šešėlio pridengta kakta suprakaitavo. 

Jis matė, kaip ji kažką pašnibždėjo vienam iš netoliese buvusių asis- 
tentų, o paskui nužingsniavo įsikibusi į parankę režisieriui. 

Ir vėliau buvo filmuojamas jų dialogas. Tas pats pasivaikščiojimas, 
tie patys judesiai. Mičelas tikrai negalėjo prisiminti, kas ten buvo kalba- 
ma. Kažkas apie nemirtingą meilę, amžinos ištikimybės pažadai, ateities 
planai. Jis suvokė vienintelį dalyką — po kiekvieno dublio Eindži įdė- 
miai jį nužvelgdavo, labai atvirai nužvelgdavo. Ir kiekvieną kartą jaudu- 
lys jam sutraukdavo skrandį. 

Ji nutarė jį pasiimti sau, Mičelas tuo neabejojo; jis juto lengvą vir- 
pulį ir jaudulį, kuris lengvai galėjo peraugti į tikrą baimę. Eindži nesi- 
stengė būti subtili. Ir nepaisant nepaprasto Mičelo susižavėjimo Eindži, 
vis dėlto išgirdo kitų apsaugos pareigūnų pastabas ir matė pavydžius jų 
žvilgsnius. 

Tačiau vis tiek vaikinas patyrė šoką, kai pasibaigus šio epizodo fil- 
mavimui ji davė jam ženklą, mostelėjusi ilgu piršteliu: 

— Mano vagonėlis štai ten. 

— Nesupratau?.. 

— Ką reiškia vagonėlis? — ji ramiai nųsišypsojo gundančia šypse- 

na, kurią Mičelas buvo pustuzinį kartų matęs ekrane. Jos lūpos švietė skais- 
čiai rožine spalva, kuri buvo parinkta pagal filmo scenarijų. Tebežiūrėda- 
ma į Mičelą ji iškišo liežuvį ir galiuku perbraukė per viršutinę lūpą. — Aš 
turiu persirengti ir nusivalyti grimą. Tu galėsi palaukti lauke. 

— Bet... 

— Tu mane parveši namo, — pratarė ji ir pasisuko eiti. 

— Mis Parks, bet aš esu darbe. 

— Taip. Dabar tave nusisamdžiau aš, — pratarė ji dar kartą nusi- 
šypsojusi ir labai patenkinta ką tik ištartu posakiu. — Dėl to vaidmens 
esu gavusi: keletą grasinančių laiškų. Jaučiuosi daug saugesnė, kai šalia 
manęs yra štai toks stiprus vyras. 

Ji nutilo ir tebespindėdama nutaisyta šypsenėle padalijo keletą au- 
tografų. 

— Šią popietę mano vadybininkai viską sutarė su tavo vadovybe. 

Ji dar kartą pažvelgė į Mičelą pro nuleistas blakstienas, o paskui 
pasuko vagonėlio link, kur ją akimirksniu apsupo būrys asistentų. 

Mičelas tebestovėjo savo vietoje. 

— Keselringai... 

Mičelas sumirksėjo, o paskui įsistebeilijo į platų raudoną seržanto 
Koheno veidą. 

— Seržante?.. 

— Tu turi palydėti mis Parks namo. Kol negausi kitokių nurodymų, 
tu privalai kiekvieną rytą atvežti ją į studiją, o paskui palydėti atgal į jos 
rezidenciją. 

Kad ir pačiam Kohenui nepatiko toks sprendimas, galima buvo su- 
prasti iš kapotų jo sakinių. Mičelas pamanė, jog be uniformos jis tikriau- 
siai būtų pradėjęs spjaudytis tiesiog čia, gatvėje. 

— Klausau, sere. 

— Tikiuosi, kad tu elgsies: tinkamai. 

— Taip, sere, — atsakė Mičelas ir mėgino suvaldyti šypsenėlę bent 
tol, kol Kohenas į jį žiūri. 

Eindži Parks pasirodė po trisdešimties minučių. Ji vilkėjo laisvu 
raudonu švarku, ties liemeniu suimtu diržu, kurį puošė nedidelės sagu- 
tės. Paskui ją atplūdo kvepalų aromatas, karštas, svaiginantis kvapas, 
sumaišytas taip, kad vyrams imtų tekėti seilės. Eindži plaukai buvo dai- 
liai pavelti, akys paslėptos po dideliais akiniais nuo saulės. Ji vos vos 
kilstelėjo akinius norėdama dar kartą pažvelgti į Mičelą, o paskui lukte- 
lėjo prie automobilio, kol Mičelas atidarė jai dureles. 

Ji davė jam adresą ir visą kelią šaltai tylėjo. Dar neprivažiavo jos 
namo vartų, tačiau Mičelas jau pradėjo galvoti, kad jis klaidingai išsi- 
aiškino jos ketinimus. Jam palengvėjo, kartu jis pasijuto esąs visiškas 
kvailys. Nejau jis nebuvo girdėjęs, kad ji rezgė audringą romaną su savo 
partneriu, kita kino žvaigžde? Savaime surantama, didesnė šių gandų dalis 
tebuvo spekuliacijos ir viešos paskalos, bet nepaneigsi ir to, kad ją grei- 
čiau patrauks iškilusi žvaigždė, tokia kaip Matas Holdenas, o ne kuklus 
uniformuotas policininkas. 

Ji mostelėjo sargui, ir šis iškilmingai atvėrė sunkius geležinius var- 
tus. Mičelas prisiminė pirmą kartą, kaip senu automobiliu, ant kurio sto- 
go buvo pritvirtintos banglentės, į šiuos namus atvežė Emą. Jis šyptelėjo 
nuo šių prisiminimų. Ir gailėjosi. Ji negalėjo būti jo gyvenimo dalis, ne- 
bent tik fantazijose. 

Puikiai suprasdamas savo pareigas jis išlipo, apėjo mašiną iš prie- 
kio ir atidarė Eindži dureles. 

— Užeik, pareigūne. 

— Ponia, aš... 

— Užeik, — pakartojo ji ir pasuko laiptų link. Ji ėjo tik jai vienai 
būdinga eisena. 

Ji paliko duris plačiai atvertas, norėdama, kad jis jas uždarytų, o 
paskui žingsniavo koridoriumi neatsigręždama atgal. Eindži nedvejojo, 
kad jis seks paskui. Vyrai visada sekdavo. Nusiėmusi akinius nuo saulės 
ji įėjo į kambarį, Kurį mėgo vadinti piešimo kambariu. Eindži atidarė 
barą ir išėmė dvi taurės. 

— Škotiško viskio ar burbono? — paklausė ji, puikiai žinodama, 
kad jis jau tarpduryje, bet vis dar dvejoja. 

— Dabar aš darbe, — sumurmėjo Mičelas. Jo akys, kaip Eindži ir 
numanė, buvo įsmeigtos į jos portretą visu ūgiu, pakabintą virš židinio. 
Jis jau anksčiau buvo matęs šį paveikslą, tik tada greta jo stovėjo Ema. 

— Žinoma. Bet juk turėtų guosti mintys apie tai, kad savo pareigas 
atlieki rimtai. 

Ji nusisuko į barą, paėmė gaivaus gėrimo butelį ir įpylė Mičelui. 

— Juk tu rimtai žvelgi į savo darbą, tiesa? 

— Taip. 

Šypsodamasi Eindži pakėlė savo taurę: 

— Tau leidžiama atsigerti kokakolos, tiesa? Norėčiau su tavimi ke- 
lias minutėles pasikalbėti. Norėčiau su tavimi susipažinu. 

Ji gurkštelėjo iš savo taurės ir nepakėlusi akių žvelgė į taurės kraštelį. 

— Kadangi kurį laiką turėsi mane saugoti, eikš, — pratarė ji ir vėl 
perbraukė liežuvio galiuku sau per lūpas. Eindži kalbėjo gerai apgalvo- 
dama kiekvieną žodį. Kiekvienas žodis buvo tarsi nauja gija jos audžia- 
mam tinklui. Jai patiko tą tinklą regzti. Negalėjo būti nieko maloniau, 
kaip po truputį painioti vyrą į šį minkštą, kibų sekso tinklą. — Aš nesi- 
kandžioju. 

Ji palaukė, kol Mičelas išgėrė savo taurę, o paskui patogiai išsitiesė 
ant sofos. Negalėjai šios pozos pavadinti sėdima padėtimi. Ji atrėmė gal- 
vą į pagalvėles, sumestas sofos kampe, ir tingiai atmetė ranką. Jai sukry- 
žiuojant kojas tyliai sušnarėjo drabužio šilkas. 

— Sėskis, — kalbėjo ji vėl gurkšteldama. Po ištobulinta gundyto- 
jos šypsenėle slypėjo susižavėjimas. Jis buvo toks jaunas, toks lieknas. 
Jo kūnas bus tvirtas kaip uola. Jis tikrai bus išalkęs. Kai ji padės jam 
išsivaduoti iš šio drovumo, o drovumas jau savaime buvo labai gražu, jis 
bus nuostabus. Eindži nusprendė. jog jis tikriausiai bus įpusėjęs trečią 
dešimtį, todėl galės dulkintis ištisas valandas. Eindži ėmė vedžioti pirš- 
tais po šalia numestą pagalvėlę. — Papasakok man apie save. 


204 


Jis atsisėdo, nes jautėsi kaip idiotas stovėdamas vidury kambario 
su kolos taure rankose. Jis nebuvo kvailys. Jis aiškiai suprato, jog nebu- 
vo apsirikęs dėl jos ketinimų. Problema buvo ta, jog jis pats nežinojo, ko 
šiuo momentu nori. 

— Aš esu jau antros kartos policininkas, — pradėjo jis. — Vietinis 
kalifornietis. 

Jis gurkšnojo ir kalbėdamas atsipalaidavo. Dėl Dievo, juk jam jau 
dvidešimt ketveri. Jeigu žavioji ponia Parks trokšta paflirtuoti, puiku, 
jis gali ją pamaloninti. 

— Taip pat esu ir jūsų gerbėjas, — nusišypsojęs pasakė. 

Eindži jau beveik murkė. 

— Tikrai? 

— Esu matęs visus jūsų filmus, — pratarė Mičelas vėl įsistebeilijęs 
į jos portretą. 

— Ar tau jis patinka? 

— Taip. Jis žavus. 

Lėtais ir minkštais judesiais iš dailios dėžutės ji išsitraukė cigaretę. 
Eindži laikė cigaretę tarp pirštų žiūrėdama į Mičelą, kol šis atitoko ir 
prisiminė savo pareigas; jis pašoko ir paėmė nuo stalo žiebtuvėlį. 

— Vaišinkis, — pratarė Eindži mosteldama į cigaretes. 

Jis jau mąstė, ką pasakos vyrukams rūkomajame. Jie nusprogs iš 
pavydo vien išgirdę, kad jis sėdėjo ant Eindži Parks sofos. 

— Aš jau ir anksčiau esu jį matęs. 


— Ką taip? 
— Portretą, — atsakė Mičelas. Jis įtraukė dūmą ir jautėsi visiškai 
laisvai. — Juokinga net pagalvoti. Aš čia buvau prieš septynerius ar aš- 


tuonerius metus. Kartu su Ema. 

Eindži žvilgsnis pasidarė aštrus ir skvarbus. 

— Su Makevoj? 

— Taip. Buvo vasara, susitikau su ja paplūdimyje. Mes jau buvome 
susitikę ir anksčiau, prieš kelerius metus. Aš ją parvežiau namo. Na, par- 
vežiau čia. Tada jūs tikriausiai buvote išvykusi filmuotis į Europą. 

— Mmm, — nutęsė ji kurį laiką svarstydama šią naujieną, o paskui 
nusišypsojo. Ši žinia ją dar labiau suintrigavo, viskas pasidarė dar įdo- 
miau. Ji tuoj tuoj suvilios vieną iš Emos Makevoj bičiulių, nors drauge 
vaidina Emos motiną; net nekyla abejonių, kad tai bus karščiausias metų 
filmas. Besimylint jai bus tikrai įdomu įsivaizduoti, tarsi būtų Džeinė. — 
Koks mažas pasaulis, — pratarė ji, statydama taurę ir pasilenkdama pir- 
myn. Ji ėmė žaisti su jo marškinių sagutėmis. — Ar dažnai mataisi su Ema? 

— Ne. Na, tiesą sakant, buvau su ja susitikęs praeitą mėnesį, kai ji 
čia buvo atvažiavusi. 

— Ar ne puiku, — pratarė ji, atsegusi pirmą sagutę. — Ar jūs abu... 
draugaujate? 

— Ne. Tai yra... Ne, mis Parks. 

— Eimdži, — pataisė ji išpūsdama kamuolį dūmų tiesiai jam į vei- 
dą. Paskui ji užgesino cigaretę. — O kuo tu vardu, mielasis? 

— Mičelas. Mičelas Keselringas. Aš ne... 

Jos judesiai sulėtėjo. 

— Keselringas? Ar tu kaip nors susijęs su tuo pareigūnu, tyrusiu 
Makevojaus nužudymo bylą? 

— Jis yra mano tėvas. Mis... 

Tada ji prapliupo juoktis. Ji juokėsi ilgai ir linksmai. 

— Kuo toliau, tuo gražiau. Mičelai, pavadinkime tai likimu. 

Jos ranka nuslydo jo šlaunimi. 

— Atsipalaiduok. 

Jis nebuvo kvailys, tačiau ir — ne lavonas. Mičelą nuo jos rankų 
užplūdo malonumo bangos, deginusios tarsi įkaitinti ašmenys. Jis pajuto 
tokią pat stiprią kaltę. Jis mėgino įsiteigti, jog visa tai — absurdas. Ji ir 
nuostabi, ir pavojinga. Ji — tai kiekvieno vyro tamsiausia fantazija. Jis 
jau turėjo patirties su moterimis, pradedant nuo Karolinos Ficdžerald per 
septynioliktą jo gimtadienio naktį. Jie abu kartu prarado nekaltybę, tai 
buvo saldi, kartu ir trikdanti naktis. Po senosios, gerosios Karolinos jis 
jau buvo daug ko išmokęs. 

Eindži ištraukė jam iš pirštų cigaretę ir tebesmilkstančią įmetė į 
peleninę, po delnu pajutusi vis augantį jo geismą. Jis bus labai saldus, 
mąstė ji. Labai labai saldus... O ironija... Ironija — taip pat nuostabu. 

— Dar niekada neturėjau mento, — sumurkė ji lyžteldama jo lūpas. — 
Tu būsi pirmasis. 

Jis pajuto, Kad jam užima žadą, plaučiai tarsi svilo. Jis papurtė gal- 
vą norėdamas nuo to karščio išsivaduoti. Staiga jam šmėstelėjo nepa- 
prastai šviesus vaizdas — jis ir Ema paplūdimyje žiemą. Tada Eindži 
atsistojo. Mikliais pirštais ji atsegė jo diržą. Jai tereikėjo kartelį gūžtelti 
pečiais, ir jos raudonas drabužis nuslydo ant grindų. Po drabužiu jos kū- 
nas buvo puikus, baltas, visiškai nuogas. Ji glamonėjo save šiek tiek lin- 
guodama, švelniai myluodama lyg dievinamą meilužį. Mičelas nesuspė- 
jo surasti jėgų ir atsistoti; Eindži apžergė jį 1r suaimanavusi iš malonu- 
mo prispaudė prie jo lūpų tobulą tarsi nugludintą krūtį. 

— Myluok mane, — murkė ji. — Daryk su manimi, ką tik nori. 

Prekybos centrų laikraštėliams išaušo atmintina diena. 


EiNDŽi PARKS MEILUŽIS — POLICIJOS NAUJOKAS 
Nematoma istorijos pusė 
AISTROS IR ŽMOGŽUDYSTĖS TRIKAMPIS HoLivuDE 


Žurnalistai nusigriebė šios istorijos, ypač mėgaudamiesi ryšiais su 
Makevojais, trimituodami lyg varinių pučiamųjų orkestras. Niujorke Ema 
mėgino nekreipti dėmesio, prašydama Dievo, kad tai būtų tušti gandai. 

Ištisas valandas praleisdama tamsiame kambarėlyje, ji mėgino įti- 

kinti save, kad laikraščių paskalos jai nerūpi. Mičelas buvo tik bičiulis ir 
niekas daugiau, tiesą sakant, tik pažįstamas. Jų niekas nesiejo, savaime 
suprantama, negalėjai sakyti, kad jie draugauja. Na, gal tik tas vienas 
bučinys... 

Ema buvo linkusi viską romantizuoti. Tas vienas bučinys nieko ne- 
reiškė. Ji negalėjo to leisti. Net jeigu ką nors pajautė, tai net negalėjo 
tiksliai pasakyti ką. Vargu ar tai buvo reikšminga. Jeigu Mičelas iš tikrų- 
jų įsipainiotų į Eindži tinklą, tegalėtų nuoširdžiai jo pagailėti. Mintis, 
kad gali jaustis išduota, turėjo pasirodyti juokinga. - 

Jie abu turėjo savo asmeninius gyvenimus. Mičelas stovėjo viena- 
me krante, ji pati — kitame. Ir galiausiai Ema sulaukė galimybės valdyti 
savo gyvenimą, ką nors su juo padaryti. 

Ji dirbo Ranjanui. Galbūt buvo kukli asistentė, tačiau Ranjano kukli 
asistentė. Per paskutines dešimtį savaičių ji išmoko daugiau nei per iš- 
tisus metus lankydama paskaitas, skaitydama krūvas knygų. Darbuo- 
damasi raudonos lempos šviesoje ji dėjo būsimas nuotraukas į fiksato- 
rių. Jai jau buvo pasidarę geriau. Ji vylėsi, kad ilgainiui pasijus dar 
geriau. 

Ema svajojo, kad vieną dieną ji pranoks Ranjaną, pasinaudojusi jo 
paties pinigais. 

Profesiniu požiūriu ji keliavo tiesiai ten, kur ir norėjo. Asmeninio 
gyvenimo požiūriu... jos gyvenime įvyko pervėrsmas. 

Jos motina. Ir kaip ji galėtų paaiškinti, ką reiškia žinoti, kad toji 
moteris, su kuria ji buvo susidūrusi akis į akį tame apytamsiame kamba- 
ryje Londone, kažkada ją pagimdė? Ar ji kada nors įstengs suvokti ir 
išsiaiškinti savo jausmus? O kaip su baimėmis? Visai nesvarbu, kad Be- 
vė labai rimtai užtikrino, tačiau ji niekada neįstengs atsikratyti pačios 
didžiausios baimės. Ar ir ji pati galėtų tapti tokia, kokia buvo Džeinė? 
Galbūt kažkur, labai: giliai, glūdi dar nesudygusios sėklos, kurios vieną 
dieną atgis ir ją pakeis — ji nebus tokia, kokia norėtų, bet bus tokia, 
kokiai jai buvo lemta gimti. 

Svaigalai. Pigūs, koktūs svaigalai. 

Ir kaip ji galėtų išvengti likimo, kuris slėgė jos šeimą iš visų pusių? 
Jos motina, senelis, tėvas... Kad ir kaip Ema stengėsi apie tai nemąstyti, 
jai teko pripažinti, jog žmogus, kurį ji mylėjo labiausiai, buvo toks pats 
alkoholio vergas, kokia buvo ir moteris, kurios ji troško nekęsti. 

Šitai ją baugino. 

Ji nenorėjo tuo tikėti ir baiminosi tokios pačios lemties. 

Nieko gera. Tikrai nėra gerai nuolat apie tai galvoti, tarė sau Ema, 
kai kabino nuplautą filmą džiūti. Ema kritiškai įvertino padarytą darbą 
ir tik paskui padėjo jį po didinamuoju stiklu. 

Kadangi jai jau darėsi bloga nuo neramių minčių apie save, ji nuta- 
rė nerimauti dėl Marianos. Ema žinojo, kad jos draugė dabar praleidinė- 
jo paskaitas, susitikinėjo su Robertu Blekpulu, kartu su juo pietaudama 
ar šiaip vaišindamasi svaigalais kokiose nors vietelėse, kur tuo metu jiems 
būdavo patogiau. Iš ten jie dažniausiai patraukdavo į klubus — “Elein", 

“Studiją 54", “Danceteriją", — ten, kur Robertas Blekpulas galėjo būti 
visų matomas. 

Būdavo ir tokių naktų, kada Mariana pareidavo auštant, patamsėju- 
siais paakiais ir purslojanti įvairiausiais pasakojimais. Dar prastesnės 
būdavo naktys, kai jų bute, Marianos studijoje, pasilikdavo Blekpulas. 
Jis pasilikdavo ir Marianos lovoje. 

Ema iš visos širdies linkėjo Marianai laimės. Mariana buvo laimin- 
ga. Ji pirmą kartą buvo beprotiškai įsimylėjusi. Mariana buvo įsimylėju- 
si žmogų, kuris, kaip galėjo nuspėti kiekvienas, ją dievino. Ji gyveno 
jaudinantį, tviskantį, dekadentišką gyvenimą, apie kurį jos abi tiek daug 
svajojo dar gyvendamos uždarytos tarp šv. Katerinos akademijos sienų. 

Emai ir pačiai nepatiko, kad ji jautėsi pyktelėjusi ir viską vertino 
kritiškai. Be to, jautėsi įžeista, nes negalėjo kada panorėjusi kalbėtis su 
Mariana, ir dėl to vadino save menka. Taip pat siuto matydama nušvitusį 
Marianos veidą pasimylėjus, ir dėl to vadino save pikčiurna. 

Tačiau net ir nemąstydama apie tai Ema neįstengė ramiai susitaiky- 
ti su Marianos romanu. Jis buvo žavus, nuostabus ir talentingas vyras. 
Šito niekaip negalėjai paneigti, Ema turėjo su tuo sutikti žiūrinėdama į 
džiūstančius filmukus. Ji sutiko su primygtiniais Marianos reikalavimais 
nufotografuoti Blekpulą. Ema prisiminė, jog jis buvo tikras džentelme- 
nas, taip pat linksmas, nerūpestingas, meilikaujantis; jeigu jų santykiai 
būtų platoniški, galėtum sakyti, kad jis kuo puikiausiai tiko į jos kamba- 
rio bičiulės meilužius. 

Meilužis... Atsidususi Ema palinko ties negatyvais. Tikriausiai tai 
i1r buvo pati esmė. Ji ir Mariana dalijosi viskuo — kiekviena mintimi, 
kiekvienu nuveiktu darbu, kiekviena svajone. Ir taip ištisus dešimtį me- 
tų. Dabar atsirado tas, kuo pasidalyti nebuvo galima, o kunkuliuojanti 
Marianos laimė buvo savotiška kliūtis — nuolatinis priminimas, ko Ema 
niekada dar nebuvo patyrusi. 

Ema manė, jog visa tai turėtų būti šiek tiek gėdinga. Ji galėjo patei- 
sinti savo jausmus. Blekpulas buvo tikras palaižūnas, o be to, didžiulė 
patirtis, stipri aistra moterims ir potraukis lankyti įvairiausius klubus. 
Jo žvilgsnis, įsmeigtas į Emą, būdavo per tamsus, o jo akys nukrypdavo 
į Marianą per daug įžūliai. Tačiau viena tiesa Emai buvo aiški — ji be- 
protiškai jam pavydėjo Marianos. 

Ema bandė save įtikinti, jog tai, kad Blekpulas jai nepatiko, niekam 
neturėjo jokios reikšmės. Niekam nebuvo svarbu, kad Džonou nuolatos 
prunkščiojo komentuodamas Blekpulo polinkį į odines kelnes ir sidabri- 
nes grandines. Vienintelis reikšmingas dalykas — Mariana buvo įsimy- 
lėjusi. 

Ema uždegė šviesą ištiesdama nugarą. Ištisą dieną praleidusi ryš- 
kindama filmus, tik dabar pajuto vilkišką alkį. Ji vylėsi, jog Ranjanui 
patiks jos nuotraukos, padarytos studijoje per “Devastation" repeticijas, 
ir Ji pateisins “Rolling Stone" viltis dėl pasirašyto kontrakto. 

Ji naršė po šaldytuvą ieškodama ko nors įdomesnio nei apipelijusi 
rūkyta dešra, kai išgirdo atsidarančias lifto duris. 

— Tikiuosi, nupirkai kokių nors maisto produktų, — šūktelėjo 
Ema. — Pažvelgus į šaldytuvą galima pamanyti, kad čia atlikinėjami 
moksliniai bandymai. 

— Atsiprašau. 


Ema atsigręžė pažinusi Blekpulo balsą. 

— Pamaniau, kad čia Mariana. 

— Ne. Ji man davė raktą, — nerūpestingai atsakė jis, nusišypsoda- 
mas ir kišdamas raktą į džinsų kišenę. — Būčiau sustojęs prie parduotu- 
vės, jeigu būčiau įtaręs, kad čia rasiu alkaną moterį. 

— Mariana paskaitose, — tarstelėjo Ema ir pažvelgė į laikrodį. — 
Greitai turėtų grįžti. 

— Aš turiu laiko, — atsakė Blekpulas, eidamas į virtuvę ir žvilgtel- 
damas Emai per petį. Ema automatiškai pasitraukė. — Kaip graudu, — 
pratarė Blekpulas, pastebėjęs Marianos jam nupirktus importinio alaus 
butelius. Į sieną netoliese buvo įsuktas varinis kamščiatraukis. Blekpu- 
las ištraukė butelio kamštį ir įsižiūrėjo į Emą. 

Ema buvo susirišusi plaukus viršugalvyje, kad netrukdytų dirbti. 
Pajutusi jo tiriamą žvilgsnį, prisiminė, jog mūvėjo per daug aptemptus 
džinsus, o marškinėliai per daug laisvai kabaliavo ant jos liekno kūno. 
Ema pasitaisė marškinius, kurie nuo vieno peties visai nusmuko. 

— Gaila, tačiau negaliu pasiūlyti nieko daugiau. 

Jis tik vos vos kilstelėjo antakį, nusišypsojo ir gurkšnojo toliau. 

— Dėl to neturėtum jaudintis. Tiesiog laikyk mane dar vienu šei- 
mos nariu. 

Ema nesutriko kartu su juo atsidūrusi mažytėje virtuvėlėje. Kai ji 
ėjo pro duris, Blekpulas tik truputėlį pasilenkė ir Ema praeidama jį už- 
kliudė. Visa tai gerokai provokavo, šiek tiek trikdė, nors jis buvo ne kas 
kitas, o tik mandagus draugės draugas. Emai pasitraukus, jis nusijuokė. 

— Ar aš tave nervinu, Ema? 

— Ne, — sumelavo ji. Tai nebuvo labai vykęs melas. Ji stengėsi 
negalvoti apie jį kaip apie vyrą. Tačiau prasilenkdama ji spėjo pajusti, 
kokios ilgos ir tvirtos jo šlaunys. — Ar jūs su Mariana kur nors eisit? 

— Bent jau esame susitarę, — atsakė jis. Prieš nusišypsodamas jis 
turėjo įprotį liežuviu perbraukti per viršutinius dantis, kaip žmogus, be- 
sirengiantis ilgai ir skaniai valgyti. — Gal nori eiti drauge? 

— Nemanau. 

Vieną kartą Marianai buvo pavykę ją įkalbėti eiti drauge. Ema buvo 
tampoma iš vieno klubo į kitą, o iš paskos sekiojo rašeivos. 

— Mieloji, tu per retai kur nors išeini. 

Ji atmetė galvą, pajutusi, kad jis ima žaisti su jos plaukų galiukais. 

— Turiu daug darbo. 

— Jei jau prabilai apie tai, kada padarysi mano nuotraukas? 

— Jau padariau. Negatyvai džiūsta. 

— Neprieštarausi, jeigu pažiūrėsiu? 

Neramiai truktelėjusi pečiais, ji nuėjo tamsaus kambarėlio link. Ema 

jo nebijojo, bent stengėsi tuo save įtikinti. Jeigu tik ji pajus, kad jis mė- 
gina sukurti trikampį, kuo skubiausiai duos jam atkirtį. 

— Man atrodo, kad tu liksi patenkintas, — pradėjo ji. 

— O, Ema, brangute, aš keliu labai didelius reikalavimus. 

Ji įsitempė išgirdusi mažybinį žodelį, bet tęsė toliau: 

— Norėjau pavaizduoti tave kiek nuliūdusį, bet kartu arogantišką. 

Ant kaklo ji pajuto šiltą jo alsavimą. 

— Ir seksualų? 

Ji suvirpėjo neįstengusi susivaldyti. 

— Kai kurioms moterims atrodo, kad arogantiškas yra visiškai tas 
pat kaip ir seksualus. 

— O kaip tau atrodo? 

— Man taip neatrodo, — atsakė ji, mosteldama į sukabintus nega- 
tyvus. — Jeigu rasi tokią, kuri tau patiks, galėsiu padaryti nuotrauką. 

Blekpulas buvo per daug susidomėjęs savo paties atvaizdais, kad 
flirtuotų toliau. Jie nutarė fotografuotis neformalioje aplinkoje, čia pat, 
palėpėje. Jis sutiko su šia mintimi, nes to labai norėjo Mariana, o jis pats 
norėjo pamėginti sužavėti Emą. Jam patiko gerokai jaunesnės moterys, 
taip sakant, visai šviežutėlės, ypač po bjaurių skyrybų su žmona. Ji buvo 
trisdešimties, aštrialiežuvė lyg skalpelis ir pasileidusi lyg kalė, vos įtar- 
davusi (visai pagrįstai) jį esantį neištikimą. 

Jam patiko gaivus Marianos entuziazmas, šaunus sąmojis ir nevar- 
žomas elgesys lovoje. Tačiau Ema, jaunoji, ramioji Ema, buvo visai kas 
kita. Jis svarstė, kokia ji būtų nusimetusi šį šaltą šarvą. Blekpulas ne- 
abejojo, kad galėtų jį pašalinti. Jos tėvas įsiustų, bet tai dar labiau intri- 
guotų. Blekpulas jau ne vieną kartą smaginosi fantazuodamas, kaip būtų 
šaunu atsidurti vienoje lovoje su dviem merginom. Du dailūs, lankstūs 
kūnai, dvi jaunos, vikrios studentės. Įtarimas, kad Ema buvo nekalta, 
kaip ir Mariana anksčiau, tik dar labiau jį kaitino. 

Tačiau dabar jis atidėjo šias mintis ir apžiūrinėjo nespalvotus nega- 
tyvus. | 

— Mariana sakė, kad tu puikiai dirbi, bet aš maniau, kad ji taip 
kalba tik todėl, kad tu esi jos draugė. 

— Ne, — tarstelėjo Ema šiame mažame kambarėlyje stengdamasi 
laikytis atokiau nuo jo, bent per ištiestos rankos atstumą. — Aš iš tikrųjų 
gerai dirbu. 

Jis nusijuokė išgirdęs tokius jos žodžius, o nuo to dundenančio juo- 
ko Emai perbėgo šiurpas. Pajutusi kiek atslūgusią įtampą ji pasitraukė 
dar toliau. Po velnių, jis tikrai buvo labai seksualus. Tačiau po šiuo pri- 
mityviu seksualumu slėpėsi kažkas, kas jai atrodė atgrasu. 

— Taip, tikrai gerai, mažyte, — pratarė jis. Kai Blekpulas atsigręžė, 
Ema pajuto lengvą dvelktelėjimą, kuris visada jį supo; tai buvo odinio 
švarko, prakaito ir alaus kvapas. — Vadinasi, ramus vanduo visada gilus. 

— Aš moku įvertinti savo darbą, žinau, kaip dirbu. 

— Tai kai kas daugiau nei darbas, — kalbėjo jis, kai apdairiai atsi- 
rėmė ranka į sieną ir patupdė Emą į savotiškus spąstus. Jis negalėjo atsi- 

spirti nujausdamas besiklostančią pavojingą situaciją. — Fotografija — 
tai menas, tiesa? Menininkas jau gimsta atsinešdamas tai, ko neturi kiti. 

Jis ištiesė ranką ir ištraukė jai iš plaukų segtuką. Ema stovėjo visiškai 
ramiai, ji buvo labai sutrikusi ir baikšti, kaip triušis, papuolęs į pinkles. 

— Gerai žinau... Menininkai vienas kitą atpažįsta, — kalbėjo jis 
lėtai traukdamas antrą smeigtuką. — Ema, o tu ar atpažįsti mane? 

Ema negalėjo nei pajudėti, nei ištarti žodžio. Akimirką ji net ne- 
įstengė nieko galvoti. Kai ji buvo bepradedanti purtyti galvą, Blekpulas 
pasilenkė ir perbraukė ranka jai per galvą pažerdamas visus smeigtukus, 
o netrukus prispaudė prie jos lūpų karštą savo burną. 

Ema nesipriešino, bent jau iš pradžių; ji visada savęs nekęs už šią 
nelemtą kaitraus malonumo akimirką. Jis įsisiurbė jai į burną jausdamas 
pasitenkinimą ir mėgaudamasis nekaltybės skoniu. Jo liežuvis brovėsi 
pro praviras jos lūpas. Emai sudejavus ir pradedant protėstuoti jis ėmė 
slysti rankomis po jos marškiniais glamonėdamas krūtis — spustelda- 
mas ir atleisdamas, spusteldamas ir atleisdamas, kol ji beveik nebeįsten- 
gė atgauti kvapo. 

— Ne. Nereikia... 

Jis tik dar kartą nusijuokė. Jos virpulys paprastą susidomėjimą pa- 
vertė į kaitriai įsiliepsnojusią aistros ugnį. Jis užgulė ją, o Emos neno- 
rom įsiplieskusi aistra virto tikra baime. 

— Traukis nuo manęs. 

Dabar ji rimtai priešinosi, nagais braižė odinį švarką, mėgino įspir- 
ti. Kai jis dar kartą ją prispaudė prie sienos, nuo lentynos ėmė kristi bu- 
teliai. Dabar Ema juto siaubą, rodės, kad jos viduje blaškosi laukinis 
žvėris, galintis tik draskytis ir niekaip neįstengiantis šauktis pagalbos. 
Kai jo rankos palietė džinsų užtrauktuką, net pati nepajuto, kaip pradėjo 
verkti, o ašaros jį itin jaudino. 

Blekpulas nuleido rankas mėgindamas atsisegti džinsus. Pasijutusi 
laisviau Ema skubiai apsidairė, ko galėtų griebtis, kad paspruktų iš jo 
gniaužtų. Apimta siaubo ji griebė žirkles ir stipriai jas suspaudė abiem 
rankom. 

— Traukis nuo manęs, — dabar jos balsas buvo žemas ir grėsmin- 
gas, nors drebėjo kaip ir rankos, laikančios žirkles. 

— Ką visa tai reiškia? — prabilo Blekpulas. Jis buvo pakankamai 
protingas, kad suvoktų, jog šis aršus žvilgsnis bylojo, kad ji pirma smogs, 
o paskui dėl to gailėsis. Mėgindamas atgauti kvapą, jis mąstė, jog jos 
nekaltybė nekelia jokių abejonių. Jis norėjo būti tasai, kuris pašalintų 
šią kliūtį. — Gini savo garbę? Tačiau vos prieš minutę pati norėjai jos 
atsikratyti. 

Ema papurtė galvą, blizgindama žirklių ašmenimis, kai jis atsargiai 
pamėgino žengti artyn jos. 

— Nešdinkis. Noriu, kad išeitum. Daugiau nesiartink prie manęs ir 
Marianos. Kai aš jai papasakosiu... 

— Tu jai nieko nepasakosi, — prasišiepė jis tramdydamas įtūžį. — 
Jeigu pamėginsi, prarasi draugę. Ji mane myli, todėl patikės viskuo, ką 

tik jai pasakysiu. Įsivaizduok, ką ji pagalvos sužinojusi, kad jos geriau- 
sia draugė nori nuvilioti jos mylimąjį? 

— Tu esi niekšas ir melagis. 

— Visai teisingai, mieloji Ema. O tu — frigidiška priekabiautoja. 

Kiek aprimęs jis čiupo išsivadėjusį alų ir gurkštelėjo. 

— O aš norėjau padaryti tau malonę. Brangute, tu turi daug proble- 
mų, tave kamuoja nemažai sunkumų, kuriuos galėtų pašalinti tik geras 
pasidulkinimas. 

Šypsodamasis jis paglostė sau tarpkojį. 

— Patikėk, aš labai gerai dulkinu. Gali pasiklausti geriausios savo 
draugės. 

— Eik lauk. 

— Bet tu apie tai niekada nesužinosi, tiesa? Miela, maža katalikė 
mergytė, paskendusi nuodėmėse ir saldžiose svajose, klausydama, kaip 
mes su Mariana mylimės viršuje. Tavo padermė mėgsta, kai jas ima jėga, 
nes tada gali apsimesti, kad vis tebėra nekaltos, kad ir kiek klyktų prašy- 
damos daugiau. 

Sukandusi dantis Ema žvelgė į tą vietą, kurią jis vis tebeglostė. 

— Jeigu griebsiuosi štai šito, — tyliai pratarė ji, — smeigsiu tiesiai 
tau į kiaušinius. 

Ji su pasitenkinimu stebėjo, kaip jo veidas išblyško. Blekpulas 1š- 
balo nuo įtūžio ir — Ema buvo tikra — iš baimės. Blekpulas žengtelėjo 
atgal ir sušnypštė žodžius, nuo kurių Emos nugara sudrėko: 

— Kalė. 

— Geriau jau kalė, nei eunuchas, — ganėtinai ramiai atsakė ji, nors 
iš tikrųjų baiminosi, kad iš drebančių pirštų neiškristų sunkios žirklės. 

Jie abu išgirdo prasiveriančias lifto duris ir tuoj pat susitvardė. 

— Ema! — palėpėje suskambo linksmas Marianos balsas. — Ema, 
ar tu namie? 

Blekpulas skubiai sviedė įžūlų žvilgsnį į Emą. 

— Ji čia, mieloji. Ema man rodė negatyvus. 

— O, ji jau baigė... 

Jis apsigręžė ir išėjo iš kambariuko palikęs Emą, kuri neišmanė, ar 
likti čia, ar 1šeiti paskui. 

— Aš tavęs laukiau, — išgirdo Ema jo švelnų it šilkas balsą. 

— Net neįtariau, kad galiu tave čia rasti... — ištarė Mariana, bet 
nebaigė sakinio, nes, kaip atrodė Emai, ją užčiaupė Blekpulo bučinys. 
Nuėmusi vieną ranką nuo žirklių, ji prispaudė jas prie lūpų. — Apžiūrė- 
kime negatyvus. 

— Kam žiūrėti į nuotraukas, kai greta — originalas? 

— Robertai, — Marianos protestas baigėsi palaiminga aimana. — 
Bet Ema... 

— Dėl jos gali nesijaudinti. Ji užimta. Visą dieną laukiau, kol galė- 
siu tave apkabinti. i 

Ema stovėjo kur stovėjusi ir girdėjo laiptais nutolstančius jų šnabž- 
desius ir kuždesius. Ji labai tyliai uždarė tamsiojo kambarėlio duris. Da- 

bar nenorėjo nieko girdėti. O tuo labiau nenorėjo nieko įsivaizduoti. Ji 
vos įstengė nueiti iki kėdės. Atsisėdusi atgniaužė pirštus ir su trenksmu 
numetė žirkles ant grindų. Paskui ji sukryžiavo kojas ir pritraukė jas prie 
krūtinės. 

Jis ją lietė, su pasibjaurėjimu mąstė Ema. Jis ją lietė ir, dėl Dievo, 
kurį laiką ji tikrai norėjo, kad jis nesiliautų. Ema net norėjo, kad jis ne- 
paliktų jai kito pasirinkimo, Blekpulas buvo teisus ją tuo kaltindamas. 
Ema nekentė to niekšo. Ji nekentė ir savęs. 

Telefonas skambėjo jau trečią kartą; galiausiai ji sukaupė jėgas ir 
pasistengė pakelti ragelį. 


— Klausau. 
— Ema... Ema, ar čia tu? 
— Taip. 


Telefono ragelyje pasigirdo traškesys, pasijuto dvejonė. 

— Čia Mičelas. Mičelas Keselringas. 

Ji nieko nematančiu žvilgsniu žiūrėjo į prieš akis džiūstančius ne- 
gatyvus. 

— Klausau, Mičelai. 

— Aš... Ar tu gerai laikaisi? Ar kas nors negerai? 

Ji suvokė, jog norėtų nusijuokti. Nusijuokti garsiai ir ilgai. 

— Ne. O kodėl kas nors turėtų būti negerai? 

— Na, tavo balsas... Manau, perskaitei, kas parašyta bulvariniuose 
skaitaluose. 

— Mačiau tuos straipsnius. 

Jis giliai atsikvėpė. Iš jo atminties staiga išgaravo visa kruopščiai 
parengta kalba. 

— Norėjau paskambinti ir pasiaiškinti, su kuo turi reikalų. 

Pyktis, kurio anksčiau neįstengė pajusti dėl baimės, dabar ėmė verž- 
tis į paviršių. 

— Negaliu sugalvoti jokios priežasties, dėl kurios turėčiau neri- 
mauti. O tuo labiau apie ką tu sukiesi. Gal tu galėtum tokią priežastį 
sugalvoti? 

— Taip. Ne, po velnių... Ema, aš tik norėjau, kad tu nesusidarytum 
klatdingos nuomonės. 

Dabar ji visa drebėjo, tačiau įtampą ir skaudulį suvokė kaip sukilu- 
sį pyktį. 

— Nejau rengiesi man pasakyti, kad su ja nemiegojai? 

— Ne, nesirengiu. 

— Tuomet mums iš tiesų nebėra apie ką kalbėtis. 

— Ema...Šūdas...Tikrai nežinau, kaip viskas susiklostė. Norėčiau 
su tavimi apie tai pasikalbėti, bet tik ne per traškantį telefoną. Galėčiau 
susigalvoti kokį nors darbą ir atskristi porai dienų pas tave. 

— Mums nereikia susitikti. 

— Ema, dėl Dievo... 

— Ne. Nėra jokio reikalo, Mičelai. Kaip jau sakiau, tavo valia būti, 
su kuo tik nori, rinktis, ką tik patinka. Linkiu tau kuo geriausios kloties. 

Norėčiau viską užmiršti, atsiriboti nuo to, kas buvo praeityje. Viską. Va- 
dinasi, susitikimas su tavimi suardytų mano planus. Ar supratai? 

— Taip. 

Ragelyje pasigirdo labai ilga pauzė. 

— Taip. Manau, supratau. Sėkmės, Ema. 

— Dėkoju, Mičelai. Sudie. 

Ema vėl apsipylė ašaromis, bet dabar net nemanė jų nusibraukti. 
Tai visai paprasta reakcija, mėgino įtikinti save. Po tokio baisaus susi- 
dūrimo su Blekpulu kitaip ir negali būti. Ji tikrai nuoširdžiai linkėjo Mi- 
čelui sėkmės. Velniop jį ir visus vyrus. 

Ji užsirakino duris, įsijungė radiją visu garsu, atsisėdo ant grindų ir 
verkė. 


ŽD 


Niujorkas, 1986-ieji 


Atrodė, kad palėpę nusiaubė uraganas. Tačiau, mąstė Ema, Marianą 
visada buvo galima palyginti su stipriu vėju. Visur mėtėsi įvairiausi laik- 
raščiai ir Žurnalai, trys tušti rankinukai, du iš jų buvo skaisčiai raudoni, 
kažkur mėtėsi vienas batelis, tokios pačios ryškios spalvos kaip ir ranki- 
nukai, ant grindų tarsi kortos paskleistos plokštelės. Pasirinkusi vieną iš 
jų Ema įjungė patefoną ir išgirdo Aretos Franklin stiprų balsą. 

Ema nusišypsojo, prisiminusi, jog Mariana šios plokštelės klausėsi 
paskutinį vakarą prieš kelionę, jau baigdama pakuotis daiktus. Buvo sun- 
ku patikėti, kad Ema ir palėpė turės kažkaip gyventi be Marianos ilgiau 
nei pusmetį. 

Ema pakėlė nuo grindų raudoną šilko palaidinę ir pašnekesių kny- 
gelę raudonu viršeliu. Dar du straipsneliai, kurie kažkaip išvengė ma- 
niakiško Marianos siekio, kuo greičiau išmokti svetimą kalbą. Pasitai- 
kiusi proga studijuoti menus Paryžiuje Marianai buvo netikėta galimy- 
bė, kurios ji negalėjo neišnaudoti. Ema nerimavo dėl jos, be to, buvo 
sunku, labai sunku, štai taip vienai stovėti vidury palėpės. 

Kurį laiką ji taip ir stovėjo klausydamasi. Aretos melodijos neįstengė 
užgožti gatvės triukšmo. Pro pravirus langus ji girdėjo aukštą, stiprų sop- 
raną — tai kaimynystėje gyvenantis studentas repetavo ariją iš “Figaro 
vedybų". Galbūt buvo absurdiška jaustis vienišai vidury Niujorko, ta- 
čiau būtent taip ji ir jautėsi. 

Viskas truks neilgai, priminė sau Ema, o paskui sulanksčiusi palai- 
dinę padėjo į lentyną, batelį — į spintelės apačią. Ir pati turėjo krautis 
daiktus, nes po dviejų dienų jau turės būti Londone. Ji ir vėl ketino gast- 
roliuoti su “Devastation", tik šį kartą kaip oficiali fotografė. Tai buvo 
darbu pelnytas vardas, svarstė Ema išsitraukdama pirmą lagaminą ir dė- 
dama jį ant lovos. Jai buvo suteikta proga, kai tėvas paprašė nufotogra- 

fuoti visą grupę albumo viršeliui. Tai buvo “Praradusiojo saulę" viršelis, 
Ema puikiai prisiminė. Nespalvotas, bet labai išraiškingas portretas su- 
silaukė daug sveikinimų ir pritarimo, net Pitas liovėsi bumbėjęs apie pro- 
tegavimą. Jis nepasakė nė žodelio prieš, kai būtent jos paprašė padaryti 
viršelį naujausiam albumui. 

Ema juto didžiulį pasitenkinimą, kad Pitas, grupės vadybininkas, 
pakvietė ją keliauti drauge. Ji gaus atlyginimą ir išlaikymą. Ranjanas 
šiek tiek niurnėjo, bet labai trumpai. Pasigirdo užuominų apie meno su- 
komercinimą. 

Londonas, Dublinas, Paryžius — trumpas vizitas pas Marianą — 
Roma, Barselona, Berlynas. Neminint kitų mažesnių miestų. Turas po 
Europą turėjo trukti apie dešimtį savaičių. Kai jis baigsis, Ema padarys 
tai, ką jau beveik dvejus metus ketino padaryti. Ji atidarys savo pačios 
studiją. 

Negalėdama surasti juodo kašmyro švarkelio, Ema nutarė užlipti 
laiptais viršun, bet prieš tai sustojo pasiimti palaidinės ir batų. Lipdama 
ji pajuto kerintį sumišusių kvapų dvelksmą. Terpentinas ir opiumas. Ma- 
riana išvykdama savo studiją paliko tokią, kokia jai labiausiai visada pa- 
tikdavo — chaotiškai sujauktą. Įvairiausiuose indeliuose — pradedant 
majonezo stiklainiukais ir baigiant Drezdeno porceliano vaza — buvo 
pridėta teptukų, peiliukų, aptrupintų medžio anglies gabaliukų. Pasie- 
niais tarsi girtos rikiavosi drobės. Trys dažais išteplioti skaisčių spalvų 
darbo chalatai mėtėsi ant stalo ir ant kėdžių. 

Prie lango stovėjo molbertas, ant kurio buvo padėtas puodelis su 
kažkuo, ko Ema nenorėjo atidžiau patyrinėti. Palingavusi galva Ema nu- 
ėjo į kambario kampą, kurį jos vadino miegamuoju. Iš tiesų tai buvo ni- 
ša. Bėgant metams Marianos meniniai polėkiai pakito. Didelė lova pal- 
mių medienos galvūgaliu dabar buvo įsprausta tarp dviejų stalų. Ant vie- 
no stalo buvo pastatyta lempa, kurios gaubtas panėšėjo į šiaudinę mote- 
rišką skrybėlę, o ant kito stovėjo pustuzinis skirtingo aukščio žvakių. 

Lova buvo neklota. Mariana niekada neklodavo lovų, tarsi protes- 
tuotų prieš šv. Katerinos mokyklos taisykles. Spintelėje Ema rado tris dra- 
bužius, kurie iš tikrųjų priklausė jai. Juodas kašmyro švarkas kabojo tarp 
raudono odinio sijonėlio, apie kurį Ema jau buvo pamiršusi, ir ties ranko- 
ve perplėšto megztuko, ant kurio buvo užrašas “Aš myliu Niujorką". 

Ema susirinko drabužius ir atsisėdo ant sujauktų Marianos antklodžių. 

Gerasis Dieve, jai tikrai labai jos truks. Jos dalijosi viskuo — drau- 
ge juokavo, verkė, ginčijosi, nerimavo. Tarp jų nebuvo jokių paslapčių. 
Išskyrus vieną, kurią Ema labai gerai prisiminė. Net ir dabar tai prisimi- 
nus ją nukrėsdavo šiurpas. 

Ji niekada Marianai nepasakojo apie Blekpulą. Ir niekam apie jį ne- 
pasakojo. Tiesa, labai norėjo papasakoti, ypač tą vakarą, kai Mariana 
parėjo girta, įsitikinusi, kad jis rengiasi jai pasipiršti. 

— Pažiūrėk, jis man padovanojo štai šitą, — ištarė ji, rodydama ant 
auksinės grandinėlės, užsegtos prie pat kaklo, kabančią deimantinę šir- 


215 


dutę. — Jis sakė, jog nenorėtų, kad jį pamirščiau, kol jis dirbs su naujuo- 
ju albumu Los Andžele. 

Mariana tiesiog skraidė po palėpę. 

— Tai puiku, — prisivertė ištarti Ema. — Kada jis išvyksta? 

— Šįvakar. Nuvežiau jį į aerouostą. 

Emą užplūdo palengvėjimo banga. 

— Kai pakilo jo lėktuvas, aš gerą pusvalandį prastovėjau automo- 
bilių aikštelėje ir verkiau kaip kūdikis. Kaip kvaila. Juk jis grįš. 

Tada ji pašokusi apsivijo rankomis Emos kaklą. 

— Ema, jis rengiasi man pasipiršti. Aš žinau. 

— Tuužjo tekėsi? — paklausė Ema. Dabar palengvėjimas virto tikra 
panika. Ji prisiminė, ką juto tada, kai jo rankos gniaužė jos krūtis. — Bet, 
Mariana, jis... Kaip... 

— Viską supratau iš to, kaip jis su manimi atsisveikino, kaip į mane 
pažvelgė dovanodamas pakabutį. O Dieve, Ema, kad tu žinotum, kaip 
man buvo sunku ištverti nepaprašius, kad jis pasiimtų ir mane kartu. Bet 
aš noriu, kad jis pats mane pasikviestų. Aš žinau, kad jis taip ir padarys. 
Man net abejonių nekyla. 

Savaime suprantama, jis to nepadarė. 

Mariana kiekvieną vakarą praleisdavo prie telefono, diena po die- 
nos skubėdavo po paskaitų namo ir ieškodavo jo atsiųstų žinučių. Iš jo 
nebuvo nė žodžio. 

Po trijų savaičių oro bangomis atsklido pirmosios užuominos. Kažko- 
kiame Holivudo surengtame vakarėlyje pasirodė ir Blekpulas, apsivilkęs fir- 
miniu juodos odos švarkeliu, lydimas karštos jaunos brunetės. Per televiziją 
pasirodė pirmieji filmukai. Paskui prapliupo bulvariniai laikraščiai. 

Iš pradžių Mariana norėjo iš visko gardžiai pasijuokti. Tačiau ge- 
riau viską apgalvojusi ji panoro su juo susitikti. Jis niekada neatsiliep- 
davo į jos telefono skambučius. Žurnalas “People" parašė straipsnį apie 
jį ir jo naująją karštą meilužę. Marianai buvo pasakyta, kad misteris Blek- 
pulas atostogauja Kretoje. Kartu jis buvo pasiėmęs ir brunetę. 

Ema atsistojo ir nuėjo prie studijos lango. Iki tol, kaip ir vėliau, ji 
nebuvo mačiusi Marianos taip prislėgtos ir sugniužusios. Emai labai pa- 
lengvėjo, kai Mariana galiausiai pakirdo iš ašaringos depresijos ir ėmėsi 
keikti Blekpulą taip nuoširdžiai, kad šildyte šildė Emos širdelę. Paskui 
ji demonstratyviai išmetė jo dovanotą deimantinę širdelę pro langą. Ema 
visada tikėjo, kad tą širdelę aptiko kokia nors akyla, pagalbos reikalinga 
moterėlė. 

Mariana susidorojo su skauduliu, mąstė Ema. Ji paniro į darbą su 
dar didesne energija, už kurią ji turėjo būti dėkinga Blekpului. Jeigu ji 
nebūtų tiek prisikentėjusi, jos darbas nebūtų buvęs toks šaunus. 

Ema troško taip pat viską kuo greičiau pamiršti. Ji visada prisimins 
tai, ką jis kalbėjo, kiekvieną žodį, kurį jis ištarė. Vienintelis jos kerštas 
— sudeginti negatyvai ir jo nuotraukos. | 

Tačiau tai jau praeitis, pamanė ji ir pakilo eiti. Blogiausia, kad ji 
viską labai aiškiai prisiminė. Ji kuo puikiausiai prisiminė kiekvieną 

smulkmeną — kas dėjosi prieš metus, prieš dvidešimtį metų. Ema viską 
atsiminė taip, tarsi matytų savo veidrodinį atspindį, kuris buvo kartu ir 
palaima, ir prakeiksmas. 

Ema viską galėjo atsiminti, išskyrus vieną naktį per visą gyvenimą, 
mąstė ji. Šią vienintelę naktį gaubė tirštos miglos. 

Persimetusi rastus drabužius per ranką, ji leidosi laiptais žemyn, 
kai netikėtai išgirdo zumerio skleidžiamą garsą ir suraukė kaktą. Visi 
žinojo, kad Mariana išvykusi, o ir ji pati jau vieną koją iškėlusi. Jai pa- 
spaudus mygtuką, pasigirdo ES pI MAS, 

— Klausau? 

— Ema? Čia Lukas. 

— Lukas? — apsidžiaugusi ji atidarė lauko duris. — Lipk viršun. 

Ji puolė į miegamąjį norėdama padėti drabužius, o paskui nuskubė- 
jo prie lifto durų, kad suspėtų pasitikti svečią. 

— Sveikas, — pratarė ji tvirtai jį apkabindama ir kiek nustebusi, 
kad jis neskuba jos apglėbti. — Net nenutuokiau, kad tu esi mieste. 

Ji vos vos atsitraukė norėdama atidžiau į jį įsižiūrėti, o paskui labai 
pasistengti, kad nusišypsotų. Jis atrodė siaubingai — išblyškęs, pajuo- 
dusiais paakiais, baisiai liesas. Kai paskutinį kartą matė Luką, jis rengė- 
si kelionei į Majamį. Naujas darbas, naujas gyvenimas. 

— Atvykau jau prieš porą dienų, — jo lūpos susidėjo šypsniui, bet 
akyse nieko panašaus nesimatė. — Ema, tu gražesnė nei visada. 

— Dėkoju, — pratarė Ema, pajusdama, kad abi jo rankos buvo la- 
bai šaltos; pati to nejusdama ji ėmė jas trinti mėgindama sušildyti. — 
Užeik, sėskis. Atnešiu tau išgerti. Galėtume gurkštelti vyno. 

— Gal turi burbono? 

Ji pakėlė antakius. Per visus tuos metus, kiek ji pažinojo Luką, jis 
niekada nebuvo paėmęs į burną ko nors stipresnio už “Chardonnay". 

— Netgi nežinau. Pažiūrėsiu. 

Ji palaukė, kol jis įsitaisys ant L formos lengvai perstatomos kuše- 
tės, o tada nuėjo į virtuvę. 

Majamis jam netiko, svarstė EH atidarydama spintelę ir apžiūri- 
nėdama labai jau kuklias svaigalų atsargas. O gal jam netiko per ilgas 
išsiskyrimas su Džonou. Jis, rodės, vos besilaikė ant kojų, tarsi būtų ne- 
paprastai išvargęs. Kaip tikras nelaimėlis, išgyvenęs baisų įvykį. Tasai 
Lukas, kurį ji atsisveikindama pabučiavo prieš aštuoniolika mėnesių. buvo 
žavus, raumeningas, grakštus, tiesiog pavyzdinis žmonijos atstovas. 

— Turiu konjako, — riktelėjo ji. Kažkas padovanojo butelį Kalėdų 
proga. 

— Puiku. Dėkui. 

Visuose namuose nebuvo brendžiui skirtų stiklų, todėl Ema pasi- 
rinko vyno taures ir abiem įpylė šiek tiek vyno. 

Jai pasirodė, kad jo šypsena tapo tikresnė, kai ji įsitaisė ant nedide- 
lės sofos priešais. 

— Man visada čia patiko, — pratarė Lukas, mosteldamas į Maria- 
nos sukurtą freską. — O kur ji? 

— Paryžiuje, — pratarė Ema žvilgteldama į laikrodį. — Arba be- 
veik Paryžiuje. Ji ten nori metus pastudijuoti. 

Lukas nukreipė žvilgsnį į nuotraukas, kurios buvo sukabintos ant 
kitos sienos. 

— Mačiau tavo nuotraukas su Barišnikovu. 

— Tai — didžiausias mano gyvenime jaudulys ir džiaugsmas. Bu- 
vau priblokšta, sužinojusi, kad Ranjanas sutinka su kontraktu. 

— Mačiau ir albumo viršelį, — kalbėjo Lukas gurkšnodamas ir sko- 
nėdamasis kiekvienu brendžio lašeliu. 

— Palauk, kol pamatysi naujausią, — pratarė Ema mėgindama kal- 
bėti nerūpestingai ir laisvai, nors jos akyse, žvelgiančiose į Luką, atsi- 
spindėjo troškimas išsiaiškinti šio vizito priežastį. — Savaitės pabaigoje 
Jis jau turėtų būti baigtas. Aišku, muzika taip pat nebloga. 

Ema pastebėjo, kaip jo pirštai, laikantys taurės kojelę, pabalo. 

— O kaip Džonou? 

— Jis gyvena gerai. Man atrodo, jį įkalbėjo filmuotis “Majamio po- 
licijoje"... Esu tikra, kad jis tave susiras. 

— Taip, — tarstelėjo Lukas dar kartą gurkšteldamas. — Vadinasi, 
jo nėra mieste. 

— Ne, jis dabar Londone. 

Operos dainininkas pradėjo dainuoti gamas. 

— Dabar jie rengiasi turui. Ir aš vyksiu kartu. Tiesą sakant, išskrendu 
jau poryt. 

— Tai tu jį pamatysi? 

— Taip, po poros dienų. Prieš kelionę dar reikia sutvarkyti daugybę 
dalykų, nudirbti gausybę darbų. Lukai, kas tau? 

Jis papurtė galvą. Tada atsargiai pastatė konjako taurę ir įkišo ran- 
ką į švarko kišenę. Išsitraukęs baltą voką, padavė jį Emai. 

— Ar galėsi jam perduoti nuo manęs? 

— Aišku. 

— Kai tik jį pamatysi. 

— Gerai, jeigu tik tu taip nori. 

Ema buvo bededanti voką ant stalo, bet pastebėjo Luko žvilgsnį. 

— Einu ir įsidėsiu voką į lagaminą. 

Ji paliko Luką sėdintį ir nieko nematančiomis akimis žvelgiantį pro 
langą. Kai Ema grįžo, rado svečią stovintį ir abiem rankom laikantį tau- 
rę. Ji ruošėsi kažką pasakyti, kai staiga Lukas susverdėjo. Ema vos spėjo 
Jį sulaikyti, bet dūžtančių taurės šukių skambesys vis vien pasigirdo. Ema 
nesunkiai jį išlaikė; jo trapus ir sumenkęs kūnas stebino labiau nei blyš- 
kumas. 

— Sėskis. Eikš ir sėskis. Tu sergi. 

Ema atsiklaupė priešais jį ant pagalvėlės ir glostė jo plaukus, kol 
šis nuvargęs užsimerkė. 

— Man atrodo, kad tu turi karščio. Leisk man nugabenti tave pas 
gydytoją. 

— Ne, — pratarė jis, bejėgiškai kresteldamas galva. Jo akys, susi- 

dūrusios su Emos žvilgsniu, liepsnojo pykčiu. — Aš jau buvau pas gydy- 
toją. Pas visą sušiktų gydytojų komandą. | 

— Tau reikia pavalgyti, — kietai pratarė Ema. — Atrodai taip, tarsi 
savaitę nieko nebūtum turėjęs burnoj. Leisk man... 

— Ema, — prabilo Lukas suimdamas ją už rankos. Ji žinojo. Jis 
galėjo nuspėti iš jos veido išraiškos, kad ji jau žinojo, nors atsisakė tuo 
patikėti. Jis ir pats ilgą laiką nenorėjo tuo patikėti. — Aš mirštu, — jo 
žodžiai nuskambėjo ramiai, beveik taikiai. — Tai ŽIV. 

— Ne, — tepasakė Ema, įsikirtusi pirštais į jo ranką. — O Dieve, ne. 

— Aš ištisas savaites sirgau. Tiesą sakant, ištisus mėnesius, — pri- 
dūrė atsidusęs. — Iš pradžių maniau, kad tai peršalimas, gal gripas, o gal 
ir vitaminų stoka. Nenorėjau sau nieko aiškintis eidamas pas gydytojus. 
Na, bet paskui man teko nueiti. Negalėjau sutikti su pirma diagnoze, nesu- 
tikau priimti ir antros, ir trečios, — jis nusijuokė ir vėl užsimerkė. — Ta- 
čiau yra dalykų, nuo kurių negali pabėgti. 

— Juk ši liga gydoma, — kalbėjo Ema spausdama jo ranką sau prie 
skruosto ir siūbuodama pirmyn atgal. — Aš esu skaičiusi apie gydymą ir 
vaistus. 

— Aš rijau įvairiausių vaistų. Būdavo dienų, kai jausdavausi visai 
puikiai. 

— Juk yra ir klinikos. 

— Tačiau aš negaliu praleisti viso man likusio laiko klinikose. Par- 
daviau namą, taigi gavau šiek tiek pinigų. Dabar ruošiuosi išsinuomoti 
butą Plazoje. Norėčiau vaikščioti į teatrus, kinus, muziejus, aplankyti 
baletą; norėčiau padaryti tai, kam niekaip neradau laiko per pastaruosius 
kelerius metus. 

Jis vėl nusišypsojo pirštu paliesdamas jos skruostą. 

— Atleisk dėl taurės. 

— Nesijaudink. 

— Atrodo, kad tai buvo Vaterfordas, — sumurmėjo jis. — Tu visa- 
da sugebėdavai išlaikyti lygį, Ema. Neverk. 

Luko balsas pasidarė griežtesnis išvydus jos akyse besikaupiančias 
ašaras. 

— Surinksiu šukes. 

— Nereikia, — pratarė jis vėl imdamas Emą už rankos. Jam taip 
labai reikėjo pajusti kieno nors ranką. — Tiesiog pasėdėk minutėlę. 

— Gerai. Lukai, tu neturi pasiduoti. Suprantu, kad skamba bana- 
liai, — beviltiškai kalbėjo ji, — bet sulig kiekviena diena jie žengia žings- 
nį pirmyn. Daroma daugybė tyrimų, spauda apie tai rašo labai daug, kad 
visi sužinotų, — ji vėl priglaudė jo ranką sau prie skruosto. — Jie nori 
surasti vaistus. Jie privalo. 

Lukas nieko neatsakė. Ji troško paguodos, kurios jis negalėjo su- 
teikti. Ir kaip jis galėjo jai paaiškinti, ką juto tada, kai išgirdo tyrimų 
rezultatus? Ar ji būtų supratusi, ar apskritai būtų įmanoma kam nors su- 
prasti, jog baimė ir pyktis — tik dvi sudedamosios to jausmo dalys? Jis 
jautėsi ir pažemintas, ir visiškai apviltas, sugniuždytas. Kai prieš kelias 

savaites jam prasidėjo plaučių uždegimas, greitosios gydytojai net ne- 
prisilietė prie jo. Jį izoliavo nuo žmonių, užuojautos, vilties. 

Ema buvo pirmoji, kuri jį palietė, kuri dėl jo verkė. O jis nieko 
negalėjo paaiškinti. 

— Kai pamatysi Džonou, nepasakok jam, kaip aš atrodžiau. 

— Nepasakosiu. 

Atrodė, kad šitai jį apramino ir paguodė. Dabar jo rankos ilsėjosi. 

— Pameni, kaip tave mokiau šeimininkauti? 

— Pamenu, kaip pasakei, kad esu beviltiška, bet Marianai tikau ir 
tokia. 

— Galiausiai apsistojai ties spagečiais. 

— Aš ir dabar juos gaminu kartą per savaitę, noriu to ar ne. 

Jis verkė; tylios, didelės ašaros lėtai tekėjo iš po nuleistų blakstienų. 

— O kodėl tau neatsisakius Plazos ir neapsigyvenus čia? — Jam 
papurčius galvą Ema tęsė: — Tada nors šiąnakt. Tik vieną naktį. Be Ma- 
rianos jaučiuosi tokia vieniša, be to, parodysiu, kaip patobulinau tavo 
spagečių padažą. 

Ema sėdėjo greta Luko. Jos ranka buvo uždėta ant jo pečių, o šis 
vis verkė, delnais užsidengęs veidą. 

Lėktuvui nusileidus Londono oro uoste lijo lietus. Tai buvo šiltas 
pavasarinis lietus, sukėlęs mintis apie narcizus. Per petį persimetusi fo- 
toaparatą ji žengė pro vartus. Ją pasitikęs Džonou skambiai pakštelėjo į 
skruostą. Tada jis apsikabino Emą ir nulydėjo per terminalą. 

— Pitas jau pasirūpino tavo lagaminais, — pasakė Džonou, timp- 
telėjęs ją nuo bagažo išdavimo durų išėjimo link. 

— Primink, kad išbučiuočiau jo kojas. 

Kai Džonou atidarė limuzino duris, Ema kilstelėjo antakius. 

— Nekenčiu oro uosto transporto, — pareiškė Džonou. Įsitaisęs vi- 
duje, Džonou pripylė dvi stiklines pepsio ir pasiūlė Emai maišelį bulvių 
traškučių. — Be to, taip važiuodami galime ir užkąsti. Kaip sekėsi skristi? 

— Man pagelbėjo Dramaminas ir maldos, — atsakė į traškučius įni- 
kusi Ema. Vaišės lėktuve buvo malonumas, kurio Ema tikrai negalėjo 
sau leisti. — Nesijaudink, per gastroles būsiu apsirūpinusi abiem pagal- 
bos priemonėm. 

— Džiaugiuosi matydamas tave čia. 

Ji plepėjo nereikšmingus dalykus, klausinėjo mažmožių mėginda- 
ma kalbėti nerūpestingai ir linksmai. Jis nieko nepasakė, kai Ema pasi- 
lenkė 1r nuleido stiklą, skyrusį keleivius nuo vairuotojo. 

— Labai gerai, kad atėjai manęs pasitikti. 

— Supratau, kad tu to norėtum. 

— Taip. Gal galėtum pavaišinti cigarete? 

Džonou ištraukė dvi ir abi pridegė. 

— Kas nors rimta? 

— Labai, — atsakė Ema ir išpūtė du didelius dūmų kamuolius. — 
Prieš porą dienų Lukas buvo užėjęs manęs aplankyti. 

— Ar jis Niujorke? 

— Taip. Mes drauge pietavom. 

— Tai puiku. Kaip jis laikosi? 

Nuleidusi akis Ema išsitraukė iš krepšelio voką. 

— Jis prašė, kad tau perduočiau štai šitą. 

Kol Džonou plėšė voką, Ema žvelgė į tingų lietų. Džonou skaitė 
tylėdamas. Girdėjosi tik tylus automobilio variklio burzgimas, ramus lie- 
taus teškenimas, iš kolonėlių sklindantys prislopinti Šopeno preliudų gar- 
sai. Ema laukė; laukė minutę, penkias minutes, paskui galiausiai dirste- 
lėjo į Džonou. Laiškas gulėjo jam ant kelių taip, kaip jis buvo išleidęs jį 
iš rankų. Kai jis atsigręžė į ją, jos širdis ėmė smarkiau plakti. 

— Tu žinai? 

— Taip. Jis man pasakė. 

Nesuvokdama, ką toliau daryti, ji abiem delnais suėmė Džonou ranką. 

— Man labai gaila, Džonou. Tikrai labai apgailestauju. 

— Jis nerimauja dėl manęs, — prabilo Džonou prislėgtu balsu ir 
vėl pažvelgė į laišką. — Lukas nori būti tikras, kad ir aš pasitikrinsiu. Ir 
dar jis norėjo mane užtikrinti, kad niekada niekam neprasitarė apie mūsų 
santykius. Jėzau... 

Džonou atmetė galvą ir galingai nusikvatojo. 

— Jėzau Kristau, jis miršta, tačiau vis tiek nori būti garantuotas, 
kad mano reputacija nesutepta. 

— Jam visa tai rūpi. 

Džonou gniaužė gerklę. Jis susivokė, jog springsta ašaromis, todėl 
paskubėjo dar kartą giliai užtraukti dūmą. 

— Po velnių, jis man buvo labai svarbus žmogus. Dabar jis miršta. 
Ir ką turėčiau pasakyti? Ačiū, seni. Prakeiktai gražu, kad mano paslaptį 
nusineši į kapus. 

— Ne, Džonou, jam tikrai yra labai svarbu elgtis būtent taip. Jis... 
Jis nori sudėlioti visus taškelius ant “i". Jam reikia viską galutinai su- 
tvarkyti ir išsiaiškinti. 

— Po perkūnais. Prakeiktas šūdas... 

Džonou vos galėjo suvaldyti įtūžį ir skausmą. Nebuvo nieko. ant ko 
jis būtų galėjęs visa tai išlieti. Jam nepalengvėjo, nors jis keikė ligą ir 
likimą. Jis išsitraukė dar vieną cigaretę; jo pirštai, laikantys žiebtuvėlį. 
virpėjo. 

— Beveik prieš šešis mėnesius pasiryžau labai patikimiems ir bran- 
giems tyrimams. Aš neužsikrėtęs. 

Jis pūtė dūmus, o pirštai gniaužė laišką. 

— Mano imuninė sistema neturi jokių bjaurių problemų. Neturi. Nė- 
ra jokių problemų. 

Ema viską suprato ir paskubomis prabilo: 

— Tiesiog neįtikėtinai kvaila jaustis kaltam vien dėl to, kad tu ne- 
sergi. 


„ Ema, kur teisybė? — paklausė Džonou vėl lygindamas laišką, pas 
kui kruopščiai jį sulankstė ir įkišo į kišenę. — Kur toji sumauta teisybė? 

„ Nežinau, — pratarė Ema uždedama jam ant peties ranką. — 
Kai buvo nužudytas Darenas, buvau per jauna, kad iškelčiau sau šį klau 
simą- Bet vėliau aš jį iškėliau šimtus kartų. Kodėl taip nutinka, kad 
miršta žmonės, kuriuos mylime, o ne mes patys? Vienuolės sako, kad 
ta; Dievo valia. 

„ Bet to nepakanka. 

— Ne, nepakanka, — sutiko Ema ieškodama daugiau išmintingų 
žodžių. Ji seniai susivokė, jog nesilaikys duoto žodžio. — Dabar Lukas 
Niujorke. Jis kelioms savaitėms apsistojo Plazoje. Tiesa, nenorėjo, kad 
tau šitai sakyčiau. 

Džonou tvirčiau ją apsikabino: 

— Dėkoju. 

Limuzinui sustojus prie Brajeno namų Londone, Džonou pabučia 


vo Emą. 
— Pasakyk Brajenui... pasakyk jam tiesą. Grįšiu po poros dienų. 
— Gerai, — atsakė Ema ir žiūrėjo į dulkiančiame lietuje dingstantį 
limuziną. 

Ema susireguliavo objektyvą ir įsitaisė Londono Paladiumo scenos 
žemumoje. Niekas negalėtų paneigti, kad per “Devastation" repeticijas 
grupė tokia pat dinamiška, kaip ir per koncertus. Ema buvo patenkinta 
visomis nuotraukomis, kurias padarė iki šiol, ir jau planavo grafiką, pa 
gal kurį turėjo darbuotis tamsiame kambarėlyje. 

Tačiau dabar ji fotografavo tuščią sceną ir instrumentus, stengda 
masi išsisukti nuo kabelių kadre; grupė išėjo valandžiukę pailsėti. Sce 
noje matėsi elektriniai vargonėliai, rageliai, fortepijonas. 

Dabar Emą labiausiai domino ir ji svajojo įamžinti — muzikos gi 
mimo šaltinius. 

Pažvelgusi į dryžuotą, niekieno neliečiamą “Martiną",ji iškart pri 
siminė žmogų, kuris ta gitara grojo. Stivis turėjo didžiulę patirtį, buvo 
išties puikus, kaip ir instrumentas, su kuriuo jis nesiskyrė beveik dvide 
šimt metų. Gitaros juosta išsiskyrė ryškiomis spalvomis — tai Emos ka 
lėdinė dovana, kurią ji įteikė Stiviui per paskutines Kalėdas. 

Ten taip pat buvo ir Džonou bosinė gitara, dažyta sodria turkio spal 
va. Pastatyta greta Stivio “Martino" ,ji atrodė puošni ir jausminga. Kaip 
Ir pats jos savininkas, gitara atrodė esanti geras, protingas instrumentas, 
Padengtas puikiu laku. 

Ant P. M. būgnų priekio buvo nupieštas grupės logotipas. Žvelgiant 
Is vienos pusės, viskas atrodė ganėtinai įprastai ir paprastai. Tačiau ati 
džiau pažvelgęs galėjai pamatyti sudėtingą įrenginį — bosinius būgnus, 


lėkštes ir kitokius būgnelius. Čia buvo ir kruopščiai parinkti trys būgno 
lazdelių rinkiniai, galėjai pasigrožėti chromo tviskėjimu, nes P. M. ir 
dabar savo instrumentus blizgindavo pats. 

Ten buvo irjos tėvo įprastinė tradicinė Gibsono gitara. Paprasčiau 
sia paprasto žmogaus gitara, prie kurios buvo pririštas paprastas juodas 
diržas. Jokios nereikalingos puošmenos, jokio lako tviskėjimo. Tačiau 
medis pats savaime žvilgėjo blyškia aukso spalva, o užgautos stygos 
skleisdavo garsus, nuo kurių akys patvindavo ašaromis. 

Nuleidusi fotoaparatą ji švelniai perbraukė ranka per kaklą. Išgir 
dusi muziką Ema skubiai atitraukė ranką. Akimirką jai pasirodė, kad ran 
kos prisilietimu ji įkvėpė gitarai gyvybės. Pasijutusi ganėtinai kvailai ji 
pažvelgė į kairįjį scenos kampą. Iš ten sklido muzika, kuri tikrai skam 
bėjo stebuklingai. 

Ema patyliukais perėjo sceną ir nuėjo sklindančių garsų link. 

Ji pamatė jį sėdintį ant grindų sukryžiavusį kojas prie grimo kam 
barėlio durų. Muzikos aidai sklido koridoriumi. Jis švelniai dainavo pats 
sau, ojo ilgi, grakštūs pirštai mylavo gitaros stygas, slydo jomis tarsi 
mylimosios kūnu. 

“Tų užmigai, o aš budėjau, / Žvelgiau į mėnesienos spindulius ta 
vuos plaukuos ir skruostuos. / Miegodama vardu mane pavadinai, ir aš 
panorau / Į tavo sapną įsigaut ir likt tenai gyventi amžinai.“ 

Jo balsas buvo šiltas ir švelnus. Kai jis palinko ties gitara, jo tam 
siai geltoni plaukai uždengė beveik visą veidą. Ema nieko nesakė bijo 
dama jam sutrukdyti, tačiau ji patyliukais prisėlino ir pakėlė fotoapara 
tą. Kai jis pakėlė akis pajutęs fotoblykstę, Ema nuleido fotoaparatą. 

— Atleisk. Aš nenorėjau sutrukdyti. 

Jo akys buvo auksinės, kaip ir plaukai. Jo žvilgsnis sustingo. Vaiki 
no veidas buvo toks pat, kaip ir jo balsas — poetiškai pablyškęs, lygios 
odos, o auksines akis dengė ilgos blakstienos. Kaip Emai pasirodė, jo 
dailios lūpos droviai šyptelėjo. 

— Niekas negalėtų net pagalvoti apie tave kaip apie kokią nors truk 
dytoją, — atsakė jis ir toliau skimbčiojo stygas, vis nenuleisdamas nuo 
Emos akių. Savaime suprantama, jis ir anksčiau buvo ją matęs, bet nie 
kada neturėjo galimybės jos išvysti iš taip arti. Plaukus Ema buvo susiri 
šusi į uodegėlę, todėl dailūs jos veido bruožai buvo kuo geriausiai mato 
mi. — Sveika, aš esu Dru Latimeris. 

— Sveikas... O, tikrai, aš turėjau tave pažinti. 

Ir būtų pažinusi, mąstė Ema, jeigu nebūtų taip sutrikusi ir prara 
dusi žadą. Ji atsistojo greta, ištiesdama jam ranką, lyg mėgintų padėti 
atsistoti. 

— Tu esi pagrindinis “Birdcage Walk“ dainininkas. Man patinka 
tavo muzika. 

— Dėkoju, — atsakė jis imdamas ją už rankos ir laikydamas tol, kol 
Ema neatsiklaupė greta. — Fotografija — tavo pomėgis ar profesija? 

— Ir viena, ir kita, — atsakė Ema, jusdama, kad pulsas gerokai 

padažnėjo, nes jis vis dar nenuleido nuo jos akių. — Manau, nepriešta- 
rauji, kad tave nufotografavau. Išgirdau, kaip groji, ir atėjau pažiūrėti. 

— Džiaugiuosi, kad taip padarei, — daugiau nei džiugiai pasakė: 
jis. — Ir kodėl gi tau šįvakar su manimi nepavakarieniavus ir nepadarius 
dar bent poros šimtų nuotraukų? 

Ema nusijuokė. . 

— Net ir aš valgydama tiek daug neįstengčiau prifotografuoti. 

— Tada palik fotoaparatą namie. 

Ji luktelėjo, kol įsitikino, kad galės ištarti žodį neužsikirsdama. 

— Man reikia dirbti. 

— Tada gal papusryčiausi? Gal papietausi? O gal nueitume pasma- 
ližiauti į kokį nors barą? 

Kostelėjusi Ema pakilo. 

— Beje, girdėjau, tu visai neturi laiko, bet gali jo surasti barui... 
Juk rytoj vakare pradėsit “Devastation" koncertą. 

Jis nepaleido Emos rankos, net neketino jai leisti kuo ramiausiai 
pradingti. 

— O kas, jeigu pakviesčiau tave rytoj į koncertą, o paskui nueitume 
kur nors šiek tiek išgerti? 

— Aš ir taip einu į koncertą. 

— Puiku. Tai ką tada turėčiau nudėti? — paklausė jis vienoje rankoje 
laikydamas iškeltą gitarą ir grūmodamas kitos rankos pirštu. Jo melsvi marš- 
kinėliai buvo atsegioti, pro juos matėsi lygi, blyški oda. Vienu grakščiu ju- 
desiu jis atsidūrė visai arti Emos. — Juk nesirengi palikti manęs didžiojo 
mano pasisekimo išvakarėse, tiesa? Man reikalinga moralinė parama. 

— Tau puikiai viskas pasiseks. 

Jis dar labiau suspaudė jos ranką, pajutęs, kad ji nori eiti. 

— O, Dieve, visai nesvarbu, kad ir kaip banaliai tai beskambėtų, vis- 
kas yra gryniausia tiesa. Tu esi pati gražiausia moteris, kokią tik esu matęs. 

Susijaudinusi nuo išgirstų pagyrų, Ema truktelėjo ranką. 

— Vadinasi, tau reikia dažniau kur nors išeiti. 

Jis lėtai nusišypsojo, o jo šypsena buvo triuškinanti. 

— Puiku. O kur tu norėtum eiti? 

Ji dar kartą truktelėjo ranką, nežinodama, ar pulti į paniką, ar pra- 
dėti juoktis. Ji girdėjo nuo scenos sklindančius balsus, ten jau rinkosi 
muzikantai. 

— Man tikrai reikia grįžti. 

— Tai bent pasakyk savo vardą, — pratarė jis ir nykščiu perbraukė 
jai per krumplius taip, kad jai ėmė linkti keliai. — Žmogui juk turi būti 
leista sužinoti vardą to, kas sudaužė jam širdį. 

— Aš — Ema. Ema Makevoj. 


— O, Kristau... — jis krūptelėjo ir paleido jos ranką. — Atsiprašau. 
Tikrai nenumaniau. Jėzau, jaučiuosi kaip visiškas kvailys. 
— Kodėl? 


Perbraukęs pirštais per plaukus, jis leido jiems laisvai kristi ant pečių. 
— Prieš mane — Brajeno Makevojaus dukra, o aš nevykusiai mėgi- 
nu apie ją suktis. 

— Nemanau, kad sukaisi nevykusiai, — sumurmėjo ji, o paskui at- 
sikrenkštė pajutusi, kad jis vėl į ją žiūri. — Man tikrai reikia grįžti. Bu- 
vo...malonu su tavimi susipažinti. 

— Ema... — pakartojo jis, o paskui nutilo patenkintas, kad ji vis 
dar dvejoja. Tada jis nusigręžė. — Galbūt kada nors, per tas dešimtį sa- 
vaičių, tu surasi laiko barui... 

— Gerai, — giliai atsidususi pratarė Ema ir nuėjo scenos link. 

Jis atsiuntė Emai rausvu kaspinėliu perrištą “Milky Way“ saldainių 
rinkinį ir pirmąjį meilės laiškutį. Ema dar ilgai stovėjo tarpduryje išlei- 
dusi pasiuntinuką, negalėdama atitraukti akių nuo raštelio: 


Ema, 
kai nuvyksime į Paryžių, pasirodysiu geriau. Bet dabar 
paprasčiausiai norėčiau priminti mūsų pirmąjį susitikimą. Kai 
šįvakar dainuosiu “Tavo sapne", galvosiu apie tave. 
Dru 


Ji žiūrėjo į šokoladukus rankose. Jeigu būtų laikiusi kraitelę su dei- 
mantais, tikriausiai nebūtų labiau džiūgavusi. Kadangi niekas nematė, 
plačiame prieškambaryje ji tris kartus apsisuko ant kulnų, o paskui grie- 
bė švarkelį ir išlėkė iš namų. 

Ir vėl duris atidarė Alisa, tik šį kartą ji jau nebeverkė. Pažvelgusi į 
Emą ji vos vos nusišypsojo. 

— Sugrįžai... 

— Taip. Sveika, Alisa, — pratarė Ema. Ji vos įstengė susilaikyti ne- 
šokčiojusi. Ji palinko į priekį ir nustebino senąją savo auklę pakšteldama 
jai į skruostą. — Sugrįžau. Tikėjausi rasti Bevę. Ar ji yra namuose? 

— Ji viršuje, savo kabinete, kurį yra čia įsirengusi. Aš jai pasakysiu. 

— Ačiū. 

Ema ne tik norėjo šokti, ji troško ir dainuoti. Ji niekada gyvenime 
taip nesijautė. Ji buvo apsvaigusi, susijaudinusi ir nepaprastai graži. Jei- 
gu tai būtų galima pavadinti susižavėjimu, ji tikrai per ilgai laukė šios 
patirties. Vazoje prie durų buvo pamerkta puokštė narcizų ir hiacintų. 
Palinkusi ties šia puokšte Ema buvo tikra, jog niekada anksčiau nebuvo 
uodusi nuostabesnio aromato. 

— Ema, — pasigirdo Bevės balsas. Ji leidosi laiptais žemyn už ausies 
užsikišusi pieštuką, ant nosies užsidėjusi akinius juodais rėmeliais. — Taip 
džiaugiuosi tave matydama, — kalbėjo ji ir puolė Emai ant kaklo. — Prisi- 
menu, kai praėjusią žiemą lankiausi Niujorke, tu minėjai, kad ketini atvyk- 
ti, bet nesitikėjau, kad surasi laiko aplankyti ir mane. 

— Dabar mano valioje yra viso pasaulio laikas, — nusijuokusi Ema 
dar kartą ją apkabino. — O, mama, argi tai ne pati gražiausia diena? 

— Šiandieną dar neturėjau galimybės įkvėpti šviežio oro, bet, ma- 
nau, patikėsiu tavo žodžiais. 

Bevė atsitraukė nuo Emos per rankos atstumą ir prisimerkusi ati- 
džiai žvelgė į ją per akinių, skirtų skaitymui, viršų. 

— Atrodai taip, tarsi būtum sukirtusi ledus su visa lėkštute. Kas tau? 

— Ar man? — pakartojo Ema spausdama prie skruostų delnus. — 
Ar tikrai taip atrodau? 

Dar kartą nusijuokusi, ji timptelėjo Bevę už rankos. 

— Oi, Žinai, man reikia su kuo nors pasikalbėti. Negaliu ištverti. 
Tėtis kažkur išėjęs, turi susitikti su Pitu ir naujuoju kelionių vadybinin- 
ku. Bet iš jo vis tiek būtų menkai naudos. 

— Tikrai? — nustebo Bevė. Ji nusiėmė akinius ir padėjo juos ant 
stalelio. Tada jos abi patraukė koridoriumi. — Ir kas atsitiko, jeigu net ir 
jis tau negali būti naudingas? 

— Vakar su kai kuo susipažinau. 

— Su kai kuo? — paklausė Bevė, mostelėjusi Emai sėstis į fotelį, o 
pati sėsdamasi ant ranktūrio. Ema tebesiblaškė po kambarį. — Kiek su- 
prantu, tas kai kas yra vyriškos lyties? 

— Tai nuostabus vyriškos lyties kai kas. Oi, suprantu, kad atroda 
kaip idiotė, kaip ta, kokia sau buvau prisižadėjusi niekada nebūti, tačiau 
jis išties nepaprastai žavus, mielas ir linksmas. 

— Ar tas žavus, mielas ir linksmas žmogus turi vardą? 

— Dru. Dru Latimeris. 

— Iš “Birdcage Walk“. 

Sukikenusi Ema apsikabino Bevę, o paskui vėl pradėjo nervingai 
vaikštinėti po kambarį. 

— Tai tu jį matei... 

— Žinoma. 

Bevė kurį laiką sėdėjo suraukusi kaktą, o paskui išvadino save pas- 
kutine kvaiša dėl to, jog buvo bepradedanti nerimauti, kad Ema pradėjo 
romaną su muzikantu. Juokiasi puodas, kad katilas juodas, pamanė ji ir 
nusišypsojo. 

— Tai ar jis toks pat nuostabus tikrovėje, kaip kad galima numanyti 
žvelgiant į nuotraukas? | 

— Dar nuostabesnis, — atsakė Ema, prisimindama, kaip jis šyp- 
sojosi žvelgdamas į ją, kaip šildė jo akys. — Mes tiesiog susidūrėme 
kaktomuša užkulisiuose. Jis sėdėjo ant grindų ir grodamas gitara dai- 
navo, kaip kad tėtis kartais. Tada mes kalbėjomės, o jis pradėjo flirtuo- 
ti. Gal ir per daug plepėjau, — gūžtelėjo pečiais Ema. Plepėjo ji ar 
neplepėjo, dabar ji troško prisiminti kiekvieną to susitikimo akimirką, 
kiekvieną žodį. — Geriausia yra tai, tiesiog visų geriausia, kad jis ne- 
žinojo, kas aš esu. 

Ema prilėkė prie Bevės ir sučiupo ją už rankos. 

— Jis nė nenutuokė, kas aš tokia. 

— O ar tai turi kokią nors reikšmę? 

— Taip. O, taip. Matai, aš patraukiau jo dėmesį. Aš, o ne Brajeno 
Makevojaus dukra. 

Ema tik vieną akimirką prisėdo, o paskui vėl pašoko. 

—--.Man visada atrodė, kad kiekvienas, kas tik su manimi susipažin- 
davo, pirmiausia norėdavo viską sužinoti apie tėtį arba apie tai, ką reiš- 
kia būti Brajeno Makevojaus dukra. Tačiau jis paprašė leidimo kartu su 

manimi pavakarieniauti, dar nežinodamas, kas aš esu. Jam šitai neturėjo 
jokios reikšmės. Paskui, kai jam viską pasakiau, jis šiek tiek sutriko. Jis 
tikrai kažkaip žaviai sureagavo. 

— Ar buvai kur nors su juo nuėjusi? 

— Ne. Galbūt buvau per daug susijaudinusi, o gal pabijojau sutikti. 
Bet šiandieną jis man atsiuntė raštelį. Ir...o, mamyte, tiesiog mirštu, kaip 
noriu vėl jį pamatyti. Norėčiau, kad šįvakar ateitum ir būtum netoliese. 

— Ema, juk žinai, kad negaliu. 

— Žinau, žinau, — pratarė Ema giliai atsidūsdama. — Matai, aš 
niekada dar nesu šito pajutusi. Tai panašu į... 

— Panašu į tai, kad tau trūksta oro, kad tu negali ramiai kvėpuoti. 

— Taip, būtent taip, — nusijuokė Ema. 

Kartą ji jau buvo taip pasijutusi. Tik kartą. 

— Tu turėsi marias laiko, kad galėtum jį pažinti. Neskubėk. 

— Aš niekada neskubėjau, — sumurmėjo Ema. — Ar tu su tėčiu 
irgi neskubėjai? 

Šitai Bevę skaudino. Praėjo daugiau kaip penkiolika metų, tačiau 
Bevei tebeskaudėjo. 

— Ne, tada aš niekieno neklausiau. 

— Tu klauseisi savęs. Mamą... 

— Nekalbėkime apie Brajeną. 

— Gerai. Tik dar vienas dalykas... Tėtis važinėja į Airiją, pas Dare- 
ną. Jis ten vyksta du kartus per metus. Tada, kai Dareno gimtadienis, o 
kitą kartą... gruodžio mėnesį. Pamaniau, kad turėtum žinoti. 

— Ačiū, — pratarė Bevė, spustelėjusi Emos ranką. — Juk čia atėjai 
ne dėl to, kad kalbėtum apie liūdnus dalykus. 

— Ne, ne dėl to. — Ema atsiklaupė nuleisdama rankas Bevei į skrei- 
tą. — Atėjau pas tave, kad paklausčiau man gyvybiškai svarbaus dalyko. 
Šįvakar norėčiau vilkėti kokį nors nepakartojamai nuostabų drabužį. Eik 
su manimi apsipirkti ir padėk man ką nors tokio susirasti. 

Džiugiai nusikvatojusi Bevė pašoko: 

— Einu pasiimti švarkelio. 


Ema jau beveik įtikino save, kad jaudintis dėl tualetų išties buvo 
kvaila. Koncerte ji buvo tam, kad fotografuotų, o ne flirtuotų su pagrin- 
„diniu apšildančios grupės vokalistu. Reikėjo tiek daug ką nuveikti — 
patikrinti visą techniką ir apšvietimą, mašinas, “gaminančias" dūmines 
uždangas, taip pat vadovauti scenos darbininkams. Netrukus ji pamiršo, 
jog rengėsi ir puošėsi ilgiau nei valandą. 

Publika jau buvo pradėjusi rinktis, nors iki koncerto pradžios dar 
daugiau nei pusvalandis. Nuo prekystalių jau nyko marškinėliai, palai- 
dinės, plakatai, pakabučiai prie raktų... Devintajame dešimtmetyje ro- 
kenrolas ir rokas jauniems bei maištingiems karštuoliams ne vien tik mu- 
zika, tai — ištisas verslas. 

Ganėtinai nepastebima ji vaikštinėjo tarp prekystalių fotografuoda- 
ma gerbėjus, leidžiančius svarą po svaro atminimo smulkmenėlėms iš 
didžiojo koncerto įsigyti. Ji girdėjo, kaip buvo aptarinėjamas, vertina- 
mas ir giriamas jos tėvas. Visa tai vertė ją šypsotis ir prisiminti tą dieną 
prieš daugelį metų, kai ji laukė eilėje norėdama pakilti į “Empire State 
Building" viršutinį aukštą. Tada jai tebuvo treji, bet ir dabar, po devy- 
niolikos metų, Brajenas Makevojus priversdavo svajingas paauglių šir- 
dis plakti smarkiau. 

Ji susireguliavo fotoaparato objektyvą norėdama užfiksuoti ryškias pa- 
laidines, raudonai, mėlynai ir žaliai dryžuotas, su į akis krintančiu užrašu 

Ir patys gerbėjai buvo margi lyg vaivorykštė — pašiauštomis skiau- 
terėmis, išsiskutinėję, ilgaplaukiai... Publika apskritai neturėjo kokio nors 
išskirtinio stiliaus. Drabužiai įvairavo nuo apdriskusių džinsų iki trijų 
dalių kostiumėlių. Didelė dalis žmonių, vaikštinėjančių po salę, buvo 
jos tėvo amžiaus ir vyresni. Gydytojai, stomatologai, tarnautojai, kurie 
užaugo klausydamiesi rokenrolo ir kurie dalijosi šiuo palikimu su savo 
vaikais. Tačiau vaikštinėjo ir mokinių, kai kur matėsi visai mažučių vai- 
kų, kuriuos tėvai nešiojo ant pečių. Buvo moterų su perlų vėriniais, ku- 
rios į koncertą atsivedė dukteris, besipuikuojančias ką tik įsigytais marš- 
kinėliais su atspaustomis fotografijomis. Ore, tarsi septintojo dešimtme- 
čio aidas, tvyrojo su niekuo nesumaišomas žolės aromatas, sumišęs su 
Šanel dvelksmu. 

Ema iš lėto yrėsi per minią. Aparatėlis, prisegtas prie antros jos 
švarkelio sagos, davė ženklą paskubėti ir grįžti į užkulisius. 

Salės prieigas buvo galima pavadinti beprotnamiu, tačiau tai, kas 
dėjosi pačioje salėje ir užkulisiuose, priminė dar baisesnį dalyką. Din- 
gusi elektros srovė, papildomas elektros kabelio gabaliukas, karštligiš- 
kas bėgiojimas pirmyn ir atgal, desperatiškos pastangos viską nepriekaiš- 
tingai parengti... Ema užfiksavo dar kelis kadrus, o paskui paliko techni- 
kus ir scenos darbininkus darbuotis toliau, pati nuskubėjo į grimo kam- 
barius atlikti savo darbo. 

Ji norėjo padaryti tokių nuotraukų, kurias labai gerai prisiminė iš 
savo vaikystės — tėtis ir kiti susispietę grimo kambaryje, jie rūko, juo- 
kauja, sprogdina kramtomosios gumos burbulus arba triauškia cukruotus 
migdolus... Ji jau buvo bepradedanti šypsotis nuo tokių minčių, kai neti- 
kėtai beveik atsitrenkė į Dru. Atrodė, kad jis jos ir telaukė. 

— Sveika dar kartą. 

— Sveikas, — šypsodamasi atsakė Ema ir nervingai truktelėjo fo- 
toaparato dirželį. — Norėjau tau padėkoti už dovaną. 

— Galvojau apie rožes, bet buvo jau per vėlu, — atsakė jis kiek 
atsitraukdamas. — Tu atrodai pritrenkiančiai. 

— Dėkoju, — atsakė Ema, mėgindama atgauti žadą ir kartu atidžiai 
tyrinėdama Dru. Jis jau vilkėjo sceniniais drabužiais, pasiūtais iš baltos 

odos, nusegiotos sidabrinėmis sagtelėmis. Batai buvo tokios pačios spal- 
vos ir stiliaus, aulai beveik siekė kelius. Žvelgdama į sušiauštus plaukus 
ir šypsenėlę, Ema pamanė, kad priešais ją stovi šaunus kaubojus. 

— Ir tu, — galiausiai pralemeno ji, tik dabar susivokusi, kad per 
ilgai į jį žiūri, — atrodai pritrenkiančiai. 

— Mes norime sublizgėti, — kalbėjo jis trindamas delnus į kelnės. — 
Visi mūsiškiai beveik kraustosi iš proto. Donas — jis groja bosine gitara — 
visai išprotėjęs. Mėgina gelbėtis žole ten, už gretimų durų. 

— Tėtis visada sako, kad jaudindamasis gali geriau pasirodyti. 

— Na, tada mums turėtų velniškai pasisekti, — kalbėjo Dru mėgin- 
damas paimti Emą už rankos. — Klausyk, ar jau pagalvojai, kad po vis- 
ko galėtume nueiti kur nors išgerti? 

Ji apie nieką daugiau ir negalvojo... 

— Tiesą sakant, aš... 

— Aš tave spaudžiu, — pratarė atsidusęs Dru. — Bet kitaip nega- 
liu. Kai tik tave pamačiau, man pasirodė... štai jinai. 

Jis perbraukė ranka per kruopščiai sušukuotus ir putomis supurkš- 
tus plaukus. 

— Man tokie dalykai prastai sekasi. 

— Tu taip manai? — tarstelėjo Ema, galvodama, ar jis kartais ne- 
girdi, kaip stipriai daužosi jos širdis. 

— Taip, — atsakė jis dabar jau paimdamas ją už rankos. — Na, 
pamėginsiu kitaip. Ema, išgelbėk mano gyvenimą. Praleisk valandėlę su 
manimi. 

Jos veidą iš lėto nušvietė šypsena, kol ties lūpų kampučiu pasimatė 
duobutė. 

— Aš būčiau tuo labai patenkinta. 


*** 


Ji beveik negirdėjo susižavėjimo šūksnių. Jos smegenys vargiai be- 
įstengė fiksuoti melodiją. Kai viskas pasibaigė, ir jos tėvas, braukdamas 
nuo kaktos prakaitą, paskutinį kartą išėjo į sceną, Ema svarstė, jog atsi- 
tiks tikras stebuklas, jeigu nors menkutė nuotraukų dalelė iš viso kelių 
tuzinų filmuko pasirodys esanti šio to verta. 

— Kristau, visai išbadėjau, — kalbėjo Brajenas šluostydamasis plau- 
kus bei veidą ir žengė į grimo kambarį. Jo ausyse tebeskambėjo gerbėjų 
šūksniai ir sveikinimai. — Ema, ką tu pasakytum, jeigu šituos roko iška- 
senas nuvestume į piceriją? 

— O, man tikrai būtų labai smagu, bet... — ji dvejojo pati nesu- 
prasdama, kodėl jautėsi nepatogiai. — Man dar reikia šį tą nuveikti. 

Ji paskubomis prilėkė norėdama jį pabučiuoti. 

— Tu buvai nuostabus. 

— O ko tu tikėjaisi? — paklausė Džonou skindamasis kelią per 
sausakimšą žmonių koridorių. Jis nutaisė prikimusį balsą: — Mes juk 
legendos. 

Žliaugiantis prakaitu, visas paraudęs greta jų stabtelėjo P. M. 

— Toji ledi Anabelė su tokiais plaukais... — pradėjo jis rankomis 
mojuoti aplink savo galvą, kad parodytų tai, ką norėjo pasakyti. 

— Toji, apsivilkusi raudonais zomšiniais drabužiais ir pasipuošusi 
deimantais? — pasitikslino Ema. 

— Taip, tikriausiai. Ji kažkokiu būdu prasigavo į užkulisius, — pa- 
sakojo P. M. šluostydamasis kaktą. Nors balsas skambėjo liūdnai, akys 
juokte juokėsi. — Kai ėjau pro šalį, ji... ji... — jis atsikrenkštė ir papurtė 
galvą, tarsi negalėtų tęsti. — Ji mėgino priekabiauti. 

— Gerasis Dieve, reikia kreiptis į teisininkus, — įsiterpė Džonou 
guodžiančiai apkabindamas P. M. per pečius. — Tokios moterys turėtų 
būti laikomos užrakintos. Suprantu, mielasis, tu turėtum jaustis nudėvė- 
tas ir supurvintas, bet nereikia jaudintis. Eikš ir viską papasakok dėdei 
Džonou. 

Jis žengė kelis žingsnius greta P. M. 

— Na, tai ką ji palietė ir kaip lietė? Nebijok, gali kalbėti ir specifi- 
niais terminais... 

Kikendamas Brajenas žiūrėjo į juos. 

— P. M. visada traukia triukšmingas ir rėksmingas personas. Sunku 
ir įsivaizduoti. 

Jo balse nuskambėjo kažkoks šiltas jausmas. Ema tai pajuto ir svars- 
tė, ar pats tėvas supranta, kad atleido savo senajam draugui. Tada ji pa- 
matė, jog šypsena jo veide išblėso. Už kelių pėdų stovėjo Stivis, petimi 
atsirėmęs į sieną. Jo veidas buvo išblyškęs, o plaukai ir skruostai šlapi 
nuo prakaito. Ema pamanė, kad jis atrodo dešimčia metų vyresnis už sa- 
vo bendraamžius. 

— Eikš, sūnau, — Brajenas atsargiai apglėbė jį per liemenį, kad 
padėtų jam išlaikyti pusiausvyrą. — Mums tereikia gero dušo ir trupučio 
raudonos mėsos. 

— Tėti, ar galiu padėti? 

Trumpai papurtęs galvą, Brajenas pasuko Stivio grimo kambario 
link. Šio darbo jis neketino perleisti dukrai ar kam nors kitam. 

— Ne, aš viskuo pasirūpinsiu. 

— Susitiksime namuose, — sumurmėjo Ema, bet Brajenas jau 
buvo uždaręs duris. Jausdamasi šiek tiek sutrikusi, Ema nuėjo ieškoti 
Dru. 

Ji manė, kad jis išrinks kokį nors triukšmingą, sausakimšą klubą, 
kuriame skamba karštas rokas, — kokį nors “Tabu" arba “Valkatą". Ta- 
čiau ji atsidūrė prirūkytame klube Soho rajone, ramiame, atokiame kam- 
putyje. Svajingos melsvos šviesos nušviestoje scenoje grojo trio — pia- 
nistas, gitaristas su bosine gitara ir vokalistas. Jie grojo lėtą, melancho- 
lišką muziką, puikiai derėjusią prie blausios šviesos. 

— Manau, neprieštarausi, kad atėjom čia. 

— Ne, — atsakė Ema. Ji sėdėjo ramiai nuleidusi rankas ir atpalai- 
davusi pečius. Ema džiaugėsi, kad apšvietimas buvo neryškus — Dru 
bus sunkiau pastebėti jos jaudulį ir Svinį, tingiai rūkantį už poros staliu- 
kų. — Anksčiau niekada čia nebuvau. Čia man patinka. 

— Na, ši vieta tikrai nepanaši į tokias, prie kurių tu tikriausiai įpra- 
tusi, bet kitur paprastai būna sunku susikalbėti ar pabūti vieniems. O 
būnant su tavimi reikia ir viena, ir kita. 

Ema vėl sunėrė pirštus. 

— Nespėjau pasakyti, kad šįvakar tu tikrai labai gerai pasirodei. 
Greitai tau pačiam reikės dairytis apšildančios grupės. 

— Ačiū. Tavo žodžiai man labai daug reiškia. 

Jis uždėjo delną Emai ant rankos ir švelniai braukė nykščiu per krum- 
plius. 

— Mes buvome truputį susikaustę, bet greitai pasitaisysime. 

— Ar seniai tu groji? 

— Nuo dešimties metų. Manyčiau, už tai turėčiau būti dėkingas ta- 
vo tėvui. 

— O... Kodėl? 

— Aš turėjau pusbrolį, kuris kažkada, kai buvau dar visai vaikas, 
šiek tiek dirbo “Devastation". Jis ir nusivedė mane į koncertą. Brajenas 
Makevojus... Jis mane paprasčiausiai pritrenkė. O kai atsitokėjau, nusi- 
pirkau patrintą gitarą. 

Jis nusišypsojo. Dabar jis tvirtai laikė Emos delną saujoj. 

— Visa kita — jau istorija. 

— Niekada nesu tos istorijos girdėjusi. 

— Man atrodo, kad iki šiol niekam ir nepasakojau, — Dru neramiai 
truktelėjo pečiais. — Lyg ir nepatogu... 

— Ne, — susidomėjusi Ema pasislinko arčiau. — Visa tai įdomu. 
Išgirdę tokias istorijas gerbėjai tik dar labiau susižavi. 

Jis pažvelgė į ją tamsaus aukso spalvos akimis, sužibusiomis blau- 
sioje šviesoje. 

— Aš dabar negalvoju apie gerbėjus. Ema... 

— Ar norėtum ko nors išgerti? — paklausė Ema, nukreipdama 
žvilgsnį nuo Dru ir mirkteldama kokteilių padavėjai. — Galbūt minera- 
linio vandens. 

Dru kilstelėjo antakį, bet jos pageidavimo nekomentavo. 

— Man "Gineso"... — tarstelėjo jis, žiūrėdamas į Emą ir žaisdamas 
jos pirštais. — Turbūt iki soties esi prisiklausiusi apie muzikantus, — 
sumurmėjo jis. — Mieliau pasiklausyčiau apie tave. 

— Neturiu daug ko pasakoti. 

— Manau, tu klysti. Noriu žinoti viską, ką tik galima sužinoti apie 
Emą Makevoj. 

Jis kilstelėjo jos ranką prie lūpų: 

— Viską... 

Visą vakarą ji praleido, tarsi sapnuotų, skambant puikiai prie visko 
derančiai muzikai. Atrodė, kad jis kliūna už kiekvieno jos žodžio nuola- 

tos ją liesdamas — tai paimdamas jos ranką, tai perbraukdamas delnu jai 
per plaukus, tai glostydamas pirštus... Jie taip ir nepakilo iš savo prie- 
blandoje skendinčio kampo, taip ir nepažvelgė į kitas prie staliukų susi- 
glaudusias poras. 

Pučiant lengvam vėjeliui jie vaikštinėjo mėnesienos nutviekstomis 
Temzės pakrantėmis. Buvo jau vėlu, labai vėlu, bet jiems laikas nieko 
nereiškė. Ji užuodė upę ir gaivius pavasarinių gėlių aromatus. Kai Dru 
nusivilko švarką ir apgaubė juo Emos pečius, ji prisiminė galantiškuo- 
sius riterius. 

— Ar tau nešalta? 

— Ne, — atsakė ji, giliai įkvėpusi ir papurčiusi galvą. — Tiesiog 
nuostabu...Kol negrįžau čia, niekada taip ir nebuvau prisiminusi, kaip 
stipriai myliu Londoną. 

— O aš čia gyvenau visą gyvenimą, — kalbėjo Dru iš lėto vaikštinė- 
damas ir žiūrėdamas į upės vandenyje atsispindinčias žvaigždes. Jis norė- 
jo išvysti kitas upes, kitus miestus ir nujautė, kad tas metas artinasi. — Ar 
kada pagalvojai, kad vertėtų čia persikelti gyventi? 

— Ne, nesu pagalvojusi. Tiesą sakant, tikrai ne. 

— Gal kada persigalvosi, — pratarė Dru švelniai stabdydamas ją ir 
apglėbdamas per pečius. — Aš vis dar netikiu, kad čia tu, kad tu tikra. 
sapnas, — kalbėjo jis. Dru truktelėjo ją arčiau, jo pirštai staiga tapo stip- 
resni. Netikėtai prasiveržusi jėga, staigus jo akių žvilgsnis, tvirčiau su- 
skambėjęs jo balsas neramino Emą, jai ėmė džiūti burna. — Nenoriu, 
kad išnyktum. 

— Aš niekur ir nedingsiu, — tyliai pratarė Ema. 

Kai jis pasilenkė arčiau, Emos širdis suvirpėjo. Ji pajuto jo burnos 
šilumą, tokią švelnią ir lengvą. Jis per colį atsitraukė, o paskui iš lėto, 
nenuleisdamas nuo jos akių, dar kartą prispaudė lūpas prie Emos burnos. 

Kaip saldu, kaip nepaprastai saldu, galvojo Ema. Kaip gera... Pri- 
imdama bučinį ji permetė rankas jam per pečius ir atsidavė jo valiai. 
Puikiai išmanydamas savo meną jis švelniai lietė lūpomis Emos veidą, o 
paskui įsisiurbė į jos lūpas paskutinei ilgai glamonei. 

— Geriau jau palydėsiu tave namo, — neramiu, trūkčiojančiu balsu 
pratarė jis. — Ema... kalbėjo jis glostydamas jos rankas, tarsi neįstengtų 
susilaikyti prie jos nesilietęs, — aš norėčiau dar kartą štai taip su tavimi 
susitikti. Ar gerai? 

Ji padėjo galvą jam ant peties: 

— Išties nepaprastai gerai... 

Visas kitas savaites laisvalaikį ji praleisdavo su Dru. Vidurnakčio 
vakarienės dviese, ilgi pasivaikščiojimai Žvaigždžių šviesoje, nuvogtos 

popiečio valandos. Tos valandos, kurias jie praleisdavo kartu, jiems at- 
rodė dar nuostabesnės, dar intymesnės ir beviltiškesnės, nes jų buvo tiek 
mažai. | 

Paryžiuje ji supažindino Dru su Mariana. Jie susitiko nedidelėje Sent 
Žermeno bulvaro kavinukėje, kur turistai bei miestelėnai paprastai sėdė- 
davo gurkšnodami raudoną vyną arba cafė au lait ir žiūrėdavo į skuban- 
čius pro šalį žmones. 

Mariana buvo labai panaši į vietinę gyventoją, apsivilkusi nėriniuo- 
tomis kojinėmis ir trumpu, lengvučiu sijonėliu. Ji pakeitė šukuoseną; da- 
bar jos šviesiai rudi plaukai buvo nukirpti prancūzišku stiliumi, trumpi, 
lygūs ir žvilgantys. Tačiau jos balsas buvo grynai amerikietiškas — ji 
šūktelėjo Emą vardu ir pakilo nuo stalelio norėdama kuo greičiau ją ap- 
kabinti. 

— Atvykai... Negaliu patikėti, kad atvykai. Atrodo, kad nesimatė- 
me metų metus. Leisk į tave pasižiūrėti. Kristau, tu graži. Aš tavęs ne- 
kenčiu. 

Nusijuokusi Ema atmetė ant nugaros plaukus. 

— Tu atrodai tiksliai taip, kaip turėtų atrodyti prancūzas studentas, 
besigilinantis į menus. Trės chic et sensuel. 

— Tinkamai atrodyti čia yra taip pat svarbu, kaip pavalgyti. Tu tik- 
riausiai esi Dru, — pasitikslino Mariana, tebestovėdama apsikabinusi Emą 
per liemenį ir tiesdama ranką Dru. 

— Malonu su tavimi susipažinti. Ema man viską apie tave papasakojo. 

— Ohoho, na, bet geriau atsisėskim. Žinote, čia mėgdavo ateiti Pi- 
kasas. Kiekvieną kartą čia atėjusi stengiuosi atsisėsti vis prie skirtingo 
stalelio. Žinai, jog kada nors suradusi kėdę, ant kurios jis sėdėjo, panir- 
siu į transą. 

Ji pakėlė savo taurę. 

— Ar norėtum vyno? — paklausė ji Dru. Šiam linktelėjus Mariana 
davė ženklą padavėjui. — Un vin rouge et un cafė, s'il vous plait, — 
Mariana mirktelėjo Emai. — Ir kas galėjo pagalvoti, kad nuobodžios se- 
sers Magdalenos prancūzų kalbos pamokos kada nors pravers? 

— Bet tavo tartis vis dar galėtų būti įvertinta minusu. 

— Žinau. Dabar treniruojuosi. Na, tai kaip gastrolės? 

— “Devastation" dar niekada nėra grojusi geriau, — pratarė Ema ir 
nusišypsojo Dru. — O apšildančiosios grupės pasirodymas sukėlė tikrą 
sensaciją. 

Dru uždėjo ranką ant Emos delno. 

— Publika mus priima puikiai, — kalbėjo Dru nukreipdamas žvilgsnį 
nuo Marianos į Emą. — Viskas tiesiog puiku. 

Mariana gurkšnojo vyną ir vertino Dru. Jeigu ji domėtųsi bažnytiniu 
menu, ji nutapytų Dru kaip apaštalą Joną. Dru žvilgsnis buvo svajingas ir 
atsidavęs. Na, o dar keliais amžiais vėliau, jis galėtų būti puikus Hamle- 
tas. Jaunasis princas, gaubiamas tragizmo šešėlio. Ji nusišypsojo padavė- 
jui, atnešusiam naujus gėrimus. Mariana fantazavo toliau: jeigu ji grįžtų 

keletą metų atgal, žvelgdama į jį galėtų nutapyti jauno Brajeno Makevo- 
jaus portretą. Ji svarstė, ar Ema taip pat pastebi šį panašumą. 

— O kur vyksite iš Paryžiaus? 

— Į Nicą, — atsakė Dru ištiesdamas kojas. — Bet aš nenorėčiau 
greitai palikti Paryžių. 

Jis žvelgė į gatves, kuriomis dūzgė automobiliai ir skriejo dvira- 
čiai, tarsi nekreiptų jokio dėmesio į patį gyvenimą. 

— Įdomu, koks gyvenimas Paryžiuje? 

— Triukšmingas. Nuostabus, — nusijuokė Mariana. — Puikus. Tu- 
riu butuką antrame kepyklos aukšte. Patikėkite, nėra nieko puikesnio, 
kaip rytais užuosti prancūziškos kepyklos skleidžiamą kvapą. 

Jie praleido valandą gurkšnodami ir šnekučiuodami; galiausiai Dru 
pasilenkęs pabučiavo Emą ir tarė: 

— Klausykite, aš turiu eiti repetuoti, be to, puikiai suprantu, kad 
norite dviese pasikalbėti. Pasimatysime vakare. Ir su tavimi, Mariana. 

— Labai lauksiu, — atsakė Mariana. Ji ir bent pusė kavinukės mo- 
terų nusekė žvilgsniais Dru. — Esu tikra, kad jis — pats gražiausias vy- 
ras, kurį tik man yra tekę matyti. 

— Jis gražus, tiesa? — pratarė Ema palinkdama prie Marianos ir 


suimdama ją už rankos. — Tau jis patinka, juk taip? 
— O kaip galėtų nepatikti? Jis yra žavus, talentingas, sumanus, links- 
mas, — nusišiepė Mariana. — Galbūt jis iškeistų tave į mane? 


— Man tikrai būtų labai nemalonu nudėti geriausią savo draugę, bet... 

— Manyčiau, aš saugi. Jis nežiūri į nieką, išskyrus tave. Na, net 
nežinau kodėl... Gal dėl tų neįtikėtinai smulkių viščiukiškų kaulų ir di- 
delių mėlynų akių, jardo šviesių plaukų ir menko užpakaliuko... Kai ku- 
rie vyrukai visai neturi skonio, — juokavo Mariana atsilošdama. — Tu 
atrodai absurdiškai laiminga. 

— Tokia ir esu, — atsakė Ema giliai traukdama vyno ir gėlių aro- 
matą. Paryžiaus aromatą. — Man atrodo, kad aš jį įsimylėjau. 

— Nejuokauji? Niekada nebūčiau atspėjusi, — nusijuokusi Maria- 
na paglostė Emai skruostą. — Vaikuti, viskas užrašyta tavo veide. Jeigu 
dabar turėčiau tave nutapyti, paveikslą pavadinčiau “Pametusi galvą". 
Ką apie jį mano tavo tėtis? 

Ema pakėlė prie lūpų šaltos kavos puodelį ir gurkštelėjo. 

— Jis ganėtinai gerbia Dru talentą, kaip muzikanto ir kaip dainų 
autoriaus. 

— Turėjau galvoje tai, kad jis žvelgia į Dru kaip į žmogų, kurį įsi- 
mylėjusi jo dukra. 

— Nežinau. Mes apie tai nekalbėjome. 

Marianos antakiai pradingo po tiesiai nukirptais kirpčiukais. 

— Tu nori pasakyti, jog jam nepasakojai, kad jūs susitikinėjate? 

— Nepasakojau. 

— Kodėl? 

— Tiksliai negaliu pasakyti, — pratarė Ema statydama ant stalo puo- 
delį. — Man atrodo, kol kas su niekuo nenoriu aptarinėti. Noriu, kad 

nors trumpai viskas priklausytų vien tik man. Jis vis dar mano, kad aš 
esu vaikas. 

— Visi tėvai taip galvoja apie savo dukras. Maniškis man skambina 
du kartus per savaitę norėdamas įsitikinti, ar neužkibau ant kokio nors 
prancūzų comte meškerės. O kaip norėčiau! 

Kai Ema nenusišypsojo, Mariana paklausė pakreipusi galvą: 

— Ar tu manai, kad tėvas tam nepritars? 

— Nežinau, — atsakė Ema ir neramiai gūžtelėjo pečiais. 

— Ema, jeigu tavo santykiai su Dru rimti, jis anksčiau ar vėliau vis 
tiek turės viską sužinoti. 

— Suprantu, tik viliuosi, kad visa tai nutiks vėliau. 

Visa tai nutiko ganėtinai greitai. 

: Ema mėgavosi ryto saule sėdėdama savo kambario terasoje Romo- 
je. Nors jau buvo per vėlu pusryčiauti, ji tebevilkėjo chalatą. Pamiršusi 
ataušusią kavą, ji apžiūrinėjo paskutinę partiją nuotraukų. Širdies kerte- 
lėje ji vylėsi, jog šios nuotraukos ne tik bus įteiktos Pitui, bet ir sudėtos 
į jos pačios pirmąjį nuotraukų albumą. 

Šypsodamasi ji pasiėmė mėgstamiausią Dru nuotrauką. Ema buvo 
jį nufotografavusi ūksmingo Bolonijos peizažo fone. Po akimirkos, kai 
ji Dru nufotografavo, šis ją pabučiavo ir pasakė, kad myli. 

Dru ją mylėjo. Užsimerkusi Ema iškėlė rankas į dangų. Ji vylėsi ir 
troško, tačiau net pati netikėjo, kokia gali tapti laiminga išgirdusi šiuos 
žodžius. Dabar, kai jis šiuos žodžius ištarė, ji galėjo svajoti, kaip ji jaus- 
tųsi visąlaik gyvendama su juo, jei ištekėtų, mylėtųsi su juo, sukurtų sa- 
vo namus bei susilauktų vaikų. 

Ema net nenutuokė, kaip stipriai šito troško — Žmogaus, kuris ją 
mylėtų, savo namų ir vaikų. Jie galėtų būti laimingi, labai laimingi. Ir 
kas galėtų geriau išmanyti muzikanto gyvenimą ir jam iškilusias proble- 
mas, nei moteris, pati užauginta muzikanto? Ji galėtų jį paguosti ir pa- 
remti jo darbe. Ir jis galėtų jai atsidėkoti tuo pačiu. 

Po gastrolių, mąstė ji. Po gastrolių jie jau galėtų pradėti kurti savo 
planus. 

Jos mintis nutraukė beldimas į duris. Ji vylėsi, kad tarpduryje išvys 
Dru, atėjusį kartu papusryčiauti, kaip jau buvo nutikę du ar tris kartus, 
tačiau jos sveikinanti šypsenėlė priblėso išvydus tėvą. 

— Tėti... Kaip keista tave matyti išėjusį iš savo kambario dar gero- 
kai iki pietų. 


— Galbūt pasidariau per daug gerai nuspėjamas, — pratarė jis ei- 
damas į kambarį su laikraščiu rankoje. Jis pirmiausia pažvelgė į lovą, o 
paskui į savo dukterį. — Ar tu viena? 


— Taip, — atsakė Ema ir žvelgė į jį iš nuostabos suraukusi kaktą. — 
O kas? Ar kas nors ne taip? 
— Tu man viską papasakosi, — atsakė jis įbrukdamas jai į rankas 

laikraštį. Ema turėjo laikraštį išlankstyti, o paskui apversti, kad galėtų 
skaityti. Tačiau nuotrauka ir taip matėsi ganėtinai aiškiai. Tai buvo jos ir 
Dru nuotrauka. Tam, kad viską suprastum, nereikėjo mokėti itališkai. Jie 
buvo nufotografuoti vienas kito glėbyje, jos veidas buvo palinkęs prie jo 
veido, akys — svajingos ir prigesusios, kaip moters, kurią bučiuoja jos 
mylimasis. 

Ema negalėjo prisiminti, kur ši nuotrauka buvo daryta. Bet tai ir 
nebuvo svarbu. Daug svarbiau, kad kažkas tarp jų įsibrovė pačiu inty- 
miausiu momentu, o paskui tą intymumą pardavė laikraščiams. 

Ema sviedė laikraštį per visą kambarį, o paskui puolė į balkoną. Jai 
trūko oro. 

— Kad jie visi prasmegtų, — murmėjo ji kumščiu daužydama bal- 
kono turėklą. — Kodėl jie negali palikti mūsų ramybėje? 

— Ema, ar seniai jūs susitikinėjate? 

Ji pažvelgė per petį. Vėjas bloškė jai į akis šviesius plaukus. 

— Nuo gastrolių pradžios. 

Brajenas suspaudė kišenėse kumščius. 

— Vadinasi, ištisas savaites. Ištisas savaites, ir tau neatrodo, kad 
turėtum man pasakyti. 

Ema atsigręžusi atmetė galvą. 

— Tėti, man jau daugiau kaip dvidešimt. Aš juk neturėčiau prašyti 
tėvo leidimo eiti į pasimatymus. | 


— Tu visa tai slėpei nuo manęs. Po velnių... Eikš į vidų, — išrėkė 
jis paliepimą. — Kaip tik čionai nukreipti visi prakeiktos Žiniasklaidos 
objektyvai. 


— Argi tai svarbu? — kalbėjo Ema neketindama nusileisti. — Kad 
ir ką darytume, viskas galiausiai baigiasi viešomis antraštėmis. Tai yra 
kaina, kurią turime sumokėti. 

Ema mostelėjo į krūvą nuotraukų, padėtų ant stalo. 

— Po velnių, aš juk pati fotografuoju. 

— Tai ne tas pat, bet ir tu pati viską gerai supranti, — Brajenas 
mėgino valdytis, iš pykčio perbraukė ranka sau per plaukus. — Dabar tai 
beveik nieko nereiškia. Aš noriu žinoti, kas vyksta tarp tavęs ir Dru. 

— Norėjai paklausti, ar aš su juo miegu? Ne, dar nemiegu, — pasa- 
kė Ema vedžiodama rankomis po turėklą. — Bet, tėti, tai tau neturi rūpė- 
ti. Prieš daugelį metų tu man pasakei tą patį, — dėl tavo seksualinio 
gyvenimo man nereikėtų sukti galvos. 

— Po velnių, aš juk tavo tėvas, — išgirdo Brajeno žodžius. Jis bu- 
vo jos tėvas. Taip jau nutiko, kad dabar jis — suaugusios moters tėvas, 
kuris net nenutuokė, kaip dabar turėtų elgtis. Jis palaukė, kol įstengs 
kalbėti ramesniu balsu. — Ema, aš tave myliu, ir man dėl tavęs neramu. 

— Tau tikrai nereikia nerimauti. Žinau, ką darau. Aš myliu Dru, o 
jis myli mane. ; 

Dabar jis jau nebegalėjo kalbėti. Mėgindamas kažkaip gintis, jis pa- 
kėlė puodelį su šalta kava ir vėl jį pastatė. Švelniai plasnodamas pilkais 
sparnais pro terasą praskrido balandis. 

— Tu jį pažįsti tik kelias savaites, o tai reiškia, kad dar daug ko 
apie jį nežinai. | 

— Jis groja gitara ir taip pelnosi duoną, — pareiškė Ema. — Mė- 
gindamas tai kritikuoti, absurdiškai atrodytum. 

— Paskutinis dalykas, kurio norėčiau iš tavęs sulaukti, tai išvysti 
tave užmezgusią romaną su kokiu nors verslininku. Dėl Dievo, Ema, juk 
žinai, kaip Žmonėms nutinka... Reikalavimai, spaudimas, asmenybių var- 
žybos... Apie šį vaikiną daugiau nieko nežinau, išskyrus tai, kad jis yra 
ambicingas ir talentingas. 

— Aš žinau viską, ką man reikia žinoti. 

— Įsiklausyk į save. Kalbi kaip kokia pliuškė. Patiks tau tai, ar ne- 
patiks, bet tu neturėtum aklai pasitikėti žmogumi vien dėl to, kad jis yra 
gražus ir sakosi tave mylįs. Tu turi per daug pinigų ir per daug galios. 

„— Galios? 

— Nėra nė vieno mane pažįstančio žmogaus, kuris suabejotų, kad 
dėl tavęs galiu padaryti bet ką. Bet ką, ko tik manęs bepaprašytum. 

Ema minutėlę svarstė, tačiau tėvo žodžiai galiausiai pasiekė jos sąmo- 
nę ir iš lėto nusėdo. Jos akys paplūdo pykčio ašaromis, ji žengė tėvo link. 

— Tai štai kas... Tu manai, jog Dru manimi susidomėjo tik dėl ma- 
no pinigų, tik dėl to, kad aš galėčiau tave įkalbėti pasirūpinti jo karjera? 
Tavo manymu, neįmanoma, kad jis ar koks nors kitas žmogus manimi 
susižavėtų, galėtų mane pamilti? Tik mane, o ne ką kita?.. 

— Aišku, aš taip nemanau, bet... 

— Ne, tu būtent taip ir manai. Galų gale, kaip kas nors galėtų žiūrė- 
ti į mane ir negalvoti apie tave? 

Ema apsigręžė ir prispaudė delnus prie balkono turėklų. Apačioje 
žaliuojančiame sode blykstelėjo fotoaparato objektyvas, pagavęs saulės 
spindulį. Ema nekreipė jokio dėmesio. Tegu sau fotografuoja. 

— O, taip, anksčiau buvo taip nutikę. Taip, buvo. Ema, ką tu manai 
apie pietus penktadienį? Tiesa, gal galėtum parūpinti mano pusbroliui 
bilietų ir leidimą patekti į užkulisius per tavo tėčio koncertą Čikagoje? 

— Ema, atleisk, — pratarė Brajenas tiesdamas ranką, bet Ema pasi- 
traukė šalin. 

— Ir kam to reikia? Juk tu vis tiek nieko negali pakeisti, tiesa? O aš 
išmokau prie viso to prisitaikyti, kartais man tai net patikdavo. Tačiau šį 
kartą... šį kartą aš sutikau žmogų, kuriam tikrai esu svarbi, kuriam rūpi 
mano mintys ir jausmai. Kas nė karto nieko manęs neprašė, išskyrus ga- 
limybės būti kartu, o tu nori viską sugadinti. 

— Aš nieko blogo tau nelinkiu. Aš tik nenoriu matyti tavęs įskau- 
dintos. 

— Tačiau tu jau dabar mane skaudini, — atsakė Ema; kai ji atsigrę- 
žė į tėvą, jos akys buvo sausos. — Palik mane vieną, tėti. Ir duok ramybę 
Dru. Jeigu imsi kištis į šiuos reikalus, niekada tau neatleisiu. Prisiekiu. 

— Nesirengiu kištis. Aš tik trokštu tau padėti. Nenoriu, kad pada- 
rytum klaidą. 

— Bet tai bus mano klaida. Dievas žino, ir tu esi pridaręs klaidų. 

Ištisus metus aš žiūrėjau, kaip tu darei, ką įsigeisdavai ir su kuo tinka- 
mas. Tėti, tu pabėgai nuo savo laimės. O aš savosios nepamesiu. 

— Tu sugebi giliai įkišti peilį ir dar pasukti, — tyliai pratarė Braje- 
nas. — Nė nenumaniau. 

Jis išėjo iš saulės nutvieksto kambario palikdamas ją vieną. 


*** 


Dru apkabino Emą per pečius. Jie stovėjo jau kitoje terasoje, kita- 
me mieste. Ema gėrėjosi senuoju žaviuoju Madridu. Klausydamasi fon- 
tanų teškenimo, uosdama gaivų sodo aromatą, neabejojo, kad visa tai 
galėjo būti ir kur nors kitur. Ji pajuto guodžiančią Dru ranką ir prispaudė 
prie jo delno skruostą. 

—- Ema, negaliu pakęsti, kai matau tave liūdną. 

— Aš ne liūdna. Gal šiek tiek pavargusi, bet ne liūdna. 

— Tu jau kelias savaites negali pamiršti to ginčo su Brajenu. Dėl 
manęs. 

Jis nuėmė ranką ir pasitraukė atokiau. 

— Mažiausiai, ko norėjau, tai pridaryti tau vargo. 

— Čia tu niekuo dėtas, — atsakė Ema. Jis atsigręžė, ir mėnesie- 
nos šviesoje sublizgo jo akys. — Jis būtų lygiai taip pat sureagavęs, 
jeigu būčiau pradėjusi susitikinėti su kuo nors kitu. Tėtis visada buvo 
per daug atsargus. Gal dėl to galima kaltinti tai... kas nutiko mano bro- 
liukui. 

Dru švelniai pabučiavo jai į smilkinį. 

— Suprantu, kad tai turėjo būti nepaprastai skaudu ir jam, ir tau, 
tačiau juk visa tai nutiko labai seniai. 

— Yra dalykų, kurių niekada negali pamiršti, — atsakė Ema, staiga 
suvirpėjusi vasaros nakties šilumoje. — Man taip sunku todėl, kad pui- 
kiai suprantu, ką jis jaučia. Dėl manęs jis padarė viską — ne tik materia- 
lia prasme, bet ir visom kitom prasmėm. 

— Jis tave dievina. Šitai gali suprasti iš kiekvieno jo žvilgsnio. 

Dar kartą nusišypsojęs Dru perbraukė ranka jai per skruostą. 

— Aš puikiai suprantu, ką jis jaučia. 

— Ir aš jį myliu. Vis dėlto žinau, kad negaliu gyventi savo gyveni- 
mo nuolatos prie jo taikydamas:. Jau seniai šitai supratau. 

— Jis manimi nepasitiki, — pratarė Dru. Trumpai blykstelėjo jo 
žiebtuvėlio liepsnelė, o paskui pasklido aštrus tabako kvapas. — Aš jo 
nekaltinu. Žvelgiant iš jo pozicijų, aš esu tik ant pirmojo kopetėlių sker- 
sinio, vis dar skinuosi sau kelią. 

— Juk tam, kad pasiektum viršūnę, aš tau nereikalinga. 

Jis išpūtė dūmų kamuolį. 

— Vis dėlto aš suprantu, kas labiausiai jam rūpi. Ir tai nėra sudėtin- 
ga, nes mes abu kraustomės dėl tavęs iš proto. 

Ema priėjo prie jo ir pabučiavo į petį. 

— Jis su tuo susitaikys, Dru. Jis paprasčiausiai dar nepasirengęs 
sutikti su tuo, kad aš jau suaugusi. Ir įsimylėjusi. 

— Jeigu kas ir galėtų suminkštinti jo širdį, tai tik tu, — pasakė Dru, 
numetęs cigaretę, ir ją apkabino. — Džiaugiuosi, kad šįvakar tu niekur 
nenorėjai eiti. : 

— Man nelabai patinka klubai ir vakarėliai. 

— Tu paprasčiausiai esi senamadiška mergaitė, tiesa? — paklausė 
jis šypsodamasis ir ją bučiuodamas. 

— Ar tau tai nelabai patinka? 

— Kad turiu praleisti vakarą tik su tavimi? — tarstelėjo Dru. Žais- 
damas su jos lūpomis, jis glamonėjo Emos liemenį rankomis slysdamas 
vis aukščiau. — Ar aš atrodau kaip beprotis? 

— Tu atrodai nuostabiai. 

Jai užgniaužė kvapą, kai jo pirštus pajuto ant krūtų. Jos kūnas buvo 
liaunas ir stangrus. Vos tik pajuto glėbyje virpančią Emą, Dru užplūdo 
geismas. 

— Kokia saldybė, — šnabždėjo Dru. — Nepaprasta saldybė... 

Jo burna, atrodė, vis labiau alko, jis darėsi vis ryžtingesnis ir ne- 
kantresnis. Dru beveik išnešė ją iš balkono ir stūmė lovos link. 

— Gastrolės jau beveik baigėsi. 

— Taip, — tarstelėjo Ema, atlenkusi galvą ir jusdama kaklu slys- 
tančias jo lūpas. 

— Ema, ar grįši į Londoną, kai.viskas baigsis? 

Ji vėl suvirpėjo. Tai buvo pirmoji jo užuomina, reiškusi, jog jie tu- 
rėtų tęsti draugystę. | 

— Taip, aš grįšiu į Londoną. 

— Mūsų laukia naktys kaip ši, — pasakė Dru, kai guldė ją į lovą, 
švelniai kalbėjo ir lengvai glamonėjo, kad nesuardytų tvyrančios nuotai- 
kos. — Daug naktų drauge. 

To sumanios rankos švelniai, lėtai ištraukė iš po kelnių juosmens 
Emos palaidinę. 

— Aš vis iš naujo galėsiu tau įrodinėti, kaip stipriai tave myliu. 
Kaip tavęs trokštu. Leisk man tai įrodyti, Ema. 

— Dru, — suaimanavo ji. Jis slydo burna vis žemiau, galiausiai jo 
liežuvis ėmė glamonėti jos krūtų kalnelius. Emą užplūdo aistra ir malonu- 
mas. Šį kartą, mąstė Ema, kai jo ilgi, tvirti pirštai glostė jos odą. Šį kartą... 

Apglėbusi jo pečius pajuto, kaip labai jie įtempti. Jo pečiai buvo 
tvirti, rankos stiprios, labai stiprios, nors jis pats atrodė lieknas ir grakš- 
tus. Jai patiko jausti jo raumenų tvinksėjimą. 

Tada jo rankos nuslydo prie jos kelnių juosmens. Šie sumanūs pirš- 
tai nekantriai dorojo užsegimo kabliukus. 

— Ne, — pratarė Ema. Tą akimirką ji nekentė savęs, bet nieko ne- 
galėjo padaryti. Kai jis ir toliau mėgino atsegti spausdamas lūpas prie 
jos burnos, Ema pasipriešino. — Ne, Dru, prašau. 

Ji beveik verkė, kai galiausiai įstengė nuo jo atsiplėšti. 

— Atleisk, — pradėjo ji. — Atleisk. Aš dar nepasirengusi. 

Jis nieko nepasakė. Ji nematė jo veido, tik gūžėsi ant lovos tamso- 
je, kol šiek tiek aprimo. 

— Suprantu, kad, tavo manymu, elgiuosi neteisingai, — pratarė Ema 
pati savęs nekęsdama ir braukdama nuo skruosto ašarą. — Nežinau, ar 
vienuolės padirbėjo geriau nei pačios galėtų įsivaizduoti, ar čia kaltas 
tėtis, tačiau man reikia daugiau laiko. Tu tikrai turi teisę pykti, bet aš 
tiesiog negaliu to padaryti. Dar ne dabar. 

— Tu manęs nenori? — paklausė Dru tyliu ir kažkokiu kietu balsu. 

— Juk žinai, kad noriu, — kalbėjo Ema, kai sučiupusi jo ranką suėmė 
į delną staiga sustingusius jo pirštus. — Man atrodo, aš šiek tiek išsigan- 
dusi, šiuo tuo abejoju. 

Susigėdusi ji pakėlė jo pirštus prie lūpų. 

— Nenoriu tavęs prarasti, Dru. Prašau, duok man dar šiek tiek laiko. 

Ema su palengvėjimu atsiduso, pajutusi, kaip jos delne atgijo jo 
rankos. 

— Ema, tu negalėtum manęs prarasti. Aš lauksiu, kiek tik reikės. 
Aš moku laukti. 

Jis prisitraukė ją arčiau ir ėmė viena ranka glostyti. Antroji ranka 
buvo kietai sugniaužta į kumštį. 

Buvo keista vėl leisti vasarą Londone. Vaikystėje, kiekvienais me- 
tais, bent kelias vasaros atostogų savaites Ema čia ir praleisdavo. Tačiau 
dabar viskas buvo kitaip. Dabar ji jau buvo nebe vaikas. Dabar ji jau 
nebegyveno savo tėvo namuose. Ji buvo įsimylėjusi moteris. 

Ji suprato, jog Dru jautėsi įskaudintas, kad ji nepersikėlė gyventi 
pas jį. Tai buvo moralės dalykas, o gal tik nedidelė viso to reikalo dalelė 
buvo moralės dalykas. Ema norėjo, kad ši romantika truktų kuo ilgiau — 
kuklios puokštės, kurias Dru jai įteikdavo, linksmi rašteliai, kuriuos jis 
atsiųsdavo paštu ar pakišdavo po durų apačia. Ji norėjo laimėti laiko, 
kad galėtų visu tuo džiaugtis, kad galėtų stipriau jausti įsimylėjimo vir- 


pulį. Įsimylėjimo “siaubu" — spindinčiomis akimis, lengvu svaiguliu ir 
linksmumu, kuriuo kiekviena moteris turi teisę pasidžiaugti bent kartą 
gyvenime. 


Tačiau svarbiausia, jai reikėjo laiko, kad ji būtų tikra, jog galiau- 
siai pavyko išsiveržti iš tėvo šešėlio. 

Negalėjai sakyti, kad Brajeną ji dabar mylėjo mažiau. Ema abejojo, 
ar apskritai tai būtų įmanoma. Tačiau Ema suvokė, kad jai rūpėjo ne vien 
tik nuotraukos, ji troško daugiau savarankiškumo, ne tik darbo reikaluo- 
se. Be to, jai dar buvo likusi Bevė. 

Didesnę gyvenimo dalį Ema buvo atskirta nuo motinos. Paskutinė- 
mis vasaros savaitėmis ji nutarė kompensuoti viso savo gyvenimo ilgesį 
ir persikelti į vieną iš Bevės svetainių. 

Nors Dru ir labai nekantravo, kol kas jai reikėjo jį atstumti. Šį laiką 
ji troško praleisti su Beve; ne tam, kad vėl pasijustų kaip vaikas, o kad 

užmegztų tvirtą tarpusavio ryšį. Ir kaip galėtų susiklostyti nauji tarpusa- 
vio santykiai, jeigu nebūtų išspręsti ankstesni klausimai? 

Ji dar turėjo ir savo darbą. Miestas, kuriame tėtis praleido vaikystę, 
užvaldė jos vaizduotę. Ema galėjo ištisas valandas vaikštinėti miesto gat- 
vėmis ir parkais, ieškodama įdomių objektų — tai buvo senutė, kiekvie- 
ną dieną ateinanti į parką lesinti balandžių, itin charakteringi miestiečiai 
ir imigrantai, vaikštinėjantys Kingsroudu ir stumiantys vežimėlius, at- 
šiauriaveidžiai pankai, varstantys klubų duris. 

Taigi Ema čia užsibuvo. Iš pradžių mėnesį, paskui liko dar dviem. 
Kartu su Dru ji atšventė “Birdcage Walk“ naujojo albumo pasirodymą 
vienoje iš smuklių. Ji linksmai stebėjo, kaip ledi Anabelė nepailsdama 
persekioja nuolat pasprunkantį vargšelį P.M. Bevės sode ji skynė astras 
ir sausiukus. Galiausiai Ema žengė svarbų žingsnį pirmyn ir atidavė lei- 
dėjams pirmąją savo fotografijų knygą. 

— Septintą susitinku su Dru, — riktelėjo Ema vilkdamasi trumpą 


zomšinį švarkelį. — Einame pietauti, o paskui — į kiną. 

— Gerai pasilinksmink, — atsiliepė Bevė rinkdama ant stalo pa- 
skleistus pavyzdžius. — O kur eini dabar? 

— Pas Stivį. 

— Aš maniau, kad jis dabar "laisvėje". 

— Šiuo metu jis gydosi, — pratarė Ema ir žvilgtelėjo į veidrodį. 


Gili, sodriai mėlyna zomšo spalva dar labiau išryškino jos akis. — Pada- 
riau paskutinę nuotrauką iš gastrolių serijos. Ten susitiksiu ir su tėčiu, 
todėl visi kartu galėsime nutarti, kurios nuotraukos geriausios. 

— O aš turiu susitikti su ledi Anabele, — kalbėjo Bevė pažvairuo- 
dama. Per Emos viršugalvį ji pažvelgė į veidrodį ir stabtelėjo taisyda- 
masi auskarą. — Bet nesu tikra, ar ji nori, kad sutvarkyčiau jos prieš- 
kambarį ar kad suteikčiau kuo daugiau informacijos apie P. M. lovoje. 

Ema pasispaudė po pažastimi aplanką. 

— Ar nemanai, kad ji ir pati apie tai jau žino? 

Bevė kiek pasvarstė, o paskui šyptelėjo. 

— Na, netrukus aš pati viską išsiaiškinsiu. 

Ji paskubomis pabučiavo Emai į skruostą ir išlėkė. 

Po kelių akimirkų Ema įsliuogė į savo automobilį. Ji pamėgino įsi- 
vaizduoti mielą, kuklų P.M. kartu su neskoninga, išsipusčiusia ledi Ana- 
bele, tačiau nesugebėjo. Nors, kita vertus, ji niekada negalėjo įsivaiz- 
duoti P.M. greta Eindži Parks. 

Po niūriu britų dangumi Ema yrėsi per automobilių virtinę. Ji džiau- 
gėsi, kad Dru ir jo grupė dainavo su Pitu Peidžu. Jeigu kas ir galėjo už- 
kelti “Birdcage Walk“ į pačią viršūnę, tai būtent Pitas. Tik pažiūrėkit, ką 
jis padarė Blekpului, pagalvojo Ema prasišiepusi. Tasai vyrukas darė pui- 
kią karjerą reklamos srityje. Ji puikiai prisiminė, kaip niršo Pitas, kai 
Brajenas atsisakė reklamuoti įvairiausias prekes ar skolinti savo muziką 
televizijos laidoms kartu atsisakydamas milijonų svarų ir galimybės pa- 
sirodyti visam pasauliui. Tačiau Ema juo didžiavosi. Palikim šiuos rei- 
kalus Blekpului, ironiškai samprotavo ji ir įsuko į Stivio kiemą. 

Ji buvo labai patenkinta, kai Stivis nusipirko Viktorijos laikų namą 
su sklypu. Jis net užsiveisė sodą ir vieną gražią dieną pasirodė ant Bevės 
namų slenksčio prašydamas knygų apie rožių auginimą, dirvos paruoši- 
mą ir sodo priežiūrą. Dabar jau niekam nebuvo paslaptis, kad jo sveikata 
labai prasta, bet Pitas nebūtų Pitas, jeigu nesugebėtų to nuslėpti nuo ži- 
niasklaidos. 

Ema baiminosi, kad gastrolės neišsunktų paskutinių Stivio jėgų, ta- 
čiau jis ištvėrė. Dabar jis ir vėl rašė norėdamas prisidėti prie Brajeno 
gerų darbų, kuriems šis niekada neįstengė pasakyti “ne". 

Emai atrodė, kad dabar Brajenas tikrai buvo savo stichijoje. Rokas 
jo ištroškusiai širdžiai atnešė naujų siekių ar tikslų. Europoje ir Ameri- 
koje muzikantai būrėsi į organizacijas pritaikydami savo talentus tam, 
kad sukurtų ką nors nauja. Dabar kilnūs darbai — pagalba nuo sausros 
kenčiančiai Etiopijai ar kovojantiems Amerikos ūkininkams — buvo ne- 
atskiriama devintojo dešimtmečio dalis, kaip kad politiniai masiniai mi- 
tingai ir laisva meilė septintajame dešimtmetyje. Šlovingos svaiginan- 
čios, nors kartais ir abejotinos laisvės Vudstoko dienos baigėsi. Rokeriai 
perėmė svarbiausius žmonijos tikslus ir glaudė juos prie prakaituotų krū- 
tinių. Ema didžiavosi, kad buvo viso to dalis, kad galėjo fiksuoti poky- 
čius ir savo požiūrį į juos. 

Tako gale Ema išvydo plieskiančios saulės šviesoje paliktą žibučių 
vazoną. Papurčiusi galvą ji pastatė vazoną stogo atbrailos metamo šešė- 
lio pavėsyje. Matyt, Stivis nepakankamai atidžiai skaitė pasiskolintas so- 
dininko knygas. 

Ji paspaudė skambutį prie durų. Kadangi niekur nesimatė jos tėvo 
automobilio, ji vylėsi, kad Stivis galės jai aprodyti savo sodą. 

Duris atidariusi šeimininkė nekantriai ir lyg nepasitikėdama nužvel- 
gė Emą. 

— Labas rytas, ponia Frymont. 

Pilkšvai rudi ponios Frymont plaukai buvo susegti į tvarkingą kuo- 
dą. Ji galėjo būti nuo keturiasdešimties iki šešiasdešimties metų, jos tvir- 
tas kulkos formos kūnas buvo aptemptas pedantiškai parinktais geros juo- 
dos vilnos drabužiais. Ji jau daugiau nei penkerius metus nudirbdavo Sti- 
viui visus namų ruošos darbus, valydavo jo vėmalus ir kraują, išnešdavo 
tuščius butelius ir imdavosi kitokių darbų, jeigu to prireikdavo, pavyz- 
džiui, kalbėdavosi su įtartinai atrodančiais pakeleiviais. 

Kai kas galėjo apsigauti, manydamas, kad ji yra atsidavusi savo darb- 
daviui. Ištikimoji ponia Frymont buvo atsidavusi tik solidžiai algai, ku- 
rią jai mokėjo Stivis mainais už tai, kad ji rūpinsis tik savais reikalais. 

Ji šnarpštelėjo atidariusi Emai duris. 4 

— Jis kažkur čia pat. Galbūt lovoje. Dar nebuvau užlipusi į viršų. 

Senas šikšnosparnis, pamanė Ema, visgi mandagiai nusišypsojo. 

— Tai viskas gerai. Jis manęs laukia. 

— Tai ne mano reikalas, — atsakė ponia Frymont būdama visiškai 
teisi ir nuėjo valyti dulkių nuo stalo, neįstengiančio nuo jos apsiginti. 

— Dėl nieko nesirūpinkit, — pratarė Ema, stovėdama tuščiame kori- 
doriuje. — Pati susirasiu kelią į viršų. 

Ji ėmė lipti senais ąžuoliniais laiptais segi0damasi švarkelį. 

— Stivi! Susitvarkyk. Neturiu ištisos dienos laiko. 

Tai buvo išties didelis namas, todėl jis Emai taip patiko. Viso antro 
aukšto paneliai buvo iš raudonmedžio, ant sienų švytėjo variniai švies- 
tuvai stikliniais gaubtais, kažkada skleidę dujų šviesą. Žvelgdama į visa 
tai, Ema negalėdavo neprisiminti seno filmo su Ingrida Bergman, kuria- 
me Bojeris ketino išvesti savo nekaltą žmoną iš proto. Šis palyginimas 
išties galėjo būti tinkamas, nes Stivis tarp šviestuvų buvo sumaniai pa- 
kabinęs Varholio ir Dali litografijas. 

Ji girdėjo sklindančią muziką ir atsidususi pabeldė, paskui pakratė 
ranką ir vėl pabeldė. 

— Na, Stivi, kelkis ir paskleisk savo šilumą. 

Kai jis nieko neatsakė, Ema paskubom paprašė Dievulio, kad rastų 
jį vieną, ir atidarė duris. 

— Stivi? 

Kambarys buvo tuščias — ant langų užtrauktos užuolaidos, oras pri- 
dvisęs. Suraukusi kaktą ji pažvelgė į sujauktą lovą ir į pusiau nugertą 
viskio butelį, pastatytą ant aštuoniolikto amžiaus stalelio. Mintyse plūs- 
damasi ji priėjo prie stalelio ir pakėlė butelį, bet ant švytinčio vyšnios 
medžio bolavo balkšvas ratilas. Vis dėlto Ema pastatė butelį ant suglam- 
žyto "Billboard" numerio, o paskui įsirėmė rankomis į šonus. 

Po visų didžiulių pastangų, galų gale davusių rezultatą, Stivis ėmė 
pompuoti į pilvą viskį, mąstė Ema. Ir kaip jis negali suprasti, kad save 
tiek smarkiai nustekeno, jog dabar svaigalai jį Žudys nė kiek ne mažiau 
nei narkotikai. 

Atitraukusi užuolaidas ir atidariusi langą Ema svarstė, ar Stivis ne- 
buvo iš vakaro surengęs galingų išgertuvių. O paskui tikriausiai kur nors 
iššliaužė, kai pasidarė bloga. Ema nutarė, kad jis turbūt užmigo ant vo- 
nios grindų. Ir jeigu jis ten mirtinai sušals, tikrai bus to nusipelnęs. Te- 
būnie ji prakeikta, jeigu nors truputį jo gailės. 

Ji atidarė vonios duris. 

Kraujas. Vėmalai. Šlapimas. Ranka užsidengusi burną Ema loštelė- 
jo atgal negalėdama pakelti smarvės. Ji pajuto gerkle kylantį tulžies kar- 
tumą, kai pamatė raudonų ir pilkšvų dėmių taškus. Ji užkliuvo už stereo- 
grotuvo ir numušė adatėlę. Staiga stojusi tyla ją pribloškė ir paniškai 
surikusi ji puolė prie kūno, tysančio ant grindų. 

Jis buvo nuogas ir visai sušalęs. Nepaprastai išsigandusi ji pamėgi- 
no jį paversti ant nugaros. Ji pamatė švirkštą ir revolverį. 

— Ne. O Dieve, ne, — riktelėjo Ema. Apimta panikos puolė ieškoti 
žaizdos, paskui pamėgino užčiuopti pulsą. Ji sučiupo riešą, bet ten tebu- 
vo tragiškos adatos paliktos žymės. Ema pratrūko rauda, aptikusi pulsą 


kakle, nors tvinksniai buvo vos juntami. — Stivi, o Dieve, Stivi, ką tu 
padarei... 

Ji išskubėjo iš vonios ir išlėkė į laiptų aikštelę. 

— Kvieskite greitąją, — rėkė ji. — Kuo greičiau iškvieskite pra- 


keiktą greitąją! 

Puldama atgal prie Stivio, ji nutraukė nuo lovos antklodę, kad galė- 
tų jį apgaubti. Jo veido spalva buvo panaši į vandens ir pelenų mišinį. Jo 
vaizdas — nuo adatos dūrių kruvina Stivio oda — dar labiau baugino 
Emą nei mirtinas stingulys. Jo kaktoje, tiesiog virš antakių, žiojėjo bjau- 
ri žaizda. Sučiupusi rankšluostį Ema prispaudė jį prie žaizdos. 

Taip jį aptvarkiusi Ema ėmė plekšnoti delnu jam per veidą. 

— Nubusk, Stivi, po velnių, nubusk. Nesiruošiu leisti tau štai taip 
numirti. 

Ji kratė jį, plekšnojo, paskui galutinai palūžo ir pravirko užsigulusi 
jam ant krūtinės. Jai susuko pilvą, nes daugiau nebeįstengė kovoti su 
šleikštuliu. 

— Prašau, prašau, prašau, — kartojo ji tarsi psalmę. Ji prisiminė, 
kaip buvo rastas Darenas. Jis gulėjo visai vienas, o šalia jo, ant gauruoto 
kilimėlio, buvo numestas švirkštas. — Ne. Ne. Tu neturi mirti ir palikti 
šią mirtį mano sąžinei. 

Ji glostė jo plaukus, o paskui dar kartą prispaudė pirštus jam prie 
kaklo tikrindama pulsą. Šį kartą ji nepajuto nieko. 

— Galvijas! — riktelėjo ji, paskui nubloškė antklodę šalin ir ėmė 
spaudyti silpną jo krūtinę. — Tu negali šito padaryti man, tėčiui, mums 
visiems. 

Ji pravėrė jo burną norėdama įpūsti jam oro, o paskui pasislinko 
spustelti krūtinę. 

— Stivi, ar tu mane girdi? — šnopavo ji. — Tu turi grįžti. 

Ema pūtė orą iš savo plaučių į jo, maigė siaurą jo krūtinę. Grasin- 
dama, keiksnodama, maldaudama iš paskutiniųjų mėgino jį sugrąžinti. 
Jai į kelius buvo įsispaudusios plytelių atplaišos, bet ji net nepastebėjo. 
Su nepaprastu susikaupimu žvelgdama į jo veidą, Ema meldė nors men- 
kiausio gyvybės plastelėjimo, visai užsimiršdama, kur esanti. Ją užplū- 
do prisiminimai — baltai apsivilkęs Stivis, grojantis sode. Stivis stovi 
scenoje, apsuptas įvairiaspalvių šviesų ir dūmų, šešiastyge gitara gro- 
jantis uždegančią muziką. Pramogos prie laužo. Jo ranka, permesta jai 
per pečius, ir erzinantis šlausimas: 

Ema, brangute, kas iš mūsų geriausias?" 

Galvoje jai nuolat sukosi vienintelė aiški mintis. Ji nepraras myli- 
mo žmogaus štai taip beprasmiškai. 

Jos veidu ritosi prakaito lašai, kai ji išgirdo kažkieno žingsnius, 
aidinčius laiptuose. 

— Paskubėkit. Štai čia. O, Dieve, tėti! 

— Gerasis Jėzau... — po akimirkos Brajenas jau klūpojo greta Emos. 

— Aš jį radau... Tada jis dar buvo gyvas. Paskui jis liovėsi kvėpavęs. 

Ji ir toliau darė dirbtinį kvėpavimą, nors jai jau buvo pradėję skau- 
dėti raumenis. 

— Greitoji pagalba... Ar ji iškvietė greitąją pagalbą? 

— Ji paskambino Pitui. Ji mus surado paskambinusi jam į automobilį. 

— Po velnių... Aš jai sakiau, kad skambintų greitajai. Kad kuo sku- 
biau atvyktų greitoji pagalba. 

Pakreipusi galvą ji išvydo Pito akis. 

— Prakeikimas, nejau nematai, kad nesulaukęs pagalbos jis mirs? 
Skambink. 

Jis linktelėjo, bet net neketino skambinti į greitąją pagalbą. Viešąją 
greitąją. Jis skubiai priėjo prie telefono ir paskambino į privačią kliniką, 
mokančią saugoti paslaptis. 

— Liaukis, Ema. Liaukis. Jis kvėpuoja. 

— Aš negaliu... 

Brajenas suėmė ją už rankų ir pajuto, kaip virpa jos raumenys. 

— Tu tai padarei, vaikeli. Jis kvėpuoja. 

Apstulbusi ji žiūrėjo, kaip labai iš lėto, bet be paliovos kilnojasi 
Stivio krūtinė. 


Kartais jis rėkdavo, kartais verkdavo. Detoksikacijos metu imdavo 
kamuoti nepakeliami skausmai. Jį kankino mažyčiai budeliai, tvinksin- 
tys pūliniuose, kuriais buvo nusėtos jo rankos, ir įsismelkę jautriausiose 
jo kūno vietose — kojų tarpupirščiuose, kirkšnyse. Jie šokinėjo po oda 
— iš pradžių degino, o paskui šaldė. Kartais jis tikrai juos išvysdavo — 
mažutėmis raudonomis akimis ir alkanomis burnomis. Jie šokdavo po 
visą kūną, o paskui įsisiurbdavo į jį dantimis. 

Paskui jį ištikdavo isterija, jį užplūsdavo maniakiška galia, dėl ko gy- 
dytojai turėdavo jį pririšti prie lovos. Tada jis nurimdavo, panirdavo beveik 
į transo būseną ir galėdavo ištisas valandas dėbsoti į vieną tašką sienoje. 

„Kai jį ištikdavo tokie ilgos tylos priepuoliai, jis prisimindavo, kaip 
ramiai, taikiai, be jokio skausmo kažkur plūduriavo. Paskui pasigirsda- 
vo Emos balsas — piktas, skaudus, išsigandęs, reikalaujantis, kad jis grįž- 
tų. Ir jis grįždavo. Tada vėl atgydavo skausmas. Jokios ramybės. 

Kad ir kas būdavo kambaryje, jis prašydavosi išleidžiamas. Iš pra- 
džių jis pažadėdavo milžiniškas sumas pinigų, paskui, kai į jo reikalavi- 
mus nebūdavo sureaguota, jis imdavo aršiai keiktis. Jis nenorėjo grįžti į 
gyvųjų pasaulį. Kai jis atsisakydavo valgyti, jį maitindavo per vamzdelį. 

Jį gydė antihipertenziniais preparatais, kad jo smegenims būtų įteig- 
ta, jog jis nėra atšalęs kalakutas. Taip pat buvo duodamas naltreksonas, 
nežalingas opiatas antagonistas, kad jo kūnas patikėtų, jog nebesklando 
nuodingose aukšybėse. Stivis meldė viliojančio, greito išsivadavimo, kurį 
galėtų suteikti heroinas, ir išganingojo kokaino. 

Jis retai tebūdavo vienas, bet negalėdavo pakęsti nė dešimties mi- 
nučių atkarpėlės vienatvės, nes bijojo. Jam likus vienam jis tegirdėdavo 
veikiančius aparatus, ūžiančius ir burzgiančius, reaguojančius į kiekvie- 
ną jo gyvybės pasireiškimą. 

Po dviejų savaičių jis aprimo. Bet kartu išmoko būti gudrus. Jis juos 
pergudraus, visus begėdžius niekšus, kurie jį čia įkišo. Jis valgys vaisius 
ir daržoves, šypsosis ir atsakinės į visus klausimus. Jis meluos skaidria- 
akiams gražuoliams psichiatrams. O tada iš čia išeis. 

Jis svajojo apie naujas narkotikų dozes, svajojo prisikimšti venas 

nuostabiausių, aukščiausios klasės kvaišalų. Tie nuostabūs balti milte- 
liai... Jis fantazavo juos prisimindamas — ant sidabrinių padėklų tviskė- 
jo didžiausios nuostabių, baltų miltelių kaugės... Jis žarsto juos abiem 
rankom ir kemšasi, kemšasi... 

Jis sapnuodavo, kaip visus išžudo — gydytojus, seseles. Sapnuoda- 
vo, kaip nusižudo pats. O tada vėl raudodavo. 

Jie kalbėjo, kad jis pažeidė širdį ir kepenis. Jie sakė, kad jis darosi 
anemiškas, todėl negailestingai stengėsi su tuo susidoroti, atjunkyti jį 
nuo heroino ir kokaino kokteilių. Jo niekas nevadino narkomanu. Jie sa- 
kė, kad jis — žalingų įpročių užvaldyta asmenybė. 

Buvo sunku iš to nesijuokti. Tai jo asmenybė buvo įjunkusi į žalin- 
gus įpročius. Tai ne mėšlas, Šerlokai. Jis tenorėjo, kad jie visi paliktų jį ir 
jo asmenybę ramybėje. Jis yra geriausias prakeiktas gitaristas visame pa- 
saulyje. Jis buvo geriausias ištisus dvidešimtį metų. Dabar jam keturias- 
dešimt penkeri, tačiau dvidešimtmetės dar ir dabar norėjo pelnyti garbę 
kelias valandas praleisdamos jo lovoje. Jis buvo turtingas, nepadoriai tur- 
tingas. Jis turėjo keletą puikių automobilių. Motociklus jis pirkdavo kaip 
bulvių traškučius. Londone jis turėjo dvidešimties akrų sklypą su namu, 
Paryžiuje — vilą, San Franciske — trobelę kalnuose. Jis norėjo, kad visos 
saldžiabalsės seselės ar šventuoliai gydytojai užsirašytų tai ant kaktų. | 

Ar jiems kada nors teko stovėti scenoje ir klausytis dešimties tūks- 
tančių minios sveikinimo šūksnių? Ne. O jam teko. Jie jam pavydėjo, 
visi jam pavydėjo. Štai todėl ir laikė čia uždarytą, atskirtą nuo gerbėjų, 
atskirtą nuo muzikos ir nuo narkotikų. 

Mėgaudamasis gailesčiu sau jis dėbsojo į savo kambarį. Sienos bu- 
vo išklijuotos švelniai melsvų ir pilkšvų gėlių ornamentais puoštais ta- 
petais. Ant grindų buvo patiestas storas pilkas kilimas, kambario langai 
žvelgė į pietus. Pakabintos storos užuolaidos tarsi mėgino paslėpti ant 
lango uždėtas grotas. Kambaryje buvo ir savotiškas poilsio kampas — 
dvi pagalvėlėmis nuklotos sofos ir patogus fotelis. Ant kavos stalelio 
stovėjo pintas krepšelis su linksmais rudeniniais žiedais. Televizorius 
buvo pastatytas ant spintelės, skoningos XIX amžiaus stiliaus kopijos. 
Ten tilpo ir videogrotuvas, ir stereogrotuvas. Pramogų centras, karčiai 
mąstė Stivis. Jam visai nebuvo linksma. 

Ir kodėl jie tiek ilgai paliko jį vieną? Kodėl jis buvo vienas? 

Stivis užkando žadą, o paskui kiek apsiramino, nes išgirdo atsida- 
rančias duris. 

Kiekvieną kartą Brajenas stengėsi išmokti nereaguoti į bičiulio pa- 
sikeitusią išvaizdą. Jis nenorėjo žiūrėti į silpnus, pražilusius plaukus ir į 
gilias raukšles, susimetusias aplink Stivio akis ir burną. Jis nenorėjo žiū- 
rėti į sumenkusį, trapų kūną, į kūną, kuris buvo tapęs tarsi nereikalingas, 
susitraukęs ir nebefunkcionuojantis kaip anksčiau. 

Tačiau labiausiai Brajenas nenorėjo žiūrėti į Stivį ir matyti savo 
paties ateitį. Turtingas, išlepintas, bejėgis senis... 

— Kaip laikaisi? 

Kadangi Stivis išties pasijuto dėkingas už galimybę pabendrauti, jo 
šypsena dabar buvo nuoširdi. 

— O, čia tikrai iš daug ko galima skaniai pasijuokti. Tau reikėtų 
prie manęs prisidėti. 

Nuo šio pasiūlymo Brajenui nugara nuėjo pagaugais. 

— Galėtum surengti ilgakojų seselių grožio konkursą, — pratarė 
Brajenas siūlydamas Stiviui penkis svarus kainavusią jo mėgstamų sal- 
dumynų dėžutę. — Sūnau, atrodai beveik panašus į žmogų. 

— Taaaip... Man atrodo, kad tikrasis daktaro Metjuso vardas — Fran- 
kenšteinas. O kas gi dedasi tikrajame pasaulyje? 

Jie kiek nejaukiai šnekučiavosi, vienas kitam būdami per daug man- 
dagūs, o Stivis vieną po kito šlamštė šokoladinius saldainius, įdarytus 
riešutų kremu. 

— Pitas nesivargino užeiti, — galiausiai pratarė Stivis. 

— Jis yra labai užimtas, — atsakė Brajenas. Nebuvo jokio reikalo 
aiškinti, kad Pitas iš paskutiniųjų stengėsi užglaistyti šį reikalą bendrau- 
damas su žiniasklaida ir grupės globėjais. “Devastation" pasirodymas 
Amerikoje buvo atidėtas. 

— Nori pasakyti, kad jis užsikąsęs. 

— Kažkas panašaus, — atsakė Brajenas nusišypsodamas. Dabar jis 
be galo norėjo cigaretės ir ko nors išgerti. — O nuo kada tau tai rūpi? 

— Man nerūpi. 

Bet 1š tikrųjų rūpėjo. Kiekvieno žmogaus menkiausias jo asmens 
ignoravimas Stivį Žžeidė. 

— Ir dėl ko jis galėtų būti toks surištas? Žiniasklaida jį jau paleido. 
Virusinis plaučių uždegimas ir bendras išsekimas, tiesa? 

— Jam pasirodė, kad tai geriausias pateisinimas, — pradėjo Brajenas. 

— Taip, taip, jokių problemų... Jokių sušiktų problemų. Jis nenori, 
jog publika sužinotų, kad senasis Stivis gerokai padaugino ir norėjo iš- 
taškyti sau smegenis. 

— Liaukis, Stivi. 

— Eli, juk tai jėga... — pratarė jis mirkčiodamas, mėgindamas nu- 
ryti gailesčio sau 1šspaustas ašaras. — Tik mane tai degina, visa tai iš- 
ties mane degina. Jis nenori ateiti aplankyti narkomano, bet kažkada pats 
mane sušelpė doze, kai pabijojau, jog negalėsiu be to koncertuoti, o da- 
bar jis nebenori manęs matyti. 

— Tu man niekada nesakei, kad Pitas tau parūpindavo narkotikų. 

Stivis nuleido akis. Tai buvo nedidelė jo paslaptis. Paprastai visada 
atsiranda kokia nors mažytė paslaptis. 

— Retkarčiais, kai man pasidarydavo striuka, kai išsekdavo resur- 
sai. Koncertas turi tęstis, tiesa? Sušiktas šou visada tęsiasi toliau. Taigi 
jis man pametėdavo vieną kitą dozę, nors ir rodydamas nepasitenkinimą, 
o kai šou pasibaigė, Pitas mane įkišo į vieną iš tų bjaurių vietelių. 

— Nė vienas iš mūsų nemanė, kad viskas galiausiai taip prastai 
baigsis. 

— Ne, niekas iš mūsų to nežinojo, — kalbėjo Stivis. Dabar jis ėmė 
pirštais barbenti į saldainių dėžutės viršų. — Brajau, prisimeni Vudsto- 
ką? Kristau, kokie tai buvo laikai... Mes abu sėdime miškuose, lašina- 
mės rūgštelę, vaikštinėjame, klausomės muzikos. Jėzau, kokia tai buvo 
muzika... Ir kaip mes čia atsidūrėme? 

— Norėčiau žinoti, — atsakė Brajenas ir ištraukė iš kišenių rankas, 
o paskui vėl jas ten susikišo. — Klausyk, Stivi, tu būtinai turėsi iš viso 
to išbristi. Velnias, juk dabar tu stovi teisingame kelyje. Dabar tai ma- 
dinga, visi stengiasi išsivalyti, išsitiesti. 

Brajenas išspaudė dar vieną šypsenėlę: 

— Juk dabar devintas dešimtmetis... 

— Taip, ir aš visada turiu atsidurti tose ribinėse situacijose, — kal- 
bėjo Stivis čiupdamas Brajeną už rankos. — Klausyk, supranti, tai labai 
sunku. Žmogau, tai išties labai sunku. 

— Numanau. 

— Vyruti, tu nežinai, nes nesi čia, — atsakė Stivis, nurijęs tulžį ir 
pagiežą. Dabar jis negalėjo sau leisti parodyti nei viena, nei kita. — Bra- 
jau, galbūt šįkart aš tai padarysiu, bet man reikia pagalbos. 

— Štai todėl čia ir esi. 

— Puiku, puiku, todėl čia ir esu, — kalbėjo Stivis, ir jam darėsi 
bloga nuo šių banalių žodžių ir gerų norų. — Tačiau to nepakanka. Man 
kai ko reikia. Brajau, man tik reikia pajusti kai ko skonį. Juk galėtum nu- 
sičiupti kelis gramus kokaino, tik tam, kad padėtum man išsikapstyti. — 
Jis prašė nebe pirmą kartą. Skaudama širdimi Brajenas turėjo sutikti, kad 
ir ne paskutinį... 

— Stivi, negaliu to padaryti. 

— Kristau, Brajau, tik porą gramų... Nieko daugiau. Viskas, ką jie 
man čia duoda — tai tarsi alaviniai kareivėliai, kažkoks surogatas. Tarsi 
valgytum šaltą kalakutą su aspirinu. 

Brajenas atitraukė ranką ir nusisuko. Jis negalėjo Žiūrėti į šias tam- 
sias, persekiojančias akis. Maldaujančias akis. 

— Stivi, aš tikrai nenešiu tau kokaino. Gydytojai sako, kad tai būtų 
tas pat, kaip pridėti tau prie smilkinio šautuvą. 

— Aš jau esu tai išmėginęs, — pratarė Stivis. Jis prispaudė abu delnus 
prie veido iš paskutiniųjų stengdamasis sulaikyti ašaras. — Puiku. Jokio 
kokaino. Tu man galėtum atnešti kai ko kita. Truputį dolofino. Tai geras 
vaistas, Brajau. Jeigu jis buvo pakankamai geras naciams, jis tiks ir man. 

Jis buvo bepradedąs inkšti įsistebeilijęs į Brajeno nugarą. 

— Žmogau, tai tik pakaitalas. Juk ir anksčiau esi atnešęs tai, kas 
kliudo dabar? Jis man padės išsitiesti. 

Brajenas atsiduso. Atsigręžęs į Stivį ir pravėręs burną dar vienam nei- 
giamam atsakymui, tarpduryje jis išvydo Emą, stovinčią kaip statulą, o jos 
vešlūs plaukai buvo supinti į kasą. Ema mūvėjo mėlynas kelnes su baltomis 
petnešomis ir vilkėjo avietinę palaidinę. Jos ausyse suposi dideli auksiniai 
žiedai, po pažastimi buvo suspaudusi stalo žaidimą. Brajenas pamanė, kad 
jai galėjai duoti vos šešiolika metų. Staiga jis suvokė, kad dar nematė jos 
akių. Emos akys buvo šaltos. Šaltos, kaltinančios moters akys. 

— Ar sutrukdžiau? 

— Ne, — atsakė Brajenas vėl susikišdamas rankas į kišenes. — Jau 
rengiausi išeiti. 

— Norėčiau su tavimi pasikalbėti, — pratarė Ema nežiūrėdama į 
Brajeną. Ji priėjo prie Stivio iš kitos lovos pusės. — Galbūt galėtum ma- 

„nęs palaukti lauke. Aš neužtruksiu. Gydytojas sakė, kad Stiviui reikia 
pailsėti. 

— Gerai. — Tikras absurdas, mąstė Brajenas, pasijutęs tarsi ką tik 
išbartas vaikas. : 

— Stivi, aplankysiu tave po dienos ar dviejų. 

— Gerai, — tepasakė Stivis, tačiau žvilgsnis, palydintis Brajeną, 
buvo maldaujantis. 

— Nupirkau tau štai šitą, — pratarė Ema dėdama Stiviui ant kelių 
stalo žaidimą. — Pamaniau, kad galėtum pasitreniruoti, o paskui pamė- 
ginti prieš mane laimėti. 

— Aš visada prieš tave laimiu. 

— Tik tada, kai buvau dar vaikas. Be to, tu sukčiaudavai, — kalbė- 
jo Ema sėsdamasi greta Stivio ant lovos kraštelio. — Aš jau nebe vaikas. 

Stivis negalėjo suvaldyti virpančių rankų. Jo pirštai nervingai bar- 
beno į dėžutę. 

— Tikrai, matau, kad nebe. 

— Taigi tau reikia trupučio vaistų... — Ema pratarė taip dalykiškai, 
kad Stiviui prireikė šiek tiek laiko, kol Įsisąmonino šiuos žodžius. Jis 
pakėlė į ją akis, tačiau pirštai tebebarbeno į dėžutę. — Pakartok, kaip tie 
vaistai vadinasi. Aš užsirašysiu. Manyčiau, per kelias valandas galėčiau 
gauti, ko tau taip labai reikia. 

— Ne. 

— Bet juk sakei, kad labai nori. Tai koks tas pavadinimas? — pa- 
klausė Ema, išsitraukusi bloknotą, o rankoje jau laikė paruoštą pieštuką. 

Stivio veide atsispindėjo viltis ir beprotiškas troškimas, tačiau pas- 
kui jį užplūdo gėdos jausmas. Akimirką jis atrodė beveik sveikas. 

— Nenoriu, kad į visa tai įsitrauktum ir tu. 

Ji nusijuokė iš jo žodžių tokiu žemu juoku, nuo kurio Stiviui 1išpra- 
kaitavo sprandas. 

— Stivi, nebūk pernelyg skrupulingas. Aš jau įtraukta dar tada, kai 
pradėjau kartu su jumis gyventi. Nejau iš tikrųjų tiki, kad aš nieko nenu- 
tuokiau apie tai, kas dėdavosi per vakarėlius ir gastroles? Patikėk, man 
viskas buvo aišku. 

Jis tikėjo, nes jam reikėjo tikėti. Visoje toje beprotybėje ir triukšme 
Ema jam visada buvo ir liko vienintelė tikros nekaltybės ir tyrumo salelė. 

— Aš... Aš labai pavargau, Ema. 

— Tu pavargai? Tau reikia pasijusti pakylėtam? Tik šiek tiek kvai- 
šalų, kad ištrūktum iš realybės? Tai pasakyk man tą pavadinimą, Stivi. 
Juk aš išgelbėjau tavo gyvybę. Man atrodo, kad dabar turėčiau padėti jos 
atsikratyti. 

— Po velnių, aš juk neprašiau, kad mane gelbėtum, — pratarė Sti- 
vis tiesdamas ranką, lyg norėdamas Emą atstumti. Po minutėlės jo ranka 
nusviro ant antklodės. — Ema, kodėl, po perkūnais, nepalieki manęs ra- 
mybėje? Kodėl tada paprasčiausiai nepalikai manęs? 

— Tai ir buvo mano klaida, — trumpai ji. — Tačiau mes galime 
pasistengti ir šią klaidą ištaisyti. 

Ji pasilenkė prie Stivio dar arčiau. Nuo jos dvelktelėjo švelnus aro- 
matas. Dabar Emos balsas ir akys buvo šaltesnės. 

— Stivi, aš gausiu tau tuos sušiktus vaistus. Gausiu. Aš tau juos 
sušersiu. Aš įbesiu tau adatą į bet kurią vietą, jei tik rasiu sveiką taškelį 
tavo venose. Po velnių, galbūt net ir pati išmėginsiu, ką tai reiškia. 

— Ne! 

— Kodėl gi ne? — ji beveik linksmai kilstelėjo antakį. — Juk pats 
sakei, kad tai — geri vaistai. Ar ne tai pasakei tėčiui? Tai geri vaistai. 
Jeigu jie yra pakankamai geri tau, bus pakankamai geri ir man. 

— Ne. Po velnių... Pažiūrėk, ką aš iš savęs padariau, — pasakė Sti-' 
vis ir iškėlė randuotas, subadytas rankas. 

— Matau, ką sau padarei, — atsakė Ema ir sviesdė per visą kamba- 
rį bloknotą su pieštuku. — Tikrai, puikiai matau, ką sau padarei. Tu esi 
silpnas, apgailėtinas ir klaikiai liūdnas. 

— Panele! — pratarė pro duris įėjusi slaugė. — Jūs turėtumėte... 

— Išeikit iš čia, — riktelėjo jai Ema. Jos kumščiai buvo sugniaužti, 
akys žibėjo. — Nešdinkitės iš čia po velnių. Aš dar nebaigiau. 

Slaugė išėjo. Pasigirdo koridoriumi tolstantys jos žingsniai. 

— Palik mane, — sumurmėjo Stivis. Jo akys paplūdo ašaromis. Ne- 
trukus ašaros sunkėsi jam pro delnus, kuriuos buvo prispaudęs prie akių. + 

— Oo, aišku, aš paliksiu tave. Kai baigsiu. Aš tave suradau gulintį 
ant grindų, paplūdusį kraujais ir vėmalais, šalia tavęs buvo numestas re- 
volveris ir švirkštas. Stivi, nejau tau buvo taip sunku apsispręsti, kokį 
savižudybės būdą pasirinkti? Prakeikimas, kaip blogai, jog aš nepanorė- 
jau, kad tu numirtum, tiesa? Čia pat ant grindų aš iš paskutiniųjų mėgi- 
nau įkvėpti tau gyvybės. Verkiau, nes nebuvau tikra, ar suspėsiu, ar pa- 
jėgsiu, ar sugebėsiu tave išgelbėti. Tačiau tu kvėpavai, kai Jie tave išveę- 
žė. O aš pamaniau, kad visa tai išties labai svarbu. | 

— Tai ko tu nori! — suriko Stivis. — Ko, po velnių, tu nori? 

— Noriu, kad tu susimąstytum... Kad pagalvotum ir apie ką nors 
kitą, šiaip, dėl įvairumo... Ar tu pagalvoji, kaip būčiau pasijutusi, jeigu 
būčiau radusi tave mirusį? Arba tėtis... Kaip jis būtų jautęsis? Tu viską 
turi, bet tu velniškai paniręs į savidestrukciją, tu galėtum dvigubai ar- 
šiau naikintis, ir tau tai vis tiek nerūpėtų. 

— Nieko negaliu padaryti. 

— O, tai išties prastas pasiteisinimas, menkas, apgailėtinas, liūd- 
nas ir puikiai tinkantis tokiam kaip tu, tokiam, koks tu dabar. 

Sakydama tuos žodžius Ema ir pati beveik verkė, bet iš paskutinių- 
jų mėgino sulaikyti ašaras, paversdama jas į kunkuliuojantį pyktį. 

— Aš mylėjau tave nuo tos akimirkos, kai tik pamačiau. Žiūrėjau, 
kaip tu groji, ir metai iš metų stebėjausi tuo, ką tu sugebi sukurti. O 
dabar tu sėdi štai Čia ir pasakoji man, Jog negali liautis savęs žudęs. Na, 
gerai, puiku, bet nesitikėk, kad žmonės, kurie tave myli, stovės greta 
tavęs ir į visa tai žiūrės. 

Ji pakilo eiti, bet tarpduryje ją sulaikė smulki, daili brunetė. 

— Panelė Makevoj? Aš esu gydytoja Haines, pono Nimonso psi- 
chiatrė. 

Ema įsitempė lyg boksininkė, besirengianti naujai kovai. 

— Aš jau išeinu, gydytoja. 

— Taip. Matau. 

Moteris nusišypsojo ir ištiesė ranką. 

— Puikiai pasirodei, mieloji. Rekomenduoju trumpą pasivaikščio- 
jimą, o paskui — karštą vonią. 

Ji praėjo pro Emą ir nužingsniavo prie Stivio lovos. 

— O, šis stalo žaidimas yra vienas iš mano mėgstamiausių. Gal no- 
rėtumėte pažaisti, pone Nimonsai? 

Ema išgirdo į sieną mestų kauliukų tratėjimą, bet nesustojo. 

Brajenas jos laukė lauke, atsirėmęs į naujojo jaguaro kapotą. Išvy- 
dęs Emą, jis paskutinį kartą giliai įtraukė cigaretės dūmą, o paskui nu- 
sviedė nuorūką. 

— Pamaniau, kad užtruksi kiek ilgiau. 

— Ne. Pasakiau viską, ką norėjau pasakyti. 

Kalbėdama ji užsisegė apatinę mėlyno švarkelio sagutę, o paskui 
užtraukė užtrauktuką. 

— Norėjau pasitikslinti, ar gerai išgirdau, ką tu sakei. Ar esi pirkęs 
Stiviui narkotikų? 

— Tik ne taip, kaip tu manai, Ema. Aš nesu tarpininkas. 

— Tai paprasčiausias žaidimas žodžiais, — linktelėjo ji. 22 tu jį 
aprūpindavai narkotikais? 

— Aš jį aprūpindavau opiatų pakaitalais, kad padėčiau jam per gast- 
roles ir apsaugočiau nuo slaptų pasivaikščiojimų po alėjas, mėginant ten 
susileisti heroino. 

— Kad padėtum per gastroles... — pakartojo Ema. — O aš maniau, 
kad Pitas buvo negeras, kai melavo spaudai ir kartu padėjo Stiviui me- 
luoti pačiam sau. 

— Pitas dėl viso to nekaltas. 

— Ne, kaltas. Jūs visi kalti. 

— Ar mes dabar turėtume pasikviesti “Billboard" žurnalistus ir pa- 
sakyti, kad Stivis — narkomanas? 


susidoroti, jeigu net sau negali prisipažinti kas esąs? Ir kaip jis galėtų 
liautis buvęs kas esąs, jeigu jo draugai, artimiausi bičiuliai, ir toliau ap- 
rūpina jį narkotikais, kad jis ištemptų dar vieną koncertą, kad nuvyktų į 
dar vieną miestą? 

— Viskas yra ne taip... 

— Nejaugi? O gal jūs sąmoningai save klaidinate, manydami, jog 
viską darote 1š didelės draugystės? 

"Brajenas buvo per daug nuvargęs, kad imtų pykti. Jis vėl atsirėmė į 
savo automobilį. Vėjelis, taršęs jo plaukus, buvo rudeniškas ir kvepėjo 
lietumi. Taikos, mąstė jis žvelgdamas į įpykusį dukters veidą. Jis tenorė- 
j0 taikos. 

— Ema, tu nieko apie tai nesupranti. Ir man nepatinka, kai mano 
dukra skaito man tokias paskaitas. 

— Aš tau paskaitų neskaitau, — pratarė Ema, apsigręžusi ir eidama 
savojo automobilio link. Uždėjusi ranką ant durelių rankenėlės, ji dar 

kartą atsigręžė į tėvą. — Niekada tau apie tai nepasakojau, bet prieš porą 
metų buvau nuėjusi aplankyti Džeinės. Ji galvoja tik apie save, apie tai, 
ko reikia tik jai, nes niekas daugiau nerūpi. Iki šios akimirkos net nesu- 
simąsčiau, koks tu panašus į ją. 

Ji užtrenkė dureles ir užvedė variklį. Jeigu Brajeno veide ir būtų 
atsispindėjęs skausmas, Ema to nebūtų mačiusi, nes atgal nepažvelgė. 

Ema ištekėjo už Dru ganėtinai tyliai, ceremonija buvo kukli. Nei 
svečių, nei spaudos atstovų nebuvo. Ji niekam apie tai neužsiminė, net 
Marianai. Juk jai buvo dvidešimt vieneri ir nereikėjo kieno nors sutiki- 
mo ar pritarimo. 

Tai nebuvo tokios vestuvės, apie kokias ji svajojo. Nei lengvo tiu- 
lio, nei tviskančio balto šilko. Net ir gėlių, tik viena raudona rožė, kurią 
Dru jai padovanojo. Jokios muzikos, jokių ašarų. 

Ji tarė sau, kad visa tai nėra svarbu. Ji darė tai, ko norėjo. Galbūt 
viskas atrodė labai savanaudiška, bet ji turėjo pateisinimą tokiam poel- 
giui, grynai egoistiškam poelgiui. Ir kaip ji galėjo papasakoti apie tai 
Marianai ar Bevei, nė žodžiu neprasitarusi apie tai tėvui? Ema nenorėjo, 
kad jis stovėtų greta jos ir atiduotų ją kitam. 

Ji pati save atiduos. 

Ema pasistengė paįvairinti mechanišką, nuobodžią ceremoniją pa- 
sipuošdama šilkine suknele, kurios spalva buvo sodresnė už rožės, gau- 
tos dovanų iš Dru. Suknelės priekį ties krūtine ir sijono kraštus puošė 
platūs nėriniai. 

Ema mąstė apie savo tėvo vestuves. Pirmąsias jos matytas vestuves. 
Bevė atrodė neįtikėtinai laiminga. Brajenas šypsojosi. Stivis, apsirengęs 
baltai, dainavo tarsi angelas. Nuo tokių atsiminimų Emos akys paplūdo 
ašaromis, tačiau pasistengė susivaldyti, kai Dru paėmė ją už rankos. 

Dru šypsojosi žvelgdamas į ją. Šypsojosi ir maudamas ant piršto 
kuklų žiedelį su mažyčiu deimantu. Jo ranka buvo tokia šilta ir tvirta. 
Kai davė pažadą mylėti, gerbti ir globoti, jo balsas skambėjo aiškiai ir 
švelniai. Ji taip desperatiškai troško pajusti kieno nors globą. Kai Dru ją 
pabučiavo, ji patikėjo jo žodžiais. 

Taigi jie buvo vyras ir žmona. Nuo šio laiko ji jau nebuvo Ema Ma- 
kevoj, o Ema Makevoj Latimer. Naujas žmogus. Prisiekdama Dru meilę 
ir atiduodama jam savo gyvenimą, ji ir pati pradėjo kitokį gyvenimą. 

Ir visai nebuvo svarbu, kad tuoj po ceremonijos Dru išskubėjo tie- 
siai į įrašų studiją. Ema geriau nei kas kitas suprato, koks svarbus įra- 
šams skirtas laikas. Tai ji pati sugalvojo susituokti greitai, tyliai, vidury 
naujojo jų albumo įrašymo darbų. Ji pasiliko pakankamai laiko, kad ge- 
rai įrengtų viešbučio numerį, kur jie turėjo praleisti pirmąją ži Ji no- 
rėjo, kad viskas būtų parengta tobulai. 

Savo valandos laukė tuzinai žvakių, baltų, kvepiančių jazminais. 
Krištoliniame kibirėlyje šalo šampanas. Radijas grojo labai tyliai, kad 
palaikytų atitinkamą nuotaiką. 

Ema paniro didelėje vonioje su kvapniais aliejais. Ji ištepė savo 
kūną kremais ir pagražino pudra, ji mėgavosi moteriškais ritualais, kiek- 
vieną pulsuojančią vietelę apšlakstydama kvepalais. Kaip ir visas kam- 
barys, kaip ir pati naktis, jos kūnas turėjo būti tobulas. Ji tol šukavo plau- 
kus, kol nutirpo ranka. Paskui lėtai, pasimėgaudama ji apsivilko baltu 
šilkiniu peniuaru, išpuoštu nėriniais. 

Tyrinėdama save didžiuliame veidrodyje ji pripažino, jog atrodė kaip 
tikra nuotaka. Užsimerkusi ji išties pasijuto tarsi nuotaka. Jos vestuvių 
naktis. Pati gražiausia naktis gyvenime. Netrukus ji sužinos, kas visa tai 
yra. Pasirodys Dru. Jis pažvelgs į ją, ir jo rusvos akys patamsės. Jis bus 
švelnus, meilus, kantrus. Ema jau beveik juto ant savo odos jo sumanius, 
ilgus pirštus. Jis jai pasakys, kaip stipriai ją myli ir kaip be galo jos trokš- 
ta. O paskui jis nuneš ją į miegamąjį ir visa tai įrodys. 

Kantriai. Švelniai. Aistringai. 

Dešimtą valandą ji jau pradėjo nekantrauti. Vienuoliktą jai ėmė da- 
rytis nejauku. Vidurnaktį ji visai pašėlo. Paskambinusi į studiją ji suži- 
nojo, kad jis išėjo prieš kelias valandas. 

Ji įsivaizdavo kraupų nelaimingą atsitikimą. Jis tikriausiai labai sku- 
bėjo, nekantraudamas kuo greičiau pradėti naują gyvenimą didelėje, 
minkštoje lovoje. Jis tikriausiai buvo neatsargus, ir jo automobilis... Nie- 
kas nežinojo, kur ją rasti — nei gydytojai, nei policija. Galbūt dabar Dru 
guli kokioje nors ligoninėje paplūdęs krauju ir šaukia ją vardu. 

Ema jau buvo pradėjusi studijuoti ligoninių sąrašą telefonų knygo- 
je, kai išgirdo į spyną kišamą raktą. Dar jam nespėjus atidaryti durų, ji 
jau buvo pribėgusi ir pati atidariusi duris puolė į jo glėbį. 

— O, Dru, aš buvau taip išsigandusi... 

— Ramiau, ramiau, — jis gnybtelėjo jai į užpakalį. — Mes nekan- 
traujame, tiesa? 

Girtas. Viena jos sąmonės dalis tarsi mėgino paneigti, bet tai pa- 
tvirtino veblenami žodžiai, svyruojantis kūnas ir nemalonus kvapas. Ji 
žengė keletą žingsnių atgal ir įsižiūrėjo į jį. 

— Tu gėrei. 

— Tiesiog šiek tiek pašventėme su vyrukais. Juk ne kiekvieną die- 
ną Žmogus veda, tiesa? 

— Bet tu... Tu sakei, kad grįši dešimtą. 

— Dieve, Ema, juk tu nepradėsi iškart ieškoti priekabių?.. 

— Ne, bet... Aš labai nerimavau, Dru. 

— Na, bet aš grįžau, juk taip? 

Jis vargais negalais nusivilko švarką ir numetė jį čia pat ant grindų. 
Jis retai gerdavo, bet šįvakar buvo taip paprasta gerti taurelę po taurelės. 
Šiandieną jis pasilypėjo dar viena pakopa aukščiau savosios viršūnės link. 

— Tik pažvelk į save. Tobulas išraudusios jaunamartės paveikslas. 
Graži, labai graži Ema, visa skendinti baltume... 

Ji tikrai išraudo. Dabar jo akyse atsispindėjo geismas. Toks pat, ko- 
kį ji buvo mačiusi anksčiau, toks pat, kokį ji tikėjosi išvysti ir šiąnakt. 

— Norėjau tau pasirodyti graži. 

Ji iš lėto prie jo prisispaudė ir su tyru pasitikėjimu priglaudė lūpas 
prie jo burnos. 

Dru jai įkando. Jo burna buvo karšta ir negailestinga. Užsikvemp- 
damas ant jos, jis krimstelėjo jos apatinę lūpą. 

— Dru... — ji mėgino nuo jo išsivaduoti, apimta Blekpulo prisimi- 
nimų sukeltos panikos. — Dru, prašau... 

— Šįvakar gali nebežaisti tų savo žaidimų, — pratarė jis suimda- 
mas Emos plaukus ir atlošdamas jos galvą. — Ema, tu ir taip labai ilgai 
vertei mane laukti. Šįvakar nepriimu jokių atsiprašinėjimų. 

— Bet aš neatsiprašinėju. Aš tik... Dru, ar mes negalėtume... 

— Dabar tu esi mano žmona. Elgsies taip, kaip norėsių aš. 

Nepaisydamas jos maldavimų ir pasipriešinimo jis parvertė Emą ant 
grindų. Jo rankos buvo grubios ir skaudžios, kai jis plėšė Emos nėrinius 
ir apnuoginęs krūtis ėmė jas gniaužyti ir čiulpti. Ją išgąsdino tokia sku- 
ba ir nekantrumas. Taip neteisinga, taip neturi būti, pašėlusiai sukosi min- 
tys jos galvoje. Ji neturėtų gulėti ant grindų, plieskiant šviesoms, su su- 
plėšytu nėriniuotu peniuaru. 

Jis gašliai gniaužė pirštais jos šlaunis prispausdamas burną jai prie 
lūpų. Dūsdama nuo viskio kvapo, Ema mėgino ištarti jo vardą. Kai ji 
pradėjo iš tikrųjų smarkiai priešintis, jis tvirtai prispaudė jos ranką sa- 
vąja ir galingu spustelėjimu atėmė jai nekaltybę. 

Ji suriko iš patirto šoko ir skausmo. Tada jis ėmė švokšti ir šnopuo- 
ti šokinėdamas ant jos, smelkdamasis vis gilyn. Kai jis pailso, nuvirto 
ant šono ir akimirksniu užmigo. Ema verkė. 

Ryte jis buvo kupinas atgailos, gėdos ir švelnumo. Jis žvelgė į ją 
gailiomis akimis, pajuodusiais paakiais ir drebančiu balsu keikė save mal- 
daudamas jos atleidimo. Jis buvo girtas... Nekoks pasiteisinimas, tačiau 
tai buvo vienintelė priežastis, dėl kurios jis elgėsi kaip pabaisa. Kai jis 
laikė ją apkabinęs ir glostė galvą murmėdamas pažadus, ji juo patikėjo. 
Emai atrodė, kad pirmąją jos vestuvių naktį ją aplankė kažkoks kitas žmo- 
gus ir parodė, koks žiaurus ir beširdis gali būti seksas. Jos vyras jai reiš- 
kė tik švelnius jausmus. Kai baigėsi pirmoji jos povestuvinė diena, ji 
gulėjo jo glėbyje nurimusi, užliūliuota tik rožinių ateities svajų. 

Mičelas įsliūkino į virtuvę. Jis rengėsi sutvarkyti indus. Tiesą sa- 
kant, jo ketinimai išties buvo rimti, bet išvydęs pilną kriauklę indų ir 
indais užverstą stalą jis vis tiek patyrė šoką. Jis piktai dėbtelėjo į juos. 
Visą savaitę jis dirbo dviem pamainom, todėl dabar ėmė svarstyti, kodėl 
tokie daiktai kaip indai negalėtų imti ir patys savaime susitvarkyti. 


254 


Jausdamas skriaudą, jis nutarė pirmiausia su jais susidoroti, o tik 
paskui pusryčiauti ir imtis rytinio laikraščio. Jis pradėjo krauti į krūvą 
lėkštes, dubenis, puodelius, šakutes... Išsitraukė penkių galonų talpos ki- 
birą ir viską ten suvertė. Visi indai buvo plastmasiniai arba popieriniai. 
Jie siutino Mičelo mamą, bet jam jie kuo puikiausiai tiko. Nors galėjo 
pasigirti virtuvėje turįs “Whirpool" indaplovę, tačiau neturėjo tokių lėkš- 
čių, kurioms būtų tikusi indaplovės teikiama paslauga. 

Patenkintas jis dirstelėjo į spintelę ir patraukė šalin butelį padažo 
bei riešutinio sviesto indelį. Tada jis pasiėmė smulkintų kviečių dėžutę, 
truputį įsibėrė į dubenėlį ir pakėlęs kavinuką ant grūdų užpylė garuojan- 
čio gėrimo. 

Šį skanėstą jis atrado visai netyčia, pusryčiaudamas vieną varganą 
rytą. Tada jau buvo įpusėjęs pusryčius, kai pastebėjo, jog kava buvo už- 
pilta ant grūdų, o pienas stovėjo plastikiniame puodelyje. Nuo to laiko 
Mičelas apsieidavo be pieno. Anksčiau nei patogiai įsitaisė ir pradėjo 
valgyti, prie lauko durų jis išgirdo kažkokį bruzdesį. 

Iš pirmo žvilgsnio galėjai pamanyti, kad už durų patiestas kažkoks 
penkių pėdų pilkas kilimėlis. Tačiau kilimėliai neturi mosuojančių uo- 
degų ir nukarusių rausvų liežuvių. Vos tik Mičelas atstūmė suveriamas 
duris, iškart buvo džiaugsmingai pasveikintas milžiniško šuns. 


niškas šuns letenas nuo savo nuogos krūtinės. Šuo atsistojo ant grindų, 
bet didesnė purvo dalis taip ir liko prikibusi prie Mičelo krūtinės. 

Konrojus, nėžinomos veislės šunėkas, tupėjo ant linoleumo prašie- 
pęs dantis. Nuo jo sklido nemalonus šuniškas kvapas. Vargu ar koks nors 
kitas šuo galėjo skleisti tokią smarvę, bet neatrodė, kad šie aromatai jau- 
dintų patį Konrojų. Jo gaurai buvo susivėlę ir pilni dyglių. Pats Mičelas 
tiesiog negalėjo patikėti, kad vos prieš dvejus metus pats išsirinko šį 
padarą iš būrelio meilių, vikrių jauniklių. Suaugęs Konrojus tapo bjau- 
rus, tiesiog neįtikėtinai bjaurus. Šis nedidelis gamtos triukas, kaip buvo 
galima numanyti, 'Konrojaus taip pat nejąudino. 

Konrojus ir toliau tupėjo prašiepęs snukį; jis iškėlė vieną leteną, 
nors tai, kaip jie abu žinojo, nieko bendra neturėjo su vergišku nuolan- 
kumu, paprastai rodomu šeimininkui. 

— Nesirengiu paimti šios letenos. Nežinau, kur ji buvo įkišta. Tu ir 
vėl buvai pas tą valkatą, tiesa? , 

Konrojus nukreipė akis kairėn. Jeigu jis būtų mokėjęs švilpti pro 
dantis, tikrai taip ir būtų padaręs. 

— Net nemėgink šito paneigti. Visą savaitgalį praleidai voliodama- 
sis purve ir seilėdamasis prieš tą hibridinę valkatą. Nė trupučio negalvo- 
ji apie galimas pasekmes arba apie mano jausmus. 

Nusigręžęs Mičelas ėmė raustis šaldytuve. 4 

— Jeigu ir vėl būsi ją patvarkęs, manykis pats. Kartojau tūkstan- 
čius kartų. Saugus seksas. Dabar devintas dešimtmetis, franteli. 

Mičelas metė per petį kąsnį dešros, kurį šunėkas mikliai pagavo ir 
tuoj prarijo. Suminkštėjęs Mičelas numetė dar du kąsnelius, o paskui pats 
įniko į kava užpiltus kviečius. 

Jam patiko toks gyvenimas. Teisingai padarė persikeldamas į už- 
miestį. Čia buvo viskas, ko jis troško — gražus lopinėlis žalios vejos, 
kurią jis pamurmėdamas galėjo pjauti ir dailinti, keli lapuočiai medžiai 
ir tai, kas buvo likę iš ankstesnio šeimininko prižiūrėtos gėlių lysvės. 

Jis pamėgino tapti sodininku, bet kai viltys nepasiteisino, šį darbą 
metė. Šitai labai patiko Konrojui, nes niekas nebepykdavo, kai jis iš- 
kapstydavo žioveinius. 

Jis impulsyviai nusipirko šį nedidelį plytinį namelį iškart, kai bai- 
gėsi trumpas, neprotingas romanas su Eindži Parks. Jis išmoko iš jos kai 
ko daugiau, ne vien tik keisto ar originalaus sekso. Vienas iš tų naujai 
suvoktų dalykų buvo tai, jog jis, Mičelas Keselringas, buvo ir visada 
liks viduriniosios klasės atstovas. 

Paskui jam buvo keista stebėti ją ekrane, kai ji iškeitė jį į dvide- 
šimtmetį ledo ritulininką. Mičelą stebino ir buvo nemaloniai baugu žiū- 
rėti į ją, vaidinančią Džeinę Palmer, ir kartu suvokti, jog ji šį vaidmenį 
atliko būdama su juo visus tuos EAS tris mėnesius, kol jie buvo 
meilužiai. 

Jis vienas nuėjo į kiną. Tai buvo savotiškas testas, kad jis pats įsiti- 
kintų, jog nieko jai nebejaučia, jog nusikratė to nesveiko potraukio. Kai 
ji apnuogino gražiąsias savo krūtis, jis tepasijuto nepatogiai, ir nieko 
daugiau. Nors ir per savotišką tarpininkę, Mičelas jautėsi miegojęs su 
Emos motina. 

Sėdėdamas tamsioje kino salėje, jis svarstė, ar Ema matė šį filmą. 

Tačiau jis nenorėjo galvoti apie Ėmą. 

Buvo ir kitų moterų. Nė vienos rimtos, bet buvo ir kitų. Jis turėjo 
savo darbą. Jo jau nestebino atrastas talentas ir meilė teisės dalykams. 
Galbūt jis ir neturėjo savo tėvo kantrybės ir gabumų tvarkant dokumen- 
tus, bet jis pasižymėjo puikia ištverme ir stipriomis kojomis. Jis dažnai 
bėgiodavo, ilgai, monotoniškai treniruodavosi ir pakankamai gerbė savo 
gyvybę, todėl ištikus pavojui galėjo pasikliauti savo jėgomis. 

— Vakar į mane šovė, — prabilo jis į Konrojų. Šunėkas neparodė 
jokio susidomėjimo. Jis ir toliau blusinėjosi. — Jeigu tam iškrypėliui 
būtų pasisekę, šiandieną tau tektų staugti šaltyje, drauguži. Neapgaudi- 
nėk savęs, manydamas, kad toji valkata tave įsileistų. 

Konrojus pakėlė snukį, pasipurtė ir blusinėjosi toliau. 

— Tik vienas vizitas pas veterinarą, — murmėjo Mičelas dėdamas į 
burną šaukštą, — tik vienas vizitas, pora čiaukštelėjimų, ir tavo katino 
dienos baigsis. 

Patenkintas, kad pagaliau viską išsakė, Mičelas atsivertė laikraštį. 

Laikraštyje buvo rašoma apie kasdienius dalykus — apie Viduri- 
niuosius Rytus, teroro aktus. Šiek tiek skiedaliojimų apie ekonomiką. 
Puslapio apačioje, B skilšyje, buvo straipsnis apie kažkokio Nikio Ak- 
selrodo suėmimą ir areštą. Tasai Nikis — nežymus žmogelis, sukapojęs 
savo meilužę. | 

— Štai — tasai vyrukas, — pratarė Mičelas kišdamas laikraštį Kon- 
rojui prie snukio. — Aš jį suradau jo paties bute miesto centre, šaudantį 
į sienas ir besišaukiantį Jėzaus. Žiūrėk, štai čia yra ir mano pavardė. 

Detektyvas Mičelas Ketleringas. Taip, žinau, žinau, bet šitai ir reikėtų 
suprasti kaip mano pavardę. Jeigu tavęs nedomina naujienos, kodėl ne- 
užsiimi kokiais nors naudingais darbais? Pavyzdžiui, galėtum man at- 
nešti cigarečių. Na, eik, atnešk. 

Urgzdamas Konrojus pakilo. Jis pamėgino šlubčioti, bet Mičelas 
vėl buvo įnikęs į laikraštį ir nekreipė į jį jokio dėmesio. Kasydamasis 
nuogą krūtinę, Mičelas atsivertė pramogų skyrelį. | 

Jo pirštai susigniaužė ir sustingo ties širdimi, kai jis išvydo nuo- 
trauką. 

Ten buvo Ema. Ji atrodė... Dieve, pamanė jis, ji atrodė pritrenkian- 
čiai. Ta pati drovi šypsena ir milžiniškos, ramios akys. Ji vilkėjo kažko- 
kią paprastą palaikę suknelę, jos plaukai buvo palaidi, stambiomis, sun- 
kiomis bangomis vilnijantys ant pečių. 

Emai per pečius buvo permesta kažkieno ranka, toji ranka, kaip pa- 
sirodė, priklausė kažkokiam vyrukui. Mičelas atplėšė akis nuo Emos veido 
ir ganėtinai ilgai žvelgė į vyrą. 

Dru Latimeris. Mičelo smegenys sujungė veidą ir vardą. Ir tas vy- 
rukas šypsojosi. Prakeiktai spinduliuojanti šypsena, pamanė Mičelas. Jis 
vėl nukreipė žvilgsnį į Ėmą ilgai tyrinėdamas kiekvieną jos veido colį ir 
kamputį. Grįžo Konrojus ir įmetė Mičelui į skreitą apseilėtą “ Winston" 
pakelį. Tačiau Mičelas nepajudėjo. 

Labai iš lėto, tarsi tie žodžiai būtų parašyti užsienio kalba, jis per- 
skaitė antraštę. 


RoKO PRINCESĖ EMA MAKEVOJ 
IŠTEKA UŽ SAVOJO PRINCO 


Slaptos ceremonijos metu, prieš dvi dienas, grupės “De- 
vastation" lyderio Brajeno Makevojaus ir rašytojos Džeinės 
Palmer dukra Ema Makevoj ištekėjo už dvidešimt šešerių me- 
tų kylančios roko grupės “Birdcage Walk" vokalisto ir gitaris- 
to Dru Latimerio. Jaunavedžiai susipažino paskutiniųjų “De- 
vastation" gastrolių po Europą metu. 


Mičelas toliau nebeskaitė. Jis neįstengė. 
— Jėzau, Ema, — pratarė jis užsimerkdamas ir mesdamas ant stalo 
laikraštį. — O, Jėzau... 


Grįžusi į Niujorką Ema neįstengė suvaldyti virpulio. Ji negalėjo su- 
laukti, kol galės aprodyti Dru miestą ir kartu praleisti pirmąsias savo 
Kalėdas senojoje palėpėje. 

Jai visai nerūpėjo, kad jų lėktuvas vėlavo, kad krito ledinė šlapdri- 
ba. Dabar jų laukė keturių savaičių medaus mėnuo, kurį jie turėjo atidė- 
ti, nes reikėjo baigti naująjį Dru albumą. Šį laiką ji norėjo praleisti Niu- 
jorke, savo namuose, iš nuotakos virsdama žmona. 

Ji paprašė limuzino vairuotojo vežti juos per patį miestą, kad galė- 
tų parodyti Dru žiburius, žmones, didžiulį medį Rokfelerio centre, Taimso 
aikštės karnavalą. 

Ji džiaugėsi, kad atvyko į savo palėpę viena, pagaliau viena, be apa- 
čioje nuolatos lūkuriuojančio Svinio. 

— Atrodo, kad čia nebuvau metų Metus, — pratarė Ema. Ji žinojo, 
jog Marianos tėvui labai nepatiko, kad jos neišnuomojo palėpės, bet da- 
bar jautėsi labai patenkinta, žinodama, jog jai išvykus palėpėje niekas 
kitas negyveno. 

— Na, — tarstelėjo ji pirštais šukuodama tankius plaukus. — Kaip 
tau visa tai atrodo? 

— Ganėtinai maloni vietelė, — pratarė Dru ir toliau apžiūrinėjo 
paprastas plastikines sienas ir kiču dvelkiančią porcelianinę pelėdą, ku- 
rią Ema buvo aptikusi gretimoje nupigintų prekių krautuvėlėje. — Gal 
kiek... spartietiška. 

— Tu tik palauk, kol viską šventiškai papuošiu. Mes su Mariana 
prisirinkome išties siaubingų papuošalų. 

Ema ėmė raustis krepšelyje ieškodama arbatpinigių, o vairuotojas 
mandagiai kostelėjęs atidavė jų bagažą. 

— Dėkoju, — pratarė vairuotojas dėdamasis į kišenę dvidešimtinę. — 
Dėkoju, ponia. Linksmų Kalėdų. 

— Linksmų Kalėdų, — atsakė Ema, nusimetusi paltą, ir nuskubėjo 
prie lango. — Eikš, Dru, pažvelk. Geriau matyti iš Marianos studijos, 
bet man jau ima svaigti galva... 

— Labai gražu, — pratarė Dru, išvydęs purviną gatvę ir išgirdęs iš 
proto varantį eismo keliamą triukšmą. — Ema, aš nelabai suprantu, ko- 
dėl tu nepasirinkai kokios nors geresnės vietos. 

— Niekada to nenorėjau. 

— Na, aišku, visa tai nuostabu, esu įsitikinęs, jog tai buvo puikus 
dalykas dviem koledžo studentėms. Bet mums reikėtų viską apsvarstyti. 

Emai atsigręžus, jis ištiesė ranką norėdamas paglostyti jos plaukus. 

— Pagaliau mes juk nesidalysime savo būsto su Mariana, kad ir 
kokia nuostabi ji būtų. 

— Apie tai nepagalvojau... Bet jos nebus dar bent porą mėnesių. 

— Geriau jau dabar pradėtum apie tai galvoti. 

Jis įtraukė šių žodžių geluonį bučiuodamas Emai į kaktą. Ilgas plau- 
kas, trumpas protas, mąstė Dru glostydamas jos skruostą. 

— Kiek esu girdėjęs, norint susirasti gerą vietą Niujorke, reikia daug 
laiko, pinigų ir energijos. Kadangi tu rengiesi gyventi tarp Niujorko ir 
Londono, mums reikia tinkamų namų. Jėzau Kristau, čia taip šalta. 

— Aš paprašiau agento, kad mums nesant jis išjungtų šildymą, — 
pratarė ji ir nuskubėjo įjungti sistemą. 

— Tu kaip visada praktiška, tiesa, meilute? 

Jo balsas skambėjo pašaipiai, bet į Emą jis atsigręžė šypsodamasis. 

— Esu tikras, kad porą savaičių mes čia praleisime puikiai. Kad ir 
kaip ten būtų, medaus mėnesiui, nors ir pavėluotam, daugiau nieko ir 
nereikia, tik lovos. 

Jis nusijuokė pamatęs, kad Ema nuraudo, o paskui nuėjo prie jos ir 
apdovanojo ilgu, stipriu bučiniu. 

— Mes juk turime lovą, tiesa, Ema? 

— Taip, — atsakė ji prie jo prisišliedama. — Štai ten. Reikia švarių 
skalbinių. 

-— Skalbiniais pasirūpinsime vėliau, — pasakė Dru stumteldamas 
ją į tarpdurį ir tempdamas už megztuko skverno. 

Ema suvokė, kad viskas bus atlikta greitai, tik ne taip skaudžiai ir 
įnirtingai kaip vestuvių naktį. Ji neišmanė, kaip jo paprašyti ilgesnių gla- 
monių. Jai atrodė, kad giliai širdyje juto, jog iš tikrųjų turėtų būti kažkas 
daugiau nei skubus grabaliojimasis tamsoje. Nugara ji pajuto čiužinio 
šaltį. Tačiau Dru kūnas, jam įeinant į jos kūną dar gerokai anksčiau, nei 
ji buvo tam pasirengusi, buvo karštas. Ema apsivijo Dru rankomis glaus- 
damasi ir laukdama įsižiebiančių žvaigždžių, apie kurias buvo tik skai- 
čiusi. 

Jam baigus Ema drebėjo. Nuo šalčio, mėgino įtikinti save. Po kelių 
akimirkų Dru atkartojo jos mintis. 

— Visagalis Dieve, čia jaučiuosi kaip šaldiklyje. 

— Netrukus sušils. Dėžėje turiu antklodžių. 

Ji ištiesė ranką norėdama pasiimti megztuką, bet Dru ją sulaikė. 

— Ema, man patinka žiūrėti į tavo kūną. Toks mažas, saldus kūnelis, 
iš šitos pusės prisirpęs... Juk prieš mane jau neturėtum drovėtis, tiesa? 

— Ne, — atsakė ji. Ema nerangiai pakilo mėgindama nukelti dėžės 
dangtį. Dru pasirausė čia pat ant grindų numesto švarko kišenėje cigarečių. 

— Nemanau, kad čia galėtų būti kokio nors maisto ar butelis gėri- 
mo, kuris nuvytų šalin plaučių uždegimą. 

— Virtuvėje yra truputis konjako, — atsakė Ema, prisiminusi bute- 
lį, kurį buvo atkimšusi Lukui. Lukui, kuris dabar jau buvo grįžęs į Maja- 
mį ir kovojo už savo gyvybę. Ema padėjo ant lovos krūvą antklodžių ir 
paklodžių. Dabar ji jau buvo išpasakojusi Dru beveik visas savo paslap- 


tis, išskyrus istoriją apie Džonou ir Luką. — Aš net nepagalvojau apie 
maistą, — pasakė ji, pastebėjusi, kaip jis susiraukė keldamas prie lūpų 
cigaretę. — Kodėl gi man nenulėkus į parduotuvę už kampo? Ko nors 


nupirkčiau. O tu galėtum išgerti konjako ir išsimaudyti karštoje vonioje. 
Aš pagaminsiu pietus. 

— Puiku, — atsakė jis. Jam net nešovė į galvą eiti drauge su ja. — 
Nupirk ir cigarečių, gerai? 

— Būtinai. 

Jis nesulaikė Emos, kai ji pasilenkė imti megztuką. 

— Ilgai neužtruksiu. 

Kai ji išėjo, Dru atsikėlė ir užsitempė džinsus daugiau dėl patogu- 
mo nei iš drovumo. Iš pradžių jis įsipylė konjako ir pyktelėjo, kad nėra 
specialiai šiam gėrimui tinkamos taurės. Ši konjako rūšis jam patiko. 

Jis nustebo, jog Ema tikėjosi sulaukti iš jo susižavėjimo šūksnių, 
išvydus tokią daržinę. Paprasta miestiška palėpė, mąstė jis gerdamas kon- 

jaką. Jis net neketino gyventi judriame miesto centre. Juk visą gyvenimą 
laukė, kol pasilypės aukščiau. Buvo juokinga manyti, jog dabar, kai jis 
atsidūrė beveik ant bangos, tenkinsis kuo nors menkiau už geriausia. 

Aišku, jis užaugo dar prastesnėse sąlygose. Gurkšnodamas Dru ty- 
rinėjo ant plastikinės sienos nutapytą Emos portretą ir mąstė apie tai, iš 
kur jis atėjo ir kur keliauja. Jis negalėjo pasakyti, kad gyveno lindynėse 
1r kapstėsi skurde, bet buvo visai netoli to. 

Išnuomotas namas, purvinas kiemas, sulopyti džinsai. Jis nekentė 
fakto, kad yra kilęs iš darbininkų klasės, kad jo tėvas, apgyvendinęs juos 
ten, neturėjo nė uncijos ambicijų. Susigūžęs senis, mąstė jis. Nei stubu- 
ro, nei kiaušinių. Tai kodėl gi jo žmona turėtų su juo gyventi ir auginti 
tris jo vaikus? 

Suprantama, ji norėjo ko nors daugiau, ne vien tik vargti vos sudu- 
riant galą su galu, svarstė Dru. Ir kaip jis galėtų ją kaltinti? Jis jos ne- 
kentė. 

Jis žengė savo keliu, o tas kelias vedė tiesiai į viršūnę. Jeigu jo 
atsidavusi ir naivi žmona porą kartų jį kilstels, jie visi gyvens labai lai- 
mingai. 

Bet jam reikės tęsti savo pasirodymą. 

Jis leis sau čia pabūti kartu su ja savaitę ar dvi. O tada jie persikels 
kitur. Į vieną iš tų didelių, puošnių butų netoli Centrinio parko. Iš pra- 
džių to užteks. Dru neprieštaravo Emos pasiūlymui dalį metų praleisti 
Niujorke. Tiesą sakant, mąstė jis, Niujorkas puikiai tiks. Ypač turint gal- 
voje ryšius, kuriuos Ema jau yra užmezgusi. 

Įjungdamas stereogrotuvą jis ėmė kuistis po plokšteles, kol rado 
sau tinkamą. “Complete Devastation" (“Visiškas sunaikinimas“). Jis ne- 
apsiriko, svarstė Dru, padarydamas reveransą tam seniui. Kad ir kaip ten 
būtų, jeigu ne gastrolės, jis nebūtų galėjęs atsivilioti Emos į užkulisius 
ir jos sužavėti. Tik įsivaizduokite, ji buvo tokia kvaila, jog patikėjo, kad 
Jis nežinojo, kas ji iš tikrųjų esanti ir ką gali dėl jo padaryti. 

Krestelėjęs galvą, jis uždėjo plokštelę ir klausėsi pasklidusių muzi- 
kos garsų. 

Ne, jam tikrai nebus sunku susukti jai galvą. Na ir kas, kad lovoje ji 
pasirodė esanti labai prasta — koks kartus nusivylimas! — ji buvo pasi- 
rengusi daugiau nei įtikti. Dru grojo ja lygiai taip, kaip grojo su savo 
šešiastyge, nuo pat tos akimirkos, kai susipažino. Jis vylėsi, kad už jo 
išradingumą bus atsilyginta. Ir labai gausiai. 

Ji jau gerokai anksčiau susitaikė su savo tėvu. Senis visai neblogai 
sutiko Žinią apie jų vedybas ir buvo gana dosnus vestuvių proga padova- 
nodamas penkiasdešimt tūkstančių svarų. Dovana buvo Emos vardu, bet 
padėta į bendrą jų sąskaitą. 

Tarp tėvo ir dukters tebetvyrojo įtampa. Tačiau ji greitai turės su- 
silpnėti. Dru buvo įsitikinęs. Būti Brajeno Makevojaus mylimu žentu, 
vadinasi, susilaukti atitinkamų teigiamų rezultatų. O dabar jis turi labai 
labai turtingą žmoną. Turtingą ir naivią žmoną. | 

Nusijuokęs jis priėjo prie lango. Ar gali toks ambicingas žmogus 

kaip jis turėti dar geresnį partnerį? Jam dabar tereikėjo valdyti savo nuo- 
taikas ir nekantrą, stengtis, kad ji būtų laiminga, o tada viskas, ko jis 
nori, nukris tiesiai ant nosies. | 

Jie persikėlė į elegantiškus dviejų aukštų apartamentus Vestsaide. Ka- 
dangi Dru, kaip pasirodė, tai buvo labai svarbu, Ema stengėsi nekreipti 
dėmesio į faktą, kad naujasis jų būstas buvo vienuoliktame aukšte. Tačiau 
jai tikrai ėmė svaigti galva, kai ji priėjo prie lango ir pažvelgė žemyn. Ši 
fobija ją trikdė. Kažkada ji stovėjo “Empire State Building" viršuje, ir jai 
buvo linksma. Bet dabar net ir stovėdama prie lango ketvirtame aukšte 
Ema pasijusdavo prastai — jai imdavo svaigti galva, pykindavo. 

Ji manė, kad Dru buvo teisus, kai sakė, jog ji turės išmokti čia gy- 
venti. 

Vis dėlto Emai patiko aukštos, paneliais papuoštos lubos miegama- 
Jame, puošnios baliustrados, taip tinkančios prie suktų laiptų, sienose 
iškaltos nišos, didelis holas, išklotas kaštoninės ir baltos spalvos šach- 
matinėmis plytelėmis. 

Ema pasikvietė Bevę, kad ši padėtų viską sutvarkyti naujai. Ji vylėsi, 
kad Bevė drąsiai pridės savo ranką prie naujojo būsto, kad kelias savaites 
čia pagyvens ir padės jai ne taip skaudžiai išgyventi persikraustymą iš 
mielosios palėpės. Ema turėjo pripažinti, kad naujasis butas buvo puikus, 
nes čia galima buvo grožėtis plačia Centrinio parko panorama ir erdviais 
suktais laiptais. Ema pasistengė patenkinti savo potraukį antikvariniams 
daiktams ir visokioms malonioms keistenybėms. Ji išpuošė savo butą ka- 
ralienės Anos laikų smulkmenėlėmis ir jausmingu popmenu. 

Emai patiko aukšti langai, nedidelis įstiklintas balkonėlis, kuriame 
ji galėjo auginti kambarines gėles, ir tai, kad jos naujoji buveinė buvo 
visai netoli Džonou namų. 

Ji matydavo Džonou beveik kiekvieną dieną. Jis vaikštinėdavo kar- 
tu su Ema po antikvariatus, nes Dru tai nebuvo įdomu. Džonou jau buvo 
įpratęs kartą ar du per savaitę užsukti pas Emą papietauti, kartais jis už- 
eidavo pas juos vakare, ir jie visi drauge kur nors eidavo. Ema nesulaukė 
visiško tėvo pritarimo ir draugystės, bet tą trūkumą jai kompensavo Džo- 
nou. Jai patikdavo klausytis, kaip jis su Dru kalbasi apie muziką. Ema 
buvo labai patenkinta, kai Džonou ir Dru ėmėsi kartu kurti dainą. 

Ji pasinėrė į namų rūpesčius. Emai patiko kurti namus sau ir Dru, 
savo būsimiems vaikams, kuriuos ji kol kas sunkiai įstengė įsivaizduoti. 

Ema buvo nustebinta ir kartu patenkinta tuo, kad Dru norėjo susi- 
laukti vaikelio nieko nelaukiant. Jie dėl daug ko nesutarė, jų skoniai ir 
požiūriai dažnai pasirodydavo esą skirtingi, tačiau šiuo klausimu jų nuo- 
monės ar svajonės sutapo. Ža 

Ji mėgino įsivaizduoti, kaip jausis nešiodama vaikelį, stebėdama, 
kaip joje auga Dru kūdikis. Dažnai ji užsisvajodavo apie tai, kaip ji kar- 

tu su Dru stums vežimėlį vaikštinėdama po parką. Ar ir jų veidus puoš 
tokia pati šypsena, kokią ji buvo pastebėjusi jaunų tėvų veiduose? 

Slinko mėnesiai, bet ji įtikinėjo save, jog turi būti kantri, jog skir- 
tasis laikas būtinai ateis. Ema nuolat patirdavo stresą, o kartais tiesiog 
persistengdavo. Ir kai tik ji sugebės atsipalaiduoti mylėdamasi, tai būti- 
nai nutiks... 

Atūžus pavasariui ji ėmėsi darbo — nufotografavo tuzinus nėščių 
moterų, kūdikių ir mažų vaikelių. Ji stebėjo juos besimėgaujančius šilto- 
mis popietėmis ir pavydėjo. 

Planai atidaryti nuosavą studiją ir išleisti knygą buvo atidėti, bet ji 
ir toliau pardavinėjo savo nuotraukas. Ji džiaugėsi galėdama mėgautis 
nauju gyvenimu, kupinu buitiškų reikalų, o laisvalaikiu stengėsi pasto- 
rinti savąjį aplanką. Ema pradėjo rinkti kulinarines knygas ir žiūrėti ku- 
linarines laidas per televiziją. Iš tikrųjų jausdavosi pamaloninta, kai Dru 
pagirdavo jos pastangas pagaminti naują patiekalą. Kadangi Dru po tru- 
putį ėmė atsibosti jos kalbos apie fotografiją ir pomėgius, ji liovėsi jam 
rodyti nuotraukas ir pasakoti apie artimiausius profesinius planus. 

Atrodė, jog Dru labiau patinka ją matyti žmonos vaidmenyje. Pir- 
maisiais vedybinio gyvenimo metais Ema buvo daugiau nei laiminga ga- 
lėdama jam įtikti. 2 

Ji tyčia stengėsi užgikrauti kuo daugiau darbų, kad pabėgtų nuo ne- 
vilties, kai jos kūnas ss jai pranešdavo, jog ji nesilaukia. Ema mė- 
gino nesijausti kalta kiekvieną kartą, kai Dru imdavo raukytis nesulau- 
kęs teigiamo atsakymo. 

Ir tuomet Emą iš monotoniškos kasdienybės, kuri visai tenkino ją, 
išplėšė Ranjanas. 


Vienoje rankoje laikydama butelį šampano, o kitoje — puokštę tul- 
pių, Ema įlėkė į kambarį: 

— Dru? Dru, tu namie? 

Statydama ant stalo butelį ji įjungė radiją. 

— Jėzau, gal galėtum išjungti, — pratarė laiptų aikštelėje pasirodęs 
Dru. Jis vilkėjo tik palaikį nertinį. Rytais jis visada atrodydavo prastai — 
susitaršę plaukai, apsiblaususios akys, skruostai apaugę šeriais... — Juk 
pati žinai, kad iki vėlumos dirbau. Nemanau, kad daug reikalauju, prašy- 
damas nors ryte šiek tiek ramybės. 

— Atsiprašau. 

Ema skubiai išjungė radiją ir ėmė kalbėti tyliau. Jau po kelių ve- 
dybinio gyvenimo mėnesių ji pastebėjo, kad Dru nuotaika, neišgėrus 
kavos, buvo siaubinga; kiekvienu momentu jis galėjo užsiplieksti kaip 
degtukas. 

— Nemaniau, kad tu dar miegi. Galvojau, kad jau išėjai. 

— Yra žmonių, kuriems nereikia keltis auštant, kad galėtų produk- 
tyviai dirbti. 

Ema kiek tvirčiau suspaudė gėles. Ji nenorėjo sugadinti šios aki- 
mirkos kvailu ginču. 

— Gal galėčiau tau paruošti kavos? 

— Aišku, galėtum. Vis tiek dabar jau nebeužmigsiu. 

Ema nusinešė gėles ir vyną į virtuvę. Virtuvė buvo įrengta siauroje 
patalpoje, kurios erdvė buvo atskirta stikliniu pusryčių staleliu. Ema buvo 
pasirinkusi melsvus ir baltus tonus — tviskantys jūros spalvos paviršiai, 
balti pagražinimai; blyškiai melsvos ir baltos grindų plytelės. Kampe bu- 
vo pastatyta sena virtuvinė dėžė, kurią pati Ema buvo nudažiusi baltai. 
Ant jos buvo išdėliota dekoratyvinių stiklinių indų kolekcija. 

Ema įpylė vandens melsvuose vazonėliuose auginamiems trims kak- 
tusams ir ėmėsi ruošti pusryčius. Tris dienas per savaitę pas juos ateida- 
vo šeimininkė, bet Emai patiko gaminti lygiai taip, kaip daryti geras nuo- 
traukas. Prieš sumaldama kavos pupeles, ji paskrudino Dru mėgstamos 
dešros. 

Kai po kelių minučių Dru įžengė į virtuvę vis dar nuoga krūtine ir 
nesiskutęs, jau buvo pasklidęs malonus kvapas, kurio pakako jo nuotai- 
kai pataisyti. Be to, jam labai patikdavo matyti Emą, stovinčią prie vi- 
ryklės ir jam gaminančią. Šis vaizdelis Dru primindavo: kad ir kas ji 
būtų, kad ir kokia milžiniška būtų jos sąskaita banke — ji priklausė j jam. 

Jis priėjo prie Emos norėdamas pabučiuoti jos kaklą. 

— Labas rytas... 

Emos šypsenėlė išblėso, kai ant krūtų ji pajuto kietas jo rankas. 

— Po minutėlės viskas bus paruošta. 

— Gerai. Aš išbadėjęs, — pratarė jis skaudžiai sugnybdamas jos 
spenelius. 

Ji negalėjo pakęsti, kai jis taip darydavo, bet šį kartą nieko nepasa- 
kė, tik nusisuko norėdama įpilti jam kavos. Kartą ji pasakė Dru, jog jai 
nepatinka, kai kas nors ją žnaibo, bet jis tik dar dažniau ėmė žnaibyti. 
Dru sakė paprasčiausiai ją erzinąs. 

Ema, tu per daug jautri. Tu neturi humoro jausmo. 

— Turiu naujienų, — pratarė ji duodama jam puodelį. — O Dru, tai 
puikios naujienos. 

Jo žvilgsnis paaštrėjo. Ar ji laukiasi? Jis labai norėjo padovanoti 
Brajenui anūką. 

— Tu buvai pas gydytoją? 

— Ne... O, ne, Dru, aš ne nėščia. Atleisk. 

Ji pajuto jau pažįstamą kaltės ir nepilnavertiškumo jausmą. Jam sė- 
dantis už stalo, ji išvydo jo veide neviltį. 

— Mums paprasčiausiai reikia truputį daugiau laiko, — sumurmėjo 
Ema, mušdama keptuvėn du kiaušinius. — Aš kruopščiai matuojuosi tem- 
peratūrą. 

— Gerai, — atsakė jis, kai prisidegė cigaretę ir PAcve5o į ją pro 
dūmų kamuolius. — Tu tikrai labai stengiesi. 

Ji prasižiojo norėdama kai ką pasakyti, bet paskui užsičiaupė. Da- 
bar buvo ne laikas jam priminti, kad kūdikio gimimui reikia dviejų žmo- 

nių. Kai paskutinį kartą jie apie tai kalbėjo, jis nusviedė lempą ir išdūmė 
iš kambario palikęs ją kamuotis ir sau priekaištauti iki ryto. 

— Buvau pas Ranjaną. Juk prisimeni, sakiau tau, kad noriu pas jį 
užeiti? 

— Aaaa? O, taip. Pas tą išpuikusį senį. 

— Jis neišpuikęs, — pratarė Ema. — Galbūt ekscentriškas, — nusi- 
šypsojusi tęsė ji, — galbūt dažnai bjaurus, bet neišpuikęs. 

Ema pastatė lėkštę ant stalo. Ji pamiršo savo pačios kavą ir atsisėdo 
pasirengusi pratrūkti. 

— Jis nori surengti mano parodą. Mano pačios parodą. 

— Parodą? — pakartojo Dru, nurijęs kąsnį dešros. — Apie ką, po 
velnių, tu kalbi? 

— Apie savo darbą, Dru. Aš juk tau sakiau, jog maniau, kad galbūt 
man vėl pasiūlys darbą, bet jis kalbėjo visai apie kitką. 

— Tau nereikia jokio darbo. Jau sakiau, ką manau apie tavo darbus 
su visokiais gašliais bjaurybėmis. 

— Ne, bet... Na, dabar visa tai nesvarbu. Jis mano, kad aš — talen- 
tinga. Jam buvo sunku tai pripažinti, bet jis tikrai mano, kad aš gerai 
dirbu. Jis rengiasi finansuoti mano parodą. 

— Tu kalbi apie vieną iš tų malonių, nedidelių susibūrimų, per ku- 
riuos Žmonės vaikštinėja po sales ir dėbso į paveikslus, sakydami: “O, 
kokia gelmė, koks nuostabus vaizdas"? 

Ema įsitempė, paskui iš lėto pakilo norėdama išvynioti tulpes ir kiek 
aprimti. Jis nenorėjo jos įžeisti, mėgino sau įrodyti. 

— Tai labai svarbus žingsnis mano karjeroje. Troškau šito dar nuo 
vaikystės. Maniau, kad suprasi. 

Jis pažvairavo. Dabar Dru susigriebė, kad turėtų būti švelnesnis ir 
ją pamaloninti. 

— Aišku, kad suprantu. Labai gerai, meilute. Tau pasisekė. Kada gi 
ta didžioji diena? 

— Rugsėjo mėnesį. Jis nori man duoti pakankamai laiko, kad su- 
rinkčiau visus geriausius darbus. 

— Tikiuosi, eksponuosi ir keletą mano nuotraukų? 

Statydama vazą su tulpėmis šešėlyje, ji prisivertė nusišypsoti. 

— Žinoma, juk tu —" mylimiausias mano objektas. 

Ema buvo tikra, jog jis nesiekė komplikuoti padėtį tyčia, tačiau Dru 
reikalavo iš jos tiek daug laiko, kad jai buvo tiesiog neįmanoma imtis 
savų darbų. Jis sakė, jog jie turi įsitvirtinti Niujorke kaip pora, todėl ji 
privalėjo lankytis klubuose. Jam reikėjo pertraukos, todėl jie visą savai- 
tę praleido Virdžinijos salose. Dru net neabejojo, kad jis privalo susiras- 
ti jaunų ir turtingų draugų Niujorke. Dabar jų butas beveik niekada ne- 
būdavo tuščias. Jeigu ten nevykdavo kokie nors vakarėliai, tai jiems tek- 
davo eiti kur nors kitur pramogauti. Kaip viena iš naujų ir puikių porų, 

jie buvo nuolat medžiojami žurnalistų. Naujos Brodvėjaus pjesės pasta- 
tymas, atidarymo vakaras naujame naktiniame klube, koncertas Centri- 
niame parke... Viskas, ką tik jie darė, buvo fiksuojama. Jų vardai ir vei- 
dai puošė vos ne kiekvieno laikraščio puslapius. Jų atvaizdai puošė “Rol- 
ling Stone", “People", “Newsweek" viršelius. Barbara Volters prašė jų 
interviu. 

Kiekvieną kartą pajutusi pyktį ir nebepakeldama tokio spaudimo. 
Ema primindavo sau, jog būtent apie tokį gyvenimą ji svajojo tada. kai 
buvo uždaryta šv. Katerinos akademijoje. Tačiau šių svajonių realybė bu- 
vo kitokia, išties varginanti, daug nuobodesnė, negu Ema kada nors ga- 
lėjo įsivaizduoti. 

Ji nuolatos prisimindavo daugelio žmonių kartojamus žodžius, jog 
pirmieji vedybinio gyvenimo metai yra sunkiausi. Ji turėjo stengtis ir 
būti kantri. O tai, kad vedybos ir pats gyvenimas iš tikrųjų pasirodė esąs 
sunkesnis ir ne toks kerintis, kaip kad ji įsivaizdavo, Emai tereiškė vie- 
ną dalyką — ji nepakankamai stengiasi. 

— Eikš, brangioji, juk čia šventė, puikus vakarėlis, — pratarė Dru, 
čiupęs ją glėbin, ir apsuko. Mineralinis vanduo kliūstelėjo iš stiklinės, 
kurią Ema laikė rankose, o Dru ją prisitraukė arčiau norėdamas išvesti 
šokti. — Ema, atsipalaiduok. 

— Aš pavargusi, Dru. 

— Tu visada pavargusi. 

Kai Ema pamėgino nusigręžti ir ištrūkti, ji pajuto į nugarą įremtus 
Dru pirštus. Tris naktis ji buvo praleidusi besidarbuodama tamsiame kam- 
barėlyje. Jos paroda turėjo būti atidaryta jau po šešių savaičių. Ji nepa- 
prastai jaudinosi ir buvo pikta kaip pantera. Pikta, nes jos vyras visai 
nesidomėjo jos darbu. Pikta, nes jos vyras jai vos prieš porą valandų 
pareiškė, kad pasikvietė kelis draugus. 

Kambariuose buvo susikimšę apie pusantro šimto žmonių. Visu garsu 
skambėjo muzika. Paskutinį mėnesį tokių "nedidelių" susibėgimų būda- 
vo rengiama vis daugiau ir daugiau. Jos sąskaita alkoholiniams gėrimams 
dabar siekė apie penkis šimtus dolerių per savaitę. Ji negailėjo pinigų. 
Ne, jai pinigai nebuvo svarbu. Net ir laiko nebuvo gaila, tik ne tada, kai 
tą laiką praleisdavo su draugais. Tačiau dabar draugai jau buvo pavirtę į 
nemalonią prievolę, į didelę naštą. Praėjusią savaitę jų butas buvo nejįti- 
kėtinai sujauktas; visiems išsiskirsčius ji pamatė, kad sofa buvo sulais- 
tyta brendžiu, kažkas cigarete buvo pradeginęs jos rytietišką kilimėlį. 
Tačiau daug blogiau už sudaužytą brangią vazą ar pavogtą Limožo sal- 
daininę buvo narkotikai. 

Svetainėje, kuri, Emos manymu, po kiek laiko turėjo tapti vaikų 
kambariu, ji aptiko nepažįstamų žmonių kompaniją, linksmai uostančių 
kokainą. 

Dru pažadėjo, kad tai niekada daugiau nebepasikartos. 

— Tu paprasčiausiai triedi dėl to, kad neatvažiavo Mariana. 

— Ji nebuvo pakviesta, — patyliukais jį pataisė Ema. — Visai ne 
dėl to. 

— Jai sugrįžus tu kur kas daugiau laiko praleidi su ja toje savo pa- 
lėpėje, negu čia, su manimi. 

— Dru, aš jau beveik dvi savaites jos akyse nemačiau. Neturiu nė 
trupučio laiko, nes man trukdo darbas ir mūsų “visuomeninis gyvenimas". 

— Bet visada randi laiko skųstis. 

Ema žengė žingsnį atgal. Įpykusi nustūmė jo rankas, kad vėl jos 
nesugriebtų. 

— Einu miegoti. 

Ji yrėsi pro svečių spūstį nekreipdama dėmesio į kalbinimus ir juo- 
ką. Jis sučiupo ją jau prie pat laiptų. Pajutusi kietus jo pirštus, Ema su- 
prato, kad jis buvo ne menkiau įširdęs nei ji. 

— Traukis nuo manęs, — pratarė Ema beveik be kvapo. — Nema- 
nau, kad norėtum muštis prie savo draugų. 

— Tada viską išsiaiškinsime viršuje, — sušvokštė jis, čiupo ją už 
rankos ir besipriešinančią tempė laiptais aukštyn. 

Ji buvo pasirengusi ginčytis. Iš tikrųjų mėgavosi galvodama apie 
isterišką aiškinimąsi. Tačiau įėjusi į miegamąjį Ema neteko žado. 

Norėdami susismulkinti kokainą, jie buvo nusičiupę jos antikvarinį 
veidrodėlį. Keturi “svečiai" buvo palinkę virš staliuko, skirto įvairiems 
mažmožiams. Jie kikeno ir traukė į šnerves baltus miltelius. Seni kvepa- 
lų buteliukai, kuriuos Ema kolekcionavo, buvo nustumti į šalį. Vienas iš 
jų buvo numestas ant grindų, sudaužytas. 

— Nešdinkitės. 

Į ją sužiuro keturios galvos, iškreiptos pelėdiškų šypsnių. 

— Sakau, lauk! Eikit iš mano kambario, po velnių. Dinkit iš mano 
namų! 

Dru nespėjus jos sulaikyti, Ema puolė arčiausiai stovėjusią žmo- 
gystą, beveik dvigubai už ją stambesnį vyruką, ir galingai pastūmė. 

— Ei, palauk, mes pasidalysim. 

— Nešdinkitės lauk, — pakartojo ji, ir mostelėjo į duris. | 

Tada jie ganėtinai greitai vienas po kito išskubėjo pro duris. Viena 
iš moterų kiek per ilgai stabtelėjo ties Dru ir paglostė jam skruostą. Ema 
užtrenkė paskui juos duris ir atsigręžė į vyrą. 

— Man jau pakaks. Dru, kiek galėjau, tiek kenčiau. Noriu, kad šie 
Žmonės iš čia išsinešdintų ir daugiau niekada nebegrįžtų. 

— Tikrai? — tyliai pratarė jis. 

— Nejau tau tai visai nerūpi? Nejau nė trupučio nerūpi? Juk čia 
mūsų miegamasis. Dieve, Dru, tik pažiūrėk į mano daiktus. Jie buvo ma- 
no spintelėje. 

Įsiutusi ji pakėlė visą glėbį šilkinių ir medvilninių drabužių. 

— Dievai žino, ką jie pavogė ar sudaužė šį kartą, tačiau ne tai bai- 
siausia. Šių žmonių aš net nepažįstu, o jie kuo ramiausiai mano kamba- 
ryje gaminasi narkotikus. Mano namuose narkotikų nebus. 

Ji matė, kaip Dru atsivedėjo, lyg ruošdamasis smogti, bet šio jude- 
sio tinkamai neįvertino. Po akimirkos Ema pajuto ganėtinai stiprų smū- 
gi. suduotą atgalia ranka jai į veidą. Burnoje pajuto kraujo skonį. Ap- 
stulbusi ji pakėlė ranką prie prakirstos lūpos. 

— Tavo namuose? — sušvokštė Dru, ją pakėlė ir taip stipriai pa- 
purtė, kad Emos marškiniai įplyšo. Kai ji pasilenkė norėdama atsiremti į 
šalia lovos pastatytą stalelį, ant grindų nukrito mėgiama Tifanio lempa 
ir sudužo. — Pasiutusi maža kalė, ar čia tavo namai? 

Ji buvo per daug apstulbusi, kad galėtų priešintis, todėl tik susigū- 
žė, kai pamatė, kad jis vėl rengiasi pulti. Kurtinanti muzika nustelbė jos 
riksmą, kai Dru ją pakėlė, o paskui sviedė ant lovos. 

— Mūsų namai. Ir tu velniškai gerai turėtum tai prisiminti. Jie ly- 
giai tavo, lygiai mano. Viskas čia yra tiek tavo, tiek mano. Ir nė nema- 
nyk, kad man gali nurodinėti, ką turėčiau daryti. Nejau manai, kad gali 
mane žeminti ir toliau ramiai gyventi? 

— Aš ne... — pratrūko ji gūždamasi, kai jis vėl pakėlė ranką. 

— Štai taip jau geriau. Aš pats tau pasakysiu, kada norėsiu pasi- 
klausyti tavo verkšlenimų. Visada elgiesi kaip nori, tiesa, Ema? Na, ge- 
rai, ši naktis taip pat nebus išimtis. Nori štai čia sėdėti visai viena. Pui- 
ku, — rėkė Dru. Jis pagriebė telefoną ir nutraukė laidus. — Tai ir sėdėk. 

Dru trenkė telefoną į sieną, o paskui trenkęs durimis išėjo iš kam- 
bario ir užrakino. 

Ji sėdėjo susirietusi ant lovos ir sunkiai alsavo, sukaustyta neapsa- 
komo jausmo, nejausdama skausmo, nekreipdama dėmesio į mėlynes. Tai 
tik košmaras, mąstė ji. Ją vėl aplankė košmarai. Ji skausmingai prisimi- 
nė antausius ir smūgius, riksmus, kurių lydima ji gyveno pirmus trejus 
savo gyvenimo metus. 

Pasiutusi maža kalė. 

Ar čia nuskambėjo Džeinės balsas, ar Dru? 

Visa drebėdama ji ištiesė ranką. Ant pagalvės gulėjo nedidelis, juo- 
das jos vaikystės šuniukas. Apsikabinusi jį Ema verkė tol, kol užmigo. 


*** 


Kai kitą rytą jis atrakino duris, Ema dar miegojo. Stovėdamas tarp- 
duryje, Dru šaltai ją stebėjo. Vienas jos skruostas buvo ištinęs. Jis turėjo 
užtikrinti, kad porą dienų ji nesirodytų viešai. . 

Kvaila buvo prarasti savitvardą, mąstė Dru, trindamas delnus į šo- 
nus. Visa tai suteikė pasitenkinimo, bet buvo kvaila. Nors, tiesa, ji visa- 
da jį spaudė. Juk jis iš tikrųjų labai stengėsi. Bet jam nebuvo lengva. Koks 
skirtumas, ar miegoti su ja, ar pasiguldyti greta savęs nustipusią žuvį? Be 
to, ji nuolat kalba apie tą prakeiktą parodą, išsliūkina į savo tamsųjį kam- 
barėlį ir dingsta ten ištisoms valandoms, užuot juo rūpinusis. 

Visų svarbiausia buvo jo darbas ir poreikiai. Atėjo metas tai su- 
prasti ir jai. 

Žmona privalo rūpintis savo vyru. Štai todėl jis ją ir vedė. Jis tikė- 
josi, kad ji juo rūpinsis, kad padės jam pakilti ten, kur jis ir norėjo atsi- 
durti. 

Galbūt šie keli smūgiai jai tikrai taps gera pamoka. Dabar, kai pra- 
dės su juo ginčytis, ji tikrai bent porą kartų gerai pagalvos. 

Tiesa, jis parodė, kas čia yra tikrasis šeimininkas, todėl dabar gali 
būti šiek tiek dosnesnis. Mažoji, mieloji Ema, mąstė jis. Jam tereikės 
truputėlį pasistengti, ir ji vėl bus jo rankose. 

— Ema, — pratarė jis, atsargiai žengdamas prie lovos, kad neužlip- 
tų ant lempos šukių. Dru žiūrėjo, kaip Ema iš lėto atsimerkė. Jos akyse 
jis išvydo baimę. — O, vaikeli, aš labai labai atsiprašau. 

Kai Dru ištiesė ranką norėdamas paglostyti jos plaukus, Ema krūp- 
telėjo. 

— Net nežinau, kas man nutiko. Tiesiog praradau nuovoką. Aš pats 
nusipelniau būti užrakintas. 

Ema tylėjo. Ji tarsi išgirdo kažkada motinos ištartų atsiprašymo žo- 
džių aidą. 

— Ema, tu turi man atleisti. Aš taip tave myliu. Viskas nutiko tik 
dėl to, kad tu ant manęs šaukei ir puolei kaltinti. Tačiau aš buvau nekal- 
tas, — kalbėjo Dru, kai palietė jos sustirusius pirštus ir prispaudė prie 


lūpų. — Pats suprantu, kad tie išgamos neturėjo čia būti. Čia — mūsų 
kambarys. Bet tai ne mano kaltė. Aš pats juos paskui išvariau, — melavo 
jis. — Tai viskas dėl to, kad labai įsiutau, — tęsė jis. — Kai pamačiau 


juos čia, tiesiog įtūžau. O tada tu mane užsipuolei... 

Tada ji vėl pradėjo verkti. Per kietai suspaustus vokus lėtai sunkėsi 
tylios ašaros. 

— Ema, aš daugiau niekada prieš tave nepakelsiu rankos, prisiekiu. 
Jeigu nori, aš išeisiu. Tu gali su manimi išsiskirti. Dievas žino, ką be 
tavęs daryčiau, bet nedrįsčiau prašyti, kad leistum man pasilikti. Tai tik... 
Dieve, paprasčiausiai viskas supuolė į vieną krūvą. Albumo neperka taip, 
kaip mes tikėjomės, tik per plauką negavome Gremi apdovanojimo, o 
aš...aš visą laiką galvoju apie tai, kaip būtų gerai turėti kūdikį. 

Tada jis pratrūko raudoti užsidengęs veidą delnais. Neatsilaikiusi 
pagundai Ema ištiesė ranką norėdama jį paglostyti. Dru vos susilaikė 
nenusijuokęs, paskui sučiupo jos pirštus ir parpuolė ant kelių prie lovos. 

— Ema, labai prašau. Suprantu, jog tai, kad tu mane užsipuolei, 
kad pradėjai bartis, neturėtų būti tokio mano elgesio priežastis, tai netu- 
rėtų reikšti, jog galima man atleisti. Atleisk man. Duok man dar vieną 
progą. Padarysiu viską, kad tik tau būtų gerai. 

— Kaip nors su tuo susitvarkysime, — sumurmėjo Ema. 

Prispaudęs lovos užtiesalą prie veido, jis šypsojosi. 

Vakarėliai liovėsi. Na, kartkartėmis jų namuose būdavo rengiami 
pasibuvimai su žmonėmis, su kuriais Ema jautėsi jaukiai. Tačiau dabar 
čia nesusirinkdavo minios nepažįstamųjų. Dru buvo dėmesingas ir malo- 
nus, toks, kokį Ema jį prisiminė buvusį iki vestuvių. Ji įtikinėjo save, 
kad įtūžis ir prievarta tebuvo atsitiktinumas. 

Tai Ema išvedė jį iš pusiausvyros. Pakankamai dažnai šitai kartoda- 
mas galiausiai privertė ją tuo patikėti. Ji kaltino Dru tuo, ko jis visiškai 
neketino daryti. Ji pati jį aršiai puolė, užuot palaikiusi ir juo patikėjusi. 

Ir jeigu jis retkarčiais prarasdavo savitvardą, jeigu jo akyse ji pa- 
stebėdavo smurto kibirkštį, pamatydavo, kad jo kumščiai susigniaužia, o 
lūpos pavojingai įsitempia, Ema visada surasdavo rimtų, net logiškų prie- 
žasčių, kurios, jos manymu, Dru prie tokios būsenos privedė. 

Mėlynės išnyko. Skausmas pasimiršo. Dru stengėsi susidomėti jos 
pomėgiu — fotografija, nors tuzinais subtilių būdų bandė jai įrodyti. jog 
tai atima jų bendrą laiką, atitraukia jos mintis nuo rūpinimosi vyru ir jo 
karjera. 

Galbūt jis ir galėjo sutikti, kad nuotraukos buvo neblogos, jeigu 
apskritai kam nors galėtų patikti spoksoti į senas ponias, lesinančias ba- 
landžius. Tai kodėl gi ji turėjo gaišti tiek daug valandų, pavogtų nuo jo, 
vien tik dėl kelių nespalvotų nuotraukų, kuriose pavaizduoti parkuose 
slampinėjantys žmonės? 

Jis sakydavo, kad tikrai galėtų pasisotinti šaltu sumuštiniu net ir po 
šešių kūrybos valandų. Tiesą sakant, jam nėra sunku nunešti į skalbyklą 
skalbinius net ir po ištisą popietę trukusio susitikimo. . 

Jai dėl viso to nereikėtų nė trupučio nerimauti. Pagaliau, jeigu jai 
toks jau svarbus prakeiktas jos darbas, jis gali papramogauti kitą vakarą. 

Kad ir kiek jis Emą kritikuotų, toji kritika visada būdavo sušvelni- 
nama komplimentais. Ji taip viliojančiai atrodo stovėdama prie viryklės 
ir gamindama jam valgyti. Jam taip malonu grįžti namo ir rasti ją belau- 
kiančią... 

Galbūt jis per daug griežtai nurodinėjo, ką ji turėtų vilkėti, kokius 
drabužius pirkti, kaip šukuotis. Kad ir kaip ten būtų, jos kaip dainininko 
žmonos įvaizdis buvo toks pats svarbus, kaip ir jo paties. 

Jis, galima sakyti, turėjo tvirtą nuomonę apie tai, kuo ji turėtų vil- 
kėti per parodos atidarymą. Bet, kaip jis tvirtino, tik norėjo, kad ji atro- 
dytų kiek įmanoma geriau. Be to, jo manymu, jos skonis nebuvo labai 
įdomus, o drabužiai — per daug nuobodūs. 

Iš tikrųjų ji mieliau būtų apsivilkusi juodo šilko suknelę ir aukso 
spalvos švarkelį, o ne trumpą, aptemptą drabužį, išpuoštą plunksnomis 
ir blizgučiais, kurį parinko Dru. Bet, pasak jos vyro, dabar ji buvo meni- 
ninkė, todėl turėjo atitinkamai ir atrodyti. Emą sujaudino tai, kad Dru ją 
pavadino menininke, todėl ji apsivilko jo pasiūlytą suknelę vien tik dėl 
to, kad jam padėkotų. Jis padovanojo jai porą masyvių auksinių auskarų, 
papuoštų besimainančių spalvų akmenimis. Na ir kas, kad jie buvo nela- 
bai skoningi ir iššaukiantys. Jis pats Emai juos įsegė į ausis. 

Kai jie privažiavo prie nedidelės galerijos šiek tiek toliau nuo miesto 
centro, Emai iš nervų susuko pilvą. Dru patapšnojo jai per ranką. 

— Liaukis, Ema, juk tau nereikės lipti ant scenos priešais dešimtį 
tūkstančių klykiančių gerbėjų. Tai tik nedidelė fotografijų paroda. 

Nusijuokęs jis padėjo jai išlipti iš limuzino. 

— Atsipalaiduok. Žmonės pirks mažosios Brajeno Makevojaus mer- 
gaitės nuotraukas, nesvarbu, patiks jiems ar ne. 

Ji sustojo neįtikėtinai įskaudinta. 

— Dru, būtent dabar tikrai mažiausiai norėčiau klausytis tokių žo- 
džių. Aš noriu visko siekti pati. 

— Tu visada nepatenkinta, — pratarė Dru suspausdamas jos ranką 
taip, kad Ema krūptelėjo. — Nieko sau, aš iš paskutiniųjų stengiuosi ta- 
ve palaikyti, paremti visus tuos kvailus išsigalvojimus, dėl kurių tu pa- 
mišusi, nors ir kaip man būtų nepatogu, o tu vėl suki man galvą. 

— Aš nenorėjau pasakyti... 

— Tu visada nenori. Na, jeigu jau taip labai viską nori padaryti 
pati, galbūt norėtum ir ten eiti viena. 

— Ne, aišku, kad nenoriu, — pasakė Ema. Nuo pykčio ir įtampos ji 
Jautė skausmo tvinksėjimą smilkiniuose. Ji manė, jog tikrai niekada ne- 
sugeba rasti tinkamų žodžių savoms mintims perteikti. Šį ypatingą vaka- 
rą ji tikrai netroško, kad Dru pasijustų jai svetimas. — Atleisk, Dru. Aš 
tikrai nenorėjau ant tavęs rėkti. Aš paprasčiausiai labai jaudinuosi. 

— Tada gerai, — atsakė jis patenkintas, kad sulaukė atsiprašymo. 
Paskui jis paglostė jos ranką ir įsivedė vidun. 

Jie atvyko vėlai, kaip buvo liepęs Ranjanas. Jis norėjo, kad svečių 
minia jau būtų susirinkusi ir suintriguota, belaukdama atvykstančios jo 
žvaigždutės. Jis buvo nukreipęs savo erelišką žvilgsnį į duris ir puolė 
prie jų tą pačią minutę, vos tik Ema ir Dru įėjo. 

Jis buvo nedidelis, storas vyriškis, nuolatos dėvintis juodą golfą ir 
Juodus džinsus. Anksčiau Ema manė, kad jis tik nori išlaikyti savotišką 
menininko įvaizdį, bet iš tikrųjų jis taip rengėsi tik dėl to, jog manė, kad 
juoda spalva jį lieknina. Jo galva buvo didelė ir plika, ją dar labiau didi- 
no aukštas golfo kaklas. Neįtikėtinai šviesias žalias akis dengė vešlūs, 
juodi antakiai, kuriuose matėsi ir žilų plaukelių. Jo nosis buvo kumpa, o 
lūpos — plonos. Lūpas jis mėgino pastorinti Klarko Geiblo stiliaus ūsiu- 
kais. Tačiau niekas negelbėjo jo išvaizdai, kuri, nors ir kaip jis steng- 
tųsi, nebuvo patraukli. Tačiau visos trys žmonos Ranjaną paliko ne dėl 
bjaurios išvaizdos, o todėl, kad jis skirdavo daugiau dėmesio savo me- 
nui, 0 ne ŽmMonoms. 

Emą jis sutiko-be šypsenos ir be bučinio, o išbardamas. 

— Gerasis Dieve, tu atrodai kaip pakilusi žvaigždutė, atėjusi tik tam, 
kad į antrą planą nustumtum savo direktorių. Tiek to, — pridūrė jis, ne- 
spėjus Emai net prasižioti. — Eik ir šiek tiek pabendrauk su lankytojais. 

Ema pažvelgė į susirinkusiuosius, į brangakmenių tviskesį bei šla- 
mančius šilkus, į odos švytėjimą, ir ji apmirė iš siaubo. 

— Juk nepadarysi man gėdos nualpdama? — pratarė Ranjanas. Nie- 
kas nebūtų galėjęs tvirtinti, kad šis klausimas retorinis. 

— Ne, — atsakė Ema giliai įkvėpdama. — Ne, nepadarysiu gėdos. 

— Gerai, — pasakė Ranjanas. Jam dar reikėjo pasišnekėti su Dru, o 
gal tik susipažinti. Dru Ranjanui nepatiko iš pirmo žvilgsnio. — Čia taip 
pat yra ir spaudos atstovų. Jie jau suvalgė pusę vaišių. Man atrodo, tavo 
tėvas taip pat glaudžiasi kažkur netoliese. 

— Tėtis? Jis čia. 

— Štai ten, — vos vos mostelėjo Ranjanas. — O dabar eik ir pasi- 
stenk atrodyti pasitikinti savimi. 

— Nemaniau, kad jis ateis, — sumurmėjo Ema Dru į ausį. 

— Aišku, jis atėjo, — atsiliepė Dru. Jis vylėsi, kad taip ir bus. Jis 
apkabino Emą per pečius. — Ema, jis tave myli. Jis niekada negalėtų 
praleisti tokio svarbaus vakaro kaip šis. Eime, susiraskime jį. 

— Aš nenorėčiau... 

Mylinti ranka suspaudė jos ranką, ir Emai beveik užgniaužė kvapą. 

— Ema, jis — tavo tėvas. Nebūk pasipūtus. 

Ji yrėsi per minią eidama greta Dru ir mechaniškai šypsodamasi, 
kartkartėmis stabteldama su kuo nors paplepėti. Jai labai padėjo Dru, 
kuris visiems ją gyrė. Jo pritarimas ir palaikymas, kurio Ema tiek ilgai 
laukė, įžiebė jos širdyje kaitrią kibirkštėlę. Dabar ji manė, jog anksčiau 
buvo kvaila, nes galvojo, kad jis nekenčia jos darbo. Priimdama jo svei- 
kinimo bučinius, ji prisiekė sau, jog nuo šiol jam skirs daugiau laiko, jog 
dar geriau juo rūpinsis. 

Ji visada troško jaustis reikalinga. Šypsodamasi Dru ji entuziastin- 
gai aptarinėjo nuotraukas su kitais svečiais, ji buvo patenkinta tapusi 
tuo, kas yra dabar. 

Dru primygtinai prašant, ji paėmė šampano taurę, bet gėrimo be- 
veik nepalietė, tik vaikštinėjo po salę. 

Brajeną ji pamatė apsuptą žmonių, stovintį priešais nuotrauką, ku- 
rioje buvo pavaizduotas jis ir Džonou. Ji labai stengėsi, kad šypsena nuo 
jos veido nedingtų, ir prisiartino prie tėvo. 

— Tėti... 

— Ema, — pratarė Brajenas. Kiek padvejojęs, jis ištiesė jai ranką. 
Ji atrodo tokia...tolima, mąstė Brajenas. 

— Kaip malonu, kad atėjai. 

— Aš tavimi didžiuojuosi, — atsiliepė Brajenas. Jis tvirtai suspaudė 
Emos ranką, lyg norėtų susigrąžinti tą ryšį, kurį jautė praradęs. — Labai 
labai didžiuojuosi. 

Ji pradėjo šnekučiuotis su Brajenu, ir iš visų pusių pasipylė foto- 
blyksčių salvės. Ema svarstė, ar tik jo veide nebuvo pasirodęs apmau- 
das, dar prieš nušvintant nerūpestingai šypsenai. 

— Brajenai, kaip jaučiatės, kai dėmesio centre yra jūsų dukra? 

Jis neatsigręžė į klausimą šūktelėjusio reporterio pusę, o tebežiūrė- 
jo į Emą. 

— Tikriausiai niekada negalėčiau jaustis laimingesnis. 

Labai nenoromis jis ištiesė ranką Dru. 

— Dru... 

— Brajenai... Ji puiki, tiesa? — tarstelėjo Dru švelniai bučiuoda- 
mas jai į smilkinį. — Net nežinau, kas šįvakar labiau nerimavo — Ema 
ar aš. Tikiuosi, dar kelias dienas čia pabūsi, ateisi mūsų aplankyti. Kartu 
papietautume. 

Brajenas įsiuto, kad kvietimo sulaukė iš Dru, o ne iš savo dukters. 

— Man labai gaila, bet iš ryto vykstu į Los Andželą. 

— Ema... 

Ji atsisuko, ir jos įtempta šypsenėlė iš nuostabos dingo. 

— Stivi... 

Nusijuokusi ji puolė jam ant kaklo. 

— Aš taip džiaugiuosi tave matydama. 

Atsitraukdama nuo jo per rankos atstumą, ji atidžiai jį apžiūrinėjo. 

— Puikiai atrodai, — pasakė Ema. Ji buvo teisi. Jis jau niekada 
nebus tas gražus vyras, kurį ji matė vaikystėje, tačiau dabar atrodė pil- 
nesnis, be juodų ratilų po akimis. — Aš nežinojau, kad tu... Man niekas 
nepasakė, kad... — kad jį jau paleido, pamanė tyliai pati sau. 

Viską supratęs jis šyptelėjo. 

— Mane išleido anksčiau už gerą elgesį, — pratarė jis Emai, o pas- 
kui žengė arčiau, kad pats galėtų ją apkabinti. — Aš net atsivedžiau savo 
gydytoją. 

Kiek sutrikusi po minutėlės Ema atpažino smulkią brunetę, Stivio 
psichoterapeutę. 

— Sveika. 

— Sveika, — nusišypsojo Katerina Haines. — Nuoširdžiausi svei- 
kinimai. 

— Dėkoju. 

— Aš esu pirmoji jūsų pirkėja, — tęsė Katerina. — Įsigijau Stivio ir jo 
gitaros nuotrauką. Atrodo, kad jis su ta gitara mylisi. Negalėjau atsispirti. 

— Dabar ji analizuos tą nuotrauką ištisas valandas, — pratarė Sti- 
vis. Jis užuodė škotiško viskio kvapą ir buvo priverstas kaip nors su- 
tramdyti nubudusį troškimą. — Žinai, čia turi būti ir P. M. 

Stivis palinko Emai prie ausies ir piktai sušnabždėjo: 

— Jis atsivedė ir ledi Anabelę. 

— Ne, negali būti... 

— Man atrodo, jie susižiedavę. Bet jis dedasi esąs labai drovus. 

Mirktelėjęs Stivis paėmė už parankės Kateriną ir nuėjo. 

Kabindamas: Dru į parankę, Ema juokėsi. 

— Manau, man reikėtų paieškoti P. M., — pratarė ji, mestelėjusi į 
tėvą skubų žvilgsnį. 

Ir ką jis galėtų pasakyti? Stivį ji pasitiko parodydama daugiau mei- 
lės ir prielankumo nei jam. Jis norėjo apie daug ką su Ema pasikalbėti, 
bet dabar buvo ne laikas ir ne vieta tokiems pokalbiams. 

— Eik. Bet prieš man išeinant dar susitiksim. 

— Taip, eik, Ema, — pratarė Dru bučiuodamas jai į skruostą. — O 
aš dar šiek tiek pabūsiu su tavo tėvu. Būdami kartu mes galėsime geriau 
tave išgirti. Neįtikėtina, tiesa, — pradėjo Dru, kai Ema nusigręžė. 

Ji, galima sakyti, iš tikrųjų jautėsi neįtikėtinai, nes niekada nesiti- 
kėjo sulaukti tiek daug žmonių, tokio didelio susidomėjimo jos darbais. 
Jos mintyse kirbėjo klausimas, ar žmonės apskritai susirinks, ar ateis 
tėtis ir jo bičiuliai. Tačiau ji iš paskutiniųjų stengėsi nekreipti į tokias 
mintis dėmesio. 

Ema susitiko su P. M. Buvo akivaizdu, jog nuo ledi Anabelės jis jau 

nebebėgo. Tiesą sakant, galėjai pamanyti, jog jis džiaugiasi gyvenimu. 
Anabelė vilkėjo smaragdo žalumo odiniais drabužiais, o gyvatės odos 
bateliai buvo nudažyti skaisčiai geltonai. Jos raudoni garbanoti plaukai 
buvo įmantriai suvelti. Po dešimties minučių pokalbio Ema suprato, kad 
toji moteris buvo beprotiškai, aklai įsimylėjusi. 

Tai puiku, nusprendė Ema. P. M. nusipelnė tokio atsidavimo. Na, 
galima sakyti, tokių linksmybių. 

Žmonės ateidavo ir išeidavo, bet dažniausiai pasilikdavo norėdami 
ilgiau pasisvečiuoti. Iš kolonėlių sklido labai sumaniai Ranjano parinkti 
“Devastation" įrašai. Truputį nustebusi daugiau nei prie tuzino nuotrau- 
kų Ema matė prikabintas nedideles melsvas etiketes. Parduota, pamanė 
sau. 

Užspeista į kampą kažkokio nedidelio, pretenzingo žmogelio, no- 
rėjusio pasikalbėti su ja apie formą ir turinį, ji pastebėjo Marianą. 

— Atleiskite, — pradėjo ji, bet dar nesuspėjusi išsivaduoti iš pa- 
šnekovo pamatė jos link skriejančią kambario draugę. 

— Štai kur šio vakaro žvaigždė, — kalbėjo Mariana skambiai bu- 
čiuodama Emai į skruostą. — Tu! — šūkčiojo ji, sučiupusi Emą į glėbį ir 
skandindama Šanel aromato debesyje, — tu tai padarei. Ilgas kelias nuo 
šv. Katerinos, vaikeli. 

— Taip, — atsakė Ema prisimerkusi. Tik taip žvelgdama ji galėjo 
bent trumpai patikėti, jog visa tai tikra. 

— Pažiūrėk, ką tau suradau. 

— Beve! — šūktelėjo Ema, kai vadavosi iš Marianos glėbio ir puolė 
prie Bevės. — Nemaniau, kad tau pavyks čia atvykti. 

— Nė už ką nebūčiau galėjusi tokio įvykio praleisti. 

— Mes kartu įėjome, ir aš iškart ją pažinau, — aiškino Mariana. — 
Vaikštinėdamos po minią puikiai leidome laiką, žėrėme tau komplimen- 
tus. Viskas trykšta jėga, — kalbėjo Mariana nuo stalo čiupdama sumuš- 
tinį. — Tiesa, tą nuotrauką, kur fotografavai mane palėpėje su darbiniu, 
dažais ištepliotu chalatu ir vilnonėmis kojinėmis, nusipirko kažkoks puoš- 
nus vyriškis. Man reikėtų jį susirasti ir pasiteirauti, ar jis nenorėtų susi- 
pažinti su originalu. 

— Visai nesunku suprasti, kodėl tu ją iaip myli, — pratarė Bevė, 
kai Mariana nusiyrė pro minią. — Na, tai kaip jautiesi? 

— Neįtikėtinai. Baisoka, — kalbėjo Ema, pridėjusi rankas prie skran- 
džio. Bet dabar ji virpėjo ne iš nervų, o iš malonaus jaudulio. — Norėjau 
nueiti į moterų tualetą ir gerai išsiverkti. Aš taip džiaugiuosi, kad tu čia. 

Tada ji pamatė už kelių pėdų stovintį Brajeną. 

— Tėtis irgi yra čia. Ar norėtum su juo pasikalbėti? 

Bevei tik truputį tereikėjo pasukti galvą, kad jį pamatytų. Ji neramiai 
vartė rankose puošnų vakarinį krepšelį. Praėjo tiek daug metų, bet neri- 
mas nebuvo dingęs, mąstė ji. Viskas, ką ji jautė anksčiau, — gyva. 

— Aišku, žinoma, — ramiai atsakė ji. Čia, minioje, kalbėtis buvo 
saugu. Šiandieną yra Emos vakaras. Jie bent jau galėtų drauge pasidžiaug- 
tu Emos sėkme. 

Brajenas prisiartino prie jų. Ar ir jam viskas buvo lygiai taip sunku, 
kaip kad buvo jai, svarstė Bevė. Ar jo delnai drėksta nuo susijaudinimo? 
Ar virpa jo širdis? 

Jis nepalietė Bevės. Nedrįso. Tačiau mėgino rasti neutralius žodžius 
ir šypsotis blankia šypsena. 

— Malonu tave matyti. 

— Ir tave, — pratarė Bevė vėl griebdamasi krepšelio ir mėgindama 
susivaldyti. 

— Tu atrodai... — gražiai, nuostabiai, mąstė Brajenas, — gerai. 

— Ačiū. Tikrai. Rodos, neįtikėtina visa tai, kas nutiko Emai? 

Bevė dirstelėjo per petį, bet Ema jau buvo dingusi. Juos užtvėrė 
žmonių siena. 

— Tu tikriausiai labai ja didžiuojiesi. 

— Taip, — atsiliepė Brajenas gurkšteldamas viskio iš taurelės, ku- 
rią laikė rankoje. — Gal galėčiau atnešti tau išgerti? 

Koks mandagus, mąstė Bevė. Koks velniškai oficialus. 

— Ne, ačiū. Norėčiau čia pavaikštinėti ir geriau viską apžiūrėti. 
Galėčiau ką nors nusipirkti ir pati. 

Bet pirmiausia ji pati turėjo susirasti moterų tualetą ir gerai išsi- 
verkti. 

— Buvo malonu dar kartą su tavimi susitikti, Brajenai. 

— Beve... — aišku, kvaila manyti, kad jis vis dar jai rūpi. — Sudie. 

Ema žvelgė į juos per visą salę ir norėjo kuo garsiau jiems surikti. 
„ Nejau jie buvo akli? Juk visa tai nebuvo vien tuščia jos vaizduotė ar 
kvailas troškimas. Ema labai puikiai mokėjo pažinti žmones ir nesunkiai 
suvokė, ką kas jaučia. Apie viską bylojo akys, judesiai, visas kūnas. Jie 
vis dar mylėjo vienas kitą. Jie vis dar vienas kito bijojo. Ji giliai atsikvė- 
pė ir žengtelėjo artyn tėvo. Galbūt jeigu ji su juo pasikalbės... 

— Ema, brangute, — pasigirdo Džonou balsas. Jis apglėbė ją per 
liemenį. — Aš jau ruošiuosi išeiti. 

— Tu dar negali išeiti, — pasakė Ema taisydama jo švarko apykak- 
Ig. Dabar jis nešiojo retro stiliaus drabužius, kurių atlapai buvo beveik 
delno pločio. — Čia yra Bevė. 

— Tikrai? Na, tada man reikia ją susirasti ir išsiaiškinti, ar ji neke- 
tina sprukti kartu su manimi. Bet dabar aš tau pristatysiu kai ką iš tavo 
praeities. 

— Iš mano praeities, — nusijuokė Ema. — Aš neturiu praeities. 

— O, ne, tu turi. Vaiski vasaros diena paplūdimyje. Vyrukas mėly- 
nomis trumpikėmis... 

Lyg magas, traukiantis ir skrybėlės triušį, Džonou mostelėjo ranka. 

— Mičelas? 

Kaip keista jį čia matyti, dingtelėjo Emai mintis. Jis atrodė labai 
gražiai, vilkėdamas kostiumą ir rišėdamas kaklaraištį, bet matėsi, kad 
jaučiasi nesmagiai. Tamsūs plaukai buvo stori, nors ir dabar nerūpestin- 
gai sušukuoti.'O veidas — liesesnis, kaulėtas, nosis vos vos kumpa. Ran- | 
kas jis buvo susikišęs į kišenes, ir atrodė, kad dabar su malonumu būtų 
leidęs laiką kur nors kitur. 

— Aš... eee... buvau šiame mieste. Taigi... 

Ema nusijuokė jį apsikabindama. Mičelui pasirodė, kad jo širdis 
liovėsi plakusi, o galvoje aptemo. Lėtai, atsargiai jis ištraukė iš kišenių 
rankas ir švelniai ją apkabino. Mičelas pajuto Emos kūną tokį, kokį ir 
prisiminė, kokį įsivaizdavo esantį — grakštų, tvirtą ir trapų. 

— Kaip nuostabu. Net negaliu patikėti, kad čia tikrai tu, — kalbėjo 
Ema. Viskas taip greitai praskriejo jos mintyse. Popietė paplūdimyje. Dvi 
popietės. Viskas, ką ji juto būdama vaikas, ką juto jau suaugusi, nepa- 
prastai greitai, netikėtai praūžė jos vaizduotėje, o ji vis stovėjo jį apsi- 
kabinusi, galbūt net kiek per ilgai. Kai Ema pažvelgė į Mičelą, jos akys 
buvo sudrėkusios. — Kaip seniai nesimatėme. 

— Taip. Maždaug ketverius metus, — atsakė Mičelas, nors būtų ga- 
lėjęs kuo tiksliausiai pasakyti metų, mėnesių ir dienų skaičių. — Tu at- 
rodai puikiai. 

— Ir tu. Niekada nemačiau tavęs tokio išsipuošusio. 

— Na... 

— Ar į Niujorką atvykai kokiu nors reikalu? 

— Taip, — atsakė Mičelas. Jis melavo, bet pasakydamas tiesą būtų 
pasirodęs kaip kvailys. — Perskaičiau apie tavo parodą. 

Tai, ką jis pasakė dabar, buvo tiesa. Tik apie tai jis perskaitė būdamas 
Kalifornijoje ir valgydamas pusryčius. Tada paprašė trijų dienų atostogų. 

— Na, tai ką tu apie visa tai manai? 

— Apie ką? 

— Apie parodą, — atsakė Ema imdama jį už rankos ir vesdamasi 
tolyn. 

— Paroda puiki. Tikrai. Aš nieko neišmanau apie fotografiją, bet 
man patinka tavo darbai. Tiesą sakant... 

— Tiesą sakant... — nekantravo Ema. 

— Nemaniau, kad galėtum sukurti ką nors panašaus. Kažką pana- 
šaus į šitai. 

Jis sustojo priešais vieną nuotrauką. Nuotraukoje buvo nufotogra- 
fuoti du vyrai, ant ausų užsitempę vilnones kepuraites ir susisupę į sku- 
durinius paltus. Vienas iš jų buvo atsigulęs ant gabalo kartono. Tikriau- 
siai miegojo. Kitas žvelgė tiesiai į objektyvą. Jo akyse atsispindėjo nuo- 
vargis ir beviltiškumas. 

— Ši nuotrauka labai įtaigi ir trikdanti. 

— Niujorkas — ne vien Medisono aveniu. 

— Tam, kad visas puses parodytum vienodai gerai, reikia labai daug 
talento ir jautrumo. 

Ji pažvelgė į Mičelą šiek tiek nustebusi. Būtent tai ji ir stengėsi pada- 
ryti, tyrinėdama miestą, gilindamasi į “Devastation", stebėdama žmones. 

— Tu iš tikrųjų pastebėjai tai, ko nepastebi žmonės, mažai nusima- 
nantys apie fotografiją. Kada turi grįžti? 

— Jau iš pat ryto. 

— Oo, — tepratarė Ema pati nustebusi, jog labai nusivylė tai išgir- 
dusi. — O aš maniau, kad dar bent kelias dienas pabūsi. 

— O aš net nebuvau tikras, ar apskritai norėsi su manimi kalbėtis. 

— Viskas buvo labai seniai, Mičelai. Tada taip stipriai reagavau dėl 
to, kad tada ir man kai kas atsitiko. Dabar visa tai nėra svarbu. 

Ema nusišypsojo ir pabučiavo jam į skruostą. 

— Ar tu man atleidi? 

— To turėjau paklausti aš. 

Tebesišypsodama Ema palietė pirštais jo skruostą. 

— Ema... 

Ema krūptelėjo už nugaros išgirdusi Dru balsą. Kaltė. Ją nusmelkė 
kaltės jausmas. Ji jautėsi taip, tarsi būtų užtikta su Mičelu vienoje lovo- 
je, o ne žmonių sausakimšoje salėje. 

— O, Dru, aš net krūptelėjau... Tai Mičelas Keselringas, senas ma- 
no bičiulis. Mičelai, čia Dru, mano vyras. 

Dru tvirtai apglėbė viena ranka Emos liemenį. Jis neištiesė Mičelui 
rankos, tik trumpai linktelėjo. 

— Ema, kai kurie žmonės norėtų su tavimi pasikalbėti. Tu apleidai 
savo pareigas. 

— Čia aš kaltas, — skubiai pratarė Mičelas pastebėjęs, kaip greitai 
prigeso Emos akys. — Mes ilgai nesimatėme. Sveikinu, Ema. 

— Ačiū. Perduok mano geriausius linkėjimus savo tėvams. 

— Būtinai, — atsakė Mičelas. Tai pavydas, mąstė jis, tai tikras pa- 
vydas, įkvėpęs jam norą paveržti Emą iš jos vyro. 

— Mičelai, — pratarė Ema, pajutusi, kad Dru tempia ją tolyn, — 
paskambink man. 

— Būtinai, — atsakė Mičelas, čiupdamas taurę nuo padėklo, kurį 
kaip tik dabar nešė pro jį, ir žiūrėdamas į tolstančią porą. Bet jeigu tai 
tik pavydas, kodėl jam tiesiog instinktyviai taip labai norisi trenkti gra- 
žuoliui Dru Latimeriui į veidą? 

Todėl, kad jis ją turi, negailestingai sau pripažino Mičelas. O tu 
neturi. 

Dru nebuvo girtas. Per visą ilgą, skausmingai nuobodų vakarą jis 
išgėrė dvi taures šampano. Jis norėjo likti blaivus ir kaip nors valdytis. 
Jis guodėsi, kad viešas pasirodymas su Brajenu Makevojum galbūt jam 
atneš naudos. Kiekvienas kvailys galėjo suprasti, kad Dru Latimeris — 
atsidavęs savo žmonai vyras, svaigste nuo jos svaigstąs. Už tokią vaidy- 
bą jam galėtų būti paskirtas sušiktas Oskaras. 

Ir visą tą laiką, kol jis vaidino beprotiškai įsimylėjusį vyrą, Ema 
mėgavosi savo sėkme, puikavosi savo išsilavinimu ir žymiais draugais. 

Jam niežėjo rankos skelti jai antausį tiesiog ten, priešais visus foto- 
aparatus. Tada visas pasaulis būtų pamatęs, kas iš tikrųjų stovi aukščiau. 

Tačiau tai nebūtų patikę jos tėčiui. Nei jam, nei visiems vadybinin- 
kams, rėmėjams ir kitokiems valdininkėliams, pataikavusiems Brajenui 
Makevojui. Jis sau pažadėjo, jog netrukus jie vizgins uodegas ir prieš 
Dru Latimerį. Tada ji už viską užmokės. 

Jis jau beveik buvo nutaręs susitaikyti su Emos šlove. Ir kaip tik 
tada ji ėmė gadinti jam nervus tąsydamasi su tuo bičiuliu. Už tai ją būti- 
nai reikėjo pamokyti. O geriausiai pamokyti gali būtent jis. 

Jiems važiuojant namo Dru tylėjo. Tačiau neatrodė, kad Emai tai 
rūpėtų. Ji apsnūdusi sėdėjo šalia. Dru nusprendė, Jog ji tik dedasi mie- 
ganti. Tikriausiai ji jau planavo, kaip būtų geriausia susitikti su tuo iš- 
tvirkėliu Keselringu. 

Jis įsivaizdavo juos kartu — kokiame nors prašmatniame viešbučio 
kambaryje, susikabinusius lovoje. Dru vos susilaikė nenusijuokęs. Ke- 
selringas gerokai nusivils, kai pamatys, jog lovoje gražioji mažoji Ema 
niekam tikusi. Bet Keselringas neturės progos tuo įsitikinti. Niekas ne- 
apgaudinės Dru Latimerio. Jis labai trumpai pamėgins tai paaiškinti Emai 
jau namuose. 

Kai limuzinas sustojo, Ema, galima sakyti, jau sapnavo. Atsidususi 
ji padėjo galvą Dru ant peties, kai šis įvedė ją į priebutį. 

— Jaučiuosi taip, tarsi ant kojų būčiau praleidusi ištisą naktį, — 
mieguistai nusijuokusi, ji prisiglaudė prie Dru. — Ir visas vakaras man 
atrodo Kaip sapnas. Ir kaip man sulaukti pirmųjų recenzijų? 

Ema jautėsi taip, tarsi kur nors plūduriuotų. Šis jausmas buvo nuo- 
stabus. Ji nusimetė nuo pečių šalį, vos tik jie žengė pro duris. 

— Man atrodo, aš... 

Jis jai sudavė. Trenkė taip, kad Ema nukrito nuo dviejų plytelėmis 
išklotų laiptelių beveik virsdama į kambarį. Sudejavusi ji palietė ranka 
vieną skruostą. 

— Dru?.. 

— Kalė. Pasalūniška, padlaižūnė kalė. 

Apstulbusi ji žiūrėjo, kaip jis artinasi. Ji instinktyviai mėgino pasi- 
traukti. 

— Dru, nereikia. Prašau. Ką aš padariau? 

Jis pakėlė ją už plaukų ir dar kartą trenkė, jai nespėjus atsitokėti ir 
surikti. 

— Juk pati žinai, ką padarei, kekše. 

Kai Dru įrėmė jai į krūtinę kumštį, ji bejėgiškai susmuko ant grindų. 

— Visą vakarą, visą sušiktą vakarą aš turėjau šlaistytis aplinkui šyp- 
sodamasis, apsimetinėdamas, kad man rūpi kvailos tavo nuotraukos. Ne- 
jau manai, kad kas nors atėjo pasižiūrėti būtent jų? 

Jis sugriebė ją už pečių ir paliko raudonas žymes ten, kur prisilietė 
jo pirštai. 

— Nejau manai, kad kam nors rūpi? Jie atėjo pasižiūrėti mažosios 
Brajeno Makevojaus dukrytės. Jie atėjo pasižiūrėti Dru Latimerio žmo- 
nos. Tu esi niekas, — išrėkė Dru ir sviedė ją ant grindų. 

— O, Dieve, prašau, nemušk manęs daugiau, prašau... 

— Tu man nepasakysi, ką turėčiau daryti, — rėkė jis. Norėdamas 
suteikti savo žodžiams didesnę reikšmę, jis spyrė Emai. Į šonkaulius jis 
nepataikė, bet gerokai kliudė klubus. — Tu manaisi esanti tokia sumani, 
tokia ypatinga. Bet jie nori matyti tik mane. Tai aš čia svarbiausias, tai 
aš čia viską tvarkau. Turi tai prisiminti. | 

— Taip, — pratarė ji, susiriesdama ir melsdama, kad tik jis ją pa- 
liktų štai taip, kol praeis skausmas. — Taip, aš prisiminsiu. 

— Ar Mičelas atvyko tam, kad su tavim susitiktų? — klausė jis, kai 
vėl ją sučiupo ir vilko grindimis. 

— Mičelas? — sutrikusi ji papurtė galvą. Galvą pervėrė aštrus skaus- 
mas. — Ne. Ne. 

— Nemeluok man! — rėkė jis be paliovos ją trankydamas. Jis mušė 
ją delnu, atgalia ranka, daužė tol, kol ji jau nieko nebejautė. — Tu viską 
suplanavai, taip? “O, aš tokia pavargusi, Dru... Iškart einu miegoti." O 
tada būtum išspūdinus permiegoti su juo. Juk taip? 

Ji papurtė galvą, bet jis ir vėl jai sudavė. 

— Pripažink, jog norėjai, kad jis tave išdulkintų. Pripažink. 

— Taip. 

— Todėl ir apsivilkai tą suknelę, norėjai parodyti kojas ir tuos nie- 
kam tikusius savo papus. 

Ema miglotai prisiminė, kad tą suknelę jai buvo išrinkęs pats Dru. 
Nejau ne jis pats jai patarė taip apsirengti? Ji jau nieko nesuvokė. 

— Tu jį laikei apkabinusi. Tu leidaisi jo glamonėjama visų akivaiz- 
doje. Tu jo troškai, tiesa? 

Ema linktelėjo. Ji buvo apsikabinusi Mičelą. Ir akimirką, kai glau- 
dėsi prie šilto ir tvirto jo kūno, ji buvo kažką pajutusi. Dabar ji nebepri- 
siminė ką. Ema negalėjo nieko prisiminti. 

— Juk tu daugiau su juo nebesusitikinėsi, taip? 


— Ne. 

— Niekada? 

— Ne, aš daugiau su juo nebesusitiksiu. 

— Ir nebevilkėsi tos kekšiškos suknelės! — rėkė jis, o paskui už- 
kišo ranką už liemenėlės ir perplėšė drabužį per visą priekį. — Tu nusi- 


pelnei bausmės, Ema, tiesa? 

— Taip, — atsiliepė Ema. Dabar jai kartkartėmis aptemdavo sąmo- 
nė. Ji išpylė mamos kvepalus. Ji neturi kišti nagų prie mamos daiktų. Ji 
yra bloga, bjauri mergiūkštė, kurią reikia nubausti. 

— Visa tai tik tavo pačios labui. 

Ji jau neberėkė, kai jis apvertė ją ant pilvo ir ėmė mušti su diržu. Ji 
buvo seniai nustojusi rėkti, o Dru vis mušė ir mušė. 

Šį kartą jis neatsiprašė. Nebuvo jokio reikalo. Ema dešimt dienų 
išgulėjo lovoje, kol atsigavo. Ir visą tą laiką jis kartojo, jog ji pati šios 
bėdos prisišaukė. Viena jos sąmonės dalis aiškiai suvokė, kad jis klysta 
ir kad jis — beprotis. Tačiau jis neatlyžo, sakėsi ją mylįs savaip, o taip 
elgiasi tik jos pačios labui. | 

Juk ji galvoja tik apie save, tiesa? Visas tas savaites, kai rengėsi 

parodai, ji galvojo tik apie save. Jos vyras turėjo eiti miegoti kasnakt 
vienas, 0 paskui ji viešai išniekino jų santuoką flirtuodama su kitu vyru. 

Ema pati jį prie to pastūmėjo. Ji to nusipelnė. Ji pati dėl visko kalta. 

Nors telefonas nesiliovė skambėjęs keletą dienų, ir visi nekantravo 
pasidalyti atsiliepimais apie parodą, ji neatsakė nė į vieną skambutį. Iš 
pradžių dėl to, kad jos lūpos buvo per daug ištinusios, ir ji neįstengė pra- 
tarti nė Žodžio. Dru parūpindavo jai ledo, maitino ją sriuba. Jis davė jai 
piliulių, kurios numalšindavo aštrius skausmus ir leisdavo užmigti. 

Paskui Dru ėmė kalbėti, kad žmonės skambina Emai tik tam, kad 
sukiršintų juos. Jiems reikia pabūti vieniems, susitvarkyti vedybinį gy- 
venimą, pradėti lauktis vaikelio. 

Ji juk nori turėti šeimą, tiesa? Juk nori būti laiminga, nori, kad ja 
kas nors rūpintųsi? Jeigu Ema tiek daug laiko ir pastangų neskirtų dar- 
bui, dabar jau seniai būtų nėščia. Ar ne to ji taip trokšta? 

Ir kai jis atakavo po truputį sveikstančią Emą panašiais klausimais, 
ji su viskuo sutiko. Tačiau sutikimo jam niekada nepakakdavo. 

Ji nubudo viena; gulėjo tamsoje ir išgirdo muzikos garsus. Tai sap- 
nas, mėgino save įtikinti Ema čiupdama antklodės kraštą ir mėgindama 
nubusti. Tačiau net ir atsimerkusi ji girdėjo muziką, keistus žodžius, ku- 
riuos dainavo dabar jau miręs žmogus. Ji drebančiais pirštais mėgino 
spragtelti prie lovos stovėjusios lempos mygtuką, bet, kad ir kiek jį mygo, 
šviesa nenušvito, neužliejo kambario ir nenubaidė šešėlių. 

Muzikai suskambus garsiau, ji užspaudė ausis delnais. Tačiau gar- 
sai nenutilo, jie tvinkčiojo, pulsavo, kol jos klyksmas muziką nustelbė. 

— Aš čia, Ema. Na, ko tu... — šalia jos atsirado Dru, jis ėmė glos- 
tyti jai plaukus. — Ir vėl susapnavai košmarą? Jau turėjai iš jų išaugti, 
sutinki? 

— Muzika, — vos įstengė pralementi Ema. Jis buvo vienintelė vil- 
tis, vienintelis šiaudelis, galėjęs padėti jai išsikapstyti iš baimės ir be- 
protybės pelkės. — Tai buvo ne sapnas. Aš iš tikrųjų girdėjau. Dainą, 
sakau tau, dainą, kuri skambėjo tą naktį, kai buvo nužudytas Darenas. 

— Bet čia negrojo jokia muzika, — pratarė Dru tyliai dėdamas gro- 
tuvo nuotolinio valdymo pultelį. Kokia puiki pamoka, mąstė jis žvelgda- 
mas į drebančią Emą. Tai puikus būdas ją užvaldyti ir padaryti priklau- 
somą. | 

— Aš girdėjau, — dabar Ema jau raudojo kalendama dantimis. — 
Ir ta šviesa... Šviesa neužsidegė. 

— Bet juk tu per didelė, kad bijotum tamsos, — švelniai pratarė 
Dru. Ištiesęs ranką jis pataisė lemputės cokolį ir paspaudęs jungiklį už- 
degė šviesą. — Na, kaip, geriau? 

Ema linktelėjo ir įsikniaubė jam į petį. 

— Ačiū, — pratarė ji pajutusi jam nepaprastą dėkingumą. Nušvitus 
šviesai, Ema beveik susmuko jo glėbyje. — Dru, nepalik manęs vienos. 
Prašau, nepalik manęs vienos. 

—- Juk sakiau, kad tavimi rūpinsiuosi, — nusišypsojo jis ir toliau 
glostė jai plaukus. — Nepaliksiu tavęs vienos, Ema. Dėl to neturėtum 
jaudintis. 

Emai atrodė, jog prieš Kalėdas ji vėl pasijuto laiminga. Visas kas- 
dienybės smulkmenas Dru paėmė į savo rankas: jis rinko Emai drabu- 
žius, tvarkė telefono skambučius, išvadavo ją nuo rūpesčių tvarkantis su 
pinigais. 

Emai tereikėjo rūpintis namais ir juo. Dabar jos jau nevargino ko- 
kie nors privalomi priimti sprendimai, ji nebesijaudino. Jos tamsusis kam- 
bariukas ir fotoaparatas buvo pamiršti. Visa tai jau nebekėlė jokio susi- 
domėjimo. Vos pagalvojusi apie savo darbą, ji puldavo į depresiją. 

Kalėdų proga Dru padovanojo Emai milžinišką ašaros pavidalo dei- 
mantinį pakabutį. Ema nė pati nesuprato, kodėl jį išvydus panoro verkti. 

Ji atliko gausybę vaisingumo testų. Kai pačios intymiausios Emos 
bėdos nutekėjo žiniasklaidai, ji tylėdama kentė pažeminimus, galiausiai 
apskritai liovėsi skaityti laikraščius. Emai menkai berūpėjo, kas dedasi 
plačiojoje visuomenėje ar pasaulyje. Jos pačios pasaulis tebuvo septyni 
kambariai, žvelgiantys į Centrinį parką. 

Kai gydytojai patikino Emą, kad nėra jokios fizinės priežasties, dėl 
kurios ji negalėtų pastoti, ji kiek svyruodama prasitarė Dru, jog ir jis 
pats galėtų pasitikrinti. 

Jis sumušė ją iki sąmonės netekimo, o paskui dviem dienom užra- 
kino miegamajame. 

Košmarai tebesitęsė. Kartais vieną, kartais du sykius per savaitę. 
Kartais greta jos atsirasdavo ir Dru, pasirengęs paguosti ir paglostyti, 
kol ji kiek aprimdavo. Kartais jis paprasčiausiai apšaukdavo ją kvaiša, 
skųsdavosi, jog ji trukdo jam miegoti, o paskui palikdavo vienui vieną, 
drebančią tamsoje. 

Kai kartą nutiko taip, jog Dru buvo tiek neatsargus, kad šalia Emos 
lovos paliko nuotolinio valdymo pultelį nuo stereogrotuvo su “Abbey 
Road" albumu, Ema pasijuto per daug nuvargusi, kad kaip nors į tai rea- 
guotų. 

Miglotai, beveik abejingai, palengva ji ėmė suvokti, ką jis jai darė. 
Kuo ją mėgino paversti ir į ką jau buvo pavertęs. Dešimties savaičių gast- 
rolių sūkurys, žmogus, kurį ji taip labai pamilo, dabar Emai atrodė tarsi 
fantazijos, kurias ji pati susikūrė. Žmogus, dabar ją įkalinęs jos pačios 
kambariuose, nė truputėlio nebuvo panašus į ankstesnįjį. 

Ema mąstė apie pabėgimą. Dru retai kada ją palikdavo vieną ilgiau 
nei kelias valandas. Kai ji kur nors išeidavo, jis visada ją lydėdavo. Bet 
kartais, vidury tamsios nakties viena gulėdama lovoje, Ema planuodavo 
pabėgimą. Ji rengdavosi paskambinti Marianai ar Bevei, ar savo tėvui. 
Jie turėjo jai padėti. 

Tada Emą įveikdavo gėdos jausmas, sumišęs su dvejonėmis, kurias 
Dru taip giliai jai buvo įskiepijęs. 

Jis nesigriebė diržo iki to vakaro, kai buvo dalijami Amerikos mu- 
zikiniai apdovanojimai už geriausią metų plokštelę, o jų grupė nebuvo 
pastebėta. 

Ema nesipriešino ir neprieštaravo.. Kai jis puolė ją kumščiuoti, ji 
užsisklendė į savo vidų, kaip kad kažkada užsidarydavo spintelėje po 
kriaukle. Ir pradingo. 

Pagautas įniršio Dru padarė siaubingą klaidą. Jis jai išrėkė, kodėl 
ją vedė. 

— Ir ko, po velnių, tu esi verta? — šaukė jis Emai, gulinčiai ant 
grindų ir mėginančiai pasislėpti nuo skausmo. Dru blaškėsi po kambarį 
daužydamas viską, kas tik pasitaikė po ranka. — Nejau manai, kad norė- 
jau ką nors bendro turėti su tokia niekam tikusia, kvaila, apie seksą nie- 
ko nenutuokiančia kale? 

Jis išliejo savo pyktį dėl to, kad turėjo sėdėti ir šypsotis tada, kai 
kitas žengė į sceną atsiimti apdovanojimo, turėjusio priklausyti jam, ir 
iš visų jėgų sviedė Vaterfordo sausaininę. Puikus stiklas pažiro į šukes 
tarsi sutrupintas ledas. 

— Ar padarei nors vieną dalykėlį, nors vieną prakeiktą dalyką, kad 
man padėtum? Aš tau daviau viską — leidau pasijusti svarbia, leidau tau 
tikėti, jog nepaprastai tavęs trokštu. Tavo menkam, nuobodžiam gyveni- 
mėliui aš suteikiau romantikos. 

Pavargęs daužyti stiklus, jis puolė prie Emos ir pakėlė ją sugriebęs 
už draiskalų, likusių iš anksčiau buvusios suknelės. 

— Nejau tu tikrai manai, kad pačią pirmąją dieną tave pamatęs ne- 
žinojau, kas tu esi? 

Dru supurtė Emą, bet ji liko sukritusi jo rankose tarsi be kaulų, ji 
sunkiai begalėjo susikaupti ir pakelti į jį akis. Dabar ji jau nebeįstengė net 
bijoti. Ji nebežinojo, kas yra viltis. Ema žvelgė į jo akis, tamsias, rusvas, 
susiaurėjusias iki vos įžiūrimų plyšelių, iš kurių veržėsi neapykanta. 

— Tu buvai tikra kvaiša, Ema, raustanti ir mikčiojanti kvaiša. Aš 
vos susilaikydavau garsiai nenusijuokęs. O paskui, dėl Dievo, aš tave 
vedžiau. Tada aš tikėjausi vienintelio dalyko — kad tu padėsi man iškil- 
ti. Bet ar nors kartelį paprašei tėvo, kad pora žodžių mane užtartų? Ne. 

Ema nieko neatsakė. Dabar vienintelis jai likęs ginklas tebuvo tyla. 

Pasibjaurėjęs jis vėl sviedė Emą ant grindų. Nors Ema sunkiai be- 
įstengė ką nors įžiūrėti, dar pamatė, kaip jis žingsniuoja per suverstą 
kambarį, kurį ji stengėsi paversti savo namais. 

— Verčiau jau pradėtum rimtai apie visa tai galvoti. Geriau jau pra- 
dėtum mąstyti, kuo galėtum kompensuoti visą laiką, kurį dėl tavęs su-. 
gaišau. 

Ema vėl užsimerkė. Ji nebeverkė. Verkti jau buvo per vėlu. Tačiau 
Ji pradėjo kurti planą. 

Pirmoji reali viltis pabėgti sušvito tada, kai ji sužinojo, jog mirė 
Lukas. 

— Dru, jis buvo mano draugas. 

— Jis buvo sušiktas pederastas, — atsakė Dru, kai sėdėjo prie fortepi- 
jono, kurį buvo nusipirkęs už žmonos pinigus, ir mėgino naujus akordus. 

— Jis buvo mano draugas, — pakartojo Ema, stengdamasi, kad bal- 
sas nedrebėtų. — Man reikia vykti į laidotuves. 

— Tau niekur nereikia vykti, — pratarė Dru žvelgdamas į ją ir 
šypsodamas. — Tavo vieta — čia, greta manęs, o ne kažkokio ištvirkėlio 
laidotuvėse. 

Tą akimirką Ema jo nekentė. Ją pačią nustebino šis jausmas. Ji jau 
taip seniai ką nors jautė. Keista, bet ši tragedija galiausiai jai padėjo 
suvokti, kad jos vedybos buvo išties netinkamai praleistas laikas. Ji bū- 
tinai išsiskirs. Ji prasižiojo norėdama prabilti ir pamatė jo ilgus, grakš- 
čius pirštus, bėgiojančius klavišais. Jie buvo grakštūs, bet tvirti kaip plie- 
nas. Ema jau anksčiau buvo paprašiusi skyrybų, bet tada jis vos jos ne- 
pasmaugė. 

Jį supykdžius negalima tikėtis nieko gera. Bet ji turėjo vieną ginklą. 

— Dru, visuomenė žino, kad jis buvo mano draugas. Jis buvo Džo- 
nou, tėčio ir visų kitų draugas. Jeigu aš nevyksiu, spauda pradės rašyti, 
kad aš ignoravau laidotuves, nes jis mirė nuo ŽIV. Tau visa tai neišeis į 
gera, ypač dabar, kai su tėčiu užsiimate labdara. 

Dru užsikvempė ant klavišų. Jeigu toji kalė nesiliaus kabinėjusis, 
jis turės ją užčiaupti. 

— Man nusišikt, ką rašys, spauda. Nesiruošiu vykti į kažkokio išsi- 
gimėlio laidotuves. 

Ema iš paskutiniųjų valdėsi. Tai buvo gyvybiškai svarbus klausi- 
mas. Ema stengėsi kalbėti lygiu ir ramiu balsu. 

— Suprantu, kaip jautiesi, Dru. Juk tu toks vyriškas, — pasakė 
Ema vos įstengdama ištarti paskutinį žodį. — Bet labdaringas rengi- 
nys bus transliuojamas per televiziją ir Amerikai, ir Europai. Tai di- 
džiausias renginys nuo Gyvosios pagalbos vakaro. Surinkti pinigai bus 
skirti gydyti sergančiuosius ta pačia liga, nuo kurios mirė Lukas, — 
kalbėjo Ema. Ji minutėlę nutilo, kad jos žodžius Dru gerai įsisąmo- 
nintų. — Galiu vykti su Džonou. Galiu atstovauti tau, — paskubomis 
pridūrė ji. 

Jis vėl pakėlė akis nuo klavišų. Jo žvilgsnis buvo kažkoks bukas. 
Emos širdis pradėjo dar smarkiau plakti. Ji gerai suprato šį žvilgsnį ir 
bijojo. 

— Nekantrauji kuo greičiau ištrūkti, tiesa, brangioji? 


— Ne, — atsakė Ema. Ji prisivertė žengti kelis žingsnius jo link ir 
paliesti rankomis jo plaukus. — Labai norėčiau, kad su manimi vyktum 
ir tu. — Ema sukando dantis. — Paskui galėtume nukeliauti pasižiūrėti 


povandeninių rifų... 

— Po velnių, Ema, juk žinai, kad aš dirbu. O tu kaip visada — rūpi- 
niesi tik savimi. 

— Žinoma. Atleisk. 

Ema klusniai atšlijo suprasdama, kad pradžia jau padaryta. 

— Paprasčiausiai pamaniau, kad būtų gerai kur nors kelioms die- 
noms išvažiuoti. Tik dviese. O dabar aš paskambinsiu Džonou ir pasaky- 
siu, kad šito padaryti neišeina. 

Dru minutėlę pasvarstė. Labdaringas renginys buvo tai, ko jam la- 
biausiai reikėjo. Jis ketino išeiti iš “Birdcage Walk“ ir pradėti dainuoti 
solo. Kad ir kaip ten būtų, jis juk yra žvaigždė, o kiti SruBes nariai pa- 
prasčiausiai neduoda jam pasireikšti. 

Jam reikėjo visiems pasirodyti, atkreipti žiniasklaidos dėmesį. Na, 
jeigu šiuo atveju galėtų padėti laidotuvės, puiku. Nors jis nieko daugiau 
ir netroško, kaip tik dienai ar dviem atsikratyti Emos. 

— Man atrodo, galėtum ir nuvažuoti. 

Emos širdis beveik liovėsi plakusi. Ji pasistengė susitvardyti ir elg- 
tis atsargiai. Ema, nepadaryk klaidos... 

— O paskui ir tu atvyksi? 

— Ne. Bet, manau, galėsi susitvarkyti ir pati viena. Ypač jei tavimi 
pasirūpins Džonou. Pasistenk kuo daugiau ašaroti ir teisingai kalbėti apie 
ZIV tragediją. 


Ema vilkėjo paprastą juodą kostiumėlį. Kiekvieną jos judesį stebė- 
jo Dru, todėl ji negalėjo pasiimti nieko daugiau. Juk vargu ar jai prireiks 
įvairiausių gražių niekučių gedulo dienomis, tiesa? Jai buvo leista pasi- 
imti vieną porą juodų laivelių ir didelę piniginę, kuri turėjo atstoti ir 
rankinę. Emai atsisėdus ant lovos jis net patikrino jos kosmetiką. 

Kadangi jis paėmė iš jos pasą ir visas kreditinės korteles — “Ema, 
tau tikrai nereikėtų rūpintis tokiais dalykais", — ji buvo visiškai nuo jo 
priklausoma. Emos skrydžio reikalus sutvarkė pats Dru. Kelionė į abu ga- 
lus. Jis jai suteikė keturiolika valandų laisvės. Jos lėktuvas turėjo pakilti 
devynios penkiolika, o grįžti ji turėjo tą patį vakarą, dešimtą valandą dvi- 
dešimt penkios minutės. Dru buvo dosnus ir davė jai keturiasdešimt dole- 
rių grynais. Iš kasdienėms išlaidoms skirtų pinigų ji nusičiupo dar penkio- 
lika, pasijusdama kaip tikras vagišius. Pinigus ji paslėpė batelyje. Kart- 
kartėmis, judindama kojos pirštus, ji pajusdavo šiugždančius pinigus. To- 
kiomis akimirkomis ją apimdavo jaudulys ir užplūsdavo gėda. 

Ji jam melavo. 

Ema, niekada man nemeluok. Aš visada išsiaiškinsiu tiesą ir tave 
nubausiu. 

Ji niekada čia nebegrįš. 

Ema, niekada nė nemėgink nuo manęs sprukti. Aš tave susirasiu. Aš 
visada tave susirasiu, ir tada tu pasigailėsi. 

Ema rengėsi bėgti. 

Tau niekada nepavyks pakankamai toli nuo manęs pabėgti, Ema. Tu 
priklausai man. Aš tau reikalingas, kad galėčiau tavimi rūpintis, nes tu 
darai daug kvailų klaidų. 

— Ema. Prakeikimas, Ema, atsitokėk. 

Ema krūptelėjo, kai Dru palietė jos plaukus. 

— Atsiprašau, — pratarė ji ir sunėrė pirštus. 

— Tu išties prakeikta kvailė. Dievas žino, kur tu be manęs dingtum. 

— Aš... galvojau apie Luką. 

— Gerai gerai, kol neišvažiavai, gali pasitaupyti liūdną veidą. Man 
nuo jo bloga. Džonou gali pasirodyti kiekvieną minutę. Jis tave pasiims. 

Dru prisilenkė prie pat Emos, kad ji nieko daugiau nematytų, tik jo 
veidą. 


283 


— Ir ką tu ketini jam papasakoti, kai jis paklaus, kaip tau sekasi? 

— Kad viskas klostosi puikiai. Viskas nuostabu. Tu apgailestauji, 
kad negali atvykti, nes Luko nė nepažinojai, ir jaustumeisi kaip kliuvi- 
nys, — kaip papūga Ema pakartojo Dru jai susakytus nurodymus. — Tuoj 
po ceremonijos turiu grįžti namo, nes tu sergi gripu, o aš turiu tavimi 
pasirūpinti. 

— Kaip tikrai atsidavusi Žmona. 

— Taip. Atsidavusi žmona. 

— Gerai. 

Iš tikrųjų buvo labai bjauru jaustis taip kvailinamai. Ji net necypte- 
lėjo, kai iš vakaro jis ėmė ją talžyti, norėdamas, kad išvažiuodama ji dar 
kartą įsitikintų, kieno valdžioje esanti, kam priklausanti. Aišku, jis buvo 
pakankamai apdairus ir nemušė jos per veidą ar kur kitur, kur galėjo ma- 
tytis. Jis ketino ją kaip reikiant primušti tada, kai ji grįš. Jis paprasčiau- 
siai jai primins, kad moters vieta šeimoje. 

Ir jo motinos vieta buvo namuose, įsiutęs mąstė Dru. Bet ji išspruko, 
ji — tikra kekšė paliko jį vieną su nevykėliu tėvu. Jeigu tasai kvailas senis 
būtų bent porą kartų gerai ją prilupęs, ji tikriausiai nebūtų pabėgusi. 

Jis nusišypsojo Emai. Ne, kaip ir Ema, jo motina sėdėtų štai taip 
susinėrusi rankas ir darytų, kas jai sakoma. Moteriai tereikia vyro, ga- 
linčio nustatyti jai taisykles, kurias ji galėtų vykdyti. 

— Galbūt ši kelionė ir ne pati geriausia mintis. 

Jis mėgavosi žiūrėdamas, kaip išsiplečia jos akys. Koks puikus žai- 
dimas — mojuoti laidotuvėmis tiesiai prieš jos nosį tarsi morka, pamau- 
ta ant smaigo. 

Emos delnai sudrėko, bet ji stengėsi, kad rankos nevirpėtų. 

— Jeigu nenori, nevažiuosiu, Dru. 

Tada jis švelniai paglostė jos veidą. Taip švelniai, kad Ema beveik 
pasijuto taip, kaip tada, iš pradžių. Prisiminus viskas pasidarė blogiau. 

— Ne, Ema, tu važiuosi. Tau taip tinka juoda spalva. Ar tu tikra, 
kad toji kalė Mariana nevažiuoja kartu? 

— Ne. Džonou sakė, kad ji negalėjo ištrūkti. 

Tai buvo dar vienas melas. Ji meldė Dievo, kad Dru šito neišsiaiš- 
kintų. Dru darė viską, kas tik buvo įmanoma, kad išskirtų ją su Mariana. 
Jis tikrai viską kuo puikiausiai sutvarkė, nes jos geroji draugė nebevar- 
gino jos skambučiais ar užsukdama aplankyti. 

— Tada gerai. Jeigu sužinočiau, kad važiuoja ir ji, turėtum praleisti 
šią nedidelę išvyką. Ema, ji tau daro blogą įtaką. Ji yra apgavikė. Maria- 
na tik dedasi esanti tavo draugė, kad nusigautų arčiau tavo tėvo. Ir ma- 
nęs. Juk sakiau tau, kad ji nori mane užverbuoti. Pameni? 

— Taip. 

— O, tai Džonou. Na, dabar nutaisyk tą liūdnai malonią šypsenėlę, 
kurią taip labai mes visi mylime. 

Emos lūpos automatiškai susidėjo šypsniui. 

— Štai kur gera mergytė. O dabar tau telieka nepamiršti reporte- 
riams kalbėti apie labdarą, — tęsė priesakus Dru, jiems leidžiantis laip- 

tais. — Privalai kuo smulkiausiai jiems papasakoti, jog aš kaupiu pini- 
gus šiai siaubingai ligai gydyti. 

— Papasakosiu, Dru, nieko nepamiršiu. 

Ema bijojo, kad nesukluptų, kad jai nepradėtų linkti keliai. Galbūt 
būtų ir geriau niekur nevažiuoti. Dru nuolat kartojo, jog be jo ji bus tikra 
bejėgė. 

— Dru, aš... 

Bet Dru jau buvo atidaręs duris, už kurių stovėjo Džonou. 

— Sveikas, vaikeli, — pratarė Džonou ir padėjo jai ant peties ranką 
guosdamas ir norėdamas pasiguosti pats. — Aš taip džiaugiuosi, kad vyks- 
ti ir tu. 

— Taip, — pratarė Ema žvelgdama buku žvilgsniu į Dru per Džo- 
nou petį. — Aš noriu vykti. 

Skrydžio metu ji kentė didžiulę baimę. Jis atlėks paskui ją. Jis suži- 
nos, kad ji pasiėmė penkiolika dolerių ir atlėks jos nubausti. Jis mokėjo 
skaityti jos mintis. Dru gali suprasui, kad ji niekada nebegrįš. 

Jos baimė buvo tokia didelė, kad lėktuvui nusileidus ji įsikabino 
Džonou į parankę ir akimis ieškojo Dru prie vartų susirinkusioje minio- 
je. Jiems priėjus prie limuzino ji pasijuto esanti išpilta prakaito. Ji visa 
virpėjo ir sunkiai begalėjo alsuoti. 

— Ema, ar tau bloga? 

— Ne, — pratarė ji ir apsilaižė sukepusias lūpas. Šalia vairuotojo 
sėdėjo vyras — lieknas, šviesiaplaukis. Emos veidas dabar jau mirtinai 
išbalo. Bet jis atsigręžė. Čia buvo ne Dru. 

— Man paprasčiausiai liūdna. Gal galėtum... gal galėtum pavaišinti 
cigarete? 

Dru neleido jai rūkyti. Kai paskutinį kartą buvo sučiupęs ją rūkan- 
čią, išnarino pirštą. Bet dabar jo čia nebuvo, prisiminė Ema užsitraukda- 
ma dūmą. Limuzine ji buvo viena su Džonou. 

— Galbūt tau nereikėjo važiuoti. Nemaniau, kad ši ceremonija taip 
labai tave paveiks, — kalbėjo Džonou. Jis kovojo su savo paties skaus- 
mu, didžiulėmis, tvindančiomis to skausmo bangomis, todėl tegalėjo sė- 
dėti šalia Emos apkabinęs ją per pečius. 

— Man viskas bus gerai, — atsakė Ema. Paskui pati sau ėmė karto- 
ti šiuos žodžius tarsi maldą. 

Ji beveik negirdėjo mišių, nesuprato, kas kalbama, nematė, kiek buvo 
nubraukta ašarų šią drėgną, kaitrią popietę. Giliai širdyje ji vylėsi, kad 
Lukas jai atleis už tai, kad taip menkai teįstengė gedėti. Ji pati jautėsi 
tarsi mirusi, dvasiškai mirusi. 

Žmonėms pradėjus skirstytis iš tylių kapinių, nusmaigstytų baltais 
ir rausvais mMarmuriniais akmenimis, išpuoštų vešliomis gėlėmis, Ema 
sudvejojo, ar jai pakaks jėgų išeiti paskui juos. 

— Džonou, — sustabdė jį Mariana ir švelniai įsikibo jam į parankę. 
Užuot žodžiais išreiškusi užuojautą, ji pabučiavo jam į skruostą. — Kaip 
gaila, kad jis manęs neišmokė šeimininkauti, — pratarė ji priversdama 
Džonou nusišypsoti. 

— Tu buvai labiausiai nenusisekusi jo mokinė, — atsakė jis gręž- 
damasis į Emą. — Vairuotojas tave nuveš atgal į aerouostą. O man rėikia 
nueiti į Luko butą. Turiu pasirūpinti kai kuriais dalykais. 

Džonou švelniai perbraukė pirštu Emai per skruostą. 

— Tau viskas bus gerai? 

— Taip. 

— Nesitikėjau tavęs čia sutikti, — pratarė Mariana. Nors ji tiesiog 
nekentė savęs už tai, kad niekaip nepavyko prabilti draugišku tonu. 

— Aš... norėjau atvykti. 

— Tikrai? — Mariana atidarė rankinuką ir įmetė ten į gniužuliuką 
susuktą nosinaitę. Ji pagalvojo, kad į šią susuktą ir nusidėvėjusią nosinę 
buvo panašus ir jos pyktis Emai. — Nemaniau, kad dar gali surasti laiko 
seniems draugams. 

— Mariana... — pradėjo Ema. Ji negalėjo pratrūkti tiesiog čia. Pa- 
kankamai arti vis dar būriavosi reporteriai, viską atidžiai stebintys, sprag- 
sintys fotoaparatais. Dru tikriausiai pamatytų jos ir Marianos nuotrau- 
kas. Tada jis sužinos, kad ji melavo. Ema metė sau per petį desperatišką 
žvilgsnį. — Ar aš galėčiau... Man reikėtų... 

— Ar tu gerai jautiesi? — paklausė Mariana nuleisdama ant nosies 
galiuko akinius nuo saulės ir atidžiai žvelgdama Emai į veidą. — Vieš- 
patie, atrodai klaikiai. 

— Norėčiau su tavimi pasikalbėti, jeigu rastum kelias minutėles. 

— Visada galiu rasti kelias minutes, — patikino Mariana. Ji ėmė kuis- 
tis rankinuke ieškodama cigarečių. — Maniau, kad iškart skrisi atgal. 

— Ne, — atsakė Ema ir giliai atsiduso. Galiausiai ji ryžosi. — Aš 
visai nebegrįšiu. 

Mariana pažvelgė į Emą pro dūmų kamuolį prisimerkusi: 


— Ką? 

— Nesirengiu grįžti, — pakartojo Ema ir išsigando, nes pajuto, kad 
jai darosi sunku kalbėti. — Gal galėtume kur nors nueiti. Prašau. Man 
reikia kur nors nueiti. 

-— Žinoma, — atsakė Mariana imdama Emos ranką. — Eime į li- 


muziną. Važiuosime, kur tik panorėsi. 

Limuzinas labai greitai privažiavo prie Marianos viešbučio. Maria- 
na, išvydusi, kad Ema pradėjo drebėti, pagalvojo, jog geresnės vietos, 
kur ji galėtų nugabenti Emą, už šį viešbutį nebus. Jos užlipo laiptais tie- 
siai į Marianos numerį; laikinas Marianos būstas buvo labai gražus — 
pastelinėmis spalvomis išdažyti kambariai, kurių langai žvelgė į smėlėtą 
pakrantę ir mėlyną vandenį. Mariana jau buvo spėjusi čia įvesti savo tvar- 
ką — ant visų kėdžių mėtėsi jos garderobo detalės. Ji nugriebė nuo vie- 
nos kėdės megztuką ir kelnes, su kuriomis buvo atkeliavusi, ir mostelėjo 
Emai, kad ji atsisėstų. Pati nuėjo prie telefono. 

— Norėčiau butelio vyno, dviejų vidutinio dydžio mėsainių, maiše- 
"lio keptų bulvyčių ir pepsio butelį kibirėlyje su ledu. Duosiu dvidešimt 
dolerių tam, kas atsidurs čia per penkiolika minučių. 

Patenkinta ji nubraukė nuo kitos kėdės sportinius batelius ir atsisėdo. 

— Na, Ema, kas, po velnių, čia dedasi? 

— Aš palikau Dru. 

Dar nepasirengusi visiškai atleisti, Mariana ištiesė kojas. 

— Taip, manyčiau, tai išgirdau, bet kodėl gi? Maniau, kad esi pašė- 
lusiai laiminga. 

— Taip. Aš labai laiminga. Jis yra nuostabus. Jis taip manimi rūpi- 
nasi... — išgirdo savo balsą Ema ir apimta panikos tęsė: — O, Dieve, 
kartais aš iš tiesų tuo patikiu. 

— Kuo patiki? 

— Tuo, ką jis yra man įkalęs į smegenis, ką turėčiau sakyti kitiems. 
Mariana, net nežinau, su kuo dar galėčiau pasikalbėti. Manau, jog nepa- 
sakiusi visko tiesiog čia, neišsikalbėjusi dabar niekada to nebepadary- 
siu. Norėjau viską papasakoti Džonou. Jau buvau bepradedanti, bet tie- 
siog neįstengiau. 

— Gerai, — pratarė Mariana. Ema jai pasirodė per daug išblyškusi, 
todėl ji pakilo ir atidarė balkono duris. Į kambarį ūžtelėjo jūros oras. — 
Nurimk. Ar yra kokia nors kita moteris? 

Mariana nieko daugiau nebeklausė žiūrėdama į Emą, kuri dabar tik 
lingavo pirmyn atgal ir juokėsi. 

— O, Kristau, gerasis Kristau... — kartojo Ema. Jos juokas po tru- 
putį virto į raudą, karčią raudą. Mariana pašokusi atsiklaupė šalia jos ir 
suėmė ją už rankų. 

— Nurimk, Ema. Taip tu gali ir susirgti. Na, na... Juk visos žinom, 
kad dauguma vyrų — tikri galvijai. Jeigu Dru buvo neištikimas, papras- 
čiausiai gali jį išspirti lauk. 

— Nėra jokios kitos moters, — galiausiai įstengė išspausti Ema. 

— Tai kitas vyras? 

Ema mėgino susivaldyti šluostydama ašaras. Ji baiminosi, jog da- 
vusi valią ašaroms nebegalės liautis verkusi. 

— Ne, tikrai nežinau, ar Dru man buvo neištikimas. Bet man visa 
tai nė trupučio nerūpi. 

— Jeigu nėra kitos moters, tai dėl ko tu kovoji? 

— Mes nekovojame, — nuvargusiu balsu pratarė Ema. — Aš neko- 
voju. 

Ji net nenumanė, kad bus taip sunku viską išpažinti, viską papasa- 
koti. Žodžiai buvo tarsi kumščiai, įremti Jai į gerklę ir verčiantys gūžtis 
iš gėdos. Giliai atsidususi Ema atgalia ranka nusibraukė ašaras. 

— Sėdėdama čia beveik galiu patikėti, jog viską tik įsivaizdavau. 
Iš tiesų nėra taip blogai, kaip aš maniau tada, kai visa tai man nutiko. Jis 
mokėjo būti toks švelnus, Mariana, toks atidus. Prisimenu, kaip kartais 
rytais jis man atnešdavo rožių. Prisimenu, kaip jis dainuodavo... Kaip jis 
dainuodavo, kai likdavome tik dviese. Jis dainuodavo taip, tarsi aš bū- 
čiau vienintelė moteris pasaulyje. Jis sakė, kad mane myli, kad tenori 
vienintelio dalyko — padaryti mane laimingą ir rūpintis manimi. Tada aš 
ką nors padarydavau, nė pati neišmanau, ką padarydavau, bet kažką pa- 
darydavau, o tada jis pradėdavo... Jis mane muša. 

— K47 — niekaip negalėjo suprasti Mariana. Jeigu Ema būtų pasa- 
kiusi, kad Dru užaugo sparnai ir kiekvieną popietę jis pakyla nuo tera- 
sos, ji būtų lengviau tuo patikėjusi. — Jis tave muša? 

Marianos nepatiklumas Emos nesujaudino. Ji buvo per giliai savin 
panirusi. 

— Kartais aš ištisas dienas negalėdavau paeiti. Vėliau pasidarė dar 
blogiau, — kalbėjo Ema žvelgdama į gražius, šviesius tapetus. — Man 
atrodo, kad kartais jis norėdavo mane užmušti. 

— Atsilošk, Ema. Ema, pažvelk į mane. 

Suėmusi delnais draugės veidą, Mariana paklausė lėtai dėliodama 
žodžius: 

* — Ar tu nori man pasakyti, kad Dru tave skriaudžia fiziškai? 

— Taip. 

Iš lėto, atsargiai Mariana atsiduso. Ji žvelgė į Emą mėgindama su- 
vokti jos pasakytų žodžių prasmę. Ji vėl parklupo šalia Emos. 

— Ar jis geria? O gal vartoja narkotikus? 

— Ne. Girtą aš jį mačiau tik kartą — pirmąją mūsų vestuvių naktį. 
Narkotikų jis visai nevartoja. Jis nori visada būti blaivios galvos. Dru 
privalo visada valdytis. Bet atrodo, kad aš visada padarau ką nors kvai- 
la, kas išveda jį iš pusiausvyros. 

— Liaukis, — įsiutusi pašoko Mariana. Ašarų sklidinomis akimis 
jis vaikščiojo po kambarį. — Tu per visą savo gyvenimą nesi iškrėtusi 
kvailystės. Ar ilgai tai tęsėsi, Ema? 

— Pirmąkart tai nutiko praėjus vos porai mėnesių, kai persikėlėme 
gyventi kitur. Tada jis tik kartą man sudavė, nebuvo taip labai blogai. O 
paskui jis labai to gailėjosi ir atsiprašinėjo. Jis verkė. 

— Man tiesiog plyšta dėl jo širdis, — sumurmėjo Mariana. Ji priėjo 
prie durų norėdama įleisti viešbučio tarnautoją. — Padėkite viską štai 
čia. Nesirūpinkite. 

Mariana pasirašė čekį, įteikė patarnautojui dvidešimtinę ir pasku- 
bėjo juo atsikratyti. Pirmiausia reikia įpilti vyno. 

— Gerk, — paliepė Mariana Emai. — Žinau, kad šito gėrimo ne- 
mėgsti, bet dabar jis mums abiem nepakenks. 

Ema nurijo kelis mažus gurkšnelius ir pajuto po kūną sklindančią 
malonią šilumą. 

— Nežinau, ką man dabar daryti. Man atrodo, kad pati jau nebemo- 
ku galvoti. 

— Porą minučių pagalvosiu už tave. Balsuoju už tai, kad tą kalės 
vaiką iškastruotume. 

— Nebegaliu grįžti atgal. Mariana, man atrodo, kad sugrįžusi galė- 
čiau padaryti ką nors išties siaubinga. 

— Matai, tu mąstai visai neblogai. Ar gali valgyti? 

— Ne, dar negaliu. į 

Emai dabar reikėjo tiesiog pasėdėti ir susivokti toje gausybėje įvy- 
kių, kuriuos jai teko išgyventi, apsvarstyti, ką ji padarė. Ji paliko Dru. Ji 
išėjo ir dabar būna su seniausia ir geriausia savo drauge. Užsimerkusi 
Ema pajuto užplūstančią dar vieną gėdos bangą. 

— Mariana, atsiprašau. Aš labai labai atsiprašau. Pastaraisiais mė- 
nesiais neatsakinėjau į tavo telefono skambučius, nebuvau tau draugiš- 
ka. Jis man neleido. | 

Mariana pridegė dvi cigaretes ir vieną iš jų padavė Emai. 

— Dabar apie tai negalvok ir nesijaudink. 

— Jis net man sakė, kad tu... kad tu mėginai prie jo kabinėtis, kad 
norėjai jį nuvilioti. 

— Galbūt jo sapnuose, — atsakė Mariana vos tramdydama juoką, 
bet pažvelgusi į Emą ji surimtėjo. — Juk tu tuo nepatikėjai. 

— Ne, tiesą sakant, ne. Bet... Kartais imdavau tikėti viskuo, ką tik 
jis man sako. Taip būdavo lengviau. 

Ema vėl užsimerkė. 

— Blogiausia yra tai, kad man ir tai nebūtų rūpėję. 

— Galėjai paprasčiausiai man paskambinti. 

— Negalėjau apie tai su tavimi kalbėtis, negalėjau su tavimi maty- 
tis, nes bijojau, kad tau viskas paaiškės. 

— Būčiau tau padėjusi. 

Ema papurtė galvą ir sugniaužė ant kelių nuleistas rankas. 

— Man taip gėda. 

— Kurių velnių? 

— Juk aš pati leidau jam taip su manimi elgtis, tiesa? Dru juk nebu- 
vo man į smilkinį įrėmęs šautuvo. Tai vienintelis dalykas, ko jis man 
nėra daręs. Jam nereikėjo to daryti. 

— Ema, nežinau, ką tau atsakyti. O gal ir kai ką numanau. Tau rei- 
kėtų kreiptis į policiją. 

— Ne. Gerasis Dieve, ne. Negalėčiau pakęsti... nepakelčiau visų tų 
straipsnių laikraščiuose. Jie manimi nepatikėtų, o jis paprasčiausiai vis- 
ką paneigtų. 

Emą vėl užvaldė baimė. Baimė atsispindėjo jos veide, skambėjo jos 
balse. 

— Sakau tau, Mariana, jis gali priversti tave patikėti bet kuo. 

— Gerai. Pamiršime policininkus ir kreipsimės į teisininkus. 

— Man... reikia kelių dienų. Tiesiog dabar apie tai negaliu su kuo 
nors kalbėtis. Dabar tenoriu vienintelio dalyko — atsidurti kiek galima 
toliau nuo jo. 

— Puiku. Viską sutvarkysim. O dabar mums reikia pasistiprinti. Kai 
būnu soti, geriau mąstau. 

Ji įkalbėjo Emą nuryti kelis kąsnelius, paskui pastūmė jai pepsio, 
vildamasi, kad cukrus ir kofeinas vėl įlies į jos skruostus raudonio. 

— Porą dienų pabūsime Majamyje. 

— Ne, — atsakė Ema. Dabar jos mintys buvo aiškios, nors jaudulys 
vis dar neatslūgo. Iš visų planų, per pastarąsias dvi dienas iškilusių jos 
mintyse, tik vienas pasirodė esąs tinkamas. — Aš čia negaliu likti nė 
vienam vakarui. Būtent čia pirmiausia jis ir atvažiuos manęs ieškoti. 

— Tada reikia važiuoti į Londoną, pas Bevę. Ji tikrai norės tau padėti. 

— Neturiu paso. Dru užrakino jį seife. Neturiu net vairuotojo pažy- 
mėjimo. Jis jį suplėšė. 

Ema vėl atsisėdo, nes ir tie du kąsneliai strigo gerklėje. 

— Mariana, aš teturiu penkiasdešimt penkis dolerius, iš kurių pen- 
kiolika pavogiau iš pragyvenimui skirtų pinigų. Neturiu jokių kreditinių 
kortelių. Jis jau prieš daugelį mėnesių jas iš manęs atėmė. Turiu tik tai, 
kas yra ant mano pečių, ir viskas. 

Kadangi Marianai labai norėjosi ką nors sudaužyti, ji pakilo ir įsi- 
pylė dar vyno. Tiek laiko, mąstė ji... Tiek laiko ji pyko lindėdama palė- 
pėje, dar labiau kurstydama savo priešiškus jausmus Emai, o toji gyveno 
tikrame pragare. 

— Tau nereikia nerimauti dėl pinigų. Išrūpinsime tau kreditinės kor- 
teles. Su savo kreditine kortele aš gausiu grynų pinigų avansu, o paskui 
tereiks tik tavo parašo. Galėsi pasirinkti norimą kortelę — "Visa", “Master 
Card“ ar “American Express". 

— Tikriausiai galvoji, kad aš perlenkiau lazdą. 

— Ne. Aš manau, kad tu — visų geriausia draugė, kokią tik esu 
turėjusi. 

Marianos akių kampučiuose sutvisko ašaros. Jai mirktelėjus ašaros 
nuriedėjo. 

— Jeigu galėčiau, užmuščiau jį už tai, ką tau padarė. 

— Tik kol kas niekam apie tai nepasakok. Dar nepasakok. 

— Aš neprasitarsiu, jeigu nenori. Tačiau man atrodo, kad tavo tė- 
vas turėtų žinoti. 

— Ne. Jau ir be šito mano santykiai su tėvu nėra patys geriausi. 
Man atrodo, kad dabar man labiausiai reikėtų šiek tiek laiko. Galvojau 
apie tai, jog vertėtų nueiti į kalnus, šiek tiek pagyventi kokioje nors miš- 
ko trobelėje, bet, kita vertus, nemanau, kad pakelčiau tylą ir ramybę. 
Norėčiau panirti į didelį triukšmingą miestą. Vis galvoju apie Los An- 
dželą. Kiekvieną kartą pagalvojusi apie pabėgimą įsivaizduodavau, jog 
bėgčiau būtent ten. Aš ir vėl jį daug kartų sapnavau. 

— Sapnavai Dareną? 

— Taip. Tie košmarai prasidėjo prieš kelis mėnesius, jie niekaip 
nenurimo. Jaučiuosi taip, tarsi privalėčiau ten būti. Viliuosi, kad Dru ma- 
žiausiai tikisi, jog galėčiau ten apsistoti. 

— Aš vyksiu su tavimi. 

Ema palinko pirmyn norėdama paimti Marianą už rankos. 

— Aš vyliausi, kad taip ir padarysi. Bent trumpai. 

Miegamajame buvo tamsu. Ir nešvaru. Džeinės tarnaitė baigė savo 
darbą jau prieš savaitę ir išėjo nukniaukusi dvi sidabrines žvakides. Džei- 
nė nieko nežinojo apie vagystę. Dabar ji retai teišeidavo iš miegamojo. 
Kartkartėmis ji nueidavo į virtuvę šnopuodama ir sunkiai alsuodama 
stabtelėdavo laiptų viduryje. Kaip tikra atsiskyrėlė savo kambaryje ji laikė 
butelius, maistą ir narkotikus. 

Kažkada šis kambarys buvo puikiai sutvarkytas. Džeinė turėjo po- 
traukį raudonam aksomui. Ant langų tebekabojo raudono aksomo užuolai- 
dos — sunkios klostės, padengtos storu dulkių sluoksniu. Tačiau įsiutusi 
ji nudrėskė užuolaidas ir užmetė jas ant apvalios didžiulės lovos. Dabar 
jai dažnai būdavo šalta, todėl ji mėgino į jas susisupti. 

Raudona ir sidabro spalva išmarginti sienų apmušalai buvo sutepti, 
dėmėti. Džeinė buvo įpratusi apmėtyti savo meilužius viskuo, kas tik 
papuldavo jai po ranka, — lempomis, buteliais, įvairiomis senoviškomis 
smulkmenomis. Štai dėl šios priežasties ji niekada neįstengdavo išlaiky- 
ti to paties meilužio ilgiau nei dvi naktis. 

Paskutinysis — aukštas, raumeningas prekybininkas, vardu Hičas, — 
toleravo tokius pykčio proveržius ilgiau nei kiti, bet paskui filosofiškai nu- 
siteikęs jis ją sumušė iki sąmonės netekimo, nutraukė nuo piršto deimantą ir 
iškeliavo ieškoti malonesnio klimato ir draugiškesnės kompanijos. 

Tačiau jis jai paliko narkotikų. Hičas pasirodė esąs humaniškas. 

Jau du mėnesius Džeinė gyveno be sekso. Tiesą sakant, pernelyg 
jai tai ir nerūpėjo. Norėdama pajusti orgazmą turėdavo įsmeigti po oda 
adatėlę ir iškeliauti. Ji negalvojo apie tai, kad niekas neateina jos aplan- 
kyti ir neskambina. Sunkiau būdavo tik tomis minutėmis, kai narkotikai 
nustodavo veikę, ir jai reikėdavo susileisti dar vieną dozę. Tokiomis va- 
landėlėmis jai norėdavosi verkti, nes imdavo gailėti savęs. Paskui ją ap- 
1mdavo pyktis. Dažniausiai ji jausdavo pyktį. 

Filmas neturėjo tokio pasisekimo, kokio buvo tikimasi. Neįtikėti- 
nai greitai iš kino teatrų salių jis buvo perkeltas į videokasetes. Džeinė 
taip labai norėjo kuo greičiau pamatyti jau baigtą statyti filmą, kad pasi- 
rašė ir ant videoįrašų teisių. Jos agentui toks sandėris nepatiko, bet Džeinė 
jį atleido iš darbo ir toliau viską tvarkė pati. 

Iš filmo ji nesusikrovė turtų. Turint tokį skonį ir apetitą kaip jos, su 
apgailėtinais šimtu tūkstančių svarų toli nenukeliausi. Jos naujoji knyga 
buvo perrašinėjama dar kartą. Tik Džeinė negaus didžiosios avanso da- 
lies tol, kol jos “šešėlinė" rašytoja nebaigs savo darbo. 

Ankstesnės jos santaupos jau buvo išsekusios. Iš Brajeno ji jau ne- 
begaudavo čekių. O anksčiau jos gyvenimas nuo jų ir priklausydavo. Džei- 
nė gailėjosi prarastų čekių ne tik dėl pinigų: ji suvokė, jog tol, kol jis 
siunčia čekius, yra priverstas galvoti apie ją. 

Džeinė džiūgavo, kad Brajenas taip ir nesurado tikros laimės. Ji di- 
džiavosi tuo, jog ir pati menkute dalele prie to prisidėjo. Ji negalėjo tu- 
rėti Brajeno, tačiau dabar jautė malonumą galvodama apie tai, jog jokia 
kita moteris taip pat labai ilgai juo nesidžiaugė. 

Dar ir dabar pasitaikydavo valandėlių, kai ji fantazuodavo, jog Bra- 
jenas susipras ir sugrįš pas ją prašydamas atleidimo. Užplūdus fantazi- 
joms ji regėdavo save ir Brajeną aistringai, karštai besinžylinčius raudo- 
no aksomo pataluose. Jos kūnas visuomet būdavo lankstus ir stangrus 
lyg jaunos mergaitės. Džeinė visada įsivaizduodavo save būtent taip. 

Dabar ji buvo groteskiškai sustorėjusi. Jos krūtys tarsi subliuškę 
balionai buvo nudribusios ant tos vietos, kur turėtų būti juosmuo. Žuvies 
baltumo pilvas buvo susimetęs į kelis sluoksnius lašininių rinkių. Vos 

tik pasijudindavo, rankos ir šlaunys imdavo liulėti kaip drebučiai. Rie- 
balų sluoksnis neleido lengvai susirasti venų, todėl dažnai ji durdavo bet 
kur, kur tik papuola. Ji pradurdavo odą, įkišdavo adatą į poodinį sluoks- 
nį, bet retai tepasiekdavo tikslą. 

Kai nepataikydavo, ji apraudodavo nesėkmę, kaip rauda motina, pra- 
radusi kūdikį. 

Šiek tiek pakilusi ji užžiebė šalia lovos stovinčią lempą. Jai nepati- 
ko šviesa, bet dabar jos būtinai reikėjo, nes Džeinė ketino susirasti pyp- 
kę. Dabar jos nutriušę plaukai buvo šviesūs tik per colį nuo galiukų. Ji 
norėjo juos nubalinti, bet suverstame kambaryje nebegalėjo rasti dažų 
dėžutės. Džeinė vilkėjo nėriniuotais naktiniais, didumo sulig dviviete pa- 
lapine. Kai uždegė naktinę lemputę, ji buvo panaši į išprotėjusią gašlią 
sąvadautoją. 

Dūmas ją nuramino. Ji gulėjo lovoje ir kūrė planus. Džeinė buvo pa- 
kankamai sumani, kad suvoktų, jog jai verkiant reikia pinigų, labai daug 
pinigų, norint sumokėti pagalbininkams. Ji vėl norėjo nešioti gražius dra- 
bužius, troško sulaukti gražių berniukų, kurie skęstų jos glėbyje. Ji norėjo 
vaikščioti į vakarėlius. Svajojo, kad žmonės atkreiptų į ją dėmesį. 

Džeinė rūkė ir šypsojosi. 

Ji dar turėjo supratimo, kaip prasimanyti pinigų, tačiau jai reikėjo 
būti gudriai, labai gudriai. Nuo kvaišalų ji pasijuto labai išmintinga. At- 
ėjo metas mesti kortą. 

Pasiraususi tualetinio stalelio stalčiuje, ji susirado dėžutę su rašy- 
mo priemonėmis. Ten buvo ir gražaus, vaivorykštės spalvų popieriaus su 
išspausdintu jos vardu viršuje. Džeinė kurį laiką juo grožėjosi, o paskui 
dar kartą užtraukė pypkės dūmo ir murmėdama panosėje ėmė ieškoti par- 
kerio. Reikia apsidrausti, mąstė ji pradėjusi rašyti. Savaime suprantama, 
ji būtinai nuplėš viršutinę popieriaus lapo dalį, tą, kur užrašytas jos var- 
das. Juk ji ne kvailė. 

Ji vedžiojo raides lėtai, iškišusi tarp dantų suspaustą liežuvį, atsar- 
giai kaip vaikas. Baigusi pajuto tokį pasitenkinimą savo kruopščiu dar- 
bu, jog visai pamiršo popieriaus lapo antraštę. Dėžutėje buvo ir pašto 
ženklų. Iš pradžių ji priklijavo tris. Ženklai taip gražiai atrodė, jog Džei- 
nė priklijavo ir ketvirtą, o paskui ėmė grožėtis atliktu darbu. Kurį laiką 
ji dvejojo negalėdama prisiminti adreso, o paskui pradėjo rašyti. 


Policijos detektyvui Keselringui 
Los Andželas, Kalifornija 
JAV 


Dar pasvarsčiusi kamputyje ji pridūrė žodį "Skubiai!" ir jį pabraukė. 

Laišką Džeinė nusinešė apačion, manydama, kad suras saugią vie- 
telę, kur galės jį paslėpti. Užsukusi į virtuvę, ji sukirto visą dėžutę ledų 
kabindama valgomuoju šaukštu. Kai jos žvilgsnis užkliudė voką, ji pra- 
dėjo murmėti. 

— Kvaila mergiotė, — bambėjo Džeinė turėdama galvoje paskuti- 

nę savo tarnaitę. — Net negalėjo išsiųsti to prakeikto laiško. Man reikės 
ją atleisti. 

Supykusi ji iškrypavo iš virtuvės ir puškuodama pasilenkė, kad pa- 
kištų voką po durų apačia. Tada Džeinė vėl užlipo laiptais į viršų ir rūkė 
tol, kol paskendo užmarštyje. 

Savo planą Džeinė prisiminė tik po savaitės. Jos atmintyje iškilo 
miglotas vaizdas, kad ji rašė laišką. Apsidrausti. Ji tą laišką paslėpė. Nors 
neprisiminė, kur paslėpė, bet dabar dėl to nesuko sau galvos. Dabar ją 
tejaudino vienintelis dalykas — ji beveik visai nebeturėjo maisto ir kvai- 
šalų. Paskutinis džino butelis taip pat išseko. Džeinė pakėlė telefono ra- 
gelį. Po kelių valandų, mąstė ji, jai nebereikės jaudintis dėl pinigų. 

Į skambutį buvo atsiliepta jau po trečio pyptelėjimo. 

— Sveikas, brangusis, čia Džeinė. 

— Ko nori? 

— Ooo, argi kas nors taip kalba su senu bičiuliu? 

Ragelyje pasigirdo kartus atodūsis. 

— Klausiu dar kartą — ko tu nori? 

— Tik paplepėti, branguti, tik paplepėti, — kikeiiėsji Ji tiesiog ža- 
vėjosi šantažu. — Matai, mano fondas gerokai išseko. 

— Tai ne mano problema. 

— Ooo, man atrodo, kad kaip tik tavo. Matai, kai tik mano fondas 
išsenka, labai aktyviai pradeda dirbti mano atmintis. Visai neseniai vėl 
pradėjau netikėtai nerimauti dėl to, kas nutiko vargšeliui mažajam Bra- 
jeno berniukui. Man tikrai buvo labai negera. 

— Tau niekada nerūpėjo tas prakeiktas berniūkštis. 

— Sunku pasakyti, brangusis. Kad ir kaip ten būtų, juk ir aš esu moti- 
na. Galvodama apie puikiąją savo Emą, suaugusią, ištekėjusią ledi, negaliu 
negalvoti apie tą berniuką. Jeigu būtų gyvas, ir jis dabar būtų suaugęs. 

— Neturiu tam laiko. 

— Verčiau jau surastum, — pratarė Džeinė pasikeitusiu balsu. — 
Tiesiog pamaniau, kad tam amerikiečiui detektyvui galėčiau nusiųsti 
laiškelį. Juk pameni jį, tiesa, meiluti? Jis vardu Keselringas. Įsivaizduo- 
Ji, per visus tuos metus nepamiršau jo vardo. 

Džeinė pati sau nusišypsojo. Visi manė, kad ji — kvailė. Daugiau 
taip nebegalvos. 

Jis per ilgai dvejojo ir save keikė. 

— Tu nežinai nieko, ką galėtum jam pasakyti. 

— Tikrai? Na na, pamatysim, ar ne taip? Pamaniau, jog galėčiau 
jam nusiųsti laišką. Gavę keletą vardų, jie galėtų atnaujinti bylą. Pavyz- 
džiui, tavo vardas ir... 

— Užvirsi košę, o paskui viskas atsigręš prieš tave pačią, — kalbėjo 
Jis. Jo balsas vis dar buvo tvirtas, bet prakaitas jau buvo pradėjęs pilti. — 
Tu lygiai tiek pat kalta, kiek ir aš. 

— O, ne... Juk manęs ten nebuvo, tiesa? Prie to berniuko niekada 
nebuvau prikišusi nė pirštelio. 

Kuo, po velnių, tas berniukas buvo vardu? Donaldas ar Denis, svarstė 
Džeinė. Bet jai tai nerūpėjo. 

— Ne, aš jo nė nepaliečiau. Tačiau to nepasakysi apie tave. Tai žmog- 
žudystė. Net praėjus tiek daug metų tai tebėra žmogžudystė. 

— Jie nieko taip ir neįrodė. Jie niekada nebeįrodys. 

— Jeigu kas nors bent truputį padėtų, tai galėtų įrodyti. Gal nori 
patikrinti, mielasis? 

Ne, jis nenorėjo. Ji ir pati žinojo, kad jis nenorėjo. Dabar jis buvo bū- 
tent ten, kur ir norėjo būti, kur ir norėjo likti. Kad ir kiek jam tai kainuotų. 

— Tai kiek? 

Ji nusišypsojo. 

— Manyčiau, milijono svarų pakaktų. 

— Tu išsikraustei iš proto. 

— Toks buvo mano planas, — suspiegė Džeinė į telefono ragelį. — 
Tai buvo mano idėja, o aš negavau nė sudilusios skatiko. Atėjo metas 
padaryti apskaitą, mielasis. Tu dabar turtuolis. Išgalėsi. 

— Bet mes niekada negavome jokios išpirkos, — priminė jis. 

— Tai tik todėl, kad tu nevykėlis. Per dvejus metus iš Brajeno ne- 
gavau nė penso. Dabar, kai Ema jau užaugusi, jis visai su manimi nebe- 
siskaito. Tavo mokestis man galėtų būti kaip savotiška pensija. Tokia 
didelė pinigų suma mane tenkins ilgą laiką. Aš tau daugiau nebeįkyrė- 
siu. Jeigu atneši pinigus rytoj vakare, gal ir neišsiųsiu to laiškelio. 

Po kelių valandų Džeinė jau nebeprisiminė, ar ji skambino jam te- 
Iefonu, ar viską tik susapnavo. O ir tas laiškas... Kur ji paslėpė laišką? Ji 
vėl griebėsi pypkės, vildamasi, kad tai padės jai mąstyti. Jai pasirodė, 
kad išmintingiausia būtų parašyti dar vieną laišką. Jeigu jis greitai nepa- 
sirodys, jeigu jis labai greitai nepasirodys, ji paskambins dar kartą. 

Džeinė sėdo rašyti, bet greitai užmigo. 

Džeinę pažadino durų skambutis. Jis skambėjo, skambėjo ir skam- 
bėjo. Džeinė svarstė, kodėl ta prakeikta, kvaila mergiūkštė neatidaro du- 
rų. Galiausiai Džeinė susivokė, jog niekas be jos pačios durų ir neatida- 
rys. Šnopuodama ir puškuodama ėmė leistis laiptais. 

Jį išvydusi Džeinė viską prisiminė. Jis stovėjo prie durų, jo akys 
žvelgė niūriai, rankose jis laikė lagaminėlį. Ji prisiminė. Taip, tikrai, viską 
turi padaryti pats. 

— Užeik, meiluti. Ilgokai užtrukai. 

— Ne į svečius atėjau, — atsiliepė jis, galvodamas, kad dabar ji 
buvo panaši į riebią kiaulę, purviną, bjaurią, o jai juokiantis drebėjo visi 
nukarę pagurkliai. 

— Na, liaukis, juk mes išties seni draugai. Išgerkim. Turiu savo 
kambaryje. Visus reikalus tvarkau savo buduare. 

Kukliai kviesdama ji paėmė jį už atlapo. Jis nieko jai nesakė, nes 
neabejojo, kad grįžęs sudegins švarką. 

— Reikalus tvarkyti galime bet kur, kur tik panorėsi, tačiau svar- 
biausia — kuo greičiau viską baigti. 

— Tu visada kažkur skubi, — pratarė Džeinė ir pasuko į koridorių, 
liulėdama mamutiškomis šlaunimis. 

Jis matė, kaip tvirtai ji laikosi už turėklų, kaip sunkiai šnopuoja 

lipdama. Vienas stumtelėjimas, mąstė jis, ir ji nusiristų žemyn. Ir niekas 
nė nesuabejotų, kad tai tik nelaimingas atsitikimas. Jis jau buvo betiesi- 
ąs ranką mėgindamas ją paliesti. Tačiau susilaikė. Jis žinojo ir kitą būdą. 
Gerokai patikimesnį. 

— Štai ir atėjome, branguti, — visa išraudusi sušvokštė ir sudribo 
ant sofos. 

Smarvė beveik užėmė jam kvapą. Kambarys buvo apšviestas vie- 
nintelės lemputės. Tai šen, tai ten mėtėsi purvini drabužiai, nešvarūs in- 
dai, tuščios kartoninės dėžutės, skardinės ir buteliai. Kambaryje tvyrojo 
pribloškiantis dvokas, o kampuose, regis, kabojo tankūs voratinkliai. Pa- 
mažu įtraukęs orą ir sukandęs dantis jis žvelgė. 

— Einu nupirksiu išgerti, — pratarė jis stengdamasis niekur nepri- 
siliesti. Šį kartą jis baiminosi ne dėl pirštų antspaudų, bet vengdamas 
išsitepti. 

— Išsirink pagal savo skonį. O ką tu man atnešei? 

Jis pastatė lagaminėlį šalia jos. Ir šitą sudegins. Jis surinko kodo 
skaičiukus ir atidarė lagaminėlį. 

— Tai dalis visų pinigų. 

— Aš juk tau sakiau... 

— Neįmanoma per vieną naktį surinkti milijoną grynais. Turėsi bū- 
ti kantri. 

Jis atsuko į ją lagaminėlį. 

— O kad nekeltum panikos, aš tau dar kai ko atnešiau. Tai geros 
lemties ženklas. 

Ji pamatė maišelį, išsipūtusį nuo baltų miltelių, kuris buvo padėtas 
šalia banknotų krūvelių. Jos širdis ėmė nelygiai plakti, burna prisikaupė 
seilių. 

— Koks puikus vaizdelis... 

Kol Džeinė nespėjo nusičiupti maišelio, jis suskubo patraukti laga- 
miną. 

— O kas dabar skuba? — mėgavosi jis šaipydamasis iš Džeinės. Jis 
matė, kaip jos kakta ėmė-ristis prakaito lašai, srovelėmis tekėdami per 
žandikaulius. Jis ir anksčiau buvo turėjęs reikalų su narkomanais, todėl 
puikiai išmanė, kaip su jais elgtis. — Tai aukščiausios rūšies heroinas, 
geriausias, kokį tik įmanoma gauti už pinigus. Tik viena dozė, ir lu pa- 
teksi tiesiai į dangų. 

Arba į pragarą, pamanė jis, jeigu tik apskritai tiki panašiais dalykais... 

— Gali imti, Džeine. Viską. Bet už tai man taip pat turėsi kai ką 
grąžinti. 

Jos širdis jau nebetilpo krūtinėje, jai ėmė trūkti oro. 

— Kotu nori? 

— Laiško. Tu man atiduosi laišką ir duosi dar porą dienų, kad galė- 
čiau surinkti likusią pinigų sumą. Tada visi kvaišalai tavo. 

— Laišką? — pratarė Džeinė. Ji buvo visai apie jį pamiršusi. Dabar ji 
teįstengė žiūrėti į maišelį su baltais milteliais ir įsivaizduoti, kaip bus malo- 
nu leistis juos į veną. — Nėra jokio laiško. Aš to laiško neparašiau. 


295 


Apsidraudimas, pamanė ji ir neramiai į jį dirstelėjo. 

— Kol kas to laiško neparašiau. Bet parašysiu. Leisk man susileisti 
dozę, o paskui baigsime kalbėtis. 

— Pirmiausia pasikalbėkime, — pratarė jis. O, kaip bus malonu ją 
nudėti, pamanė jis žvelgdamas į seilių purslus jai ant lūpų. Berniukui 
nutiko nelaimingas atsitikimas, tragiškas atsitikimas, dėl kurio jis nuo- 
širdžiai gailėjosi. Jis nemėgo smurto, niekada nemėgo. Tačiau galėda- 
mas savomis rankomis atimti gyvybę Džeinei Palmer, jis išties pajus di- 
džiulį pasitenkinimą. 

— Aš jau pradėjau jį rašyti, — kalbėjo sutrikusi Džeinė ir nekan- - 
triai žvelgė į lagaminėlį. — Jau pradėjau rašyti, bet laukiau tavęs. Jeigu 
susitarsime, rašyti nebaigsiu. 

Ji nemeluoja, mąstė jis tyrinėdamas jos veidą. Ji tiek daug proto 
neturėjo. 

— Galima sakyti, sandėris įvyko, — pratarė jis ir vėl atgręžė į ją 
lagaminėlį. — Pirmyn! Pasiimk. 

Džeinė abiem rankom stvėrė maišelį. Akimirką jam pasirodė, kad 
ji prakąs maišelį ir praris miltelius kaip ledinukus. Tačiau ji neįtikėti- 
nai greitai pašoko ir ėmė raustis po stalčių ieškodama jai reikalingų 
priemonių. 

Jis laukė pasibaisėjęs ir kartu patenkintas visa procedūra. Dabar ji 
nebekreipė į jį jokio dėmesio, tik kažką murmėjo sau po nosimi. Jos ran- 
kos drebėjo, todėl ji išbėrė Žiupsnelį ant stalo. Paruošusi pirmąjį šaukš- 
tą, ji garsiai alsavo netverdama nekantrumu. Ji nenorėjo jų leistis po oda, 
ji nenorėjo jų surūkyti. Šį kartą ji pamėgins susileisti tiesiai į veną. 

Ji pritūpė ant grindų, apsilaižė, tarsi ketintų pietauti, ir pritraukė 
visą švirkštą. Jai ieškant venos, akys paplūdo ašaromis. Paskui ji užsi- 
merkė, atsirėmė į tualetinį stalelį ir ėmė laukti užplūstančios palaimos. 

Ir sulaukė. Narkotikai suveikė greitai, pasklido po visą kūną. Jos 
akys iššoko ant kaktos, kūną ėmė tampyti konvulsijos. Ji garsiai suklykė, 
tarsi leistųsi nuo milžiniško kalno. 

Jis žiūrėjo, kaip ji miršta, bet galiausiai susivokė, kad visa tai jam 
visai nepatinka. Tai buvo bjaurus procesas. Džeinės Palmer mirtis toli 
gražu nebuvo kilni, kaip ir visas jos gyvenimas. Nusigręždamas nuo jos 
jis išsitraukė iš kišenės chirurgo pirštines ir užsitempė ant rankų. Jis pa- 
siėmė nebaigtą rašyti laišką ir įsidėjo į kišenę. Stengdamasis nugalėti 
pasibjaurėjimą, ėmė versti jos daiktus ieškodamas ko nors, kas galėtų jį 
išduoti. 


Brajenas suniurnėjo per miegus išgirdęs telefono skambutį. Jis mė- 
gino atsisėsti, bet pagirių blogumas nusmelkė jį kaip grandininis pjūk- 
las. Viena ranka prisidengęs akis, jis sugrabaliojo telefono ragelį. 

— Ką? 

— Brajau, čia P. M. 

— Perskambink, kai nemerdėsiu. 

— Brajau... Manau, dar neskaitei rytinių laikraščių. 

— Pirmą kartą teisingai pataikei. Aš skaitysiu rytojaus rytinius laik- 
raščius, nes būtent tada ir planuoju keltis. 

— Brajau, Džeinė mirė. 

— Džeinė? — pakartojo Brajenas kelias sekundes mėgindamas su- 
sivokti. — Mirė? Ji mirusi? O kaip ji mirė? 

— Perdozavo. Kažkas ją surado vakar vakare, kažkoks buvęs mei- 
lužis, sąvadautojas ar dar kažkas. Ji jau buvo mirusi apie porą dienų. 

Delnais trindamas akis, Brajenas tarsi mėgino išsikrapštyti iš jų ta- 
riamą žvyrą. 

— Jėzau... 

— Man atrodo, turėtum viską gerai apmąstyti, kol spauda tavęs dar 
neužgriuvo. Pamaniau, gal norėsi pranešti ir Emai. 


— Emai... — pakartojo Brajenas atsiremdamas į lovūgalį. — Taip 
taip, aš jai paskambinsiu. Ačiū, kad apie viską pasakei. 

— Kaip kitaip. Brajau... — P. M. staiga nutilo. Jis jau buvo bepra- 
dedąs sakyti, kad jam labai gaila, bet paskui suabejojo, ar apskritai kam 
nors Džeinės galėjo būti gaila. — Pasimatysim. 

— Žinoma. 


Brajenas kurį laiką dar gulėjo lovoje mėgindamas viską įsivaizduoti. 
Jis pažinojo Džeinę ilgiau nei ką nors kitą, išskyrus Džonou. Kažkada jis 
ją mylėjo, o paskui nekentė. Bet jis negalėjo įsivaizduoti jos mirusios. 

Atsikėlęs jis nuėjo prie lango. Nuo saulės spindulių jam suskaudo 
akis, pagirios dabar atrodė visai nepakeliamos. Net nesusimąstęs jis įsi- 
pylė į stiklinę viskio per du pirštus ir iškart išgėrė. Jis beveik gailėjosi, 
kad negali jausti nieko daugiau, išskyrus galvos skausmą, nesiliaujantį 
net po viskio porcijos. 

Ji buvo pirmoji moteris, su kuria jis sugulė. 

Pasukęs galvą jis pažvelgė į brunetę, miegančią po sujauktomis ant- 
klodėmis. Jis ir jai visiškai nieko nejautė. Jis visada kruopščiai rinkosi 
moteris parsivesdamas tokias, kurioms tereikėjo to paties, ko ir jam — 
kurios pasitenkindavo keliomis sekso naktimis. Tai buvo tamsus, pavo- 
jingas, nerūpestingas seksas, su meile neturintis nieko bendra. 

Kartą jis jau suklydo pasirinkdamas moterį, kuriai reikėjo daugiau. 
Džeinė niekada neleido jam ramiai gyventi, mėgautis tuo, ką turėjo. 

Tada jis surado Bevę. Ir ji norėjo kai ko daugiau, bet tąkart jų abiejų 
norai sutapo. O, Dieve, ir jis norėjo to paties. Ir ji niekada visiškai nepasi- 
traukė iš jo gyvenimo. Per ištisus septyniolika metų nebuvo nė dienelės, 
kad Brajenas nebūtų apie ją pagalvojęs. Kad nebūtų jos troškęs... 

Džeinė aptemdė jo gyvenimą nesutikdama iš jo pasitraukti. Bevė jo 
gyvenimą sužlugdė atsisakydama gyventi kartu. 

Taigi jam buvo likusi muzika ir pinigai, apie tokį jų kiekį niekada 
net nebuvo svajojęs. Ir dar jis turėjo pasisekimą tarp moterų, nors visa 
tai jam nieko nereiškė. 

O dabar Džeinė jau buvo mirusi. 

Jis norėjo, kad jo širdis suminkštėtų, kad jis pajustų gailestį tai mer- 
gaitei, kurią kažkada pažinojo. Tai ištroškusiai, nekantriai mergaitei, pri- 
siekusiai jį mylėti daugiau už bet ką kitą. Tačiau jis nieko nejautė. Toji 
mergaitė ir tasai berniukas, kuris ją mylėjo, jau seniai buvo mirę. 

Taigi dabar jis paskambins Emai. Bus geriausia, jei apie Džeinės 
mirtį ji išgirs iš jo, nors Brajenas abejojo, ar Ema labai dėl to susikrims. 
Kai jis jai paskambins ir įsitikins, kad yra nereikalingas, jis išvyks į Ai- 
riją. Pas Dareną. Ir kelias ramias dienas praleis sėdėdamas aukštoje ža- 
lioje žolėje. 

— Ar tu tikra, kad tau viskas bus gerai? 

— Taip, — atsakė Ema, spusteldama Marianos ranką ir žengdama 
pro Los Andželo aerouosto vartus. — Viskas bus gerai. Man tiesiog būti- 
nos dar kelios dienos, kad su viskuo apsiprasčiau. 

— Juk supranti, kad galėčiau pasilikti. 

— Suprantu, — atsakė Ema. Šį kartą ji neapsiribojo rankos spuste- 
lėjimu, o apsigręžė ir tvirtai apkabino Marianą. — Pati viena niekaip 
nebūčiau to išgyvenusi ir tinkamai susitvarkiusi. 

— Ne, žinau, kad būtum. Tu esi stipresnė nei pati manai. Ar ne tu 
pati panaikinai kreditines korteles, uždarei sąskaitas banke ir įstengei 
paslėpti visus pinigus? 

— Tai vis tavo idėjos. 

— Tik todėl, kad tu pati nelinkusi mąstyti apie praktiškus dalykus. 
Nenorėčiau, kad tas galvijas gautų nors pensą. Aš vis dar manau, kad tau 
reikėtų pasikalbėti su policija. 

Ema tik papurtė galvą. Ji kaip tik buvo bepradedanti jaustis atgau- 
nanti savigarbą. Jeigu į šį reikalą įsipainios policija, spauda, visuomenė, 
po patirto pažeminimo neišvengiamai bus dar vienas pažeminimas. 

— Na gerai, dar ne laikas, — sutiko Mariana, nors pati negalėjo 
apsikęsti galvodama, kad Dru galės pasprukti niekieno nenubaustas. — 
Ar tu esi tikra, kad sąskaitininkas laikys liežuvį už dantų ir neprasitars, 
kur tu esi? 

— Taip, tikra. Juk iš tikrųjų jis yra mano sąskaitininkas. Kai tik 
pasakiau, kad ruošiuosi skirtis, jis pradėjo veikti. 

Emai visa tai beveik atrodė juokinga, jeigu apskritai tokie dalykai 
gali būti juokingi. 

— Man atrodo, po visų nuobodžių kreditų, su kuriais jis turėjo rei- 
kalą tiek daug metų, sudėtingos, skandalingos skyrybos jį turėtų nudžiu- 
ginti. 

Skyrybos, mąstė Ema... Koks sunkus žodis... Žymintis baigtį. 

Joms iš lėto žingsniuojant kurį laiką Mariana tylėjo. 

— Anksčiau ar vėliau jis išsiaiškins, kur tu esi. + 

— Be abejo, — atsakė Ema. Akimirksniu apgailestavimą pakeitė 
nervinga įtampa. — Tik noriu, kad tai nutiktų kuo vėliau, kai būsiu įsiti- 
kinusi, jog niekas, kad ir ką jis man sakytų ar darytų, neprivers manęs 
pas jį grįžti. 

— Susitik su advokatu, — neatlyžo Mariana, — pradėk skyrybų 
procesą. 

— Kai tik pakils tavo lėktuvas, taip ir padarysiu. 

Mariana ėmė neramiai trypčioti, o paskui įsimetė į burną pastilę. 
Dabar aerouoste buvo sunku rasti vietelę, kur būtų leidžiama rūkyti. 

— Klausyk, Ema, tu čia gyveni tik porą savaičių. Ar tu tikra, kad 
man nereikia pasilikti dar bent kelioms dienoms? 

— Noriu, kad grįžtum prie savosios tapybos. Iš tiesų, — pridūrė 
Ema, kol jos bičiulė dar nebuvo spėjusi paprieštarauti. — Kol tave remia 
Kenedis, gali neabejoti dėl savo reputacijos. Privalai pabaigti savo dar- 
bą, kol Karolina nepersigalvojo. 

— Tu man skambinsi, — pratarė Mariana, išgirdusi kalbą apie savo 
skrydį. — Skambins: kiekvieną dieną. 

— Taip, — atsakė Ema mėgindama pratęsti paskutines minutes. — 
Kai visa tai baigsis, norėsiu susigrąžinti savąją palėpės dalį. 

-— Ji tavo. Nebent aš nuspręsiu ištekėti už to stomatologo ir persi- 
kelti į Long Ailendą. 

— Už kokio stomatologo? 

— Už to, kuris susidomėjo mano dantų šaknimis. 

Jos lūpos šyptelėjo. Dabar šypsotis buvo visai nesunku. 

— Na žinoma, tai tik išsigalvojimas, siaubingas pokštas, bjauri pa- 
saka. 

Kaip gerai, pamanė Mariana, kad Ema vėl nusišypsojo. Jos šypsena 
buvo tikra. 

— Galbūt tai ir pasaka, tačiau jo akys didelės ir rudos, o krumpliai 
apžėlę. Nė nežinau, ar galėčiau įsimylėti apžėlusius krumplius. 

— Ypač tada, kai tie krumpliai nuolat įkišti tau į burną. Paskutinį 
kartą keleiviai kviečiami užsiregistruoti. 

— Ar tu man paskambinsi? 

— Būtinai, — atsakė Ema. Ji neverks. Ema pažadėjo sau, kad tikrai 
neverks. Bet verkė jos abi. Paskutinį kartą apkabinusi Emą Mariana nu- 
skubėjo. 

Ema liko laukti prie vartų žiūrėdama, kaip Marianos lėktuvas įsibė- 
gėja. Dabar ji buvo viena. Pati sau. Ji ir vėl turėjo pati nuspręsti, pati 
klysti, pati galvoti. Ir šitai ją baugino. Juk ne taip seniai, mąstė ji, buvo 
Londone, kur taip pat gyveno pati sau. Tas jausmas buvo toks žavus, 
laisvė — tokia saldi. Tada ji buvo įsimylėjusi. 

Dabar ji nebuvo įsimylėjusi. Tada šis jausmas atrodė tarsi palaima. 

Terminalu pasukusi atgal, ji įsitempusi žvelgė į skubančią minią 
aiškiai nervindamasi. Prieš kelias minutes triukšmingame ir žmonių ku- 
piname aerouoste ji jautėsi tarsi nematoma. Dabar, likusi visiškai viena, 
ji jautėsi lengvai pažeidžiama. 

Ji negalėjo atsikratyti jausmo, kad kur nors minioje gali slėptis « 

Dru — galbūt už tos šeimos, lūkuriuojančios savojo reiso, galbūt tarp 
tų verslininkų, laukiančių skrydžio į Čikagą. Eidama pro suvenyrų par- 
duotuvėlę, Ema sulaikė kvapą ir nuleido galvą vos beįstengdama val- 
dytis. Jis galėjo būti tenai, viduje, galėjo slėptis už laikraščių kioske- 
lio. Jis atsidurs tiesiai priešais ją besišypsantis, pavadins ją vardu, o 
paskui uždės ant peties ranką kaip anksčiau, o jo plieniniai pirštai įsmigs 
į pačius kaulus. Ema vos beprisivertė eiti pirmyn, vos įstengė susilai- 
kyti nepasileidusi bėgti vartų link, maldaudama, kad jie sustabdytų lėk- 
tuvą ir išleistų Marianą. 

— Ema... 

Ji nebeįstengė kvėpuoti, jos keliai sulinko, kai ant savo peties ji 
pajuto kažkieno ranką. 

— Ema? Tai tu? 

Mirtinai išblyškusi ir apimta nežmoniškos panikos ji pažvelgė į Mi- 
čelą. Jis kažką jai sakė, ji matė, kaip juda jo lūpos, bet per galvoje ūžian- 
tį triukšmą nieko negirdėjo. 

Maloni nuostaba iš jo veido dingo. Suraukęs antakius jis padėjo jai 
atsisėsti. Ji buvo visai be jėgų, sudribo kėdėje tarsi be kaulų. Mičelas 
luktelėjo, kol jos pagreitėjęs kvėpavimas kiek išsilygins. 

— Jau geriau? 

— Taip. Taip, viskas gerai. 

— Ar visada imi alpti aerouostuose sutikusi senus bičiulius? 

Ema stengėsi nusišypsoti, nors vargu ar tai buvo galima pavadinti 
šypsena. 

— Turiu tokį blogą įprotį. Tu mane išgąsdinai. 

— Supratau, — atsakė Mičelas. “Išgąsdinai" — nėra pakankamai 
tikslus žodis, pamanė jis. Greičiau jau “pribloškei". Ema atrodė lygiai 
taip pat, kai prieš dešimtį metų padėjo jai pasiekti krantą. — Gal galė- 
tum minutėlę palaukti? Aš tik nubėgsiu pas tėvus, kad jie žinotų, jog 
niekur nepradingau. 

Emai linktelėjus jis pakartojo: | 

— Tik tu palauk. 

— Gerai, palauksiu, — atsakė Ema. Jai visai nebuvo sunku pažadė- 
ti, nes buvo tikra, kad kojos dabar jos tikrai neišlaikytų. Likusi viena 
Ema ėmė po truputį atgauti kvapą, stengėsi kvėpuoti lygiau. Ji jau ir taip 
pasirodė per daug sutrikusi, todėl dabar, jam grįžus, neturėtų atrodyti 
kaip paskutinė idiotė. Mičelo nebuvo tik minutėlę, bet Ema tarėsi suspė- 
jusi įgauti pasitikėjimo savimi. 

— Tai kur tu vyksti? — paklausė ji. 

— Aš? Niekur. Mano mama susiruošė į kažkokį suvažiavimą, o tė- 
vas nutarė prie jos prisiplakti. Aš juos atvežiau, nes tėvas nemėgsta pa- | 
likti mašinos aerouoste. Ar tu tik dabar atvykai? 

— Ne. Aš čia jau beveik dvi savaitės. Tiesiog palydėjau draugę. 

— Atvykai čia su reikalais) | 

— Ne. Na, ir taip, ir ne. 

Ką tik nusileido kažkoks lėktuvas. Pliūptelėjo žmonės. Emą vėl apė- 
mė sunkiai valdoma panika, ji baiminosi, kad nepamatytų Dru. 

— Man jau tikrai reikėtų eiti. 

— Aš eisiu kartu, — pratarė Mičelas. Jis jai nepasiūlė parankės, 
nes aiškiai matė, jog ji nenori, kad prie jos liestųsi. — Tai tu čia atvykai 
kartu su vyru? 

— Ne, — atsakė Ema. Jos akys neramiai lakstė iš vienos pusės į 
kitą, ji nepaliovė stebėjusi. — Jis Niujorke. Mes... — nebaigė ji. Jai rei- 
kėjo priprasti prie tokių žodžių. — Mes gyvenam atskirai. 

— Oo, — nutęsė Mičelas. Jis nešyptelėjo, bent jau išore nenusišyp- 
sojo. — Man labai gaila... 

Tada jis prisiminė jos reakciją, kai tik ją sutiko. 

— Ar išsiskyrėte draugiškai? 

— Tikiuosi, — atsakė Ema sudrebėjusi. — Dieve, kaip čia šalta... 

Jis jau buvo pravėręs burną norėdamas paklausti. Tačiau priminė 
sau, jog neturėtų smalsauti ar kištis į svetimus reikalus. Nesikišo į vedy- 
bų reikalus, neturi kištis ir į skyrybas. 

— Ar ilgai žadi būti mieste? 

— Tiesą sakant, dar tiksliai nežinau. 

— Gal norėtum kartu pavalgyti ar ko nors išgerti? 

— Negaliu. Po valandos turiu eiti į susitikimą. 

— Tada kartu papietaukim. 

Ema vos vos šyptelėjo. Ji tikrai norėjo šapižtauti su bičiuliu. 

— Būdama čia stengiuosi nepramogauti ir neišlaidauti. Nevaikštau 
į restoranus, 

— O kas, jeigu surengtume nedidelę iškylą sodelyje prie mano namų? 

— Na, aš... 

— Klausyk, štai čia yra mano adresas, — skubiai pradėjo Mičelas. 
Jis nenorėjo, kad Ema rastų laiko pasakyti ne, todėl išsiėmė vizitinę kor- 
telę ir kažką brūkštelėjo antroje jos pusėje. — Galėtum ateiti apie septy- 
nias ir mes išsikeptume kelis kepsnelius. Išties nieko įmantraus. 

Ji net pati negalėjo sau pripažinti, kad labai bijojo sėdėti savo kam- 
baryje, išsikviesti viešbučio pasiuntinuką su maistu į numerį ir perjungi- 
nėti televizoriaus kanalus ieškant tinkamos kompanijos. 

— Gerai. 

Mičelas jau buvo besirengiąs pasisiūlyti ją pavežėti, bet paskui pa- 
stebėjo didelį baltą limuziną. 

— Tai septintą valandą, — pakartojo jis. 

Prieš pasukdama savais keliais Ema šyptelėjo jam paskutinį kartą. 
Mičelas ėmė svarstyti, ar penktadienį antrą valandą po pietų ras kokią 
nors švaros tarnybą, padėsiančią sutvarkyti namus. Ema įlipo į limuziną, 
kuris netrukus persirikiavo į reikiamą eismo juostą. Paskui ji išsitraukė 
vizitinę kortelę ir antroje jos pusėje perskaitė: 


DETEKTYVAS M. KESELRINGAS 
ŽMOGŽUDYSČIŲ SKYRIUS 
Suvirpėjusi ji įsimetė kortelę į rankinuką. Keista, bet ji pamiršo, 
kad ir jis policininkas. Kaip ir jo tėvas. 

Dviejų savaičių laikraščius Mičelas sukrovė į spintelę miegamaja- 
me. Dvi dvidešimties galonų talpos šiukšliadėžės jau buvo perpildytos. 
Jam buvo sunku patikėti, kad vienas žmogus ir vienas šuo gali “užgy- 
venti" tiek daug šiukšlių. Be to, jį siutino tai, kad tokiame mieste kaip 
Los Andželas penktadienio popietę niekaip negalėjai prisišaukti nė vie- 
nos švaros brigados. 

Pirmiausia jis susitvarkė virtuvę, iš kaimynų pasiskolinęs butelį va- 
liklio. Visas namas kvepėjo tarsi pušų miškas, tačiau to nepakako. Miče- 
las įviliojo Konrojų į vonią pasiėmęs gabalėlį dešros. Nuogas įlipęs į 
vonią ir pamojavęs dešra Mičelas pamatė, kad Konrojus tebedvejoja. Jie 
abu žinojo, kad tokios rūšies dešra yra didžiausia Konrojaus silpnybė. 
Kai tik šuo įšoko į vonią, Mičelas pasiskubino uždaryti stiklines vonios 
kambario duris. 

— Graųžk ir pasistenk būti kantrus, vyruti, — pratarė Mičelas Kon- 
rojui, pasišiaušusiam iš pasipiktinimo. 

Prireikė pusės buteliuko šampūno, tačiau Konrojus kentėjo kaip ka- 
reivis. Kartkartėmis jis sustūgdavo, bet šitai galėjai suprasti kaip prie- 
dainį prie Mičelo dainelės. Kai jie abu jau buvo susisukę į rankšluos- 
čius, skalbinių spintelėje Mičelas ėmė ieškoti plaukų džiovintuvo. Jis 
atrado tai, ko ieškojo, ir dar keptuvę, kurią jau seniai laikė dingusia be 
žinios. 

Iš pradžių jis išdžiovino Konrojų, kuris bent jau dabar turėjo jam 
atleisti. 

— Tu turėtum man už tai padėkoti, — pratarė Mičelas. — Tik vie- 
nas nemalonus dvelktelėjimas nuo tavo kailio, ir tu, nenaudėli, subyrė- 
tum kaip avižinių dribsnių sausainis. Ji nė nepažvelgtų į pasmirdusį vo- 
kiečių aviganį. 

Mičelui prireikė pusvalandžio, kol jis iššluostė pritaškytą vandenį 

'1r surinko šuns plaukus. Jau buvo besiruošiąs imtis salotų, kai išgirdo 
prie namo privažiuojantį automobilį. Jis nemanė, kad Ema pasiims taksi. 
Jis įsivaizdavo, kad ji atvažiuos limuzinu ar kokiu nors prašmatniu iš- 
nuomotu automobiliu. Mičelas matė, kaip ji moka pinigus vairuotojui. 

Lengvas vėjelis kedeno jos plaukus 1r palaikius medvilninius marš- 
kinius, kuriais ji vilkėjo. Marškiniai buvo šiek tiek didoki, vyriški, todėl 
jais apsivilkusi Ema atrodė dar smulkesnė ir mažesnė, dar moteriškesnė. 
Jis matė, kaip ji suėmė ranka plaukus mėgindama nubraukti juos nuo 
veido ir žvelgė į namą. Ji buvo dar lieknesnė nei anksčiau. Tai Mičelas 
buvo pastebėjęs jau aerouoste. Per daug liesa, dabar pagalvojo jis. Anks- 
čiau Ema buvo grakšti ir liekna, o dabar galėjai pasakyti, kad ji vėjo 
perpučiama. 

Ji ir dabar dvejojo; šią dvejonę jis buvo pastebėjęs ir anksčiau. Visa 
tai atsispindėjo jos eisenoje, nervinguose žvilgniuose, mestuose per pe- 
t. Jis buvo policininkas, todėl lengvai pažino šią tramdomą paniką. Taip 
atrodydavo įtariamieji. Ir aukos. Jam pasirodė, kad ji kiekvieną akimir- 
ką gali pabėgti, todėl jis plačiai atlapojo duris. 

— Na kaip, radai... 

Ema sustojo apmirusi, o paskui prisidengė akis nuo saulės ir pama- 
tė jį stovintį tarpduryje. 

— Taip, — atsiliepė ji. Įtampa, akimirką ją užvaldžiusi, kiek atlė- 
g0. — Tu nusipirkai namą, — pratarė ji ir iškart pasijuto kvailai. — Pui- 
ki kaiminystė. 

Jai dar nespėjus įžengti vidun, atskubėjo Konrojus. Jis buvo pasi- 
rengęs pulti į purvą, voliotis ant žolės, kad tik atsikratytų to per daug 
žmogiško šampūno kvapo. 

— Liaukis! — šūktelėjo Mičelas. 

Šitai jo nebūtų sulaikę, bet švelnus Emos balsas jį paveikė. 

— O, tu turi šunį, — pratarė ji pasilenkdama jo paglostyti. — Tu 
puikus šuo, tiesa? 

Kadangi Konrojus buvo linkęs su tuo sutikti, jis atsitūpė ir leido jai 
pakasyti paausį. 

— Taip, tu puikus šuo. Toks gražus šunelis... 

Dar niekas jo nebuvo taip pamaloninęs, kalbėdamas, kad jis gražus. 
Konrojus dirstelėjo į Emą viena akimi, žibančia iš po gaurų, o paskui 
atsigręžęs dėbtelėjo į Mičelą. 


— Jam pasisekė, — pasakė Mičelas imdamas Emą už rankos ir pa- 
dėdamas jai atsikelti. — Dabar jis kiekviena proga tikisi sulaukti kom- 
plimentų. 


— Aš visada norėjau turėti šunį, — kalbėjo Ema. Konrojus glaudė- 
si prie jos kelių mėgindamas įrodyti, jog yra jai atsidavęs. 

— Aš tau duosiu penkiasdešimt dolerių, kad tik jį pasiimtum, — 
pratarė Mičelas. Emai nusijuokus jis palydėjo ją vidun. 

= Čia gražu, — pasakė Ema žvalgydamasi po kambarį ir pasijutusi 
saugiau išgirdusi Konrojaus nagų barškėjimą į grindis. 

Didžiulis pilkas fotelis atrodė pakankamai patogus, kad jame galė- 
tum miegoti. Lova buvo ilga ir žema, tarsi kvietė nusnūsti po sočių pie- 
tų. Ant grindų vietoj kilimėlio buvo ištiestas indiškas pledas, išmargin- 
tas pilkais ir raudonais dryžiais. Tai kartu buvo ir dovanėlė Konrojui. 
Pro vertikalias žaliuzes smelkėsi saulės spinduliai. 

— O aš įsivaizdavau tave gyvenantį viename iš tų namelių pajūry- 
je. Oi, “Marianos kojos"... — patenkinta Ema nuėjo prie nuotraukos, pa- 
kabintos virš lovos. 

— Nusipirkau ją per tavo parodos atidarymą. 

Ema dirstelėjo į jį per petį kiek primerkusi vieną akį. 

— O kodėl? 

— Kodėl nusipirkau? — kiek susimąstęs Mičelas sukišo abu nykš- 
čius į kelnių kišenes. — Man ji patiko. Jeigu tikiesi, kad pradėsiu anali- 
zuoti apšvietimą ir tekstūrą, — labai klysti. Paprasčiausiai tai išties paE 
lios kojos, nufotografuotos su gera sąmojo doze. 

— Tavo nuomonė man daug labiau patinka nei diskusijos apie teks- 
tūrą. 

Ema atsigręžė šypsodamasi. Jos ištisas valandas rengėsi šiai nuo- 

traukai. Ir ne todėl, kad nuotrauka būtų buvusi sudėtinga. Jos papras- 
čiausiai negalėjo sutarti dėl batelių. 

Nuotraukoje matėsi elegantiškai sukryžiuotos Marianos kojos, apie 
kurias grakščiai vilnijo platūs sijono apsiuvai. Galiausiai jos nutarė, kad 
ji apsiaus paprastus juodus aukštakulnius. 

— Tau nereikėjo jos pirkti. Žinau, kaip baisiai ją įkainojo Ranja- 
nas. Bent jau nuotrauką tikrai tau esu skolinga. 

— Jau vieną kartą esi padovanojusi: nuotrauką. 

Ji prisiminė, jog kažkada buvo jį nufotografavusi kartu su tėčiu. 

— Bet tada aš dar nebuvau profesionalė. 

— Man atrodo, jeigu kada ir sumanyčiau ją parduoti, gaučiau pasa- 
kišką sumą — tai juk jaunoji Makevoj. 

Palietęs jos ranką Mičelas pajuto, kaip ji netikėtai krūptelėjo. Baikš- 
ti, automatiškai pagalvojo Mičelas. Jam atrodė savaime suprantama, kad 
ką tik išsiskyrusi moteris yra baikšti. 

— Eime į virtuvę. Jau pradėjau ruošti pietus. . 

Paskui juos išsekė ir šuo. Jis išreiškė savo pasitikėjimą Emai padė- 
damas ant kojų galvą, kai ši atsisėdo prie stalo. Mičelas įpylė vyno į 
taures, kurias buvo pasiskolinęs iš kaimyno. Jis įjungė radiją. Pėda glos- 
tydama Konrojų, ji išgirdo saldų “Nat King Cole" balsą. 

— Kiek laiko čia gyveni? 

— Jau beveik ketverius metus. 

Mičelas džiaugėsi virtuvėje turėdamas draugiją. Toks dalykas tik- 
rai buvo labai retas, jeigu neskaičiuosime Konrojaus. Ant stalo buvo su- 
dėtos šviežios daržovės. Triūsdamas prie jų Mičelas pasigailėjo, kad ne- 
paklausė kaimyno salotų recepto. Jis prisiminė, kad salotas reikia nu- 
plauti, o paskui kaimyno peiliu ėmė jas pjaustyti. 

— Ką tu darai? — paklausė jo Ema. 

— Gaminu salotas, — atsakė Mičelas. Jam pasirodė įtartinas Žvilgs- 
nis, kuriuo į jį žvelgė Ema. Jis nuleido peilį. — Galbūt tu nemėgsti salotų. 

— Dažnai mieliau suvalgau desertą su ledais ir šokoladu, bet šiaip 
mėgstu. 

Ji atsistojo norėdama atidžiau apžiūrėti daržoves. Ji pamatė keturis 
didelius pomidorus, gal kiek ir pernokusius, pustuzinį įvairių spalvų ir 
formų paprikų, porus, grybus, moliūgą, didelę žiedinio kopūsto galvą ir 
ryšelį morkų. 

— Savaime suprantama, šito užteks viskam, — nusprendė ji. 

— Aš visada daug gaminu, — melavo Mičelas. — Konrojus pami- 
šęs dėl salotų. 

— Aš manau, — nusišypsojo Ema. Tada ji ištraukė Mičelui iš rankų 
peilį ir padėjo šalin. — Kodėl gi man nepagaminus salotų; kol tu paruoši 
kepsnius? 

— O tu moki gaminti? 

— Taip, — nusijuokusį ji ėmė plėšyti salotų lapelius. — O tu? 

— Ne, — atsakė Mičelas. Ji kvepėjo kaip lauko gėlė, gaiviai ir sub- 
tiliai. Jis iš paskutiniųjų stengėsi susivaldyti neprispaudęs jai prie kaklo 

lūpų. Kai jis perbraukė ranka per jos plaukus, Ema pakėlė į jį neramias 
akis. — Niekada nemaniau, kad tu moki gaminti. 

— Man patinka. | 

Jis stovėjo arti jos, bet ne per arti, kad pradėtų baimintis. Pjausty- 
dama žalią papriką ji suvokė, jog Mičelo artumas jos netrikdo. Galbūt ji 
ir jaučiasi kiek nejaukiai, bet tikrai jo nebijo. 

— Atrodo, tau puikiai sekasi. 

— Man buvo suteikta garbė pjaustyti daržoves pastaruosius penke- 
rius metus, — atsakė Ema. — Eik ruošti kepsnio. 

Kiek vėliau ji nunešė salotas ir pastatė ant didelio apvalaus medi- 
nio stalo, ant kurio jau stovėjo kuplus petunijų vazonas. Metusi kritišką 
žvilgsnį į Mičelą, ji įsitikino, kad jam sekasi puikiai, todėl grįžo prie 
savo darbų. Ema nebuvo tikra, ką reikėtų daryti su milžinišku popierinių 
lėkščių paketu, kuris pūpsojo spintelėje. Dar kiek paieškojusi ji terado 
tris tuščius butelius nuo alaus, visą lentyną pomidorų padažų ir garsty- 
čių indelių bei nemenkas makaronų atsargas dėžutėje. Ji patikrino ir in- 
daplovę, tačiau ten terado sukrautus skalbinius. Ema svarstė, ar kur nors 
galėtų būti skalbinių krepšys su lėkštėmis ir pusdubeniais. 

Indus ji atrado mikrobangų krosnelėje. Ten buvo dvi gražios porce- 
lianinės lėkštės su mažomis rožytėmis ant kraštų ir tokie patys dubenė- 
liai. Ten rado ir porą šakučių su peiliais. 

Kol Mičelas kepė kepsnius, Ema kaip įmanydama gražiau paservi- 
ravo stalą. 

— Niekur neradau salotų padažo, — pasakė Ema. 

— Salotų padažas... Teisingai, — pratarė Mičelas, nusigręžęs nuo 
„ kepsnių. Dabar, kai ji buvo šalia, kai ji atrodė tokia išmananti, kai taip 
paprastai šypsojosi stovėdama priešais, o vieną ranką laikė uždėjusi Kon- 
rojui ant galvos, jis pamanė, kad būtų kvaila apsimetinėti ir įrodinėti, 
kad jis puikiai nusimano kulinarijoje. 

Jeigu jie rengiasi vienas kitą pažinti, jeigu jie iš tiesų rengiasi vie- 
nas kitą pažinti, viskas turi būti aišku iš pradžių. 

— Pažiūrėk, kad Konrojus nesumanytų pasivaišinti kepsniais, — 
pratarė Mičelaš. Tada jis išėjo ir pasukęs už tvoros dingo. Po kelių minu- 
čių grįžo nešinas padažu ir stora mėlyna žvake. 

— Ponia Petrovski tau siunčia sveikinimus. 

Nusijuokusi Ema dirstelėjo pro langą ir gretimame name pamatė 
tarpduryje stovinčią moterį. Kadangi viskas jai pasirodė labai nuoširdu, 
Ji pamojavo jai ranka ir atsigręžė į Mičelą. 

— Ar indai irgi jos? 

— Taip. 

— Jie labai gražūs. 

— Šį kartą norėjau pagaminti ką nors skaniau už mėsainį paplūdi- 
myje. 

Ji atsargiai pastūmė jam salotas. 

— Džiaugiuosi, kad mane pasikvietei. Kai buvai atvykęs į Niujor- 
ką, neturėjome pakankamai laiko, kad būtume galėję pasikalbėti. Atleisk, 
kad negalėjau parodyti, kaip gyvenu. 

— Kitą kartą, — pratarė jis pjaustydamas kepsnį. 

Jie puotavo tol, kol pradėjo temti. Ji jau buvo pamiršusi, ką reiškia 
plepėti apie visokius nereikšmingus dalykus arba juoktis skambant ra- 
miai muzikai ir šokinėjant žvakės liepsnelei. Prie kojų snaudė puse Emos 
kepsnio pasisotinęs šuo. Ištisus mėnesius tvyrojusi įtampa atslūgo. 

Mičelas matė permainą. Ji vadavosi iš įtampos palengva, raumenė- 
lis po raumenėlio. Ji nieko nepasakojo apie vedybinį savo gyvenimą, nie- 
ko nepasakojo apie skyrybas. Jam tai atrodė keista. Jis turėjo išsiskyru- 
sių draugų — ir vyrų, ir moterų. Per skyrybų procesą ir dar kurį laiką po 
skyrybų jie tik apie tai ir tekalbėdavo. 

Kai iš radijo imtuvo pasigirdo gundantis Rozmari Kluni balsas, Mi- 
čelas pakilo ir pastatė Emą ant kojų. 

— Geriausia šokti pagal senas dainas, — pratarė jis, kai Ema per 
žingsnelį atsitraukė. 

— Aš tikrai ne... 

— Ir ponios Petrovski širdis suvirpės, — kalbėjo Mičelas švelniai 
- prisitraukdamas ją arčiau savęs, stengdamasis, kad jo prisilietimas būtų 
visiškai draugiškas ir be jokių užuominų. 

Kluni dainuojant apie švelnumą, Ema automatiškai prie jo prigludo. 
Užsimerkusi ji mėgino atsipalaiduoti, nekreipti dėmesio į užvaldančias 
emocijas. Ji nenorėjo pajusti nieko daugiau, tik įsivyravusią ramybę. 

Jie šoko pievelėje prie namo, lengvas vėjelis kedeno jų plaukus. 
Šešėliai dabar jau buvo ilgi. Kai Ema atsimerkė giliai atsidusdama, va- 
karuose išvydo besileidžiančią saulę. 

— Kai laukiau tavęs ateinančios, paskaičiavau, kad mes pažįstami 
jau aštuoniolika metų, — pratarė Mičelas ir perbraukė pirštu jai per ran- 
ką. Šį kartą Ema neatšlijo, tik visa tarsi sustingo. — Aštuoniolika metų, 
— pakartojo jis. — Nesvarbu, kad dienas, kiek man teko tave matyti, 
galėčiau suskaičiuoti ant vienos rankos pirštų. 

— Kai pirmą kartą susitikome, į mane tu nekreipei nė menkiausio 
dėmesio, — pasakė jam Ema nusišypsojusi. Ji pamiršo jaudintis. — Tu 
buvai per daug susidomėjęs “Devastation". 

— Vienuolikmečiams berniukams nerūpi mergaitės. Tie ypatingi op- 
tiniai nervai neišsivysto iki trylikos, tik kartais — iki dvylikos metų. 

Sukikenusi ji neprieštaravo, kai jis prisitraukė ją keliais coliais arčiau. 

— Ir aš apie tai kažkur skaičiau. Tie nervai būna visai išsirutulioję 
tada, kai vaikinas vienodai susidomi iliustruotų sporto žurnalų maudy- 
mosi kostiumėlių reklaminiais skyreliais ir futbolo apžvalga. 

Mičelui šyptelėjus, ji pakėlė antakius: 

— Taigi tada ir įvyko didysis tavo praradimas. Buvau tavimi susi- 
žavėjusi. 

— Tikrai? — nepatikėjo Mičelas, žaidęs su jos plaukų galiukais. 

— Žinoma. Tavo tėtis man buvo papasakojęs, kaip tu nuvažiavai su 
riedučiais nuo stogo. Norėjau tavęs paklausti, kaip tada jauteisi. 

— Prieš prarasdamas sąmonę ar paskui? 

— Skrydžio metu. 

— Man atrodo, kad teskridau kokias tris sekundes. Tai buvo pačios 
nuostabiausios trys sekundės per visą mano gyvenimą. 

Ema tikėjosi išgirsti būtent tokius. žodžius. 

— Ar tavo tėvai tebegyvena tame pačiame name? 

— Taip. Tu jų ir su haubica iš ten neiškrapštytum. 

— Tai puiku, — svarstė Ema. — Nuostabu turėti tokią vietelę, kuri 
visada yra namai. Tokia vietelė man buvo palėpė. 

— Tai ten tu ir gyvensi grįžusi? 

— Nežinau, — atsakė Ema. Jos žvilgsnis vėl pasidarė kažkoks bė- 
giojantis. — Galbūt net negrįšiu. 

Jis pamanė, kad ji tikriausiai labai mylėjo savo vyrą, todėl dabar 
taip išgyvena nutrūkusią santuoką. 

— Paplūdimyje yra kelios nuostabios vietelės. Atsimenu, kad tu la- 
bai mėgai vandenį. 

— Taip. 

Jis norėjo, kad Ema vėl nusišypsotų. 

— Ar tu tebenori išmokti plaukioti banglente? 

Ji nusišypsojo, bet šį kartą šypsenėlė buvo kažkokia ilgesinga. 

— Aš metų metus apie tai neprisiminiau. 

— Sekmadienį turiu laisvą dieną. Galėčiau tave pamokyti. 

Ema pažvelgė jajp į akis, kuriose spindėjo kuo nuoširdžiausias kvie- 
timas. Ema neįstengė atsispirti. 

— Gerai. | 

Jis lengvai palietė lūpomis jos smilkinį, Ema beveik nė nepajuto. 

— Ema, žinai, kai sakiau, jog gailiuosi dėl to, kas nutiko tarp tavęs 
ir tavo vyro... — jis pakėlė jos ranką sau prie lūpų, — aš melavau. 

Ema iškart atsitraukė. Nusigręžusi ji ėmė rinkti indus. 

— Padėsiu tau susitvarkyti. 

Mičelas priėjo prie stalo ir uždėjo abi rankas ant jos rankų. 

— Tavęs tai labai nenustebino, tiesa? 

Ema prisivertė į jį pažvelgti. Dabar prieblanda buvo tirštesnė. Mi- 
čelui už nugaros rytinis dangus buvo tamsiai tamsiai mėlynas. Jis žvelgė 
tiesiai jai į akis, jo Žvilgsnis buvo atviras, šiek tiek nekantrus. 

— Ne, — atsakė Ema ir nusisukusi nunešė vidun indus. 

Nors Mičelui visa tai kainavo nemažai pastangų, jis jos nespaudė. 
Jis priminė sau, jog dabar ji yra labai pažeidžiama. Jai visai neseniai 
teko išgyventi skyrybas. Taigi jis duos laiko, duos tiek, kiek jai prireiks. 

Dabar ji jau nebegalėjo atsipalaiduoti. Nebegalėjo. Ir kas ji per mo- 
teris, jeigu vos ištrūkusi iš vieno vyro glėbio puola į kito? Ji nenorėjo 
apie tai galvoti. Ji buvo apsisprendusi. Ji daugiau niekada nebeįsipai- 
nios. Ji niekada nepasiduos meilės, vedybų pinklėms. Dabar ji tenorėjo 
grįžti į savo viešbutį, užsirakinti duris ir kelias valandas pabūti saugiai. 

— Jau vėlu. Man tikrai reikėtų eiti. Ar galiu išsikviesti taksi? 

. — Aš tave parvešiu. 
— Nebūtinai, aš galiu... 
— Ema, juk sakiau, kad parvešiu. 

Liaukis. Liaukis, kartojo sau Ema nervingai gniaužydama kumščius. 

— Dėkoju. 

— Nurimk. Jeigu tu dar nepasirengusi neįtikėtinai romantiškiems 
dalykams, kuriuos galėtume patirti, aš galiu palaukti. Ar šiaip, ar taip, 
bet praėjo aštuoniolika metų... 

Ema nė nenumanė, ar jai džiaugtis, ar pykti. 

— Romantiškiems dalykams reikia dviejų Žmonių, — nerūpestin- 
gai pratarė ji. — Nežinau, ar galėčiau pasižadėi. 

— Juk sakiau, kad galiu palaukti, — atsakė Mičelas. Jis pasiėmė rak- 
telius. Išgirdęs skimbtelėjimą Konrojus pašoko ir pradėjo loti. — Jam pa- 
tinka važinėtis automobiliu, — paaiškino Mičelas. — Nutilk, Konrojau. 

Suprasdamas, kuris iš jų tikrasis sąjungininkas, Konrojus pripuolė 
prie Emos ir atsitūpė šalia nulenkęs galvą. 

— Ar jis gali važiuoti drauge su mumis? — paklausė Ema. 

— Mano automobilis nedidelis. 

— Nebijau važiuoti susispaudusi. 

— Jis tave išpurvins. 

— Nieko baisaus. 

Konrojus, pakėlęs vieną ausį, įdėmiai klausėsi pokalbio. Mičelas 
galėjo prisiekti, kad Konrojus suprunkštė. 

— Tu laimėjai, Konrojau, — pratarė Mičelas iz mostelėjo priekinių 
durelių link. Nujausdamas pergalę Konrojus kaip strėlė puolė į mašiną. 
Vizgindamas uodegą jis numetė nuo stalo Emos ranki1 uką. 

Kai Mičelas pasilenkė jo pakelti, rankinukas atsidarė, ir viskas, kas 
buvo viduje, iškrito ant grindų. Dar nespėjęs atsiprašyti Mičelas išvydo 
iškritusį pistoletą. Kai Mičelas pakėlė ginklą ir ėmė jį apžiūrinėti, Ema 
nieko nesakė. Tai buvo aukščiausio kalibro, geriausios kokybės ginklas, 
kurį tik galėjo pasiūlyti Smitas ir Vesonas. Paviršius buvo lygus kaip 
šilkas, laikydamas pistoletą rankose Mičelas maloniai juto jo svorį. Tai 
nebuvo elegantiškas moteriškas ginklas, greičiau jau galėjai pasakyti, 
kad jis skirtas darbui, reikalams tvarkyti. Mičelas patikrino, ar yra šovi- 
nių. Ginklas buvo paruoštas naudoti. 

— Ką tu su šituo rengiesi veikti? 

— Aš turiu leidimą. 

— Apie tai neklausiu. 

Ema pasilenkė norėdama pasikelti piniginę, pudrinę ir šukas. 

— Tikriausiai nepamiršai, kad gyvenu Niujorke, — kalbėjo ji, pa- 
jutusi, kad jai ima sukti vidurius. Jai visada taip nutikdavo, kai imdavo 
meluoti. — Manhatane daugybė moterų nešiojasi ginklus. Savigynai. 

Mičėlas žvelgė į tolį virš Emos galvos. 

— Ar jau seniai jį turi? 

— Metų metus. 

— Įdomu, nes toks modelis buvo pradėtas gaminti tik prieš šešis 
mėnesius. Žvelgdamas į šį blizgantį ir neapsibraižiusį daikčiuką galė- 
tum pasakyti, kad jis tavo rankinuke prabuvo vos dvi dienas. 

Ema stovėjo drebėdama visu kūnu. 


308 


— Jeigu nori mane iškvosti, kodėl nesupažindini su manosiomis tei- 
sėmis? 

— Liaukis, Ema, juk tikrai įsigijai jį ne tam, kad galėtum apsiginti 
nuo plėšikų. 

Ji vėl pajuto kylančią paniką, per nugarą nubėgo šiurpas. Jai ėmė 
džiūti burna, traukti skrandį. Mičelas supyko, tikrai supyko. Ema pama- 
tė, kaip patamsėjo jo žvilgsnis. Iš pykčio net jo eisena pasikeitė, kai jis 
žengė arčiau jos. 

— Tai — mano rūpestis. Jeigu ruošiesi nuvežti mane į viešbutį... 

— Pirmiausia noriu sužinoti, kodėl nešiojiesi šitą, kodėl man mela- 
vai, kodėl šią popietę aerouoste buvai velniškai išsigandusi. 

Ji nepratarė nė žodelio, tik įdėmiai žvelgė į jį nieko nesakančiomis, 
nuolankiomis akimis. Mičelas prisiminė, jog kartą į jį taip žvelgė šuo. 
Vieną popietę jis atšliaužė pas juos ir atsigulė ant pievelės. Mičelui tada 
buvo aštuoneri. Jo motina išsigando, manydama, kad šuo gali būti pasiu- 
tęs, bet kai jie nugabeno šunį pas veterinarą, paaiškėjo, kad šuo smarkiai 
primuštas. Blogiausia buvo tai, kad veterinaras turėjo jį užmigdyti. 

Mičelas žengė žingsnį arčiau Emos, o jo viduje virė nevaldomas 
pyktis. Ema atsitraukė. 

— Ką jis tau darė? — Mičelas norėjo rėkte išrėkti šiuos žodžius, 
bet tik sušvokštė pro.dantis. 

Ema tik papurtė galvą. Konrojus liovėsi brazdėjęs apie duris ir sė- 
dėjo virpėdamas. 

— Ema, ką, po velnių, jis tau darė? 

— Man... man reikia eiti. 

— Po velnių, Ema... — kai Mičelas pamėgino paimti ją už rankos, 
Ema atsirėmė į sieną. Dabar ji žvelgė į Mičelą siaubo kupinu žvilgsniu. 

— Nereikia, prašau... 

— Aš tavęs neliesiu, gerai? 

Mičelas buvo pakankamai gerai apmokytas, todėl dabar galėjo su- 
sivaldyti ir kalbėti ramiu, tyliu balsu. Jis nenuleido akių nuo Emos, o jo 
veido išraiška — įprasta. 

— Aš tavęs nenuskriausiu, — pratarė jis tebežiūrėdamas jai į akis 
ir dėdamas pistoletą atgal į rankinuką. Paskui rankinuką padėjo į šalį. — 
Tau nereikia manęs bijoti. 

— Aš nebijau, — atsakė Ema, bet neįstengė liautis drebėjusi. 

— Tu jo bijai, Latimerio? 

— Nenoriu apie jį kalbėti. 

— Ema, aš tau galiu padėti. 

Ji dar kartą papurtė galvą: 

— Ne, negali. 

— Aš galiu. Ar jis tau grasino? 

Emai nieko neatsakius, jis žengė žingsnelį arčiau. 

— Arjis tave mušė? | 

— Aš su juo skiriuosi. Dabar tai neturi jokios reikšmės? 

— Velniškai svarbu. Galėtume gauti orderį jį suimti. 

— Ne. Nenoriu to daryti. Noriu, kad viskas baigtųsi. Mičelai, nega- 
liu su tavimi apie tai kalbėti. 

Keliolika minučių Mičelas tylėjo. Dabar jis matė, kad Emą užval- 
džiusi baimė po truputį traukiasi. Jis nenorėjo dar kartą jos gąsdinti. 

— Gerai. Žinau, kur galėtum nueiti ir pakalbėti apie tai su kitais 
žmonėmis, su tais, kurie žino, ką visa tai reiškia. 

Nejau jis išties mano, jog kas nors kitas gali numanyti, ką visa tai 
reiškia? 

— Man nereikia su niekuo kalbėtis. Tuo labiau nenoriu, kad apie tai 
skaitytų nepažįstami žmonės gurkšnodami kavą... Čia ne tavo rūpestis. 

— Ar tu taip manai? — tyliai pratarė jis. — Ar tu tikrai taip manai? 

Dabar ji jautėsi gerokai sugėdinta. Jo akyse įžvelgė kažką, ko jai 
labai reikėjo; tik ji neturėjo tiek drąsos paprašyti. Jis prašė tik pasitikė- 
jimo. Bet kartą ji jau buvo patikėjusi. 

— Aš puikiai viską suvokiu. Tai mano bėdos, ir aš pati privalau su 
jomis susidoroti. 

Mičelas suprato, kad per daug spausdamas tik galutinai ją palauš. 
Jis ėmė trauktis. 

— Gerai. Tik norėčiau, kad tu apie tai pagalvotum. Neturėtum su 
visu tuo kovoti viena. 

— Jis atėmė iš manęs visą savigarbą, — tyliai pratarė Ema. — Jei- 
gu neįstengsiu to padaryti viena, niekada prarastos savigarbos nebeat- 
gausiu. Vežkite mane į viešbutį. Aš labai pavargau. 

Taigi toji kalė paprasčiausiai nutarė imti ir pabėgti, mąstė Dru. Ji 
įsivaizdavo, kad gali išeiti pro duris ir pasukti savais keliais. Kai jis ją 
suras, kaip reikiant pamokys. Jis būtinai ją suras. Beje, Dru nuoširdžiai 
gailėjosi, kad dar žiauriau jos neprimušė prieš kelionę į Floridą. 

Jis neturėjo išleisti jos iš akių, jis turėjo numanyti, kad ja pasitikėti 
negalima. Vienintelės moterys, kuriomis vyrai gali pasitikėti, — tai kek- 

"šės. Jos atlieka savo darbą, pasiima pinigus, ir baigta. Be abejonės, tarp 
sąžiningos kekšės ir šliundros yra didžiulis skirtumas. O šita meili, dai- 
laus veidelio žmona buvo tikra šliundra, tokia, kokia buvo jo Motina. 

Jis ją primuš taip, kad ji niekada to nepamirš. 

Tik įsivaizduok, jos nervai neatlaikė. Ji net pervedė pinigus ir anu- 
liavo sąskaitą. Jis buvo pažemintas parduotuvėje, kai parduotuvės tar- 
nautojas liepė jam grąžinti kašmyro apsiaustą, kurį Dru ketino įsigyti, 
šaltai pareikšdamas, kad jo kreditinė kortelė nebegalioja. 

Ji būtinai již viską užmokės. 

O paskui ėmė landžioti tasai pasipūtęs advokatas su savo popie- 
riais. Taigi... Ji nori skyrybų. Tik per jos pačios lavoną... 

Iš to niujorkiečio advokato Dru nebuvo jokios naudos. Tik kažko- 

kie paistalai apie profesinę etiką prieš kitą firmą. Ponia Latimer nenori, 
kad kas nors žinotų jos koordinates. Na na, jis būtinai tas koordinates 
sužinos ir kaip reikiant suspardys jos subinę. 

Iš pradžių buvo išsigandęs, nes manė, kad Ema nuvyko pas savo tė- 
vą. Artėjo labdaringi koncertai, Dru rengėsi pradėti savo solisto karjerą, 
tikėdamasis daug daugiau naudos, todėl dabar jam buvo tiesiog rizikinga 
užsitraukti tokios įtakingos asmenybės kaip Brajenas Makevojus nemalo- 
nę. Tačiau kaip tik tada paskambino Brajenas norėdamas pranešti apie Emos 
senutės mirtį. Dru buvo patenkintas sugebėjęs greitai ir lengvai išsisukti. 
Jis pasakė Brajenui, kad Ema išėjusi su keliomis bičiulėmis linksmai pra- 
leisti vakaro. Jis buvo tikras, jog nutaisė pakankamai užjaučiantį ir malo- 
nų balsą pažadėdamas būtinai perduoti Emai visas naujienas. 

Jeigu pats Makevojus nežino, kur yra toji kalė jo dukra, mąstė Dru, 
vadinasi, to nežinos nė vienas jo kompanijos narys. Jie visi buvo nepa- 
prastai vieningi, kaip mafijos šeima. Dru buvo pagalvojęs apie Bevę, bet 
kartu buvo beveik įsitikinęs, jog Emai nuvykus į Londoną jis būtinai ką 
nors apie tai išgirstų. 

O gal jie visi tiesiog žaidžia su juo tr juokiasi jam už nugaros. Jeigu 
tai tiesa, ji būtinai už viską atsigriebs su kaupu. 

Jis susigūžė nuo kiaurai smelkiančio vėjo ir ėjo pirmyn. Odinis švar- 
kelis šiek tiek saugojo nuo pavasarinio šaltuko, bet ausyse ūžė nuo vėjo. 
O gal nuo įtūžio. Ši mintis jam patiko labiau, jis net prasišiepė eidamas 
skersai gatvės palėpės link. 

Dru važiavo metro. Žinoma, šitai jį žemino ir tikrai nedarė garbės, 
bet turint galvoje susiklosčiusias aplinkybes tokia transporto priemonė 
Jam pasirodė tinkamesnė nei taksi. Jis daugiau nei troško padaryti... Ma- 
rianai ką nors labai nemalonaus. Jai tai bus nemalonu, nusijuokęs svars- 
tė Dru, bet suteiks didžiulį malonumą jam pačiam. 

Ema jam melavo. Mariana dalyvavo laidotuvėse. Laikraščiuose jis 
matė jų abiejų nuotraukas. Viskas aišku kaip dukart du, prie viso to pirš- 
tus yra prikišusi ir Mariana. Ji tikrai žino, kur slepiasi Ema. Ir kai tik jis 
ją pričiups, ji kuo mieliausiai jam viską išklos. “ 

Dru pasinaudojo raktu, kurį prieš daugelį mėnesių buvo gavęs iš 
Emos. Jau įsigavęs vidun jis surinko kodą norėdamas atrakinti liftą. Už- 
sidarius durims Dru ėmė džiugiai trinti rankas. Jis vylėsi, kad Marianą 
ras dar lovoje. 

Palėpėje buvo tylu. Jis patenkintas tyliai nužingsniavo prie laiptų 
ir iš malonumo besidaužančia širdimi pasileido laiptais viršun. Pamatęs 
tuščią lovą išties didžiai nusivylė. Antklodės buvo sujauktos, bet visiš- 
kai šaltos. Nusivylimas buvo toks didžiulis, kad Dru nutarė visa tai kom- 
pensuoti išdaužydamas visą palėpę. Apėmusį įniršį jis liejo beveik ištisą 
valandą — plėšė drabužius, daužė stiklinius daiktus ir indus, nusičiupęs 
virtuvėje peilį pjaustė pagalvėlę po pagalvėlės. 

Jis pagalvojo ir apie studijoje sudėtus paveikslus. Laikydamas ran- 
koje peilį, jis pasuko studijos link, bet staiga išgirdo telefono skambutį. 
Dru sustojo krūptelėjęs nuo garsaus skambučio. Jis sunkiai alsavo, ant 

akių jam ritosi sunkūs prakaito lašai. Lūpų kamputyje matėsi kraujo la- 
šas — prasikirto kapodamas sofą. 

Suskambus ketvirtajam skambučiui įsijungė autoatsakiklis. 

— Mariana... 

Dru žaibiškai nusileido laiptais išgirdęs Emos balsą. Jis jau buvo 
bečiumpąs ragelį, bet laiku susigriebė. 

— Tu tikriausiai dar guli lovoje arba esi iki alkūnių išsitepliojusi 
dažais. Paskambink man vėliau. Pasistenk paskambinti dar šįryt. Kiek 
vėliau eisiu į paplūdimį ir pasimokysiu plaukioti su banglente. Dabar 
galiu išsilaikyti jau daugiau nei dešimt sekundžių. Tik nepavydėk, bet 
Los Andžele šiandieną žada būti labai karšta. Laukiu skambučio. 

Los Andželas, pamanė Dru. Apsigręžęs jis ėmėsi Emos freskos, nu- 
tapytos ant plastikinės sienos. 


Kai po valandos Emai paskambino Mariana, Ema jau buvo bežen- 
gianti pro duris. Prieš pakeldama ragelį Ema uždarė duris ir užrakino. 

— Sveikutė, — prabilo Mariana. Jos balsas buvo kiek apsnūdęs, 
bet patenkintas. 

— Sveikutė. Tikriausiai tik dabar keliesi? Niujorke dabar turėtų būti 
beveik pietūs. 

— Aš dar neatsikėlusi, — atsakė Mariana patogiau įsitaisydama tarp 
pagalvių. — Guliu lovoje. Stomatologo lovoje. 

— Tau uždėjo karūnėles? 

— Sakykime, kad jo talentas siekia toliau už burnos higieną. Susi- 
jungiau su savo autoatsakikliu ir išgirdau tavo paliktą žinutę. Na, tai kaip 
laikaisi? 

— Viskas gerai. Tikrai. 

— Džiugu girdėti. Ar ir Mičelas kartu su tavimi eis į paplūdimį? 

— Ne, jis dirba. 

Mariana suraukė nosį. Ji pati negalėjo nuolat būti šalia Emos, bet 
tikėjosi, kad už ją tai padarys policininkas. Ji girdėjo iš dušo kabinos 
sklindantį teškenimą ir tingiai galvojo, jog būtų labai gerai, kad jos nau- 
jasis meilužis kuo greičiau vėl atsidurtų lovoje. 

— Arba sugedę dantys, arba prasti berniukai... Vyras privalo daryti 

ai, ką jis turi daryti. Klausyk, man atrodo, po poros savaičių pas tave 
atvažiuosiu. 

— Nori mane patikrinti? 

— Teisingai. Ir galiausiai susipažinti su Mičelu, kurį tiek daug me- 
tų nuo manęs slėpei. Linkiu pasidžiaugti geromis bangomis, Ema. Pa- 
skambinsiu rytoj. 


Mičelui patiko dirbti lauke. Tiesą sakant, jis nejautė potraukio dar- 
bui su įvairiausiais dokumentais ir bylomis, jam nepatiko ištisas valan- 

das praleisti prie nuolat skambančio telefono ir be paliovos varstyti ka- 
binetų duris. Tačiau jam patiko dirbti gatvėse. 

Iš pradžių jam teko apsiprasti su įvairiausiais užkabinėjimais. Ka- 
pitono sūnelis. Kai kurios replikos būdavo geraširdiškos, kai kurios ne, 
bet jis lengvai su tuo apsiprato. Mičelas labai sunkiai dirbo siekdamas 
auksinio ženklelio. 

Dabar jis stovėjo stotyje valgydamas spurgą ir versdamas laikraš- 
čio, kurį prie kavos aparato buvo palikęs jo kolega, puslapius. 

Jis kibo į komiksus. Po tokios naktelės jam reikėjo kuo daugiau 
juoktis. Paskui jis peržiūrėjo sporto skyrelį; viena ranka Mičelas vertė 
laikraščio puslapius, o kita pylėsi kavos. 


Nuo PERDOZAVIMO MIRĖ DŽEINĖ PALMER 


Keturiasdešimt šešerių metų Brajeno Makevojaus iš “De- 
vastation" buvusi meilužė ir jo dukters Emos motina Džeinė 
Palmer buvo rasta mirusi savo namuose Londone. Tikriausiai 
tai dar viena narkotikų perdozavimo auka. Kūną rado Stenlis 
Hičmanas vėlyvą sekmadienio popietę. 


Mičelas perskaitė straipsnį iki galo. Nors čia buvo surašyti tik pliki 
faktai, bet buvo užsimenama ir apie žmogžudystę. Keikdamasis jis metė 
laikraštį šalin, pasigriebė švarką ir davė ženklą Makarčiui. 

— Man reikia vienos valandos. Turiu kai kuo pasirūpinti. 

Makartis uždengė ranka ragelį, kurį laikė pridėjęs prie ausies. 

— Sulaikėme tris pankus. 

— Taip. Palaikykite juos valandą, — pakartojo jis nueidamas. 


**x 


Jis rado ją paplūdimyje. Ema sugrįžo į jo gyvenimą vos prieš kelias 
dienas, bet Mičelas jau žinojo jos įpročius. Ji ateidavo ten kiekvieną die- 
ną, pasirinkdavo tą pačią vietą. Ji neplaukiodavo su banglente. Banglen- 
tė tebūdavo savotiška priedanga. Ji ateidavo pasėdėti prieš saulę ir pa- 
žiūrėti į vandenį, paskaityti knygą nedidelio baltai mėlyno skėčio pavė- 
syje. Dažniausiai ji čia ateidavo tam, kad greičiau išgytų. 

Ji visada įsitaisydavo atokiau nuo tų, kurie ateidavo degintis ar 
vaikštinėti paplūdimiu. Ema neieškojo draugijos, bet ją ramino tai, jog 
nebuvo visai viena. Ji vilkėjo paprastą mėlyną maudymosi kostiumėlį, o 
ne kokį nors gundantį ar provokuojantį bikinį, smarkiai iškirptą ties klu- 
bais. Jos kuklumas traukė praeinančiųjų žvilgsnius. Ne vienas ketindavo 
prie jos prieiti ir pakalbinti, bet užtekdavo vieno jos žvilgsnio, kad šie 
ketinimai išgaruotų. 

Mičelui atrodė, kad ji apsitvėrusi plona ledine, nepralaužiama stik- 
line siena. Jis svarstė, ar per šią užtvarą ją pasiekia kokoso aliejaus kva- 
pas ir garsai, sklindantys iš tranzistorių. 

Jis priėjo prie jos. Ji pasitikėjo Mičelu, todėl jam buvo leista prieiti 

arčiau nei kitiems. Tačiau Ema buvo išsistačiusi ir antrąją gynybinę lini- 
ją, net draugus verčiančią laikytis atitinkamo atstumo. 

— Ema... 

Mičelas negalėdavo pakęsti, kai ji krūpteldavo staiga, neįstengusi 
suvaldyti panikos. Ema išmetė iš rankų skaitomą knygą. Akyse, paslėp- 
tose po akiniais nuo saulės, įsiplieskė baimė, kuri pamažu dingo. Jos 
lūpos šyptelėjo, kūnas atsipalaidavo. Mičelas visa tai matė — per kelias 
sekundes Ema išgyveno visą skalę jausmų — nuo giedrios ramybės iki 
panikos, o paskui vėl ramumos. Jis pagalvojo, kad ji pernelyg pripratusi 
gyventi nuolat kažko baiminantis. 

— Mičelai, šiandien nesitikėjau tavęs pamatyti. Ar tu įpratęs prie 
pravaikštų? 

— Ne. Turiu tik kelias minutes. 

Jis atsisėdo greta nedideliame šešėlyje. Nuo vandens pučiantis vė- 
jelis pleveno jo švarką, Ema pamatė jo šautuvo dėklą. Ji visada patirda- 
vo šoką prisiminusi, kuo jis turėjo užsiimti norėdamas uždirbti pragyve- 
nimui. Mičelas tikrai nebuvo panašus į jos susikurtą detektyvo įvaizdį. 
Net ir dabar, kai pamatė prie marškinėlių prigludusį ginklą, ji niekaip 
negalėjo patikėti, kad jis kada nors juo naudojasi. 

— Atrodai pavargęs, Mičelai. 

— Bjauri naktis, — atsakė Mičelas šyptelėjęs. Jis suprato, jog Ema 
pagalvojo apie nenusisekusį pasimatymą. Nebuvo jokio reikalo pasakoti 


jai, kad jam teko darbuotis su keturiais jaunais kūnais. — Ema, ar šian- 
dien jau skaite: laikraščius? 
— Ne, — atsakė Ema. Ji tyčia vengė laikraščių ir televizijos. Pa- 


saulio negandos ir tame pasaulyje gyvenantys žmonės dabar buvo kitoje 
ją supusias stiklinės sienos pusėje. Tačiau ji žinojo, kad Mičelas dabar 
jai pasakys tai, ko ji nenorėtų išgirsti. — Kas nutiko? — paklausė ji. Kai 
Mičelas paėmė jos ranką, ji tapo dar nekantresnė. — Ar kas nors tėtei? 

— Ne, — pratarė Mičelas, koneveikdamas save, kad visko iškart 
tiesiai šviesiai nepasakė. — Džeinei Palmer. Ema, ji mirė. 

Ji žvelgė į jį taip, tarsi jis būtų kalbėjęs svetima kalba. 

— Mirė? Kaip? 

— Atrodo, kad perdozavo narkotikų. 

— Suprantu. 

Ema ištraukė ranką iš jo delno ir įsižiūrėjo į jūrą. Vanduo prie pat 
kranto buvo blyškiai žalsvas, o ties horizontu vandens spalva buvo daug 
sodresnė — tviskėjo ryškiu brangakmenio mėliu. Ji svarstė, kaip būtų 
gera atsidurti toli toli nuo visko. Nuplaukti ten, kur būtų visiškai viena. 

— Ar dabar turėčiau ką nors pajausti? — sumurmėjo ji. 

Mičelas suprato, kad šis klausimas buvo skirtas daugiau jai pačiai, 
nei jam. Vis dėlto jis atsakė: 

— Negali pajausti to, ko savyje neturi. 

—- Ne, negali. Aš niekada jos nemylėjau, net ir tada, kai buvau vai- 
kas. Man dėl to būdavo gėda. Man gaila, kad ji mirė, bet tai tikrai ne 
asmeniškas skausmas, netgi ne skausmas, o kažkas, ką pajunti perskai- 
tęs laikraščiuose 4pie kieno nors mirtį per avariją arba gaisrą. 

— Ir to pakanka, — pratarė Mičelas imdamas jos kasą. Šitai jau 
buvo tapę įpročiu. Jis švelniai vedžiojo pirštais plaukų sruogelėmis. — 
Klausyk, dabar turiu eiti, bet iki septynių manau viską susitvarkyti. Beje, 
galėtume pasivažinėti pakrante? Aš, tu ir Konrojus. 

— Būtų gerai, — pratarė Ema. Mičelui atsistojus ji paėmė jį už ran- 
kos. Palaikė jo ranką savojoje tik akimirką. Tada nusisuko ir vėl įsižiū- 
rėjo į jūrą. 


**k 


Į "Beverli Vilšyrą"“ Dru atvyko tuoj po trijų. Tai buvo pirmasis jo 
tikrinamas viešbutis. Jis ir bjaurėjosi, ir buvo patenkintas tuo, kad Emos 
veiksmus buvo galima taip lengvai nuspėti. “Konoto" viešbutis Londo- 
ne, "Ritcas" Paryžiuje, “Mažojo Diksio įlanka" Virdžinijos salose ir vi- 
sada “Vilšyras" Los Andžele. 

Jis Įėjo vidun nutaisęs nerūpestingą gražią šypsenėlę. Jis suprato, 
kad jam pasiseks, vos tik išvydo jauną patrauklią moteriškos lyties vieš- 
bučio tarnautoją. 

— Sveika, — pratarė Dru, nušvytęs šypsena, ir stebėjo, kaip manda- 
gi jos veido išraiška keičiasi į susižavėjimą jį atpažinus. 

— Laba diena, pone Latimeri. 

Jis uždėjo delną jai ant rankos, o kitos rankos pirštą prispaudė sau 

prie lūpų. 
— Niekam apie tai neprasitarkime, gerai? Atvykau pas savo žmo- 
ną, bet buvau labai neatidus ir neįsidėmėjau jos kambario numerio. Kur 
ji apsistojo? | 

— Pas mus apsigyveno ir ponia Latimer?. — nustebusi paklausė ad- 
ministratorė. 

— Taip. Prieš atvykdamas pas ją turėjau sutvarkyti kelis reikaliu- 
kus. Juk surasite jos numerį, tiesa? 

— Žinoma, — atsakė mergina perbėgdama pirštais kompiuterio kla- 
višus. — Bet Latimer pavardės čia nėra. 

— Nėra? Galbūt ji užsiregistravo Makevoj pavarde, — tarstelėjo 
Dru sunkiai valdydamas nekantrą. 

— Atleiskite, pone Latimeri, Makevojų taip pat nėra. 

Jis norėjo čiupti administratorę už jos liauno kaklo ir gerai suspausti. 
Labai pasistengęs jis nutaisė nustebusią išraišką. 

— Keista. Aš esu beveik tikras, kad nesupainiojau viešbučių. Ema . 
niekur kitur neapsistoja, tik Vilšyre. 

Jis svarstė vieną galimybę po kitos. Paskui nusišypsojo. 

— Oi, tikrai, net neįsivaizduoju, kaip galėjau būti toks išsiblaškęs. 
Ji čia apsistojo su savo bičiule. Galbūt numeris užsakytas jos pavarde. 
Žinot, kaip būna, kai ištrunki kelioms dienoms. Paieškokite Marianos 
Karter. Greičiausiai kambarys bus trečiame aukšte. Ema bijo aukščio. 

— Taip, radau. 305 numeris. 

— Kaip gerai, — pratarė Dru, sukandęs dantis, ir prievarta nusi- 
šypsojo. — Bjauru net pagalvoti, kad gali pamesti savo žmoną. 

Jis laukė, kol jam bus paduotas raktas, iš paskutiniųjų stengdama- 
sis kvėpuoti lygiai ir ramiai. 

— Tu man labai padėjai, meilute. 

— Man buvo labai malonu, pone Latimeri. 

O, ne, mąstė Dru lipdamas į liftą, tai jam bus labai malonu. 

Jis nenusivylė atradęs tuščią numerį. Tiesą sakant, jis nusprendė, 
kad taip bus daug geriau. Iš krepšio jis išsitraukė magnetofoną ir lanks- 
tų, storą odinį diržą. Dru užtraukė užuolaidas, o paskui prisidegė cigare- 
tę ir įsitaisė laukti. 


— Keselringai, — pratarė jaunas detektyvas, pravėręs tardomojo 
izoliatoriaus duris, kur Mičelas ir Makartis buvo pasirengę apklausti įta- 
riamuosius. — Tau skambina. 

— Aš truputį užsiėmęs, Dramondai. Paprašyk, kad paliktų žinutę. 

— Bandžiau. Ji sako, kad tai labai skubu. 

Jis jau buvo bepradedąs plūstis, bet paskui pamanė, kad jam galėjo 
skambinti Ema. 

— Pamėgink kol kas dorotis vienas, — pratarė jis Svanui išeida- 
mas. Mičelas prisėdo ant stalo krašto ir paėmė ragelį. — Keselringas. 

— Mičelai? Čia Mariana Karter. Aš esu Emos draugė. 

— Žinau, — atsiliepė Mičelas, įpykęs, kad jam sutrukdė. Jis ėmė 
raustis kišenėje ieškodamas cigaretės. — Tu dabar esi mieste? 

— Ne. Ne, aš skambinu iš Niujorko. Ką tik įėjau į palėpę. Aš... 
Kažkas... kažkas čia viską nuniokojo. 

Mičelas patrynė pirštais nuvargusias akis. 

— Man atrodo, pasielgtum išmintingiau paskambinusi vietinei po- 
licijai. Negaliu pas tave atvykti vos kelioms valandoms. 

Mariana šįkart nebuvo nusiteikusi sarkastiškiems pokalbiams. 

— Palėpė man nė velnio nerūpi. Man neramu dėl Emos. 

— O kuo ji čia dėta? 

— Čia viskas apversta aukštyn kojom. Viskas sulaužyta, suplėšyta, 
sudaužyta. Tai Dru darbas. Esu tikra, kad čia buvo Dru. Jis tikriausiai 
turėjo Emos raktą. Nežinau, ar tau ji pasakojo, bet jis tikrai žiaurus. La- 
bai Žiaurus ir aršus. Ir aš... 

— Gerai. Nurimk. Pirma, ką tu turėtum padaryti, tai nueiti pas kai- 
mynus ar kur kitur ir paskambinusi išsikviesti policiją. 

— Jo čia nėra, — kalbėjo Mariana pati savęs nekęsdama už tai, kad 
pasakoja taip padrikai ir neaiškiai. — Man atrodo, jis sužinojo, kur ji 
yra, Mičelai. Šį rytą autoatsakiklyje ji buvo palikusi žinutę. Jeigu jis 
buvo čia tada, kai ji skambino, jeigu perklausė juostelę, tuomet jis viską 
žino. Aš mėginau jai prisiskambinti, bet ji neatsiliepė. 

— Aš viskuo pasirūpinsiu. O dabar išeik iš palėpės ir paskambink 
policijai, — pasakė Mičelas ir padėjo ragelį. 

— Keselringai, jeigu jau baigei kalbėtis su savo paukštyte... 


316 | 


— Greičiau einam, — pertraukė draugo skundą Mičelas ir bėgte 
išlėkė pro duris. 

— Kur tu... 

— Judinkis, — pakartojo Mičelas. Kol Makartis lipo į automobilį, 
Mičelas spėjo užvesti variklį. 

Į "Beverli Vilšyro" viešbučio holą Ema įžengė apie ketvirtą. Visą 
popietę išbuvusi paplūdimyje ji apsisprendė paskambinti tėvui. Tikriau- 
siai jis girdėjo apie Džeinės mirtį. Ema net neabejojo, kad jis mėgins su 
ja susisiekti. 

Tai nebus lengvas pokalbis, tačiau pasikalbėti būtina. Atėjo laikas 
pasakyti tėvui, kad ji paliko Dru. Galbūt atėjo laikas apie tai pranešti ir 
spaudai, kuri taip troško paskalų. Kai apie skyrybas bus pranešta viešai, 
Ji galės liautis nuolatos panikavus. Galbūt ji liausis bijojusi. 

Eidama koridoriumi savojo numerio link ji atidarė krepšelį ir padė- 
jo ieškoti rakto. Jos pirštai palietė šiltą pistoleto metalą. Ji pažadėjo sau, 
kad liausis jį nešiojusi ir nuolatos žvalgiusis per petį. 

Ji atidarė numerio duris ir suraukė kaktą. Užuolaidos buvo uždangs- 
tytos ir nepraleido nė menkiausio šviesos pluoštelio. Ema nekentė tam- 
sos ir patyliukais ėmė keikti kambarių tvarkytoją. Įžengusi vidun ji už- 
darė duris ir nuėjo prie lempos norėdama uždegti šviesą. 

Tada pasigirdo muzika. Jos pirštai sustingo taip ir nespustelėję lem- 
pos jungiklio. Tai neabejotinai buvo toji pati melodija, persekiojusi ją 
sapnuose. Pasklido šaltas mirusio Lenono balsas. 

Kambaryje užsižiebė šviesa. Ema sudrebėjusi atšoko. Akimirką jos 
sąmonėje išryškėjo kažkoks veidas, ji beveik įstengė atpažinti tuos bruo- 
žus. Tada ji pamatė Dru. 

— Sveika, mieloji Ema, tikriausiai labai manęs pasiilgai? 

Ema atsitokėjo iš transo ir puolė prie durų. Jis buvo greitas. Jis vi- 
sada būdavo greitas. Vienu smūgiu Dru parbloškė ją ant grindų ir išmušė 
iš rankų krepšelį. Tebesišypsodamas Jis užrakino kambarį ir dar užkabi- 
no grandinėlę. 

— Norime pabūti vieni, tiesa? 

Jo malonus, tylus balsas tarsi smaigstė Emos nugarą ledinėmis ada- 
tomis. 

— Kaip mane suradai? 

— Oi, Ema, turime savų metodų. Sakykime, tarp tavęs ir manęs yra 
užsimezgęs nenutraukiamas ryšys. Ar aš nesakiau, kad bet kada galiu 
tave surasti? 

Muzika tebegrojo. Tai buvo kažkoks košmaras. Ema norėjo tuo pa- 
tikėti. Ji dažnai tokius košmarus sapnuodavo — būdavo tamsu, skambė- 
davo muzika. Ji nubus išpilta šalto prakaito, kaip kad buvo suprakaita- 
vusi ir dabar. Ir viskas pasibaigs. 

— Atspėk, ką aš gavau, Ema. Skyrybų dokumentus. Na, juk tai nėra 
labai gražu, tiesa? Aš ištisas dvi savaites ėjau dėl tavęs iš proto, nerima- 


vau. Juk tave kas nors galėjo būti pagrobęs, — prasišiepė Dru. — Tu 
galėjai būti nužudyta kaip ir vargšelis tavo broliukas. 
— Nereikia. 


— Oi, tau sunku apie jį kalbėti, tiesa? Tau ir šitos muzikos sunku 
klausytis. Gal man ją išjungti? 

— Taip, — atsakė Ema. Jeigu jis muziką išjungs, ji vėl galės mąsty- 
ti. Ji tikrai žinos, ką daryti. 

— Tada gerai, — pratarė Dru. Jis priėjo prie magnetofono ir išjun- 
gė. — Ne, manau, geriau tą dainelę palikti. Ema, tu turi išmokti blaiviai 
į viską žiūrėti. Juk jau ir anksčiau esu tau tai sakęs, pameni? 

Ema ėmė kalenti dantimis. 

—- Aš ir taip viską puikiai matau. 

— Gerai. Tada gerai. Dabar tu pirmiausia turi paskambinti tam šau- 
niajam advokatui ir pasakyti, kad persigalvojai. 

— Ne, — atsakė Ema. Ji buvo sukaustyta baimės, todėl tegalėjo 
kalbėti pašnibždom. — Nesiruošiu grįžti kartu su tavimi. 

— Aišku, kad grįši. Tu priklausai man. Neblogink padėties, jau ir 
taip prisidirbai. 

Kai Ema papurtė galvą, jis giliai ir garsiai atsiduso. Tada ore su- 
šmėžavo jo ranka, greita lyg botagas, ir kirto jai per veidą. Į stalą atsirė- 
musi Ema burnoje pajuto kraujo skonį, ant grindų dūždama nukrito stali- 
nė lempa. 

Apsvaiginta skausmo ji matė artėjantį Dru. Ji pradėjo rėkti. Jis spar- 
dė ją į pilvą mėgindamas išmušti riksmą ir gyvybę. Kai ji pamėgino pa- 
šliaužti kiek toliau, jis pradėjo ją iš lėto, metodiškai mušti. 

Šį kartą ji pamėgino apsiginti. Pirmas jos smūgis kliudė Dru smak- 
rą. Jis nustėro iš nuostabos, todėl Ema laimėjo kelias akimirkas, kad ga- 
lėtų nušliaužti toliau. Ji išgirdo beldimą į duris ir reikalavimą atidaryti. 
Ji įstengė atsistoti ir žengė kelis netvirtus žingsnius beldimo link, bet jis 
vėl ją sučiupo. | 

— Tai nori pasirodyti esanti labai smarki, Ema? — rėkė jis plėšda- 
mas nuo jos drabužius ir suleidęs į odą nagus. Jos pasipriešinimas dar 
labiau jį kaitino. Šį kartą ji bus tikrai nubausta, bus nubausta taip, kad 
niekada to nepamirš. 

Ema išgirdo kažkieno maldavimus, prašymus, pažadus. Ji net nenu- 
manė, kad tai buvo jos pačios balsas. Jis ir toliau ją mušė, nors Ema 
dabar jau beveik nejuto smūgių. Dabar Dru mušė kumščiais, pamiršęs 
viską, išskyrus tai, kad turi už viską jai atsilyginti. 

— Nejau manei, kad gali nuo manęs pasprukti, kale? Nejau manai, 
kad leisiu tai sužlugdyti viską, ko esu pasiekęs? Pirmiausia užmušiu tave. 

Dabar jos kūnas tebuvo ištisa skausmo jūra. Net mėgindama kvė- 
puoti ji juto tuzinus aštrių peilių, smingančių į jos kūną. Dar niekada 
anksčiau taip nebuvo. Šiaip taip Ema nusičiupo už kojos kėdę ir mėgino 
prisidengti nuo smūgių. Kruvini pirštai, nepaklusę jos valiai, nuslydo. 

Ema liovėsi priešinusis. Jai jau nebuvo likę jėgų. Ji pajuto, kaip 
Dru ją pakėlė, o paskui metė. Kažkas įsirėmė jai į krūtinę, nuo pykinan- 
čio skausmo ji riktelėjo dar kartą. Pusiau be sąmonės ji liko tysoti ant 
grindų. 

— Kalė. Nusivalkiojusi kalė, — kartojo Dru sunkiai alsuodamas ir 
rengdamasis pulti iš naujo. Tarsi pro miglą Ema pamatė, kad iš jo nosies 
bėgo kraujas. Jo akys degė lyg laukinio žvėries. Žvelgdama jam į veidą 
ji suprato, kad jis nebegali valdytis. Šį kartą Dru nepasitenkins vien mu- 
šimu. Jis muš ją tol, kol užmuš. 

Išgirdusi diržo pliaukštelėjimą ji krūptelėjo iš skausmo. Jos verks- 
. Mas peraugo į aimanas, ji prisispaudė prie kilimėlio. Jis ir toliau pliauš- 
kėjo diržu atkartodamas muzikos ritmą, vis artėdamas prie jos. Emą ap- 
leido paskutinės jėgos. Ji nieko nebematė, šonkaulius varstė nepakelia- 
mas skausmas. 

Ji girdėjo kažką šaukiant ją vardu. Girdėjo, kaip lūžta medis. Ar tai 
medis lūžta, ar jos kūnas skyla į dvi dalis? Nugara pajutusi pirmą diržo 
kirtį ji atmetė ranką. Jos pirštai užčiuopė metalą. Nieko nematydama ji 
suspaudė rankoje pistoletą. Springdama ašaromis Ema įstengė pasikelti. 
Ji išvydo jo veidą, kai jis vėl buvo pakėlęs diržą ir pasirengęs kirsti. 

Ji pajuto rankoje slystelėjusį ginklą. 

Mičelas įsigavo vidun išlaužęs duris kaip tik tada, kai Dru atsi- 
traukė iš nuostabos netekęs žado. Jis vėl pakėlė ranką, kurioje mosuo- 
damas laikė diržą. Mičelas taip pat buvo išsitraukęs ginklą, bet jam dar 
nespėjus jo panaudoti Ema iššovė. Ji šaudė ir šaudė be paliovos. Ji ir 
toliau spaudė gaiduką, nors šis dabar jau tik be garso klaksėjo, buvo 
pasibaigę šoviniai, o Dru tysojo ant grindų. Dabar ji taikėsi į tuščią 
erdvę. 

— Gerasis Jėzau, — pratarė Makartis. 

— Pasakyk tiems žmonėms, kad trauktųsi, — pratarė Mičelas artin- 
damasis prie Emos. Nusivilkęs švarką jis apgaubė Emą. Jos drabužiai 
buvo suplėšyti ir permirkę krauju. Ji nejudėjo, tik vis dar spragsėjo iš 
tuščio ginklo. Kai Mičelas pamėgino ištraukti ginklą jai iš rankų, pama- 
tė, kad jos pirštai laiko jį konvulsiškai suspaudę. 

— Ema, vaikeli, dabar jau viskas baigta. Viskas baigta, — kalbėjo 
Jis švelniai glostydamas jos plaukus. Jis turėjo iš paskutiniųjų stengtis, 
kad neprasiveržtų užviręs pyktis. Jos veidas buvo panašus į neaiškią kru- 
viną masę. Viena akis buvo visai užtinusi, kita tarsi stiklinė — Ema bu- 
vo neatsigavusi nuo patirto šoko. — Dabar jau atiduok man šautuvą, vai- 
kuti. Tau jo daugiau nebereikia. Tau viskas gerai. 

Jis pasilenkė prie pat jos, kad ji pamatytų jo veidą. Suėmęs ją už 
palaidinės skutelio, Mičelas išsitepė krauju. 

— Čia Mičelas. Ema, ar tu mane girdi? Čia Mičelas. Viskas bus 
gerai. 

Ji pradėjo sunkiai ir dažnai alsuoti. Ją ėmė purtyti drebulys. Miče- 
las laikė ją apglėbęs ir lengvai lingavo, kol ji nepaliovė drebėjusi. Kai 
pagaliau ištraukė iš jos rankos ginklą, ši liko bejėgiškai karoti. Ji never- 

kė. Mičelas aiškiai suprato, jog iš jos gerklės sklindantys garsai negalė- 
jo būti pavadinti sielvartingomis aimanomis. Ji kone gyvuliškai dejavo, 
o tos dejonės baigėsi verkšlenimu. 

— Greitoji pagalba jau važiuoja, — paviršutiniškai apžiūrėjęs Dru 
kūną pratarė Makartis ir priėjo prie Mičelo. — Kaip reikiant ją subjauro- 
jo, ar ne? 

Mičelas tebelingavo, bet atsigręžęs ilgai ir atidžiai žiūrėjo į Dru 
Latimerio kūną. 

— Labai blogai, kad mirštama tik kartą. 

— Taip, — pratarė purtydamas galvą Makartis. — Tas kalės vaikas 
dar tebelaiko diržą. 


**x* 


Sėdėdamas prie Dareno kapo, Brajenas stebėjo padangėje plaukian- 
čius debesis. Kiekvieną kartą atvykęs pasėdėti aukštoje žalioje žolėje jis 
vildavosi atrasiąs ramybę. Bet niekada nerasdavo. Tačiau visada sugrįŽ- 
davo. 

Jis leido laukinėms gėlėms apaugti sūnaus kapelį. Jos jam labiau 
patiko nei nedidelis marmurinis akmuo, ant kurio tebuvo iškaltas jo var- 
das ir dvi datos. Skirtumas tarp datų buvo apgailėtinai menkas. 

Netoliese buvo palaidoti ir jo tėvai. Nors tėvus pažinojo ištisus de- 
šimtmečius, sūnų prisiminė aiškiau. 

Iš kapinių matėsi suarti laukai, tamsiai rudi riebios žemės plotai, 
derantys prie sodrios žalumos. Ganėsi margos karvės. Buvo ankstyvas 
metas. Airiški rytai labiausiai tiko tokiam pasėdėjimui ir pasvajojimui. 
Šviesa buvo vaiski, perregima, įmanoma tik Airijoje. Ant žolės žibėjo 
rasa. Vieninteliai Brajeno ausis pasiekę garsai buvo šuns lojimas ir kaž- 
kur tolumoje burzgiantis traktorius. 

Išvydusi Brajeną Bevė sustojo. Ji nesitikėjo jo tenai atrasti. Ilgus 
metus ji atvažiuodavo čia tik tada, kai būdavo tikra, jog Brajenas kur 
nors išvykęs. Ji nenorėjo jo sutikti čia, prie kapo, kur prieš daugelį metų 
stovėjo drauge. 

Ji jau buvo besukanti atgal. Tačiau ją kažkuo patraukė Brajeno sė- 
dėjimo maniera — ant kelių sunertos rankos, o akys, žvelgiančios, į Ža- 
lias kalvas. Jis atrodė per daug vienišas. 

Jie abu buvo per daug vieniši. 

Ji tyliai priėjo. Brajenas negirdėjo jos žingsnių, bet išvydęs kažkie- 
no šešėlį atsigręžė. Bevė nieko nepasakė, tik padėjo prie marmurinio ak- 
mens puokštę lelijų. Atsidususi ji atsiklaupė. 

Tyloje jie klausėsi aukštoje žolėje šnarančio vėjo ir tolimo trakto- 
riaus burzgimo. 

— Ar nori, kad išeičiau? — paklausė jos Brajenas. 

— Ne, — atsakė Bevė švelniai perbraukdama ranka per žolę, apau- 
gusią jos sūnelio kapą. — Jis buvo gražus, tiesa? 

— Taip, — atsakė Brajenas, pajutęs sukilusias ašaras, ir iš paskuti- 

niųjų mėgino susivaldyti. Jau seniai nebuvo čia verkęs. — Jis buvo taip 
panašus į tave. 
— Jis buvo surinkęs visas geriausias mūsų abiejų savybes, — tyliai 


kalbėdama Bevė atsisėdo ant žolės. Kaip ir Brajenas, ji žvelgė į žaliuojan- 
čias kalvas. Jie tiek mažai tepasikeitė per visus šiuos metus. Gyvenimas 
tęsėsi. Tai buvo pati sunkiausia pamoka, kokią tik jai teko išmokti. — Jis 
buvo toks linksmas, toks kupinas gyvybės. Jis šypsojosi kaip tu, Brajau. 
Kaip tu ir Ema. 

—Jis visada būdavo laimingas. Kai tik jį prisimenu, visada apie tai 
pagalvoju. 

— Labiausiai baiminausi, kad galiu jį primiršti, kad per laiką iš 
mano atminties išnyks jo veido bruožai, jo atminimas. Bet nieko pana- 
šaus nenutiko. Prisimenu, kaip jis juokdavosi, kaip smagiai tasai juokas 
skardendavo. Niekada gyvenime nesu girdėjusi gražesnio garso. Brajau, 
aš jį per daug mylėjau. 

— Negali mylėti per daug. 

— Ne, gali, — pratarė Bevė ir kuriam laikui nutilo. Pradėjo mykti 
karvė. Keista, tačiau išgirdusi šį garsą ji nusišypsojo. — Ar tu manai, 
kad mes jį visiškai praradome? Kad tai, kas jis buvo, kuo galėjo tapti, 
paprasčiausiai kažkur išgaravo, jam mirus kažkur pradingo? 

— Ne, — atsakė Brajenas. Tada jis pažvelgė į Bevę. — Ne, aš taip 
nemanau. 

Jo atsakymas daug ką pakeitė. 

— O aš iš pat pradžių taip maniau. Galbūt todėl taip ilgai buvau 
praradusi ir save. Man buvo taip baisiai skaudu, kad visas tas grožis ir 
džiaugsmas buvo su mumis taip trumpai. Bet paskui supratau, kad visa 
tai netiesa. Jis tebėra gyvas mano širdyje. Ir tavojoje. 

i Brajenas žvelgė į tolumas, į šešėliuotas kalvas. 

— Kartais aš noriu viską pamiršti. Kartais darau ką tik įmanyda- 
mas, kad viską pamirščiau. Blogiausia, kad kartais nutinka taip, j0g per- 
gyveni savo vaiką. 

— Kai taip nutinka, tu žinai, kad tavęs jau nebeištiks didesnis skaus- 
mas. Brajau, mes jį turėjome dvejus metus. Būtent tai aš ir noriu prisi- 
minti. Tu buvai nuostabus tėvas. 

Bevė palinko artyn ir paėmė jį už rankų. Pajutusi jo pirštų spustelė- 
jimą, tęsė toliau; 

— Atleisk, kad nemokėjau pasidalyti savo skausmu su tavimi taip, 
kaip dalydavausi džiaugsmu. Tada buvau savanaudė, įsivaizduodama, kad 
pasilikdama su savo skausmu įstengsiu padaryti taip, kad jis būtų tik ma- 
no. Tačiau tas skausmas yra mūsų, kaip ir Darenas buvo mūsų abiejų. 

Brajenas nieko neatsakė. Ašaros jam gniaužė gerklę. Viską supras- 
dama Bevė atsigręžė į jį. Jie taip ir sėdėjo apsikabinę ir tylėdami, kol 
pakilusi saulė nuo aukštos žolės nudžiovino rasą. 

— Man niekada nereikėjo tavęs palikti, — sušnabždėjo Brajenas. 

— Mes abu vienas kitą palikome. 

— Kodėl? — pratarė Brajenas dar tvirčiau ją spausdamas. — Kodėl? 

— Aš tiek daug kartų apie tai galvojau. Man atrodo, mes tiesiog 
neįstengėme galvoti apie galimybę būti laimingi. Mes jautėme, o gal tik 
aš jutau, jog būdami vėl laimingi po jo mirties, tarsi paniekinsime jo 
atminimą. Aš klydau. 

— Beve, — pratarė Brajenas įsikniaubdamas jai į plaukus. — Neiš- 
eik. Labai prašau, neišeik. 

— Ne, — tyliai atsiliepė ji. — Neišeisiu. 

Susikibę rankomis jie iš lėto grįžo į trobelę. Jiems užlipus laiptais 
pro langus tvieskė saulės spinduliai. Jie ėmė vienas kitą nurenginėti 
sustodami tik tam, kad ilgai, švelniai pasibučiuotų ar vienas kitą pa- 
glamonėtų. 

Jis jau nebuvo tasai jaunuolis, kuris kažkada ją pamilo. Ji taip pat 
nebuvo toji pati moteris. Dabar jie buvo kantresni. Jie nesuvirto į lovą, 
bet iš lėto nusileido brangindami kiekvieną akimirką, nes tiek daug to- 
kių akimirkų buvo prarasta. 

Nors jie abu buvo pasikeitę, jų kūnai greitai vienas kitą suprato. 
Prisilietusi prie Brajeno, Bevė pajuto, tarsi visi tie ilgi metai būtų kaž- 
kur dingę. Prispaudęs lūpas Bevei prie kaklo, Brajenas pajuto pažįstamą 
aromatą, pažįstamą skonį. 

Net ir pajutę užplūdusią aistrą, jie iškart nepasidavė, nesidavė jos 
valdomi, kaip kad būdavo kažkada. Ji šypsojosi braukdama ranka jam 
per plaukus. Įkaitus kūnui Bevė sudejavo daugiau iš pasitenkinimo, nei 
iš geismo. Kiek prisimerkusi ji glostė jį mėgindama prisiminti kiekvieną 
jo kūno įlinkimą, kiekvieną vietelę. Juos užplūdo nevaržoma aistra, tarsi 
puikiausias vynas. 

Ji priėmė jį džiugiai atsiduodama. Jiems susijungus Bevė pravirko. 
Liesdamas lūpomis Bevės veidą, Brajenas pajuto savų ašarų, sumišusių 
su Bevės, skonį. 

Po kiek laiko jie ramiai gulėjo vienas šalia kito, Bevės galva ilsėjo- 
si ant Brajeno peties. Ji svarstė, kad viskas pasirodė išties labai papras- 
ta, ji tarėsi pasielgusi labai teisingai. Praėjo beveik dvidešimt metų. Pu- 
sė jos gyvenimo prabėgo atskirai nuo jo. Tačiau dabar jie buvo drauge, 
jų kūnai vis dar buvo drėgni nuo aistros. Po savo delnu Ji girdėjo plakan- 
čią jo širdį. | 

— Viskas buvo taip kaip anksčiau, — pratarė Brajenas tarsi pratęs- 
damas jos mintis. — Ir kartu taip skirtingai. 

— Nenorėjau, kad viskas taip susiklostytų. Visą tą laiką aš taip sun- 
kiai tvardžiausi negalėdama būti šalia tavęs, — kalbėjo Bevė. Ji pakėlė 
galvą ir pažvelgė Brajenui į akis. — Niekada nenorėjau vėl taip stipriai 
pamilti. . 

— Išties teisingas žingsnis. Tik neprašyk manęs, kad vėl leisčiau 
tau išeiti. Šį kartą to tikrai nepadarysiu. 

Ji nubraukė jam nuo kaktos plaukus, tarp kurių buvo kelios žilos 
sruogos. 

— Aš visada baiminausi, kad galbūt nesu tau taip labai reikalinga, 
kaip kad tu reikalingas man. 

— Tu klydai. 

— Taip. Žinau, kad klydau. 

Bevė palenkė galvą norėdama jį pabučiuoti. 

— Mes praradome daug laiko, Brajau. Norėčiau, kad grįžtum namo. 

Senoje lovoje jie liko nakčiai. Jie kalbėjosi ir mylėjosi. Kai suskam- 
bo telefonas, buvo labai vėlu. Brajenas pakėlė ragelį tik todėl, kad nebu- 
vo kaip kitaip užpildyti priverstinos pertraukėlės. 

— Klausau. 

— Brajenas Makevojus? 

— Taip. Klausau. 

— Čia Mičelas Keselringas. Mėginau kaip nors su jumis susisiekti. 

— Keselringas, — pakartojo Brajenas ir iškart pasigailėjo ištaręs šį 
vardą, nes pajuto, kaip įsitempė šalia gulėjusi Bevė. — Kas nutiko? 

— Dėl Emos. 

— Dėl Emos? — pakartojo Brajenas sėsdamasis. Jam akimirksniu 
išdžiūvo burna. Ant peties jis pajuto Bevės rankos spustelėjimą. — Ar 
jai kas nors nutiko? 

Iš patirties Mičelas žinojo, jog geriausia viską pasakyti iš karto ir 
kuo greičiau. Bet jam buvo sunku parinkti tinkamus žodžius. 

— Ji dabar ligoninėje, čia, Los Andžele. Ji... 

— Pateko į avariją? Ji padarė avariją? 

— Ne, ji-buvo labai smarkiai sumušta. Kai čia atvyksite, viską pa- 
aiškinsiu. 

— Sumušta? Ema sumušta? Nesuprantu. 

— Dabar ją apžiūri gydytojai. Jie man sakė, kad jai viskas bus ge- 
rai, bet jai tikriausiai jūsų reikės. 

— Mes ten būsime kiek įmanoma greičiau. 

Bevė jau buvo atsikėlusi ir vilkosi drabužius. 

— Kas nutiko? 

— Nežinau. Ji yra ligoninėje, Los Andžele. 

Brajenas keiksnojo negalėdamas užsisegti marškinių sagučių. 

— Palauk, — tarstelėjo Bevė pati sagstydama sagutes. — Jai viskas 
bus gerai, Brajau. Ema yra tvirtesnė nei atrodo. 

Brajenas teįstengė linktelėti ir akimirką dar kartą ją apkabino. 

Buvo tamsu. Į jos kūną lėtai smelkėsi skausmas, tolimas, tarsi ne- 
tikras. Atrodė, kad ji neria į šiltą raudoną vandenyną, ją apsemia to van- 
denyno vanduo, ima slėgti, atitveria nuo oro ir šviesos. Ema pamėgino 
išnirti arba nugrimzti dar giliau ir išsivaduoti iš slėgimo, tačiau ji nie- 
kaip neįstengė numalšinti to buko skausmo. Galiausiai ji suvokė, jog ga- 
li su tuo skausmu susitaikyti ir pamėginti iškęsti. Bet tamsą ir tylą pa- 
kelti buvo neįtikėtinai sunku. 

Ji pasistengė pajudėti. Emą apėmė panika, kai neįstengė suprasti, 
ar ji stovi, ar sėdi, ar guli. Ji nejautė nei rankų, nei kojų, tik veriantį, 
tarsi užliejusį visą skausmą. Ji pamėgino prabilti, ką nors pašaukti. Min- 
tyse suriko, bet niekas neatsiliepė. 

Ji žinojo, kad buvo sumušta. Labai gerai atsiminė Dru žvilgsnį. Dru 
jos laukė. Galbūt ir dabar jis buvo čia pat, netoliese, galbūt ją stebi tūno- 
damas tamsoje. Šį kartą jis... 

O gal ji jau yra mirusi. 

Dabar ji juto kai ką daugiau nei skausmą. Ema juto pyktį. Ji neno- 
rėjo Mirti. Sudejavusi iš piktumo ji įsitempė, kad sukauptų visas jėgas 
bei valią ir atsimerktų. Tačiau nepaisant visų jos pastangų akys atrodė 
tarsi susiūtos. 

Ji pajuto kažkieno ranką, braukiančią nuo kaktos plaukus. Lengvas 
prisilietimas, iš pradžių sukėlęs paniką, vos vos prislopino skausmą. 

— Ilsėkis, Ema, dabar jau viskas gerai. Tu turi pailsėti. 

Tai ne Dru. Nei balsas, nei prisilietimas nepriminė Dru. 

— Dabar tu saugi. Pažadu. 

„ Mičelas. Ji norėjo ištarti jo vardą, išreikšti dėkingumą, kad jis ne- 
leidžia jai būti vienai tamsoje. Kad jis leidžia jai būti gyvai. Paskui at- 
plūdo didžiulė raudona banga ir ją užliejo. 

Didesnę nakties dalį Ema taip ir plūduriavo ant raudonos bangos 
keteros. Mičelui gydytojai buvo pasakę, kad ji tuoj užmigs. Tačiau rami- 
namuosius įveikė didžiulė Emos baimė. Jis jautė joje pulsuojančią bai- 
mę kiekvieną kartą, kai tik ji trumpai atsitokėdavo. 

Mičelas ramino ją valanda po valandos ir kartojo tuos pačius pa- 
guodos žodžius. Atrodė, kad tie žodžiai, o gal jo balsas, jai padėdavo. 
Taigi jis sėdėjo šalia jos ir ją stebėjo, laikydamas jos ranką savojoje. 

Jis norėjo padaryti ką nors daugiau. Jokie pasirengimai, jokie prati- 
mai ar kokia nors veikla neišmokė jo tokio pobūdžio kantrybės. Jam te- 
ko bejėgiškai sėdėti ir žiūrėti, kaip jo mylima moteris pati viena kovoja 
tylią savo kovą. Jos mielas, dailus veidas buvo subjaurotas ir aptvarsty- 
tas, o liaunas, švelnus kūnas sumuštas ir nusėtas mėlynėmis. 

Jie pasakė, kad ji nemirs. Jai teks kęsti skausmą, fizinį ir dvasinį, 
bet ji išgyvens. Patirtos traumos padariniai paaiškės tik vėliau. Taigi jam 
teliko laukti. Ir apgailestauti. 

Jam reikėjo daugiau ją paspausti. Mičelas nepaliovė savęs keikęs, 
kai klausėsi gilaus ir sunkaus jos kvėpavimo. Jeigu jis būtų bent kiek 
anksčiau tinkamai ją spustelėjęs, tai būtų įtikinęs ją viską papasakoti — 
bent jau apie grėsmę, kuri tvyrojo aplink ją. Dėl Dievo, jis juk policinin- 
kas. Jis juk žino, kokiu būdu gauti informaciją. 

Tačiau jis pasitraukė. Jis norėjo duoti jai laiko ir leisti pabūti pačiai 
sau vienai. Kristau... Vienai pačiai... Mičelas pasitrynė rankomis veidą. 
Jis leido jai likti vienai tada, kai turėjo išrūpinti asmeninę apsaugą. Jis 
davė jai laiko, kai privalėjo gauti iš Niujorko policininkų leidimą Dru 
areštuoti. 

Jis neatliko savo darbo, davė valią savo jausmams, todėl dabar ji 
gulėjo ligoninėje. 

Jis pasitraukė nuo Emos tik kartą, kai iš Niujorko atvyko Mariana 
1r Džonou. 

— Mičelai, — paskubomis linktelėjo jam Džonou, parodydamas, 
kad jį pažino. Jis laikė ranką ant Marianos peties. — Kas nutiko? 

Mičelas atgaliomis rankomis pasitrynė akis. Jį apakino koridoriuje 
įžiebta šviesa. 

— Tai Latimeris. Atrodo, kad jis įsigavo į jos numerį viešbutyje. 

— O, Dieve, — tarstelėjo Mariana rankose spausdama nedidelį me- 
džiaginį šuniuką. — Ar labai smarkiai? 

— Ganėtinai smarkiai, — atsakė Mičelas. Jo sąmonėje blykstelėjo 
viešbutyje ant kilimo tysančios Emos paveikslas. — Jis jai sulaužė tris 
šonkaulius, išnarino petį. Sumušti kai kurie vidaus organai. Nė nežinau, 
kiek išorinių sumušimų ir atvirų žaizdų. O jos veidas... Jie nemano, kad 
jai prireiks rimtos chirurgų pagalbos. 

Sukandęs žandikaulius Džonou žiūrėjo į uždarytas duris. 

— Kur yra tas galvijas dabar? 

— Miręs. 

— Gerai. Mes norime ją pamatyti. 

Mičelas žinojo, kad gydytojai yra labai nepatenkinti jo buvimu, bet 
šį kartą jis pasinaudojo savo ženkleliu ir įtikino juos, kad jam būtina 
sėdėti palatoje. 

— Užeikite abu. Pamėginsiu viską paaiškinti seselei. Palauksiu jū- 
sų ant sofos, — pasakė Mičelas. Kaip ir Džonou jis žvelgė į uždaras du- 
ris. — Jie suleido jai raminamųjų. 

Mičelas davė jiems šiek tiek laiko, o pats atsisėdo ant lankytojams 
skirtos sofos laukiamajame su puodeliu kavos, permąstydamas kiekvieną 
savo judesį, mėgindamas išsiaiškinti, ar buvo nors vienas dalykas, galėjęs 
pakreipti visus įvykius kitokia linkme. Nelemtas laikas visada būna le- 
miamas dalykas, nuvargęs mąstė Mičelas. Jeigu jis būtų išlaužęs duris nors 
penkiom minutėm anksčiau, viskas galėjo baigtis kitaip. 

Pamatęs juos grįžtančius, jis atsistojo. Marianos akys buvo parau- 
dusios, bet Mičelas nemanė, kad ji paleis vadeles. Mariana atsisėdo ant 
kėdės, kurią jai pastūmė Mičelas. 

Neturėjau jos vienos čia palikti. 

— Tu dėl to nekalta, — pratarė Džonou. 

— Ne, nekalta. Tačiau man nereikėjo jos čia palikti vienos. 

Nepaisydamas draudžiančių ženklų Džonou išsitraukė cigaretę. Kai 
ją pridegė, padavė Marianai. | 

— Kai skridome, Mariana man papasakojo, kas vyksta tarp Emos ir 
Dru. Aš manau, tu žinai, kad Latimeris terorizavo Emą jau daugiau nei 
metus. 

Mičelas sutraiškė tarp pirštų tuščią plastikinį puoduką. 

— Detalių nežinau. Užfiksuosiu Emos parodymus, kai tik ji įstengs 
man padėti. 

— Parodymus... — pakartojo Mariana žvelgdama į Mičelą. — Ko- 
dėl ji turėtų duoti parodymus? 

— Tokia procedūra, — atsakė Mičelas žvelgdamas į Emos palatos 
duris. — Tokie formalumai. 

— Bet tuos formalumus sutvarkyk tu, — įsiterpė Džonou. — Neno- 
rėčiau, kad ji imtų kalbėtis su nepažįstamais. 

— Aš pats užrašysiu jos parodymus. 

Laikydama cigaretę su gerokai ūgtelėjusiu pelenų galiuku Mariana 
tyrinėjo Mičelą. Dabar jis buvo gerokai pralenkęs prieš dešimtį metų laik- 
raštyje spausdintos nuotraukos vaikinuko numanytas perspektyvas. Jis 
atrodė įsitempęs ir išvargęs, aplink akis matėsi tamsūs nemigos šešėliai 
ir iš įtampos atsiradusios raukšlelės. Marianai jis pasirodė kaip žmogus, 
kuriuo galima pasikliauti. Priešingai Emos pasakojimams, Marianai jis 
kuo puikiausiai atitiko jos įsivaizduojamo polo NES paveikslą. 

— Ar tu nušovei Dru? 

Mičelas pakėlė akis ir sutiko Marianos žvilgsnį. Dabar daug stip- 
riau nei bet kada jis troško atsakyti teigiamai. 

— Ne. Aš pavėlavau. 

— Tai tada kas? 

— Ema. 

— O, Jėzau, — teįstengė pratarti Džonou. 

— Klausykit, nenorėčiau palikti jos vienos, — pratarė Mičelas. — 
Einu į vidų, pasėdėsiu šalia. Jūs galėtumėte nueiti į viešbutį ir truputį 
pailsėti. 

— Mes pasiliksime, — atsakė Mariana ir ištiesė Mičelui ranką. — 
Galėsime pasikeisdami prie jos budėti. 

Linktelėjęs Mičelas nuėjo į Emos palatą. 


* Xx X 


Ji atsipeikėjo auštant. Nors šviesa buvo blanki, Ema pasijuto jau- 
kiau. Ji visą naktį sapnavo keistus sapnus, labai daug keistų sapnų. Dau- 
guma jų išblėso, dauguma tebuvo vidurnakčio miražai, pradingę su pir- 
maisiais saulės spinduliais. Bet ji žinojo, kad ir vėl sapnuos košmarus. 
Jau dabar beveik girdėjo muzikos aidus ir matė šokinėjančius šešėlius. 

Ema iš paskutiniųjų kovojo su miegu, iš pradžių jai darėsi pikta 
pajutus, kad vokai tokie nepakeliamai sunkūs. Dar labiau pyktelėjo, kai 
pajuto, kad gali pramerkti tik vieną akį. Ji pakėlė ranką, užčiuopė tvarstį 
ir viską prisiminė. 

Panika iškart užplūdo visą jos kūną tarsi dūmai, ji beveik ėmė dusti. 
Ji pakreipė galvą ir išvydo Mičelą. Jis buvo susmukęs kėdėje, pastatytoje 
prie lovos, jo smakras buvo įbestas į krūtinę. Viena jo ranka buvo uždėta 
ant Emos rankos. Ji vos krustelėjo pirštus, ir Mičelas pašoko iš snaudulio. 

— Sveika, — nusišypsojęs pratarė jis ir tvirčiau suspaudė jos ran- 
ką, o paskui pakėlė prie lūpų. Jo balsas buvo prikimęs iš nuovargio. — 
Labas rytas. 

— Kaip... — pratarė Ema ir vėl užsimerkė. Paskui nekantriai su- 
šnabždėjo: — Ar ilgai? 

— Tiesiog išmiegojai visą naktį, ir viskas. Tau skauda? 

Jai skaudėjo. Labai skaudėjo. Tačiau Ema papurtė galvą. Jusdama 
skausmą ji galėjo būti tikra, jog yra gyva. 

— Tai nutiko, tiesa? Visa tai tikrai nutiko? 

— Dabar jau viskas baigta, — atsakė Mičelas, kuris ir pats troško 
paguodos ne menkiau nei Ema. Jis laikė jos ranką priglaudęs sau prie 
skruosto. — Man reikia eiti pakviesti seselę. Jie norėjo, kad pasakyčiau, 
kada prabusi. 

— Mičelai, ar aš jį nušoviau? 

Mičelas minutėlę padvejojo. Jos veidas buvo sumuštas, pamėlęs, su- 
tvarstytas. Jis yra matęs ir baisesnių vaizdų, bet ne taip jau dažnai. Tačiau 
jos ranka jo delne buvo tvirta. Ema buvo sumušta, bet ne nugalėta. 

— Taip. Visą likusį gyvenimą aš apgailestausiu, kad atėmei iš ma- 
nęs tą galimybę. 

Ema užmerkė akį, bet ranka Mičelo delne išliko tvirta. Jos viduje 
kažkas buvo, ne vien sraunios skausmo upės ir raminamųjų paliktas sun- 
kumas. 

— Neturiu supratimo, ką dabar turėčiau jausti. Atrodo, kad nejau- 
čiu nieko — nei sielvarto, nei palengvėjimo, nei gailesčio. Jaučiuosi vi- 
siškai tuščia. 

Mičelas žinojo, ką reiškia rankoje laikyti ginklą, nusitaikyti, o pas- 
kui šauti į kitą žmogų. Taip nutinka būnant tarnyboje. Taip nutinka, kai 
būtina gintis. Nors ir kaip tai būtų būtina, šitai vis vien nuolat perse- 
kiodavo. 

— Tau nieko kita ir nebeliko. Padarei viską, ką galėjai. Tik tai ir 
turėtum prisiminti. Dėl nieko kito dabar nesijaudink. 

— Jis turėjo tokį malonų balsą. Aš tą balsą įsimylėjau. Labai norė- 
čiau sužinoti, kodėl viskas turėjo susiklostyti būtent taip. 

Mičelas nežinojo, ką atsakyti, kaip paguosti. 

Atėjus seselei Mičelas išėjo. Laukiamajame jis pamatė Marianą, snū- 
duriuojančią ant Džonou peties. Laukiamasis buvo išdažytas švelniomis 
spalvomis, gražiai įrengtas, tikriausiai viliantis pralinksminti ir atpalai- 
duoti bičiulius bei šeimos narius, kuriems čia telikdavo sėdėti ir laukti. 
Prie sienos stovėjo spalvotas televizorius, iš ekrano sklido bičiuliškos 
šnekos. Stalas buvo nuklotas padėkliukais, ant kurių buvo statomi karšto 
vandens pilni puodeliai, toliau buvo padėta dailių krepšelių su tirpios 
kavos ar arbatos maišeliais. Abiejuose kambario galuose buvo po telefo- 
ną, sukrautos gausios žurnalų atsargos. 

— Ji nubudo. 

— Nubudo? — akimirksniu pašoko Mariana. — Kaip ji jaučiasi? 

— Viskas gerai, — atsakė Mičelas berdamasis į puodelį tirpios ka- 
vos miltukus. — Ji atsimena, kas nutiko, ir dabar mėgina viską apmąsty- 
ti. Į palatą atėjo seselė, netrukus pasirodys ir gydytojas. Jūs labai greitai 
galėsite ją pamatyti. 

Jie nutilo, kai televizoriaus ekrane šmėstelėjo Emos nuotrauka. Re- 
portažas buvo labai trumpas ir glaustas, kartkartėmis būdavo parodomos 

Emos ir Dru nuotraukos. Buvo pateiktas trumpas interviu su viešbučio 
administratoriumi ir dviem liudininkais, kurie išgirdo triukšmą ir iškvietė 
apsaugą. 

Pusamžis vyras, suprakaitavęs iš susijaudinimo, karštai dėstė į mikro- 
foną. Mičelas prisiminė, kaip nustūmė jį nuo durų prieš jas išlauždamas. 

— Galiu pasakyti tik tiek, kad išgirdau didelį triukšmą. Ji rėkė, šau- 
kė, maldavo jo liautis. Visa tai skambėjo baisiai, tada aš pats pradėjau 
belsti į duris. Mano kambarys buvo už sienos. Tada atėjo policininkai. 
Vienas iš jų išlaužė duris. Visa tai truko akimirką, bet spėjau pamatyti 
kruviną moterį, susirietusią ant kilimėlio. Rankose ji laikė pistoletą ir 
ėmė šaudyti. Ji šaudė tol, kol jai pritrūko šovinių. 

Mičelas keiksnodamas pasuko prie telefono. 

Ekrane pasirodė kitas kadras, transliuojamas “gyvai" — ligoninės 
teritorija. Reporteris labai rimtu veidu pareiškė, kad Emos Makevoj La- 
timer būklė prasta. 

— Klausyk, — sušnypštė į telefono ragelį Mičelas, — visa tai man 
nė velnio nerūpi. Dabar turite juos sulaikyti. Man reikalingas policinin- 
kas, kuris galėtų budėti prie Emos durų dvidešimt keturias valandas ir 
nieko neįleistų vidun. Šią popietę pats užrašysiu parodymus. 

— Tu neįstengsi viso to sustabdyti, — pratarė Džonou, kai Mičelas 
numetė telefono ragelį. 

— Galiu juos nors trumpai sulaikyti. 

Džonou pakilo. Mičelui nevertėjo aiškinti, kad Ema labai gerai ži- 
nojo įžymybės gyvenimo kainą. Ji tą kainą mokėjo visą gyvenimą. 

— Mariana, Emos aplankyti eisi tu. O aš nupirksiu tam fentui gerus 
pusryčius. 

— Aš nenoriu... 

— Aišku, kad nori, — nutraukė Mičelą Džonou. — Juk ne kiekvie- 
ną dieną gali pasidalyti kiaušiniene su legenda. Eik, Mariana. Pasakyk 
Emai, kad greitai ateisiu ir aš. 

Džonou luktelėjo, kol Mariana kiek nutols koridoriumi. 

— Kai pirmą kartą pamačiau Emą, jai buvo treji. Ji slėpėsi po kriauk- 
Ig nušiurusiame Džeinės bute. Ją jau ir tada dažnai mušdavo. Ji išsikaps- 
tydavo. Išsikapstys ir dabar. 

— Man reikėjo gauti arešto orderį, — pratarė Mičelas. — Man rei- 
kėjo ją paspausti ir išrūpinti orderį. 

— Kiek laiko tu ją įsimylėjęs? 

Mičelas nieko neatsakė, paskui giliai atsiduso. 

— Didesnę savo gyvenimo dalį, — pratarė priėjęs prie lango ir vei- 
dą atsuko prieš vėją. Delnais atsirėmęs į palangę, jis persisvėrė pro lan- 
gą. — Penkios minutės... Jeigu jis būtų atėjęs penkiomis minutėmis vė- 
liau, jeigu aš būčiau atvykęs penkiomis minutėmis anksčiau, būčiau jį 
nudėjęs. Įsiveržęs pro duris rankoje laikiau šautuvą. Man reikėjo jį nu- 
dėti, o ne jai. Viskas turėjo vykti būtent taip. 

— O, tas vyriškas ego, — pratarė Džonou, šypsodamasis įprasta 
sarkastiška šypsenėle, kai Mičelas į jį atsigręžė. — Maždaug suprantu, 

,r 


328 


ką tu jauti, bet su tavimi nesutinku. Aš džiaugiuosi, kad Ema pati nudėjo 
tą kalės vaiką. Vadinasi, teisybė yra. Tik gaila, kad ji nesuspėjo to pada- 
ryti prieš jam įsisiautėjant. Eime, sūnau, — kalbėjo Džonou plekšnoda- 
mas Mičelui per petį. — Tau reikia gerai pavalgyti. 

Mičelas buvo per daug nuvargęs, kad įstengtų ginčytis, todėl pa- 
kluso Džonou. Jie beveik jau buvo priėję prie lifto, kai atsidarė durys. 
Įlėkė Brajenas ir Bevė. 

— Kur ji? — griežtai paklausė Brajenas. 

— Tiesiai, štai ten, — atsakė Džonou ir mostelėjo ranka. — Dabar 
pas ją Mariana. Prieš eidamas pas ją pats turėtum nusiraminti. Ji jau pa- 
kankamai prisijaudino. 

— Brajau, Džonou teisus, — pratarė Bevė mėgindama sutramdyti 
savo pačios jaudulį, kad galėtų morališkai palaikyti Brajeną. — Mes juk 
nenorime jos nuliūdinti. Mums reikia išsiaiškinti, kokiu būdu ji susižei- 
dė. Ar galite mums papasakoti, kas nutiko? — paklausė ji Mičelo. — Kai 
tik sulaukėme skambučio, iškart susiruošėme į kelionę. 

— Vakar čia, jos viešbutyje, ją surado Dru Latimeris. 

— Ją surado? — pertraukė Mičelą Brajenas. — Ką tuo norėjai pa- 
sakyti? Ar jie kartu negyveno? 

— Ji pradėjo skyrybų procesą, todėl nuo jo slapstėsi. 

— Skyrybos?.. — nesuprato Brajenas. Jis žinojo, kad jam išties 
trūksta miego, kad kamuoja nepakeliamas jaudulys, todėl Brajenas kuo 
giliau iškvėpė ir pamėgino suvokti išgirstus žodžius. — Su Ema kalbė- 
jau vos prieš kelias savaites, bet ji man nieko neminėjo apie skyrybas. 

— Ji nieko ir negalėjo apie tai pasakoti, — pratarė Mičelas. — Nes 
ji bijojo. Beveik visą tą laiką, kai jie buvo vedę, Latimeris ją terorizavo. 

— Kažkokia beprotybė, — tepasakė Brajenas perbraukdamas ranka 
per plaukus. — Jis ją beprotiškai myli, pats mačiau. 

— Taip, — neišlaikė Mičelas; visas jo viduje susitvenkęs pyktis 
dabar prasiveržė apmaudžiais žodžiais. — Jis buvo pats tikriausias my- 
lintis vyras. Sušiktas princas. Štai todėl ji ir kentė siaubą. Štai todėl ji 
dabar čia ir guli sudaužytu veidu, sulaužytais šonkauliais. Tas vyriškis 
ją velniškai mylėjo, numylėjo mirtinai. 

Brajenas pravėrė drebančias lūpas. Jis tvirtai įsikibo pirštais Bevei 
į ranką. 

— Jis ją mušdavo? Ar tu nori man pasakyti, kad jo dėka Ema atsi- 
dūrė ligoninėje? 

— Būtent taip ir yra. 

Brajenas netverdamas įniršiu griebė Mičelą už marškinių atlapo. 

— Kur jis? 

— Miręs. 

— Ramiau, Brajau, — pratarė Džonou imdamas Brajeną už peties. 
Jis buvo pakankamai išmintingas, kad atsistotų tarp dviejų įtūžusių vy- 
rų. — Pasileidęs nuo grandinės Emai nepadėsi. 

— Aš noriu ją pamatyti, — pratarė Brajenas ir arčiau prisitraukė 
Bevę. — Mes norime ją pamatyti. 

Jie abu žengė prie durų, tuo metu pasirodė Mariana. Brajenas nieko 
nesakė, tik kurį laiką žvelgė į lovoje gulinčią dukterį. 

— Vaikuti... — galiausiai pratarė jis ir priėjo arčiau laikydamasis 
įsikibęs į Bevę. 

Ema pažvelgė į juos. Vieną ranką pakėlė prie sumušto skruosto, Pas- 
kui pakėlė abi rankas ir užsidengė veidą. Ji nenorėjo, kad jis ją tokią 
pamatytų. Brajenas švelniai nuėmė jai nuo veido rankas. 

— Ema, — pratarė Brajenas lenkdamasis ir bučiuodamas Emai į 
kaktą. — Man labai gaila. Man tikrai labai gaila, atleisk. 

Tada ji davė valią ašaroms ir pradėjo pati teisintis bei atsiprašinėti. 
Kai galiausiai Ema nuvargo, ji gulėjo laikydama ranką Brajeno delne. 

— Tiesą sakant, net nežinau, kaip visa tai įvyko. Kodėl taip nutiko. 
Aš norėjau, kad kas nors mane mylėtų, kad mylėtų tik mane. Aš norėjau 
turėti šeimą, maniau, kad... — Ema giliai atsiduso. — Aš maniau, kad jis 
buvo panašus į tave. | 

Tada jau Brajenas buvo bepravirkstąs. Jis beveik nebegalėjo susi- 
valdyti nepadėjęs galvos Emai ant krūtinės ir nepravirkęs. Tačiau jis tik 
dar kartą pakėlė jos ranką sau prie lūpų. 

— Tau nereikia dėl nieko nerimauti. Turi liautis apie tai galvoti. 
Tavęs daugiau niekas niekada nenuskriaus. Prisiekiu. 

— Dabar svarbu tik viena — kad tu visiškai saugi, — pratarė Bevė 
ir švelniai nubraukė plaukus nuo sutvarstytos Emos kaktos. — Dabar 
mums visiems tik tai ir yra svarbu. 

— Aš jį nušoviau, — sušnabždėjo Ema. — Ar jie jums pasakė, kad 
aš jį nušoviau? 

Žvelgdamas per Emos pakaušį, šoko ištiktas Brajenas pažvelgė Be- 
vei į akis. 

— Dabar... Dabar jau viskas baigta, — tepasakė spusteldamas Emos 
ranką. 

— Aš tavęs neklausiau. Nenorėjau paklausyti, — tęsė Ema jusdama 
tėvo delną. — Buvau įpykusi ir jaučiausi įskaudinta, kai pasakei, kad jis 
nori mane vesti tik tam, kad pasiektų tave. 

— Nereikia, — pratarė Brajenas ir pabučiavo jos pirštus. 

— Tu buvai teisus, — pasakė Ema giliai atsidusdama. — Jis nieka- 
da manęs netroško, niekada manęs nemylėjo. Tik ne mane... O kai gavęs 
mane jis pamatė, kad vis vien nepasiekia to, ko taip troško, tai pradėjo 
mane mušti. 

— Nenoriu, kad dabar apie tai galvotum, — primygtinai reikalavo 
Brajenas. — Vienintelis mano troškimas, kad gerai pailsėtum ir pasi- 
stengtum kuo greičiau pagyti. 

Jis teisus, pamanė Ema. Tačiau ji buvo per daug pavargusi, kad ga- 
lėtų apie ką nors galvoti. 

— Džiaugiuosi, kad tu čia, tėti. Atleisk, kad tiek laiko buvau tave 
atstūmusi. Kad išbraukiau tave iš savo gyvenimo. 

— Mes abu klydome, bet dabar viskas baigta, — pratarė Brajenas ir 
nusišypsojo Emai. — Dabar mums priklauso visas pasaulio laikas. 

— Kai tau kiek pagerės, norėtume, kad grįžtum į namus, — pasakė 
Bevė, palinkusi virš lovos ir glostydama Brajeno skruostą. — Kad gy- 
ventum su mumis. 

— Su jumis abiem? 

— Taip, — pratarė Brajenas susikabindamas rankomis su Beve. — 
Dabar turėsime daug laiko viskam. Visi turėsime. 

— Kai šįryt pabudau, pamaniau, kad jau niekada nebegalėsiu jaus- 
tis laiminga, tiesiog nebeturėsiu dėl ko, — pasakė Ema. — Tačiau dabar 
jaučiuosi labai laiminga dėl jūsų. Apie kitką man dar reikės pagalvoti. 

— Nėra ko skubėti, — pratarė Bevė pasilenkdama ir bučiuodama 
Emai į skruostą. — Mes leisime tau kiek pamiegoti. 


* k 


— Keselringai... 

Buvo jau pietūs, kai Makartis susirado Mičelą ligoninės laukiama- 
jame. 

— Jėzau, ar tu persikėlei gyventi čia? 

— Gal kavos? 

— Ne, jeigu išgėręs puodelį imsiu atrodyti kaip tu, — atsakė Ma- 
kartis ir mestelėjo Mičelui krepšį. — Čia tau švarūs drabužiai ir skuti- 
mosi reikmenys. Tavo šunį pašėriau. 

— Ačiū. 


Makartis jau buvo spėjęs pakeisti nuomonę dėl kavos, nes pastebė- 
jo maišelius su grietinėlės milteliais. Tiesą sakant, jam visai patiko, kad 
partnerį ištiko neganda. Jam visada atrodė, kad senis Mikis visada gauna 
tai, ko trokšta. 

— Kaip ji laikosi? 

— Jai labai skauda. 

— Dviris nori parodymų, — pasakė Makartis turėdamas galvoje ka- 
pitoną. Jo balse jautėsi pašaipa. 

— Aš viskuo pasirūpinsiu. 

— Jis žino, kad tu... esi aukos bičiulis. Todėl nori, kad parodymus 
užrašyčiau aš. 

— Aš viskuo pasirūpinsiu, — pakartojo Mičelas berdamas į kavos 
puodelį cukraus ne tiek dėl skonio, kiek norėdamas įgauti daugiau energi- 
jos. Jis jau seniai nebejautė jokio skonio. — Ar atsivedei stenografistą? 

— Taip. Jis laukia. 

— Pažiūrėsiu, ar Ema jau pasirengusi, — pasakė Mičelas rydamas 
kavą kaip vaistų porciją, o paskui sviedė puodelį šalin. — O kaip bus su 
spauda? 

— Jie norėtų ko nors sulaukti iki dviejų. 

Mičelas dirstelėjo į laikrodį ir nuėjo persirengti. Po penkiolikos mi- 
nučių jis įėjo į palatą. 

Su Ema dabar buvo P. M. Kaip ir visi kiti, jis atrodė gerokai pras- 
čiau. Buvo sukrėstas, išvargintas kelionės, limpančiais vokais. Tačiau 
jis privertė Emą nusišypsoti. 


| 

— P. M. greitai taps tėčiu, — pasakė Ema. 

— Sveikinu. 

— Dėkoju. 

Buvo siaubinga taip stovėti prie lovos ir galvoti, ką būtų geriau pa- 
sakyti. Ką sakyti, ko nesakyti. Iš Londono jie skrido drauge su Stiviu, o 
aerouoste jie apie viską perskaitė laikraštyje. Jie nė neišmanė, ką vienas 
kitam galėtų pasakyti, ką turėtų pasakyti Emai. 

— Aš būsiu netoliese, — pratarė P. M. Jis pabučiavo Emą, paskui 


kiek luktelėjo ir vėl pabučiavo. — Šįvakar vėl užeisim. 

— Ačiū už gėles, — pasakė Ema mosteldama ranka į ant padėklo 
pastatytą vazelę su žibuoklėmis. — Jos nuostabios. 

— Na... — skaudama širdimi P. M. dar valandėlę pastovėjo, o pas- 
kui išėjo. 

— Jam nepatogu, — sušnabždėjo Ema. — Dėl jų visų. 


Jis pirštais neramiai glamžė antklodę, paskui suspaudė Čarlį. 

— Nematau, kokios būna jų akys, kai jie įžengia į palatą. Tikriau- 
siai aš atrodau labai prastai. 

— Tai pirmas kartas, kai girdžiu tave prašančią komplimentų, — 
pasakė Mičelas sėsdamasis greta. — Beveik visą dieną vis kas nors įeina 
arba išeina. Tau reikėtų kiek daugiau pailsėti. 

— Tiesą sakant, nenorėčiau likti viena. Tu visą naktį buvai su mani- 
mi, — pasakė Ema ištiesdama jam ranką. — Girdėjau, kaip su manimi 
kalbėjaisi, todėl jaučiausi vis dar esanti gyva. Norėjau tau už tai padėkoti. 

— Aš tave myliu, Ema, — pratarė Mičelas prispausdamas kaktą prie 
jų abiejų sunertų rankų. Jis mėgino suvaldyti savo emocijas; iš Emos 
jokio atsako nesigirdėjo. — Netinkamas laikas, netinkama vieta. 

Atsidusęs jis pakilo ir ėmė žingsniuoti po kambarį. 

— Pamaniau, jeigu jau pasakiau, tai gal kada pagalvosi ir apie ma- 
no žodžius. Beje, jeigu manai esanti jau pasirengusi, norėtume išgirsti 
tavo parodymus. 

Ema žiūrėjo, kaip jis neramiai žingsniuoja po palatą. Dabar ji nieko 
negalėjo pasakyti, net jausti nieko nepajėgė. Jeigu viskas būtų susiklos- 
tę kitaip... Ji svarstė, ar viskas būtų susiklostę kitaip, jeigu ji būtų pasi- 
ryžusi ir daugiau pasitikėjusi. Tačiau dabar viskas baigėsi būtent taip. 

— O su kuo aš turėsiu kalbėtis? 

— Galėtum ir su manimi, — pasakė Mičelas. Jis vėl atsigręžė į Emą 
jau visiškai susitvardęs. — Bet jeigu tu jaustumeisi patogiau, aš galė- 
čiau pakviesti moterį pareigūnę. 

— Ne, — atsakė Ema. Jos neramūs pirštai žaidė žibuoklėmis. — 
Ne, galėstu viską išdėstyti tau. 

— Ten laukia ir stenografistas. 

— Gerai. Galime visko imtis jau dabar. Norėčiau kuo greičiau vis- 
ką baigti. 

Šitai nebuvo lengva. Kažkodėl Emai atrodė, kad sunku nebus, bent 
jau dabar, kai visos jos emocijos buvo tarsi apmirusios. Tačiau, kaip pa- 
sirodė, ne visi jutimai buvo nuslopinti, jų dar pakako, kad Ema pajustų 
didelę gėdą. Kalbėdama ji nežiūrėjo į Mičelą. Bėgant laikui ji papasako- 

jo jam viską. Ji vylėsi, jog išsikalbėjusi apie visas savo baimes, gėdą ir 
pažeminimą, tarsi išsivalys nuo visko. Tačiau baigusi kalbėti Ema pasi- 
juto labai nuvargusi. 

Mičelas galvos linktelėjimu leido stenografistui išeiti. Jis neįsten- 
gė kalbėti, neišdrįso. 

— Ar tai viskas, ko tau reikėjo? — paklausė Ema. 

Mičelas dar kartą linktelėjo. Jam pačiam reikėjo išeiti. 

— Mums reikia visa tai išspausdinti. Kai jausi, kad gali, turėtum tą 
tekstą perskaityti ir, jeigu su viskuo sutinki, pasirašyti. Užsuksiu vėliau. 

Mičelas išėjo iš palatos ir buvo belipąs į liftą. Jį sustabdė Makartis. 

— Dviris nori, kad grįžtum į studiją. Žiniasklaida purslote pursloja. 

— Nusišvilpt noriu ant visos žiniasklaidos. Man reikia pasivaikščioti. 


* k 


Grįžęs į Londoną Robertas Blekpulas laikraštyje perskaitė straips- 
nį. Straipsnis jį velniškai pradžiugino. Flytstryto istorijos jam labiausiai 
patiko. Žmogžudiškos aistros ir kitokios mirtininkiškos nesąmonės. Ten 
buvo ir kelios nuotraukos. Tos nuotraukos tikrai nelabai aiškios, kiek 
per daug blankokos, bet nepaprastai malonios pažiūrėti: į greitosios pa- 
galbos mašiną neštuvais gabena Emą. Jos veidas atrodė siaubingai, ir 
šitai Blekpului nepaprastai patiko. 

Jis niekada neužmiršo to, kaip ji mėgino jį pulti. 

Blekpului buvo gaila vienintelio dalyko, kad Latimeris jos nepri- 
mušė mirtinai. Bet galima rasti ir kitų būdų mėginant priversti ją už vis- 
ką sumokėti. 

Pakėlęs telefono ragelį jis surinko “Times", leidžiamo Londone, nu- 
merį. 2 

Kitą dieną perskaitęs vieną iš laikraščio straipsnių Pitas pamėlyna- 
vo. Išreikšdamas gilų liūdesį dėl jauno talentingo dainininko Latimerio 
mirties, Robertas Blekpulas prisiminė incidentą, nutikusį jam ir Emai. 
Jo nuomone, Ema siaubingai pavyduliavo savo kambario draugei, kuri 
tuo metu su juo draugavo. Kai Emai nepavyko jo sugundyti, ji mėgino jį 
pulti pasičiupusi žirkles. 

Antraštė buvo užrašyta riebiu šriftu. 


MeiLĖS TROŠKULYS VERČIA EMĄ SMURTAUTI 


Žmonės iškart nusičiupo karštas straipsnių naujienas. Dabar buvo 
diskutuojama, ar Ema nušovė savo vyrą norėdama apsiginti, ar neįsteng- 
dama suvaldyti pavydo. 

Nusičiupęs telefono ragelį Pitas susuko numerį. 

— Tu, dvokiantis lunatike... 

— Oo, labas rytas, — sukikeno Blekpulas. Jis laukė šio skambučio. 

— Ir ką, po velnių, sau manai, paistaliodamas tokius dalykus? Da- 
bar man teks kabinti didžiausią bjaurastį. 

— Tai ne mano bjaurastis, bičiuli. Jeigu norėtum sužinoti mano nuo- 
monę, Ema kaip tik to ir nusipelnė. 

— Tavęs to niekas neklausia. Sakau gražiuoju — nesikišk. 

— O kodėl turėčiau? Galiu pasinaudoti visuomenės susidomėjimu. 
Juk tu buvai pirmasis, kuris pasakė, kad plokšteles pardavinėja žiniask- 
laida, tiesa? . 

— Sakau dar kartą — nesikišk. 

— Arba? 

— Robertai, nė nemanau tau grasinti. Tiesiog prisimink mano žo- 
džius: knaisiotis po senas, bjaurias paslaptis niekam nenaudinga. 

Keletą minučių buvo stojus: spengianti tyla. 

— Šį kartą aš turėjau jai atsimokėti. 

— Galbūt. Tai ne mano reikalas. Per pastaruosius kelerius metus 
tavo populiarumas smuktelėjo, Robertai. Vis dėlto pats Žinai, įrašų stu- 
dijos yra labai nepastovios. Juk kaip tik šiuo metu tu mažiausiai norėtum 
ieškotis naujo vadybininko, tiesa? 

— Pagalvosiu, Pitai. Abejoju, ar kuris nors iš mūsų norėtų nutrauk- 
tui seną draugystę. 

— Nepamiršk, ką sakiau. Tik pamėgink dar painiotis į šį reikalą, ir 
aš tave išmesiu kaip nešvarią kojinę. 

— Tau manęs reikia lygiai taip pat, kaip kad man tavęs. 

— O, abejoju, — pratarė Pitas nusišypsodamas į telefono ragelį. — 
Labai labai abejoju. 

Mičelas vaikštinėjo koridoriumi. Išsitraukė cigaretę ir vaikštinėjo 
toliau. 

— Man visa tai nepatinka. 

— Atleisk, kad per mane turi taip jaustis, — pasakė Ema atsargiai 
įkvėpdama. Po trijų savaičių jai vis dar stipriai suskausdavo šonkaulius, 
jeigu tik neatsargiai krusteldavo. — Aš būtent to ir noriu, man atrodo, 
kad būtent tai ir bus geriausia. 

" Bet tiesiog kvaila surengti spaudos konferenciją tą pačią dieną, 
kai tave išrašo iš ligoninės. Tu paprasčiausiai užsispyrei. 

— Geriau jau padaryti oficialų pareiškimą, nei visaip mėginti jų iš- 
vengti, — kalbėjo Ema. Jos žodžiai skambėjo lyg ir nerūpestingai, tačiau 
pirštai buvo šalti kaip ledas, nors ji vilkėjo storos drobės švarkeliu. — 
Patikėk, apie tai aš išmanau geriau už tave. 

— Jeigu tu kalbi apie visus tuos kliedesius, kuriuos paleido Blek- 
pulas, galiu pasakyti, kad viskas jau seniai pamiršta. Pats sau jis paken- 
kė daugiau nei tau. 

— Dėl Blekpulo man galva neskauda, bet rūpi mano šeima ir tai, ką 
jiems teko išgyventi per paskutines kelias savaites. Noriu pati apie viską 
pakalbėti. 

Ji jau buvo bežengianti į konferencijų salę, bet paskui sustojo ir 
atsigręžė. 

— Policijos tyrimai įrodė, kad tai buvo savigyna. Paskutines tris 
savaites nugyvenau pati mėgindama sau tai įteigti. Noriu, kad mano var- 
das liktų nesuteptas, Mičelai. 

Ginčytis buvo beviltiška. Mičelas jau pakankamai gerai pažinojo 
Emą, kad šitai suprastų. Vis dėlto jis pamėgino dar kartą. 

— Tačiau spauda apie tave žino devyniasdešimt devynis procentus 
visko, ką tik įmanoma žinoti. 

— O tasai vienintelis procentas ir yra pati bjauriausia dėmė. 

Mičelas pasilenkė ir nykščiu perbraukė Emai per skruostą. 

— Ar tu kada nors esi susimąsčiusi, kodėl gyvenimas toks suveltas? 


— Taip, — nusišypsojusi pratarė Ema. — Aš jau ėmiau tikėti, kad 
Dievas iš tikrųjų yra tik žmogus. Ar tu eisi kartu su manimi? 
— Zinoma. 


Spaudos atstovai laukė. Jau buvo parengtos kameros, apšvietimas 
ir mikrofonai. Vos Emai užlipus ant pakylos, prapliupo fotoblyksčių lie- 
tus. Pasigirdo šurmulys. Ji buvo labai išblyškusi, todėl sumušimų palik- 
tos žymės dar labiau išryškėjo ir smarkiai kontrastavo su odos spalva. 
Nors akis jau nebuvo ištinusi, aplinkui matėsi daugybė įvairiaspalvių še- 
šėlių, nudažiusių visą skruostą ir beveik visą smilkinį. 

* Emai pradėjus kalbėti visi nutilo. 

Ji pateikė jiems vien tik faktus, jokių jausmų ar emocijų. Tiek jau 
buvo išmokusi. Tai, ką ji juto širdyje, turėjo priklausyti tik jai vienai. 
Pareiškimas buvo trumpas, šiek tiek ilgesnis nei aštuonių minučių. Skai- 
tydama ji pajuto dėkingumą Pitui, kuris padėjo jai suredaguoti tekstą. Ji 
nekreipė dėmesio į kameras ir veidus, atidžiai ją stebėjusius. Baigusi 
kalbėti ji pasitraukė nuo mikrofono. Iš anksto buvo pranešta, kad į klau- 
simus ji neatsakinės, bet klausimų lavina pasipylė. 

Ji jau buvo apsigręžusi ir įsikibusi Mičelui į garanką, kai jos ausis 
pasiekė vienas klausimas. 

— Jeigu jis taip ilgai jus skriaudė, kodėl su juo gyvenote ir toliau? 

Ji neketino atsakyti, bet atsigręžė. Iš visų pusių ji girdėjo ir kitokių 
klausimų. Tačiau mintysę skambėjo tik tas klausimas. 

— Kodėl su juo gyvenau toliau? — pakartojo klausimą Ema. Salėje 
vėl įsivyravo tyla. Pareiškimą skaityti jai buvo daug lengviau. Ji beveik 
buvo išmokusi jį mintinai. Tai buvo tik popieriuje išspausdinti žodžiai, 
kurie jos nejaudino. Tačiau šis paprastutis klausimas smigo tiesiai į šir- 
dį. — Kodėl nepalikau jo anksčiau? — pratarė vėl. — Nežinau, — nera- 
miai atsakė Ema, pamiršusi pažadą sau nesidairyti į susirinkusiųjų vei- 
dus ir jų nematyti. Jai pasirodė gyvybiškai svarbu į šį klausimą atsakyti. 

— Nežinau, — pakartojo Ema. — Jeigu prieš dvejus metus man kas 
nors būtų pasakęs, kad aš leisiuosi mušama ir pasiduosiu smurtui, bū- 
čiau tikrai supykusi. Negaliu patikėti, kad sutikau būti auka, — pasakė 
Ema, metusi į Mičelą beviltišką žvilgsnį. — Vis dėlto aš neišėjau. Jis 
mane nuolat žemino ir mušė, bet aš neišėjau. Buvo akimirkų, kai tarsi 
matydavau save išeinančią. Tačiau neišėjau. Aš pasilikdavau, nes bijo- 

jau. Galiausiai išėjau taip pat dėl tos pačios priežasties. Taigi nėra jo- 


kios prasmės. Nėra jokios prasmės... — pakartojo ji ir apsigręžė. Šį kar- 
tą ji jau nebekreipė dėmesio į klausimus. 
— Tu puikiai viską atlikai, — pasakė jai Mičelas. — Eisime pro 


šitą pusę. Makartis parūpino automobilį. Jis jau laukia. 

Jie išvažiavo į Malibu, į paplūdimio namelį, kurį išnuomojo Emos 
tėvas. Ema važiavo tylėdama, mintyse nuolat kartodama tą vienintelį 
klausimą. 

Kodėl su juo gyvenai ir toliau? 


*k*x 


Emai patikdavo rytais sėdėti medžiu kvepiančioje terasoje, Žiūrėti į 
jūrą ir klausytis žuvėdrų. Pavargusi nuo sėdėjimo, ji leisdavosi į ilgus 
pasivaikščiojimus pakrante. Fiziniai sužeidimai užgijo. Kartkartėmis jai 
vis dar suskausdavo šonus, o apatinėje žandikaulio dalyje matėsi nežy- 
mus randas. Visa tai buvo lengvai pataisoma, tačiau Ema nepritarė min- 
čiai apie plastinę operaciją. Randelio beveik nesimatė. Be to, jis nuola- 
tos jai viską primindavo. 

Kitas nepataisomas dalykas buvo naktiniai košmarai. Jie kartoda- 
vosi nuolat, juose ji išvysdavo senų ir šviežių nutikimų mišinį. Kartais ji 
sapnuodavo einanti tamsiu koridoriumi kaip vaikystėje. Kartais tais ko- 
ridoriais pasileisdavo jau būdama suaugusi. Sapnuose visada skambėda- 
vo muzika, tačiau girdėdavosi dusliai, tarsi būtų sklidusi iš vandenyno 
dugno. Kartais ji išgirsdavo Dareno balsiuką, skardenantį tarsi varpelis, 
bet paskui jį nustelbdavo Dru balsas. Tada ji visa sustingdavo, nebežino- 
davo, kas esanti — vaikas ar moteris. Ji stovėdavo priešais duris bijoda- 
ma jas atidaryti. 

Galiausiai pasiryžusi uždėti ant rankenos ranką ir praverti duris, ji 
nubusdavo išpilta prakaito. 

Tačiau jos gyvenimas dieną slinko ramiai. Nuo vandenyno pūsdavo 
švelnus vėjelis ir atnešdavo gėlių, kurias aplink namą buvo susodinusi 
Bevė, aromatą. Visada skambėdavo muzika. 

„ Jai buvo suteikta proga stebėti, kaip tėtis ir Bevė pradeda naują gy- 
venimą. Šitai gerokai apgydė daugelį žaizdų. Nuskambėjo juokas. Bevė 
eksperimentavo virtuvėje, Brajenas pavėsyje grojo gitara. Vakarais, gu- 
lėdama lovoje, ji dažnai apie juos galvodavo. Atrodė, kad jie niekada net 
nebuvo išsiskyrę. Kaip jiems buvo paprasta, žengus vienintelį žingsnį, 
panaikinti dvidešimties metų tarpą. 

Tada jai norėdavosi verkti dėl to, kad ji nebegali grįžti vaikystėn ir 
ištaisyti klaidas, kurias buvo padariusi. * 

Jie laukė šešis mėnesius, nors Ema žinojo, kad jie nekantrauja grįž- 
ti į Londoną. Ten buvo jų namai. Jai pačiai namus dar reikės susirasti. 

Ji nesiilgėjo Niujorko, nors labai ilgėjosi Marianos. Miestas, kuria- 
me ji gyveno su Dru, neteko savo žavesio. Ji ten sugrįš, nes buvo sau 
pasižadėjusi. Tačiau niekada ten negyvens. 

Emai labai patiko žiūrėti į vandenį, veidu jausti saulės spindulius. 
Niujorke ji buvo vieniša. O čia ji retai kada būdavo viena. 
| Du kartus jos aplankyti buvo atvykęs Džonou. Abu kartus jis viešė- 

jo dvi savaites. Gimtadienio proga jis jai padovanojo sagę — auksinį 
feniksą, kylantį iš rubino liepsnos. Ema dažnai šia sage puošdavosi, tar- 
si norėdama, kad jos širdyje narsa vėl išskleistų sparnus. 

P. M. vedė ledi Anabelę. Keliaudami į Karibų pakrantę Meksikoje, 
kur ketino praleisti medaus mėnesį, jie užsuko ir į Los Andželą. Stebė- 
dama, kaip naujoji ponia Fergiuson rūpinasi savo vyru, Ema beveik at- 
gavo tikėjimą sėkmingų vedybų galimybe. Nors jau buvo nėščia ir gero- 
kai papilnėjusi, vestuvių proga Anabelė segėjo baltos odos mini sijonėlį. 
P. M. akivaizdžiai buvo ja susižavėjęs. 

Net ir dabar jie turėjo svečių. Praėjusį vakarą pas juos atvyko Sti- 
vis ir Katerina Haines. Jau gulėdama lovoje Ema dar ilgai girdėjo tėtį ir 
Stivį grojančius kartu. Kaip senais laikais, pamanė ji. Klausydamasi mu- 
zikos ji prisiminė ankstyvą vaikystę, kada pasijuto esanti tarsi pelenė, 
kurią Brajenas atėjo pasiimti į niekada nesibaigiantį pokylį. 

— Labas rytas. 

Ema atsigręžė ir pamatė Kateriną, laikančią du puodelius kavos. 

— Sveika. 

— Pamačiau, kad čia sėdi, ir pamaniau, kad gal norėtum išgerti kavos. 

— Ačiū. Gražus rytas. 


— Mmmum. Dėl tokio ryto negalėjau išsimiegoti, — atsakė Kateri- 
„ na prisitraukdama kėdę arčiau Emos. — Ar tik mes atsikėlusios? 
— Taip, — atsakė Ema gurkšteldama kavos. 


:— Keliaudama aš visada juntu kažkokį nerimą, mažai miegu. Ma- 
nau, čia tikrai randi daug tinkamų objektų nuotraukoms. 

Ema jau daugiau kaip metai rankose nelaikė fotoaparato ir numanė, 
jog Katerina šitai žino. 

— Čia labai gražu. 

— Visai nepanašu į Niujorką. 

— Taip. 

— Ar tau būtų geriau, jei išeičiau? 

— Ne, aš atsiprašau, — pratarė Ema siais: neramiai barbendama į 
puoduką. — Nenorėjau pasirodyti šiurkšti. 

— Bet per mane pasijutai nejaukiai. 

— Tai tik dėl tavo profesijos. 

Katerina ištiesė kojas kulnais įsispirdama į turėklo skersinius. 

— Bet aš čia atvykau kaip draugė, o ne kaip gydytoja, — pasakė ji. 
Katerina dar kiek luktelėjo žvelgdama į nuo vandens pakilusias žuvėd- 
ras. — Tačiau nebandydama padėti, nebūsiu nei gera draugė, nei gera 
gydytoja. 

— Aš gerai jaučiuosi. 

— Tu gerai atrodai. Tačiau mes visų tavo žaizdų net negalime ma- 
tyti, tiesa? 

Tada Ema ramiai, kiek abejingai pažvelgė į ją. 

— Gal ir tiesa, bet, kaip sakoma, laikas užgydo visas žaizdas. 

— Jeigu šie žodžiai būtų teisingi, aš neturėčiau darbo. Ema, tavo 
tėvai tavimi labai susirūpinę. 

— Visai be reikalo. Nenoriu, kad jie dėl manęs nerimautų. 

— Jie tave myli. 

— Dru miręs, — pasakė Ema. — Jis jau nebegalės manęs primušti. 

— Taip, jis nebegali tavęs mušti, — sutiko Katerina. — Bet tave 
žeisti jis vis dar gali. 

Katerina nutilo; ji gurkšnojo kavą ir žiūrėjo į vandenyno bangas. 

— Tu esi per daug mandagi, kad pasiųstum mane po velnių. 

— Bet galvoju apie tai. 

Nusijuokusi Katerina atsigręžė. 

— Vieną gražią dieną aš tau papasakosiu apie visas tas bjaurybes ir 
šiurkštybes, kuriomis mane buvo apipylęs Stivis. Galbūt ir tu galėtum 
bent dalele jam prilygti, tačiau abejoju, ar su juo susilygintum. 

— Ar tu jį myli? 

— Taip. 

— Ar tu ruošiesi už jo ištekėti? 

Šiek tiek išmušta iš vėžių Katerina pakėlė vieną petį. 

— Galėsi dar kartą manęs paklausti po šešių mėnesių. Bevė man 
sakė, kad tu susitikinėji su kažkokiu Mičelu. 

— Jis yra mano draugas. 

Ema, aš tave myliu. 

— Draugas, — pakartojo Ema ir pastatė kavos puodelį. 

— Jis detektyvas, tiesa? To žmogaus, tyrusio tavo broliuko nužu- 
dymo bylą, sūnus? 

Emai nieko neatsakius, Katerina tęsė: 

— Kaip keista, kai matai, kad gyvenime viskas kartojasi, tarsi slen- 
ka ratais, ar ne? Mes daromės panašūs į naminius gyvūnėlius, kurie vai- 
kosi savo uodegą. Kai susipažinau su Stiviu, bjaurus mano skyrybų pro- 
cesas buvo ką tik pasibaigęs. Manasis ego buvo sugniuždytas, o nuomo- 
nė apie visus vyrus buvo... Na, galima sakyti, pačios didžiausios šlykš- 
tynės man buvo patrauklesnės. Vos pamačiusi Stivį ėmiau jo nekęsti. Tai 
buvo grynai asmeniška. Kaip gydytoja profesionalė aš privalėjau jam pa- 
dėti ir vengti asmeniškumų. O dabar... pati matai. 

Nors ir nebenorėdama Ema vėl pakėlė prie lūpų puodelį ir gurkšte- 
lėjo atvėsusios kavos. 

— Ar jautiesi taip; lyg būtum pralaimėjusi? 

— Kalbi apie mano vedybas? — Katerina mėgino kalbėti ramiai. 
Būtent šio klausimo ji ir laukė, svarstydama, ar Ema-jį pateiks. — Taip. 
Jaučiausi sužlugusi. Bet visi žmonės taip jaučiasi. Dauguma apie tai ne- 
susimąsto, o paskui tai pripažįsta. 

— Man nepasisekė su Dru, aš tai pripažįstu. Ar norėjai, kad šitai ir 
pasakyčiau? 

— Ne. Nenoriu, kad ką nors man sakytum, jeigu pati nejauti poreikio. 

— Man nepasisekė dėl mano pačios kaltės, — pasakė Ema, staigiai 
pašokusi ir garsiai pastačiusi puoduką ant medinio stalo. — Visus tuos 
mėnesius man pačiai trūko jėgų. Ar toks būtų teisingas atsakymas? 

— Ar tikrai taip ir yra? 

Ema atsirėmė į turėklą. 

— Nenoriu to daryti. Jeigu būčiau norėjusi kreiptis į psichiatrą, iki 
dabar jau būčiau turėjusi tuzinus jų. 

— Žinai, kai pirmą kartą tave pamačiau, tu man padarei didelį įspū- 
dį. Tu buvai beišlekianti iš ligoninės palatos taip aprėkusi Stivį, kaip aš 
niekada nebūčiau išdrįsusi. Ir jis nenorėjo pagalbos. 

— Aš — ne Stivis. 

— Ne, tikrai ne, — atsakė Katerina ir tada pakilo pati. Ji nebuvo 
tokia aukšta kaip Ema, bet jos balsas skambėjo ganėtinai valdingai ir 
suteikė jai pranašumo. — Ar norėtum, kad pateikčiau statistiką, kiek mo- 
terų patiria smurtą kasmet? Šioje šalyje kas aštuoniolika sekundžių nu- 
skriaudžiama moteris. Nustebai? — paklausė Katerina, kai Ema pakėlė į 
ją akis. — Ar tu nori jaustis taip, tarsi būtum vienintelis kažkokio išskir- 
tinio klubo narys? Kaip manai, kiek iš tų moterų lieka ir toliau gyvena 
su savo skriaudėjais? Ir ne visada lieka tik tos, kurios neturi bičiulių ar 
šeimų, galinčių joms padėti. Ne visada tik tos, kurios yra vargšės ir neiš- 
silavinusios. Jos bijo, jos yra praradusios savigarbą. Jos gėdijasi ir jau- 
čiasi per daug sutrikusios. Vienai, sulaukusiai pagalbos, tenka tuzinas 
tų, kurios lieka kentėti toliau. Ema, tu likai gyva, bet tau sunku išgyven- 
ti. Dar ir dabar tau nelengva. 

— Ne, nelengva, — pratarė Ema apsisukdama. Jos akys buvo sausos, 
bet jose matėsi pyktis. — Aš kiekvieną dieną privalau su tuo taikytis ir 
toliau gyventi. Ar tu manai, kad man padės tai, kad imsiu apie tai kalbėti, 
kad aiškinsiu priežastis ir ieškosiu pateisinimų? Ar svarbu, kad žinosiu ar 
nežinosiu, kodėl taip atsitiko. Taip jau atsitiko. Einu pasivaikščioti. 

Ema nuskubėjo laiptais žemyn ir pasileido pakrante. 

Katerina buvo kantri moteris. Dar dvi dienas ji nieko apie tai neuž- 
siminė, nepriminė pokalbio, įvykusio tarp jos ir Emos. Ji laukė, o Ema 
mėgino išlaikyti mandagų atstumą. 

Dienos Katerinai buvo kupinos įvairiausių įvykių. Tai buvo pirmoji 
jos kelionė į Jungtines Valstijas, Stivis norėjo viską aprodyti Katerinai. 
Jie ištisas valandas keliaudavo po įvairiausias vietoves, lankydavo turis- 
tų pamėgtose vietose — nuo Žvaigždžių alėjos iki Disneilendo ir Not- 
sberio ūkio. Vakarais jų laukdavo įvairiausi klubai. Kartais jie eidavo 
vieni, kartais — su draugais. Jai labiausiai patikdavo vakarai, kuriuos 
jie praleisdavo namuose kartu su Stiviu, besimylinčiu su savo gitara. 

Bet ji be paliovos galvojo apie Emą. Stivis suprato — galbūt dėl to 
Katerina jį ir pamilo, — kad jai buvo būtina padėti. Katerina troško pa- 
dėti net ir tada, kai toji pagalba būdavo atstumiama. 

Vieną rytą, dar gerokai prieš aušrą, laiptuose išgirdusi Emos žings- 
nius, Katerina nutarė išnaudoti pasitaikiusią progą. Nusekusi paskui ją 
Katerina pamatė užžiebtas visas šviesas. Ema buvo virtuvėje, ji sėdėjo 
prie stalo ir žvelgė pro tamsų langą. 

— Norėjau išgerti truputį arbatos, — nerūpestingai pratarė Katerina 
eidama prie viryklės: — Taip anksti nubudusi visada mėgstu gerti arbatą. 

Katerina nieko nesakė pamačiusi dar nespėjusias nudžiūti ašaras ant 
Emos skruostų. Ji dėjosi esanti labai užsiėmusi dėliodama puodukus ir 
lėkšteles. 

— Žaviuosi tavo mama. Ji vos prikiša pirštus ir virtuvę paverčia 
jaukiausiu kampeliu visame name. Kalbant apie mane, aš visada jaučiuosi, 
tarsi būčiau kažkieno kito kambarėlyje. 

Ji įsibėrė arbatžolių į spalvotą karvės formos puodelį. 

— Vakar Stivis mane nuvežė apžiūrėti kino studijos. Ar tu kada nors 
esi ten buvusi? — paklausė Katerina, žinodama, kad nesulauks atsaky- 
mo. Paskui tęsė toliau. — Galėjau iš arti pamatyti “Nasrus". Tada ir su- 
pratau, kodėl tas filmas taip labai mane baugino. Nors, juk viskas — tik 
vaizduotės vaisiai ir iliuzijos. 

Ji užpylė arbatžoles verdančiu vandeniu ir laukė, kol prisitrauks. 

— Mačiau mažąjį vagonėlį, važiavusį pro Normano Beitso namus, 
prisimeni, iš “Psicho"'? Jis atrodė toks pat, kaip ir filme, bet nekėlė jokio 
siaubo. Atrodo, ištraukęs ką nors iš konteksto, net ir kokį nors siaubingą 
dalyką, pamatai, kad tai netenka jokios galios. Visa tai tampa papras- 
čiausiu mažu nameliu ar mechanine žuvimi. 

— Gyvenimas nėra vien tik filmai. 

— Ne, bet aš visada maniau, kad galima išvesti įdomių paralelių. 
Ar norėtum grietinėlės? 

— Ne, dėkoju. 

Ema tylėjo, kol Katerina jai pylė arbatos. Tada ji prapliupo kalbėti 
nespėjusi savęs sulaikyti. 

— Kartais man atrodo, kad gyvenimas, kurį gyvenau su Dru, irgi 
tarsi filmas. Kartais save matau lyg iš šalies. Kartais, rytais kaip šis, aš 
atsikeliu dar prieš švintant, ir man atrodo, kad esu Niujorke, savo bute, o 
jis miega šalia manęs. Aš beveik girdžiu jo alsavimą tamsoje. O visa 
kita, keli pastarieji mėnesiai, man ima atrodyti kaip filmas. Ar aš kraus- 
tausi iš proto? 

— Ne. Paprasčiausiai tu esi moteris, kuriai teko išgyventi klaikų 
košmarą. 

— Bet jo jau nebėra. Žinau, kad jo jau nebėra. Kodėl vis dar turė- 
čiau bijoti? 

— O tu bijai? 

Ema negalėjo suvaldyti neramių rankų. Ji nuolat dėliojo ant stalo 
esančius daiktus iš vienos vietos į kitą — vyno taurę, likusią nuo praėju- 
sio vakaro, šviežių vaisių vazą, cukrinę, priderintą prie karvės formos 
puodelio. 4 

—- Kai papasakojau jam apie Pareną 1r ką tada jaučiau, ką prisimi- 
niau, Dru dažnai žiauriai pokštaudavo. Man užmigus jis išlipdavo iš lo- 
vos, — liejosi Ema nebegalėdama liautis. — Jis uždėdavo dainą, kurią 
girdėjau tą naktį, kai buvo nužudytas Darenas. Tada jis imdavo mane 
šaukti vardu, šnabždėdavo ir šnabždėdavo mano vardą tamsoje, kol ga- 

liausiai pabusdavau. Visada mėgindavau uždegti šviesą, bet jis būdavo 
išsukęs lemputę, todėl man telikdavo sėdėti lovoje ir maldauti jo liautis. 
Kartą pradėjau rėkti, kad jis ateitų. Tada jis man pasakė, kad aš viską 
susapnavau. Dabar, susapnavusi košmarą, aš guliu lovoje visa sustingusi 
iš baimės ir laukiu, kol jis atidarys duris ir man pasakys, kad man tik 
prisisapnavo. 

— Tu ir šiąnakt sapnavai košmarą? 

— Taip. 

— Ar galėtum papasakoti? 

— Visada sapnuoju beveik tą patį. Tą naktį, kai buvo nužudytas 
Darenas. Nubundu lygiai taip, kaip ir tada. Matau tamsų koridorių, gir- 
džiu skambančią muziką, juntu baimę. Girdžiu jo verksmą. Kartais nuei- 
nu prie durų ir pamatau tenai stovintį Dru. Kartais prie durų randu ką 
nors kitą, bet nežinau ką. 

— Ar nori sužinoti, kas ten stovi? 

— Kai nubundu ir pasijuntu saugi, tada noriu. Bet sapnuodama ne- 
noriu. Man atrodo, kad sužinojusi numirsiu. Kad numirsiu, jeigu jis ma- 
ne palies. 

— Tu jauti, kad tas vyras tau grasina? 


— Taip. 

—- O 1š kur žinai, kad tai vyras? 

— Aš... — Ema dvejojo. Tamsa jau pilkėjo. Langas buvo atviras, 
todėl girdėjosi klykiančios žuvėdros. Jų klyksmas priminė vaiko verks- 
mą. — Nežinau, bet esu tikra, kad ten buvo vyras. 


— Ema, ar tu jauti grėsmę galvodama apie vyrus dėl to, ką tau pa- 
darė Dru? | 

— Aš nebijau tėčio, nebijau Stivio. Niekada nebijojau Džonou ar 
P.M. Tai tiesiog neįmanoma. 

— O Mičelo? S 

Ema pirmąkart pakėlė prie lūpų puodelį su arbata. Arbata buvo at- 
šalusi. 

— Nesibaiminu, kad jis galėtų mane primušti. 

— Bet tu jo bijai? 

— Aš net negalėčiau... — Ema užsikirto purtydama galvą. — Miče- 
las čia niekuo dėtas. Čia tik mano bėdos. 

— Ema, žinant, kad pastaraisiais mėnesiais tu patirdavai daugybę 
pažeminimų ir skausmo, savaime suprantama, kad tu vengi fizinio artu- 
mo. Protu tu suvoki, kad jo ketinimai yra kitokie, jog dabar viskas būtų 
kitaip, tačiau intelektas ir emocijos turi skirtingas vageles. 

Ema beveik šyptelėjo. 

— Ar tu nori pasakyti, kad tie naktiniai košmarai — tai seksualinės 
prievartos rezultatas? 

— Esu tikra, kad Froidas taip ir pasakytų, — švelniai pratarė Kate- 
trina. — Bet aš esu beveik tikra, kad tas vyras — beprotis. Aš tik mėginu 
suformuluoti visas galimybes. 

— Man atrodo, Mičelą galėtume išbraukti. Jis niekada neprašė ma- 
nęs sekso. 

Katerina atkreipė dėmesį į tai, kad Ema pasakė “sekso", o ne “my- 
lėtis". Bet į tai ji pasigilins vėliau. 
— O ar norėtum, kad paprašytų?7 
Dabar Ema išties nusišypsojo. Išaušo, 0 su aušra užplūdo ir ryto 
ramuma, saugumo jausmas. 
— Aš visą laiką svarsčiau, ar psichiatrai nėra gandonešiai. 
— Gerai. 5ilą klausimą galime ir praleisti. Ar galiu Tau kai ką pa- 
siūlyti? 
— Gali. 
— Pasiimk fotoaparatą, nueik kur nors ir fotografuok. Dru iš tavęs 
atėmė daugybę dalykų. Kodėl nemėgini sau įrodyti, kad jis neatėmė visko? 

Nežinia kodėl, bet Ema pasinaudojo Katerinos patarimu. Ji niekaip 
negalėjo sugalvoti, ką fotografuoti. Patys mėgstamiausi Emos objektai 
visada buvo Žmonės, bet dabar ji pernelyg ilgai buvo nuo jų atsiribojusi. 
Vis dėlto Ema turėjo pripažinti, kad laikyti fotoaparatą rankose buvo la- 
bai malonu, malonu sukioti objektyvą, komponuoti nuotrauką. 

Visą rytą ji praleido fotografuodama palmes ir pastatus. Tokios nuo- 
traukos niekada negalėtų susilaukti kokių nors apdovanojimų, Ema tai 
žinojo, bet jau pats fotografavimo procesas teikė jai malonumo ir atpa- 
laidavo. Iki pietų ji jau buvo išfotografavusi dvi filmo juosteles ir pati 
stebėjosi, kodėl taip ilgai laukė to, kas jai labai patiko. 

Ji pati gerai nesuvokė, kodėl savo automobilį pasuko Mičelo namų 
link. Buvo graži sekmadienio diena, per graži, kad ją praleistų viena. 
Tik prieš daugelį metų Ema buvo fotografavusi Mičelą. Konrojus taip 
pat būtų labai įdomus objektas. Visa tai tebuvo naivūs pasiteisinimai. 
Tačiau Emai jie atrodė rimti, kai ji sustabdė automobilį prie jo namų. 

Mičelo automobilis stovėjo kieme. Pirmąkart pabeldusi į duris Ema 
išgirdo lojant šunį, paskui jis ėmė staugti ir krapštyti kojomis duris. Ji 
išgirdo, kaip Mičelas ėmė jį plūsti, ir nusišypsojo. 

Tą pačią akimirką, kai Mičelas atidarė duris, ji suprato, kad jį pri- 
kėlė. Dabar jau buvo pats vidurdienis, bet jam lipo akys, jis niekaip ne- 
galėjo sutelkti žvilgsnio. Mičelas mūvėjo tik džinsus, matyt, labai pas- 
kubom užsitemptus, nes užtrauktukas buvo tik pusiau užsegtas. Jis per- 
braukė ranka per veidą ir sulygino plaukus. 

— Ema? 

—- Taip. Aš atsiprašau, Mičelai. Man tikrai reikėjo paskambinti. 

Jis mirksėjo sunkiai ką beįžiūrėdamas pro saulės spindulius. 

— Ar kas nors nutiko? 

— Ne. Klausyk, gal aš eisiu. Tiesiog važiavau pro šalį. 

— Ne, užeik, — pratarė Mičelas imdamas ją už rankos ir žvelgda- 
mas sau per petį. — Šūdas... 

— Mičelai, iš tikrųjų atėjau visai ne laiku. Aš tiesiog galėčiau... — ji 
žengė per slenkstį. Jai teko apsiprasti su prieblanda. — O, Dievuli... — 

pratarė ji negalėdama nieko geresnio sugalvoti. Kambarys atrodė taip, 
tarsi čia būtų šeimininkavę patys aršiausi elfai. — Ar tave kas nors už- 
puolė ir apiplėšė? 

— Ne, — atsakė Mičelas. Jis buvo per daug miegūstas, kad neri- 
mautų dėl tvarkos ar savo išvaizdos. Jis paėmė Emą už rankos ir nusi- 
tempė į virtuvę. Šuo tebelojo ir ratais šokinėjo apie juos. 

— Tikriausiai vakar ką nors šventei, — svarstė Ema, vos vos įsižei- 
dusi, kad nebuvo pakviesta. 

— Ne. Gerasis Dieve, čia dar turėtų būti kavos, — murmėjo Miče- 
las kuisdamasis spintelėje. 

— Kava štai čia, — pratarė Ema, atradusi kavos pakelį kriauklėje 
kartu su bulvių traškučių maišeliu. — Ar norėtum, kad aš... 

— Ne, — nutraukė ją Mičelas. — Tą velnio kavą galiu paruošti ir 
pats. Konrojau, jeigu tu neužsičiaupsi, aš apvyniosiu tavo liežuvį aplink 
kaklą. 

Mėgindamas apsiginti nuo bičiulio, jis iškratė traškučius ir metė 
maišelį ant grindų, kad Konrojus juo pasidžiaugtų. 

— Kiek dabar valandų? 

Ema atsikrenkštė. Ji nutarė, jog bus neišmintinga priminti Mičelui, 
kad kavos aparate įtaisytas laikrodis. 

— Maždaug pusė pirmos. 

Mičelas suraukęs kaktą žiūrėjo į kaušelį kavai semti. Jis akivaiz- 
džiai menkai tenutuokė, kas čia dedasi. Kai jis nutarė įberti daugiau ka- 
vos, Ema pakėlė fotoaparatą ir nufotografavo. 

— Atleisk, — pratarė ji, kai Mičelas nustebęs į ją pažvelgė. — Su- 
veikė refleksas. 

Jis nieko neatsakė, tik nusigręžęs vėl ėmė raustis spintelėje. Burno- 
je jis jautė keistą skonį — atrodė, tarsi pietums būtų suvalgęs kreidos. 
Galvoje jam skambėjo džiazo improvizacijos. Mičelas buvo tikras, kad 
užtinusios akys dabar daugiau panašios į golfo kamuoliukus. Jis pamatė, 
kad nebeturi prakeiktų grūdų. 

— Mičelai, — Ema atsargiai prie jo prisiartino. Ne todėl, kad būtų jo 
bijojusi, bet mirtinai baimindamasi, kad jis nepradėtų iš jos juoktis. — Ar 
norėtum, kad tau pagaminčiau pusryčius? 

— Kad nieko nerandu. 

— Sėskis, — pratarė Ema. Ji dar kartą turėjo atsikosėti, o paskui 
stumtelėjo Mičelą į kėdę. — Pradėsime nuo kavos. Kur tu laikai puo- 
delius? 

— Virtuvėje. 

— Puiku. 

Gerai paieškojusi ji rado didžiulių plastikinių puodelių paketėlį. Ji 
įpylė kavos. Kava buvo juoda kaip derva, bet Mičelas išgėrė ją vienu 
mauku. Kai iš lėto pradėjo veikti kofeinas, jis jau ryškiau pamatė Emą, 
įkišusią galvą į šaldytuvą. 

Ji atrodė puikiai, tiesiog nepakartojamai. Ema buvo apsivilkusi gė- 
lėtą palaidinę ir laisvas vasarines blyškiai mėlynas kelnes. Jos plaukai 

buvo palaidi. Mičelui labiausiai patikdavo, kai ji būdavo palaidais plau- 
kais, nes tada galėdavo įsivaizduoti, kaip gera panerti į jos plaukus pirš- 
tus. Bet ką ji veikė jo šaldytuve, įkišusi ten visą galvą? 

— Ką tu darai? 

— Taisau tau pusryčius. Tu turi vieną kiaušinį. Kaip tau jį paruošti? 

— Norėčiau virto, — atsakė Mičelas. Jis jau buvo ištuštinęs puode- 
lį kavos ir mėgino užsiplikyti antrą. 

— Tavo dešra pažaliavusi. Man atrodo, kad joje tūno kažkas gyva, — 
kalbėjo Ema, imdama iš šaldytuvo kiaušinį, gabalą sūrio ir gabalėlį duo- 
nos. — Anksčiau niekada nesu mačiusi, kad šaldytuve kas nors judėtų. Tu 
turi kokį nėdidelį puodą? 

— Manau, kad taip. O kodėl klausi? 

— Nekreipk dėmesio, — pratarė Ema. Galiausiai ji pati susirado 
puodą ir pasitelkusi visus kulinarinius gabumus pagamino jam sumušti- 
nį su kiaušiniu ir sūriu. Ji pastatė ant stalo butelį imbierinio alaus ir atsi- 
sėdo priešais valgantį Mičelą. — Mičelai, aš nenoriu kištis, bet gal galė- 
čiau paklausti, ar seniai tu štai taip gyveni? 

— Šitą namą nusipirkau maždaug prieš ketverius metus. 

— Ir tu vis dar gyvas. Tu stiprus Žmogus, Mičelai. 

— Jau seniau svarsčiau, kaip reikėtų viską gerai išvalyti. 

— Tau reikės kelių buldozerių. 

— Kai valgau, manęs beveik neįmanoma įžeisti, — pasakė Miče- 
las. Jis žiūrėjo, kaip Ema fotografuoja Konrojų, snaudžiantį ties trašku- 
Tių maišeliu sukryžiuotomis letenomis. — Jis niekada nesutiks, kad būtų 
eksponuojamas ramybės būsenoje. 

Ema jam nusišypsojo. 

— Dabar jau geriau jautiesi? 

— Beveik kaip žmogus. 

— Aš pamaniau... nutariau, kad jau metas vėl imtis darbo. Pagalvo- 
jau, gal norėtum keletą valandų pavaikštinėti, — pratarė Ema, staiga kaž- 
kaip susidrovėjusi. Dabar, kai jis buvo visiškai išsiblaivęs iš miegų, kai 
atidžiai žvelgė į ją per pusryčių lėkštę, viskas buvo kitaip. — Žinau, kad 
pastarąsias kelias savaites buvai labai užimtas. 

— Pats vienas painiojau kriminalinį nusikaltimą. Konrojau, tingus 
niurzga, eik ir atnešk, — pasakė Mičelas. Šuo pramerkė vieną akį ir su- 
urzgė. — Eik, eik. 

Šuo nenoriai pakilo beveik žmogaus balsu suinkštęs ir išspūdino iš 
kambario. 

— Ema, tu manęs pati vengei. 

Ji jau buvo bepradedanti tuos žodžius neigti. 

— Taip. Aš atsiprašau. Tu buvai geras draugas, 0 aš... 

— Jeigu vėl pradėsi kalbėti apie bičiulystę ir visokiausias padėkas, 
visai mane užknisi, — pasakė Mičelas ir paėmė pakelį cigarečių, kurį 
jam atnešė Konrojus. Paskui Mičelas pakilo ir išleido Konrojų į lauką. 

— Daugiau apie tai nebekalbėsiu. 

— Gerai, — atsakė Mičelas nusisukdamas. Šešis mėnesius jis laukė 

vildamasis, kad išgirs ją besibeldžiančią į duris. Dabar, kai galiausiai 
sulaukė, neįstengė suvaldyti pykčio. — Kodėl čia atėjai? 

— Juk jau sakiau. 

— Tau reikėjo draugijos, kol padarysi keletą nuotraukų. Tada ir pa- 
galvojai apie senąjį gerąjį Mičelą. 

Ji pastatė imbierinio alaus butelį ir nerangiai pakilo. 

— Aišku viena — turėjau viską gerai apmąstyti. Atleisk, kad tave 
sutrukdžiau. 

— Ateini ir išeini, — sumurmėjo Mičelas. — Tai išties blogas tavo 
įprotis, Ema. 

— Atėjau čia ne tam, kad imčiau su tavimi kariauti. 

— Tai velniškai blogai. Mums jau seniai reikėjo viską išsiaiškinti. 

Mičelas žengė žingsnį Emos link. Ji atsitraukė, Niekas, ką ji būtų 
padariusi, nebūtų labiau jo įsiutinę. 

— Po velnių, aš juk ne Latimeris. Man mirtinai bloga, kai matau, 
kad vos tik prisiartinu, tu imi galvoti apie 'į. Jeigu jau mums reikia ka- 
riauti, tai kariaukime tik dviese — tu ir aš. 

— Aš nenoriu kariauti. 

Dar nespėjusi suvokti, ką iš tikrųjų daranti, Ema stvėrė butelį ir 
sviedė per kambarį. Kriauklėje pažiro butelio šukės ir pasiliejo imbieri- 
nis alus. Ema stovėjo apstulbusi, kol baigė šnypšti pasiliejusio alaus bur- 
buliukai. “ee 

— Nori dar vieno? 

— Man reikia eiti, — pasakė Ema. Ji norėjo paimti fotoaparatą, bet 
Mičelas priėjo prie jos ir uždėjo delną ant jos pirštų. 

— Tik ne šį Kartą, — ramiu balsu pratarė jis. Pakėlusi į jį akis Ema 


tarsi sustingo laukdama. — Ema, tu iš manęs neišeisi, kol nepasakysiu 
visko, ką norėčiau pasakyti. 
— Mičelai... 


— Tiesiog patylėk. Aš tavęs troškau nuo labai seniai, nuo tada, kiek 
tik siekia mano atmintis. Tą dieną, prieš daugybę metų, kai parvežiau 
tave iš paplūdimio namo, aš buvau nuo tavęs beveik apakęs. Tada man 
buvo vos septyniolika, bet paskui ištisas savaites apie nieką kitą negalė- 
jau galvoti, tik apie tave. Aš klaidžiojau po paplūdimį vildamasis, kad tu 
vėl ateisi. 

— Aš negalėjau, — pratarė Ema. Ji nusisuko, bet jau nemėgino išeiti, 

— Aš nugalėjau save, — pasakojo Mičelas imdamas iš pakelio ciga- 
retę ir pradėdamas versti stalčius. Jis niekaip negalėjo rasti degtukų. — 
Aš pamaniau, kad nugalėjau save, bet tada tu grįžai. Aš paprasčiausiai 
tvarkau savus reikalus, pjaunu pievelę, ir štai priešais išdygsti tu. Tada 
vos begalėjau kvėpuoti. Po velnių, tada aš jau nebuvau berniūkštis, tai 
nebuvo paprastas susižavėjimas. 

Emai sunkiai sekėsi prabilti. Dabar ji juto kitokią baimę. Ji jautė 
tuzinus pulsuojančių nervų. 

— Tada tu manęs beveik nepažingojai. 

Mičelas pakėlė į ją akis. t. 

— Ema, tu geriau Žinai. Kai sėdėjome paplūdimyje, kažkas nutiko. 
Tada, kai pirmą kartą tave pabučiavau. Tą vienintelį kartą. To karto nie- 
kada nepamiršau. Neįstengiau pamiršti. Tada tu vėl išėjai. 

— Turėjau išeiti. 

— Gal ir turėjai, — atsakė Mičelas ir metė cigaretę pro duris, ku- 
rios paskui trinkteldamos pačios užsidarė. — Netinkamas laikas, bent 
jau pats sau tada tariau. Kristau, aš ištisus metus tai sau kartojau. 

Mičelas priėjo prie Emos. Paėmęs ją už rankų jis jautė, kaip ji dre- 
ba, bet nepaleido jos. Tik ne šį kartą. 

— Ema, kada tasai laikas pagaliau bus tinkamas? 

— Nesuprantu, ką nori man pasakyti. 

— Paistalai. Tu gerai žinai, ką tau noriu pasakyti. 

— Aš negaliu. 

— Nenori, — pataisė ją Mičelas. — Ir viskas per jį. Po velnių, ište- 
kėjusi už jo tu visiškai mane palaužei, o aš su tuo skausmu turėjau gy- 
venti. Man atrodo, kad aš pusę gyvenimo nugyvenau mėgindamas tave 
pamiršti. Galbūt man ir būtų pasisekę, bet tu vėl sugrįžai. 

— Aš... — pratarė Ema ir aplaižė išdžiūvusias lūpas. — Man kitaip 
neišėjo... 

„ Mičelo akyse ji išvydo kažką, kas jai užgniaužė kvapą. 

— Tariau sau, kad šį kartą viskas bus kitaip. Pats pasiryžau elgtis 
taip, kad viskas būtų kitaip. Ir tada... Kai pamačiau, ką jis tau padarė, 
beveik pasiutau. Visus tuos mėnesius tiesiog bijojau tave paliesti. Nuo- 
latos sau kartojau — duok jai laiko. Duok jai laiko, kad ji viską primirš- 
tų. Po velnių, viską... 

Jis prisitraukė Emą arčiau ir prispaudė burną prie jos lūpų. 

Ema šito nesitikėjo. Ji pateko į pinkles. Niekas negalėjo paneigti, 
kad ji pateko į jo kūno pinkles, ji jautė tvirtą, stiprų Mičelo kūną, o jo 
lūpos deginte degino. Ji manė, kad panorės priešintis, kad pajus siaubą 
vėl patekusi į tvirtą vyro glėbį. Tačiau šių jausmų ji nejautė. Jai ėmė 
svaigti galva nuo užplūdusių emocijų. Šiluma ir malonumas, neapsako- 
mo geismo bangos. 

Ji nenorėjo pasiduoti šioms emocijoms, nenorėjo jam atsiduoti. Ir 
kaip ji galėtų vėl leistis kažkieno užvaldoma? Bet dar nespėjo pasiprie- 
šinti, kai pajuto kažkur skriejanti. 

Jis nekalbėjo, tik žvelgė į ją. Tankiai diuoiiakas, išplėstomis aki- 
mis ji stovėjo priešais visiškai ramiai. Taip, ji įkliuvo, pamanė Ema. Bet 
dabar visa tai jai neatrodė labai svarbu. Ji vėl jautė, tikrai jautė, nors 
manė niekada nebegalėsianti. 

Mičelas nebejautė jokio pykčio, liko tik tai, ko jis nepaprastai troško. 

— Nenoriu, kad manęs bijotum. 

Dabar ji galėjo pati rinktis. Ema suprato tai iš Mičelo akių. Jeigu ir 

buvo galima pasakyti, kad ji įkliuvo, tai tik dėl savo pačios troškimų ir 
svajonių. Ji tapo savo pačios jausmų kalinė. 

— Aš ir nebijau. 

Jo rankos švelniai glamonėjo jos pečius. Ema nesipriešino, kai Mi- 
čelas ėmė glostyti jos veidą, nemėgino trauktis, kai jo lūpos vėl palietė 
jos lūpas, dabar nepaprastai švelniai ir meiliai. Jos širdis daužėsi, tačiau 
kiekvienas raumenėlis buvo atsipalaidavęs. Ji galėjo rinktis, dar kartą 
priminė sau Ema, tačiau į šį pasirinkimą ji ėjo labai ilgai, per ilgai. Tada 
visi jos jausmai tarsi susiliejo su juo, niekam kitam vietos nebeliko. 

Mičelas pajuto pokytį, pajuto lėtą nedrąsų atsaką, prasivėrusias 
Emos lūpas ir jos kūną, tarsi tirpstantį jo glėbyje. Apiberdamas jos veidą 
bučiniais jis ir pats virpėjo. Tada pajuto aplink kaklą apsivijusias Emos 
rankas ir dabar jau jos lūpas ant savo lūpų. 

Jis kilstelėjo Emą. Atrodė, kad tik taip galima ją myluoti pirmąjį 
kartą. Jis nesiliovė jos bučiavęs, bučiniai buvo švelnūs ir tarsi kviečian- 
tys, karšti ir saldūs. Mičelas nusinešė Emą į miegamąjį. 

Žaliuzės buvo nuleistos taip, kad pro plyšel. 14 skverbėsi ryškūs sau- 
lės spindulių pluoštai. Mičelas troško, kad šie spinduliai pavirstų žvakių 
liepsnelėmis. 

Kai Mičelas ją paguldė ant lovos, Ema stengėsi būti labiau atsipa- 
laidavusi. Ji manė, kad dabar viskas klostysis labai greitai. Ji norėjo, 
kad jis ir toliau bučiuotų, glostytų ir myluotų. Tačiau ji apsiriko. Ema 
pati suprato, kad apsiriko. 

Mičelas atsidūrė greta. Jis neužsiropštė ant jos ir nepradėjo draskyti 
drabužių. Jo lūpos vėl ėmė ieškoti jos burnos; jis norėjo ne tik ją nuramin- 
ti, bet ir dar labiau sugundyti. Nors jos kūnas buvo įsitempęs lyg viela, jis 
atrodė stebėtinai trapus. Jį žavėjo jos oda, jos burna ir aromatas, kurį pa- 
juto įkniaubęs veidą į jos plaukus. Jos pirštai droviai slydo nuoga jo krūti- 
ne, ir nuo tokių prisilietimų Mičelas beveik kraustėsi iš proto. 

Sudejavęs iš malonumo, jis ėmė skonėtis Emos liežuviu. Jį perliejo 
neįtikėtino malonumo banga, tarsi šiltos upės vilnys. Jo judesiai buvo 
lėti, gluminantys, gundantys ir viliojantys. Ema laukė, kol jis iš jos pa- 
reikalaus, tačiau jis tik pats dalijo. 

Ema juto kūnu slystančias jo rankas, nuo kurių pradėjo nesuvaldo- 
mai virpėti. Tačiau tai nebuvo baimės virpulys. Galiausiai ji suprato, kas 
yra dosnumas. Pagaliau ji sulaukė užuojautos ir supratimo. Apsikabinusi 
Mičelą, ji pajuto neįtikėtinai gilų, kažkokį tamsų malonumą, užliejusį 
kiekvieną ląstelę. Ji pasijuto esanti neįtikėtinai godi. Net nemanė, kad 
gali šitai jausti ir kad vyras gali tiek duoti. Jos pirštai paniro į Mičelo 
plaukus, ji mėgino susirasti jo lūpas, kad paskęstų karštuose, drėgnuose 
bučiniuose. 

Kai Mičelas nusisuko, ji lyg protestuodama sudejavo ir vėl jį susi- 
grąžino. 

— Aš noriu į tave pasižiūrėti, — pratarė jai Mičelas. — Aš tiek 
ilgai laukiau, kad galėčiau į tave pasižiūrėti štai čia. 

Dabar ji teįstengė žvelgti į jį plačiai atmerktomis akimis, nekan- 
traudama, degdama aistra, kai jis ėmė glostyti jos plaukus, kai žiūrėjo, 

kaip jie dailiomis bangomis krinta jam nuo pirštų nusidriekdami ant pa- 
galvės. Jis ir toliau atidžiai stebėjo jos veidą, lėtai pradėjęs segioti Emos 
palaidinę. Jis matė jos akyse nuostabą, padūmavusį geismo žvilgsnį. Jam 
buvo lengva būti švelniam. 

Kai Ema pakėlė ranką mėgindama prisidengti, Mičelas suėmė jos 
pirštus ir prispaudė sau prie lūpų. Tebelaikydamas jos ranką jis palinko 
burna glamonėti jos krūtinę. Iš jo gerklės ištrūko dejonė. Ji buvo maža ir 
tvirta. Neapsakomai saldi. Nuostabiai miela. 

Jos oda liepsnojo nuo menkiausio Mičelo prisilietimo. Jis norėjo 
pasisotinti ja, jos kvapu, šilkine oda. Jis girdėjo jos alsavimą, greitą ir 
tankų, kaip jo paties. Nuvilkęs palaidinę jis pamatė, kaip grakščiai išsi- 
lenkia jos kūnas. 

Jo lūpos dabar buvo visur. Ema virpėjo nuo aistros karščio, jusda- 
ma bučinius ant veido, pečių, lėtai ir gundančiai pasiliejančius po krūti- 
ne, ant šonų... Ji krūptelėjo pajutusi Mičelo dantis, bet skausmo nepaju- 
to. Tik svaigulį. Jis po truputį smaukė jos kelnes, colis po colio, bepro- 
tiškai lėtai, lūpomis nužiymėdamas takelį. 

Ji geidė. Ji niekada anksčiau nejuto geidulio. Tik apie tai svajojo. 
Jos kūnas buvo drėgnas nuo prakaito, virpantis iš geismo, tačiau jis ir 
toliau bučiavo, glamonėjo, priversdamas ją nagais įsikibti į paklodę pa- 
jutus jo lūpas ant kelio. 

Aistra atrodė nebepakeliama, bet Ema troško dar daugiau. Ant šlau- 
nų pajutusi jo pirštus Ema krūptelėjo. Jai ėmė trūkti kvapo. Jai ėmė speng- 
ti ausyse, visas jos kūnas drebėjo, visa tai ją net baugino. Nebevaldyda- 
ma savęs, jausdama neįtikėtiną malonumą ir baimę Ema išsirietė. Ji pa- 
juto palaimos viršūnę, aksominį smūgį, privertusį ją be kvapo kristi at- 
gal į patalus. 

— O, Dieve, koks saldumas, — pratarė Mičelas vos įstengdamas 
atgauti kvapą ir lūpomis ieškodamas jos burnos. Pajutęs, jog Emos kū- 
nas aprimo, jis toliau ėmėsi glamonių. Ji troško išrėkti jo vardą, tačiau 
teįstengė šnabždėti slysdama rankomis per drėgną jo odą. 

— Prašau... — tepratarė Ema vos įstengdama kvėpuoti. Jos kūnas 
skendo vienas už kitą nuostabesnių jutimų jūroje, kol galiausiai viskas 
virto deginančio malonumo vandenynu. Tačiau jai vis buvo negana. Dar 
negana. — Aš noriu... — riktelėjo ji atmesdama ranką ir šūktelėdama. 

— Kartok man... — ištarė Mičelas kvaišdamas iš džiaugsmo nuo tų 
žodžių. Jis juto nepakeliamą spaudimą, kurio niekada dar nebuvo tekę 
patirti. Tačiau mėgino susilaikyti. — Pažvelk į mane ir pakartok. 

Ema atsimerkė. Ji tematė Mičelo veidą, jo akyse išvydo save. 

— Aš noriu tavęs, — pratarė ji spausdama lūpas prie jo burnos. Jam 
įėjus Ema vėl šūktelėjo. 


Nuvargusi ji išmiegojo jo lovoje valandą. Jis sėdėjo šalia, glosty- 
damas jos plaukus ir svarstydamas, kaip ją išlaikyti savajame gyvenime. 
Net mylėdamas ją taip ilgai, jis nebuvo pasirengęs tapti jos meilužiu, 

neišmanė, koks jis turėtų būti. Tačiau įsivaizduodavo. Begales kartų. Ta- 
čiau įsivaizduodamas glėbyje laikydavo kitas moteris. 

Nė viena nebuvo panaši į Emą. 

Jeigu jam reikės maldauti, jis maldaus. Jeigu reikės kovoti, kovos. 
Tačiau dabar jis tikrai jos nepraras. 

Kai Ema nubudo, jo nebuvo. Ji gulėjo ant pilvo pasidriekusi per 
visą lovą ir mėgino išsiaiškinti, kas nutiko jos kūnui. Jai atrodė neįtikė- 
tina, kad ji visa tai pajuto, kad ji nė akimirkos dėl nieko nesigailėjo ir 
nedvejojo. Vos prieš kelias valandas ji buvo tikra, jog niekada netrokš 
niekieno prisilietimo. O šiandieną galbūt pirmą kartą ji buvo iš tiesų pa- 
liesta. Šypsodamasi ji pasivertė ant šono ir ėmė tingiai galvoti apie tai, 
kaip apsirengs ir jį susiras. | 

Tada ji pastebėjo Mičelo ginklą. Jis buvo įdėtas į dėklą ir pakabintas 
ant kėdės, stovėjusios per kelias pėdas nuo lovos. Ema prisiminė, jog ir 
pati buvo panaudojusi ginklą. Nors patirtas siaubas dabar buvo gerokai 
išblėsęs, ji aiškiai matė paskutiniąsias akimirkas. Ji prisiminė, ką jautė 
pirštais užčiuopusi pistoleto metalą, nuspaudusi gaiduką. Šaudydama. 

Suvokusi, kad ji galėjo tai padaryti, Ema pajuto, jog jai ima traukti 
skrandį. Mažiau nei per dvejus metus ji pamilo, ištekėjo ir nužudė. Da- 
bar, visą likusį gyvenimą, ji turės svarstyti, kaip ją galėjo ištikti bent 
vienas iš šių nutikimų. 

Išgirdusi atsidarančias miegamojo duris, ji automatiškai užsidengė 
antklode. 

— Gerai. Tu jau nebemiegi, — pratarė Mičelas įeidamas į kambarį. 
Rankose jis laikė maišelį su viščiuku ir šešis kokakolos buteliukus. — 
Pamaniau, kad tikriausiai išalkai. 

Jis vilkėjo džinsus ir marškinėlius, bet kojos tebebuvo basos. Emai 
jis labiau priminė po paplūdimį besibastantį vyruką, ieškantį butelių, o 
ne žmogų, kuris mokėtų šaudyti. Nelaukdamas Emos atsakymo jis pasi- 
lenkė ir pabučiavo ją taip, kad jos mintys vėl apsiblausė. 

— Pamaniau, kad galėtume surengti iškylą. 

— Iškylą, — pakartojo Ema. — O kur? 

sa pat, — atsakė Mičelas, numetęs ant lovos maišelį su viščiu- 
ku. — Tada kaimynai nepatirs šoko išvydę tave nuogą. 

Ema nusijuokė. 

— Bet aš galiu ir apsirengti. 

Jis atsisėdo ant lovos atokiau nuo jos ir įsmeigė į ją akis. 

— Iš tiesų norėčiau, kad nesirengtum, — pasakė Mičelas. Šyptelė- 
jęs jis atidarė kokakolos buteliuką. — Gal norėtum muzikos? 

Jis pasilenkė ir įjungė radijo imtuvą. Dainavo Linda Ronštat. Nuta- 
ręs imtis darbo Mičelas atplėšė maišelį ir įkišo nosį vidun. 

— Ar tu nealkana? 

Viščiuko kvapas buvo nuostabus. Ema žiūrėjo, kaip jis įsimetė kąs- 
nelį burnon ir perbraukė ranka per susitaršiusius plaukus. 

— Negaliu valgyti nuoga. 

— Aišku, kad gali, — atsakė Mičelas ir padavė jai kąsnelį vištie- 


nos. Prarijusi kąsnį Ema vėl nusijuokė. 
pą 


349 


— Ne, tikrai negaliu. 

Mičelas vėl įdėjo viščiuką į maišelį, o paskui nusivilko marškinė- 
lius. Tada užvilko juos per galvą Emai. 

— O dabar geriau? 

Ema įkišo į rankoves rankas. 

— Daug geriau. 

Marškinėliai kvepėjo Mičelu. Ji pati stebėjosi, kaip buvo išalkusi. 

— Niekada anksčiau neiškylavau lovoje. 

— Principas toks pat, kaip ir paplūdimyje ant patiesalo. Mes valgo- 
me, klausomės muzikos, o paskui mylimės. Tokiu būdu galime išvengti 
nemalonaus smėlio. 

Ji paėmė butelį, kurį jai buvo atkimšęs Mičelas, ir suvilgė išdžiū- 
vusią gerklę. 

— Net neįsivaizduoju, kaip visa tai įvyko. 

— Viskas labai gerai. Būčiau laimingas galėdamas dar kartą viską 
pakartoti. 

— Ar tau... — Ema užsikirto pati ant savęs pyktelėjusi. 

— Juk nenorėjai paklausti, ar man buvo gera? 

— Ne, — atsakė Ema. Mičelas jai šypsojosi. -— Galbūt, — tarstelėjo 
Ema dėdamasi į burną dar vieną viščiuko kąsnelį. — Nekreipk dėmesio. 

Patenkintas ja, patenkintas savimi ir viskuo, Mičelas perbraukė pirš- 
tų galiukais per nuogą Emos ranką. 

— Ar norėtum, kad įvertinčiau dešimtbale sistema? 

— Užsičiaupk, Mičelai. 

— Na ir gerai, nes tu į tą sistemą netelpi. 

Jis nepaprastai jaudino Emą. 


— Niekada anksčiau nieko panašaus nejaučiau, — tyliai prakalbo 
Ema. — Aš niekada... Niekada nemaniau, kad galėčiau... — ji ir vėl nu- 
tilo, o paskui giliai įkvėpusi pratarė: — Maniau, kad esu frigidiška. 


Mičelas buvo beprapliūpstąs juoktis, tačiau iš jos veido suprato, kad 
ji nejuokauja. Ir vėl Latimeris, pamanė Mičelas kelias sekundes patylė- 
jęs, kad paskui įstengtų kalbėti ramiai. 

— Tu klaidingai manei. 

Būtent tokio nerūpestingo atsakymo ir reikėjo. Vėl pakėlusi į jį akis 
Ema nusišypsojo. i 

— Jeigu būčiau paklususi savo instinktams tą dieną paplūdimyje, 
kai tave pabučiavau, tikriausiai jau seniai būčiau kitaip maniusi. 

— Tai kodėl jiems nepaklūsti dabar? 

Ema dvejojo. Atsiklaupusi apsivijo rankomis aplink jo kaklą ir pa- 
bučiavo Mičelą. Mičelas metė per petį pusiau apgraužtą blauzdelę. Jiems 
nusiritus per visą lovą Ema juokėsi. 


* k 
— Pasilik šįvakar. 


Kai Ema pradėjo rengtis, saulė jau leidosi. 
— Dar ne šįvakar. Man reikia pagalvoti. 

— Aš ir bijojau, kad vėl nepradėtum galvoti, — pratarė Mičelas ją 
apsikabindamas. — Ema, aš tave myliu. Kodėl apie tai nesusimąstai? 

Jos vienintelis atsakymas tebuvo užmerktos akys. 

— Man reikia, kad manimi tikėtum. 

— Aš noriu tikėti tavimi, — atsakė Ema. — Tiesiog dabar negaliu 
pasikliauti savo sprendimais. Visai neseniai maniau, kad Dru mane myli, 
kad aš jį irgi myliu. Tačiau abiem atvejais klydau. 

— Po velnių, Ema, — tepasakė Mičelas. Jis pakilo norėdamas ati- 
traukti žaliuzes, nes jau buvo pradėję temti. 

— Aš nemėginu tavęs su juo lyginti. 

— Tikrai? 

— Ne, — atsakė Ema. Ji žinojo, jog jis neįstengia suprasti, kaip toli 
ji pažengė išdrįsusi pas jį ateiti ir priglausti prie jo nugaros skruostą. — 
Aš dėl savęs nesu tikra. Mano problemos prasidėjo anksčiau nei sutikau 
Dru. Jeigu būtų kitaip, būtų sunkiau. Prašydama ko nors dar kartą, turiu 
įsitikinti, jog žinau, ko noriu. 

— Nenoriu apsiriboti viena diena, praleista su tavimi. 

Ji atsiduso ir pabučiavo jam į petį. 

— Tėtis su Beve greitai išvyks į Angliją. 

Jis atsigręžė į ją išgirdęs šiuos žodžius. Prieblandoje ji išvydo Mi- 
čelo akyse blykstelėjusį pyktį. 

— Jeigu galvoji apie tai, kad vyksi drauge su jais, gerai pasvarstyk 
dar kartą. 

— Negąsdink manęs, Mičelai. Aš jau seniai to nebebijau. 

Kol neištarė šių žodžių, tol Ema nemanė, kad jie išties yra teisingi. 

— Manau, kad liksiu gyventi paplūdimio namelyje. Jie turi susi- 
tvarkyti savo gyvenimą, o aš turiu nuspręsti, ką darysiu su savuoju. 

— Ir nori, kad aš pasitraukčiau? 

— Ne per toliausiai, — atsakė Ema vėl jį apsikabindama. — Esu 
tikra, jog nenoriu tavęs prarasti. Tik dar nežinau, kaip man toliau elgtis. 
Ar galime dar kuriam laikui palikti viską taip, kaip yra dabar? 

— Gerai. Bet norėčiau, kad suprastum, jog neketinu laukti amžinai. 

— Ir aš neketinu. 

Mėgindamas išlikti kantrus Mičelas, susikrovė ant stalo kojas ir sė- 
dėjo į lubas įsmeigęs žvilgsnį. Telefono ragelyje nepaliaujamai malė kaž- 
kieno balsas. Mičelas buvo įsitikinęs, kad anksčiau ar vėliau jie sučiups tą 
žebenkštį ir privers paliudyti. Jis tik troško, kad taip nutiktų kuo greičiau. 

— Klausyk, vyruti, — galiausiai įsiterpė Mičelas. — Man susidarė 
įspūdis, kad Sprindžeris buvo tavo draugas. Vadinasi, tai tuščios kalbos... 
Galbūt jis ir nieko nevertas, bet jeigu pasirodys kitaip, mes imsimės jo 

* asmenybės. 

Mičelas nutilo ir vėl klausėsi neaiškaus tarškėjimo. Nieko negalėjo 
būti blogiau už susinervinusį liudytoją su keletu nereikšmingų parodymų. 

— Puiku, jeigu nenorite ateiti, tai mes patys jus susirasime, — prata- 
rė Mičelas, stebėdamas, kaip seržantas ant jo stalo numetė krūvą aplankų 
su bylomis ir laiškais. — Galite sau ir toliau taip rizikuoti laisvai vaikšti- 
nėdamas gatvėmis. Morge visada atsiras vietos dar vienam “klientui". 

Rausdamasis po krūvą Mičelas klausėsi toliau. 

— Geras pasirinkimas. Kvieskite detektyvą Keselringą. 

Mičelas padėjo ragelį ir susiraukęs žvelgė į popierių krūvą. Jis ti- 
kėjosi galėsiąs paskambinti Emai, bet reikalai diktavo savo sąlygas. Tai- 
gi jis nuolankiai susitelkė į dokumentus, pirmiausia ėmėsi laiškų. 

— Ei, Keselringai, duok dešimt baksų kalėdiniam vakarėliui. 

Mičelas pagalvojo, jog išgirdęs dar ką nors tariantį žodį “Kalėdos" 
tuoj pat tą šnekorių nudės. Nesvarbu, kas jis būtų, nors ir pats Kalėdų 
Senelis. 

— Makartis man skolingas dvidešimt. Paimk iš jo. 

— Na na, — išgirdęs savo vardą Makartis atsigręžė. — O kur tavo 
šventinė dvasia ir nuotaika? 

— Tavo piniginėje, — atsakė Mičelas. 

— Vis dar purkštauji, kad tavoji ledi nutarė praleisti Kalėdas Lon- 
done? Klausyk, Keselringai, pasaulyje daugybė blondinių. 

— Atsiknisk. 

Makartis prispaudė sau prie širdies ranką. 

— Tikriausiai tave aplankė meilė. 

Nebekreipdamas į jį dėmesio, Mičelas atidžiai apžiūrinėjo didelį vo- 
ką. Jam buvo keista, jog dabar, kai jį kamavo niūrios mintys apie Londo- 
ną, Jis gavo laišką būtent iš to miesto. Iš kažkokios teisininkų firmos, mąstė 
jis skaitinėdamas atgalinį adresą. Bet ko iš jo galėtų norėti kažkokia Lon- 
dono teisininkų kontora? Atplėšęs voką jis rado jame kitą voką ir laišką, 
parašytą ant rausvo ir melsvo popieriaus lapo. Apvertęs antrąjį voką jis 
perskaitė dar vieną adresą, parašytą dailiu šriftu. Džeinė Palmer. 

Nors Mičelas nebuvo prietaringas, kelias akimirkas žvelgė į voką 
mąstydamas apie žinutes iš mirusiųjų. Jis atplėšė laišką ir ėmė skaityti 
išdrikusį rankraštį. Po penkių minučių jis jau stovėjo savo tėvo kabinete 
ir stebėjo, kaip Lu skaito keistąjį laišką. 


Gerbiamas detektyve Keselringai, 

Jūs tyrėte Brajeno Makevojaus sūnaus mirties aplinky- 
bes. Esu tikra, jog prisimenate šią bylą. Ir aš ją prisimenu. 
Jeigu ši byla vis dar jus domina, turėtumėte atvykti į Londoną 
ir su manim pasikalbėti. Aš viską apie tai žinau. Tai buvo ma- 
no sumanymas, bet jie viską suvėlė ir supainiojo. Jeigu jūs su- 
tiksite užmokėti už informaciją, galėsime viską išsiaiškinti. 

Nuoširdžiai jūsų Džeinė Palmer 


— Ką apie tai manai? — nenustygo Mičelas. 
— Manau, kad ji tikrai ką nors galėjo žinoti, — pasakė Lu taisyda- 

masis akinius ir dar kartą pažvelgusi į laišką. — Kai viskas įvyko, ji 
buvo už šešių tūkstančių mylių, todėl niekaip šios nelaimės nesiejome 
su ja. Bet... | 

Lu niekada nebuvo apleidusios abejonės. 

— Pirmosios pašto atžymos padarytos vos prieš kelias dienas, kai 
buvograstas jos kūnas. Advokatų nuomone, laiškas nepasiekė adresato, 
nes nebuvo užrašytas visas adresas. Galiausiai jį pridėjo prie kitų jos 
dokumentų. Praėjo aštuoni mėnesiai, — pasibaisėjęs ištarė Mičelas. 

— Nemanau, kad būtų koks nors skirtumas, jeigu būtų tepraėjusios 
aštuonios dienos. Ji labai greitai mirė. 

— Jeigu ji iš tikrųjų sakė tiesą ir žinojo, kas nužudė vaiką, kas nors 
visa tai galėjo suuosti ir ją nudėti. Kas nors, kas nežinojo, kad ji išsiuntė 
laišką. Norėčiau pamatyti raportą ir pasikalbėti su tardytoju. 

Lu vartė rankose laišką. Mičelui nereikėjo priminti, kad laiškas ad- 
resuotas buvusiems bylos tyrėjams. 

— Gal ir tavo tiesa. Tai pirmasis postūmis šioje byloje per ištisus 
dvidešimtį metų. 

Lu prisiminė policijos darytas mažo berniuko nuotraukas ir pažvel- 
gė į savo sūnų. 

— Kiek supratau, tu važiuoji į Londoną. 


* XX 


Ema kočiojo kalėdinių sausainėlių tešlą trokšdama į šį darbą sudėti 
visą širdį. Jai visada labai patiko Kalėdos. Šiais metais pirmą kartą nuo 
vaikystės laikų Kalėdas ji sutiks kartu su savo šeima. Virtuvė skendėjo 
cinamono ir rudojo cukraus kvapuose, iš kolonėlių sklido kalėdinių gies- 
mių melodijos, o Bevė stiklinaite matavo produktus, reikalingus slyvų 
pudingui pagaminti. Už lango lėtai krito snaigės. 

Tačiau Ema neįstengė viso to pajusti visa širdimi. Jai atrodė, kad 
jos širdis liko toli toli, už šešių tūkstančių mylių, kartu su Mičelu. 

Emai išdėliojus ant tešlos formeles, Bevė permetė jai per petį ranką. 

— Ema, aš taip džiaugiuosi, kad tu čia. Man ir tavo tėvui tai pats 
svarbiausias dalykas. 

— Man irgi, — atsakė Ema formele išspausdama snaigės pavidalo 
sausainėlį ir dėdama jį į skardą. — Kai buvau maža, tu man leisdavai 
išspausti sausainius. Jeigu čia būtų Džonou, jis būtinai porą nugvelbtų 
Jiems dar neiškepus. 

— O kaip tu manai, kodėl aš jį ir Brajeną išsiunčiau? — pratarė 
Bevė, žiūrėdama, kaip Ema barsto sausainėlius spalvotomis cukrinėmis 
aguonėlėmis. — Tu ilgiesi Mičelo, tiesa? 

— Nemaniau, kad ilgėsiuos. Bent jau ne taip labai, — atsakė Ema 
nešdama į orkaitę skardelę. — Tai kvaila. Juk tik dvi savaitės... 

Nustačius! virtuvinį laikrodėlį ji grįžo prie stalo ir kiek paminkiusi 
tešlą vėl ėmė kočioti. Buvo smagu darbuotis rankomis ir žinoti, jog iš- 
manai tai, ką darai. Buvo malonu jaustis atsakingai. 

— Gal ir gerai, kad išvažiavau. Nenorėčiau per greitai vėl įsipainioti. 

— Katerina sako, kad tu labai smarkiai žengi į priekį. 

— Ir man taip atrodo. Jaučiuosi jai dėkinga už tai, kad ji pasiliko su 
manimi Los Andžele pastaruosius du mėnesius. Man ne visada pavykda- 
vo likti draugiškai, — nusišypsojusi pridūrė Ema. — Tačiau išsikalbėjus 
daug palengvėjo. 

— Tau vis dar sapnuojasi košmarai. 

— Bet ne taip dažnai. Ir aš vėl ėmiausi darbo. Galiausiai su knyga 
susiję reikalai pajudėjo. 

Ema trumpai nutilo rankoje laikydama formelę. 

— Prieš metus Kalėdos man buvo virtusios košmaru. Šiais metais 
jos beveik puikios. 

Išgirdusi atsidarančias virtuvės duris, Ema atsigręžė. Sausainių for- 
melė barkštelėjusi nukrito ant grindų. 

— Mičelai! 

— Ūkvedė pasakė, kad galiu eiti tiesiai čia. 

Ema dabar jau nieko negalvojo. Jai nereikėjo galvoti. Šūktelėjusi iš 
džiaugsmo ji puolė Mičelui į glėbį. Jam dar nespėjus prabilti, Emos lū- 
pos atsidūrė prie jo burnos. 

— Negaliu patikėti, kad tu čia, — pratarė Ema atsitraukdama, juok- 
damasi ir pradėjusi valyti jo pečius. — Aš tave visą apibarsčiau miltais. 

— Turiu dar tuzinus darbų nudirbti, — tarstelėjo Bevė ir nusišluos- 
čiusi rankas spruko pro duris. 

— Tačiau juk tu sakei, kad negalėsi atvažiuoti, — pradėjo Ema. 

— Pakeičiau dienotvarkę, — atsakė Mičelas ir prisitraukė Emą 
trokšdamas dar vieno bučinio. Susiliejus jų lūpoms, Mičelas pajuto po 
visą kūną pasklidusias geismo bangeles. — Linksmų Kalėdų. Ę 

— Ar ilgai galėsi čia pabūti? 


— Porą dienų, — atsakė jis dirsteldamas į viryklę. — Koks čia 
triukšmas? 
— Oi, mano sausainėliai! — riktelėjusi Ema išjungė virtuvinį laik- 


rodėlį ir skubėdama puolė gelbėti sausainėlių. — Kai juos gaminau, gal- 
vojau apie tave. Troškau, kad nebūtum taip toli. 

Rankoje laikydama skardą, ji žvelgė į Mičelą. 

— Jeigu nori, su tavimi grįšiu atgal. 

— Juk žinai, kad tikrai to noriu, — atsakė Mičelas perbraukdamas 
ranka per Emos kasą. — Tačiau taip pat žinau ir tai, kad tau reikia pabūti 
su savo šeima. Lauksiu tavęs, kol grįši namo. 

— Aš tave myliu, — pratarė Ema. Šie žodžiai taip greitai išsiveržė 
iš jos širdies, kad ji net pati nesusivokė tai pasakiusi. Subarškėjo ant 
padėkliuko numesta skarda su sausainiais. 

— Pakartok dar kartą. 

Jo akys buvo patamsėjusios, žvilgsnis veriantis, todėl Ema pakėlė 
ranką ir švelniai paglostė jo skruostą. 

— Aš tave myliu, Mičelai. Atleisk, man prireikė tiek daug laiko, 
kad tai ištarčiau. 

Nieko nesakydamas jis apglėbė ją ir tvirtai prie savęs prispaudė. Tą 
akimirką jam atrodė, kad viskas, ko jis troško, telpa jo glėbyje. 

— Aš jau žinojau tai dar tada, Niujorke, per mano parodos atidary- 
mą. Vos tik tave pamačiusi tai supratau. 

Ji įsikniaubė veidu jam į kaklą, paskui pažvelgė į jo akis jausdama 
palengvėjimą ir džiaugsmą. 

— Tai mane išgąsdino. Man atrodo, kad aš kažko baiminausi dau- 
gelį metų. Tačiau dabar, vos tik tu įžengei pro duris, viskas grįžo į savo 
vietas. 

— Dabar jau nebegalėsi manimi atsikratyti. 

— Gerai, — pratarė Ema dėdama jam ant peties 2 — Gal para- 
gautum sausainių? 


Jis pradėjo atsiprašinėti. Mičelui labai nepatiko, kad jam tenka me- 
luoti, nors atrodė, kad bus geriau, jeigu tikrasis reikalas, dėl kurio jis 
atvyko į Londoną, kol kas liks paslaptyje. Jo britų kolegos buvo manda- 
gūs ir paslaugūs. Be to, pamatė, kad britų biurokratija buvo tokia pat 
suvelta, kaip ir amerikiečių. 

Jam prireikė dviejų valandų, kol išsiaiškino, kad turės ateiti rytoj; 
tada ir gaus pažiūrėti bylą. 

Laikas nenuėjo veltui. Ema degė iš nekantrumo norėdama aprodyti jam 
Londoną, vedžioti jį nuo Tauerio iki Pikadilio, taip pat parodyti, kaip Vest- 
minsterio Abatijoje keičiasi sargyba. Nors Emai nesunkiai pavyko jį įkalbė- 
ti likti Makevojų namuose, tačiau Mičelas neatsisakė užsisakyto kambario 
viešbutyje. Po puikaus apžvalginio žygio jie toliau leido laiką lovoje. 

Gauta byla jam menkai tepadėjo. Buvo padarytos standartinės išva- 
dos — nelaimingas atsitikimas, kurio rezultatas — mirtis. Teismo eks- 
pertizė buvo pateikusi tik Džeinės, jos tarnaitės ir prekybos agento, atra- 
dusio Džeinės kūną, atspaudus. Prekybos agento ir tarnaitės alibi buvo 
be priekaištų, neabejotini. Kaimynai apie mirusiąją negalėjo pasakyti nie- 
ko gera, o tą vakarą prieš mirtį jie nebuvo matę nieko įtartina. 

Mičelas pervertė policijos surinktas fotografijas. Kaip žmonės drįsta 
jį vadinti nevala, mąstė Mičelas žvelgdamas į nuotraukas, kuriose buvo 
nufotografuotas purvinas, prišniaukštas Džeinės būstas, kuriame ji gy- 
veno ir mirė. Pyktelėjęs dėl to, kad namai jau seniai buvo išvalyti, Miče- 
las akylu žvilgsniu dar kartą peržvelgė nuotraukas. 

Jį kantriai stebėjo inspektorius Karlsonas, kuriam buvo patikėta 
Džeinės Palmer byla. 

— Jos namai buvo panašūs į kiaulidę, — pratarė jis. — Tiesą sa- 

"kant, niekada anksčiau nebuvau matęs ko nors panašaus. Nebuvau jutęs 
tokio dvoko. Toji senmergė jau porą dienų kaip buvo mirusi. 

— Ar ant švirkšto buvo aptikti tik jos pirštų antspaudai? 

— Taip. Ji viską padarė pati, — atsakė Karlsonas nusiimdamas aki- 
nius raginiais rėmeliais ir valydamas stiklus. — Mes aptarinėjome savi- 
žudybės galimybę, bet galiausiai nutarėme, kad šis įvykis į savižudybę 
nepanašus. Kaip teigiama raporte, ji buvo per daug įsitempusi, kad būtų 
susivokusi atsiskirti reikiamą heroino dozę. 

— Iš kur ji gavo kvaišalų? Ar iš to vyruko Hitčo? 

Inspektorius kryptelėjo lūpomis. 

— Jis — per smulki žuvelė. Jis negalėtų turėti ryšių su tais, kurie 
geba parūpinti tokį gryną "produktą". 

— Jeigu ne jis, tai kas? 

— Mes niekada taip ir negalėjome tiksliai nustatyti. Mes manėme, 
kad ji pati galėjo nusipirkti narkotikų. Kažkada anksčiau ji buvo įžymy- 
bė ir turėjo visokiausių ryšių. 

— Jūs matėte laišką, kurį ji buvo parašiusi man. 

— Štai todėl ir norime atnaujinti bylą, detektyve. Jeigu mes tikrai 
būtume atradę žudiką, kaltą dėl šios mirties ir susijusį su žmogžudyste 
jūsų šalyje, tikrai būtume pradėję artimai su jumis bendradarbiauti, — pa- 
sakė Karlsonas vėl ant kumpos nosies užsidėdamas raginius akinius. — 
Praėjo beveik dvidešimt metų, bet niekas iš mūsų nepamiršo, kas nutiko 
Darenui Makevojui. 

Ne, niekas nepamiršo, mąstė Mičelas, sėdėdamas ąžuolu puoštame, 
Brajeno kabinete ir žiūrėdamas, kaip šis žmogus skaito buvusios savo 
meilužės laišką. 

Kambaryje įrengtame židinyje linksmai šokinėjo ugnis. Priešais ži- 
dinį buvo pastatyti foteliai — tikrai jaukus kampelis. Ant lentynų ir sie- 
nų buvo sustatyti ir sukabinti įvairūs prizai, diplomai, nuotraukos. Ma- 
tėsi ir kelios kartoninės dėžės, bylojančios apie tai, jog Brajenas čion 
atsikėlė vos prieš kelias savaites. Jo darbo stalas daugiau priminė parei- 
gūno, o ne roko žvaigždės darbo vietą. Blizgantis rašomasis stalas buvo 
užverstas įvairiausiais popieriais ir dokumentais. Prie sienos buvo pa- 
statyti elektriniai vargonėliai ir sintezatorius, taip pat magnetofonas. Bare 
matėsi sustatyti mineralinio vandens ir gaiviųjų gėrimų buteliai. Miče- 
las laukė, kol Brajenas į jį pažvelgs. 

— Mes kalbėjomės apie tai su tėvu. Pamanėme, kad jums reikėtų 
žinoti. 

Sutrikęs Brajenas ėmė ieškoti cigaretės. 

— Tu manai, kad šis laiškas tikras. 

— Taip. 

Brajenas vartė rankose žiebtuvėlį. Apatiniame rašomojo stalo stal- 
čiuje jis buvo pasidėjęs dar neatkimštą viskio butelį. Tai buvo tarsi savo- 
tiškas išbandymas. Per šešias savaites ir tris dienas Brajenas nė kartelio 
nebuvo panoręs išgerti. 

— Gerasis Jėzau, o aš maniau, kad tikrai žinau, ką ji gali padaryti, 
o ko — ne. Negaliu šito suprasti. 

Brajenas įtraukė dūmą taip, kaip skęstantysis traukia oro gurkšnį. 

— Jeigu dėl to kalta ji... Kodėl pi būtų troškusi jį sužeisti? — Braje- 
nas užsidengė veidą rankomis. — Ne, mane... Ji norėjo įskaudinti mane. 

— Mes vis dar laikomės tos nuomonės, kad jo mirtis — tai nelai- 
mingas atsitikimas, — pratarė Mičelas, puikiai žinodamas, kad tai tikrai 
nėra kokie nors paguodos žodžiai. — Logiškai mąstant, vienintelis daly- 
kas, dėl kurio galėjo griebtis plano pagrobti vaikelį, tai noras pareika- 
lauti išpirkos. 

— Bet aš jai jau mokėjau už Emą, — atsakė Brajenas, patrynęs vei- 
dą delnais, o paskui nuleidęs rankas ant stalo. — Ji būtų galėjusi užmuš- 
ti Emą, nusukti jai sprandą tiesiai prieš mano akis. Įsiutusi ji galėjo tai 
padaryti. Tačiau suplanuoti ką nors panašaus į šitai... 

Vėl pakėlęs žvilgsnį į Mičelą, Brajenas papurtė galvą. 

— Negaliu patikėti, kad ji galėjo tai padaryti. 

— Jai kažkas padėjo. 

Tada Brajenas atsistojo nuo kėdės, tiksliau, pašoko ir ėmė vaikšti- 
nėti po kambarį. Kambarys buvo sklidinas jo sėkmės įrodymų — auksi- 
nės plokštelės, platininės plokštelės, Gremi apdovanojimai, amerikietiš- 
kos muzikos apdovanojimai. Visa tai — ženklai, įrodantys, kad jo sukur- 
ta muzika buvo svarbi. 

Be šių prizų visur buvo pilna nuotraukų — “Devastation" anksčiau 
ir dabar, Brajenas su kitais dainininkais, muzikantais, politikais, kuriuos 
jis rėmė. Tarp šių nuotraukų buvo dar viena, įrėminta gražiuose rėme- 
liuose — Ema ir jo prarastas sūnus, sėdintys ant nedidelio upokšnio kranto 
atsukę veidelius į saulę. Ir šie vaikai buvo jo kūriniai. 

Akimirksniu ištirpo ištisi dvidešimt metų. Brajenas vėl pasijuto esąs 
saulės užlietoje pievelėje, besiklausantis savo vaikų juoko. 

— O aš maniau, kad įstengiau viską pamiršti, — pratarė jis pirštais 
pasitrynęs akis ir nusigręždamas nuo nuotraukos. — Nenoriu, kad Bevė 
apie viską sužinotų, bent jau ne dabar. Viską jai papasakosiu tada, kai 
pajusiu, jog atėjo tinkamas laikas. 

— Viskas jūsų valioje. Tik norėjau, kad žinotumėt, jog aš nutariau 
atnaujinti bylą. 

— Ar ir tu toks pats atsidavęs savo darbui, kaip ir tavo tėvas? 

— Norėčiau taip manyti. 

Linktelėjęs Brajenas liko patenkintas atsakymu. Kad ir kas būtų nu- 
tikę tą siaubingą naktį prieš dvidešimtį metų, tas įvykis daug ką pakeitė. 
Tačiau jam dar buvo likęs vienas vaikas, kuriuo jis labai rūpinosi. 

— O kaip Ema? Ar tu ir vėl norėsi ją apklausti? 

— Padarysiu viską, kas tik įmanoma, kad tik apsaugočiau ją nuo 
nerimo ir skausmo. 

Brajenas atkimšo imbierinio alaus butelį. Prastas viskio pakaitalas. 

— Kiek supratau, Bevė mano, kad tu ją įsimylėjęs? 

— Taip, — atsakė Mičelas, papurtęs galvą ir atsisakęs Brajeno siūlo- 
mo alaus. — Norėčiau ją vesti, kai tik ji bus tam pasirengusi. 

Brajenas tebestovėjo savo vietoje ir gėrė. Jį nepakenčiamai troškinio. 

— Nenorėjau, kad ji turėtų reikalų su Dru. Dėl įvairiausių priežas- 
čių. Dažnai klausiu savęs, ar ji būtų palaukusi, jeigu nebūčiau jos spau- 
dęs ir taip stipriai prieštaravęs. 

— Latimeris norėjo jūsų ir to, ką galėjote dėl jo padaryti. O aš no- 
riu tik Emos. Visada jos troškau. 

Atsidusęs Brajenas vėl atsisėdo. 

—Ji visada buvo mieliausia ir gražiausia mano gyvenimo dalis. Tai 
vienintelis dalykas, kurį pradėjau nesusimąstydamas, tačiau vėliau įsi- 
tikinau, kad tada pasielgiau visiškai teisingai. 

Nusišypsojęs taip pat kaip ir jo duktė, Brajenas pažvelgė į Mičelą. 

— Tada, atgabenęs Emą į tą apgailėtiną P. M. namą Beverli Hilse, tu 
privertei mane gerokai pasinervinti. Žvelgiau tuomet į tave ir mąsčiau — 
šis vyrukas atims iš manęs Emą. Tikriausiai manyje buvo nubudęs airiškas 
"instinktas, — kalbėjo Brajenas gurkšnodamas. — Dauguma airių yra arba 
girtuokliai, arba poetai, arba aiškiaregiai. O man taip jau nutiko, kad turiu 
surinkęs visas šias savybes. 

— Aš galiu padaryti ją laimingą. 

— Aš visada tave palaikysiu, — atsakė Braicias vėl imdamas į ran- 
kas laišką. — Tai, kad padarytum Emą laimingą, man yra dar svarbiau už 
tai, kad surastum mano sūnaus žudiką. 

— Tėu, P. M. ir Anabelė jau parsivežė kūdikį. O, atsiprašau, — 
pasakė Ema sustojusi tarpduryje ir laikydama už durų rankenos. — Ne- 
žinojau, kad tu čia, Mičelai. 

— Kai grįžau, tu buvai išėjusi apsipirkti, — atsakė Mičelas. Jis sto- 
vėjo viena ranka atsargiai 1mdamas nuo stalo laišką ir kišdamas jį į kišenę. 

— Kas nutiko? 

— Nieko, — atsakė Brajenas pasilenkdamas virš stalo ir ją bučiuo- 
damas. — Kankinau Mičelą. Atrodo, jis turi šiokių tokių minčių dėl ma- 
no dukters. 

Ema nusišypsojo jau beveik įtikėdama tėvo žodžiais, bet tada ji iš- 
vydo Brajeno akis. 

— Kas yra? 

— Juk ką tik pasakiau, — atsakė Brajenas, apkabindamas Emą per 
pečius ir vesdamas prie durų, bet tada ji atsigręžė į Mičelą. 

— Neleisiu, kad man būtų meluojama. 

— Aš tikrai turiu minčių dėl jo dukters, — nepasidavė Mičelas. 

Ji nusipurtė nuo peties tėvo ranką ir sustojo neketindama pajudėti 
iš vietos. 

— Galbūt galėčiau dirstelėti į voką, kurį įsikišai į kišenę? 

— Taip, bet norėčiau tai padaryti vėliau. 

— Tėti, gal galėtum kuriam laikui palikti mus vienus? 


— Ema... 
— Prašau. 
Brajenas nenoromis uždarė duris iš kitos pusės ir paliko juos vienus. 
— Mičelai, aš tavimi pasitikiu, — pradėjo Ema. — Jeigu tu man 


pasakysi, kad vienintelis dalykas, apie kurį kalbėjotės su mano tėčiu, 
yra mūsų abiejų santykiai, aš tuo patikėsiu. 

Mičelas pradėjo kalbėti, nes norėjo viską jai papasakoti. 

— Ne, mes ne vien apie tai norėjome pasikalbėti. Gal atsisėstum? 

Tikriausiai naujienos bus prastos. Ema pasijuto pradėjusi gniaužyti 
rankas, kaip kad darydavo mokyklos metais, kai bijojo išgirsti tai, ką 
neišvengiamai turėjo išgirsti. Nieko netaręs Mičelas išsitraukė iš kiše- 
nės voką ir padavė Emai. 

Išvydusi kitoje voko pusėje užrašytą vardą, Ema pajuto po nugarą 
pasklidusį šaltuką. Žinutė iš mirusiųjų pasaulio, pamanė ji ir panoro iš 
šio posakio pasijuokti. Ji išsiėmė laišką ir atsisėdusi tylėdama perskaitė. 

Ji elgiasi visai kaip jos tėvas, pastebėjo Mičelas. Veido išraiška, 
akyse suspindęs skausmas, mėginimas patyliukais susitvardyti... Prieš 
prabildama ji sulankstė laišką ir atidavė jį Mičelui. 

— Tai dėl to čia ir atvažiavai? 

— Taip. 

Jos akys buvo patamsėjusios, kai ji pakėlė žvilgsnį į Mičelą, jame 
atsispindėjo nuoskauda. 

— O aš norėjau įsivaizduoti, kad tu neįstengei be manęs išbūti. 

— Aš ir neįstengiau. 

Ema panarino galvą. Jai buvo taip sunku galvoti, kai širdį vėl su- 
spaudė skausmas. 

— Ar tu šiuo laišku tiki? 

— Aš negaliu juo tikėti arba netikėti, — atsargiai kalbėjo Mičelas. — 
Aš turiu viską patikrinti. 

— O aš tikiu, — atsakė Ema, aiškiai prisiminusi paskutinį susitiki- 
mą su Džeine. Ji stovėjo purvino namo tarpduryje ir žvelgė į nedraugiš- 
ką Džeinės veidą. — Ji troško įskaudinti tėtį, ji norėjo, kad jis kentėtų. 
Aš ir dabar atsimenu jos žvilgsnį tą dieną, kai tėtis atėjo manęs pasiimti. 
Tada buvau beveik kūdikis, bet viską prisimenu. 

Ema giliai atsiduso. Dabar ašaros nebeturėjo jokios prasmės. 

— Ar įmanoma taip žmogų mylėti ir taip nekęsti, kaip nekentė ji? 
Kaip įmanoma taip suvelti tuos abu jausmus, kad net prisidėti prie mažo 
berniuko žūties? Praėjo beveik dvidešimt metų, bet ji vis dar trokšta, 
kad jis kamuotųsi. 

Mičelas pasilenkė prie Emos ir paėmė iš jos skreito laišką. 

— Galbūt viskas yra tiesa, bet gali būti ir taip, kad ji padės mums 
išsiaiškinti, kas ir kodėl jį nužudė. 

— Suprantu, — atsakė Ema kietai užmerkdama akis. — Viskas sly- 
pi mano viduje, kažkur labai giliai. Šį kartą pasistengsiu tai pasiekti. 

Pasigirdus muzikai ji stovėjo tamsiame koridoriuje, apsivilkusi mėgs- 
tamiausiais naktiniais marškiniais, spausdama prie savęs Čarlį. Darenas 
verkė. Ema norėjo grįžti į savo lovelę ir pasijusti apgaubta naktinės lem- 
pelės šviesos. Tačiau ji juk pažadėjo juo rūpintis, o dabar jis verkė. 

Ji žengė žingsnį, tačiau jos kojos nelietė grindų. Jai atrodė, kad ji 
plūduriuoja dideliame tamsiame debesyje. Ji girdėjo padarų, taip pamė- 
gusių tamsą, šnypštimą ir urzgimą. Tie padarai ėda blogas mažas mer- 
gaites, bent jau taip pasakojo jos mama. 

Ema nesuprato, kur reikėtų eiti. Buvo per tamsu, iš visų pusių skli- 
do įvairiausi garsai, 0 ir muzika nesiliovė grojusi. Ji žengė į tą pusę, kur 
girdėjosi broliuko verksmas, ir stengėsi būti labai mažytė, kad niekas 
jos nepastebėtų. Ema jautė, kaip per jos nugarą upeliais teka prakaitas. 

Ji uždėjo ranką ant durų rankenos. Lėtai nuleido rankeną žemyn. 
Stumtelėjo duris. Atidarė. 

Kažkieno rankos ją sugriebė. 

— Ema, juk sakiau, kad negalėsi nuo manęs pabėgti, — kalbėjo 
Dru, suimdamas rankomis jai už kaklo ir stipriai spusteldamas. — Juk 
sakiau, kad visur tave surasiu. 

— Ema! — šūktelėjo Mičelas, suėmęs besiblaškančias jos rankas ir 

prisitraukęs ją arčiau savęs. — Nubusk. Ema, nubusk. Tai tik sapnas. 
| Ji negalėjo atgauti kvapo. Netgi susivokusi kur esanti ir supratusi, 
kieno glėbyje yra, Ema vis dar įsivaizdavo, kad Dru tebelaiko sugniau- 
žęs jos kaklą. 

— Šviesą, — išspaudė ji. — Prašau, uždek šviesą. 

— Gerai. Tik tu laikykis, — atsakė Mičelas pasikeldamas ir degda- 
mas šviesą. — Na štai. O dabar pažvelk į mane. 

Jis paėmė Emą už smakro ir švelniai laikė. Ema vis dar virpėjo, 
naktinės lempelės šviesoje jos veidas atrodė blyškus kaip marmuras, ji 
buvo išpilta prakaito. 

— Tai buvo tik sapnas, — ramiai kalbėjo Mičelas. — Juk tu su 
manimi. 

— Viskas gerai. 

Mičelas apgaubė virpančius jos pečius antklode. 

— Aš tau atnešiu vandens. 

Emai linktelėjus, jis išlipo iš lovos ir nuėjo į vonios kambarį. Ema 
sėdėjo prispaudusi prie krūtinės kelius ir klausėsi į stiklinę teškenančio 
vandens. Ji žinojo kur esanti. Viešbučio kambaryje kartu su Mičelu. Ji 
norėjo vieną naktį praleisti kartu su juo, prieš jam išvykstant į Jungtines 
Valstijas. Nors puikiai žinojo, kad visa tai — tik sapnas, ji pakėlė ranką 
prie gerklės. Ji tebejautė Dru pirštus. 

— Atsigerk truputį. 

Ji gurkštelėjo. Vanduo nenudegino, nors ji ir baiminosi. 

— Atleisk, Mičelai. 

Jam nerūpėjo jokie atsiprašymai. Be to, nenorėjo, kad ji suprastų, 
jog buvo lygiai taip pat sukrėstas kaip ir ji pati. Atrodė, kad per miegus 
ji ėmė dusti ir springdama gaudė orą. 

— Ar dažnai tu sapnuoji tokius košmarus? 

— Labai dažnai, per dažnai. 

Ar dėl to anksčiau nesutikdavai su manimi pasilikti per naktį? 

Ji gūžtelėjo pečiais ir liūdnai pažvelgė į stiklinaitę. 

— Tu per daug graži, kad imtum virpėti ir krūpčioti, Ema, — prata- 
rė Mičelas. Jis pataisė pagalves ir pasiguldė Emą greta savęs. — Papasa- 
kok man apie tai viską. 

Emai nutilus, Mičelas įsmeigęs akis tebežiūrėjo į tolį. Dabar ji jau 
buvo nurimusi. Jis jautė tai klausydamasis lygaus kvėpavimo, bet pats 
buvo sutrikęs. 

Tikriausiai dėl visko kaltas laiškas, — sumurmėjo Ema. — Aš 
melsdavausi, kad košmarai liautųsi. Dabar jau to nebenoriu. Noriu regė- 
ti. Noriu galiausiai atidaryti duris ir viską pamatyti. -- 

Mičelas pasuko galvą, kad galėtų prispausti prie jos plaukų lūpas. 

— Ar tu manimi pasitiki? 

Jis buvo tvirtai ją apglėbęs, ne prispaudęs, o apglėbęs. 

— Taip. 

— Aš padarysiu viską, kas tik įmanoma, kad tik išsiaiškinčiau, kas 
kaltas dėl tavo broliuko žūties. 

— Viskas buvo taip seniai. 

— Man kilo šiokių tokių minčių. Pabandysiu pasigilinti. 

Ji ramiai gulėjo šalia Mičelo ir troko štai taip pasilikti ilgai ilgai, 
patogiai įsitaisius ant jo peties. 

— Pameni, sakiau, jog grįšiu kartu su tavimi, jeigu tik nori. Tačiau 
man reikia pasilikti. Turiu pasikalbėti su Katerina. Tai užtruks keletą sa- 
vaičių. 

Mičelas kurį laiką nieko neatsakė mėgindamas susitaikyti su minti- 
mi, kad jam reikės gyventi be Emos. 

— Kol būsi čia, pamėgink pagalvoti apie tai, ar tau patiktų būti faro 


žmona, — pratarė Mičelas atgręždamas jos veidą. — Gerai apie tai pa- 
galvok, sutariame? 
— Gerai, — atsakė Ema ir apsikabino Mičelą. — Pamylėk mane, 
Mičelai. 
k k 


Klube buvo didelis triukšmas, čia buvo sausakimša nuo jaunų kūnų, 
pridengtų aptemptais džinsais. Siauri trumpučiai sijonėliai vos dengė i|- 
gas merginų kojas. Muzika buvo sunki, svaigalai praskiesti, tačiau klubas 
buvo perpildytas, o šokių aikštelė — užtvenkta nuo porų gausos. Mirgu- 
liavo spalvotos šviesos, neleidžiančios gerai įžiūrėti veidų. Poros, norėda- 
mos ką nors pasakyti, turėjo rėkte rėkti. Pinigai ir kvaišalai ėjo iš vienų 
rankų į kitas taip paprastai, kaip kad būna sukamas telefono numeris. 

Tai jam buvo neįprasta. Savaime suprantama, jam tai visai nepatiko. 
Bet jis atėjo, įsispraudė į tolimiausią kampą ir užsisakė škotiško viskio. 

— Jeigu norėjai pasikalbėti, galėjai išrinkti ir geresnę vietą. 

Jo bendras nusišiepė ir gurkštelėjo viskio. 

— Ar rasi geresnę vietą pasidalyti paslaptimis už viešą klubą? — 
pratarė jis ir prisidegė cigaretę auksiniu žiebtuvėliu, pažymėtu monog- 
rama. — Girdėjau gandus, kad Džeinė tave apmovė. 

— Apie laišką viską žinau. 

— Tu žinai ir nepagalvojai, kad apie tai vertėjo užsiminti? 

— Žinoma, vertėjo. 

— Nereikėtų pamiršti, jog tai, kas rūpi tau, vienodai rūpi ir man. 

— Bet laiškas gali pakišti tik Džeinę, ne tave ir ne mane. Kadangi 
Ji jau nebegyva; visa tai vargu ar beturi kokios nors reikšmės, — kalbėjo 
jis, o paskui nutilęs palaukė, kol padavėja pastatė atneštą gėrimą. — Bet 
yra dar vienas dalykas, kuris ne toks malonus. Emą kamuoja slegiantys 
sapnai. 

Vyras nusijuokė ir išpūtė pro dantis dūmų kamuolį. 

— Manęs nejaudina Emos sapnai. 

— O turėtų, nes nuo jų priklauso tiek tavo, tiek mano likimas. Da- 

bar ji lanko terapijos kursus pas psichiatrę, kuri gydė Stivį Nimonsą, — 
kalbėjo jis. Paragavęs viskio jis nusprendė, kad šis tinkamas tik gėly- 
tėms laistyti. — Gali nutikti taip, kad ji pradės prisiminti. 

Kito žmogaus veido išraiška pasikeitė. Jo veide šmėstelėjo baimės 
šešėlis, paskui jį užplūdo pykčio banga. 

— Tu jau prieš daugelį metų turėjai man leisti ją nudėti. 

— Tada visa tai dar nebuvo būtina, — kitas žmogus gūžtelėjo pe- 
čiais ir gurkštelėjo viskio. — Tačiau dabar gali pasirodyti būtina. 

— Aš nenoriu purvintis rankų imdamasis tokių darbelių, seni. Tu 
pats ja pasirūpinsi. 

— Aš jau pasirūpinau Džeine, — atsakė šis. Jo balsas buvo šaltas ir 
ramus. — Manau, kad šiuo metu paprasčiausiai reikėtų atidžiai stebėti 
Emą. Jeigu reikalai prastės, susidoroti su ja turėsi tu. 

— Gerai. Bet ne todėl, kad taip liepi tu, o todėl, kad jaučiuosi jai 
skolingas. 

— Misteri Blekpulai? Gal galėčiau gauti jūsų autografą? 

Jis pasidėjo žiebtuvėlį ir nusišypsojo grakščiai jaunai raudonplaukei. 

— Žinoma, brangioji, su malonumu. 

Pro kambario langą Ema matė nuo gyvatvorių tirpstantį paskutinį 
naujametinį sniegą. 

— Mičelas nori, kad už jo tekėčiau. 

Katerina vos vos kilstelėjo antakį. 

— Ir kaip tu į tai reaguoji? 

Ema vos nepradėjo juoktis. Tai buvo toks standartinis psichiatro at- 
sakas pacientui. 

— Man kyla įvairiausių minčių. Tačiau tai manęs visai nestebina. 
Žinau, kad jau kuris laikas Jis laukė progos, kol galės man tai pasiūlyti. 
Kai būnu su juo, beveik pradedu manyti, kad mums pasiseks. Savi na- 

mai, sava šeima. Būtent to aš visada ir norėjau. 
“ — Ar tu jį myli? 

— O, taip, — atsakė Ema. Į šitą klausimą jai buvo visai paprasta 
atsakyti. — Aš jį myliu. 

Katerina pastebėjo, kad ji išties nė trupučio nesvyravo. 

— Bet tu dar nesi tikra dėl vedybų. 

— Kai kuriems žmonėms vedybinis gyvenimas pasiseka. Tačiau apie 
save negalėčiau to pasakyti. 

— Koks yra Mičelas, kai mėgini jį palyginti su Dru? 

— Kuriuo požiūriu? 

Katerina kilstelėjo rankas delnais į viršų. 

— Jie abu yra vyrai. Patrauklūs, ryžtingi vyrai. 

— O kokie dar? 

Ema vaikštinėjo po kambarį. Namas buvo tuščias ir tylus. Visiems 
buvo žinoma, jog kiekvieną popietę, trečią valandą, ji turi likti viena ir 
kalbėtis su Katerina. Šiandieną ji nebuvo nusiteikusi kalbėtis apie Miče- 
lą, ji norėjo pakalbėti apie naktinius košmarus, tačiau jos mintys susitel- 
kė būtent ties juo. 

— Na, jokie...Net ir tada, kai dar nežinojau apie Dru polinkį smur- 
tauti, nebūčiau galėjusi jų palyginti. Jis menkai tesidomėjo žmonėmis, 
vienu metu jis gebėjo susitelkti tik į vieną dalyką. Niekada nebuvo iš 
tikrųjų draugiškas ar bičiuliškas. Jis mokėjo būti labai gudrus ar tikrai 
romantiškas, bet niekada toks nebūdavo vien iš paprasto geranoriškumo. 
Jis visada reikalaudavo atlygio. 

— O Mičelas? 

— Jam viskas rūpi. Jam rūpi žmonės, darbas ir šeima. Bičiulišku- 
mas — tai tarsi jo akių spalva. Tai tiesiog jo dalis. Niekada nemaniau, 
kad kada nors vėl panorėsiu būti kartu su kokiu nors vyru. Kad panorė- 
siu sekso. Kai mylėjomės pirmą kartą, pajutau tai, ko visada troškau, bet 
niekada negalėjau. 

— Kai turi galvoje Dru, vartoji žodį seksas. Kai kalbi apie Mičelą, 
kalbi apie mylėjimąsi. 

— Tikrai? — tarstelėjo Ema. Ji kiek patylėjo, o paskui padovanojo 
Katerinai vieną iš tikrai retų šypsenėlių. Ji kai ką prisiminė — jos kam- 
baryje Martinikoje ant lovos sėdintį Džonou. Kai tai darai su kuo nors, 
kas tau yra svarbus, tai beveik šventas dalykas. — Nemanau, kad tokiai 
išvadai padaryti būtinas mokslo laipsnis. 

— Ne, — sutiko patenkinta Katerina ir atsirėmė į pagalvėles. — Ar 
būdama su Mičelu fizine prasme jautiesi puikiai? 

— Ne. Tačiau tasai diskomfortas man labai malonus. 

— Kerintis? 

— Taip. Bet aš niekaip negaliu... parodyti iniciatyvos pati. 

— O norėtum? 

— Net nežinau. Man atrodo... norėčiau jam parodyti. Tik bijau, kad 
ko nors nepadaryčiau netaip. 

— Ką tu turi galvoje? 

Sutrikusi Ema iškėlė rankas ir vėl jas nuleido. 

— Aš net nesu visiškai tikra. Kartais pamanau, kad galėčiau padaryti 
ką nors, kas galbūt jį supykdytų arba... — Ema nebaigė. Ji nekantraudama 
nusigręžė į langą. — Aš niekaip negaliu nusikratyti Dru ir pamiršti jo žo- 
džių apie tai, kad lovoje aš niekam tikusi kaip paskutinė kvaiša. 

Emai buvo bjauru tarti tuos žodžius ir kartu pripažinti, kad jis vis 
dar valdė tam tikrą jos gyvenimo dalį. 

— Ar nesusimąstei apie tai, jog nesugebėjusi atsiliepti į partnerio 
troškimus lovoje turėtum kaltinti patį partnerį ir susiklosčiusias aplin- 
kybes? | 

— Taip, protu tai suvokiu, — atsakė Ema, bakstelėjusi pirštu sau į 
smilkinį. — Aš žinau, kad nesu šalta ir nesugebanti atsiliepti. Iš tikrųjų 
jaučiu aistrą ir geismą, bet bijau pajudėti, nes vis atrodo, kad ką nors 
sugadinsiu. 

Nutilusi Ema paėmė krištolinę piramidę ir žiūrėjo, kaip tviska vai- 
vorykštės spalvos. 

— Dar tie košmarai... Aš dabar Dru bijau beveik tiek pat, kaip kad 
bijodavau jam esant gyvam. Kartais net imu galvoti, jog išstūmusi jį iš 
sapnų, ištrynusi jo veidą ir balsą iš pasąmonės, galėčiau žengti jau kitą 
žingsnį — gyventi su Mičelu. 

— Ar būtent to ir norėtum? 

— Žinoma, būtent to aš ir noriu. Nejau manai, kad aš norėčiau gy- 
venti nuolat baudžiama? 

— Baudžiama už ką? 

— Už tai, kad nedarau to, ko jis nori, pakankamai greitai, kad tai 
darau kitaip... 

Susijaudinusi Ema past į vietą krištolinę piramidę ir susinėrė ant 
krūtinės rankas. 

— Už tai, kad apsivilkau ne tą suknelę, už tai, kad myliu Mičelą. 
Jis įtarė, be abejo, įtarė, kad Mičelui kažką jaučiu, — kalbėjo Ema, kai 
pradėjo žingsniuoti po kambarį ir žaisti pirštais. — Jis tai suprato, kai 
mus pamatė parodoje. Paskui mane mušė. Jis privertė mane pasižadėti, 
kad daugiau niekada nebesusitiksiu su Mičelu. Bet mane mušė ir toliau, 
tarsi nujausdamas, kad aš šio pažado neišlaikysiu. 

— Prievarta išgautas pažadas nėra pažadas. 

Nebesuvaikydama logikos Ema papurtė galvą. 

— Svarbiausia, kad aš mėginau šio pažado laikytis, tačiau neįsten- 
giau. Aš nesugebėjau. Taigi už tai jis mane ir nubaudė. 

Ema klestelėjo į fotelį. 

— Aš melavau, — tęsė ji lyg Katerinai, lyg sau pačiai. — Aš mela- 
vau Dru ir sau pačiai. 

Katerina palinko į priekį ir labai švelniu, tyliu balsu paklausė: 

— Kaip tu manai, kodėl tame sapne apie tą naktį, kai mirė Darenas, 
tu nuolat regi Dru? 

— Aš ir tada melavau, — murmėjo Ema. — Aš neišlaikiau savo 
pažado. Aš nepasirūpinau Darenu. Mes jo netekome. Tėtis ir Bevė nete- 
ko vienas kito. Aš buvau jiems prisiekusi, kad visada juo rūpinsiuosi ir 
su manimi jis visada bus saugus. Bet aš savo pažadą sulaužiau. Ir niekas 
manęs už tai nenubaudė. Niekas niekada manęs nekaltino. 

— Bet tu pati tai padarei. Juk tu pati save kaltinai. Ar ne tu pati 
save nubaudei? 

— Jeigu nebūčiau pabėgusi... Jis manęs šaukėsi... — akimirką Emos 
mintyse viskas nušvito. Suskambėjo Dareno balsas jai bėgant tamsiu ko- 
ridoriumi. — Jis buvo toks išsigandęs, bet aš pas jį negrįžau. Aš supra- 
tau, kad jie ji nuskriaus, bet pabėgau. O jis mirė. Aš turėjau pasilikti. Aš 
privalėjau pasilikti. 

— Ar būtum galėjusi jam padėti? 

— Aš pabėgau, nes pati bijojau. 

— Ema, tu buvai vaikas. 

— Tai neturi jokios reikšmės! Aš juk pažadėjau. Juk niekas nelaužo 

pažadų, duotų mylimiems žmonėms, kad ir kaip sunku būtų tų pažadų 
laikytis. Aš pažadėjau Dru ir pasilikau, nes... 


— Nes?.. 
— Nes nusipelniau bausmės, — pratarė Ema. Ji užsimerkė pajutusi 
tikrą siaubą. — O, Dieve, nejau aš gyvenau su juo visus tuos mėnesius 


tik todėl, kad norėjau atsiimti bausmę už Dareną? 

Katerina akimirką džiūgavo pasiekusi to, ko ir vylėsi sulaukti. 

„ — Man atrodo, kad tai tik visa ko dalis. Anksčiau esi sakiusi, kad 
Dru tau primena Brajeną. Tu kaltinai save dėl Dareno mirties, o vaiko 
sąmonėje kaltės suvokimą visada keičia bausmės nuojauta. 

— Kai tekėjau už Dru, nežinojau, kad jis toks žiaurus. 

— Ne, nežinojai. Tave traukė tai, ką tu matei išorėje. Jis tau buvo 
gražus, jaunas žmogus, turintis puikų balsą. Romantiškas ir kerintis. Tu 
pasirinkai tą, kuris, tavo manymu, turėjo būti švelnus ir mylintis. 

— Aš klydau. 

— Taip. Dėl Dru tu suklydai. Jis apgavo tave ir daugelį kitų. Jis 
buvo labai patrauklus, savo išore jis siekė padaryti efektą, ir tu leidaisi 
įtikinama, kad nusipelnei to, ką jis tau darė. Jis tiesiog išnaudojo silpną- 
sias tavo puses, pritaikydamas saviems tikslams. Ema, juk tu pati nepra- 
šei, kad tave muštų ir daužytų. Tu nesi kalta dėl to, kad Jis buvo ligonis. 
Lygiai kaip nesi kalta dėl savo broliuko mirties, kalbėjo Katerina im- 
dama Emą už rankos. — Esu įsitikinusi, jog visa tai galutinai įsisąmoni- 
nusi, tu prisiminsi ir visa kita. O kai prisiminsi, košmarai pradings. 

— Aš prisiminsiu, — tyliai pratarė Ema. — Ir šį kartą aš nepabėgsiu. 


* k k 


Palėpė beveik nebuvo pasikeitusi. Mariana buvo pridėjusi savo ranką 
— papuošusi namus įvairiom keistenybėm. Dabar čia puikavosi natūra- 
laus dydžio pripučiamas Godzila, sėdintis po milžiniška plastikine pal- 
me, papuošta kalėdiniais žaisliukais, nors ponaujametinis išpardavimas 
jau buvo pačiame įkarštyje, prie lango, ant laktos, buvo patupdyta kaž- 
kokio paukščio iškamša. Sienos buvo nukabinėtos jos paveikslais — pei- 
zažais, jūros vaizdais, portretais ir natiurmortais. Studija kvepėjo dažais, 
terpentinu ir Kalvino Kleino “Obsession". 

Ema sėdėjo ant kėdės nutvieksta saulės spindulių pluošto. Ji vilkė- 
jo megztą palaidinę, kurios vienas pėtys buvo nusmauktas, 0 į ausis bu- 
vo įsisegusi safyrų ir deimančiukų auskarus, kuriuos Kalėdų proga jai 
dovanojo tėvas. 

— Tu neatsipalaidavusi, — pasiskundė Mariana braukdama pieštu- 
ku per bloknoto lapą. 

— Tu visada kartoji tą patį piešdama mano eskizus. 

— Ne, tu tikrai nesi atsipalaidavusi, — pakartojo Mariana ir įkišo 
pieštuką į plaukus. Dabar jos šukuosena siekė pečius, plaukai buvo su- 
sukti į nesuskaičiuojamą daugybę mažyčių garbanėlių. Ji atsisėdo bar- 
bendama pirštais į bloknotą ir atidžiai įsižiūrėjo į Emą. — Ar visa tai dėl 
to, kad esi čia, Niujorke? 

— Nežinau. Galbūt, — atsakė Ema. Tačiau ji jau kelias dienas buvo 
įsitempusi, šį nemalonų jausmą pajuto dar būdama Londone. Ji negalėjo 
atsikratyti nuojautos, kad yra nuolat stebima ir sekama. Jos tykoma. 

Kvaila. Ema tris kartus giliai atsiduso. Tikriausiai įtampa atsirado 
dėl to, kad ji galiausiai pripažino savo kaltę ir pajuto gėdą, kad ją užplū- 
do pyktis, susijęs su Darenu ir Dru. Ir vis dėlto ji juto palengvėjimą. 

— Norėtum, kad baigtume? — paklausė Mariana. Tačiau net ir pa- 
klaususi ji paėmė pieštuką ir vėl ėmėsi darbo. Ji visada norėjo pagauti tą 
ramų, klaidžiojantį Emos akių žvilgsnį. — Galėtume nuvykti į užmiestį, 
pavaikštinėti arba nueiti į Elizabetos Arden saloną. Aš jau kelios savai- 
tės kaip nėdariau veido masažo. 

— Iš tikrųjų norėjau jau anksčiau pasakyti, kad atrodai klaikiai, — 
pratarė Ema, nusišypsojusi taip, kad išryškėjo duobutė lūpų kamputyje. — 
Kas tai — vitaminai, makrobiotikai ar seksas? Tu atrodai nuostabiai. 

— Manyčiau, jog tai iš meilės. 

— Stomatologui? 

— Kam? O, ne. Mūsų draugystę pražudė pokalbiai apie šaknų kana- 
lus. Jis vardu Rosas. Susipažinau su juo maždaug prieš šešis mėnesius. 

— Prieš šešis mėnesius... — Ema kilstelėjo antakį. — Ir niekada 
anksčiau nebuvai apie jį užsiminusi. 

— Pamaniau, kad jo neteksiu, jeigu prasitarsiu, — atsakė Mariana. 
Kilstelėjusi pečius Mariana atsivertė kitą bloknoto puslapį ir ėmėsi nau- 
jo eskizo. — Pakelk šiek tiek galvą, gerai? Truputį pasisuk. Dabar gerai. 

— Vadinasi, rimta, — pratarė Ema ir pažvelgė pro langą. Jai truputį 
nudiegė pilvą, ji iš lėto įkvėpė. Apačioje ji matė skubančius žmones, ge- 
namus žvarbaus vėjo, dulkiančio lietaus ir prasidedančios šlapdribos. Ne- 
toliese esančios krautuvėlės tarpduryje stovėjo kažkoks žmogus ir rūkė. 
Ema galėjo prisiekti, kad jis žvelgė tiesiai į ją. — Ką? — paklausė Ema 
išgirdusi Marianos balsą. 

— Sakau, gal ir tavo tiesa. Norėčiau, kad būtų tavo tiesa. Bėda ta, 
kad jis yra senatorius. 

— Jungtinių Valstijų senatorius? 

— Džentelmenas iš Virdžinijos. Ar gali įsivaizduoti mane viena iš 
tų Klasiškų Vašingtono žmonų? 

— Taip, — atsakė Ema ir nusišypsojo. — Galiu. 

— Arbatėlės ir protokolai, — kalbėjo Mariana suraukusi nosį. — 
Tiesą sakant, negaliu net įsivaizduoti, kaip reikėtų išsėdėti klausant kal- 
bos apie gynybai skirtą biudžetą. Į ką taip žiūri? 

— O į nieką... — krestelėjusi galvą Ema pakėlė akis. — Tiesiog 
ten, gatvėje, stovi kažkoks vyras. 

— Tik pagalvok, pačiame Niujorko centre. Tu ir vėl visa įsitempusi. 

— Atleisk, — pratarė Ema. Ji nusigręžė ir pamėgino atsipalaiduoti. — 
Paranoja, — tarstelėjo Ema, vildamasi, kad jos žodžiai nuskambės nerūpes- 
tingai. — Na, tai ar man pavyks kada nors išvysti tą politiką? 

— Dabar jis dirba diplomatiniame korpuse, — atsakė Mariana ke- 
liais štrichais nubrėždama Emos antakius. — Jeigu taip labai neskubė- 

tum grįžti į Los Andželą, galėtum kartu su manimi pas jį nuvažiuoti kitą 
savaitgalį. 

— Vadinasi, tai išties rimta. 

— Pusiau. Ema, ir ką nepaprasta ten už lango matai? 

— Tai tik tasai žmogus. Man atrodo, kad jis žiūri tiesiai į mane. 

— Tavo žodžiai daugiau byloja apie tuštybę, o ne apie paranoją, — 
pratarė Mariana. Atsistojusi ji priėjo prie lango. — Tikriausiai kieno nors 
laukia norėdamas parduoti narkotikų, — nusprendė ji. Ji nusisuko ir pa- 
ėmė kavos puodelį, kurio iki šiol niekaip neprisiruošė išgerti. — Beje, 
kaip Mičelas? Ar tu rengiesi duoti tam žmogui ir jo šuniui šiek tiek laiko 
atsipūsti? 

— Noriu sau pačiai skirti šiek tiek laiko. 

— Bet juk tu pažįstama su Mičelu nuo trylikos metų, — pareiškė 
Mariana. — Kaip jautiesi, kai žinai, kad daugiau nei dešimtį metų vienas 
žmogus nuolat nušviečia tavo kelius? 

— Nieko panašaus nėra. 

— Ne, būtent taip ir yra. Man keista, kad jis sutiko likti pakrantėje, 
kai tu pasakei, kad ketini keletą dienų praleisti čia. 

— Jis nori mane vesti. 

— Kad aš iš šios vietos nepajudėčiau... Ir kas galėjo pagalvoti? — 
juokavo Mariana. 

— Man atrodo, nenorėčiau galvoti apie tai, kas nutiks paskui. 

— Taip sakai tik todėl, kad dabar kuriam laikui esi užblokavusi tą 
“M" raide prasidedantį žodį, esi išbraukusi jį iš savo žodyno. Na, tai 
kokie tavo ketinimai? 

— Ketinimai? 

— Taip, dėl vedybų ir Mičelo. 

— Nežinau, — pratarė Ema vėl žvelgdama pro langą. Jis ten kan- 
triai tebestovėjo. — Palauksiu, kol vėl su juo susitiksiu. Kai viskas nusi- 
stovės, kai mūsų abiejų gyvenimai vėl ims tekėti savo vagomis, galbūt 
abu pasijusime kiek kitaip. Prakeikimas... 


— Kas? 

— Nežinau, kodėl man anksčiau nešovė į galvą. Tėtis vėl man nu- 
samdė asmens sargybinį, — pasakė Ema. Ji skubiai atsigręžė į Marianą 
ir pažvelgė prisimerkusi. — Ar tu apie tai žinojai? 

— Ne, — atsakė Mariana. Ji priėjo prie lango ir dar kartą pažvel- 
gė. — Brajenas man nė žodeliu neužsiminė. Klausyk, jis paprasčiau- 


siai sau stovi ir tiek. Kodėl tu manai, kad jis būtinai turėtų stebėti tave? 

— Kai didesnę gyvenimo dalį tenka nugyventi sargybinių akivaizdo- 
je, aiškiai supranti, kada esi stebima, — atsakė Ema. Pyktelėjusi ji pasi- 
traukė nuo lango. Paskui apsisuko ant kulnų ir priėjusi atidarė langą. — 
Ei! — jos šūksnis vienodai nustebino ir ją pačią, ir gatvėje stovėjusį žmo- 
gų. — Eik, paskambink savo bosui ir pasakyk, kad aš ir pati galiu savimi 
pasirūpinti. Jeigu po penkių minučių dar pamatysiu tave ten stovintį, pa- 
skambinsiu policijai. 

— Dabar geriau jautiesi? — sumurmėjo Mariana atsigręžusi per petį. 

— Daug geriau. 

— Nemanau, kad jis būtų tave išgirdęs per tokį gatvės triukšmą. 

— Išgirdo tiek, kiek jam reikėjo išgirsti, — linktelėjusi patenkinta at- 
sakė Ema. — Jis jau eina sau. Pajutusi lengvą svaigulį, ji uždarė langą. — 


Eime į grožio saloną. 
* k 


Mičelas plušėjo prie dokumentų. Jam prireikė daugybės dienų, kol 
jis susirinko visus reikiamus popierius, kol sutikrino įvairiausius sąra- 
šus. Per kelias savaites jis pasijuto lygiai taip pat įtrauktas Dareno Ma- 
kevojaus nužudymo bylos, kaip į ją buvo įsitraukęs jo tėvas prieš dvide- 
šimtį metų. Jis buvo perskaitęs kiekvieną visų surinktų įrašų eilutę, iš- 
studijavęs visas nuotraukas, patikrinęs ir vėl pertikrinęs kiekvieną inter- 
viu, paimtą pirminio tyrimo metu. Jis pats prisiminė apsilankymą na- 
muose ant kalvos kartu su Ema, užsirašė savas pastabas ir išvadas, ku- 
rias galėjo padaryti remdamasis Emos apibūdinimais ir prisiminimais. 

Pasitelkęs smulkmeniškus savo tėvo tyrimus ir Emos prisiminimus, 
mintyse jis galėjo atkurti naktį, kai buvo nužudytas Darenas. 

Muzika. Jis įsivaizdavo bitlus, stounus, džoplin, dorsus... 

Narkotikai. Viskas nuo žolės iki cheminių kvaišalų, kuriais buvo 
dalijamasi. 

Kalbos, nereikšmingi vakarėlio pokalbiai, gandai. Juokas ir karštos 
diskusijos politikos klausimais. Vietnamas, Niksonas, moterų išsilaisvi- 
nimo judėjimas. 

Išeinantys ir ateinantys žmonės. Kai kurie pakviesti iš anksto, kai 
kurie atėję šiaip sau... Niekas nekreipia dėmesio į nepažįstamus veidus. 
Oficialūs kvietimai galėjo būti rašomi tik oficialiems asmenims, vyriau- 
sybės nariams. Tomis dienomis visi žavėjosi taika, meile, gyvenimu ko- 
munoje. Visa tai skambėjo pakankamai žaviai, tačiau paskutinio amžiaus 
dešimtmečio pradžios policininkui tai nekėlė pasigėrėjimo. 

Mičelas turėjo svečių sąrašą, kurį buvo sudaręs jo tėvas. Savaime 
suprantama, jis buvo graudžiai netikslus, bet nuo jo buvo galima pradė- 
ti. Jis jau ištisas dienas mąstė apie kiekvieną šio sąrašo pavardę ir mė- 
gino kiekvieną asmenį susieti su Džeinės Palmer mirties aplinkybėmis. 
Jis išsiaiškino, jog tą dieną Londone buvo šešiolika sąrašo žmonių, įskai- 
tant visus keturis “Devastation" narius, jų vadybininką ir Bevę Make- 
voj. Mičelas pasistengė nugalėti troškimą išbraukti juos iš sąrašo ir dar 
kelias dienas tikrino visų alibi. 

Dabar įtariamųjų sąraše buvo likę dvylika pavardžių. Jis buvo lin- 
kęs manyti, kad šiame sąraše turi būti pavardės žmonių, susijusių su abiem 
žmogžudystėm, kurias skyrė dvidešimt metų. 

— Taigi turime šiokios tokios medžiagos, — pratarė Mičelas, pasi- 
lenkęs virš tėvo peties ties sąrašu, kad geriau jį matytų. — Norėčiau pa- 
kasti kiek giliau, surasti visus ryšius, siejusius šiuos dvylika žmonių su 
Džeine Palmer. 

— Tavo sąraše yra ir Makevojai. Tikriausiai nemanai, kad jie patys 
nužudė savo sūnų? 

— Ne. Bet aš juos palikau, kad galėčiau nustatyti ryšius, — atsakė 
Mičelas. Jis pasiėmė vieną bylą ir atsivertė. Ten buvo vardų sąrašas, su- 
jungtas punktyrinėmis linijomis. Visa tai priminė šeimos medį, apimantį 
Bevės, Brajeno ir Džeinės vardus. Žemiau buvo įrašyti Emos ir Dareno 
vardai. — Mėginau viską susieti remdamasis apklausų rezultatais ir bylų 
duomenimis. Pavyzdžiui, Džonou, — kalbėjo Mičelas vesdamas pirštu. — 
Jis yra seniausias Brajeno draugas, jo kūrybos partneris. Jie abu drauge 
įkūrė grupę. Bevei ilgam išsiskyrus su Brajenu, jis liko jos bičiulis. Be to, 
jis ilgiausiai iš visų pažinojo Džeinę. 

— Kokie motyvai? 

— Tegali būti kerštas arba pinigai, — tęsė Mičelas. — Visa tai galė- 
tume taikyti ir Džeinei Palmer, nors, beje, tai tiktų ir visiems kitiems iš 
sąrašo. Blekpulas, — kalbėjo Mičelas vesdamas pirštu žemyn. — Tuo laiku, 
kai buvo nužudytas Darenas, jis buvo daugiau nuošaly. Didžiosios sėk- 
mės jis susilaukė po kelių mėnesių, kai įrašė Brajeno ir Džonou sukurtą 
dainą. Tada jo vadybininku tapo Pitas Peidžas. 

Mičelas vedė pirštu pagal liniją, jungusią Blekpulo vardą su Braje- 
no, Džonou, Pito ir Emos vardais. 

— Neradai jokių ryšių su Palmer? — paklausė Lu. 

— Kol kas neradau. 

Linktelėjęs Lu išsitiesė. 

— Tavo sąraše yra tokių vardų, kurie pažįstami net ir man. 

— Rokenrolo pasaulio atstovai, — pratarė Mičelas, kai sėdosi ant 
stalo krašto ir prisidegė cigaretę. — Gerai suprantu, jeigu darai prielai- 
dą, kad pagrindinis motyvas pagrobiant kūdikį yra pinigai, tenka išbraukti 
didžiąją dalį vardų. Tačiau neabejotinai lieka Džeinė. Jeigu ji iškėlė šią 
mintį, ji galėjo naudotis viskuo — šantažu, seksu, kvaišalais ar kokiais 
nors kitais kabliukais, kad darytų kam nors spaudimą kenkti Brajenui 
per Dareną. Kartą ji jau norėjo jam pakenkti naudodamasi Ema, tačiau 
vienintelis dalykas, kurį jai pavyko išpešti, buvo pinigai. Ji norėjo dau- 
giau. O koks galėtų būti geresnis kelias jį nubausti, jeigu ne per jo sūnų? 

Jis atsistojo nuo stalo ir pradėjo vaikštinėti po kabinetą, mėginda- 
mas viską sudėlioti į savo vietas. 

— Jeigu ji būtų galėjusi įsigauti į namą, tai viską būtų padariusi 
pati. Tačiau būtent jos vienintelės tą vakarą niekas ir nelaukė. Taigi ji 
pasinaudojo kažkuo kitu, kas, jos manymu, šiam planui tiko labiausiai, 
ir gavo tai, ko taip troško. 

— Kalbi taip, tarsi kuo puikiausiai ją suprastum. 

Mičelas prisiminė trumpą, bet slegiantį savo romaną su Eindži Parks. 

— Manyčiau, kad tikrai suprantu. Jeigu mes patikėsime jos žodžiais, 
kad vaiko grobimas buvo jos sumanymas, turėtume surasti ryšį. Ji pasi- 
naudojo kažkuo, kieno vardas yra šiame sąraše. 

— Tą naktį vaikų kambaryje buvo du žmonės. 

— Ir vienas iš jų turėjo gerai Žinoti to namo planą. Jis turėjo Žinoti 
antrame aukšte esančių kambarių išdėstymą, privačius Makevojų aparta- 

mentus. Jis turėjo gerai pažinoti vaikus, jų dienotvarkę. Vadinasi, mums 
reikėtų ieškoti to, ką būtų galima susieti su Džeine ir Brajenu. 

— Mičelai, tu kai ką pamiršai, — pratarė Lu pasilenkdamas ir ati- 
džiai žvelgdamas į sūnų. — Jeigu į šį puslapį įrašytum ir savo vardą, 
kiek jungiančių linijų galėtum išvesti? Niekas negali taip sujaukti tyri- 
mo, kaip dalyvavimas jame asmeniškai. 

— Ir niekas negali būti geriau motyvuota, — atsakė Mičelas ir nu- 
kratė nuo cigaretės pelenus. — Nesu tikras, ar šiandieną būčiau polici- 
ninkas, jeigu ne Ema. Tąkart ji atėjo į namus. Prisimeni, tada buvo Kalė- 
dos. Ji atėjo pas tave. 

— Prisimenu. 

— Ji atėjo ieškodama pagalbos. Mažai kas tegalėjo jai tą pagalbą 
suteikti, bet ji atėjo pas tave. Tada aš ir pradėjau galvoti. Dokumentų, 
įvairiausių formų pildymas, sąrašų sudarinėjimas — ne tai. Antrankiai ir 
ginklai — taip pat ne tai... Žmonės ateidavo pas tave, nes jie vylėsi, jog 
tu žinai, ką toliau daryti. Mes nuvažiavome į namus ant kalvos, aš vaikš- 
tinėjau po tuos namus kartu su ja. Tada supratau, jog turi būti žmonių, 
suprantančių ir žinančių, ką reikėtų daryti, kuriems tikrai rūpi mažas ber- 
niukas, apie kurį jie niekada nesiliovė galvoję. 

Sujaudintas Lu pažvelgė į ant stalo paskleistus dokumentus. 

— Praėjo dvidešimt metų, o aš ir dabar neišmanau, ką su visu tuo 
daryti. 

— Kokios spalvos buvo Dareno Makevojaus akys? 

.— Žalios, — atsakė Lu. — Kaip ir jo motinos. 

Šyptelėjęs Mičelas pakilo. 

— Tu niekada nesiliovei mėginęs. Man reikia aerouoste pasitikti 
Emą. Ar galėčiau šią medžiagą palikti pas tave? Nenorėčiau, kad ji visa 
tai pamatytų. į 

— Taip, — atsakė Lu. Jis ketino kuo atidžiausiai peržiūrėti sūnaus 
surinktus dokumentus, perskaityti kiekvieną žodelį. — Mičelai, — pra- 
tarė jis pakeldamas akis ir žvelgdamas į tarpduryje sustojusį sūnų. — 
Pasirodo, kad tu esi išties geras policininkas. 

— Ir tu. 

Ema įtikino save, jog verta kiek palaukti. Jos ryšiai su Mičelu per 
greitai stiprėjo. Ji švelniai pamėgins viską šiek tiek pristabdyti. Spaudai 
buvo rengiama jos knyga. Atėjo metas atidaryti savo studiją, galbūt su- 
rengti dar vieną parodą. 

Ir kaip ji galėjo aiškiai suvokti, ką jaučia? Jos gyvenimas buvo per 
daug suveltas. Dabar buvo visai nesunku suklysti ir paprastą bičiulišką 
dėkingumo jausmą supainioti su meile, Ji jautėsi esanti dėkinga Mičelui. 
Visada jausis jam dėkinga. Jis buvo jos bičiulis, nors didesnę gyvenimo 

dalį buvo labai toli. Jiems abiem dabar buvo geriausia laikytis jos spren- 
dimo — kurį laiką palaukti. 

Eidama pro terminalo vartus ji stipriau suspaudė fotoaparato dėklą. 

Mičelas jos laukė. Jis ją pastebėjo tą pačią akimirką kaip ir ji. Visi 
praktiški sprendimai, kuriuos Ema buvo priėmusi būdama už trijų tūks- 
tančių mylių nuo Mičelo, dabar išgaravo. Dar nespėjusi ištarti jo vardo, 
Ema pasijuto pakibusi jo glėbyje. Kitų keleivių linksmybei ir pasipikti- 
nimui jis tylėdamas pasveikino Emą, taip sutrikdydamas keleivių eismą 
ir užstodamas vartus. 

Kai Ema vėl įstengė ramiai kvėpuoti, palietė ranka jo skruostą ir 
pratarė: 

— Sveikas. 

— Sveika, — pasisveikino Mičelas dar kartą ją pabučiuodamas. 

— Tikiuosi, tau neteko labai ilgai laukti? 

— Manyčiau, laukiu jau daugiau nei vienuolika metų, — atsakė Mi- 
čelas žvelgdamas terminalo link. 

— Ar tu mane kada nors nuleisi ant žemės? 

— Nemanau. Kaip pasisekė skrydis? 

— Neblogai, — atsakė Ema nusijuokusi ir pakšteldama jam į skruos- 
tą. — Mičelai, juk negali nešte nešti manęs per visą aerouostą. 

— Aš nepažeidžiu jokio įstatymo. Pasitikslinau. Manau, tu turi 
bagažo. 

— Taip, turiu. 

— Ar norėtum dabar jį pasiimti? 

Ji atsakė į jo šypsenėlę, o paskui nusprendė, kad taip keliauti visai 
smagu. 

— Ne, nebūtinai. 


**x* 


Po dviejų valandų jie jau gulėjo jos lovoje ir iš didelės dėžutės val- 
gė ledus. 

— KO) »e50Jka0 Javęs, DJEk202 DEI Ėja IDO Įpr0L0 v22YJ JD- 
voje, — pratarė Ema kabindama šaukštelį ledų ir kišdama Mičelui prie 
burnos. — Kai mokėmės mokykloje, kartu su Mariana kaupdavom šoko- 
ladukų atsargas. Kartais, kai šviesos būdavo jau užgesintos, pasikišda- 
vome juos po antklode, bet taip daryti būdavo draudžiama. 

— O aš visada manydavau, kad šviesoms užgesus mergaitės po ant- 
klodėmis slėpdavo vaikinus. 

—- Ne. Tik šokoladą, — atsakė Ema, įsidėdama burnon kąsnelį ledų 
ir užsimerkdama. — Apie vaikinus mes tik svajodavome. Visą laiką kal- 
bėdavome apie seksą ir su pavydu žvelgdavome į tas merginas, kurios 


jau galėdavo didžiuotis tokia patirtimi, — kalbėjo Ema. Ji atsimerkė ir 
nusišypsojo Mičelui. — Bet, pasirodo, viskas yra kur kas geriau, nei aš 
įsivaizdavau. 


Ema davė jam dar vieną šaukštelį ledų; jai nuo pečių nuslydo palai- 
dinės petnešėlė. | 

Ištiesęs ranką Mičelas ėmė su ta petnešėle žaisti. 

— Jeigu įsileistum mane, galėtume dar daugiau pasipraktikuoti. 

Jis laukdamas žvelgė į Emą. Ema suprato, kad jis troško išgirsti 
atsakymą. O ji neišmanė, ką jam atsakyti. 

— Dar nenusprendžiau, ar man ieškotis kito namo, ar ir toliau nuo- 
motis šitą, — pratarė ji. Jai iš tiesų šis klausimas rūpėjo, bet jie abu 
suprato, jog tai buvo ne atsakymas, o išsisukinėjimas. — Man reikia erd- 
vės studijai ir tamsaus kambarėlio. Bet atrodo, man labiau patiktų na- 
mas, kuriame turėčiau viską, ko reikia. 

— Čia, Los Andžele? 

— Taip, — atsakė Ema. Ji pagalvojo apie Niujorką. Niujorkas nieka- 
da jau nebus jos namai. — Norėčiau pamėginti dar kartą viską pradėti čia. 

— Gerai. 

Ema padėjo tuščią ledų indelį būdama tikra, jog Mičelas nežinojo, 
ką ji turėjo galvoje sakydama “pradėti". 

— Man reikia susikaupti ir ruoštis kitai parodai. Turiu neblogų ry- 
šių, pamaniau, jeigu man pavyktų viską susieti su knyga... 

— Kokia knyga? 

Ji pataisė paklodę ir giliai atsiduso. 

— Mano knyga. Aš ją pardaviau maždaug prieš aštuoniolika mėne- 
sių. Tai albumas apie “Devastation". Mano ankstyvosios nuotraukos, da- 
rytos dar vaikystėje. Albumas baigiamas nuotraukomis, kurias dariau per 
paskutines tėčio gastroles. Knygos leidyba buvo atidėta jau kelis kartus 
dėl... dėl to, kas atsitiko. Bet per artimiausius šešis mėnesius ji turėtų 
pasirodyti. 

Ema dirstelėjo pro langą. Nuo jūros pūtė smarkus vėjas, genantis 
lietaus debesis. 

— Dabar man gimė idėja išleisti dar vieną albumą. Atrodo, kad lei- 
dėjas juo susidomėjo. 

— Kodėl man apie tai nepasakojai? — paklausė Mičelas. Emai ne- 
suspėjus dėl to atsiprašyti, Mičelas suėmė delnais jos veidą ir ėmė švel- 
niai ir ilgai ją bučiuoti. — Tokiai progai pažymėti mes teturime minera- 
linio vandens butelį. Ohoho... 

Emai jau beveik buvo pavykę atsipalaiduoti, bet paskui ji vėl kiek 
įsitempė. 

— Kas yra? 

— Mano mama tikriausiai mane užmuš, jeigu per autografų daliji- 
mą neduosi jai pirmųjų savo albumo egzempliorių. 

Nejau galėjo būti ir taip, mąstė Ema žvelgdama į jį. Jokių reikala- 
vimų, jokių klausimų, jokios kritikos. 

— Aš... Leidėjas nori, kad aš keliaučiau. Noriu pasakyti, kad kelias 
savaites man teks daug keliauti. 

— Ar aš išvysiu tave televizoriaus ekrane? 

— Aš... aš nežinau. Dabar jie tik viską ruošia. Aš jiems pasakiau, 
kad tą mėnesį, kai pasirodys knyga, aš sutiksiu su visom jų siūlomom 
sąlygom. 

Emos tonas Mičelą kiek nustebino. 

— Ema, ar tu mane tikrini? Nejau lauki, kad man išdygs iltys iš- 
kart, kai tik pasakysi, jog nori turėti savo gyvenimą? 

— Galbūt. 

— Atleisk, bet turėsiu tave nuvilti, — atsakė Mičelas keldamasis, 
bet Ema jį sustabdė apkabindama. 

— Nereikia. Jeigu pasielgiau netaktiškai, atsiprašau. Ne visada bū- 
na lengva likti taktiškai. 

Ji perbraukė abiem rankom sau per plaukus. 

— Suprantu, jog neverta nuolatos lyginti, bet niekaip negaliu to iš- 
vengti. 

— Tai pasistenk šio įpročio atsikratyti, — šaltai pratarė Mičelas ir 
ištiesė ranką į cigarečių pakelį. 

— Po velnių, Mičelai, bet jis yra vienintelis žmogus, su kuriuo ga- 
liu tave lyginti. Niekada negyvenau su jokiu kitu vyru ir niekada su jo- 
kiu kitu vyru nemiegojau. O tu nori, jog aš apsimetinėčiau, kad tos mano 
gyvenimo atkarpos niekada net nebuvo, kad aš niekada neleidau kitam 
savęs išnaudoti ar skriausti. Tu iš manęs reikalauji, kad aš viską pamirš- 
čiau, su viskuo susidoročiau ir gyvenčiau taip, kad tu galėtum manimi 
rūpintis. Visi vyrai, kurie buvo man svarbūs, troško manimi rūpintis, nes 
aš jiems atrodžiau per silpna, per kvaila ar negalinti apsiginti pati, todėl 
neįstengianti priimti teisingų sprendimų. 

— Liaukis. 

Tačiau Ema jau buvo išlipusi iš lovos ir ėmė vaikštinėti po kambarį. 

— Visą savo gyvenimą aš nuolatos kažkieno būdavau užspeičiama į 
kampą mano pačios labui. Mano tėtis stengėsi, kad aš pamirščiau Dare- 
ną, kad apie jį negalvočiau, kad su tomis mintimis negyvenčiau. Iš ma- 
nęs buvo laukiama, kad nesikiščiau į tai, ką jis daro su savo paties gyve- 
nimu. Paskui viskuo ėmė rūpintis Dru. Aš buvau per daug naivi, ir į savo 
rankas perimčiau finansus, kad neprarasčiau bičiulių, savo darbo. Pra- 
keikimas, aš taip įpratau prie to, kad man visi viską nurodinėja, kad leng- 
vai tam pasidaviau. O dabar iš manęs laukiama, kad aš visa tai pamirš- 
čiau, paprasčiausiai pamirščiau, kad galėčiau vėl pajusti kažkieno globą 
ir rūpestį. 

— Tai tu manai, kad tik dėl to aš esu čia? 

— Ema atsigręžė. 

— O ką, ar yra kitaip? 

— Galbūt iš dalies tu ir teisi, — atsakė Mičelas ir išpūtė dūmų de- 
besį maigydamas cigaretę. — Labai sunku ką nors mylėti ir nesistengti 
jo ginti ar saugoti. Bet pasvarstykime apie tai ramiau, gerai? Nėnoriu, 
kad pamirštum viską, kas nutiko tarp tavęs ir Latimerio. Noriu, kad iš- 
moktum su tuo apsiprasti ir toliau gyventi. Dėl Dievo, tikrai viliuosi, 
kad tu niekada to nepamirši. 

— Ne, nepamiršiu. 

— Ir aš nepamiršiu, — pratarė Mičelas stodamasis ir eidamas prie 
jos. Į langų stiklus plakė lietaus lašai, nešami smarkaus vėjo. — Prisi- 

minsiu viską, ką jis yra tau padaręs. Kartais trokšiu, kad jis būtų gyvas, 
kad aš pats galėčiau jį nudėti. Tačiau prisiminsiu ir tai, kad tu pati nuo jo 
išsivadavai. Tu pasiryžai ir išgyvenai. Silpna? — pakartojo Mičelas švel- 
niai braukdamas pirštu per Emos veide likusį nežymų randelį. — Nejau 
tu iš tikrųjų manai, jog aš laikau tave silpna? Aš mačiau, ką jis tą dieną 
tau padarė. Ir visada tą vaizdą matysiu. Ema, tu jam neleidai galutinai 
tavęs užguiti. 

— Ne. Ir niekam neleisiu vėl imti valdyti mano gyvenimą. 

—- Aš nesu tavo tėvas, — spjaute išspjovė šiuos žodžius Mičelas ir 
sugriebė ją už pečių. — Taip pat aš nesu Latimeris. Aš nenoriu valdyti 
tavo gyvenimo, bet trokštu būti to gyvenimo dalis. 

— O aš nežinau, ko aš noriu, — atsakė Ema, pakėlusi ranką, ir su- 
ėmė Mičelo delną. — Aš nuolat pas tave grįžtu, ir tai mane baugina, nes 
negaliu liautis. Nenoriu, kad viskas būtų būtent taip. 

— Velnias, Ema, — vėl nusikeikė Mičelas, išgirdęs telefono skambutį. 

— Čia tau, — pratarė Ema ir ištiesė Mičelui telefono ragelį. 

— Taip? — tarstelėjo Mičelas imdamas cigarečių pakelį, paskui nu- 
tildamas. — Kur? Už dvidešimties minučių, — pratarė jis ir padėjo rage- 
lį. — Man reikia eiti, — pasakė jis segdamasis džinsus. 

Ema tik linktelėjo. Kažkas mirė. Ji galėjo įžvelgti tai jo veide. 

— Ema, mes dar nebaigėme pokalbio. 

— Ne, nebaigėme. 

Mičelas persimetė per petį dėklą su ginklu. 

— Grįšiu, kai tik galėsiu. 

— Mičelai, — pratarė Ema. Ji nežinojo, ką norėtų jam pasakyti. 
Tačiau instinktyviai priėjo prie jo ir jį apkabino. — Sudie. 

Jam išėjus ji negalėjo nurimti. Dabar lietus plakė šuorais. Per lietų 
beveik nesimatė vandenyno, tačiau girdėjosi lūžtančios bangos. Prieblan- 
da ir vandens šniokštimas guodė Emą. Namelyje buvo ganėtinai vėsu, 
todėl ji nutarė užsikurti ugnį ir pametėjo ąžuolinių malkų. Židiniui įsi- 
plieskus, Ema paskambino į aerouostą ir paprašė pristatyti bagažą. 

Ji susivokė, kad pirmą kartą buvo likusi viena namuose, kuriuos 
dabar jau laikė savais, kuriuos norėjo paversti savais. Užsiplikiusi arba- 
tos ji ramiai siurbčiojo karštą gėrimą ir mąstė. Jeigu ji šį namą nusi- 
pirks, pirmiausia viską iš pagrindų perdarys. Už virtuvės buvo kamba- 
rys, kurį praplėtus būtų galima paversti į studiją. Apšvietimas ten buvo 
geras. Ypač šviečiant saulei. 

Antrame aukšte buvo įrengti trys miegamieji, visi pakankamai erd- 
vūs, aukštomis lubomis. Galbūt kiek nepraktiškas sumanymas, labai daug 
erdvės, bet Emai tai patiko. Ji galėtų šį namą įsigyti. Susimąsčiusi ji pa- 
žvelgė į laikrodį. Būtų galima paskambinti nekilnojamo turto agentui. Ta- 
čiau jai nespėjus pakelti ragelio ir surinkti numerio suskambėjo telefonas. 

— Ema? 

— Tėti, — atsiliepė Ema sėsdamasi ant sofos ranktūrio. 

— Tiesiog norėjau pasiteirauti, ar tu ten. 

— Viskas gerai. O kaip tu laikaisi? 

— Šios dienos gana beprotiškos. Įrašinėjame. Kai nutarsime pada- 
ryti pertrauką, atvyksime į pakrantę. 

— Tėti, juk jau sakiau, man viskas gerai. Tau tikrai nebūtina trenk- 
tis čionai tokį kelią. 

— Aš tiesiog norėčiau tave aplankyti. Be to, mes būsime pristatyti 
trims Gremi apdovanojimams. 

Ema liovėsi prieštaravusi. 

— O, tada žinoma. Sveikinu. 

— Mes nutarėme, jog pasirodysime visame gražume. Juk ir tu at- 
vyksi, tiesa? 

— Būtų labai smagu. 

— Pamaniau, kad galbūt norėtum pasikviesti ir Mičelą. Pitas su- 
tvarkys visus bilietų reikalus. 

— Taip, norėčiau, — atsakė Ema, prisiminusi, kaip Mičelas atrodė 
kabindamasis ginklą. — Bet jis gali būti užimtas. 

— Tai išsiaiškink. Savaitgalį atvyksim parepetuoti. Pitas norėtų, kad 
tu būtum viena iš tų, kurie įteiks apdovanojimus. Jis manęs prašė, kad 
apie tai tau praneščiau. 

— Net nežinau... 

— Ema, man tai reikštų labai daug ką... Jeigu mūsų su Džonou dai- 
na laimėtų metų dainos titulą, ir apie tai praneštum tu... 

Ji nusišypsojo. 

— O jeigu ir nelaimėtumėt, aš vis tiek galėčiau perskaityti jūsų 
vardus. 

— Būtent. Tu pasirūpinsi savimi, tiesa? 

— Taip. Tiesa, yra dar vienas dalykas, dėl kurio norėčiau su tavimi 
pasikalbėti, — pratarė Ema perkeldama ragelį prie kitos ausies. — Tėti, 
aš nenoriu jokio asmens sargybinio. Aš tikrai galiu pati savimi pasirū- 
pinti. Labai prašau, atšauk jį iš tarnybos. 

— Apie kokį asmens sargybinį kalbi? 

— Apie tą, kurį nusamdei man prieš išvykstant iš Londono. 

— Ema, aš nieko nenusamdžiau. 

— Klausyk, aš... — Emos balsas nutrūko. Jis dažnai nuo jos ką nors 
slėpdavo, bet niekada nemeluodavo. — Tu tikrai nenusamdei nieko, kas 
mane prižiūrėtų ir visur sekiotų? ž 

— Ne. Ir man nešovė į galvą, kad tau to reikėtų. Ar yra kas nors, 
kas tau kelia nerimą? Aš galiu baigti visus darbus anksčiau ir atvažiuoti 
pas tave, kad... 

— Ne, — atsakė Ema. Atsidususi prispaudė prie akių pirštus. — 
Ne, manęs niekas netrikdo. Mariana buvo teisi, tai tik — paranoja. Tik- 
riausiai dar nepripratau laisvai elgtis kaip tinkama, bet, manau; netrukus 
priprasiu, — pratarė Ema. Tarsi norėdama tai patvirtinti ji greitai apsi- 
sprendė. — Gali pasakyti Pitui, kad aš su malonumu priimu jo kvietimą 
dalyvauti Gremi apdovanojimų ceremonijoje. Tiesą sakant, jau rytoj pra- 
dėsiu ieškotis tinkamos suknelės. 

— Kas nors tau praneš apie repeticijas. Pasistenk, kad tas vakaras 
būtų laisvas. Mes su Beve norėtume pakviesti tave ir Mičelą pietų. 

— Aš jam viską pasakysiu. Jis... Tėti, — pratarė ji, pagauta keisto 
impulso, — o kodėl Mičelas tau taip patinka? 

— Jis yra tvirtas kaip uola. Ir myli tave taip, kaip myliu aš. Jis 
padarys tave laimingą. O aš tik to ir tetroškau. 

'— Žinau. Myliu tave, tėti. Greitai pasimatysime. 

Galbūt iš tiesų viskas yra labai paprasta, mąstė Ema, padėjusi rage- 
lį. Ji turi Žmogų, kuris ją myli ir gali ją padaryti laimingą. Ji niekada 
neabejojo dėl Mičelo ir dėl savo pačios jausmų. Ją kamavo vienintelės 
abejonės — ar ji įstengs grąžinti tiek, kiek gauna pati. 

Įsisupusi į lietpaltį, ji nėrė į lietų. Mažiausia, ką ji galėjo pasiūlyti 
grįžusiam Mičelui, buvo karštas maistas. 

Ji su malonumu stūmė vežimėlį tarp lentynų rinkdamasi tą ar nusi- 
žiūrėdama aną. Užmokėjusi už prekes ji pamatė, kad pirkinių buvo net 
trys krepšiai. Visa permirkusi ji įsėdo į automobilį. Buvo tik trečia va- 
landa, bet jai prireikė įjungti šviesas, kad prasklaidytų prieblandą. Da- 
bar ji pajuto pasikeitusių laiko juostų poveikį, bet šis nuovargis buvo 
beveik malonus ir labai derėjo prie lietaus. 

Kelias buvo visiškai tuščias. Matyt, kiti pirkėjai dieną buvo susi- 
planavę protingiau, 0 gal laukė, kol praeis audra. Galbūt kaip tik todėl ji 
pastebėjo jai iš paskos važiuojantį automobilį, sukantį ten, kur ir ji, ne- 
atitrūkstantį nuo jos nė per du automobilio ilgius. Įsijungusi radiją Ema 
mėgino nekreipti į tai dėmesio. 

Paranoja, kartojo sau. 

Tačiau jos žvilgsnis nenukrypo nuo galinio vaizdo veidrodėlio, ji matė 
už nugaros žibančius du automobilio žibintus. Ema padidino greitį, dabar 
važiavo kiek greičiau nei būtų leista saugumo sumetimais slidžiame kely- 
je. Ją persekiojo žibintų šviesos. Ji sumažino greitį. Iš paskos važiavęs 
automobilis taip pat sulėtino. Prikandusi lūpą ji staigiai pasuko automobi- 
lį kairėn. Jos automobilis slystelėjęs suskersavo. Užpakalyje važiavęs au- 
tomobilis taip pat metėsi kairėn paslydęs šlapiame kelyje. 

Mėgindama neprarasti savitvardos Ema visgi suvaldė automobilį ir 
padidino greitį. Dar labiau paspaudusi ji pasuko namų link melsdama, 
kad šios kelios minutės laimėto laiko ją išgelbėtų. 

Dar prieš paspausdama stabdžius ji buvo uždėjusi ranką ant durelių 
rankenėlės. Ji troško kuo greičiau patekti vidun, į saugią erdvę. Nesvar- 
bu, ar visa tai tebuvo jos vaizduotės vaisius, ar ne, ji visai nenorėjo būti 
užklupta lauke, neturinti kuo apsiginti, jeigu kartais suspėtų privažiuoti 
pajutusi ją sugriebusią ranką ji šūktelėjo. 

— Ledi! — riktelėjo jaunas vairuotojas, išdygęs jai už nugaros ir 
vos neįpuolęs į balą. — Jėzau, laikykite... 

— Ko jūs norite? 

Nuo jo kepuraitės lašėjo vanduo krisdamas ant trumpos strazdano- 
tos nosies. Ema neįžiūrėjo jo akių. 

—- Ar čia jūsų namas? 

Ema laikė saujoje suspaudusi raktus. Ji svarstė, ar galėtų juos pa- 
naudoti savigynai. 

— O kodėl klausiatę? 

— Atvežiau tris lagaminus, amerikiečių avialinijų skrydis, kurio nu- 
meris 457 iš Niujorko. Emos Makevoj bagažas. 

Jos bagažas. Perbraukusi delnu per veidą ji vos nepradėjo juoktis. 

— Atleiskite. Jūs mane išgąsdinote. Kai išėjau iš parduotuvės ir įli- 
pau į automobilį, pamačiau, kad važiuojate paskui. Pamaniau, kad mane 
kažkas seka. 

— Aš Čia laukiu jau dešimtį minučių, — pataisė ją vairuotojas ir 
pakišo čekį. — Gal galėtumėte pasirašyti? 

— Bet... — pratarė Ema ir pakėlusi akis pamatė pro namą prava- 
žiuojantį tą patį automobilį. Už vairo sėdėjusį žmogų nuo jos akių slėpė 
lietaus čiurkšlės ir nusileidę šešėliai. — Atleiskite, — pakartojo Ema. — 
Gal galėtumėte palaukti, kol sunešiu vidun pirkinius? . 

— Klausykite, ponia, aš turiu ir daugiau klientų aptarnauti. 

Ji išsitraukė iš piniginės dvidešimtinę. 

— Prašau, — tarstelėjo ir nelaukusi, kol jis ims prieštarauti, nuėjo 
prie savo automobilio paimti pirkinių. 

Įėjusi vidun ji kelis kartus patikrino visus užraktus. Įkūrusi ugnį, 
užsižiebusi visas šviesas, pajutusi šilumą Ji įtikino save, kad tikrai su- 
klydo. Per dvidešimtį minučių nesulaukusi jokio automobilio ji buvo be- 
veik tikra, kad apsiriko. 

Gamindama pietus ji visai apsiramino. Jai patiko jos sukurti aro- 
matai, tyliai skambanti muzika. Po valandos prieblanda buvo dar labiau 
sutirštėjusi. Tai buvo net ne prieblanda, o šviesą slopinančios lietaus už- 
dangos. Vėl pasijutusi visiškai saugi ji nutarė užlipti viršun ir išsipakuo- 
ti daiktus. 

Išgirdusi cyptelėjusius prie namo pričiuožusio automobilio stab- 
džius, Ema vėl nugara pajuto šiurpą. Visa sustingusi ji stovėjo laiptų pa- 
pėdėje žvelgdama pro platų tamsų langą. Iki šiol jai net nebuvo šovę į 
galvą, kad iš lauko pusės ji yra puikiai matoma, nes namuose buvo už- 
degtos visos šviesos. Ji išgirdo užsitrenkiančias dureles. 

Ties durimis išgirdusi žingsnius ji jau buvo pakeliui prie telefono. 
Nesudvejojusi ji nubėgo prie židinio ir nusičiupo varinį žarsteklį. Išgir- 
dusi beldimą ji dar tvirčiau suspaudė savo ginklą. 

Ji buvo viena. Jis žinojo, kad ji viena, mąstė Ema, nes ji buvo pa- 
kankamai kvaila ir vaikštinėjo po visus namus užsižiebusi visas šviesas 
ir pasikėlusi žaliuzes. Ema po truputėlį slinko prie telefono. Ji pasikvies 
pagalbą. Jeigu pagalba neatvyks laiku, tai pati savimi pasirūpins. 

Pakėlusi ragelį ji juto, kaip smarkiai daužosi širdis. 

— Ema! Aš mirkstu lietuje. 

— Mičelai? — pratarė Ema. Iš jos rankų išslydęs telefono ragelis 
nukrito ant grindų. Skubėdama prie durų pakeliui ji numetė žarsteklį. 
Drebančiais pirštais ji mėgino atrakinti visas spynas. Ema girdėjo, kaip 
Mičelas keiksnoja. Kai pagaliau atrakino duris ir apsivijo rankomis jo 
kaklą, ji ėmė juoktis. 

— Man labai gaila, bet tokio pokšto nesupratau. 

— Ne, tikrai, atleisk. Aš tik... — tačiau kiek atsitraukusi Mičelo 
"akyse ji pastebėjo tai, ko dar niekada nebuvo mačiusi — neviltį. — Klau- 
syk, leisk, aš tau padėsiu. Tu visas permirkęs, — kalbėjo Ema padėdama 
jam nusivilkti švarką. — Padarysiu arbatos. Gaila, kad nepagalvojau nu- 
pirkti brendžio, bet kažkur turėtų būti viskio. 

Ema stumtelėjo Mičelą prie židinio, o pati nuėjo į virtuvę. Po mi- 
nutėlės ji grįžo su puodeliu rankose. Ji pastebėjo, kad jis net nebuvo krus- 
telėjęs. 

— Paruošiau tau puikios airiškos arbatos, gerokai pastiprintos ai- 
rišku viskiu, — pratarė Ema duodama jam puodelį. 

— Ačiū, — jis gurkštelėjo, kiek prasivėpė ir nuleido puodelį. 

— Tau reikėtų nusivilkti šlapius drabužius. 

— Tuoj, minutėlę... 

Ji buvo bepradedanti kalbėti, tačiau paskui persigalvojo ir patyliukais 
užlipo laiptais į viršų. Grįžusi atgal ji paprasčiausiai paėmė jį už rankos. 

— Eikš, aš tau paruošiu vonią. 

Mičelas neturėjo Jėgų ginčams. 

— Ar vonia bus su burbuliukais? 

— Bus viskas, ko tik panorėsi. Eikš, — pasakė Ema mosteldama į 
duris. — Pamėgink atsipalaiduoti. Aš tau atnešiu dar arbatos. 

Mičelas atsisegė marškinius ir nusivilkęs numetė ant grindų. Marš- 
kiniai buvo tokie šlapi, kad net tekštelėjo nukritę. 

— Gal šį kartą įpilk gryno airiško viskio. Per du pirštus, be jokio ledo. 

Ema vis dar dvejojo žiūrėdama, kaip jis maunasi kelnes. Jai reikėjo 
liautis kiekviename butelyje įžiūrėti slypintį vaiduoklį. Juk ne kiekvie- 
nas, prašantis išgerti, būtinai turi virsti girtuokliu. 

— Gerai, atnešiu. 

Kai ji grįžo, vanduo jau buvo užsuktas. Ji stabtelėjo tarpduryje, pas- 
kui jausdamasi nepatogiai pastatė viskio stiklą ant staliuko prie lovos. 
Nors jie buvo meilužiai, Ema neįsivaizdavo savęs vonioje šalia besimau- 
dančio Mičelo. Tai buvo per daug intymus, per daug asmeniškas reika- 
las, Ema negalėjo peržengti šios ribos. Ji sėdėjo ant palangės, žiūrėjo į 
lietų ir laukė. 

Mičelas išėjo iš vonios ant klubų užsivyniojęs rankšluostį. Jis buvo 
apšviestas iš nugaros, jo veide Ema aiškiai matė įtampą ir slogutį. 

— Pradėjau gaminti pietus. 

Jis linktelėjo, bet nieko nepasakęs pakėlė prie lūpų viskio stiklą. 
Viskis jam tiko, bet maistas — jau kita kalba. 

— Kodėl tau nebaigus jų gaminti? 

— Galiu ir palaukti, — atsakė Ema. Ji norėjo prie jo prieiti, paimti 
jį už rankos, ištiesinti kaktą išvagojusias raukšleles. Tačiau Mičelas bu- 
vo įnikęs į savo stiklinaitę ir atrodė, jog Emos netŠemato. Ema nuėjo į 
vonią, kad surinktų šlapius drabužius ir rankšluosčius. 

— Tau nereikia paskui mane vaikščioti ir tvarkyti, — pasakė Miče- 
las, atsistojęs vonios kambario tarpduryje. Jo balse ir akyse atsispindėjo 
menkai tvardomas pyktis. — Man nereikalinga motina. 

— Aš tik... 

— Ema, tai Latimeris norėjo, kad paskui jį vaikščiotum. Mano gy- 
venimo būdas — kitoks. 

— Puiku, — atsakė Ema. Dabar ir jos nuotaika tapo panaši į Miče- 
lo. Ji vėl numetė ant grindų jo marškinius. — Tada viską susitvarkyk, ne 
kiekvienam patinka gyventi kiaulidėje. 

Mičelas sugriebė marškinius ir juos susukęs įmetė į skalbinių dėžę. 
Ema žengė du žingsnius atgal ir sustojo. 

— Nežiūrėk į mane taip, — išrėkė jis, įtūžęs ant jos, ant savęs, ant 
viso pasaulio. — Niekada į mane taip nežiūrėk. Aš galiu tave pribaigti 
net nepakėlęs kumščio. 

Ema mėgino sutramdyti pyktį ir nuryti ant liežuvio susikaupusius 
nuodus, bet galiausiai prapliupo: 

— Nebijau, kad gali mane primušti. Daugiau niekas nebegalės ma- 
nęs įskaudinti ir kuo ramiausiai išeiti. Aš jau įpratusi būti aukos vaidme- 
nyje. Tu — taip pat ne išimtis. Jeigu tu nusiteikęs rėkauti, rėkauk į va- 
lias. Jeigu nori su manimi kariauti, puiku. Aš sutinku kariauti ir priešin- 
tis, tačiau turiu žinoti, dėl ko aš kariauju. Jeigu tu taip elgiesi todėl, kad 
aš nedarau to, ko tu nori, kad nesu tokia, kokią nori mane matyti, kad 
nesakau to, ką norėtum išgirsti, tada blogai. Rėkdamas mano nuostatų 
nepakeisi. 

Jis pakėlė ranką Emai nespėjus pro jį prasmukti. Tačiau nenorėjo 
jos užgauti, tik paprašyti, kad palauktų. Ema pajuto šį subtilų skirtumą. 
To pakako, kad ji susivaldytų neprapliupusi iš naujo. 

— Čia tu niekuo dėta, — tyliai pratarė Mičelas. — Visai niekuo... 
Aš atsiprašau. Šį vakarą man nederėjo čia grįžti, — kalbėjo jis žvelgda- 
mas į šlapius drabužius. — Klausyk, gal mes galėtume juos įmesti į džio- 
vinimo mašiną, kad vėl galėčiau juos apsivilkti ir nešdintis iš čia? 

Ji vėl Mičelo veide pastebėjo tą patį. Tai nebuvo vien tik pyktis, bet 
kartu gili, juoda neviltis. 

— Mičelai, kas tau? 

— Juk sakiau, kad čia tu tikrai niekuo dėta. 

— Prisėskime. 

— Ema, pasitrauk. 

Mičelas apsigręžė ir nuėjo į miegamąjį. Jis suklydo, mąstė Mičelas 
dėdamas viskį šalin. Tačiau jis niekaip negalėjo nurimti. 

— Taip, dabar matau: tu nori būti mano gyvenimo dalis, bet aš ne- 
turiu teisės taip jaustis. 

— Tik ne šios gyvenimo pusės dalimi. 

— Tu negali atrėžti nuo savojo gyvenimo kokios nors dalies ir kur 
nors numesti, — pratarė Ema ir priėjusi artyn prigludo prie jo rankos. 
Iki tolei ji dar nebuvo suvokusi, kaip stipriai jį myli. Kiek nustebusi ji 
suprato, kad puikiai numano savo troškimus. — Mičelai, prašau, pakal- 
bėk su manimi. Pa 

— Vaikai, — sumurmėjo jis. — Jėzau, dar beveik kūdikiai. Per per- 
trauką jis paprasčiausiai atėjo į žaidimų aikštelę ir paleido seriją... 

Mičelas atsisėdo. Šiaip taip priėjęs prie lovos atsisėdo ant paties 
kraštelio spausdamas prie akių delnus. Jis vis dar regėjo tą vaizdą. Ta- 
čiau labiausiai jį baugino, kad regės visą gyvenimą. 
| Sutrikusi Ema atsisėdo greta. Ji glostė Mičelo pečius mėgindama 
nuimti raumenis surakinusią įtampą. 

— Aš nesuprantu. 

— Ir aš ne. Mes išsiaiškinome, kas jis yra. Tai psichinis ligonis. Jis 
visą gyvenimą tai patekdavo, tai vėl išeidavo iš įvairiausių ligoninių. 
Paaiškėjo, kad jis lankė pirmąją ir antrąją tos pačios mokyklos klasę, 
prieš pirmąkart patekdamas į ligoninę. Mes išsiaiškinsime dar daugiau, 
jeigu tai duos kokios nors naudos. 

— Kas? Apie ką tu kalbi? 

— Apie tokį nelaimėlį. Apie nesveiką, apgailėtiną nelaimėlį, kuris 
pažaidė keturiasdešimt penkto kalibro automatu. 

Dabar praregėjo ir Ema. Jai pasidarė silpna. 

— O, Dieve... 

— Jis privažiavo prie mokyklos. Nuėjo tiesiai į žaidimų aikštelę. 
Vaikai žaidė su kamuoliu, šokinėjo per virvutę. Dar nebuvo pradėję lyti. 
Tada jis atidengė ugnį. Šeši vaikai nušauti. Dar dvidešimt nuvežta į ligo- 
ninę. Ne visi iš ten grįš. 

— O, Mičelai... — tepratarė Ema. Ji apkabino Mičelą ir priglaudė 
prie jo skruostą. 

— O tada jis paprasčiausiai nuėjo. Kai atskubėjo apsauginiai, jo 
jau nebuvo. Kai atvažiavome mes su Makarčiu... — Mičelas neįstengė 
visko išreikšti žodžiais. Nei jai, nei sau pačiam. — Mes išsiaiškinome, 
koks jo automobilis, ir radome jį čia pat, už kelių namų. Ir jis buvo ten, 
kuo ramiausiai užkandžiavo parke. Paprasčiausiai sėdėjo ant suoliuko 
tame sušiktame parke ir pliaupiant lietui valgė sumuštinį. Mus pamatęs 
jis net nesivargino mėgindamas sprukti. Jis pakėlė šautuvą ir įsikišo vamz- 
dį sau į burną. Taigi niekada net nesužinosime, kodėl jis taip padarė. Net 
nesužinosime, kodėl... 

— Man labai gaila, — pratarė Ema, neišmanydama, ką dar galėtų 
pasakyti. — Man tikrai labai labai gaila. 

— Bet mes turime stengtis, kad viskas būtų kitaip. Po velnių, mes 
turime ką nors pakeisti. Žuvo šeši vaikai, o tu nieko negali padaryti. Tu 
negali to sustabdyti, negali viso to ištaisyti. Tau telieka pasitraukti ir mė- 
ginti save įtikinti, kad nieko negalėjai pakeisti, nieko negalėjai padaryti... 

— Bet tu nesitrauki, — tyliai pratarė Ema. — O tai visai kas kita. 
Mičelai, — kalbėjo Ema atsitraukdama ir žvelgdama jam į akis, — tu 
tikrai negalėjai viso to sustabdyti. Negaliu tau patarti nesikrimsti dėl to, 
kas buvo neišvengiama, nes tada tu nebūsi savimi. 

— Prie to niekada negalima priprasti, — pratarė Mičelas priglusda- 
mas veidu prie jos skruosto. — Dažnai galvodavau, kodėl mano tėvas 
grįžęs namo kartais užsidaro savo kambaryje ir išbūna ten valandų va- 
landas. Paskui girdėdavau, kaip man atsigulus jis ilgai kalbasi su mama. 
Ištisas valandas. 

— O tu gali pasikalbėti su manimi. 

Jis prisitraukė ją arčiau. Ji buvo tokia šilta, tokia švelni. 

— Ema, man tavęs reikia. Man nereikėjo tokiam čia ateiti. Reikėjo 
kur nors rasti stiprybės. 

— Šį kartą tu gali atsiremti į mane, — pratarė Ema spausdama lū- 
pas jam prie burnos. Jo atsakas buvo toks galingas, beveik desperatiš- 
kas, kad Ema net nemanė jo malšinti. Jeigu jam reikėjo paskandinti ne- 
viltį aistroje, ji buvo pasirengusi jam padėti. 

Ji puolė jam į glėbį, ryžtingai nutraukė rankšluostį. Ema džiūgavo 
pajutusi galinti jį valdyti ir jausdama, kaip virpa jo kūnas, karštas, įsi- 
tempęs, ją priimantis. Jokių svyravimų, jokių abejonių, jokios baimės. Ji 
troško jį patenkinti ir pati patirti didžiulį malonumą. Ji vedžiojo pirštų 
galiukais per jo kūną, brėždama apskritimus, gundydama ir erzindama. 

Blausi lempos šviesa nušvietė jo kūną; Ema pajuto pagundą lyžtelti 
jo odą, galiausiai ji ėmė slysti lūpomis ir liežuviu godžiai ragaudama bei 
mėgaudamasi. 

Ją užplūdo nevaldoma jėga, tarsi smarkus griausmas. 

Vos ji paliesdavo jo kūną, Mičelas pajusdavo pulsuojantį malonu- 
mą. Nors ir jo rankos nesiilsėjo, Ema jį nuolat pralenkdavo. Luktelk, 
tarsi sakė ji. Leisk, aš tau parodysiu. Leisk man tave pamylėti. Paėmusi 
ji už rankų, ji lengvai slydo jo kūnu lūpomis įbrėždama į jo odą aistros 
žymes. 

Jis girdėjo į langus teškenantį lietų, o nugara pajuto, kaip sudrėko 
paklodės. Blausioje šviesoje jis matė Emą — jos šviesius plaukus, ban- 
gomis krintančius ant pečių, tamsias, bedugnes akis, įsiskverbusias i ji. 

Kiek loštelėjęs jis prisitraukė ją prie savęs, šlaunimis pajuto jos šlau- 
nis. Dusdamas iš geismo jis ėmė segioti jos palaidinę; jis troško ją maty- 
ti, beprotiškai geidė ją jausti. | 

Nutraukęs nuo jos pečių palaidinę, Mičelas ant savo peties pajuto 
jos dantų grybštelėjimą. Tokią ryžtingą jėgą ji puikiai suprato. Tokia jė- 
ga jai patiko. Aistringas jausmų šėlsmas be jokio smurto. Jo viduje siau- 
tėjęs virpulys rado atsaką jos kūne. Visko po lygiai. Jų abiejų geismas ir 
aistra — lygiaverčiai. Ema suvokė, jog meilė ir geidulys gali gyvuoti 
greta, vienas kitą papildydami. 

Emos dejonės, išsprūdusios iš jos lūpų Mičelui velkant drabužius, 
nieko bendra neturėjo su kapituliacija. Visą gyvenimą ji laukė, kad kas 
nors jos trokštų štai taip. Desperatiškai, nenusakomai, nekantraudamas. 
Ji net nenumanė, kad ir pati laukė tokios beprotiškos aistros. 

Dabar jis jau nebuvo švelnus, ji džiūgaudama tai pajuto. Jis buvo 
praradęs savitvardą, 0 ji vis nesiliovė jo kaitinusi. Pajutusi šlaunimis jo 
pirštus, ji suvokė, kad dabar jis negalvoja apie ją kaip apie trapią, pažei- 
džiamą būtybę, laukiančią, kol kas nors ją apgins. Kai iš jo lūpų ištrūko 
jos vardas, jo geismas buvo nebevaldomas. Jo geismas skirtas tik jai. 

Užgulusi Mičelą, ji išsirietė triumfuodama ir įsileidusi jį vidun ap- 
rimo. Ją užliejo pirmoji malonumo banga, tačiau jai to nepakako. Ema 
juto glamonėjančias Mičelo rankas, ieškančias jos rankų. Jų pirštai susi- 
pynė, Ema pati pasirinko ritmą — greitą, nevaržomą. 

Pajutusi išsiliejusį jo geismą, Ema reikalavo daugiau, ritmingai sū- 
puodamasi, neleisdama Mičelui atsikvėpti. Ji prispaudė godžias lūpas prie 
jo lūpų, kol ir jo burna gosliai prasivėrė, kol jo kvėpavimas vėl sutankė- 
jo. Jos liežuvis slydo jo gomuriu, kol galiausiai Mičelas ėmė drebėti. Jis 
kažką murmėjo, tačiau nieko nebuvo galima suprasti. Pati Ema tegalėjo 
dejuoti, kai pajuto giliai viduje vėl sustandėjusią jos geismo versmę. 

Kaip pašėlęs Mičelas išsirietė virpančiais pirštais suimdamas Emos 
rankas, apiberdamas jos lūpas karštais, svilinančiais bučiniais. Dabar Ema 
pasijuto gulinti po juo, o jo kūnas buvo įkaitęs kaip krosnis, nuolat besi- 
kilojantis ir besiskverbiantis į ją. 

 Grakščios Emos rankos ir kojos apsivijo Mičelą. Jos akys buvo pla- 
čiai atmerktos ir įsmeigtos į jo akis. Jis matė, kaip jos žiba. Jis matė, 
kaip jos lūpos ima virpėti. Per jo kūną nuvilnijo pasitenkinimo bangelės, 
kai jis pajuto, jog Ema patyrė dar vieną orgazmą. Tada jis pamatė, kaip 
iš lėto jos veidą nušvietė graži šypsena. 

Tai buvo paskutinis dalykas, kurį jis išvydo prieš atplūstant naujai 
geismo bangai. 

Ema nebegalėjo tverti nuolat žvalgydamasi per petį. Jau buvo pra- 
ėjusi beveik savaitė nuo to laiko, kai ji grįžo į paplūdimio namelį, kai 
neoficialiais jos namelio gyventojais tapo Mičelas ir Konrojus. Kartais 
ji susimąstydavo, jog toks gyvenimas galėjo būti tarsi išties įmanomo 
ateities gyvenimo repeticija. Ji jau buvo įtikėjusi naujo gyvenimo gali- 
mybe. Gyvendama su Mičelu, dalydamasi su juo patalu ir savo laiku, ji 
nesijautė suvaržyta. Galima sakyti, kad pagaliau pasijuto gyvenanti nor- 
malų gyvenimą ir... esanti laiminga. 

Vis dėlto, kad ir kaip patogiai gyventų, Ema nuolatos jautėsi, tarsi 
būtų kažkieno stebima. Dažniausiai ji stengdavosi nekreipti į tai jokio 
dėmesio, mėgindavo sau įsiteigti, jog tai tik dar vienas žurnalistas foto- 
grafas, ieškantis įdomesnio rakurso, dar vienas reporteris, mėginantis su- 
kurti išskirtinę nuotrauką. 

Jie negalėjo jos paliesti, negalėjo sugriauti to, ką ji buvo pradėjusi 
kurti drauge su Mičelu. 

Tačiau likusi viena Ema visada laikydavo duris užrakintas ir steng- 
davosi, kad netoliese būtų Konrojus. 

Nesvarbu, kad ir kaip dažnai ji mėgindavo save įtikinti, kad nėra 
nieko, išskyrus jos pačios susikurtas šmėklas, ji nuolatos stebėjo aplinką 
ir kažko laukė. Net vaikštinėdama skaisčios saulės atokaitoje ji jautėsi 
įsitempusi. 

Galima sakyti, ji: buvo daugiau sutrikusi, o ne išsigandusi. Dabar 
beveik gailėjosi, kad neišsikvietė limuzino, o vairavo savo automobilį. 

Ema manė, kad jai išties patiks rinktis tinkamą drabužį. Ji troško 

išsirinkti ką nors, kas būtų originalu ir kartu primintų klasikinį stilių. 
Prisiklausiusi pataikaujančių pardavėjų kalbų bei meilikavimų, pagaliau 
išsirinko ir pajuto palengvėjimą. Ji džiaugėsi galėdama įsimesti į auto- 
mobilį dėžutę su suknele ir važiuoti. 

Koks kvailas dalykas — šis persekiojimo kompleksas, mąstė Ema. 
Ji įsivaizdavo, kaip Katerina viską išklausiusi pakelia psichiatrės antakį 
ir kažką neaiškiai numykia. Vargšelė Ema vėl niekus paisto. Ji mano, 
kad ją kažkas persekioja. Įsivaizduoja, kad grįžusi į namus randa kaž- 
kieno paliktus pėdsakus. O ką galima pasakyti apie tuos keistus garsus 
telefono ragelyje? Tikriausiai kas nors klausosi, 

Kristau... Ji patrynė pirštu smilkinį ir mėgino nusijuokti. Tikriau- 
siai po kiek laiko naktimis ji pradės tikrinti palovį. O paskui jai reikės ir 
terapeuto pagalbos, kad apskritai įstengtų gyventi. 

Na, juk ji pati pasirinko Los Andželą, tiesa? Netrukus ji turės as- 
meninį instruktorių, ne tik terapeutą. Ji pradės nerimauti dėl savo dvasi- 
nės būsenos ir kreipsis į trijų šimtų metų senumo budistų vienuolį, ieš- 
kodama šviesos ir harmonijos. 

Tada ji iš tikrųjų nusijuokė. 

Sustojusi prie reikiamo pastato, ji pasiėmė fotoaparatą. Budistų vie- 
nuolis turės palaukti, bent jau tol, kol ji sutvarkys būtiniausius reikalus. 
Tikriausiai visi, kurie dalyvaus apdovanojimų ceremonijoje, jau yra vi- 
duje. Viskas, kaip senais laikais, mąstė Ema. Ji stebės repeticiją, foto- 
grafuos... 

Ema džiaugėsi, kad praeitis ir ateitis savotiškai susipynė. 

Išlipusi iš automobilio ji pamatė kelią pastojusį Blekpulą. 

— Na, sveika, mieloji Ema. 

Ema pyko, nes suprato, kad jo vaizdas vis dar verčia ją gūžtis. Ne- 
tarusi nė žodžio ji pamėgino pro jį prasmukti. Jis paprasčiausiai žengė 
žingsnį neleisdamas jai pasitraukti nuo automobilio ir užspeitė ją kaip 
tada tamsiame kambarėlyje. 

Šypsodamasis Jis perbraukė pirštu jai per kaklą. 

— Ar gražu taip elgtis su senu bičiuliu? 

— Traukis iš kelio. 

— Tokių įpročių vertėtų atsikratyti, — pratarė Blekpulas, suėmęs jos 
kasą, ir smarkiai timptelėjo. Ema apstulbo. — Prabangiuose, turtinguose 
namuose užaugusios mergaitės visada anksčiau ar vėliau sugenda. O aš 
manau, kad tavo vyras galėjo geriau tave pamokyti, kol jo nenudėjai. 

Sudrebėjusi Ema pagalvojo, kad virpa ne iš baimės, o iš įtūžio. Ją 
purtė deginantis, dusinantis pyktis. 

— Niekše, traukis. 

— O aš maniau, kad galėsime paplepėti. Šiaip, tik dviese. Gal pasi- 
važinėkime, — kalbėjo jis tebelaikydamas prispaudęs jos plaukus ir skau- 
džiai tempdamas. 

„Ema kiek pasisuko ir atsivedėjusi trenkė fotoaparato dėklu Blekpu- 
lui į tarpukojį. Šiam susilenkus Ji žengė žingsnį atgal ir atsitrenkė į kaž- 
ką kitą. Nieko negalvodama ji atsigręžė ir vos netvojo Stiviui į veidą. 

— Ramiau, — pratarė Stivis, sulaikęs jos ranką tiesiai sau prieš 
nosį. — Nemušk manęs. Aš tik vargšas sveikstantis narkomanas, atėjęs 
čia pagroti gitara. 

Stivis padėjo jai ant peties ranką ir spustelėjo. 

— Ar kilo kokių nors problemų? 

Beveik nerūpestingai atsigręžusi Ema pažvelgė į Blekpulą. Jis jau 
buvo atgavęs kvapą ir stovėjo pusiau sulinkęs. Ema pajuto užplūdusį 
džiaugsmą. Ji sugebėjo savimi pasirūpinti, jai puikiai tai pavyko. - 

— Ne, jokių problemų. 

Apsigręžusi ji drauge su Stiviu nuėjo teatro link. 

— Kas čia nutiko? 

Nuo jos veido dar nebuvo dingusi šypsenėlė, reiškianti nuoširdų pa- 
sitenkinimą. 

— Jis tik paprastas peštukas. 

— O tu — paprasta amazonė. Aš slampinėjau sau aplinkui ir pasi- 
taikius progai norėjau suvaidinti riterį ant balto žirgo. Ty nugvelbei ma- 
no griausmingą triumfą. 

Ema nusijuokusi pakštelėjo jam į skruostą. 

— Tu būtum padaręs iš jo blyną. 

— Net nežinau. Jis daug didesnis už mane. Vis dėlto geriau, kad tu 
pati jam trinktelėjai. Man būtų labai nemalonu pasirodyti televizoriaus 
ekrane su pamušta akimi. 

— Bet tuomet būtum atrodęs kaip tikras patrakėlis 17 padauža, — 
pasakė Ema apkabindama jį per liemenį. — Žinai, nepasakokim nieko 
apie tai tėčiui. 

— Brajenas labai mikliai darbuojasi kumščiais. Man būtų labai ma- 
lonu išvysti Blekpulą su įvairiaspalve mėlyne. 

— Man ir pačiai būtų malonu, — sumurmėjo Ema. — Bent jau pa- 
laukime, kol bus įteikti apdovanojimai. 

— Niekada negaliu atsispirti pagundai subjauroti gražų veidą. 

— Ne, tikrai negali. Ar tau dar nepavyko įtikinti Katerinos, kad ji 
turi už tavęs ištekėti? 

— Kuo toliau, tuo labiau ji darosi sukalbamesnė, — atsakė Stivis. 
Prieš įžengdami į teatro pastatą jie girdėjo muziką; buvo repetuojama 
pirma ceremonijos dalis. Sienas drebino aršus, nevaržomas rokas. — Ji 
liko Londone. Katerina sakė, kad šiuo metu turi labai daug pacientų, to- 
dėl tikrai negali surasti laisvo laiko. Bet ji pasiliko dar ir dėl to, jog 
norėjo įsitikinti, ar aš susidorosiu su viskuo pats vienas. 

Jis sustojo netoli užkulisių, kad paklausytų muzikos. 

— Na, ir kaip tau sekasi? 

— Tiesiog juokinga, visus tuos metus vartojau narkotikus tik tam, 
kad pasijusčiau gerai. Aš norėjau kai ką pamiršti. 

Jis prisiminė Silvi ir atsiduso. 

— Na, dažniausiai vartodavau norėdamas gerai pasijusti. Jie nieka- 
da man nesuteikdavo trokštamo malonumo ir ramumo, bet kažkodėl aš 
nesilioviau kvaišinęsis. Per porą paskutinių metų aš supratau, ką reiškia 

gyvenimas, kai žvelgi tiesiai jam į akis ir matai jį tokį, koks jis iš tikrųjų 
yra, — kalbėjo Stivis. Jis nusijuokė, jo pečiai neramiai sujudėjo. — Kal- 
bu kaip koks prakeiktas visuomeniniu darbu užsiimantis agitatorius. 

— Ne, tu kalbi kaip žmogus, kuris yra išties laimingas. 

Jis šyptelėjo. Tikra tiesa, jis yra laimingas. Dar daugiau — jis įtikė- 
jo, jog nusipelnė taip jaustis. 

— Aš vis dar esu geriausias, — pasakė Stivis Emai jiems einant 
scenos link. — Bet tik dabar aš pajutau tikrą džiaugsmą. 

Ji pamatė savo tėvą užkulisiuose duodantį interviu. Ir jis yra lai- 
mingas, pamanė Ema. Džonou stovėjo dešinėje scenos pusėje ir retkarčiais 
erzino P. M., kuris kaišiojo savo kūdikio nuotrauką kiekvienam scenos 
darbininkui, kurį tik galėjo nusičiupti. 

Scenoje stovinti grupė pradėjo repetuoti. Ema pastebėjo, kad jie vi- 
si buvo jauni. Šeši jauni, gražūs veidai po didžiulėmis kupetomis plau- 
kų. Jie buvo pristatyti Geriausios naujos grupės nominacijai. Ji jautė, 
kaip jie nervinasi, be to, jautė pasididžiavimą, kad retkarčiais jie dirs- 
čiojo į jos tėvą. 

Ar ir jie tiek ilgai gyvuos? Ema svarstė, kad būtent toks klausimas 
dabar galėjo suktis jų galvose. Ar ir jie bus tokie reikšmingi? Ar jų mu- 
zika jaudins ir kitą klausytojų kartą? 

— Tu teisus, — atsakė ji Stiviui. — Tu esi pats geriausias. Visi jūs. 

Ema daugiau nebegalvojo apie Blekpulą. Ji nesigręžiojo per petį. Ji 
ištisas valandas darbavosi — fotografavo, kalbėjo apie muziką, juokėsi 
iš senų istorijų. Taip pat visai nesutriko, kai jai reikėjo išeiti į sceną ir 
beveik tuščiai salei perskaityti kelias eilutes, kurias ji turės pasakyti. Ji 
sėdėjo gurkšnodama drungną kolą, o keli muzikantai, susispietę scenos 
vidury, grojo senas melodijas. 

Tik P. M. išėjo labai anksti. Jis nekantravo kuo greičiau grįžti pas 
savo Žmoną ir mažylį. 2 

— Jis sensta, — nutarė Džonou, klestelėjęs greta Emos, ir jau rengėsi 
lūpine armonikėle pagroti keletą bliuzų. Atsigręžęs atidžiai žvelgė į sep- 
tyniolikmetį dainininką, kurį visi jau laikė žvaigžde. — Kristau, mes vi- 
si senstame. Netrukus tu galutinai mus sužlugdysi pavertusi seneliais. 

— Tada mes tiesiog pristumsime jūsų supamuosius krėslus arčiau 


mikrofonų, — užsukdama butelį atsakė Ema. 
— Ema, tu bjauri. 
— Mokiausi iš geriausiųjų, — kikendama atsakė Ema ir apkabino 


Džonou per pečius. — Klausyk, į viską galima pažvelgti ir kitu aspektu — 
juk šiandieną nerasi nė vieno, kas būtų įstengęs du dešimtmečius išsilai- 
kyti scenoje sukdamasis rokenrolo pragare. Galima sakyti, kad jūs — gyvi 
paminklai. 

— Tu tikrai bjauri, — nutarė jis ir apsižiojo lūpinę armonikėlę. — 
Ir visos tos kalbos apie gyvenimo darbų įvertinimą ir apdovanojimus, — 
murmėjo Džonou tarp atskirų akordų. — Linksminkitės, šlovės namai! 

— Jie jaudinasi, tiesa? — nusijuokė Ema apsikabindama Džonou. — 
Džonou, bet juk tau tikrai nerūpi, kiek dabar bus metų? 

Džonou susiraukė ir ėmėsi naujų bliuzų. Jam už nugaros kažkas nu- 
sičiupo jo grojamą ritmą ir pritarė bosine gitara. 

— Pažiūrėsiu, kaip jausiesi tu, baigdama sušiktą penktąją dešimtį. 

— Džageris vyresnis. 

Džonou gūžtelėjo pečiais. Netrukus pasigirdo ir būgnų garsai. 

— Jis neblizga, — tarstelėjo Džonou ir grojo toliau. 

— Tu atrodai geriau nei jis. 

Džonou apsvarstė Emos ištartus žodžius. 

— Tu teisi. 

— Ir aš niekada nebuvau į jį įsižiūrėjusi. 

Jis išsišiepė. 

— Tavo akyse jis niekada negalėjo nustelbti manęs, tiesa? 

— Tiesa, niekada, — atsakė Ema, tačiau neįstengusi išlaikyti iškil- 
mingos ir rimtos veido išraiškos sukikeno. Ji pradėjo dainuoti i1mprovi- 
zuodama, pati galvodama žodžius. — Mane žavi kerintys bliuzai. Seni 
seni kerintys bliuzai. Kai galva bus žila, kai prašysi: pagrok man, ar ką, 
atsakysiu — nejudink manęs, laužo kaulus, šiandien man ne kas. Mane 
tikrai žavi bliuzai. O, seni, kaip mane žavi bliuzai. 

Baigusi Ema nusišypsojo: 

— Ar aš laimėjau dainininkų konkursą? 

— Tu velniškai gudri, ar ne? 

— Juk jau sakiau — mokiausi iš geriausiųjų. 

Džonou grojo toliau, o Ema nulipo nuo scenos ir bandė jį nufotog- 
rafuoti. 

— Paskutinę nuotraukėlę prieš man išeinant... 

Ema spragtelėjo fotoaparatu, paskui: spragtelėjo dar kartelį pasirin- 
kusi kitą rakursą. 

— Nuotrauką pavadinsiu “Įsikūnijęs rokas", — pasakė Ema. Išgir- 
dusi Džonou jos adresu paleistą nešvankybę ji nusijuokė, o paskui įsidė- 
jo fotoaparatą į dėklą. — Džonou, nori, aš tau pasakysiu, ką apie roką ir 
rokenrolą mąsto tie, kurie jo negroja, bet yra atsidavę stebėtojai? 

Džonou mostelėjo lūpine armonikėle, o paskui: vėl ją apžiojo. Da- 
bar jis pradėjo groti švelnią melodiją, įsmeigęs žvilgsnį į Emą. 

— Ši muzika — nerimastinga ir veržli, — kalbėjo Ema, priėjusi 
prie Džonou, ir uždėjo jam ant kelio ranką. — Ji drąsi ir nepaklusni. 
Tai — iškeltas kumštis, grūmojantis laikmečiui. Tai balsas, dažniau 1š- 
rėkiantis klausimus, nes atsakymai nuolatos keičiasi. 

Pakėlusi akis Ema pamatė greta Džonou stovintį tėvą ir atidžiai jos 
besiklausantį. Ji jam nusišypsojo. 

— Šią muziką groja labai jauni todėl, kad jie ieško būdų, padedan- 
čių išlieti pyktį ar džiaugsmą, papasakoti apie juos trikdančius dalykus 
ar svajones. Ir tik labai retai, labai labai retai pasirodo kas nors, kas iš 
tikrųjų viską supranta, kas yra tiek talentingas, kad galėtų visus porei- 
kius ir svajones paversti muzika. 

Ema nukreipė žvilgsnį nuo Brajeno. | 

— Kai man buvo treji, žiūrėjau į jus... Žiūrėjau į jus visus, grojan- 

čius scenoje. Tada dar nieko neišmaniau apie harmoniją, akordus, rit- 
mą... Tačiau viskas, kas dėjosi prieš mano akis, buvo tikrai stebuklas. 
Džaioii aš 1r dabar regiu šį stebuklą, kai matau jūsų ketveriukę žen- 
giančią į sceną. 4 

Džonou žaidė su žalvariniu Emos auskaru, o paskui paleido jį sū- 
puotis. 

— Dabar matau, kad ne veltui leidome tau sukiotis netoliese. Pabu- 
čiuok mus. 

Ema šypsodamasi pabučiavo Džonou į lūpas. 

— Tai iki rytojaus. Jūs išversite visus iš koto. 

Emai pasukus prie savo automobilio tvyrojo prieblanda. Visą po- 
pietę lašnojo, kartais smarkiau, kartais silpniau. Dabar gatvės spindėjo 
nuo lietaus, oras buvo vėsus, kilo rūkas. Ema nenorėjo grįžti į tuščius 
namus. Mičelas ir vėl dirbs iki vėlyvo vakaro. 

Įlipusi į automobilį įsijungė radiją ir gerokai padidino garsą. Taip 
jai labiausiai patikdavo, kai ji nuspręsdavo šiaip sau pasivažinėti. Ji po- 
rą valandų pasivažinės, pasižvalgys į gatvės šviesų nūtviekstus namus, 
pamėgins nutarti, ar jai labiausiai patiktų paplūdimys, ar kalnai, ar kan- 
jonai. 

Atsipalaidavusi ji važiavo vidutiniu greičiu klausydamasi muzikos 
ir skęsdama jos garsuose. Ji nesižvalgė į užpakalinio vaizdo veidrodėlį 
ir nepastebėjo kito automobilio, išnirusio jai pavymui. 

Konferencijų salėje Mičelas stovėjo priešais lentą ir studijavo sąra- 
šus. Jis išvedė dar vieną sąsają. Darbas vyko lėtai, sunkiai, bet kiekviena 
įveikta grandelė artino jį prie visos grandinės galo. | 

Džeinė Palmer turėjo daugybę vyrų. Mičelas svarstė, jog jų visų su- 
registravimas pareikalautų viso gyvenimo darbo. Tačiau jis ypač apsidžiau- 
gė tada, kai naujai atrasto jos meilužio vardas pasirodė esąs jo sąraše. 

Pasinaudojusi Brajeno pinigais iš purvino, apšiurusio buto ji persi- 
kėlė į patogesnius apartamentus Čelsyje, kur gyveno nuo 1968 iki 1971 
metų, kol nusipirko namą Kingsroude. Aštunto dešimtmečio pradžioje ji 
turėjo “kambario draugą" — sparčiai besimušantį pirmyn aludžių daini- 
ninką vardu Blekpulas. 

Kaip įdomu, mąstė Mičelas trindamas akis, beveik visai išdžiūvu- 
sias nuo įtampos, — kai Makevojai gyveno Holivudo kalvose, Džeinė 
Palmer dalijosi vienu namu su Blekpulu. O Blekpulas tą gruodžio pra- 
džios vakarą dalyvavo Makevojaus vakarėlyje. 

Keista, tiesa, iš tikrųjų keista, kad rašydama savo knygą Džeinė ne- 
užsiminė apie savo ryšius su Blekpulu. Ji paminėjo kiekvieną vardą, ku- 
ris tik galėjo sukelti nors menkiausią vilnelę, tačiau Blekpului, jau iški- 
lusiai aštuntojo dešimtmečio vidurio žvaigždei, neskyrė nė pastraipėlės. 
Mičelas padarė išvadą — nė vienas iš jų nenorėjo, kad jų tarpusavio ry- 
šys kada nors būtų prisimintas. 

Pro duris kyštelėjo galvą Makartis. 

— Kristau, Keselringai, tu vis dar žaidi? Norėčiau papietauti. 

— Robertas Blekpulas buvo Džeinės Palmer meilužis ir sugyventi- 
nis nuo 1970-ųjų birželio iki 1971-ųjų vasario. 

— Na, žinoma, jie turėjo užsitraukti Dievo rūstybę. 

Mičelas įbruko Makartniui į rankas aplanką. 

— Apie Blekpulą turiu sužinoti viską, kas tik įmanoma. 

— Man reikia raudonos mėsos. 

— Aš tau nupirksiu visą jautuką, — atsakė Mičelas eidamas į po- 
sKyrį. | 

— Žinai, partneri, visas šis reikalas galutinai sužlugdė tavo humo- 
ro jausmą. Ir mano apetitą. Blekpulas — didi žvaigždė. Dėl Dievo, jis 
juk reklamuoja alų. Tikriausiai nesirengi jam prikabinti dvidešimties metų 
senumo bylos. 


— Gal ir ne. Man dar liko aštuonios pavardės, — pratarė Mičelas 
sėsdamasis ant stalo ir išsitraukė cigarečių pakelį. — Kažkas nukniaukė 
mano gėrimą. 

— Iškviesiu policiją, — atsakė pasilenkdamas Makartis. — Mikai, 


aš rimtai — tu per daug ardaisi. 

— Ar ne per daug mane prižiūri, Makai? 
prisižiūriu. Jeigu mums dabar reikėtų išeiti į gatves, prispyrus reikalui, 
man iš tavęs nebūtų jokios naudos, nes tu per daug įsitempęs. 

Pro tirštų dūmų uždangą Mičelas atidžiai žvelgė į savo partnerį. Jo 
balsas jam prakalbus buvo pavojingai minkštas ir įtartinai švelnus. 

— Žinau, kaip dirbti savo darbą. 

Ši sritis buvo išties labai subtili. Makartis puikiai žinojo, kiek pa- 
šaipų Mičelas turėjo atlaikyti pirmaisiais tarnybos metais. 

— Bet aš dar esu ir tavo draugas. Sakau, jeigu neleisi sau nors 
kelioms valandoms atsipūsti, nepadarysi nieko gera. Taip pat ir savajai 
ledi. 

Mičelas iš lėto atgniaužė kumščius. 

— Aš jau labai priartėjau. Gerai žinau. Man visai neatrodo, kad vi- 
sa tai nutiko prieš dvidešimt metų. Atrodo, kad viskas buvo vakar, kad ir 
aš ten buvau, kad sekiau paskui kiekvieną žingsnį. 

— Kaip tavasis senis. 

— Taip, — sutiko Mičelas atsiremdamas alkūnėmis į stalą ir užsi- 
dengė delnais akis. — Tikriausiai kraustausi iš proto. 

— Tiesiog persidirbai, vaikuti. Porą valandų pailsėk. Atsipūsk. 

Mičelas žvelgė į popierius ir dokumentus, sukrautus ant stalo. 

— Aš tau nupirksiu jautienos kepsnį, o tu man padėsi susitvarkyti 
su Blekpulo reikalais. 

— Sutarta, — atsakė Makartis. Jis palaukė, ko! Mičetas apsivilko 
švarką. — Ir kodėl gi tau nepasakius dar kelių pavardžių? Beje, aš ištisą 
savaitę valgiau vien žuvį. 

— Dėkoju... 

Ema sustabdė automobilį ir pro besisklaidančias miglas žvelgė į na- 
mą. Ji nebuvo sąmoningai apsisprendusi atvažiuoti būtent čia. Prieš ke- 
letą metų ji sėdėjo automobilyje drauge su Mičelu ir atidžiai tyrinėjo 
namą. Ema prisiminė, jog tada buvo saulėta diena. 

Languose degė šviesa. Nors ji nematė jokių judančių siluetų, Ema 
svarstė, kas Čia galėtų gyventi dabar. Ar ir dabar kambaryje, kuriame 
miegodavo ji, miega koks nors vaikelis, ar ten, kur kažkada stovėjo Da- 
reno lopšys, ir dabar stovi vaikiška lovelė? Ji vylėsi, kad taip ir yra. No- 
rėjo tikėti, kad yra galingesnių dalykų už juos ištikusią tragediją. Kaž- 
kada šiame name skardeno linksmas juokas, dažnai skardendavo. Ji vy- 
lėsi, jog čia juokiamasi ir dabar. 

Jai atrodė, kad tokias mintis jai sukėlė Džonou, prabilęs apie vis 
augantį metų kraitį. Dažniausiai Ema regėdavo juos visus tokius, kokius 
matydavo vaikystėje, o ne beveik ketvirtį amžiaus nuo to laiko nugyve- 
nusius vyrus, patyrusius garbę ir šlovę, kilimą ir smuktelėjimą. 

Jie visi pasikeitė. O ji tikriausiai labiausiai. Dabar Ema jau nebesi- 
jautė esanti šešėlis vyrų, kažkada valdžiusių jos gyvenimą. Dabar ji bu- 
vo stipresnė, ir tokiai tapti jai padėjo didelės pastangos galiausiai išvysti 
save kaip visumą, o ne kaip žmonių, kuriuos labiausiai mylėjo, dalį. 

Ema žvelgė pro sutemas į namą ant kalvos ir iš visos širdies vylėsi, 
jog šią naktį tą namą susapnuos. O kai susapnuos, būtinai pravers duris. 
Ji atsistos, pažvelgs ir būtinai pamatys. 

Atleidusi stabdžių pedalą ji pasileido siauru keliuku pirmyn. Dar 
prieš šešis mėnesius ji jokiu būdu nebūtų drįsusi čia atvažiuoti viena ir 
pasiduoti visiems užplūdusiems jausmams. Kaip gera nieko nebijoti. 

Užpakalinio vaizdo veidrodėlyje plykstelėjo automobilio šviesos. 
Jos užsižiebė taip netikėtai, jog Emą beveik apakino. Ji instinktyviai pa- 
kėlė ranką mėgindama prisidengti akis. 

Girtas ir visai kvailas, pamanė ji dairydamasi, kur galėtų pasukti 
nuošaliau ir praleisti automobilį. 

Kai iš paskos važiavęs automobilis smarkokai bakstelėjo į jos ma- 
šiną, Ema automatiškai tvirčiau suspaudė vairą. Kelias sekundes ji va- 
žiavo gerokai sutrikusi ir menkai tesuvokdama, kas vyksta. Šios kelios 
akimirkos vos nesibaigė liūdnai — ji pastebėjo važiuojanti pavojingai 
arti apsauginio bortelio. Staiga pasukusi vairą į šoną išgirdo, kaip sucy- 
„pė šlapiu asfaltu nuslydusios padangos. Jai vos neišlėkė širdis, kai auto- 
mobilis smarkiai slystelėjo ties artimiausiu posūkiu. 

— Subinė! — tarstelėjo ji drebančiom rankom nusibraukusi kraujo 
lašą, pakibusį ant lūpos, kurią buvo įsikandusi. Tada ją vėl apakino auto- 
mobilio šviesos. Nuo antro smūgio saugos diržai smarkiai įsirėžė į krū- 
tinkaulį. 

Dabar jau nebuvo kada galvoti, nebuvo kada pulti į paniką. Visas 
Emos automobilis sudrebėjo, pliaukštelėjo purvasargis, atsitrenkęs į kažką 
kieta. Užpakaly važiavusi mašina atsitraukė, o Ema iš paskutiniųjų mė- 

gino sprukti. Priekyje ji išvydo medį — didžiulį, lapotą ąžuolą. Sukau- 
pusi visas jėgas ji suko vairą dešinėn. Sunkiai alsuodama ir sukaupusi 
visas jėgas, Ema mėgino įveikti sudėtingą S formos posūkį, todėl spaudė 
stabdžius ir mažino greitį. 

Persekiotojas vėl pasirodė. Ji suspėjo dirstelėti į automobilį ir už- 
fiksuoti šmėkštelėjusį vaizdą, kol veidrodėlyje žybtelėjusios šviesos vėl 
jos neapakino. Pasirengusi dar vienam smūgiui ji suriko. 

Jis nebuvo girtas. Tuo labiau kvailas. Tolimoje sąmonės kertelėje 
vėl nubudo siaubas. Kažkas mėgina ją nužudyti. Ema neišsigalvojo. Ne- 
galėjai kaltinti senųjų baimių. Kaip tik dabar viskas ir vyksta. Ji matė 
prožektorių šviesas, girdėjo metalo, besitrankančio į metalą, garsą, keliu 
slystančio automobilio padangų cypimą. 

Dabar persekiojantis automobilis prisigretino prie jos 1š kairės ir 
ketino nustumti ją nuo kelio. Ema rėkė. Ji girdėjo savo balsą vėl didin- 
dama greitį ir stengdamasi įveikti dar vieną posūkį. 

Ji jo nepralenks. Ema kelis kartus sumirksėjo, tarsi mėgindama nu- 
sikratyti ant akių užslinkusios miglelės, ir bandė ką nors sugalvoti. Jo 
automobilis buvo didesnis ir greitesnis. Medžiotojas visada būna prana- 
šesnis už medžiojamąjį. Kalnais besidriekiantis kelias buvo siauras, čia 
neįmanoma manevruoti. Čia nebuvo kur trauktis — nebent žemyn... 

Vėl pristabdžiusi Ema matė tamsų automobilio pavidalą, ropojantį 
vis arčiau ir arčiau, tarsi vorą, besiartinantį prie tinkle įstrigusios savo 
aukos. Ema papurtė galvą. Ji puikiai suprato, jog kiekvienu momentu 
automobilis gali įsirėžti į ją ir numesti nuo atšlaitės. 

Ji desperatiškai suko vairą mėgindama patraukti savo automobilį į 
kairę ir nustebino persekiotoją tokiomis pastangomis užblokuoti jam ke- 
lią. Ema telaimėjo trumpą minutėlę. Tačiau persekiotojui vėl pavojingai 
priartėjus Ema išvydo priešpriešiais atvažiuojančio automobilio žibintus. 

Mel!sdama Dievo pagalbos, ji paspaudė greičio pedalą, kad išnau- 
dotų paskutinę progą. Atvažiuojantis automobilis nėrė į šalį cypdamas 
padangomis ir signalizuodamas. Ji pastebėjo, kad automobilis užpakaly 
jos pavojingu greičiu pasuko dešinėn. 

Po sekundėlės ji pasijuto esanti visai viena ties kitu posūkiu. Tada 
pasigirdo trenksmas. Šis garsas nuaidėjo kartu su jos riksmu, kai ji skriejo 
vingiuotu keliu Los Andželo žiburių link. 


x*x*k 


Makartis buvo teisus. Pavalgęs ir valandą pailsėjęs Mičelas ne tik 
jautėsi geriau, bet ir mąstė aiškiau. Kadangi jis buvo antros kartos poli- 
cininkas, galėjo didžiuotis ne tik savo paties pažintimis, bet ir tėvo ry- 
šiais. Jis paskambino Lu bičiuliui, su kuriuo nuolat kortuodavo, dirban- 
čiam imigracijos tarnyboje, paskui paskambino savo paties pažįstamam 
į Transporto priemonių registracijos tarnybą, taip pat pasinaudojo tėvo 
vardu skambindamas į FTB, o savo paties vardu — susisiekdamas su 
inspekrotiumi Karlsonu Londone. 

Nė vienas iš jų nebuvo labai patenkintas sulaukęs skambučio po 
darbo valandų, bet pasistiprinęs Mičelas geriau gebėjo gražbyliauti. 

— Suprantu, kad taį prieštarauja taisyklėms, inspektoriau, labai at- 
siprašau, kad trukdau. O, Dieve, man visai iškrito iš galvos laiko skirtu- 
mas. Aš tikrai labai atsiprašau. Taip, man labai reikėtų informacijos, pa- 
grindinės medžiagos. Robertas Blekpulas. Taip, tai tas Blekpulas. Ins- 
pektoriau, norėčiau sužinoti, kas jis buvo iki 1970-ųjų. Sužinojęs tik- 
riausiai jau galėsiu sudėlioti visus taškus ant “i". 

Mičelas pasižymėjo, kad turėtų susisiekti su Pitu Peidžu. 

„visko, ką tik galėtumėte surasti. Nežinau, ar tikrai ką: nors iš to 
išpešiu, D Beri manyčiau, jūs būsite pirmasis.. 

Mičelo balsas nutrūko, nes jis Samas įbėgančią Emą stiklinėmis 
akimis, kruvinu smilkiniu. 

— Labai prašau, — pratarė ji krisdama į kėdę, pastatytą prie stalo. — 
Kažkas nori mane nužudyti. 

Ištaręs kelis žodžius Mičelas baigė pokalbį su inspektoriumi Karl- 
sonu. 

— Kas nutiko? — klausė jis, atsitūpęs šalia Emos ir abiem rankom 
suėmęs jos veidą. 

— Kalnų kelyje... automobilis... mėgino nustumti mane nuo kelio. 

— Kur tu susižeidei? — klausinėjo toliau Mičelas ir apčiupinėjo 
Emą, tikrindamas, ar kur nors nėra lūžusių kaulų. 

Ema girdėjo kitokius balsus. Jie, rodos, skambėjo iš visų pusių. Be 
paliovos skambėjo telefonas. Ant sienų kabėję šviestuvai ėmė siūbuoti. 
Galiausiai ėmė suktis visas kambarys. Ema nuslydo nuo kėdės. 

Po galva ji pajuto padėtą kažkokį užtiesalą. Buvo vėsu. Sudejavusi 
iškėlė ranką ir palietė galvą. Ema atsimerkė. 

— Viskas gerai, — pratarė Mičelas. — Minutėlę buvai apalpusi. 
Atsigerk truputį. Čia paprastas vanduo. 

Ema gurkštelėjo padėjusi galvą Mičelui ant rankos. Ji uodė jo kva- 
pą — savo muilą, jo prakaitą. Ji ir vėl buvo saugi. Kažkokiu būdu ji vėl 
galėjo pasijusti saugi. 

— Norėčiau atsisėsti. 

— Gerai. Tik iš lėto. 

Ema atsisėdo kiek palaukusi, kol liausis svaigti galva. Ji buvo jo 
kabinete. Jo tėvo kabinete, pamanė ji. Jau buvo mačiusi šį kabinetą sa- 
vaitės pradžioje, kai norėjo apsižiūrėti, kur Mičelas dirba. Kabinetas bu- 
vo labai kukliai apstatytas. Rudas kilimas, stiklinės sienos. Užuolaidos 
"dabar buvo nuleistos. Darbo stalas tvarkingas. Ant jo stovėjo jo žmonos 
nuotrauka. Mičelo motinos. Žvalgydamasi toliau ji pastebėjo dar vieną 

žmogų, liesą ir pliktelėjusį. 
į — Atleiskite. Jūs — Mičelo partneris. 

— Makartis. 

— Buvom susitikę prieš kelias dienas. 

Jis linktelėjo. Nors Ema buvo patyrusi šoką, bet mintys pamažu 
skaidrėjo. 

— Ema, — pratarė Mičelas glostydamas jos skruostą, bet stengėsi, 
kad ji pažvelgtų jam į akis. — Papasakok mums, kas nutiko. 

— O aš maniau, kad viską tik įsivaizduoju. 

— Ką? 

— Kad kažkas nuolatos mane persekioja. Ar galėčiau dar gurkšte- 
lėti vandens? 

— Žinoma, — atsakė Mičelas. Emos rankos virpėjo, todėl jis vos 
vos prilaikė puodelį. — Kas tave persekiojo? 

„ — Nežinau. Prieš man išvykstant iš Londono, aš... galbūt aš tik įsi- 
vaizdavau. 

— Papasakok man. 

— Man atrodė, kad kažkas mane seka, — pradėjo Ema dirstelėda- 
ma į Makartį. Jai atrodė, kad jo veide išvys abejonę ar lengvą pašaipėlę. 
Bet jis tik sėdėjo ant stalo kraštelio ir atidžiai klausė. — Beveik buvau 
tuo tikra. Kai tiek metų gyveni kartu su asmens sargybiniais, greitai to- 
kius dalykus pastebi. Negaliu kaip nors kitaip visko paaiškinti. 

— Tau ir nereikia aiškinti, — pratarė Mičelas. — Tęsk. | 

Ji pažvelgė į Mičelą ir buvo beapsiverkianti. Niekada nieko neturė- 
davo jam aiškinti. 

— Kai buvau Niujorke, pastebėjau, kad kažkas stebi mano palėpę. 
Tada buvau tikra, kad tėtis kažką nusamdė, jog mane saugotų. Bet kai 
tėčio paklausiau, jis man pasakė, kad nieko panašaus nepadarė. Tada nu- 
tariau, kad pati apsirikau. Pirmą vakarą, kai grįžau iš Niujorko, kažkoks 
automobilis mane sekė grįžtančią iš parduotuvės. 

— Bet niekada anksčiau man apie tai nepasakojai. 

— Ruošiausi, bet... — kiek patylėjusi Ema tęsė toliau. — Kai tada 
grįžai, buvai labai susikrimtęs. O paskui aš viską primiršau. Nenorėjau 
galvoti apie tai, kad galbūt kraustausi iš proto. Man netgi atrodė, kad 
kažkas įsigaudavo į mano namus, kad telefono ragelyje girdžiu neaiš- 
kius garsus. Tarsi kažkas klausytųsi mano pokalbių, — pasakojo Ema. 
Paskui ji užsimerkė. — Juk tai tipiškas paranojiko elgesys. 

— Ema, nebūk kvailiukė. 

Ji vos vos šyptelėjo. Jis niekada jai neleis per ilgai savęs gailėtis. 

— Negaliu įrodyti, jog visa tai turi ką nors bendra su šiuo vakaru, 
bet nujaučiu, kad taip turėtų būti. 

— Ar dabar gali viską smulkiai papasakoti? — paklausė Mičelas, 
matydamas, kad jos rankos nebevirpa, o stiklinis žvilgsnis išblėso. 


— Taip, — atsakė Ema giliai atsidusdama ir dėstydama viską, ką 
tik prisiminė apie kelyje nutikusį incidentą. — O aš paprasčiausiai va- 
žiavau toliau, — baigė pasakojimą Ema. — Nežinau, ar kas nors buvo 


sužeistas. Iš to kito automobilio. Tiesiog net nepagalvojau apie tai, kol 
čia nepatekau. Aš tiesiog važiavau ir tiek. 


— Tu teisingai pasielgei. Apžiūrėk jos automobilį, — LAS Mi- 
čelas Makarčio. — Ema, ar tu matei vairuotoją? 
— Ne. 


— O patį automobilį? 

— Taip, — atsakė ji. Aprimusi ji linktelėjo. — Aš stengiausi jį įžiūrėti 
ir įsiminti kiekvieną pastebėtą smulkmeną. Automobilis buvo tamsios spal- 
vos — mėlynas arba juodas, negaliu tiksliai pasakyti. Menkai teišmanau 
markes ar modelius, bet jis buvo išties didelis. Ne toks mažas kaip mano. 
Tai galėjo būti... kadilakas arba linkolnas. Jis turėjo Los Andželo numerius. 
Atrodo, raidės buvo MBE. Tačiau rūke neįžiūrėjau paskutinių numerių. 

— Tu puikiai pasidarbavai, — pasakė Mičelas ją bučiuodamas, — 
O dabar turėčiau surasti ką nors, kas galėtų tave nuvežti į ligoninę. 

— Man nereikia į ligoninę. 

Mičelas perbraukė piršto galiuku jai per smilkinį. 

— Ant galvos tau yra didelis gumbas. 

— Aš nė nepajutau, — atsakė Ema. Iš tikrųjų tik dabar ji pajuto 
skausmą. Ji atsistojo ir pamėgino kuo tvirčiausiai laikytis ant kojų. — 
Mičelai, aš nevažiuosiu. Pastaraisiais mėnesiais aš pakankamai prisigu- 
lėjau ligoninėse. 

— Gerai. Tada surasiu ką nors, kas galėtų parvežti tave namo ir su 
tavimi pabūti. 

— O tu negali? 

— Man reikia išsiaiškinti šį incidentą, — pradėjo Mičelas, paskui 
dirstelėjęs į duris išvydo įeinantį Makartį. 

— Mis Makevoj, jūs turėtumėte būti velniškai gera vairuotoja. 

— Ema, — tarstelėjo ji. — Aš buvau per daug išsigandusi, kad bū- 
čiau prasta. 

— Mikai, norėčiau tave keletą minučių sutrukdyti. 

— Tu pasėdėk. Aš ilgai neužtruksiu, — pasakė Mičelas stodamasis. 
Jis puikiai žinojo, ką reiškia toks žvilgsnis jo partnerio veide. Mičelas 
rūpestingai uždarė duris. — Na? 

— Net neįsivaizduoju, kokiu būdu ji išliko sveika ir gyva. Automo- 
bilis atrodo taip, tarsi būtų laimėjęs trečią vietą bulių kautynėse. 

Makartis atsargiai uždėjo delną ant Mičelo rankos. Jis nemanė, kad 
jo partneris dabar būtų pasirengęs pats apžiūrėti automobilį. 

— Prieš eidamas apžiūrėti automobilio, paprašiau, kad vyrukai paskam- 
bintų į kelias ligonines. Jie ką tik sulaukė atsakymo. Automobilių avarija 
kalnuose. Iš naujutėlio kadilako ištrauktas vyrukas. Blekpulas, — pasakė 
Makartis, pastebėjęs, kaip susiaurėjo Mičelo akys. — Jis komos būsenoje. 

— Ar tu tikra, kad esi visiškai pasirengusi? — paklausė Džonou, 
žvelgdamas į Emą, kai ši priėjo prie laiptų. 

— Ar aš neatrodau pasirengusi? — paklausė Ema ir grakščiai apsi- 
suko kaip manekenė. Suvilnijo tamsiai mėlyna jos suknelė, nusagstyta 
šimtais žėrinčių karoliukų, su gilia iškirpte nugaroje. Pečiai buvo gra- 
žiai apnuoginti. 

Emos plaukai buvo susukti įmantriomis smulkutėmis garbanėlėmis 
ir susegti dvejom žėrinčiom šukom. Rankose ji laikė sidabrinį švarkelį, 
prie kurio atlapo buvo prisegtas Džonou dovanotas feniksas. 

— Geriau nekomentuosiu to, kaip tu atrodai, — pasakė Džonou. 
Vis dėlto jis priėjo prie jos ir švelniai perbraukė nykščiu per mėlynę Emos 
smilkinyje, kruopščiai paslėptą po pudros sluoksniu. — Prieš porą dienų 
patyrei nepavydėtiną nuotykį. 

—- Bet dabar viskas pasibaigė, — atsakė Ema ir žengė prie staliuko, 
kad įpiltų į Džonou taurę vyno. Minutėlę pasvarsčiusi kitą taurę prisipylė 
sau. — Gulėdamas ligoninėje Blekpulas man nieko negali padaryti. 

Ema padavė Džonou taurę. 

— Žinau, jog Mičelas mano, kad jis prisidėjo prie Dareno nužudy- 
mo. Negaliu jam nepritarti, bet tol, kol jis neatsigaus iš komos, — jeigu 
apskritai atsigaus, — mes negalėsime būti tikri. Mėginau jį įsivaizduoti 
Dareno kambaryje tą naktį, tačiau nieko neįstengiau prisiminti. 

— Ten buvo dar kažkas, — priminė jai Džonou. 

— Ar dėl to į apdovanojimų ceremoniją mane lydės karščiausias 
eskortas? 

Džonou šyptelėjo žvelgdamas per taurės kraštą. 

—- Nemanau, kad man pavyks atstoti Mičelą. 

Ema pastatė ant stalelio beveik nepaliestą taurę ir paėmė vakarinį 
rankinuką. 
| — Tau nereikia ko nors pakeisti ar atstoti. Jeigu tik jis galės, ateis. 
Pasirengęs? 

— Kaip visada, — atsakė Džonou ir oficialiai pasiūlė Emai paran- 
kę, kad vestųsi prie jų laukiančio limuzino. 

— Nesistenk prieš mane atrodyti kuklus ir nežymus. Labai gerai 
žinau, kaip tau patinka būti dėmesio centre. 

Ema sakė tiesą. Džonou patogiai įsitaisė ant minkštos sėdynės mė- 
gaudamasis odos ir šviežių gėlių kvapu. Džonou buvo sunerimęs. 

— O aš maniau, kad pažįstu tą galviją, — pratarė daugiau pats 
sau. — Negalėčiau sakyti, kad jis man ypač patiko, bet maniau, kad jį 
pažįstu. Vienas iš šlykščiausių dalykų yra tas, kad jam padėjau parašy- 
„ti pirmąjį jo hitą. 

— Ar tu nemanai, kad tikrai neprotinga dėl to graužtis dabar, kai 
viskas baigta. 

— Jeigu jis nors truputį prikišo nagus prie Dareno... — krestelė- 
jęs galvą Džonou prisidegė cigaretę. — Bulvarinė spauda turės darbo 
ilgus metus. 

— Pamėginsime tuos reikalus sutvarkyti, — pratarė Ema ir uždėjo 
ranką ant jo delno. — Viskas turės anksčiau ar vėliau paaiškėti. Ir Džei- 
nės vaidmuo, ir Blekpulo. Mums paprasčiausiai reikės išmokti su viskuo 
susitaikyti ir gyventi toliau. 

— Brajenui prastai. Jis turės dar kartą viską išgyventi. 

— Dabar jis stipresnis, — pasakė Ema ir palietė sagę atlape. — 
Man atrodo, mes visi stipresni. 

Džonou pakėlė jos ranką sau prie lūpų. 

— Žinai, jeigu tu mestum Mičelą, aš tikriausiai įstengčiau... įsteng- 
čiau pakeisti savo gyvenimo būdą. 

Ema nusijuokė, o paskui pakėlė prie ausies ką tik suskambusį tele- 
foną. 

— Sveikas, Mičelai. | 

Džonou atsilošęs žiūrėjo, kaip jos veide nušvinta šypsena. 

— Taip, kaip tik dabar sėdžiu ir mąstau apie viliojantį pasiūlymą, 
kurio sulaukiau 1š neįtikėtinai patrauklaus vyriškio. Ne, iš Džonou, — 
kalbėjo Ema. Paskui ji pridengė delnu ragelį. — Mičelas norėtų tau pa- 
sakyti, kad turi pažinčių Transporto priemonių registracijos departamente, 
todėl tavo gyvenimą lengvai galėtų paversti pragaru. 

— Tada važinėsiu autobusais, — nutarė Džonou. 

— Taip. Teatre turime būti ketvirtą. Ankstyvoji apdovanojimų ce- 
remonija tikriausiai jau prasidėjo. 

— Atleisk, bet negalėsiu ten būti, — kalbėjo Mičelas. Jis žvalgėsi 
po ligoninės koridorių. — Jeigu kas nors pasikeis, pasitiksiu tave. 

— Nesijaudink dėl to. 

— Lengva tau kalbėti. Ar praleidžiu puikią progą pasivažinėti li- 
muzinu ir pasitrinti alkūnėmis su turtingiausiais ir garsiausiais. Jeigu už 
manęs ištekėtum, galėčiau taip pramogauti bent kartą per savaitę. 

— Gerai. 

Mičelas pastebėjo koridoriumi einantį gydytoją. 

— Kas gerai? 

— Aš už tavęs tekėsiu. k 

Jis perbraukė ranka per plaukus ir pakėlė visą telefono aparatą. 

— Atsiprašau?.. 

Ema kvailai šyptelėjo Džonou ir spustelėjo jo ranką. 

— Nejau toks prastas telefono ryšys? 

— Ne. Aš... Šūdas, nepadėk ragelio. - 

Jis uždengė delnu savo ragelį norėdamas išgirsti, ką jam sako gy- 
dytojas. . 

— Ema, man reikia eiti. Jis šiek tiek atsipeikėjo. Klausyk, nepa- 
miršk, kur baigėme pokalbį. Gerai? 

— Gerai, nepamiršiu, — baigė pokalbį Ema kaip tik tuo laiku, kai 
Džonou pokštelėjo šampano butelio kamštį. 

— Ar šį kartą mane pakviesi? 

— Mmmnm... O, taip. Taip, — pratarė Ema. Kiek sutrikusi Ema žvel- 
gė į taurę, kurią jai įbruko Džonou. — Viskas buvo taip paprasta. 

— Visada būna paprasta, kai Žinai, jog elgiesi teisingai, — pasakė Džo- 
nou kiek apsvaigęs. Jis lengvai prilietė savo taurę prie Emos taurės. — Jis 
yra pats laimingiausias žmogus, kokį tik pažįstu. 

— Mes galėsime gyventi laimingai, — pratarė Ema, gurkštelėjusi 
šampano. — Mes būsime laimingi. 

Užsisvajojusi atsilošė ir neįsileido minčių apie Blekpulą. 


, 

Apie jį galvojo Mičelas. Jis stovėjo prie lovos ir atidžiai žvelgė į 
žmogų, pasikėsinusį atimti Emai gyvybę. Jis dar nebuvo visai atsipeikė- 
jęs. Jo veidas buvo smarkiai sužalotas. Jeigu jis išliks gyvas, jam reikės 
daugybės operacijų, kad atrodytų žmoniškai. Jo būklė neteikė daug vil- 
čių, nes per avariją vidaus organai taip pat buvo smarkiai sužaloti. 

Mičelui nė velnio nerūpėjo, ar išgyvens jis, ar neišgyvens. Jam te- 
reikėjo penkių minučių. 

Dabar jis jau turėjo parengtą medžiagą, susijusią su Blekpulu. Vis- 
kas buvo ganėtinai padrika, tačiau teikė nemažai informacijos. Šioje pa- 
latoje už sąmonės ribų plūduriuojantis žmogėnas vadinosi Teransas Pe- 
tersas, toks tikrasis Blekpulo vardas. Paauglystėje jis buvo patekęs poli- 
cijos akiratin už smulkias vagystes, vandalizmo aktus, chuliganizmą. Vė- 
liau ėmė puldinėti žmones, dažniausiai moteris, jas apiplėšinėjo, kol ga- 
liausiai pasikeitė pavardę ir nutarė išmėginti jėgas dainuodamas klubuo- 
se. Jis pasinėrė į Londono gyvenimą. Nors kelis kartus buvo įtariamas 
dėl kelių apiplėšimų, jam visada pasisekdavo išsisukti. 

Sėkmė į jį atsigręžė tada, kai jis susipažino su Džeine Palmer. 

Viskas išėjo ne į gera, mąstė Mičelas. Prireikė dvidešimties metų, 
bet mes tave pričiupom, kalės vaike. 

— Jis neįstengs kalbėti, — pasakė gydytojas. — Reikia, kad jo būklė 
stabilizuotųsi. 

— Aš tik labai trumpai. 

— Negaliu palikti jūsų vieno su juo. . 

— Nieko baisaus. Mums leidžiama turėti liudininkų, — atsakė Mi- 
čelas žengdamas arčiau lovos. — Blekpulai, — pratarė jis. Blekpulo vo- 
kai truktelėjo, nurimo ir vėl truktelėjo. — Blekpulai, norėčiau su tavimi 
pasikalbėti apie Dareną Makevojų. 

Blekpulas atsimerkė. Jo akyse viskas raibuliavo, jis pajuto galvą 
pervėrusį aštrų skausmą. 

— Ar tu faras? 

— Taip, tu teisus. 

— Atsiknisk. Man skauda. 

— Padėsiu tau pasveikti. Prastai pasivažinėjai, vyruti. 

— Man reikia gydytojo. 

— Misteri Blekpulai, aš esu daktaras Vestas. Jūs.. 

— Nuveskite šalin tą niekšą. 

Nekreipdamas į jo žodžius dėmesio, Mičelas pasilenkė dar žemiau. 

— Dabar pats laikas palengvinti savo sąžinę. 

— Aš tokios neturiu, — atsakė Blekpulas mėgindamas nusijuokti, 
tačiau jam pritrūko kvapo. 

— Galbūt norėtum ją palengvinti kam nors kitam. Mes viską apie 
tave žinome. Žinome, kad organizavai vaiko pagrobimą. 

— Ji prisiminė, — pratarė Blekpulas. Mičelui nieko neatsakius, jis 
užsimerkė. Net ir kamuojamas skausmo jis juto neapykantą ir įtūžį. — 

Pasirodo, ta kalė prisiminė mane, o ne jį. Jis man sakė, kad tai tebus kuo 
švariausias darbelis. Tik paimk kūdikį, pareikalauk išpirkos. Jis net ne- 
norėjo tų pinigų. O kai viskas baigėsi šūdinai, jis paprasčiausiai nusiplo- 
vė. Paliepė viską sutvarkyti man. Ir tą vyruką, kuris virtuvėje užsakinėjo 
picas... Man reikėjo jį nudėti ir laikytis šaltai. Tada turėjau gauti viską, 
ko tik norėjau. 

— Kas? — spaudė Mičelas. — Kas buvo kartu su tavimi? 

— Vis dėlto jis man davė dešimt tūkstančių svarų. Aišku, tai labai 
toli nuo milijono, kurį tikėjomės gauti už pagrobtą vaiką, bet, kad ir kaip 
ten būtų, — apvali sumelė. Aš paprasčiausiai turėjau laikytis ramiai, o 
jis sakėsi viską sutvarkysiąs. Vaikas buvo miręs, o mergaitė nieko nepri- 
siminė. Jis sakė, kad ji patyrė traumą. Mažoji Ema buvo per daug trau- 
muota, kad viską prisimintų. Jis manė, kad niekas apie tai niekada nieko 
nesužinos. Primynėme Makevojaus skvernus.... 

Blekpulas vėl nusijuokė ir jam ėmė trūkti oro. 

— Dabar jau tikrai turite išeiti, detektyve. 

Mičelas stumtelėjo gydytoją. 

— Po velnių, sakyk vardą. Kuo jis vardu? Kas viską padarė? 

Blekpulas vėl atsimerkė. Jo akys buvo raudonos, pavandenijusios, 
tačiau jose vis dar degė pyktis. 

— Eik po velnių. 

— Už tai tau teks mirti, — prakošė Mičelas. — Arba šioje lovoje, 
arba gražiai ir oficialiai pilnus plaučius įkvėpus nuodingų dujų. Bet tu 
vis tiek mirsi. Gali iškeliauti vienas, bet gali drauge pasiimti ir jį. 

— Tu jį nudėsi? 

— Asmeniškai. 

Šyptelėjęs Blekpulas vėl užsimerkė. 

— Tai buvo Peidžas. Pitas Peidžas. Pasakyk jam, kad susitiksime 
pragare. 


Ema žvelgė į nusileidžiančią ir vėl pakylančią užkulisių durų ran- 
keną. Ji mąstė apie tai, jog po kelių valandų turės atidaryti dešines duris 
ir prieiti prie mikrofono. 


— Aš nervinuosi, — pasakė ji Bevei. — Išties kvaila. Man tereikės 
štai ten atsistoti ir perskaityti, kas užrašyta kortelėje, o paskui įteikti 
apdovanojimą.- 


— Vilkimės, kad apdovanojimas bus skirtas Džonou ir tavo tėvui. 
Eime į grimo kambarį. Jie per daug užimti! kad juo naudotųsi. 

— Ar nenori pažiūrėti? — paklausė Ema, dirstelėjusi į laikrodį. — 
Po dešimties minučių prasidės. 

— Kol kas nenoriu. Oi, atsiprašau, Anabele. 

Ema keikė save dėl to, kad nepasiėmė fotoaparato. Vaizdelis buvo 
išties įdomus: ledi Anabelė, vilkėdama ryškiai rožine blizgučiais nuse- 
giota šilkine suknele, keitė kūdikio vystyklus. 

— Nesijaudinkit. Galima sakyti, jis jau susitvarkęs, — pratarė ji 
pakėlusi mažąjį Samuelį Fergiusoną ir jį myluodama. — Mes įsmukome 
čia, nes norėjome greitai pavalgyti ir susitvarkyti. Negalėjau jo palikti 
su aukle. Juk būtų neteisinga, jeigu jis pražiopsotų didįjį tėčio vakarą. 

Ema pažvelgė į mieguistas kūdikio akutes. 

— Nemanau, kad jis ir dabar nepražiopsos. 


— Jam reikia tik truputėlį nusnausti, — pasakė Anabelė jį myluo- 
dama. — Gal galėtumėte kelias minutėles su juo pabūti? Man reikia su- 
rasti P. M. 

— Tu galėjai išsukti mūsų rankutes, — švelniai kalbėjo Bevė pasi- 


lenkdama ir glostydama kūdikio galvytę. 

— Neužtruksiu ilgiau nei dešimtį minučių, — pasakė Anabelė vis 
dar nesiryždama eiti pro duris. — Ar tikrai galiu jį palikti? Jeigu jis nu- 
bustų... 

— Mes jį užimsim, — pažadėjo Bevė. 

Dar kartą žvilgtelėjusi į mažylį Anabelė tyliai uždarė duris. 

— Ir kas galėjo pagalvoti, kad padūkėlė ledi Anabelė bus tokia at- 


sidavusi motina, — svarstė Ema. 
— Kūdikis gerokai pakeičia žmogų, — atsakė Bevė sėsdamasi ant 
sofos ranktūrio ir žvelgė į jau miegantį Samuelį. — Norėjau pasikalbėti 


su tavimi akis į akį. 

Ema automatiškai pakėlė ranką prie sumušto smilkinio. 

— Nebėra dėl ko nerimauti. 

Pastebėjusi Emos judesį Bevė linktelėjo. 

— Ir apie tai norėjau pasikalbėti, tačiau pirma apie dar kai ką. Net 
nežinau, kaip tu sureaguosi. 

Bevė giliai įkvėpė ir išpyškino: 

— Mes su Brajenu turėsime dar vieną kūdikį. 

Ema žvelgė į Bevę iš nuostabos pravėrusi lūpas. 

— Kūdikį? 

— Suprantu. Ir mus tai nustebino, nors, tiesą sakant, mes mėgino- 
'me, — kalbėjo Bevė. Ji perbraukė ranka per plaukus. — Po tiek laiko tai 
galėtų atrodyti tikra beprotybė. Man jau beveik keturiasdešimt dveji. 

— Kūdikį... — kartojo Ema. 

— Savaime suprantama, jis mums nepakeis Dareno, — paskubom 
pridūrė Bevė. — Niekas negalėtų jo pakeisti. Jokiu būdu nepagalvok, 
kad mes tavęs nemylime taip, kaip įmanoma mylėti savo dukterį, bet... 

— Kūdikį... — dar kartą šūktelėjo Ema čiupdama Bevę glėbin ir 
stipriai ją apkabindama. — O, aš taip džiaugiuosi. Aš tokia laiminga už 
jus! Ir už save. Už mus visus. Kada gi? 

— Maždaug vasaros gale, — pasakė Bevė, atsitraukdama, kad geriau 
matytų Emos akis. Ji išvydo per Emos skruostus tekančias ašaras. — Mes 
bijojom, kad tu gali nuliūsti. 

— Nuliūsti? — nesuprato Ema braukdama nuo skruostų ašaras. — 
O kodėl turėčiau nuliūsti? 

— Žinai, visa tai grąžina atsiminimus. Mes su Brajenu turėjome 

įveikti savuosius. Aš nemaniau, kad kada nors norėsiu dar vieno kūdi- 
kio, bet, Ema, kad tu žinotum, kaip labai aš trokštu sulaukti štai šito. Aš 
taip labai jo trokštu, trokštu turėti jį pati, trokštu jį padovanoti Brajenui, 
bet... aš žinau, kaip smarkiai tu mylėjai Dareną. 

— Mes visi jį mylėjome, — pasakė Ema. Kaip ir prieš dvidešimtį 
metų ji uždėjo delną Bevei ant pilvo. — Aš jau pamilau šį kūdikį. Jis bus 
gražus, stiprus ir saugus. 

Emai baigus kalbėti, netikėtai užgėso šviesa. Akimirką ji pajuto di- 
džiulę baimę, ji čiupo Bevei už rankos. 


— Viskas gerai, — pratarė Bevė. — Po minutėlės jie viską sutvar- 
kys. Aš čia pat. 
— Viskas gerai, — atsiliepė Ema. Ji pagalvojo, jog galiausiai teks 


išmokti įveikti ir tokią baimę. Šią bjaurią, nekenčiamą tamsos baimę. — 
Galbūt šviesa dingo tik užkulisiuose. Eisiu pažiūrėti. 

— Aš eisiu kartu. 

— Ne, — pasakė Ema žengdama durų link. Ji vos įstengė įžiūrėti 
durų kontūrus. Tik šešėliai tamsoje. Ji krūptelėjo išgirdusi kažkokį šna- 
resį. Tai kūdikis sujudėjo, tarė sau Ema, pajutusi, kad ima džiūti burna. 
Nebuvo jokių baidyklių, ji nebebijojo tamsos. 

Ema surado rankeną, tačiau vietoj palengvėjimo jautėsi, tarsi būtų 
užlieta laukinės, nepaaiškinamos baimės bangos. Ji matė save atverian- 
čią duris. Atveriančią ir žvelgiančią vidun. Verkė vaikas. Sutrikusi Ema 
mėgino susivokti, ar jis verkia iš tikrųjų, ar tai tik jos sąmonės išdaigos. 

Ji instinktyviai atitraukė nuo rankenos ranką. Ji neatidarys durų. Ji 
nenori žvilgtelėti vidun. Jos smegenyse aidėjo širdies dūžiai, primenan- 
tys kažkada girdėtos muzikos ritmą. Sena daina, kurios ji niekaip nega- 
lėjo pamiršti. 

Tai ne sapnas, priminė sau Ema. Ji tikrai nemiegojo, stovėjo plačiai 
atmerktomis akimis. Didesnę gyvenimo dalį ji laukė norėdama pamatyti, 
kas yra už tų durų. 

Stingstančiais pirštais ji atidarė duris — realybėje ir pasąmonėje. 
Ema prisiminė. 

— O, Dieve... 

— Ema, — šūktelėjo Bevė ant rankų ramindama kūdikį. — Kas tau? 

— Ten buvo Pitas. 

— Ką? Ar koridoriuje matei Pitą? 

— Jis buvo Dareno kambaryje. 

Bevės pirštai suspaudė Emos ranką. 

— Ką tu kalbi? š 

— Tą naktį jis buvo Dareno kambaryje. Kai aš atidariau duris, jis 
atsigręžė ir pažvelgė į mane. Kažkas kitas laikė verkiantį Dareną. Aš to 
kito nepažinojau. Pitas man nusišypsojo, bet jis buvo piktas. Aš pabė- 
gau. Vaikutis verkė. 

— Čia verkia Samuelis, — tyliai pratarė Bevė. — Ema, čia ne Da- 
renas. Eikš, sėskis. 2 

— Ten buvo Pitas, — pakartojo sudejavusi Ema. Ji užsidengė del- 
nais veidą. — Aš jį mačiau. 

— O aš vyliausi, kad tu neprisiminsi. 

Nuleidusi nuo veido rankas Ema išvydo tarpduryje stovintį Pitą. Vie- 
noje rankoje jis laikė prožektorių, o kitoje — revolverį. 

Spausdama kūdikį Bevė žvelgė į tarpduryje stovinčio žmogaus šešėlį. 

— Nieko nesuprantu. Kas čia dedasi? 

— Ema per daug susijaudinusi, — ramiai kalbėjo Pitas nenuleisda- 
mas akių nuo Emos. — Geriau eime su manimi. 

Šį kartą to nebus, kartojo sau Ema. Tai daugiau nebepasikartos. Nė 
pati gerai nesuvokdama ką daranti, ji puolė ant Pito. Jis išmetė prožek- 
torių, ant sienų ir lubų nusidriekė lenktas šviesos spindulys. 

— Bėk! — suriko Bevei Ema mėgindama ištrūkti pati. — Imk kūdi- 
kį ir bėk. Pakviesk ką nors. Jis jį užmuš, — rėkė Ema spardydamasi Pito 
glėbyje. — Neleisk jam užmušti dar vieno kūdikio. Pakviesk tėtį. 

Glėbyje laikydama verkiantį kūdikį, Bevė išlėkė iš kambario ir puolė 
artyn scenos. 

— Jau per vėlu, — pratarė Ema, kai Pitas ją sugriebęs ėmė vilkti 
per kambarį. — Jie tave sučiups. Jie čia bus po kelių sekundžių. 

Scenoje jau užsižiebė prožektoriai. Vis labiau artėjo sveikinimų 
šūksniai ir žingsnių aidas. Pitas desperatiškai tempė Emą tolyn. Ema nebe- 
sipriešino pajutusi ties smakru įremtą šautuvo vamzdį. 

— Jie žino, kad tai padarei tu. 

— Ji manęs nematė, — murmėjo Pitas. — Buvo tamsu. Ji negali 
būti užtikrinta. 

Jam pačiam reikėjo tuo tikėti. Privalėjo tuo tikėti. Nes kitaip bus 
viskas baigta. 

— Ji žino, — pratarė Ema ir krūptelėjo pajutusi, jog beveik skrenda 
laiptais žemyn. — Dabar jau visi žino. Jie jau ateina, Pitai. Viskas baigta. 

Ne, negali būti. Jis per daug ilgai darbavosi, per daug kruopščiai 
viską suplanavo. 

— Tik aš galiu pasakyti, baigta ar ne. Aš žinau, ką reikia daryti. 
Viską kuo puikiausiai sutvarkysiu. | 

Dabar jie jau buvo atsidūrę scenos užnugaryje. Ema iš toli matė 
šviesas, jautė susitvenkusį jaudulį. Pitas paėmė sruogą jos plaukų ir ap- 
sivyniojo aplink riešą. 

— Jeigu pradėsi rėkti, nušausiu. 

Jam reikėjo pagalvoti. Sutrikęs ir sunerimęs Pitas tempėsi ją toliau. 
Ema suklupo, o kai jis mėgino pastatyti ją ant kojų, nepastebimai išsise- 
gė Džonou dovanotą sagę ir numetė ant grindų. Pasinaudojęs pasitaikiu- 
sia proga, Pitas įgrūdo ją į kroviniams skirtą liftą. Dabar jam reikėjo 
laiko, tik laiko. 

O jis tikėjosi, kad viskas klostysis labai paprastai. Tamsoje, kai visi 
bus puolę į paniką, jis turėjo įsigauti pas Emą. Ir dabar jo kišenėje buvo 
piliulės, kurias jis ketino prievarta jai sugirdyti. Viskas turėjo būti labai 
paprasta, lengvai ir tyliai įvykdoma. 

Tačiau nieko paprasta nebuvo. 

Kaip ir pirmąjį kartą. 

— Kodėl? — pratarė Ema susmukdama ant grindų, nes ją supykino 
nuo staigaus kilimo viršun. — Kodėl tu taip padarei Darenui? 

Pito veidu sruveno prakaitas, lašėdamas ir merkdamas jo drobinius. 
marškinius. 

— Niekas neketino jo sužeisti. Niekas nieko neketino sužeisti. Visa 
tai tebuvo visuomenės išprovokuotas triukas, 

Ema pažvelgė į jį nieko nesuprasdama. 

— Ką? 

— Tą mintį man pakišo tavo motina, — pasakė Pitas žvelgdamas į 
Emą. Dabar jis jau nemanė, kad dėl jos turės daug vargo. Ji buvo balta 
kaip drobė. Visada sunkiai pakeldavo keliones lėktuvu ar liftu. Ema ne- 
galėjo pakęsti aukščio. Ir kaip jis anksčiau apie tai nepagalvojo? 

Dabar jau turėjo prasidėti pirmoji ceremonijos dalis. Pasirodymas turi 
tęstis, mąstė Pitas. Iliuzija — tai svarbiausias šiandienos dienotvarkės punk- 
tas. Kol milijonai visos šalies žmonių žiūrėjo, kaip įrašų pramonė pati sau 
kaso nugarą, keli sutrikę apsauginiai maišė užkulisius ieškodami Emos. 
Dabar Pitui reikėjo šiek tiek laiko pagalvoti. Ir paplanuoti. 

Ema pajuto, kaip liftas sudrebėjo ir galiausiai sustojo. 

— Apie ką tu kalbi? 

— Tai vis Džeinė... Ji nuolat mus spaudė kaulydama dar daugiau 
pinigų, grasindama viešai paskelbsianti tai vienokią, tai kitokią istoriją. 
Iš pradžių visa tai man kėlė nerimą, bet paskui aš pastebėjau, kad visuo- 
menės susidomėjimas jumis gerokai padidino plokštelių apyvartą. Buvo 
pasiekti rekordiniai parduotų plokštelių skaičiai. 

Pitas sustabdė liftą. Emai buvo labai silpna, ją pykino ir pylė šaltas 
lipnus prakaitas. Dabar jai bus geriau. Sugriebęs Emą už kaklo, jis už- 
tempė laiptais ją dar aukščiau. 

Jai reikėjo stengtis, kad jis nesiliautų su ja kalbėjęs. Ema mėgino 
nugalėti blogumą ir baimę. Bevė išspruko, išsinešė ir kūdikį. Kažkas at- 
eis jos ieškoti. 

Dabar Pitas visai nesijaudino dėl Emos riksmo. Ji gali prarėkti vi- 
sus plaučius, vis tiek jos niekas neišgirs. Plačiai atlapojęs duris, jis iš- 
stūmė Emą ant stogo. Vėjas bloškė jai į veidą, ėmė plaikstyti plaukus. 
Jos mintys prašviesėjo. 

— Mes kalbėjome apie Dareną, — pratarė Ema. Po truputėlį traukda- 
masi atbula ji nenuleido nuo Pito akių. Saulė vis dar ryškiai švietė. Sąmo- 
nės kertelėje ji vis dar svarstė, kaip čia gali būti, kad diena dar nesibaigu- 
si, juk ji taip ilgai buvo tamsoje. — Man reikia sužinoti, kodėl... 

Ema atsitraukė kliudydama žemą sienelę, o paskui apsvaigusi žvilg- 
telėjo žemyn. Sukandusi dantis ji vėl atsigręžė į Pitą. 

— Pasakyk man, kodėl tada buvai Dareno kambaryje? 

Jis galėjo sau leisti jai nuolaidžiauti. Ir sau taip pat. Kurį laiką jis 
lyg ir buvo praradęs savitvardą, bet dabar jautėsi visai neblogai. 

— Kurį laiką viskas klostėsi puikiai. Paskui reikalai pradėjo strigti. - 
Pačioje grupėje kilo vidinių nesutarimų. Reikėjo kažko, kas juos būtų 
sukrėtę. Tada į mane kreipėsi Džeinė ir Blekpulas. Ji norėjo, kad aš pa- 

daryčiau iš jo žvaigždę, didesnę žvaigždę už Brajeną. Ji norėjo kvaišalų. 
Jau tada ji buvo prasigėrusi, — mostelėjo ranka Pitas. — Kad ir kaip ten 
būtų, ji man pasiūlė savotišką sprendimą. Mes suplanavome Dareno pa- 
grobimą. Spauda būtų prarijusi šį jauką. Kuo daugiau užuojautos, tuo 
daugiau parduotų plokštelių. Grupė būtų suėjusi draugėn. Blekpulas ir 
Džeinė būtų gavę savo pinigus, ir visi būtų buvę patenkinti. 

Dabar Emos jau nebebaugino aukštis, ji pamiršo ir apie ginklą. Ji 
stovėjo besiplaikstančiais plaukais, saulės nutvieksta, ir žiūrėjo į Pitą. 

— Tu nori pasakyti, kad mano brolis buvo nužudytas dėl to, kad 
būtų geriau perkamos plokštelės? 

— Tai buvo nelaimingas atsitikimas. Blekpulas nebuvo pakanka- 
mai vikrus. Ir tu įėjai. Tiesiog nepalankiai susiklostė aplinkybės. 

— Nepalankiai... — tepratarė Ema. Ir tada ji išties suriko, garsiai ir 
pratisai, o paskui atsivedėjusi iš peties jam kirto. 

Atskubėjus Mičelui užkulisiuose buvo įsiviešpatavęs chaosas. Buvo 
paskelbta apie antrąjį laimėtoją, publika salėje džiaugsmingai šūktelėjo. 

— Kur ji? 

— Jis ją pasiėmė, — kalbėjo Bevė čiupdama Brajeną už rankos. Ji 
vis dar gaudė kvapą negalėdama atsigauti po ilgo bėgimo su kūdikiu ant 
rankų. — Jis turėjo revolverį. Ema jį sulaikė, kad aš galėčiau pasiimti 
kūdikį ir bėgti kviestis pagalbos. Pitas... — padrikai kalbėjo ji, — ten 
buvo Pitas. 

— Nepraėjo daugiau nei dvi minutės, — pasakė Mičelui Biajenas, — 
Apsauginiai jau nubėgo paskui. 

— Liepk, kad pastatą apsuptų, — riktelėjo Mičelas Makarčiui. — 
Pasikviesk pastiprinimą. Reikės nuosekliai apieškoti kiekvieną aukštą. 
Kur reikia eiti? 

Išsitraukdamas ginklą Mičelas pasileido koridoriumi. Jis pakišo sa- 
vo ženklelį uniformuotam apsauginiui. 

— Šitas aukštas saugomas. Čia jis nebūtų galėjęs patekti ant scenos — 
nei vienas, nei kartu su ja. Mes manome, kad jis ją nusitempė į viršų: 

— Man reikia dviejų vyrų, — pratarė Mičelas puldamas laiptais 
aukštyn. Jis girdėjo už nugaros skambančią muziką. Jo paties žingsniai 
atsikartojo dusliu aidu. Jo delnai suprakaitavo. Ties pirmu posūkiu Mi- 
čelas buvo ypač atidus — puolė pirmyn ištiesęs rankoje ginklą. Už nuga- 
ros ant laiptų išgirdęs kažkieno žingsnius jis atsigręžė ir nusikeikė pa- 


matęs bėgančius paskui keturis vyrus. — Tuoj pat leiskitės žemyn. 
— Ji taip pat yra ir mūsų, — pratarė Brajenas. 
— Neturiu laiko ginčams, — pratarė Mičelas, kai lenkėsi kelti nuo 


grindų Emos sagę, už kurios smeigtuko buvo likę įsipainiojusių sidabri- 
nio švarkelio siūliukų. — Ar ji Emos? 

— Taip, šįvakar ji buvo ja pasipuošusi, — atsakė Džonou. — Tą 
sagę aš pats jai padovanojau. 
Mičelas pažvelgė į liftą, o paskui įsimetė sagę kišenėn. 


— Ji nepametė galvos, — sumurmėjo Mičelas. — Nieko čia ne- 
įleiskite, — riktelėjo jis apsauginiams. — Ir toliau apieškokite kiekvie- 
ną aukštą. 


Mičelas paspaudė lifto mygtuką ir žiūrėjo į virš durų užsižiebusius 
skaičiukus. 

— Pasakykite Makarčiui, kad jis ją nusivežė į patį viršų. 

Klausydamasis lifto ūžimo Mičelas pradėjo melstis. 


— Mes eisime drauge su tavimi, — pasakė Brajenas. 
— Tai policijos reikalas. 
— Tai — asmeniška, — pataisė jį Brajenas. — Šitai visada buvo 


asmeniška. Jeigu jis jai ką nors padarys, aš pats jį nudėsiu. 

Mičelas niauriai pažvelgė į už nugaros išsirikiavusius keturis vy- 
riškius. 

— Turėsite eiti vienas paskui kitą. 


**kxX* 


Pitas pastūmė Emą, ir ji neišsilaikiusi nukrito. Pitas mėgino atgauti 
kvapą. 

— Šitaip tu tikrai nieko gera nelaimėsi. Ema, nenorėčiau sužaloti 
tavęs daugiau nei man būtinai reikia. 

— Jis juk buvo beveik kūdikis, — pratarė Ema stodamasi. — Jam 
gimus tu padovanojai sidabrinį puodelį, ant kurio buvo išgraviruotas jo 
vardas. Jo pirmojo gimtadienio proga tu išnuomojai jam ponį. 

— Man jis patiko. 

— Tu jį nužudei. 

— Aš niekada nesu nė pirštu jo palietęs. Blekpulas buvo per daug 
įsitempęs, jis supanikavo. Aš niekada nenorėjau tam berniukui pakenkti. 

Ema nubraukė nuo veido vėjo plaikstomus plaukus. 

— Dėl prakeikto viešumo ir populiarumo tu paprasčiausiai mėginai 
juo pasinaudoti, pasinaudoti mano tėvo skausmų ir baime. O taip, viską 
kuo puikiausiai įsivaizduoju, — pridūrė Ema, — “Brajeno Makevojaus | 
sūnelis pavogtas tiesiog iš lopšio. Už tai, kad numylėtas jo sūnus būtų 
saugiai grąžintas, roko žvaigždė sumoka karališką išpirką." Būtent apie 
tai tu galvojai, tiesa? Daugybė straipsnių, daugybė televizijos laidų. Re- 
porteriai, susigrūdę kieme, laukia interviu iš siaubo apimtų tėvų. O pas- 
kui viskas kartojasi iš naujo, kai vaikas grąžinamas į mylinčiųjų glėbį. 
Tačiau Darenas niekada taip ir nebuvo sugrąžintas, tiesa? 

— Tai, kas nutiko, išties buvo tragiška... 

— Nepasakok man apie tai, kas yra tragiška, — atkirto Ema, per 
daug įpykusi, kad vis dar jaustų baimę. Ji nepamiršo, kad į ją tebebuvo 
nukreiptas Pito ginklas. Dabar šitai nebuvo svarbu. Po visų ilgų metų 
Ema pagaliau viską prisiminė, jai pasidarė lengviau. Tačiau blogiau, ge- 

rokai blogiau o tai, jog visa tai pasirodė esą nieko verta. — Tu kartu 
su mumis visais vai laidotuvėse, stovėjai nutaisęs rimtą veidą, nu- 
leidęs akis... gavai viską, ko taip troškai. Nelaimei, berniukas 
mirė, bet tu išjudinai spaudą, juk taip? 

Ema nusigręžė. Paskui pratarė: 

— Tu sėkmingai pardavinėjai prakeiktas plokšteles. 

— Jiems aš atidaviau beveik pusę savo gyvenimo, — pasakė Pitas 
giliai atsidusdamas. — Aš juos kūriau, formavau, sudarinėjau sutartis, 
išklausydavau visas jų problemas. Jas išspręsdavau. Kaip tu manai, kas 
jiems užtikrino tai, kad jie pasiektų viską, ką turi dabar? Kas rūpinosi, 
kad įrašų kompanijos nežaistų nešvarių žaidimų su honorarais? Kas ryŽ- 
tingai kovėsi, kad jie prasiskintų kelią į viršūnę? 

Ema žengė žingsnį Pito link. Ji jautė didžiulį troškimą gyventi, to- 
dėl pamačiusi, kaip Pitas pagrūmojo revolveriu, ji sustojo. 

— Nejau manai, kad buvai jiems reikalingas? — išrėkė Ema. — 
Nejau tikrai manei, kad buvai jiems svarbus? 

— Aš juos sukūriau. 

— Ne. Tai jie tave sukūrė. 

Nieko nesakydamas Pitas įkišo ranką į kišenę. 

— Gali šnekėti ką tinkama. Net ir tai, kas nutiks šįvakar, pratęs 
legendinį jų gyvenimą — Brajenas ir Džonou tikriausiai pelnys apdova- 
nojimą už geriausią metų dainą. Jeigu jiems nusišypsos laimė, gaus dar 
kelis apdovanojimus — už geriausią roko kūrinio atlikimą ir už geriau- 
sią albumą. Pamaniau, jog būtų labai gražu, jeigu šių nominacijų nuga- 
lėtojus paskelbtum tu ir įteiktum apdovanojimą. Brajeno dukra, Dru La- 
timerio tragiško likimo našlė. Tragedijos pritraukia pirkėjus, — pasakė 
jis ir truktelėjo pečiais. — Šįvakar sulauksime dar vienos tragedijos. 

Pitas ištiesė jai dvi piliules. 

— Štai, paimk. Jos labai stiprios. Tau bus lengviau. 

Ema pažvelgė į piliules, o paskui pakėlė akis į Pitą. 

— Neleisiu, kad tau būtų lengviau. 

— Na ir puiku, — pratarė Pitas dėdamas piliules atgal į kišenę. — 
Krisi labai ilgai, Ema, — kalbėjo jis ir čiupęs ją mėgino kartu prieiti prie 
stogo kraštą juosiančios sienelės. — Kai tu išsitėkši apačioje, aš jau lei- 
siuosi laiptais žemyn. 

Pitui dabar viskas paaiškėjo. Jo planas buvo tikslus, dabar jau pats 
gebėjo blaiviai ir ramiai mąstyti. 

— Užsižiebus prožektoriams aš atėjau pasižiūrėti, ar tu jau pasi- 
rengusi eiti į sceną, bet tu tiesiog įsiutai. Aš labai tavimi susirūpinau ir 
atsekiau paskui iki pat šios vietos. Tu buvai apimta isterijos, ir aš nebe- 
spėjau tavęs sulaikyti. Visus ilgus metus tu nepaliovei savęs kaltinusi 
dėl broliuko mirties. Galiausiai tu nebeištvėrei ir nutarei ilgiau nebesi- 
taikstyti su tokiomis mintimis. 

"Pitas apgręžė Emą, kad jai parodytų, iš kokio didžiulio aukščio ji 
kris. Vienerios jos šukos išslydo iš plaukų ir nukrito, rodos, į beribę 
erdvę. 

— Niekas daugiau apie tai nežino, tik tu. Ir > tave, 
apie tai nesužinos. 

Ema įsikibo į jį nagais mėgindama nors vagia? atsMraukti nuo sie- 
nelės. Ji puolė ganėtinai aršiai ir netikėtai, Pitas tur pai prarado pusiau- 
svyrą. Akimirką Ema pasijuto esanti visai laisva. Ėė Pitas suskubo vėl 
apsivyti ranka jos liemenį. Dabar jis tempte tempė ją link krašto. 

Ema nebejautė po kojomis tvirto pagrindo, ji buvo pakibusi Pitui 
ant rankų. Staiga ji loštelėjo visu svoriu atgal. Surikusi ji pamatė, kaip 
prieš akis ėmė siūbuoti dangus ir žemė. 

Pro duris įpuolė Mičelas. Jis šaukė, bet nė vienas, kovojantis žūt- 
būtinę kovą, jo negirdėjo. Jis pamatė, kaip Pitas pakėlė savo revolverį, 
tada pats nusitaikęs iššovė. 

Ema atsirėmė į sienelę pusiau persisvėrusi ir užgniaužusi kvapą. 
Pusė jos kūno jau buvo nusvirusi anapus, bet staiga ją sučiupo kažkieno 
rankos ir truktelėjo šalin. Menkai tesusivokdama ji po savimi išvydo Pi- 
to veidą, jo plačiai atmerktas, siaubo kupinas akis. Jos riešą laikę pirštai 
staiga atsileido. Jis krito ir krito. Ema iš inercijos vėl slystelėjo sienelės 
link. 

Kažkieno rankos vėl patraukė ją tolyn, tempė kuo toliau nuo pavo- 
jingo krašto. Ema vėl nesiekė kojomis.žemės, tačiau per liemenį ją laikė 
apglėbusios tvirtos rankos. Ji buvo saugi. Pro ausyse nesiliaujantį ūžesį 
ji girdėjo nuolat kartojamą savo vardą. 

— Mičelai, — pratarė ji. Jai net nereikėjo pasižiūrėti, ji tik padėjo 
galvą jam ant peties. — Mičelai, neišeik. 

— Neišeisiu. 

— Aš prisiminiau, — pratarė ji ir pradėjo kūkčioti. Pro ašaras ji 
išvydo greta savęs stovintį tėvą. — Tėti, aš prisiminiau. 

Ji ištiesė į tėvą rankas. 


**X* 


Ema žvelgė į liepsnas, šokinėjančias židinyje, kurį buvo įkūręs Sti- 
vis. Jis stovėjo prie židinio, susikišęs rankas į kišenes, ir tylėjo. Jie visi 
kartu grįžo su ja namo — tėtis, P. M. su visa savo šeima, Džonou. Bevei 
teko užplikyti daugybę puodelių arbatos. 

Nors niekas nepratarė nė žodžio, Ema jautė, jog vietoj šoko po tru- 
putį pradeda jausti sumišimą. Jų galvose kirbėjo daugybė klausimų, į 
kuriuos jau niekas neberas atsakymų. Jie mąstė apie klaidas, kurių nie- 
kada niekas nebeįstengs ištaisyti, ir suprato, jog gailestis dėl kai kurių 
dalykų niekada jų neapleis. 

Tačiau jie visi išsilaikė, mąstė Ema. Daug dalykų klostėsi priešin- 
gai jų norams — prieš juos kaip atskiras asmenybes, prieš juos kaip prieš 
grupę, bet jie ištvėrė. Net triumfavo. 

Pakilusi nuo kėdės ji nuėjo į terasą, kur vienišas stovėjo Brajenas ir 
Žvelgė į jūrą. Dabar jis kenčia, mąstė Ema. Tokia jau jo prigimtis — jis 
suima į savo širdį visus sunkumus, o paskui gedi; ir visai nesvarbu, ar 

tos problemos yra jo, ar viso pasaulio. Vėliau kažkaip jis paverčia šias 
negandas į melodijas, kurias išgauna gitara arba klavišais, fleita arba 
smuiku. Priėjusi prie jo, Ema padėjo jam ant peties galvą. 

— Jis buvo vienas iš mūsų, — po minutėlės pratarė Brajenas. — 
Pitas buvo su mumis nuo pat pradžių. 

— Aš žinau. 

— Kai pamačiau tave apsivijusias jo rankas, norėjau pats jį nudėti. 
O dabar... — nebaigė Brajenas, žiūrėdamas, kaip bangose mirguliuoja 
mėnulio atspindžiai. — Net sunku patikėti, kad visa tai įvyko. Ir kodėl? 

Brajenas atsigręžė ir apkabino Emą. 

— Dėl Dievo, kodėl jis taip elgėsi? 

Ema stipriai prisiglaudė prie tėvo klausydamasi jūros ošimo. Ir kaip 
ji galėtų viską jam papasakoti? Jeigu jis sužinos tikrąsias visų šių baisy- 
bių priežastis, tai niekada nebesugebės kurti muzikos. 

— Aš nežinau. Mes amžinai galėtume savęs klausinėti, bet juk nuo 
to niekas nepasikeis, — pasakė Ema. Ji vos vos atsitraukė. — Tėti, mums 
reikėtų apie tai negalvoti. Nereikia pamiršti, bet tiesiog nebegalvoti. 

— Kalbi apie naują pradžią? 

— O, Dieve, ne, — atsakė nusišypsojusi Ema. — Nenorėčiau pra- 
dėti iš naujo. Jokiu būdu. Galiausiai aš žinau, kur esu ir kur noriu ke- 
liauti toliau. Man daugiau jau nebereikia bijoti. Man nebereikia abejoti, 
svarstyti. Pagaliau galiu liautis save kaltinusi, nes šį kartą nepabėgau. 

— Ema, taves niekada nebuvo už ką kaltinti. 

— Niekas iš mūsų dėl to nekaltas. Eime vidun. 

Ji įsivedė Brajeną į šviesą ir šilumą. Tyloje ji priėjo prie televizo- 
riaus ir jį įjungė. 

— Noriu išgirsti, kaip jie taria tavo vardą. 

Jai žiūrint į ekraną P. M. palietė jos ranką. 

— Ema, — tarstelėjo jis. P. M. neįstengė surasti daugiau žodžių, 
todėl tik pakėlė jos delną sau prie skruosto ir švelniai jį priglaudė. 

— Na, bičiuliai, štai ir mes, — pratarė Džonou ir uždėjo Brajenui 
ant peties ranką. Buvo paskelbta apie metų dainos nominaciją. 

Ema sulaikė kvapą, o paskui atsikvėpė nusijuokusi, nes išgirdo Bra- 
jeno Makevojaus ir Džonou Donovano pavardes. 

— Sveikinu, — šūktelėjo ji apsikabindama juos abu. — O kaip gai- 
la, kad ne aš jums įteikiau tą apdovanojimą. 

— Kitais metais, — paguodė ją Džonou karštai ir stipriai bučiuo- 
damas. 

— Tai pažadas. Ir labai svarbus, — pasakė Ema spausdama Braje- 
nui ranką. — O tai kai ką reiškia. Tegu tai, kas nutiko, negadina nuotai- 
kos nei tau, nei man. 

— Ne, — atsakė Brajenas. Jis nusišypsojo, ir dabar šypsena atsi- 
spindėjo jo akyse. Jis užmetė Džonou ant peties ranką. — Visai neblogai 
porai senstelėjusių rokerių. 

— Skaitykis su epitetais, Brajau, — pratarė Džonou, mirktelėjęs 
Emai. — Džageris dar vyresnis. 

Išgirdęs beldimą į duris, jis kilstelėjo antakį. 

— O, štai taip tavęs šaukiasi galvą pametęs pilkaakis faras. 

— Džonou, užsičiaupk, — patenkinta atsakė Ema, nuskubėjusi ati- 
daryti durų ir pirmiausia pasisveikinusi su prie jos puolusiu Konroju- 
mi. — Mičelai... 

— Atsiprašau, kad taip ilgai užtrukau, — pratarė jis ir truktelėjo 
Konrojų už pavadėlio, kad jis taip smarkiai nešokinėtų. — Ar viskas 
gerai? 

— Žinoma, — atsakė Ema ir pasilenkė pakasyti Konrojui paausio, 
tviskėdama vakarinės suknelės karoliukais. — Mes ką tik baigėme svei- 
kinimus. Tėtis ir Džonou laimėjo metų dainos apdovanojimą. 

— Mes kaip tik jau rengėmės išeiti, — įsiterpė Bevė supdamasi į 
skarą. Ji puikiai suprato, kaip Mičelas trokšta likti vienas su Ema. — 
Virtuvėje dar yra puodelis kavos, — pridūrė ji mesdama žvilgsnį į ki- 
tus ir kviesdama prie jos prisidėti. Emai nespėjus imti protestuoti, ji 
tyliai pratarė: — Laikas yra per daug brangus, kad jį švaistytume veltui. 
Mičelai... — ji apkabino jį. — Ačiū, — tyliai pridūrė. Paskui žengusi 
kelis žingsnius, ji vėl atsigręžė ir nusišypsojo. — Sveikas atvykęs į cha- 
oso valdas. 

Jie visi išėjo, o dabar jau aprimęs Konrojus apuostinėjo visas ker- 
tes ir atsigulęs kamputyje užmigo. 

— Jie tikrai yra pati tikriausia grupė, — pareiškė Mičelas, kai du- 
rys pagaliau užsidarė. — Nėra jokių abejonių. 

— Taip. Tikrai. Gal neprieštarautum, jeigu rytoj tau pasiūlyčiau 
drauge su jais visais papietauti? 

— Neprieštaraučiau, — atsakė Mičelas, nors rytojus jam tikrai ne- 
rūpėjo. Tik šis vakaras. Emos žvilgsnis, aromatas, šypsena buvo skirta 
tik jam... — Eikš, — pratarė jis tiesdamas į ją rankas. Kai ji prisiglaudė, 
suprato, kad tikrai nebegalės jos paleisti. Praėjus tiek valandų, Mičelas 
buvo įsitikinęs, kad jau aprimo. Bet dabar, jausdamas ją savo glėbyje, 
vėl pajuto nerimo bangą. 

Jis buvo ją beprarandąs. 

Ema juto, kaip jo viduje po truputį kaupiasi pyktis. 

— Nereikia, — sušnabždėjo ji. — Viskas baigėsi. Šį kartą tikrai 
viskas baigėsi. 

— Tu tik minutėlę patylėk, — pasakė Mičelas spausdamas jai prie 
burnos lūpas, tarsi mėgintų įsitikinti, kad jai tikrai nieko nenutiko, kad 
ji saugi, kad ji yra čia pat. — Jeigu jis būtų... 

— Bet jis to nepadarė, — pertraukė jį Ema ir abiem rankom suėmė 
jo veidą. — Tu išgelbėjai man gyvybę. 

— Taip, — tepasakė jis ir atsitraukęs susikišo rankas į kišenes. — 
Jeigu nori vėl išrėžti padėkos kalbą, gal galėtum tai atlikti greičiau? 

Ema krestelėjo galvą. 

— Bet mes juk dar neturėjome laiko, kad galėtume pasikalbėti. 

— Atleisk, tačiau tikrai negalėjau grįžti kartu su tavim. 

— Aš suprantu. Galbūt taip ir geriau. Mes abu turėjome šiek tiek 

laiko, kad galėtume bent kiek aprimti. 


čelas. Jis teberegėjo Emą, stovinčią prie pat stogo krašto, persisvėrusią 
per sienelę. Norėdamas išsklaidyti šį vaizdą, jis ėmė ŽMEsaIUOL po kam- 
barį. — Na, tai kaip tau šiandien sekėsi? 

Ema nusišypsojo. Viskas bus gerai. Viskas bus tiesiog puikiai. 

— Puikiai. O kaip tau? 

Jis gūžtelėjo pečiais nesiliaudamas žingsniuoti, šį tą nutverdamas 
1r vėl statydamas į vietą. 

— Ema, aš gerai suprantu, tu tikriausiai pavargusi. 

— Ne, nepavargusi. 

— O ir laikas spaudžia. 

— Ne, — atsakė Ema vėl nusišypsodama. — Niekas nespaudžia. 

Mičelas atsigręžė. Ji buvo tokia graži, pasipuošusi Žžėrinčia sukne- 
le, žvilgančiais plaukais ir švytinčia oda, ant kurios šokčiojo Židinio lieps- 
nelių atšvaitai. 

— Aš tave myliu. Aš visada tave mylėjau. Mes turėjome mažai lai- 
ko ir negalėjome sau leisti gyventi taip, kad įvykiai paprasčiausiai klos- 
tytųsi natūraliai, kaip turėtų. Aš esu pasirengęs tau pasakyti, jog dabar 
tikrai galiu tau suteikti tiek laiko, — pratarė jis paimdamas krištolinį 
drugelį ir vėl statydamas atgal. — Ne, aš negaliu... 

— Mičelai, jeigu man reikėtų laiko, aš tikrai neskubėčiau, — atsa- 
kė Ema ir žengė prie jo. — Man tereikia tik tavęs. 

Giliai atsikvėpęs iš kišenės ištraukė nedidelę dėžutę. 

— Nupirkau šitai jau prieš daugelį mėnesių. Norėjau tau padovano- 
ti Kalėdų proga, bet nemaniau, kad dovanėlę priimsi. Pamaniau, kad vis- 
kas turėtų klostytis tradiciškai — pietūs prie žvakių, muzika ir visa ki- 
ta... — Trumpai nusijuokęs Mičelas vartė dėžutę rankose. — Tikriausiai 
dabar jau per vėlu elgtis tradiciškai. 

—- Ar tu man tą dėžutę kada nors įteiksi? 

Linktelėjęs jis ištiesė dėžutę. 

— Prieš ją atidarydama, norėčiau kai ką tau pasakyti, — pasakė Ema 
į, kiekvieną colį. — Jeigu 
visa tai būtų nutikę prieš penkerius ar šešerius metus, nebūčiau galėjusi 
šios dovanos, taip pat ir tavęs, priimti taip, kaip priimu dabar. 

Jos pirštai virpėjo. Pyktelėjusi Ema atsiduso, pagaliau įstengė nuimti 
dėžutės dangtelį. 

— O, Mičelai, jis nuostabus, — ištarė ji ir pakėlė akis nuo žiedelio. — 
Neapsakomai nuostabus. 

— Prieš sakydama gerai pagalvok, — atsakė Miėsias. — Imk jį ir 
viskas. 

Ema vos įstengė užgniaužti juoką. 

— Tikriausiai tai romantiškiausios piršlybos, apie kokias tik gali 
svajoti moteris. 

— Aš tavęs klausiau to paties daugybę kartų, — pratarė Mičelas ir 
delnais švelniai suėmė jos veidą. — O kaip šį kartą? 

Jo bučinys buvo minkštas, švelnus, daug žadantis. 

— Niekas negali tavęs mylėti stipriau už mane. Man tereikia ištiso 
gyvenimo, kad galėčiau tai įrodyti. 

— Tai gerai, — atsakė Ema, keletą kartų sumirksėjusi ir nugynusi 
susitvenkusias ašaras. — Tai labai gerai. 

Išėmusi iš dėžutės žiedelį ji atidžiai jį apžiūrinėjo. 

— O kodėl čia yra trys akutės? — paklausė Ema vesdama piršto 
galiuku per tris sujungtus deimantinius burbuliukus. 

— Viena — tavo gyvenimas, antra — mano, — atsakė Mičelas imda- 
mas iš Emos rankų žiedelį ir maudamas jai ant piršto. — O dar viena — tai 
gyvenimas, kurį kursime kartu. Mes būsime kartu labai ilgai. 

Ji linktelėjo, o paskui pakėlusi į jį akis apsikabino: 

— Mičelai, aš norėčiau pradėti nuo trečiosios akutės. Tuoj pat. 


Graži, protinga, labai talentinga. Ji gyvena 
žvaigždėms įprastame turtingame privilegijuo- 
tųjų pasaulyje. Tačiau ji greitai supranta, jog šlo- 
vė tikrai negali pagelbėti tada, kai kažkas nori 
tave išvysti mirusią... 

Ji suvokia, jog tik įveikusi nuojautą, kad 
kažkas vėl rengiasi žmogžudystei, taip pat ga- 
lės atskleisti giliausiai jos sąmonėje slypinčią pa- 
slaptį. 


